
CARAVANA 


Odată, o caravană mare străbătea pustiul. Pe 
întinderile  nesfârşite de nisip, străjuite doar de bolta 
necuprinsă a cerului, se auzeau, de undeva de departe, 
tălăngile cămilelor și zurgălăii de argint ai cailor. Un nor 
gros de praf se învolbura înaintea caravanei, vestindu-i 
apropierea; când și când, o adiere împrăştia norul și pe 
sub învolburările lui îți luau ochii armele sclipitoare ȘI 
veșmintele ce străluceau. 

Aşa se ivi caravana în fața privirii călărețului ce se 
apropia de ea. Necunoscutul călărea pe un mândru cal 
arab, cu cioltar din piele de tigru şi căpăstrul stacojiu, 
împodobit cu clopoței de argint; pe capul bidiviului 
flutura un frumos surguci din pene. Imbrăcămintea 
arătosului călăreț era tot atât de mândră ca și calul său. 
Pe cap avea turban alb, falnic, cusut cu fir de aur, pe trup 
— ilic și şalvari roșii ca para focului, iar la șold îi atârna 
un iatagan cu plăsele măiestrit făurite. 

Turbanul tras adânc pe frunte, căutătura ochilor 
negri, care aruncau fulgere de sub sprâncenele stufoase, 
şi barba lungă ce flutura pe sub nasul coroiat îi dădeau o 
înfățișare cutezătoare, aprigă. 

La cincizeci de paşi de pâlcul călăreţilor ce 
deschideau drum caravansi, el dădu pinteni calului şi în 
câteva clipe ajunse în dreptul acestora. Un călăreț 
singuratic, cutreierând pustiul, părea ceva cu totul 

neobișnuit, așa încât caraulele caravanei, temându-se de 
un atac, întinseră sulițele. Văzându-se întâmpinat cu 
vrăjmăşie, călărețul strigă: 

— Ce vreţi? Credeţi oare că un singur om e în stare 
să lovească o caravană? 

Ruşinate, caraulele își lăsară sulițele jos; căpetenia 
lor se apropie de străin, să-i afle vrerea. 

— Cine e stăpânul caravanei? întrebă călăreţul. 

— Ea nu are un singur stăpân, răspunse cel întrebat. 
Mai mulți neguţători au pornit de la Mecca spre țara lor, 
iar noi îi călăuzim prin pustiu și-i păzim de ticăloșii de tot 
soiul care ar putea să le tulbure călătoria. 

— Duceţi-mă, dară, la neguţători, ceru străinul. 

— Nu e cu putință acum, răspunse căpetenia 
caravanei. Noi trebuie să mergem fără oprire, iar 
neguţătorii vin în urmă cu cel puţin un pătrar de ceas; dar 
dacă vrei să ne însoțeşti până la popasul de amiază, fie-ţi 
voia împlinită! i 

Străinul nu răspunse nimic; luă ciubucul lung pe care 
îl ducea legat de oblânc și începu să pufăie. Călărea 
lângă căpetenia caravanei: și trăgea adânc din ciubuc. 
Căpetenia caraulelor se frământa, întrebându-se cine o fi 
străinul: nu cuteza să-l întrebe de-a dreptul cum îl 
cheamă şi, oricât de iscusit se străduia să lege vorba: 
Fumezi un tutun bun“ sau: „Frumos pășește calul 
dumitale“, primea acelaşi răspuns sec: „Da, da! 

În sfârșit ajunseră la un loc potrivit pentru popasul de 
amiază. Căpetenia caravanei își așeză oamenii de pază și 
se opri împreună. cu necunoscutul, așteptând să se 
apropie caravana. Treizeci de cămile, cu încărcături grele, 
cu călăuze înarmate trecură pe lângă ei. In urma lor 
veneau călare, pe nişte cai de toată frumuseţea, cei cinci 
neguţători, stăpânii caravane. Mai toți erau bărbaţi 
înaintați în vârstă, cu înfățișare cumpănită, așezată; numai 
unul singur părea mult mai'tânăr decât ceilalţi, mult mai 
vesel și mai vioi. Caravana se încheia cu un mare număr 
de cămile și de cai de povară. 

inălțară corturile, iar cămilele şi caii îi priponiră în 
jurul acestora. În mijloc se afla un cort mare de mătase 
albastră, către care căpetenia caraulelor îl însoți pe 

străin. Când dădură la o parte perdeaua de la intrarea 
cortului, văzură pe cei cinci neguţători stând pe perne 
_cusute cu fir de aur; arapi forfoteau încolo și încoace, 
aducând mâncăruri și băuturi. S 

— Ne-ai adus un musafir? întrebă neguțătorul cel 
tânăr. | 

Dar mai înainte ca cel întrebat să apuce să răspundă, 
străinul grăi: 

— Mă numesc Selim Baruch și sunt din Bagdad; în 
drum spre Mecca am fost prins de nişte tâlhari și acum 
trei zile am izbutit să fug pe ascuns. Marele profet mi-a 
ajutat să aud din depărtare tălăngile caravanei voastre. 
Așa am ajuns aici. Îngăduiţi să merg cu voi; n-am să fiu 
nevrednic .de ocrotirea voastră și, odată ajunși la Bagdad, 
am să vă răsplătesc cu prisosință bunătatea, căci sunt 
nepotul marelui vizir. 

Drept răspuns, vorbi cel mai vârstnic dintre 
neguţători: 

— Selim Baruch, zise el, fii binevenit la umbra 
noastră. Bucuroși te ajutăm, dar, înainte de toate, 
așează-te ca să mănânci și să bei cu noi! 

Selim Baruch se așeză lângă neguţători, mâncă și 
bău cu ei. După-masă, robii strânseră vasele și aduseră 
narghilele și şerbet turcesc. Neguţătorii rămaseră multă 
vreme tăcuţi, scoțând nori albăstrui de fum și privindu-i 
cum se încolăcesc, se destramă și apoi, încet-incet, se 
fac nevăzuţi. În cele din urmă, tăcerea fu curmată de 
tânărul neguţător: 

— De trei zile, zise el, tot mergem călare sau facem 
popas și mâncăm, fără să avem parte de vreo distracție! 
M-a cuprins o plictiseală de moarte. Mie îmi place ca 
după-masă să privesc dănţuitorii sau să ascult cântece. 
Nu vă dă prin cap, prieteni, cum ne-am putea veseli și 
noi? , 

Cei patru neguțători mai vârstnici pufăiau mai 
departe în tăcere și păreau să cugete adânc; străinul însă 
răspunse: 

— Dacă-mi îngăduiţi, aș propune eu ceva: să spunem 
cu toţii, pe rând, la fiecare popas, câte o poveste. Așa ar 
trece timpul mai ușor. 

— Înțeleaptă vorbă ai grăit, Selim Baruch, zise 
Ahmet, cel mai bătrân dintre neguţători. Să facem 
precum zici! 

— Mă bucură că spusa mea vă e pe plac, rosti Selim, 
și, ca să vedeți că nu vă cer un lucru nelalocul lui, am să 
fac eu începutul. 

Bucuroși, cei cinci neguţători se apropiară, 
așezându-se roată în jurul străinului. Robii umplură din 
nou cupele, îndesară tutun proaspăt în narghilelele 
stăpânilor și aduseră jar ca să-l aprindă. lar Selim își 
drese glasul, luă o înghiţitură de salep netezindu-și 
mustățile, 


POVESTEA CALIFULUI BARZĂ 

Într-o frumoasă după-amiază, califul Raşid din 
Bagdad ședea în tihnă, cu picioarele încrucișate pe divan; 
dormise puţin, căci era o zi caldă, și acum, după somn, 
se simțea foarte voios. Trăgea câte un fum din 
narghileaua din lemn de trandafir, sorbea înghiţitură cu 
înghițitură din cafeaua pe care i-o turna un rob; își 
mângâia de fiecare dată, mulțumit, barba — semn că-i 
plăcea cafeaua. Într-un cuvânt, pe faţa lui se citea că se 
simte bine. Acesta era ceasul cel mai prielnic să stai de . 
vorbă cu califul, ceasul în care era tare blând și 
binevoitor. Din pricina asta, marele vizir Mansor îl vizita 
în fiecare zi tocmai la acel ceas. Şi în după-amiaza 
aceasta se înfățișă ca de obicei, gânditor, însă cu mult 
mai gânditor decât în alte rânduri. Califul scoase pentru o 
clipă narghileaua din gură și întrebă: 

— De ce ai o faţă atât de îngândurată, o, marele meu 
vizir? | 
Vizirul îşi încrucișă brațele pe piept, se plecă în faţa 
stăpânului său şi răspunse: 

— Stăpâne, nu știu dacă am o față îngândurată, dar 
jos, în fața porţilor palatului, se află un boccegiu care are 
de vânzare lucruri atât de frumoase, încât tare îmi pare 
rău că n-am mai mulţi bani. 

. Califul, care de mult voia să-i facă o bucurie marelui 
său vizir, trimise jos un arap să-l cheme pe negyţător. 
Robul se întoarse degrabă cu un grăsan scund, arămiu la 
față, îmbrăcat în straie ponosite şi care ducea o besactea. 

înăuntru se aflau perle, inele, pistoale cu plăsele bătute 
în pietre scumpe, cupe, piepteni. Califul și vizirul le 
cercetară pe toate pe îndelete și, în cele din urmă, califul 
cumpără pentru el și pentru Mansor niște pistoale de 
toată frumusețea, iar pentru soția vizirului — un pieptene. 
Neguţătorul se pregătea tocmai să închidă besacteaua, 
când califul zări un mic sertar și întrebă dacă și acolo 
sunt lucruri de vânzare. Neguţătorul scoase din sertar o 
cutie în care se afla o pulbere negricioasă și o hârtie 
acoperită cu o scriere ciudată, pe care nici califul, nici 
Mansor nu o putură desluși. 

— Am primit cândva praful și hârtia de la un 
neguțător, care, la rândul lui, le-a găsit pe o uliţă din 
Mecca, lămuri boccegiul. Nu știu ce putere au și vi le dau 
pe nimica toată: mie nu-mi sunt de nici un folos. 

Califul, căruia îi plăcea să aibă între cărţile sale 
scrieri vechi, chiar dacă nu le putea citi, îi cumpără hârtia 
și cutiuța. Incuviinţă apoi plecarea neguţătorului... Califul 
dorea foarte mult să dezlege slovele acelea tainice, și-l 
întrebă pe vizir dacă nu cunoaște pe cineva care să-i 
ajute la treaba asta. 

— Mărite doamne și stăpâne, spuse vizirul, lângă 
marea moschee locuiește un om cu numele de Selim cel 
învăţat; el știe toate limbile. Dă poruncă să se înfățișeze 
degrabă: poate află el taina acestor slove. 

învățatul Selim fu adus de îndată. 

— Selim, grăi califul, se spune că ai fi foarte învăţat; 
iată scrierea aceasta; citeşte-o! De vei ști s-o dezlegi, te 
voi răsplăti cu straie noi, de sărbătoare, iar de nu, vei 
primi douăsprezece palme și douăzeci și cinci de lovituri 
la tălpi, căci atunci în zadar ţi s-ar mai spune „Selim cel 
învățat“. 

Selim făcu o temenea și răspunse: 

— Facă-se voia ta, stăpâne! 

Privi îndelung scrisul și deodată strigă: 

— De nu e limba latinească, stăpâne, să mă spânzuri! 

— Spune ce scrie, dacă e latinească! porunci califul. 

Selim începu să tălmăcească: 

= Omule, tu care vei găsi aceasta, slăvește-l pe 
Alah pentru bunătatea sa. Cine va trage pe nas din 

pulberea asta și va rosti în același timp cuvântul Mutabor, 
acela se va putea preschimba în orice jivină și va înțelege 
graiul dobitoacelor. De va voi să-și capete iară înfățișarea 
omenească, să se plece de trei ori către răsărit și să 
rostească același cuvânt. Dar ferește-te să râzi în timpul 
cât ai înfățișarea de lighioană, căci vorba fermecată piere 
de îndată din mintea ta și rămâi cu chip de jivină“. 

Selim cel învăţat isprăvi de citit. Califul se arătă 
nespus de mulțumit şi- -l puse pe învățat să facă jurământ 
că nu va dezvălui nimănui taina aceasta; îi dărui apoi 
straie frumoase și-l lăsă să plece, după care grăi câtre 
marele său vizir: 

— Am făcut un târg bun, Mansor. Cât mă bucur că 
voi putea lua chip de jivină! Mâine dimineaţă să vii la 
mine. Mergem împreună pe câmp, tragem pe nas.din 
cutiuță și vom putea să ascultăm tot ce se vorbește în 
văzduh, în apă, în pădure și pe câmp. 


A doua zi dimineață, după ce califul luă o gustare și 
se îmbrăcă, marele vizir se “înfăţișă, după cum i se 
poruncise, ca să-l ia la plimbare. Califul vâri la cingătoare 
cutiuța cu  pulberea fermecată, spuse curtenilor să 
rămână în urmă şi porni înainte, însoţit numai de marele 
vizir. Colindară prin întinsele grădini ale califului, dar în 
zadar căutară niscaiva vietăți ca să poată încerca praful 
vrăjit. În cele din urmă, vizirul fu de părere să meargă mai 
departe, ‘înspre iaz, unde văzuse adeseori tot felul de 
viețuitoare, mai ales berze, care se plimbau întotdeauna 
pe acolo, pâșind grav şi clămpănind. 

Califul urmă sfatul vizirului său și se îndreptă cu el 
spre iaz. Când ajunseră acolo, văzură o barză ce pâșea 
îngândurată încoace şi încolo, căutând broaște și 
clămpănind din cioc. Undeva, departe, în văzduh, plutea 
o altă barză, venind tot într-acolo. 

— Pun rămăşag pe barba mea, mărite stăpâne, zise 
marele vizir, că năltăroagele astea două își vor spune 

acum lucruri vrednice de auzit. Ce-ar fi să ne prefacem în 
berze? 

— Bine ai grăit, răspunse califul. Dar, întâi și întâi, să 
ne amintim cum trebuie să facem ca să luăm din nou 
înfățișare omenească. Așadar, dacă ne închinăm de trei 
ori către răsărit și rostim cuvântul Mutabor, eu voi lua din 
nou chip de calif și tu de vizir. Dar pentru nimic în lume 
nu trebuie să râdem, căci atunci suntem pierduţi! 

În timp ce califul vorbea astfel, cea de-a doua barză 
se roti încet deasupra capetelor lor și se lăsă ușor pe 
pământ. Califul scoase repede cutiuța de la brâu, trase 
praf pe nas, îi dădu și marelui vizir și strigară amândoi 
într-un glas: „Mutabor!“ 

Deodată, ca prin farmec, picioarele li se subțiară, se 
făcură lungi și roșii, frumoșii iminei galbeni ai califului și 
ai însoţitorului său se preschimbară în labe urâte de 
barză; braţele se prefăcură în aripi, gâtul se înălță dintre 
umeri şi se lungi cu un cot, bărbile se făcură nevăzute, . 
iar trupul li se acoperi cu pene albe. 

— Ai un plisc frumos, vizire, spuse califul, 
mirându-se îndelung. Pe barba profetului, așa ceva n-am 
mai văzut în viața mea! 

— Mulţumesc preasupus, răspunse marele vizir, 
făcând o plecăciune, dar, dacă-mi este îngăduit, aș spune 
că înălțimea voastră arătaţi ca barză aproape mai frumos 
decât în chip de calif. Dar, dacă înălțimea voastră 
doreşte, să le ascultăm pe prietenele noastre de colo și 
să vedem dacă într-adevăr înţelegem graiul berzelor. 

În timpul acesta, cea de-a doua barză se lăsă pe 
pământ, își curăţă picioarele cu ciocul, își netezi penele și 
se îndreptă- spre prima barză. Cele două berze noi-nouțe 
se apropiară grabnic și auziră, spre uimirea lor, 
următoarea convorbire: 

— Bună dimineaţa, doamnă Picior-Lung, aţi ieșit atât 
de devreme la câmp? 

— Bună să-ţi fie inima, dragă Clămpăne-Cioc! lată, 
am adus o mică gustare. Vrei o ciosvârtă de șopârlă sau 
o pulpiță de broască? 

— Mulţumesc frumos; azi nu prea am poftă de 
mâncare. Am venit pentru altceva la câmp. Astăzi trebuie 

să dănţuiesc în fața oaspeţilor tatălui meu și vreau să fac 
în taină câteva încercări. 

Și tânăra barză începu să se plimbe pe câmpie, 
făcând mișcări năstrușnice. Califul și Mansor o urmăreau 
cu uimire. Când o văzură însă ridicând un picior și 
fâlfâind grațios din aripi, cei doi nu se mai putură stăpâni: 
din pliscurile lor izbucni un râs nestăvilit, care nu mai 
contenea. Califul se potoli cel dintâi. 

— Să te prăpădești de râs! strigă el. Petrecerea asta 
nu-i plătită nici cu aur! Păcat că prostănacele au fugit de 
râsul nostru, altmiteri te pomenești că ar fi început să și 
cânte! 

Dar deodată marele vizir își aminti că nu era îngăduit 
să râzi în timpul vrăjii și îi împărtăși califului îngrijorarea 
sa. 

— Pe Mecca și Medina! Ar fi o glumă proastă să 
rămânem berze! Amintește-ți tu neghiobul acela de 
cuvânt; mie nu-mi vine în minte. 

— Trebuie să ne plecăm de trei ori spre răsărit și în 
același timp să spunem:  Mu-mu-mu... 

Se întoarseră cu fața spre răsărit și se plecară mereu, 
atingând pământul cu  pliscurile. Dar, vai! Cuvântul 
fermecat le pierise din minte și, oricât se înclina califul și 
oricât bolborosea vizirul său mu-mu-mu, nu şi-l aminteau 
şi pace. Bietul Raşid și vizirul său erau sortiți să rămână 
berze. 

iHi 


Cele două berze fermecate se plimbau triste pe 
câmpie, neștiind, în durerea lor, ce să facă. Înfăţișarea de 
barză nu și-o puteau schimba. Să se întoarcă în oraş spre 
a fi recunoscuți era cu neputinţă: cine ar da crezare unei 
berze că este calif şi, chiar dacă asemenea lucru ar fi de 
crezut, ar vrea locuitorii Bagdadului să aibă o barză drept 
calif? 

Rătăciră astfel zile în șir, hrănindu-se anevoie cu 
poamele câmpului, pe care nu le puteau mesteca bine din 
cauza pliscurilor prea lungi. De şopârle sau broaște nu 
prea aveau poftă: le era teamă să nu-și strice stomacul cu 
ele. Singura lor mângâiere în aceste triste împrejurări era 

că puteau să zboare; și zburau deseori deasupra 
acoperișurilor din Bagdad, ca să vadă ce se mai petrece 
pe acolo. | 

Ìn primele zile băgară de seamă că pe străzile 
orașului domnea o mare nelinişte și tristețe. Dar, cam la 
patru zile după vrajă, aflându-se deasupra palatului 
califului, văzură jos, în stradă, un alai măreț. Răsunau 
tobe și fluiere, iar un bărbat îmbrăcat într-o mantie de 
purpură cusută cu fir de aur mergea călare pe un cal 
împodobit, înconjurat de slujitori în veșminte 
strălucitoare. Jumătate din norodul Bagdadului alerga în 
urma lui, strigând într-un glas: „Trăiască Mizra, trăiască 
stăpânul Bagdadului!" 

Cele două berze de pe acoperișul palatului se priviră 
îndelung. Califul grăi: 

—lţi dai seama acum, mare vizir, de ce am fost vrăjit? 
Acest Mizar este fiul dușmanului meu de moarte, 
puternicul vrăjitor Kașnur, care, într-un ceas rău mi-a 
jurat răzbunare. Dar eu nu mi-am pierdut nădejdea. Vino 
cu mine, credinciosul meu tovarâș de suferință, să 
mergem la mormântul profetului: poate că în acel loc 
sfânt vraja se va risipi. 

Se înălțară de pe acoperișul palatului și se îndreptară 
către Medina. 

Dar cele două berze nu prea erau obișnuite să zboare 
și pluteau anevoie. 

— O, stăpâne, gemu după citeva ceasuri marele vizir, 
cu voia măriei tale, eu nu mai pot; măria ta zbori prea 
repede și, în afară de asta, s-a lăsat seara și am face bine 
să poposim undeva peste noapte. 

Raşid dădu ascultare rugăminţii slujitorului său și 
zărind dedesubt niște ziduri năruite care-i puteau 
adăposti, se lăsară pe ele. Acolo părea să fi fost odinioară 
un castel. Printre zidurile surpate se ridicau pilaștri 
frumos lucraţi, iar câteva încăperi ce se păstraseră 
întregi stăteau mărturie a strălucirii de odinioară. Rașid și 
însoţitorul său străbătură coridoarele, căutînd un locșor 
uscat; deodată barza Mansor se opri. 

— Doamne, stăpâne, șopti el încetișor, știu că este 
ruşinos pentru un mare vizir, şi cu atât mai mult pentru O 

barză, să se teamă de stafii. Mă cam trec fiorii, căci 
pe-aici pe-aproape am auzit limpede un suspin și un 
geamăt. | 

Califul se opri și el și auzi deslușit un scîncet slab, 
care semăna mai mult a geamăt de om decât de animal. 
Nedumerit, vru să se apropie de locul de unde veneau 
gemetele; vizirul însă îl apucă cu ciocul de aripă și îl rugă 
stăruitor să nu se apropie, ca să nu dea peste cine știe ce 
alte primejdii. Dar în zadar! Califui — căruia și în pieptul 
de barză îi bătea o inimă vitează — se smulse cu preţul 
câtorva pene și o luă la goană printr-un coridor 
întunecos. Ajunse degrabă la o ușă ce părea a fi 
întredeschisă și îndărătul ei auzi deslușit suspine și 
scâncete. Împinse uşa cu ciocul, dar se opri mirat în 
prag. Pe podeaua încăperii dărăpănate, slab luminată 
printr-o fereastră zăbrelită, stătea o bufniță mare. Lacrimi 
grele se prelingeau din ochii ei mari şi rotunzi, iar din 
pliscu-i încovoiat ieșeau vaiete răgușite. Dar la vederea 
califului şi a vizirului său, care se apropiase și el între 
timp, bufnița scoase strigăte de bucurie. Cu aripile ei 
cafenii îşi: șterse grațios lacrimile și, spre marea uimire a 
celor doi, strigă cu glas omenesc, în arabă: 

— Fiţi binevenite, berzelor! Voi sunteţi semnul 
izbăvirii mele, căci mi s-a prorocit odată că berzele îmi 
vor aduce o mare fericire. 

Când califul își reveni din uimirea care-l cuprinsese, 
își înclină gâtul lung, își mișcă grațios picioarele și rosti: 

— Bufniţo, vorbele tale mă fac să cred că am găsit în 
tine o tovarășă de suferință. Dar, vai, nădăjduiești 
zadarnic că noi o să te putem scăpa. Ai să recunoști tu 
însăţi neputinţa noastră, când vei auzi ce ni s-a întâmplat. 

Bufnița îl rugă să-i povestească și califul începu să 
depene cele ce-am aflat şi noi până acum. 


Califul povesti păţania prin care-i fusese dat să trecă 
și, după ce termină, bufnița îi mulțumi și-i zise: 

— Ascultă -și povestea mea și-ai să vezi că nu sunt 
mai puţin nefericită decât tine. Tatăl meu este 

maharadjahul Indiei, iar sărmana de mine sunt singura lui 
fiică și mă numesc Lusa. Vrăjitorul Kașnur, care v-a vrăjit 
pe voi, m-a năpăstuit și pe mine. Kașnur s-a înfățișat 
într-o bună zi tatălui meu și m-a cerut de soţie pentru fiul 
său Mizra. Tatăl meu însă, care e un om iute la mânie, a 
poruncit să fie zvirlit jos pe scări. Nemernicul si-a 
schimbat înfăţişarea și, în haine de rob, a izbutit să se 
furișeze și să ajungă din nou în preajma mea, pe când mă 
plimbam o dată în grădină și doream să beau ceva 
răcoritor: mi-a adus o licoare ce m-a preschimbat în 
vietatea asta respingătoare, m-a târât încoace mai mult 
moartă de spaimă și mi-a zbierat în urechi, cu glas 
înfricoșător: 

“Ai să rămâi aici, urâtă, disprețuită până și de 
lighioane! De nu se va găsi cineva care, nesilit de nimeni, 
să. te dorească de soţie sub această înfățișare 
respingătoare, aici îţi vei sfârși zilele. lată răzbunarea mea 
față de tine și de trufașul tău părinte! 

De atunci s-au scurs multe luni. Stau în lăcașul 
acesta singură, tristă și urâtă de lume; chiar și jivinelor le 
e groază de mine; nu mă pot desfăta cu frumusețile firii, 
căci ziua sunt oarbă şi numai în ceasurile când luna își 
revarsă lumina palidă peste aceste ziduri cade vălul de pe 
ochii mei. 

Bufnița sfârși de vorbit și își șterse din nou ochii cu 
aripa, căci istorisirea suferințelor ei îi storsese noi lacrimi. 

După povestirea prințesei, califul căzu pe gânduri. 

— Dacă nu mă înșel, spuse el, între nenorocirile 
noastre se tes fire tainice; dar cum să găsesc cheia 
acestei taine? 

Bufnița îi raspunse: 

— Of, Doamne! Şi eu am această bănuială, căci 
odată, în frageda mea copilărie, o femeie înțeleaptă mi-a 
prorocit că o barză îmi va aduce o mare fericire, şi cred 
că știu cum am putea să ne găsim scăparea. 

Califul se arătă foarte mirat și o întrebă ce vrea să 
spună. 

— Vrăjitorul care ne-a urgisit pe amândoi, zise ea, 
vine o dată pe lună printre dărâmăturile de aici. Nu 
departe de cămara aceasta se găsește o sală: acolo 

obișnuiește el să chefuiască cu o șleahtă de prieteni. 
l-am auzit adeseori povestindu-și fărădelegile; cine ştie, 
poate că are să spună cuvântul fermecat care v-a pierit 
din minte. 

— O, scumpă prinţesă! strigă califul. Spune repede, 
când vine și unde se află sala? 

Bufnița tăcu o clipă, apoi zise: 

— Nu mi-o luaţi în nume de rău, dar nu vă pot 
împlini dorința decât cu o condiţie. 

— Spune! Spune! strigă Rașid. Poruncește! Primim 
orice condiţii! 

— Aş dori să-mi recapăt și eu libertatea odată cu voi, 
dar aceasta nu se poate întâmpla decât dacă îmi cere 
mâna unul din voi. 

Berzele se arătară cam mirate de această propunere 
și califul făcu semn slujitorului său să iasă puţin afară 
împreună cu el. | 

— Mare vizir, spuse califul când fu dincolo de ușă, 
ăsta-i un târg prost, dar n-ai ce-i face, trebuie să-l 
primești! 

— Cum? răspunse acesta. Nu vreau câtuși de puţin 
ca soția mea să-mi scoată ochii când mă întorc acasă. In 
afară de asta, eu sunt prea bătrân, pe câtă vreme măria ta 
ești tânăr și neînsurat, poți mai curând să ceri mâna unei 
tinere și frumoase prințese. 

— Tocmai asta e! oftă califul în timp ce aripile îi 
atârnau pleoştite. Cine îmi spune că e tânără și 
frumoasă? Asta se cheamă să cumperi mâţa-n sac. 

` Se îndemnară unul pe altul vreme îndelungată, până 
ce califul, văzând că vizirul său ar vrea mai bine să 
rămână barză decât să se însoare cu bufnița, se hotărî să 
facă el însuşi lucrul acesta. Bufnița se arătă încântată și 
spuse că sosiseră tocmai la timpul potrivit, întrucât era cu 
putință ca vrăjitorii să se-adune chiar în noaptea aceea. 
Apoi părăsi încăperea împreună cu berzele și toți porniră 
spre sala cu pricina. Merseră ce merseră printr-un coridor 
întunecos și deodată, de după un zid năruit, țâșni o 
lumină sclipitoare. Se apropiară de locul acela și bufnița 
îi povăţui să stea nemișcaţi. Prin crăpătura lângă care se 
aflau se vedea o sală mare, minunat împodobită, çu 

coloane de jur împrejur. O mulţime de lămpi în fel și fel 
de culori înlocuia lumina zilei. În mijlocul sălii se afla o 
masă rotundă pe care erau așezate bucatele cele mai 
alese. Jur împrejurul mesei, pe o sofa, ședeau opt 
bărbaţi. Berzele recunoscură printre ei pe neguţătorul 
care le vânduse pulberea fermecată. Vecinul său de masă 
îl îndemnă să povestească ultimele sale isprăvi. intre 
altele, el istorisi povestea califului și a vizirului său. 


V 


— Care este cuvântul pe care trebuia să-l țină minte? 
întrebă celălalt vrăjitor. 

— Un cuvânt greu, în limba latinească, cuvântul 
Mutabor.: raze 

La auzul acestui cuvânt, berzele, pitite după 
crăpătura zidului, aproape că-și ieșiră din minţi de 
bucurie. O luară la fugă cu picioarele lor lungi, 
năpustindu-se către poarta ruinei atât de iute, încât 
bufnița abia putu să se ţină după ele. Induioșat, califul îi 
spuse bufniței: : 

— Izbăâvitoare a vieţii mele și a prietenului meu, drept 
recunoștință veșnică faţă de tot ceea ce ai făcut pentru 
noi, te rog să-mi fii soție. 3 

Apoi berzele se întoarseră către răsărit. Işi înclinară 
de trei ori gâturile lor lungi către soarele care tocmai se 
înălța de după munţi. „Mutabor“, strigară ele şi îşi 
recăpătară de îndată vechiul lor chip; bucuria noii vieţi 
dobândite făcu ca stăpânul și slujitorul său să-și cadă în 
brațe unul altuia, râzând și plângând. Când își întoarseră 
privirile, rămaseră înmărmuriţi. Inaintea lor stătea o fată 
frumoasă, gătită cu podoabe de preț. Zâmbind, ea îi 
întinse mâna califului și-l întrebă: 

— Nu mai recunoști bufnița? 

Intr-adevăr, ea era. Califul fu atât de încântat de 
frumuseţea și de farmecul ei, încât strigă: 

— Binecuvântat fie ceasul când am luat chip de 
barză! 

Cei trei o porniră acum împreună spre Bagdad. 
Califul găsi în veșmântul său nu numai cutiuța cu 
pulberea fermecată, ci și punga lui cu bani. 

În primul sat cumpără cele trebuincioase călătoriei și 
astfel ajunseră curând la porțile Bagdadului. Sosirea 
califului stârni uimire — norodul îl crezuse mort și mare-i 
fu bucuria revăzându-și stăpânul iubit. 

“În schimb, mânia lor faţă de vrăjitorul Mizra, care-i 
înșelase, nu cunoscu margini. Intrară în palat și-i 
întemnițară pe bătrânul vrăjitor și pe fiul lui. Califul 
porunci ca bătrânul să fie închis în încăperea din castelul 
năruit, care slujise drept adăpost prințesei cât timp 
avusese înfăţişare de bufniţă, și să fie spânzurat acolo. 
Fiul său însă, care nu cunoștea vrăjile tatălui, fu pus să 
aleagă între moarte și pulberea vrăjită. Alegând pulberea, 
marele vizir îi întinse cutiuța. Tânărul trase o dată 
pulberea pe nas și cuvântul fermecat rostit de calif îl 
prefăcu în barză. Califul porunci să fie închis într-o cușcă 
de fier, iar cușca să fie așezată în grădina sa. 

Ani mulţi și fericiţi trăi califul Raşid alături de soția 
sa, prințesa; cele mai plăcute clipe ale lor erau acelea de 
după-amiază, când venea la ei marele vizir; de multe ori 
aduceau vorba despre păţania lor, amintindu-și de 
vremea când fuseseră berze, iar când era vesel, califului îi 
plăcea să-l maimuţărească pe marele vizir așa cum 
arătase în chip de barză. Pășea încruntat, cu picioarele 
țepene, de-a lungul încăperii, clămpănea, își flutura 
braţele ca pe niște aripi şi arăta cum se plecase zadarnic 
vizirul spre răsărit, strgând mereu: „Mu-mu'“. Pentru soţia 
califului și copiii ei joaca aceasta era de fiecare dată un 
prilej de haz nespus; când însă califul clămpănea vreme 
prea îndelungată și se apleca mereu strigând „mu-mu', 
vizirul îl ameninţa zâmbind că va destăinui soţiei califului 
cele ce vorbiseră în fața ușii prințesei-bufniţe. 


Selim Baruch îşi isprăvi povestirea, iar neguţătorii se 
arătară foarte mulțumiți. 

— Într-adevăr, nici nu ştim când s-a scurs 
după-amiaza, spuse unul dintre ei, dând la o parte 
perdeaua cortului. Se simte adierea răcoroasă a vântului 
de seară; putem să mai facem o bucată de drum. 

Tovarășii săi se arătară de aceeași părere, strânseră 
corturile și caravana porni iar, în aceeași rânduială. 
Călătoriră aproape toată noaptea; ziua, arşița apăsa 
înăbușitor, noaptea, în schimb, era răcoroasă și luminată 
de stele. Ajunseră în sfârșit într-un loc potrivit pentru 
popas, ridicară corturile și se pregătiră de odihnă. 
Neguţătorii îi purtară de grijă străinului ca unui prieten 
drag. Unul îi dădu o pernă, altul o cergă, al treilea îi dărui 
un rob — pe scurt, fu slujit cu multă dragoste, încât 
străinul se -simți ca la el acasă. 

Când se treziră, începuse să se simtă zăpușeala zilei 
și hotărâră cu toţii să aștepte în locul acela până se va 
lăsa seara. După ce mâncară laolaltă, se aşezară din nou 
în cerc și tânărul neguţțător grăi către cel mai în vârstă: 

— Selim Baruch ne-a dăruit ieri o după-amiază 
plăcută. Ce-ar fi, Ahmet, dacă ai istorisi şi tu ceva, fie din 
lunga ta viață, care de bună seamă că a fost plină de 
întâmplări, fie o poveste frumoasă. 

Ahmet tăcu o vreme, ca și când ar fi chibzuit ce să 
povestească și ce nu; în sfârșit, grăi: 

— "Dragi prieteni! V-aţi arătat în această călătorie 
buni tovarăși de drum, iar Selim de asemenea s-a dovedit 
că este vrednic de încrederea mea; de aceea vreau să vă 
povestesc o întâmplare din viața mea, despre care, de 
obicei, pomenesc cu prea puțină plăcere şi nu în faţa 
oricui: Povestea Vasului Nălucă. Ra 


POVESTEA VASULUI NĂLUCĂ 


Tatăl meu avea o mică dugheană la Bassora. Nu era 
nici sărac, nici bogat; făcea parte dintre oamenii care nu 
îndrăznesc să înceapă ceva, de teamă să nu piardă și 
puţinul pe care l-au agonisit. Pe mine m-a crescut, de 
bine, de rău, în așa fel, încât am fost în stare de timpuriu 
să-i dau o mână de ajutor. Când am împlinit optsprezece 
ani, tata a făcut prima lui neguţătorie mai mare și a murit 
răpus de durere; aflase vestea că valurile îi înghiţiseră o 
mie de galbeni. Curând aveam să socotesc moartea lui 
binevenită, căci puţine săptămâni după aceea se adeveri 
că vasul care căra bunurile tatălui meu se scufundase. 
Curajul meu tineresc nu putea fi biruit însă de această 
nenorocire. Am prefăcut în bani tot ce rămăsese de la 
tatăl meu și am pornit în lumea largă să-mi caut norocul. 
Am plecat însoțit de un bătrân slujitor al tatălui. meu, 
căruia îi eram atât de drag, încât nu se îndura să mă lase 
singur și ţinea morțiş să-mi împărtășească soarta. 

Ne-am îmbarcat în portul Bassora. Aveam vânt 
prielnic. Vasul pe 'care pluteam se îndrepta spre India. 
După cincisprezece zile de călătorie, căpitanul ne vesti că 
se apropie o furtună; fața îi era îngândurată, căci se 
părea că nu cunoaște prea bine locurile acelea și nu-i era 
ușor să ţină piept furtunii. Porunci să se strângă grabnic 
toate pânzele și înaintam acum foarte încet. Se lăsase 
noaptea — o noapte senină și rece — iar căpitanul 

începuse să creadă că semnele prevestitoare ale 
uraganului îl înșelaseră. Deodată se ivi o corabie pe care 
n-o văzusem până atunci și care trecu foarte aproape de 
noi. Pe puntea acelei corăbii izbucniră strigăte și urlete 
sălbatice, nelalocul lor înaintea înspăimântătorului ceas al 
furtunii. Căpitanul stătea alături de mine, alb ta varul. 

— Corabia mi-e pierdută! strigă el. Pe lângă noi a 
trecut moartea! 

Până să pricep ceva, oamenii de pe vasul nostru 
dădură buzna, răcnind. 

— Aţi văzut-o? S-a sfârşit cu noi! 

Căpitanul porunci să se citească din Coran cuvinte 
de îmbărbătare și trecu el însuși la cârmă. Zadarnic! 
Urgia se întețea văzând cu ochii; nu trecu nici un ceas și 
vasul se opri pe loc, trosnind din încheieturi. Oamenii 
coborâră în bărci și, când ultima barcă părăsi puntea, 
corabia se scufundă, iar eu m-am pomenit dintr-o dată 
plutind pe apă, sărac ca un cerşetor. Nenorocirea însă nu 
se sfârșise... Furtuna vuia tot mai cumplit. Barca plutea în 
voia valurilor. L-am îmbrățișat pe bătrânul slujitor Și. 
ne-am jurat să rămânem alături până la moarte. În sfârșit 
se crăpă de ziuă. Dar odată cu ivirea primelor raze de 
soare, vântul se năpusti asupra bărcii noastre Și O 
rasturnă. Nu i-am mai văzut niciodată pe tovarășii mei de 
călătorie, marinarii. Izbitura mă năucise; când m-am 
trezit, mă aflam în braţele bătrânului și credinciosului 
meu servitor, care scăpase cu viață agățându-se de barca 
răsturnată și mă târâse lângă el. Furtuna se potolise. Nu 
mai rămăsese nici urmă din vasul nostru, dar în depărtare 
se ivi o altă corabie și valurile ne purtau către ea. Când 
ne-am apropiat, am. văzut că era corabia care trecuse pe 
lângă noi în noaptea de pomină și care pricinuise 
căpitanului nostru atâta spaimă. M-a cuprins o teamă 
ciudată la vederea vasului acela. Infricoșătoarele vorbe 
ale căpitanului, care. se adeveriseră în chip atât de 
cumplit, înfățișarea vasului pustiu, la bordul căruia nu se 
zărea țipenie de om în vreme ce ne apropiam, oricât am 
strigat noi, totul m-a umplut de groază. Totuși aceasta 
era singura noastră scăpare; de aceea am slăvit numele 
Profetului care ne dăruise ca prin minune viaţa. 

Am vâslit cu mâinile, cu picioarele, îndreptându-ne 
către parâma de la prova corabiei. În sfârșit, am izbutit 
s-o apucăm; la strigătele noastre — nici un răspuns, o 
muțenie desăvârșită. Atunci ne-am cățărat pe odgon — 
eu, fiind mai tânăr, în frunte. Dar, o, ce înfiorător! Ce 
priveliște cumplită mi s-a înfățișat pășind pe punte! Pe 
podeaua înroșită de sânge zăceau douăzeci-treizeci de 
morţi în straie turcești; un bărbat în veșminte de preț, cu 
sabia în mână, tras la faţă, galben — mort și el — era 
țintuit de catargul din mijloc şi un piron mare îi 
străpungea fruntea. De frică, mi s-au tăiat picioarele; abia 
mai cutezam să răsuflu. În cele din urmă,-bătrânul slujitor 
mă ajunse. Puntea aceea fără urmă de viaţă, acoperită 
numai de leșuri îngrozitoare, îl buimăcise și pe el. Cu 
frica în suflet, am înălțat mai întâi o rugă câtre Profet, și 
numai după aceea am cutezat să pășim înainte. Ne uitam 
mereu în jurul nostru, cu grijă, temându-ne că ne-ar 
putea ieși în cale altceva și mai înspăimântător. Dar nimic 
nu se clintea. Nu se vedea ţipenie de om viu — numai noi 
și întinsul apelor. Nu îndrăzneam să vorbim cu glas tare, 
de teamă ca nu cumva căpitanul mort ȘI țintuit de catarg 
să-și întoarcă ochii sticloși către noi sau ca unul din 
morți să miște capul. În cele din urmă am găsit o scară 
ce ducea înăuntrul vasului. Fără voie, ne-am oprit acoo, 
uitându-ne unul la altul, și nu cutezam să ne dăm în 
vileag gândurile. 

— O, Doamne, spuse credinciosul meu slujitor, aici 
s-a petrecut ceva groaznic! Dar chiar dacă vasul ar fi plin 
de ucigași, mai bine mă dau pe mâna lor, orice s-ar 
întâmpla, decât să mai rămânem o clipă printre morţii 
aceștia. 

Eram de aceeași părere. Ne-am luat, așadar, inima în 
dinți și, cu nădejdea în suflet, am coborât treptele. Totul 
era învăluit și aici într-o liniște de moarte, tulburată doar 
de pașii noștri. Ne-am oprit la ușa cabinei. Am lipit 
urechea de ușă și am ascultat: nu se auzea nimic. Am 
deschis. Înăuntru domnea o harababură cumplită: 
veșminte, arme și tot felul de scule, toate claie peste 
grămadă. Oamenii de pe vas, sau cel puţin căpitanul, 
trebuie c-au tras un chef strașnic, căci totul era vraiște. 

Am . colindat din cabină în cabină, din încăpere în 
încăpere; pretutindeni am -dat peste mătăsuri, 
mărgăritare, zahăr şi tot felul de alte lucruri. La vederea 
acestor avuţii, m-a cuprins o bucurie fără de margini, 
căci, neaflându-se nimeni pe corabie în afară de noi, 
socoteam că toate vor fi ale mele. Ibrahim însă îmi aminti 
că suntem departe de țărm și nu vom putea ajunge la el 
fără ajutorul cuiva! 

Ne-am ospătat cu mâncărurile și băuturile pe care 
le-am găsit din belșug și ne-am urcat iarăşi pe punte. Dar 
la vederea înspăimântătoarei priveliști a leșurilor, din nou 
ni s-a făcut părul măciucă. Am hotărât să scăpăm de ele 
zvârlindu-le peste bord. Dar și mai mare ne-a fost groaza 
când ne-am dat seama că nici unul nu putea fi clintit din 
loc. Morţii erau parcă ţintuiţi pe punte, așa încât ar fi 
trebuit să fie smulși cu scânduri cu tot; pentru asta însă 
nu aveam scule la îndemână. Cât despre căpitan, nu l-am 
putut desprinde cu nici un chip de catarg — nici măcar 
sabia nu i-am putut-o smulge din mâna-i țeapănă. Am 
petrecut ziua mâhniți, cu gândul la soarta noastră. La 
căderea nopții i-am îngăduit bătrânului Ibrahim să se 
culce, iar eu am rămas de veghe pe punte, scrutând 
zarea, în nădejdea unei izbăviri. Când s-a înălțat luna — 
socotind după stele să fi fost cam vreo unsprezece — 
m-a cuprins un somn ca de plumb. M-am prăbușit fără 
voia mea după un butoi ce se afla pe punte. Somnul 
acesta era însă mai mult un soi de toropeală, căci 
auzeam limpede valurile izbind corabia, auzeam pârâitul 
și scârţâitul catargului în bătaia vântului. Deodată mi s-a 
părut că deslușesc zvon de glasuri și pași grei răsunând 
pe punte. Am vrut să mă ridic şi să privesc. Dar o putere 
nevăzută îmi ţintuia mădularele, îmi lipea pleoapele. 
Vocile răsunau din ce în ce mai limpede, ca și cum o 
ceată de oameni voioși ar fi umblat forfota pe punte. Mi 
se părea că aud glasul puternic al unei căpetenii, că 
deslușesc zgomotul parâmelor și al pânzelor care erau 
ridicate și coborâte. Încetul cu încetul însă mi s-a 
învălmășit totul în minte și m-am cufundat într-un somn 
și mai adânc, prin care mi se părea că desluşesc numai 
zăngănit de arme. Când m-am trezit, soarele se înălțase 

sus și razele sale îmi ardeau fața. Uimit, am privit în jur; 
am crezut că furtuna, corabia, morţii și tot ce auzisem în 
timpul nopţii fuseseră. doar un vis; totul în jur era 
neschimbat. Morţii zăceau neclintiţi, iar căpitanul, țintuit 
de catarg, stătea nemișcat. Am râs de visul meu și m-am 
ridicat, pornind în căutarea bătrânului slujitor. Acesta 
şedea îngândurat în cabină. 

— O, Doamne! strigă el când mă văzu intrând. Mai 
bine aş zăcea în fundul mării decât să mai petrec o 
noapte pe corabia asta blestemată! 

L-am întrebat care era pricina supărării lui și mi-a 
răspuns: 

— După câteva ceasuri de somn m-am trezit și am 
auzit paşi deasupra capului meu alergând în sus și în jos. 
Am crezut întâi că ești dumneata, dar acolo sus umblau 
forfota cel puțin douăzeci de oameni. Răsunau strigăte, 
țipete. În cele din urmă se auziră pe trepte paşi grei. 
Atunci mi-am pierdut cunoștința; numai din când în când 
îmi reveneam şi atunci îl vedeam pe omul care e țintuit colo 
sus de catarg așezându-se ici la masă, bând și cântând, 
iar pe cel în veșminte roșii, care zace pe punte nu 
departe de el, stând alături „și ținându-i tovărâșie la 
băutură. 

La auzul celor povestite de bătrânul meu slujitor, 
credeţi-mă, dragi prieteni, că nu prea m-am simţit în 
apele mele. Așadar, nu era o părere, auzisem și eu morții 
destul de limpede. Să călătorești într-o astfel de tovărășie 
era un lucru înfricoşător. Ibrahim căzu iarăși pe gânduri. 

— Aha! strigă el deodată. 

Îşi amintise un descântec pe care-l învățase de la 
bunicul său, un om înțelept și umblat prin lume, 
descântec care alunga duhurile și stafiile; cât despre 
somnul greu care ne toropise noaptea trecută, puteam 
să-l gonim rostind întruna versete din Coran. Povaţa 
bătrânului mi-a plăcut. Am așteptat cu teamă sosirea 
nopţii. Am hotărât să ne cuibărim într-o mică încăpere ce 
se afla lângă cabină. Am făcut câteva găuri destul de 
mari în ușă, ca să vedem prin ele toată cabina, apoi am 
încuiat bine ușa pe dinăuntru și Ibrahim a scris numele 
Profetului în cele patru colțuri. Așteptam noaptea cu 

spaimă. Tot cam vreo unsprezece ceasuri să fi fost, când 
ne-a încercat iarăși un somn ca de plumb. Slujitorul mă 
povățui să rostesc câteva rugăciuni din Coran, și somnul 
mi se risipi de îndată. Deodată, puntea păru că prinde 
viață, parâmele scârțâiră, răsunară pași și se deslușiră 
limpede mai multe glasuri. După câteva clipe de așteptare 
încordată se auziră pași pe scară. Bătrânul începu atunci 
să bolborosească descântecul învăţat de la bunicul său, 
descântec menit să alunge stafiile și să risipească vrăjile. 


Fie că pogorâţi din văzduh, | 
Fie că vă înălțați din adâncurile mării, 
Fie că ați dormit în groapa întunecoasă, 
Fie că ieșiți din vâlvătaia flăcărilor, 
Alah este stăpânul şi domnul vostru, 
Lui i se supun toate duhurile! 


Trebuie să mărturisesc că nu mă prea bizuiam pe 
acest descântec și, în clipa când ușa a zburat în lături, mi 
s-a făcut părul măciucă. În încăpere a intrat bărbatul 
acela voinic și falnic pe care-l văzusem țintuit de catarg. 
Avea încă pironul înfipt în frunte până în miezul 
creierului, dar sabia o vârâse în teacă; în urma lui pășea 
un alt bărbat, îmbrăcat cu mai puţină strălucire; și pe el îl 
văzusem zăcând sus pe punte. Căpitanul — căci căpitan 
era, fără doar și poate — avea fața palidă, o barbă lungă, 
neagră și ochii aprigi pe care-i rotea prin încăpere. In 
clipa când a trecut pe lângă noi, l-am văzut de aproape: 
el nu părea să ia în seamă ușa după care stăteam 
ascunși. Cei doi s-au așezat la masa din mijlocul cabinei 
și au prins să vorbească tare, țipând aproape, într-un grai 
necunoscut. Strigau din ce în ce mai aprins, până când 
căpitanul a izbit deodată cu pumnul în masă atât de 
năprasnic, că s-a cutremurat încăperea. Celălalt a sărit cu 
un hohot de râs sălbatic de pe scaun și i-a făcut semn 
căpitanului să-l urmeze. Acesta s-a ridicat, a smuls sabia 
din teacă și amândoi au părăsit cabina. După plecarea lor 
am răsuflat ușuraţi; dar clipele de groază nu se sfârșiseră 
încă. Pe punte, larma creștea necontenit. Se auzeau 
tropăituri, ţipete, râsete, urlete. in cele din urmă s-a 

dezlănţuit o hărmălaie atât de asurzitoare, încât mi se 
părea că puntea, pânzele, totul se va prăbuși peste noi. 
Zăngănit de arme, răcnete... apoi, deodată, o liniște 
adâncă. A trecut multă vreme până ce am cutezat să 
urcăm pe punte; toate se aflau la locul lor, leșurile zăceau 
neclintite, ţepene, ca de lemn. 

S-au scurs astfel câteva zile. Pluteam mereu spre 
răsărit — după socotelile mele, spre țărm — dar dacă 
' ziua străbăteam câteva leghe, noaptea corabia părea că 
merge îndărăt, căci la răsăritul soarelui ne aflam din nou 
la locul de unde plecasem. Pesemne că morții ridicau 
pânzele în fiece noapte și făceau cale întoarsă. Pentru a 
împiedica aceasta, am strâns toate pânzele înainte de 
căderea nopţii și am făcut la fel ca și cu ușa cabinei: am 
scris numele Profetului precum și descântecul bunicului 
pe un pergament pe care l-am legat de velele făcute sul. 
Ne-am închis în cămăruța noastră și am așteptat cu 
teamă: oare ce avea să urmeze? La început, strigoii s-au 
arătat şi mai sălbatici, totuși a doua zi dimineața am găsit 
pânzele înfășurate așa cum le lăsasem. Peste zi am 
ridicat numai atâtea pânze câte trebuiau. pentru ca vasul 
să înainteze încet, aşa că, în cinci zile, am străbătut o 
bună bucată de drum. 

În sfârșit, în dimineaţa celei de-a șasea zile am zărit 
în apropiere țărmul și i-am mulţumit lui Alah și Profetului 
său pentru minunata noastră izbăvire. Am mers așa oO Zi Și 
o noapte de-a lungul uscatului, iar în cea de-a șaptea zi, 
în zori, am descoperit un oraș aproape de țărm; cu multă 
. trudă am lăsat ancora, care s-a prins îndată de fund, am 
coborât o barcă mică ce se afla pe punte și am vâslit din 
toate puterile spre oraş. După o jumătate de ceas am 
intrat într-un râu ce se vărsa în mare și am coborât pe 
mal. La porţile orașului am întrebat care e numele acestei 
așezări și am aflat că ajunsesem într-un oraș indian, nu 
departe de ţinta călătoriei mele. Ne-am dus la un 
caravanserai, unde ne-am odihnit după călătoria noastră 
aventuroasă. Acolo am întrebat dacă nu se află prin 
partea locului un înţelept, un învăţat, spunându-i totodată 
gazdei că acesta trebuia să se priceapă puțin și la 
vrăjitorii. Gazda m-a dus într-o stradă lăturalnică, s-a 

oprit în fața unei case nu prea arătoase, a bătut la ușă și 
mi-a zis să intru și să întreb de Muley. 

Mi-a ieșit înainte un bătrânel cu barbă căruntă și = 
lung și m-a întrebat ce doresc. l-am spus că sunt i 
căutarea înţeleptului Muley, iar bătrânul mi-a răspuns că 
el este Muley. L-am rugat să mă povăţuiască ce să fac cu 
morții și cum să-i dau jos de pe corabie. Muley mi-a 
răspuns că oamenii de pe vas fuseseră vrăjiți pesemne 
din pricina unor nelegiuiri pe care le săvârșiseră în timpul 
călătoriei lor pe mare; vraja se va spulbera dacă vor fi 
aduși pē mal, dar aceasta va fi cu putință numai dacă vor 
fi desprinse scândurile pe care zăceau. De drept, vasul cu 
toate comorile sale al meu s-ar fi cuvenit să fie, pentru că 
eu l-am găsit; dar va trebui să pâstrez taina şi să-i 
dăruiesc și lui ceva din avuţia mea; iar în schimb, el și cu 
sclavii săi au să-mi dea o mână de ajutor ca să scapă de 
morţii de pe corabie. l-am făgăduit că-l voi răsplăti cu 
prisosință și am pornit la drum, împreună cu cei cinci 
sclavi care purtau ferăstraie și securi. Pe drum, vrăjitorul 
Muley nu contenea cu laudele pentru gândul ce-l 
avusesem de a anina pe pânze cuvinte din Coran, căci 
numai astfel am putut scăpa. 

Am ajuns la corabie dis-de-dimineaţă și ne-am 
apucat cu toţii de treabă; într-un ceas, patru morţi se și 
aflau încărcaţi în luntrea pe care câţiva sclavi o duseră 
spre țărm, unde voiam să le săpăm mormântul. La 
înapoiere, sclavii povestiră că morţii i-au scutit de 
îngropăciune, deoarece, de îndată ce au atins pământul, 
s-au prefăcut în pulbere. l-am descleștat de punte şi pe 
ceilalți morți și până seara au fost transportați toți la mal. 
Nu mai rămăsese nici unul la bord, în afară de cel țintuit 
de catarg. În zadar am încercat să smulgem din lemn 
pironul:.- nici o putere din lume nu era în stare să-l 
clintească. Nu ştiam ce să fac; catargul nu-l puteam tăia, 
ca să ducem leșul la țărm cu catarg cu tot. Muley ne-a 
scos din încurcătură. El a trimis iute un sclav la țărm să 
aducă un vas de pământ. Apoi învățatul a rostit cuvinte 
tainice și a presărat p o gi pe capul mortului. De îndată 
căpitanul a deschis oc a răsuflat adânc, iar rana din 
frunte a început să raion Am izbutit acum să 

scoatem pironul cu ușurință, iar rănitul s-a prăbușit în 
brațele unui sclav. 

— Cine m-a adus aici? a întrebat el după ce și-a 
venit în fire. 

Muley arătă spre mine; m-am apropiat de el. 

— Îți mulțumesc, străine! M-ai mântuit de chinuri 
fără de sfârșit. De cincizeci de ani trupul meu plutește pe 
valuri, iar sufletul mi-era blestemat să se întoarcă în trup 
în fiece noapte. Dar acum creștetul meu a atins țărâna și 
mă pot duce împăcat la strămoșii mei. 

L-am rugat să ne povestească cum de a ajuns în 
starea aceea groaznică, iar el a început astfel: 


— Acum cincizeci de ani eram un om puternic și de 
vază și locuiam în Alger. Lăcomia de câștig m-a îndemnat 
să înzestrez cu cele de trebuinţă o corabie și să mă apuc 
de piraterie. Mă îndeletniceam. cu treaba asta de câtăva 
vreme, când, odată, la Zante, am luat pe bord un derviș 
care voia să călătorească fără plată. Atât eu cât și 
tovarășii mei eram oameni cruzi și n-am ţinut seama de 
sfințenia omului, ci ne-am bătut joc de el. Într-o zi, după 
ce mă mustrase, în râvna lui sfântă, pentru viaţa 
păcătoasă pe care o duceam, am stat la un păhărel cu 
cârmaciul meu în cabină. Amintindu-mi de mustrările 
dervișului, mustrări pe care nu aș fi îngăduit să mi le facă 
nici sultanul, m-am repezit furios pe punte și i-am 
străpuns pieptul cu pumnalul. În clipa morţii, el m-a 
blestemat, pe mine și pe oamenii mei de pe vas, să nu 
putem trăi și nici muri până ce creștetul nostru nu se va 
odihni pe pământ. Apoi dervișul și-a dat sufletul; l-am 
aruncat în mare și am luat în râs blestemul său; dar, în 
aceeași noapte, cuvintele lui s-au împlinit. O parte din 
oameni s-au răsculat împotriva mea. S-au bătut cu 
înverșunare până când cei care erau de partea mea au 
fost biruiţi, iar eu — țintuit de catarg. Dar și răsculații au 
pierit din pricina rănilor căpătate și în curând corabia s-a 
prefăcut într-un uriaș mormânt. Ochii mi s-au 
împăienjenit; în noaptea următoare, la ceasul la care îl 
aruncasem pe derviş în apă, m-am trezit împreună cu toți 
oamenii mei: înviasem, dar nu puteam face sau vorbi 
altceva decât ce vorbisem și făcusem în noaptea aceea. 

Așa călătorim de cincizeci de ani, și nici nu trăim, nici nu 
murim, căci oare cum am fi putut atinge pământul? 
Pluteam bucuroși pe furtună, cu toate pânzele sus, în 
nădejdea că vasul se va izbi de stânci, se va fărâma și ne 
vom putea odihni capetele istovite pe fundul mării. Dar 
n-am izbutit niciodată. Acum însă am să mor. Îți 
mulțumesc încă o dată, izbăvitor necunoscut! Dacă socoți 
că te-ar putea răsplăti vreo avuţie, îți dăruiesc corabia în 
semn de recunoştinţă. 

După ce vorbi astfel, căpitanul își lăsă capul în piept 
și își dădu sufletul, prefăcându-se în pulbere ca și 
oamenii săi. Am strâns pulberea într-o cutie și am 
îngropat-o la țărm. Am adus doi lucrători din oraș să 
dreagă corabia. Am schimbat încărcătura corabiei pe alte 
mărfuri și am dobândit câștiguri însemnate. După aceasta 
am tocmit oameni pe vas, l-am răsplătit cu prisosinţă pe 
prietenul meu Muley și am pornit la drum, 
îndreptându-mă spre ţara mea de baştină. Am făcut însă 
un ocol mare, oprindu-mă pe țărmurile multor insule și 
poposind în.fel și fel de țări ca să vând mărfurile. Profetul 
mi-a dat binecuvântarea lui, căci după trei sferturi de an 
m-am întors la Bassora, încă o dată pe atât de bogat pe 
cât fusesem după moartea căpitanului. Oamenii din ţara 
mea au rămas uluiţi de avuțiile pe care le-am strâns și de 
norocul pe care l-am avut, fiind încredințaţi că am găsit 
valea nestematelor despre care povestește vestitul 
călătorSindbad. l-am lăsat cu această credinţă și de 
atunci toţi tinerii din Bassora, la optsprezece ani, pornesc 
în lumea largă să-și găsească, după pilda mea, norocul. 
Eu însă am trăit de atunci liniștit, în tihnă, iar la cinci ani 
o dată fac o călătorie la Mecca, în acel loc sfânt, spre a 
mulțumi lui Alah pentru binecuvântarea sa ȘI pentru a-l 
ruga să primească în raiul său pe căpitan și pe oamenii 
lui. 


A doua zi caravana călători mai departe, fără piedici, 
și după ce făcură din nou popas, Selim, străinul, grăi 
astfel către Muley, cel mai tânăr dintre neguţători: 

— Deși ești cel mai nevârstnic dintre noi, ești 
totdeauna voios şi de bună seamă că.te pricepi să ne 

istorisești o snoavă cu tâlc. Povestește-ne-o, ca să ne mai 
răcorim puțin după arșiţa zilei. 

— Cu plăcere v-aş istorisi ceva care să vă 
înveselească, răspunse Muley, dar tinerii trebuie să se 
poarte cu modestie; de aceea, tovarășilor mei de călătorie 
mai în vârstă li se cuvine întâietatea. Zaleukos e 
întotdeauna tare posomorât şi tăcut; n-ar vrea el să ne ` 
povestească din ce pricină este atât de îngândurat? Dacă 
are vreun necaz, poate că am izbuti să i-l alinăm, căci cu 
dragă inimă am vrea să-i venim într-ajutor aproapelui 
nostru, chiar dacă e de altă credinţă. 

Cel către care vorbise Muley era un neguţător grec, 
bărbat de vârstă mijlocie, chipeș, voinic și foarte așezat. 
Deși necredincios — nu era musulman — tovarășii lui de 
călătorie îl iubeau, căci toată făptura lui inspira cinstire și 
încredere. Dealtminteri avea numai o singură mână, și 
unii dintre tovarăşii lui credeau că asta ar fi pricina 
mâhnirii sale. La întrebarea prietenoasă a lui Muley, 
Zaleukos răspunse: 

— Încrederea voastră îmi face cinste. Nu sunt 
mâhnit, dar chiar dacă aș fi, tot nu vă stă în putere să 
m-ajutaţi. Dar fiindcă -Muley a băgat de seamă că sunt 
posomorât, vreau să vă povestesc care-i pricina ce mă 
îndreptățește să fiu mai mohorât decât alţi oameni. După 
cum vedeţi, nu am mâna stângă. Nu-mi lipseşte din 
născare, ci am pierdut-o în cele mai cumplite clipe ale 
vieții mele. Veţi chibzui şi dumneavoastră dacă port vreo 
vină sau dacă n-ar trebui să fiu, de atunci, atât de mâhnit 
— dar asta numai după ce veţi asculta Povestea mâinii 
tăiate. 


POVESTEA MÂINII TĂIATE 


M-am născut la Constantinopol. Tatăl meu era 
dragoman (tâlmaci) la Poartă (curtea turcească) și făcea 
negoţ cu uleiuri înmiresmate și mătăsuri, negoț care-i 
aducea câștiguri bune. Mi-a dat o creștere aleasă. 
invățătura am primit-o în parte de la el, în parte de la 
preotul nostru. La început a fost vorba să moștenesc 
neguțătoria lui, dar, deoarece mă arătasem mai destoinc 
decât se așteptase, a ținut seama de poveţele prietenilor 
lui și a hotărât să mă facă doctor, căci un doctor care 
învăța ceva mai mult decât un șarlatan obișnuit putea 
să-și croiască o viaţă fericită la Constantinopol. In casa 
noastră veneau mulţi franțuzi și unul din ei l-a înduplecat 
pe tatăl meu să mă lase să plec cu el în patria sa, la 
Paris, unde asemenea lucruri se învățau fără plată și. 
foarte bine. Voia să mă ia cu el pe propria-i cheltuială, 
cînd avea să se înapoieze în țară. Tatăl meu, care 
cutreierase și el lumea în tinereţe, a încuviințat să plec, 
iar franțuzul m-a înștiințat că peste trei luni vom porni la 
drum. Eram nespus de fericit că voi vedea ţări străine și 
așteptam cu nerăbdare clipa plecării. Franţuzul își isprăvi 
în sfârșit treburile și se pregăti de drum; în ajunul 
plecării, tatăl meu m-a chemat seara în iatacul lui. Erau 
grămădite acolo fel de fel de veșminte, care de care mai 
frumoase, iar pe masă — arme. O movilă de aur mi-a luat 
însă ochii. Atâta bănet nu mai văzusem vreodată. Tatăl 
meu m-a îmbrățișat și mi-a spus: 

— lată, fiule, ţi-am pregătit straie de drum. Armele 
acestea ţi le dăruiesc ţie, sunt aceleași pe care mi 
le-a dăruit și mie, la rîndu-mi, bunicul tău când am pornit 
în lume. Știu că te pricepi să le mânuiești, dar să nu le 
folosești decât când ești în primejdie. Atunci însă 
apără-te cu strășnicie. N-am bogății mari; mi-am împărțit 
averea în trei: o parte pentru tine, o parte pentru traiul și 
nevoile mele, iar a treia, partea cea mai sfântă și de care 
nu mă voi atinge niciodată, am s-o pun bine pentru zilele 
de restriște care ar putea să te ajungă. 

Așa mi-a grăit bătrânul meu părinte Și ochii îi jucau 
în lacrimi; cine ştie, poate îi spunea inima că n-am să-l 
mai văd niciodată. 

Călătoria s-a sfârșit cu bine și :am ajuns curând în 
țara franțuzească. Șase zile şi șase nopți am mers până în 
orașul cel mare — Paris. Aici, prietenul meu, franțuzul, a 
închiriat pentru mine o cameră și m-a povăţuit să 
folosesc cu chibzuinţă banii — aveam cu totul două mii 
de taleri. Am locuit trei ani în acest oraș și am învăţat tot 
ce trebuie să știe un doctor iscusit: aș minți însă dacă aș 
spune că mă simțeam bine acolo, căci obiceiurile lor 
nu-mi erau pe plac; și aveam și puţini prieteni adevăraţi, 
aceștia erau însă tineri nobili. 

Până la urmă, dorul de țară m-a copleșit; în tot acel 
răstimp nu primisem nici o știre de la tatăl meu și am 
folosit cel dintâi prilej care mi-a ieșit în cale ca să mă 
întorc acasă. f 

O solie pleca din Franța către Înalta Poartă. M-am 
tocmit ca doctor-chirurg în slujba acelei solii şi am ajuns 
„cu bine la Stambul. Am găsit casa părintească zăvorâtă. 
Vecinii, mirați de sosirea mea, mi-au povestit că tata 
murise cu două luni înainte. Preotul, dascălul meu din 


copilărie, mi-a adus cheile casei. Singur și părăsit, m-am: 


așezat în casa pustie. Toate erau la locul lor, așa cum le 
lăsase tata, numai galbenii — pe care făgăduise să mi-i 
lase — lipseau. L-am întrebat pe preot, dar acesta, făcând 
o plecăciune, mi-a răspuns: 

— Tatăl tău a murit ca un sfânt, căci a lăsat toți 
galbenii bisericii. 

Lucrul acesta îmi era și mi-a râmas de neînțeles; dar 
ce puteam tace? Nu aveam nici O dovadă împotriva 
preotului şi trebuia să mă socotesc fericit că nu-și 
însușise casa ȘI cslelalte bunuri ale tatălui meu. Acesta a 
fost cea dintâi năpastă care a căzut pe capul meu, după 
care nenorocirile s-au ținut lanţ. Nu-mi câștigasem faimă 
de doctor, căci nu îmi venea să mă laud singur și n-avea 
cine să mă facă cunoscut; tatăl meu, care m-ar fi ajutat 
să pătrund în casele bogătașilor și ale celor suspuși, nu 
mai era şi toţi aceștia 1 dăduseră uitării pe sărmanul 
Zaleukos. Mărfurile rămase de la tată meu nu mai aveau 
căutare, căci cumpărătorii se risipiseră după moartea sa 
și alții noi se găseau cu greu. Stăteam şi mă gândeam la 
soarta mea amară, când, deodată, mi-am adus aminte că 
înțâlnisem adeseori în Franța oameni din neamul meu 
care cutreierau țara în lung şi în lat și făceau negoț în 
pieţele orașului; aveau cumpărători cu duiumul, căci 
neguțători de pe alte meleaguri erau la mare preț. Cu 
asemenea neguţătorie se putea agonisi bânet, nu glumă. 
M-am hotărât pe loc: am vândut casa părinteacă am 
încredinţat o parte din bani unui prieten credincios iar cu 
restul am cumpărat ceea ce avea căutare în Franţa, ȘI 
anume: şaluri, mătăsuri, pomezi și uleiuri. Mi-am asigurat 
un loc pe o corabie şi am pornit în cea de-a doua 
călătorie spre Franţa. De îndată ce se pierdură în zare 
palatele din Dardanele, norocul păru să-mi surâdă din 
nou. Am ajuns repede și cu bine. Am cutreierat orașele 
mari și mici ale franţuzilar, și peste tot am găsit 
cumpărători berechet. Prietenul meu din Stambul îmi 
trimitea mereu mărfuri noi şi, pe zi ce trecea, strângeam 
tot mai mulți bani. Când, în sfârşit, am adunat atâta cât 
credeam că va fi de ajuns pentru O neguţătorie mai mare, 
am pornit-o cu mărfurile mele spre italia. Dar mai trebuie 
să mărturisesc ceva: dobândeam câștiguri şi de pe urma 
meșteșugului de vraci. Când ajungeam în câte un oraş, 
dădeam de veste printr-o înştiinţare scrisă că a sosit un 
doctor grec, care a lecuit multe beteșuguri; şi, 
într-adevăr, balsamurile - și ieacurile mele mi-au adus 
şechini cu toptanul. Până la urmă am poposit și în orașul 


A 


Florenţa din Italia. Am hotărât să rămân vreme mai 

îndelungată în acest oraș, pe de o parte fiindcă îmi 
plăcea foarte mult acolo. pe de altă parte fiindcă, istovit 
de atâta umblet, voiam să mă odihnesc. Am închiriat o 
prăvălie în partea orașului numită Santa Croce Și, nu 
departe de acolo, câteva încăperi frumoase cu pridvor, 
într-un han. Am dat de veste îndată prin hârtie scrisă că 
sunt doctor și neguţător. Nici n-am apucat să deschid 
bine prăvălia, că muşteriii au și dat năvală și, cu toate că 
pusesem prețuri cam ridicate, vindeam mai mult decât 
ceilalți, pentru că eram îndatoritor Și prietenos cu- 
cumpărătorii. Mă aflam de patru zile la Florenţa, și iată că 
într-o seară, când tocmai mă pregăteam să închid 
prăvălia și, ca de obicei, am aruncat o privire spre lada cu 
alifii, am zărit un răvaș într-o cutiuță. Nu-mi aminteam 
să-l fi pus acolo. Am despăturit hârtiuțţa. In ea stătea scris 
să vin la miezul nopții pe podul numit Ponte Vecchio. 
M-am gândit îndelung cine putea fi cel ce mă chema. Nu 
cunoșteam însă nici un om în Florenţa și am crezut că 
cineva vrea să mă cheme în taină la vreun bolnav, lucru 
care mi se întâmplase adeseori. Am hotărât deci să mă 
duc, dar, prevăzător, mi-am luat și sabia pe care mi-o 
dăruise tatăl meu. 

„Aproape de miezul nopții, am pornit-o la drum și am 
ajuns la Ponte Vecchio. Podul era părăsit, pustiu, și am 
hotărât să aștept până se va ivi cel ce mă chemase. 

Era o noapte friguroasă; luna lumina ca ziua. M-am 
aplecat să privesc undele Arnului, ce străluceau până 
departe în razele lunii. Orologiile bisericilor din oraș 
bătură de douăsprezece ori: când m-am ridicat, am dat 
cu ochii de un bărbat înalt, învăluit într-o mantie roșie, cu 
obrazul ascuns de un colț al veșmântului. 

Ivirea lui neașteptată m-a speriat, pentru că apăruse 
în spatele meu, dar mi-am venit iute în fire şi am rostit: 

— De vreme ce m-aţi chemat, spuneți-mi cu ce vă 
pot fi de folos. 

Omul cu mantia roșie s-a întors spre mine și mi-a 
spus apăsat: 

— Urmează-mă! 

Mi-era teamă să plec singur în tovărășia acestui 
necunoscut și de aceea m-am oprit şi am spus: 

— Nu așa, domnul meu. Mai întâi vreau să știu unde 
mergem; şi apoi, cred că nu trebuie să v-ascundeţi cu 
atâta grijă obrazul, dacă aveţi gânduri curate față de 
mine. 

Omul în roşu păru însă a nu se sinchisi de vorbele 
mele. 

— Dacă nu vrei, Zaleukos, rămâi! răspunse el și păși 
mai departe. 

Atunci m-a cuprins mânia. 

— Crezi, am strigat, că un om că mine se lasă dus de 
nas de orice zevzec? Crezi că am așteptat zadarnic aici, 
în frig? 

Din trei sărituri l-am ajuns din urmă, l-am înhâţțat de 
mantie şi am început să strig tare, în vreme ce cu cealaltă 
mână am tras sabia; dar mantia mi-a rămas în mână, iar 
necunoscutul a pierit după primul colţ. M-am potolit 
încetul cu încetul, căci îmi rămăsese mantia și ea trebuia 
să m-ajute să dezleg ciudata taină. M-am înfășurat în ea 
şi m-am îndreptat spre casă. Dar n-am apucat să fac nici 
o sută de pași, când cineva a trecut pe lângă mine şi mi-a 
șoptit în limba franceză: 

— la seama, conte, în noaptea aceasta nu se poate 
face nimic! | 

Până mă întorc, cel ce şoptise trecuse mai departe și 
n-am mai zărit decât o umbră furişându-se pe lângă case. 
Mi-am dat seama că vorbele lui nu fuseseră rostite pentru 
mine, ci din pricina mantiei pe care o purtam, dar lucrul 
acesta nu dezlega taina. ` 

A doua zi de dimineaţă am cugetat îndelung asupra 
celor ce aveam de făcut. La început m-am gândit să dau 
sfoară în târg că găsisem mantia, dar necunoscutul putea 
să trimită pe cineva să mi-o ceară şi eu tot nelămurit aș fi 
rămas. Tot chibzuind astfel, m-am uitat la veșmântul 
acela mai cu luare-aminte. Era dintr-o catifea plină, 
genoveză, purpurie, tivită cu astrahan și brodată cu fir de 
aur. Frumuseţea deosebită a mantiei mi-a insuflat un 
gând la care m-am oprit. Am dus-o în prăvălie și am 
pus-o în vânzare, dar cu un preţ atât de ridicat, încât 
știam prea bine că n-am să găsesc nici un mușteriu 
pentru ea. Gândul meu era să privesc cu luare-aminte pe 

oricine ar întreba de mantie, căci eram sigur că-l voi 
recunoaște, dintr-o mie pe necunoscutul care, după ce 
pierduse mantia, de bună seamă că se va arăta 
neîntârziat. Mulţi ar fi dorit să cumpere veșmântul acela, 
a cărui frumuseţe atrăgea toate privirile, dar nici unul nu 
semăna nici pe departe cu necunoscutul, nici unul nu 
voia să dea pe ea atâția bani — două sute de ţechini. 

Ce m-a surprins mai mult era că, întrebând pe unul și 
pe altul dacă nu mai văzuseră și o altă asemenea mantie 
în Florenţa, toţi îmi răspundeau că nu și mă încredințau 
că nu  întâlniseră veșmânt mai frumos și atât de 
meșteșugit lucrat. 

Pe înserat veni un tânăr care mai fusese deseori pe la 
mine și oferise şi în ziua aceea o sumă respectabilă 
pentru mantie; acum zvârli pe masă o pungă cu galbeni și 
strigă: 

— Pe Dumnezeul meu, Zaleukos, vreau să am cu 
orice preț mantia asta, chiar de-ar fi să rămân cerșetor! 

Și începu să numere galbeni. 

Mă aflam în mare încurcătură; pusesem mantia în 
vânzare numai ca să atrag privirile necunoscutului meu, 
iar acum se ivise acest tânăr zurliu, care se hotărâse să 
plătească un asemenea preț. Dar nu mai aveam încotro. 
I-am făcut pe plac, căci mă Ispitea gândul ca pentru 
păţania mea în miez de noapte să dobândesc atâta bănet. 

Tânărul se înfăşură în mantie şi dădu să plece, dar în 
prag se opri și, aruncându-mi o hârtie care era prinsă de 
mantie, îmi strigă: | 

— Uite, Zaleukos, aici e prins ceva ce desigur nu 
aparține veșmântului acestuia! 

Am luat hârtia cu nepăsare, însă iată ce scria pe ea: 
„Adu haina în noaptea asta, la ora știută, pe Ponte 
Vecchio. Te așteaptă patru sute de țechini“. 

Am rămas înmărmurit. Îmi gonisem- eu singur 
norocul. Toate socotelile mele dăduseră greș! Dar n-am 
stat mult pe gânduri; am adunat cei două sute de țechini, 
am alergat după cel care Cumpărase mantia și i-am spus: 

— la-ți ţechinii înapoi, bunul meu prieten, și lasă-mi 
mantia, căci nu mă pot despărţi de ea. 

La început, tânărul a crezut că-i vorba de o glumă, 
dar când și-a dat seamă că vorbesc serios, $-a mâniat, 
mi-a strigat că sunt smintit şi ne-am luat la bătaie. In 
focul încăierării am avut norocul să-i smulg mantia Și S-O 


A 


iau la goană cu ea, tânărul a chemat însă poliţia în ajutor 
şi m-a dus la judecată. Judecătorul s-a arătat foarte mirat 
de fapta mea și i-a dat dreptate celui care mă pârâse. Eu 
însă i-am spus tânărului că îi dăruiesc douăzeci, 
cincizeci, ba chiar O sută de ţechini peste cei două sute 
pe care-i primisem de la el, numai să-mi înapoieze 
mantia. Rugăminţile mele nu-i muiaseră inima, aurul însă 
i-a înduplecat. A luat țechinii, iar eu am plecat biruitor cu 
mantia. | 

Toată Florenţa mă credea smintit, dar puţin îmi păsa 
mie de lume. Ştiam eu prea bine că din acest târg voi ieși 
în câștig. 

Am așteptat cu nerăbdare sosirea nopții. Am pornit-o 
cu mantia pe braţ spre Ponte Vecchio, la acelaşi ceas ca 
şi în noaptea trecută. Când răsună cea din urmă bătaie a 
orologiului, din beznă se desprinse O umbră care se 
îndreptă spre mine. Era, fără doar şi poate, omul pe 
care-l întâlnisem în ajun. | 

— Ai mantia? m-a întrebat el. 

— Da, domnule, i-am răspuns, dar mă costă o sută 
de țechini. 

— Ştiu, spuse el. Ține patru sute! | 

Ne-am apropiat de parmaclâcul podului şi mi-a 
numărat banii. Erau într-adevăr patru sute; aurul sclipea 
minunat în lumina lunii: strălucirea lui m-a încântat, dar, 
vai! nu bănuiam că aceasta îmi va fi cea din urmă 
bucurie. Am vârât banii în buzunar şi am vrut să văd cine 
e necunoscutul; obrazul îi era însă acoperit de O mască 
de sub care se zăreau doar niște ochi negri care mă 
străfulgerau. 

— Vă mulţumesc, domnule, pentru bunătatea 
dumneavoastră, şi acum, Cu Ce vă pot fi de folos? am 
întrebat eu. Vă spun însă dinainte că nu pot face nimic 
necinstit. | 

— Nu-ţi face griji degeaba, mi-a răspuns el, 
punându-și mantia pe umeri. Am nevoie de ajutorul 

dumitale ca medic, dar nu pentru un om viu, ci pentru un 
mort. | j 

— Cum se poate așa ceva? am strigat eu, piin de 
uimire. 

— Am venit împreună cu: sora mea dintr-o ţară 
îndepărtată, a început el: făcându-mi semn să-l urmez. 
Locuiam aici cu ea, în casa unui prieten. Sora mea a 
murit ieri, pe neașteptate, din pricina unei boli, ṣi rudele 
noastre vor s-o îngroape mâine. O veche datină a familiei 
cere însă ca cei din neamul nostru să se odihnească în 
cripta strămoșească; cei care au murit pe alte meleaguri 
au fost aduși imbălsămaţi. Rudelor mele le ias numai 
trupul “ei, dar tatălui meu trebuie să-i trimit cel puțin 
capul fiicei sale, ca s-o mai vadă o dată. i 

Obiceiul acesta de a tăia capetele celor dragi care au 
murit mi se părea ingrozitor, dar n-am îndrăznit să suflu o 
vorbă, de teamă să nu-l jignesc pe necunoscut. Aşadar, 
i-am răspuns că mă pricep la îmbălsămarea morţilor și 
l-am rugat să mă ducă la căpătâiul moartei. Totuși nu 
m-am putut împiedica să întreb de ce trebuia să se 
petreacă totul în taină, la adăpostul întunericului nopții. 
Mi-a răspuns că rudele sale găseau că ceea ce vrea să 
facă este înspăimântător, că la lumina zilei n-ar fi putut 
să-și ducă fapta la bun sfârșit. Dar, capul odată tăiat, nu 


Vor mai avea ce spune; e adevărat că ar fi putut el însuși 


să-l taie, dar un :simțământ firesc îl împiedica s-o facă. 

Intre timp am ajuns în dreptul unei case mari, 
impunătoare. Însoțitorul meu mi-a arătat spre ea: era ţinta 
Plimbării noastre din noaptea aceea. Am trecut de poarta 
casei și am deschis o ușă mică pe care necunoscutul a 
închis-o cu grijă în urma noastră; am dat apoi de treptele 
înguste ale unei scări răsucite, le-am urcat pe întuneric Și 
am ajuns într-un coridor slab luminat care ducea într-o 
încăpere unde ardea o lampă agăţată de tavan. 

Acolo se afla un pat pe care zăcea moarta. 
Necunoscutul întoarse capul, părând că-şi ascunde 
lacrimile. Arătă înspre: pat, îmi spuse să-mi fac bine și 
repede datoria și ieşi pe uşă. 

Mi-am scos cuțitele pe care, ca medic, le aveam 
întotdeauna la mine, și m-am apropiat de pat. Se vedea 

numai capul: moartei, dar era atât de frumos, încât, fără 
voia mea, m-a cuprins o milă adâncă. Părul negru atârna 
în şuvițe lungi, obrazul era palid, ochii închiși. După 
obiceiul medicilor în împrejurările în care au de tăiat un 
mădular, am făcut întâi o crestătură în piele apoi, cu cel 
mai ascuţit cuţit, i-am tăiat gâtul dintr-o mișcare. Dar ce 
groază! Moarta deschise ochii şi îi închise apoi îndată, cu 
un suspin adânc: părea că abia atunci își dăduse sufletul. 
în același timp, un șuvoi de sânge fierbinte ţâșni din 
grumazul ei. 

Mi-am dat seama că eu fusesem ucigașul ei. Căci nu 
mai încăpea îndoială că murise. abia acum, din pricina 
acestei răni fără de leac. Câteva clipe am rămas ca oO 
stană de piatră, încremenit de spaimă. Oare necunoscutul 
cu mantia roșie mă amâgise, sau soră lui nu murise cu 
adevărat când el o crezuse moartă? O moarte înșelătoare 
mi se părea mai vrednică de crezare. Nu era însă cu 
putință să-i mărturisesc fratelui moartei că, dacă tăietura 
“ar fi fost mai puţin grăbită, fata s-ar fi trezit poate și nu 
i-aș mai fi luat viața; de aceea m-am gândit să-i desprind 
capul, dar atunci ea a mai oftat o dată, s-a întins într-un 
zvâcnet de durere și și-a dat sufletul. M-au străbătut 
deodată fiori de spaimă și am zbughit-o afară din 
încăpere. Dar pe coridor era întuneric; lampa se stinsese, 
iar însoţitorul meu se făcuse nevăzut. Am. bâjbâit prin 
beznă, de-a lungul peretelui, până la scară. in sfârșit, am 
găsit-o și am coborât mai mult lunecând și poticnindu-mă 
ia fiecare treaptă. Nici jos țipenie de om. Am găsit ușa 
întredeschisă și am răsuflat ușurat când m-am văzut. în 
stradă. mai mult mort decât viu de spaimă. Mânat de frică 
am luat-o la goană spre casă și mi-am îngropat fața în 
pernă, ca să uit grozăvia pe care oO săvârșisem. Dar 
somnul nu se lipea de mine; abia spre ziuă am început 
să-mi vin în fire. Mi se părea tot mai sigur că cel ce mă 
îndemnase la această faptă cumplită — mă încredințasem 
de lucrul acesta — nu avea să mă dea în vileag. Am 
hotărât să mă duc la prăvălie şi să-mi văd de treburi ca și 
când nimic nu s-ar fi întâmplat. Dar, vai! Un lucru pe care 
l-am băgat de seamă abia în clipa aceea m-a umplut de 
îngrijorare: pălăria, cingătoarea şi cuțitele îmi. lipseau și 

bănuiam că le uitasem în iatacul moartei sau că le 
pierdusem pe drum. Din păcate, prima bănuială părea 
mai sigură: puteam deci să fiu învinuit ca ucigaș. 

Am deschis prăvălia la ceasul obișnuit. Ca în fiecare 
dimineaţă, vecinul meu vorbăreț a venit la mine. 

— Ei, ce zici de întâmplarea groaznică de 
azi-noapte? începu el. 

M-am prefăcut că nu ştiu nimic: 

— Cum, se poate să nu știi ce știe tot orașul? N-ai 
auzit că cea mai frumoasă floare a Florenței, Bianca, fiica 
guvernatorului, a fost ucisă azi-noapte? Vai! am văzut-o 
Chiar ieri cutreierând voioasă străzile, împreună cu 
logodnicul ei; astăzi ar fi trebuit să aibă loc nunta. 

Fiecare cuvânt al vecinului se implânta ca un cuțit în 
inima mea. Și chiar acesta se reînnoia la nesfârșit, cu 
fiecare mușteriu care lua povestea -de la capăt, cu noi și 
noi amănunte, unul mai înspăimântător decât altul; 
nimeni însă nu-mi putea istorisi ceva mai înfricoșător 
decât ceea ce trăisem eu însumi. La amiază intră în 
prăvălia mea un trimis al judecătoruui și ceru să stea de 
vorbă cu mine între patru ochi. 

— Signor Zaleukos, spuse el, arătându-mi lucrurile 
care-mi lipseau, aceste obiecte sunt ale dumitale? 

intâi m-am gândit să nu mărturisesc nimic, dar zărind 
prin ușa întredeschisă pe gazda mea împreună cu alţi 
necunoscuți, care puteau depune mărturie împotriva mea, 
m-am hotărât să nu înrăutățesc lucrurile printr-o 
minciună și am răspuns că obiectele arătate erau ale 
mele. Omul legii m-a rugat să-l urmez și a pornit-o spre o. 
clădire mare, în care am recunoscut închisoarea. Acolo, 
deocamdată, m-a închis într-o. cămăruţă. 
| in singurătate mi s-au perindat prin: minte toate cele 
petrecute. Era îngrozitor. Mă chinuia gândul că ucisesem, 
fie chiar şi fără voia mea. Nu-mi puteam ierta că mă 
lăsasem ispitit de strălucirea aurului, căci altfel n-aş fi 
căzut orbește în capcană. Două ceasuri-după întemnițare 
am fost scos din cămăruţă. Am coborât câteva scări și am 
ajuns într-o sală mare. În jurul unei mese lungi, acoperită 
Cu O pânză neagră, ședeau doisprezece bărbaţi, cei mai 


A 


mulți bătrâni. În jurul sălii, pe bănci, stăteau nobilii din 

Florenţa. Într-o galerie, sus, se îngrămădeau o mulţime 
de privitori. | 

Când am pășit înaintea mesei celei negre, un bărbat 
întunecat la.:față, mohorât, s-a ridicat în picioare: era 
guvernatorul. El spuse adunării că, fiind tatăl victimei, nu 
poate judeca omorul acesta și că încredințează funcția sa 
de judecător celui mai în vârstă dintre senatori. 

Ce! mai vârstnic senator, un: moșneâg de cel puţin 
-ouăzeci de ani, era gârbov; la tâmple îi mai rămăseseră 
câteva fire de păr alb, dar ochii îi scăpărau și glasul 
răsuna puternic şi neșovăitor. întâi m-a întrebat dacă 
recunosc că am ucis.. = oT a 

Am cerut să fiu ascultat și am povestit fără teamă, cu 
glas limpede, tot ce făptuisem și tot ce știam. În timpul 
povestirii mele vedeam cum guvernatorul se schimba la 
față; când, se îngâlbenea, când se învăpăia. La sfârșit s-a 
sculat și a strigat spumegând de mânie: 

— Cum, nefericitule, vrei s-arunci asupra altuia 
omorul pe care l-ai săvârșit din lăcomie de bani? 

senatorul l-a oprit spunându-i că doar îi încredințase 
de bună voie judecata; afară de asta, el nu era deloc 
convins că 'săvârşisem fapta pentru bani, căci, după știrea 
lui, moartei nu i se furase nimic. Ba merse chiar mai 
departe: ceru guvernatorului să dea socoteală despre 
viața pe care o dusese fiica sa, căci numai așa avea să se 
știe dacă am spus adevărul sau nu. Totodată spuse că 
amână judecata pentru a doua zi, spre a cerceta hârtiile 
moartei, pe care urma să i le înmâneze guvernatorul. 

Am fost dus înapoi în temniță, unde am petrecut o Zi 
jalnică, stăpânit numai de dorinţa fierbinte de a se 
descoperi o legătură între moartă şi omul cu mantia 
roşie. 

„A doua zi am pășit în sala de judecată plin de 
nădejde. Pe masă se aflau mai multe scrisori. Senatorul 
mi-a întrebat dacă erau scrise de mine. Le-am privit și am 
spus că sunt scrise de aceeași mână ca și cele două 
răvaşe pe care le primisem. Senatorii n-au luat în seamă 
răspunsul meu, zicând că puteam să le fi scris eu pe 
toate, căci semnătura de pe scrisori era fără doar și poate 
un.Z, prima literă a numelui meu. Scrisorile amenințau pe 

fiica guvernatorului în legătură cu căsătoria care urma să 
aibă loc. 


Guvernatorul părea să fi dat deslușiri ciudate în 
privința mea, căci în ziua aceea am fost privit cu mai 
multă neîncredere și asprime. Am cerut să fie cercetate 
hârtiile mele, care, fără îndoială, se aflau în camera mea, 
dar mi s-a spus că se făcuseră cercetări și nu se găsise 
nimic. 

Astfel, la sfârșitul acestei zile de judecată îmi 
pierdusem orice nădejde. A doua zi am fost dus din nou 
în sala de judecată, unde mi s-a citit hotărârea, prin care, 
fiind învinuit de omor cu premeditare, eram osândit la 
moarte. lată dar unde ajunsesem. Părăsit de tot ce îmi era 
drag pe lume, 'departe de țara mea, trebuia să mor de 
secure în floarea virstei! 

In seara acelei zile înfiorătoare când soarta îmi 
fusese pecetiuită, ședeam. în temnița mea singurațică: 
toate nădejdile mi se spulberaseră, nu mă gândeam decât 
la moarte, deodată, ușa temniţii se deschise și intră un 
bărbat care mă privi îndelung în tăcere. 

— lată cum mi-e dat să te regăseasc, Zaleukos! a 
rostit el. 

La lumina slabă a lămpii nu l-am recunoscut, dar 
glasul lui trezi în mine vechi amintiri. Era Valetty, unul din 
puţinii prieteni pe care mi-i făcusem în timpul învăţăturii 
mele la Paris. Mi-a povestit că venise din întâmplare la 
Florenţa; unde locuia tatăl său, om cu vază, auzise de 
pățania mea și voise să mă vadă pentru ultima oară și să 
afle cum de am ajuns sub o atât de grea învinuire. 

l-am povestit toată întâmplarea. Părând foarte uimit, 
m-a rugat din tot sufletul să-i mărturisesc lui, singurul 
meu prieten, întreg adevărul, și să nu rămână între noi, la 
despărțire, o minciună. l-am jurat pe tot ce aveam mai 
sfânt că spusesem adevărul și numai adevărul și că nu 
am altă vină decât aceea că, orbit de strălucirea aurului, 
n-am simțit vicleșugul ce se ascundea sub vorbele 
necunoscutului. 

— Va să zică n-ai cunoscut-o pe Bianca? întrebă el. 

L-am încredințat că n-o văzusem niciodată. Valetty 
îmi spuse că o taină adâncă învăluia întreaga întâmplare, 

că era foarte ciudat faptul că guvernatorul ceruse atât de 
repede osândirea mea și că umblă vorba că o cunoșteam 
de mult pe Bianca și că O omorâsem din răzbunare 
pentru că se căsătorea cu altul. l-am arătat că toate 
acestea se potriveau cu omul cu mantie roșie, și nu cu 
mine. Cum să dovedesc însă că el mă îndemnase să 
săvârşesc omorul? 

Valetty m-a îmbrățișat plângând și mi-a făgăduit că 
va face tot ce va fi cu putinţă pentru a-mi scăpa măcar 
viața. Aveam prea puţine nădejdi, dar știam că Valetty era 
un om înţelept și bun cunoscător al legilor și că va face 
totul pentru a mă ajuta. 

S-au scurs două zile lungi, chinuitoare; în sfârșit, iată 
că Valetty se întoarse. 

— Ți-aduc o mângâiere, deşi una dureroasă. Ai să 
trăieşti şi ai să fii liber, dar trebuie să pierzi o mână. 

Adânc mişcat, i-am mulţumit prietenului meu pentru 
că-mi salvase viața. Mi-a povestit că guvernatorul nu 
încuviințase în ruptul capului să facă o nouă cercetare a 
celor petrecute, dar în sfârșit, pentru a nu părea nedrept, 
își dăduse învoirea să se caute în vechile hrisoave 
florentine o întâmplare asemănătoare şi, dacă se va găsi 
ceva, pedeapsa mea să fie întocmai ca şi aceea arătată 
acolo. Valetty a cercetat împreună cu tatăl său zi și 
noapte cărţile vechi; în cele din urmă au găsit O 
întâmplare întru totul asemănătoare. Pedeapsa dată acolo 
era: să i se taie vinovatului mâna stângă, să i se ia toată 
averea și să fie surghiunit pe vecie. Aceasta urma să fie 
pedeapsa mea, aşa că trebuia să mă pregătesc pentru 
încercarea dureroasă ce mă aștepta. 

Nu vreau să vă povestesc ceasul acela cumplit, când, 
într-o piaţă a orașului, mi-au pus mâna pe butuc şi am 
fost împroșcat cu propriul meu sânge. 

Valetty m-a luat la el până m-am vindecat, apoi mi-a 
dat cu mărinimie bani de drum, căci toată averea mea, 
strânsă cu atâta trudă, îmi fusese confiscată de tribunal. 
Am plecat din Florenţa spre Sicilia şi de acolo, cu cea 
dintâi corabie, m-am îndreptat spre Constantinopol. 
Nădejdea mi-era în banii pe care îi încredinţasem 

prietenului meu, pe care l-am rugat să mă adăpostească 

în casa lui. Dar care nu-mi fu mirarea când acesta n-a 
întrebat de ce nu mă duc la mine acasă. Îmi spuse că un 
străin cumpărase pe numele meu O casă în partea 
grecească a orașului și tot el înştiințase vecinii că voi veni 
curând. M-am dus îndată cu prietenul meu acolo și am 
fost primit cu bucurie de vechile mele cunoștințe. Un 
negustor bătrân îmi dădu o scrisoare lăsată de străinul 
care îmi cumpărase casa. 

Am citit: «Zaleukos! Două mâini sunt gata să 
muncească fără preget pentru ca să nu simți lipsa mâinii 
tale. Casa pe care o vezi și tot ce se află în ea sunt ale 
tale, iar în fiecare an vei primi atâția bani, încât vei fi unul 
din cei mai bogaţi oameni din țara ta. lartă-l pe acela 
care e mai nefericit decât tine!» 

Am bănuit cine scrisese aceste rânduri; la întrebările 
mele, negustorul mi-a spus că omul cu pricina părea a fi 
francez și purta o mantie roșie. Ştiam destul ca să-mi dau 
seama că necunoscutul nu era cu totul lipsit de 
simțăminte nobile. 

In casa mea nouă am găsit totul în deplină rânduială. 
Am dat și de o prăvălie cu mărfuri mai frumoase decât 
âvusesem vreodată. De atunci au trecut zece ani; din 
când în când plec în călătorie pentru treburile mele 
neguţătorești, mai mult dintr-un vechi obicei decât de 
nevoie, dar pământul țării în care am fost atât de 
nenorocit nu l-am mai călcat niciodată. De atunci 
primesc în fiecare an.o mie de galbeni, dar, deşi mă 
bucură că nefericitul străin e un om mărinimos, aceasta 
nu răscumpără durerea din sufletul meu, căci veșnic va 
trăi în mine amintirea infiorătoare a fetei ucise. 


Zaleukos, neguţătorul grec, își sfârșise povestirea. 
Ceilalți îl ascultară adânc mișcaţi, mai ales străinul părea 
nespus de zguduit: oftă de câteva ori, iar lui Muley i se 
păru chiar că zăreşte lacrimi în ochii lui. Vorbiră vreme 
îndelungată despre cele povestite. 

— Şi nu-l urăști pe necunoscutul care te-a lipsit de 
un mâădular al trupului tău și care ţi-a pus în cumpănă 
chiar viața? întrebă străinul. 

— Odinioară, răspunse grecul, erau clipe când inima 
mea îl învinuia în faţa lui Dumnezeu, fiindcă mi-a pricinuit 
o durere atât de mare și mi-a otrăvit viaţa, dar am găsit 
mângâiere în credința strămoșească. 

— Ai un suflet mare! strigă străinul şi, mișcat, îi 
strânse grecului mâna. 

vorbele lor fură întrerupte de căpetenia păzitorilor. 
Acesta intră în cort şi, îngrijorat, le spuse să nu se 
creadă în liniștea dimprejur, căci se aflau tocmai în 
locul unde de obicei tâlharii se năpustesc asupra 
caravanelor. Oamenii lor chiar zăriseră în depărtare un 
pâlc de ‘călăreți. 

Neguţătorii se arătară foarte neliniştiţi de această 
veste. Selim, străinul, se miră însă de neliniștea lor și 
spuse că paza era atât de puternică, încât nu aveau de ce 
să se teamă de o ceată de tâlhari. 

— Da, stăpâne, răspunse căpetenia păzitorilor, dacă 
n-ar fi decât acești tâlhari, ne-am putea odihni aici fără 
grijă, dar de câtăva vreme s-a ivit din nou crâncenul 
Orbassan şi de aceea trebuie să fim cu ochii în patru. 

Străinul întrebă cine era acel Orbassan, şi Ahmet, 
bătrânul neguțător, îi răspunse: 

Umblă tot felul de povești despre acest om ciudat. 
Unii îl cred o fiinţă mai presus de ceilalți oameni, pentru 
că adeseori biruie în luptă cinci şi chiar șase inși; alții îl 
cred un franțuz viteaz, adus în aceste ținuturi de o 
năpastă; oricum ar fi, e sigur că-i un tâlhar şi un hoţ 
spurcat. 

— Poate că e, poate că nu e, zise Lezah, unul dintre 
neguţători. Și chiar dacă-i un tâlhar, are totuși un suflet 
mare. S-a purtat cu mărinimie faţă de fratele meu. Am 
aflat câte ceva despre el: a făcut din toţi cei care 
alcătuiesc ceata lui oameni de omenie, așa încât atunci 
când străbate pustiul nici o altă bandă nu îndrăznește să 
le iasă în cale. El nu săvârșește țâlhării ca alţii, ci le cere 
caravanelor doar o vamă de trecere, cine o plătește de 
bună voie trece nevătămat, căci Orbassan este stăpânul 
pustiului. | 

Astfel vorbeau călătorii în cort, păzitorii însă, care se 


aflau în preajma corturilor, începură să dea semne de 

neliniște. La o depărtare cam de o jumătate de ceas se 
ivise un pâlc destul de numeros de călăreţi înarmaţi care 
se îndreptau spre ei. Unul din păzitori intră în cort și vesti 
că necunoscuțţii s-ar putea năpusti asupra lor curând. 
Neguţătorii se sfătuiră între ei, chibzuind dacă era mai 
bine să iasă în întâmpinarea tâlharilor sau să aștepte 
năvala acestora. Ahmet și cei. doi neguţători mai vârstnici 
erau de părere să aștepte; înflăcăratul Muley și Zaleukos: 
ar fi vrut să le iasă înainte, cerând și străinului să se 
alăture lor. Acesta scoase liniștit.de la brâu o năframă 
albastră cu stele roșii, o legă de o suliță și porunci unui: 
rob s-o înalțe pe cort, punând prinsoare pe viaţa lui că, la 
vederea acestui semn, călăreţii vor trece pașnici pe lângă 
ei. Muley nu credea așa ceva, dar robul înălță sulița 
deasupra cortului. În vremea aceasta, toți neguţătorii . 
“dinăuntru puseră mâna pe arme, așteptând cu încordare 
apropierea călăreților. Aceștia, zărind pesemne flamura 
ce fâlfâia în văzduh, își schimbară deodată drumul; 

făcând un ocol mare, se îndepărtară de corturi. 

Câteva clipe, călătorii rămaseră uluiţi, privind când 
după călăreţi, când la străin. Acesta stătea nepăsător în 
fața cortului, ca și când nimic nu s-ar fi întâmplat, și 
priveau către întinsul nesfârșit al nisipurilor. În cele din 
urmă, Muley rupse tăcerea: | | 

— Cine ești tu, străin puternic, strigă el, care, cu un 
„semn, strunești hoardele sălbatice ale pustiului? 

— Imi preţuiţi puterea mai mult decât face, răspunse 
Selim Baruch. Semnul acesta l-am luat cu mine când am. 
fugit din robie. Ce înseamnă, habar n-am. Știu doar atât: 
cine îl are asupra lui în călătorie se află sub pază 
strașnică. 

Neguțătorii mulțumiră străinului și-l numiră 
izbăvitorul lor. Într-adevăr, călăreţii erau foarte mulţi și ar 
fi fost cu neputinţă să li se ţină piept. 
= Cu inima ușoară, neguţătorii se duseră la odihnă, iar 
când soarele începu să asfințească și vântul serii să adie 
peste întinderea de nisip, strânseră corturile și porniră 
- mai departe. 
| In ziua următoare făcură un nou popas, la o 
depărtare cam de o zi de locurile unde se sfârșea pustiul. 

Călătorii se adunară iar în cortul cel mare și Lezah, 
neguţătorul, cuvânta: 

— V-am spus ieri că temutul Orbassan este un om 
mărinimos;: daţi-mi voie să vă dovedesc aceasta, 
istorisindu-vă soarta fratelui meu. Tatăl meu era cadiu în 
Ankara. Avea trei copii. Eu eram cel mai mare și aveam 
un frate şi o soră cu mult mai mici decât mine. Când am 
împlinit douăzeci de ani, un frate de-al tatălui meu m-a 
chemat la el şi mi-a spus că are să-mi lase mie toate 
avuţiile sale dacă am să rămân pe lângă el până la 
moartea sa. Dar ela trăit până la adânci bătrâneţi, aşa că 
eu m-am întors în ţară abia acum doi ani, fără să fi știut 
nimic despre năpasta groaznică ce se abătuse asupra 
alor mei și cum îi mântuise Alah în nemărginita lui 


bunâtate. 


CUM A SCĂPAT FATME 


Fratele meu Mustafa și sora mea Fatme erau aproape 
de aceeași vârstă; el avea cu vreo doi ani mai mult. Se 
iubeau nespus şi se străduiau să facă tot ce era cu 
putință ca să-i ușureze tatălui nostru, cam șubred, povara 
bătrânețelor. Când Fatme a împlinit şaisprezece ani, 
fratele meu a dat o serbare. Le-a poftit pe toate prietenele 
ei, le-a ospătat cu bucate alese în grădina tatălui meu, iar 
pe înserat le-a chemat să facă o mică plimbare pe mare, 
într-un caiac pe care îl închiriase şi îl împodobise 
minunat. Fatme și prietenele ei se învoiră bucuroase, căci 
vremea era frumoasă, iar priveliștea orașului, mai ales 
seara, văzută dinspre mare, e minunată. Fetelor le plăcu 
atât de mult plimbarea cu. caiacul, încât îl rugară pe 
fratele meu să meargă tot mai departe în larg. Mustafa le 
făcu pe plac, deși era îngrijorat, deoarece, cu câteva zile 
în urmă, prin locurile acelea fusese văzut un hoţ de mare. 
Pe țărm, nu departe de oraș, înaintând în mare, se înălțau 
niște dealuri. Intr-acolo doreau să meargă fetele, pentru a 
vedea mai bine cum dispare la asfinţit soarele în valuri. In 
timp ce coteau după dealuri, zăriră la o mică depărtare o 
luntre în care se aflau oameni înarmaţi. Temându-se de o 
nenorocire, fratele porunci vâslașilor să întoarcă caiacul 
și să se îndrepte spre mal. ingrijorarea lui se dovedi 
întemeiată, căci luntrea se apropie de caiac, tăindu-i 
repede drumul, deoarece aveau mai mulţi vâslași. | 

Dându-și seama de primejdie, fetele -se ridicară în 
picioare ţipând și plângând; zadarnic le rugă să stea 
cuminţi, spunându-le că prin mişcările lor primejduiesc 
caiacul, care se poate răsturna. Totul fu în zadar. Când 
văzură că se apropie luntrea, se aruncară toate într-o 
parte, caiacul. se aplecă și se răsturna. 
intre timp, cei de pe mal băgaseră de seamă că O 
luntre străină tot dădea târcoale de câtăva vreme 
caiacului nostru. lvirea tâlharilor prin -părțile locului 
stârnise încă dinainte îngrijorare şi de aceea, neliniștiți, 
dându-și seama de primejdie, trimiseră câteva bărci 
pentru a da ajutor caiacului. Ele ajunseră tocmai la timp 
ca să scape fetele care erau gata-gata să se înece. In 
învălmăşeala aceea, luntrea vrăjmașă se făcu nevăzută. 
Nu se ştia prea bine dacă luntrele trimise luaseră toate 
fetele. Se apropiară una de alta și, vai!, atunci văzură că 
sora mea și una din prietenele ei lipseau, în același timp, 
ei mai dădură cu ochii, într-una din luntre, de un străin, 
un om necunoscut de nimeni. Ameninţat de Mustafa, 
acesta mărturisi că făcea parte din cei de pe vasul 
vrăjmaș, care era adăpostit la două mile spre răsărit, și că 
tovarășii lui îl părăsiseră grăbiţi, în vreme ce el încerca să 
scape fetele; de asemenea, le spuse că văzuse cum . 
fuseseră trase în luntrea lor două dintre fete. 
Durerea bătrânului meu tată fu nemărginită, iar 
Mustafa era deznădăjduit, căci își pierduse sora iubită, de 
a cărei nenorocire se învinuia, iar prietena Fatmei, care-i 
împărtășea soarta, îi fusese făgăduită de părinţii ei ca 
soție; nu îndrăznise însă să mărturisească acest fapt 
tatălui meu, .căci părinţii fetei erau oameni săraci și fără 
obârşie aleasă, iar tatăl meu era un om aspru. Când 
durerea lui se mai potoli, îl chemă pe Mustafa şi îi spuse: 
— Nerozia ta mi-a răpit mângâierea bătrâneţelor şi 
- bucuria ochilor mei. Pleacă, piei pe veci din fața mea, te 
blestem pe tine și pe urmașii tăi, și blestemul tatălui tău 
va fi ridicat numai dacă ai s-o aduci pe Fatme înapoi! 
Sărmanul meu frate nu se așteptase la asemenea 
lucru: el hotărâse dinainte să pornească în căutarea 
surorii sale şi a prietenei ei și voise să ceară pentru 
aceasta binecuvântarea tatălui meu; acum, însă părintele 


BASME | 51 


nostru îl trimitea în lume împovărat de blestem. Dar dacă 
durerea îl doborâse, năpasta nemeritată îi întări curajul. 

Se duse la tâlharui ce fusese prins şi-l întrebă încotro 
se. îndrepta corabia lor; află astfel că ticăloșii făceau 
negoț de sclavi și că se duceau spre Bassora, unde se 
ținea târg. 

Când se întoarse acasă spre a se pregăti de plecare, 
mânia părintelui nostru se mai potolise, se vede, căci îi 
trimisese o pungă cu galbeni pentru drum. Mustafa își luă 

plângând rămas bun de la părinţii Zoraidei — așa o 
chema pe logodnica răpită — și porni spre Bassora. 

Mustafa călători pe uscat, deoarece nici un vas nu 
pleca din orășelul nostru spre Bassora. De aceea trebui 
să meargă întins toată ziua, pentru a nu ajunge la 
Bassora cu mult în urma piraţilor. Avea un cal bun, nu 
era împovărat de lucruri și nădăjduia să ajungă la târg 
peste șase zile. Dar în seara celei de-a patra zile, pe când 
câălărea singur pe drum, se năpustiră deodată asupra lui 
trei inși. Văzând că erau voinici și bine înarmaţi și că 
puseseră gând rău mai mult banilor și calului decât vieții 
sale, le strigă că e gata să se dea prins. Cei trei 
descălecară, îi legară picioarele sub burta calului, îl luară 
între ei și, în timp ce unul apucă de hâţ, o porniră repede 
fără a scoate un cuvânt. 

Pe Mustafa îl cuprinse o deznădejde cumplită; 
blestemul tatălui său începea să se împlinească; cum ar 
mai fi putut el nădăjdui să-și scape sora și logodnica, 
acum când toate mijloacele îi fuseseră răpite și nu-i mai 
rămăsese decât viața? 

Mustafa şi tăcuţii săi însoțitori călăriră vreme de 
vreun ceas, după care cotiră într-o vale lăuntrică. Valea, 

închis, brăzdată la mijloc de un pârâu, îmbia la odihnă. 
Intr-adevăr, acolo erau așezate cincisprezece-douăzeci de 
corturi; de țărușii corturilor erau legate cămile și cai 
voinici; dintr-unul din corturi răsunau sunetele vesele ale 
unei ţitere și două glasuri bărbătești. Fratele meu își zise 
că oamenii care-și aleseseră un loc de popas atât de 
vesel nu puteau să aibă gânduri rele față de el. 

Când însoțitorii săi îl dezlegară și-i făcură semn să 
descalece, îi urmă fără teamă. Fu dus într-un cort mai 
mare decât celelalte, frumos și cu gust împodobit pe 
dinăuntru. Perne minunate, tesute cu fir de aur, covoare 
măiestrit lucrate, vase aurite pentru ars mirodenii, toate 
aceste semne obișnuite ale bogăției și bunăstării erau aici 
semnele jafului îndrăzneț. Pe una din perne şedea un 
bătrâne! pirpiriu; avea un chip urât, pielea pământie, 
lucioasă, iar schima de șiretenie a gurii și din jurul 
ochilor îi dădea o înfățișare respingătoare. Deși acest om 
încerca să facă pe grozavul, Mustafa iși dăduse îndată - 
seama că nu pentru el era cortul atât de bogat împodobit, 
iar vorbele pe care le schimba cu însoțitorii lui îi întăriră 
această credinţă. 

— Unde e Voinicul? întrebară aceștia pe omul cei 
pirpiriu. 

— A plecat la vânătoare, răspunse el, dar mi-a 
poruncit să-i ţin locul. | 

— Asta n-a fost înţelept din partea lui, spuse unul 
din tâlhari, căci trebuie să hotărască dacă-i facem seama 
câinelui ăstuia sau îi cerem răscumpărarea, și lucrul 
acesta numai Voinicul îl ştie. 

Pirpiriul se ridică fudul și se întinse cât putu ca să 
ajungă cu palma la urechea potrivnicului. său, vrând să-l 
lovească; dându-și seama că se ostenește în zadar, 
începu să ocărască. Ceilaiţi nu se lăsară mai prejos și în 
cort se stârni o larmă cumplită. Deodată perdeaua 
cortului se dădu la o parte și înăuntru intră un bărbat 
înalt şi impunător, tânăr şi frumos ca un prinţ persan, 
veșmintele și armele sale, în afară de un hanger bătut cu 
pietre scumpe și de o sabie strălucitoare, erau modeste, 
obişnuite, dar ochii săi pătrunzători și întreaga sa 
înfățișare te făceau să-i dai toată cinstirea, fără să 
stârnească teama. 

— Cine îndrăznește să pornească gâlceavă în cortul 
meu? strigă el către oamenii speriaţi. 

Se aşternu tăcerea pentru câteva clipe și, în cele din 
urmă, unul din cei ce-l aduseseră pe Mustafa povesti cele 
întâmplate. Atunci, fața Voinicului, cum îl numeau ei, se 
înroși de mânie. 

— Când te-am lăsat eu în locul meu, Hassan? îl 
întrebă el pe pirpiriu, cu glas înfricoșător. 

Acesta se chirci de frică, părând și mai nevolnic ca 
înainte, și se strecură spre intrarea cortului. O strașnică 
lovitură de picior a Voinicului îl făcu să zboare afară 
într-un salt năstrușnic. 

Indată ce se făcu nevăzut, cei trei bărbaţi îl aduseră 
pe Mustafa în faţa stăpânului cortului care, între timp, se 
_aȘezase pe pernă. 

— lată omul pe care ne-ai poruncit să-l prindem! 
„EI se uită îndelung la prins și rosti: 

— Pașă din Sulieika! Cugetul tău îţi va arăta de ce 
stai acum în fața lui Orbassan. 

Auzind acestea, fratele meu se aruncă la picioarele 
lui și răspunse: 

— O, stăpâne! Faci o greșeală; eu sunt un biet 
nenorocit și nu acel pașă pe care-l cauţi! 

Toţi cei din cort se mirară de aceste vorbe. Stăpânul 
cortului spuse însă: 

— Prefăcătoria nu-ţi va folosi, căci voi chema oameni 
care te cunosc bine. | 

Porunci să fie adusă Zuleima. Fu adusă o femeie 
bătrână, care, întrebată dacă recunoaște în fratele meu pe 
pașa din Sulieika, răspunse: i 

— Da! Jur pe mormântul Profetului că el e pașa și 
nimeni altul! 

— Vezi, nenorocitule, că viclenia ta nu ţi-a folosit la 
nimic? rosti mânios Voinicul. Eşti prea nevrednic ca 
să-mi pătez frumuseţe de hanger cu sângele tău, dar am 
să te leg de coada calului meu, și mâine, de la răsăritul 
soarelui și până va asfinţi după dealurile din Sulieika, am 
să gonesc prin păduri cu tine! 

Atunci sărmanul meu frate își pierdu cumpătul. 

— Acesta e blestemul cruntului meu tată, care mă 
aruncă spre o moarte rușinoasă! strigă el, plângând. Eşti 
pierdută și tu, dulcea mea soră, și tu, Zoraida! 

— Prefăcătoria nu-ţi folosește la nimic, zise unul din 
tâlhari, legându-i mâinile la spate. leși din cort cât mai 
degrabă, căci Voinicul își mușcă buzele și privește către 
hanger. Dacă vrei să mai trăieşti o- noapte, mișcă! 

În clipa când tâlharii îl scoteau pe fratele meu din 
cort, se întâlniră cu alți trei, care împingeau de la spate 
un prins. 

— lată, ţi-l aducem pe pașă, așa cum ne-ai poruncit, 
spuseră ei și-l duseră pe prins dinaintea pernei pe care 
şedea Voinicul. 

Când prinsul trecu prin fața fratelui meu, el putu să-l 
vadă la față și să-și dea seama ce bine semăna cu el 
acest bărbat: doar pielea obrazului îi era mai smeadă și 
barba mai neagră. 

Voinicul se miră nespus la ivirea celui de-al doilea 
prins. 

— Care din voi e cel adevărat? întrebă el, privind 
când spre fratele meu, când spre celălalt. 

— Dacă de pașa din Sulieika este vorba, răspunse cu 
glas semet prinţul, eu sunt acela! 

Voinicul se uită îndelung la el, cu privirea lui aprigă 
și înfricoșătoare, apoi făcu un semn ca paşa să fie dus de 
acolo. După aceea se îndreptă câtre fratele meu, îi tăie 
legăturile cu hangerurt și-i făcu semn să se așeze lângă el 
pe perne. 

— Îmi pare rău, străine, rosti căpetenia, că te-am luat 
drept nemernicul acela, dar trece-o pe seama întâmplării 
ciudate, care te-a adus în mâinile oamenilor mei tocmai 
în ceasul sortit pieirii netrebnicului. 

Fratele meu îi ceru ca singur hatâr să-l lase să plece 
îndată, deoarece orice întârziere putea fi păgubitoare. 
Voinicul îl întrebă ce treburi grabnice avea de făcut ȘI, 
după ce Mustafa îi povesti totul, Voinicul îl înduplecă 
să înnopteze în cortul sâu, spunându-i că atât el, 
Mustafa, cât şi calul lui aveau nevoie de odihnă. li mai: 
spuse că a doua zi urma să-i arate un drum de numai o zi 
şi jumătate până la Bassora. Fratele meu se învoi, fu bine 
găzduit şi dormi lin până dimineaţa, în cortul tâlharului. 

Când se trezi, era singur în cort; în fața perdelei însă 
auzi mai multe glasuri, unul părând să fie al stăpânului 
cortului, iar altul al pirpiriului cu obrazul pământiu. 
Trăgând cu urechea, spre groaza lui, auzi cum pirpiriul îl 
ruga stăruitor pe celălalt să-l omoare pe străin, căci 

acesta, îndată ce avea să se vadă scăpat, îi va da în vileag 
pe toți. | A 
Mustafa își dădu seama numaidecât că pirpiriul îi 

purta pică, fiindcă pătimise din pricina. lui cu o zi înainte. 
Voinicul păru că se gândește câteva clipe. . = 

— Nu, zise el, este oaspetele meu; legea ospeţiei e - 
sfântă, iar el nu arată a fi un. mişel. 

După ce vorbi astfel, dădu perdeaua la o parte și 
intră în cort. | ; otek 

— Pace ţie, Mustafa, grăi el, hai să îmbucăm ceva, și 
apoi- pregăteşte-te de drum. | 

intinse fratelui meu un pahar cu licoare de șerbet și, 
după ce băură, puseră șeile pe cai şi, într-adevăr, cu 
inima mai ușoară decât la sosire, Mustafa încălecă pe cal. 
Curând, corturile rămaseră mult în urma lor şi ei o luară 
pe o cărare largă, ce ducea într-o pădure. Voinicul îi 
povesti fratelui meu că acel pașă, pe care-l prinseseră la 
vânătoare, le făgăduise că nu vor avea a se teme de nimic 
pe pământurile sale; dar, cu câteva săptămâni în urmă, 
nemernicul pusese mâna pe unul din oamenii cei mai 
bravi ai Voinicului și-l spânzurase în -chinuri groaznice. 
Voinicul îl pândea de atunci pe ticălos și acesta trebuia 
să moară chiar în ziua aceea. Mustafa nu îndrăzni să-l 
întoarcă de la hotărârea sa, fiind fericit, că scăpase 
teafăr. | 

“Când ieșiră din pădure, Voinicul își opri calul, arătă 
fratelui meu drumul, îi strânse mâna luându-și rămas bun 
şi-i spuse: 
= — Mustafa, printr-o întâmplare ciudată, ai fost 
oaspetele tâlharului Orbassan; nu-i nevoie să te rog să nu 
dai în. vileag cele ce ai văzut și auzit. Ai îndurat pe 
nedrept frica de moarte și sunt dator să te împac. la acest 
hanger ca amintire, şi oricând vei avea nevoie de sprijin, 
trimite-mi-i și am să mă grăbesc să-ţi vin într-ajutor. lar 
această pungă poate îţi va fi de folos pe drum. 

Fratele meu mulțumi pentru mărinimie, luă 'hangerul, 
dar punga nu o primi. Orbassan însă, strângându-i încă o 
dată mâna, lăsă punga să cadă jos și porni înapoi călare, 
„prin pădure, cu iuțeala fulgerului. Mustafa, dându-și 
seama că n-o să-l poată ajunge din urmă, descălecă și 
ridică punga, uimit de _dărnicia gazdei sale, căci punga 

era plină cu galbeni. Îi mulțumi lui Alah că-i scăpase 
viaţa, îi ceru să-l țină în paza lui pe nobilul talhar și, cu 
inima ușoară, porni mai departe pe drumul către Bassora. 


Lezah tăcu și privi întrebător spre bătrânul neguţător 
Ahmet. e | 

— Ei, dacă așa stau lucrurile, spuse acesta, atunci 
îmi schimb aspra părere despre Orbassan, căci, 
într-adevăr, cu fratele tău s-a purtat frumos. 

— S-a purtat ca un vrednic musulman, strigă Muley, 
dar nădăjduiesc că nu ţi-ai încheiat povestirea; căci, după 
cum vezi, suntem cu toții dornici să ascultăm 'mai departe 
ce i s-a întâmplat fratelui tău și dacă a scâpat-o pe 
Fatme, sora ta, şi frumoasa Zoraida. 


— Dacă nu vă plictisesc, am să vă povestesc cu 
plăcere mai departe, răspunse Lezah, căci povestea 
fratelui meu este într-adevăr minunată și plină de 
întâmplări neobișnuite. 


În amiaza celei de-a șaptea zi de la plecarea sa, 
Mustafa intră pe porţile Bassorei. Trase de îndată la un 
caravanserai şi acolo întrebă când începe târgul de robi 
ce se ţine în fiecare an. Primi însă răspunsul cumplit că 
întârziase cu două zile. | se mai spuse că era păcat că 
întârziase, fiindcă pierduşe prilejul de a vedea două 
roabe, aduse chiar în ultima zi a târgului, atât de 
frumoase, încât ispitiseră pe toți cumpărătorii. Aceștia se 
certaseră și se bătuseră pentru ele și roabele fuseseră 
vândute la un preț atât de ridicat, încât numai ceł care le 
cumpărase nu era speriat de preț. Mustafa cercetă 
îndelung cum arătau cele două roabe cu pricina și până 
la urmă nu se îndoi că erau cele două nefericite pe care 
le căuta. Află, de asemenea, că cel care le cumpărase pe 
amândouă locuia la patruzeci de ceasuri de drum de 
Bassora şi se numea Thiuli-Kos, un bogătaș de neam 
mare, destul de bătrân, care fusese înainte capudan-pașa 
al marelui vizir, dar care acum se retrăsese din slujbă, 
după ce făcuse avere. 

Mustafa voi să încalece de îndată și să gonească 
după Thiuli-Kos, care i-o luase înainte cu o zi. Dar se 
gândi că, singur, nu-l'va putea îndupleca pe puternicul 
călător, și cu atât mai puţin nu va putea să-i smulgă 
prada. Chibzui să găsească altă cale și o găsi în curând. 
Asemănarea sa cu pașa din Sulieika, atât de 
primejdioasă, îi dădu ideea să intre în casa lui Thiuli-Kos 
sub acest nume și să încerce astfel să le scape pe cele 
două fete nefericite. Tocmi deci câteva slugi și câțiva cai, . 
pentru care banii lui Orbassan îi fură de mare folos, 
cumpără pentru el și pentru slugi haine bogate și porni la 
„drum spre palatul lui Thiuli-Kos. După cinci zile ajunse în 
apropierea palatului. Așezat într-o frumoasă câmpie, 
palatui era înconjurat 'de ziduri înalte, întrecute numai cu 
puţin de clădiri. Ajuns la fața locului, Mustafa își căni 
părul și barba, iar fata și-o unse cu sucul unei plante 
care-i dădu o culoare arămie, așa cum avusese acel pașă. 
Apoi trimise un slujitor ia palat și ceru găzduire pentru 
noapte în numele pașaiei din Sulieika. 

Slujitorui se întoarse curând, și odată cu el, patru 
robi, frumos îmbrăcați, care luară de căpăstru calul lui 
Mustafa și-l duseră în curtea palatului. Acolo îl ajutară să 
descalece și alți patru robi îl însoţiră, pe o scară largă de 
marmură, la Thiuli. | | 

Acesta, un bătrânel vesel, îl primi pe fratele meu cu 
cinstea cuvenită și-l ospătă cu cele mai alese feluri gătite 
de bucătarul său. După-masă, Mustafa aduse vorba de 
departe despre noile roabe, iar Thiuli le lăudă 
frumuseţea, plângându-se numai că stau mereu 
posomorâte; credea însă că lucrurile se vor îndrepta 
curând. | | | 
Fratele meu fu foarte bucuros de această primire și 
se duse la- culcare plin de nădejde. 

Dormise poate un ceas, când, deodată, fu trezit de 
lumina unui felinar care-i cădea în ochi. Când se ridică, i 
se păru că visează, căci în faţa lui stătea omul acela mic 
și pământiu din cortul lui Orbassan, cu felinarul în mână 
și un zâmbet dezgustător pe buzele lui groase. Mustafa 
se ciupi de braţ și se trase de nas ca să se încredinţeze 
că era treaz, dar arătarea rămase neschimbată. 

— Ce cauţi lângă patul meu? strigă Mustafa, când își 
reveni din uimire. . 

— Nu te mai frământa, stăpâne! răspunse pirpiriuli. 
Am ghicit de ce ai venit. Scumpa ta mutră mi-era 
binecunoscută și, într-adevăr, dacă n-aș fi dat o mână de 
ajutor la. spânzurarea pașalei, ai fi izbutit să mă înșeli. 
Acum însă am venit ca să-ți pun o întrebare. 

— Înainte de toate, spune-mi cum ai ajuns aici! strigă 
Mustafa, spumegând de furie că fusese descoperit. 

— Am să-ți spun, răspunse celălalt. Nu m-am mai 
putut înțelege cu Voinicul şi am fugit; de fapt, tu, 
Mustafa, ai fost pricina certei noastre și de aceea trebuie 
să mi-o dai pe sora ta de soție, iar eu am să vă ajut să 
fugiţi; dacă nu mi-o dai, mă duc la noul meu stăpân și-i 
șoptesc o vorbuliță despre noul pașă. 

Spaima și mânia îl făcură pe Mustafa să-și piardă 
cumpătul; tocmai când credea că ajunsese aproape de 
împlinirea gândului său, ticălosul acesta îi strica toate 
socotelile:- nu-i rămânea decât un singur mijloc de 
scăpare: să ucidă stârpitura. Dintr-un salt țâșni din pat și 
se repezi la el; așteptându-se la așa ceva, pirpiriul trânti 
jos felinarul care se sparse și O luă la fugă prin întuneric, 
țipând cât îl ţinea gura după ajutor. 

Lucrurile se cam încurcaseră; Mustafa trebuia să uite 
deocamdată de fete şi să se gândească la pielea lui; de 
aceea se apropie de fereastră, să vadă dacă nu putea fugi 
pe acolo. Fereastra se afla la o înălțime destul de mare, 
iar în faţa ei se ridica un zid înalt peste care ar fi trebuit 
să sară. Cum stătea pe gânduri la geam, auzi mai multe 
glasuri apropiindu-se de odaia lui: când ajunseră în fața 
ușii, înșfăcă deznădăjduit hangerul și veșmintele și se 
aruncă pe fereastră. Căzu rău, dar simţi că nu-şi frânsese 
nici un os: se ridică şi fugi către zidul împrejmuitor, spre 
uimirea urmăritorilor săi, se căţără pe el și curând se făcu 
nevăzut. Alergă până la o pădurice, unde, istovit, se trânti 
jos. Aici cugetă la cele ce avea de făcut. Işi părăsise 
slugile şi caii, dar' galbenii, pe care-i ținea la brâu, nu-i 
pierduse. | 

Mintea lui ageră găsi de îndată alt mijioc de salvare. 
Merse mai departe prin pădure, până ajunse într-un sat, 


— 

unde cumpără un cal pe nimica toată; acesta îl duse în 
scurt timp într-un oraș apropiat. Acolo întrebă de un vraci 
şi fu îndrumat la un bătrân înţelept. Pe vraci îl înduplecă 
cu galbeni să-i dea un leac care să cufunde pe un om 
într-un somn asemănător cu moartea, somn ce putea fi 
-pe dată întrerupt cu ajutorul unui alt leac. După ce 
căpătă aceste leacuri, își cumpără o barbă calpă, lungă, o 
mantie neagră și felurite cutii și borcane, ca să arate ca 
un vraci călător, încărcă totul pe un asin și se întoarse la 
palatul lui Thiuli-Kos. Era sigur că de data asta nu va mai 
fi recunoscut, căci barba îl schimba într-atât, încât abia 
se mai recunoștea el însuși. Ajuns la Thiuli, se dădu drept 
doftorul Hacamancabudibaba și totul se petrecu precum 
se așteptase; măgulit de acel nume fălos, bătrânul nerod 
îl pofti la masa lui. Hacamancabudibaba se înfățișă 
înaintea lui Thiuli: nu trecu un ceas, că bătrânul și hotări 
ca toate roabele lui să fie cercetate de preaînțeleptul 
vraci. Acesta cu greu își putu ascunde bucuria de a-și 
revedea sora iubită și, cu inima bătând, îl urmă pe Thiuli 
în serai. Ajunseră într-o încăpere frumos împodobită, 
unde nu se afla nimeni. 

— Hambaba sau cum te cheamă, dragă vraciule, zise 
Thiuli-Kos, privește gaura aceea din perete, pe acolo au 
să scoată -mâna toate roabele şi tu ai să le poţi asculta 
pulsul, dacă-i sănătos ori bolnav. 

Orice-ar fi spus Mustafa, totul ar fi fost în zadar: nu i 
se îngăduia să le vadă și gata. Thiuli îi făgădui că-i va 
spune cum se poartă fiecare. Apoi scoase o hârtie lungă 
de la brâu şi începu să-și strige cu glas tare roabele pe 
nume. La fiecare strigare, o mână se ivea din perete și 
vraciul cerceta pulsul. Şase fuseseră cercetate și găsite 
sănătoase, când Thiuli citi cel de-al șaptelea nume: 
«Fatmé» și din zid se strecură o mână mică, albă. 
Tremurând de bucurie, Mustafa apucă mâna și, cu o faţă 
îngândurată, spuse că fata e grav bolnavă. Thiuli, 
îngrijorat porunci înţeleptului Hacamancabudibaba să 
pregătească repede un leac pentru ea. Vraciul ieşi din 
încăpere și scrise pe o hârtiuţă: «Fatme! Am să te scap, 
dacă te hotărăști să bei o licoare ce va face să pari 
moartă timp de două zile; am leacul care să te readucă la 

viață. Dacă ai să spui că această licoare nu ţi-a fost de 
folos, asta va fi pentru mine semnul că te învoiești» 

Se întoarse de îndată în încăpere unde îl aștepta 
Thiuli. Aduse o băutură nevătămătoare, mai pipăi o dată 
pulsul bolnavei şi în același timp îi strecură biletul sub 
brățară, iar băutură i-o dădu prin gaura din zid. Thiuli se 
arătă foarte îngrijorat de soarta Fatmei și amână 
cercetarea celorlalte roabe pentru altă dată. Părăsind 
încăperea împreună cu Mustafa, el îi spuse cu glas 
mâhnit: 

— Hadibaba, spune drept, ce crezi despre boala 
Fatmei? 

Hacamancabudibaba răspunse cu un suspin adânc: 

— Vai, stăpâne! Profetul să-ți hărăzească alinare! Are 
friguri lăuntrice care ar putea să-i aducă sfârșitul. 

Atunci Thiuli izbucni mânios: 

— Ce tot spui, câine blestemat de vraci! M-a costat 
două mii de galbeni și acum să moară ca o vită? Află că 
dacă n-o scapi, îţi tai capul! 

Atunci fratele meu își dădu seama că făcuse o mare 
greșeală și-i dădu din nou nădejdi lui Thiuli. Pe când 
vorbeau, veni un arap din serai să-i spună vraciului că 
băutura nu fusese de nici un folos. 
` — Arată-ţi toată măiestria, Hacamdababelda sau cum 
îți zice, și am să-ți plătesc cât ai să vrei! strigă Thiuli-Kos, 
aproape plângând de spaimă că pierde atâta aur. 

— Am să-i dau o licoare care o va scăpa de orice 
primejdie, răspunse vraciul. 

— Da, da! Dă-i licoarea! suspină bătrânul Thiuli. 

Plin de voie bună, Mustafa se duse să aducă băutura 
adormitoare şi, după ce o dădu arapului, arătându-i cât 
trebuie luat, se duse la Thiuli şi-i spuse că mai trebuie să 
culeagă nişte ierburi de pe țărmul mării și ieși repede pe 
poartă. 

La malul mării, nu departe de palat, își scoase - 
hainele ce-i schimbaseră înfățișarea și le aruncă în apă, 
unde plutiră vesele, jar el se ascunse într-un tufiș, 
așteptând căderea nopții. Odată cu înserarea, Mustafa se 
furişă în lăcașul de îngropăciune al palatului lui Thiuli. 

O oră după plecarea sa din palat, lui Thiuli i se aduse 
vestea că roaba Fatme era pe moarte. El trimise oameni 
la maiul mării să-l aducă degrabă pe vraci, dar aceștia se 
întoarseră curând și-i spuseră că bietul vraci căzuse în 
apă și se înecase; mantia lui neagră plutea pe apă și din 
când în când se ivea din valuri și barba lui. Văzând că nu 
mai este nici o scăpare, Thiuli se blestemă pe sine și 
toată lumea, își smulse barba și se dădu cu capul de 
pereți. Dar toate acestea nu folosiră la nimic, căci în 
curând Fatme își dădu sufletul în braţele celorlalte femei. 

Aflând de moartea ei, Thiuli porunci să se facă 
degrabă un sicriu, căci nu putea suferi să aibă morţi în 
casă, și porunci ca leșul să fie dus la lăcașul de 
îngropăciune. 
| Oamenii duseră coșciugui acolo, îl așezară repede şi 
fugiră, căci auziseră suspine și gemete venind din 
celelalte sicrie. Era Mustafa, care, pitit după coşciuge, se 
pornise să suspine și să geamă, ca să le înspăimânte pe 
slugile bătrânului; apoi ieși din ascunzătoare şi aprinse 
un felinar, pe care avusese grijă să-l ia cu el. După aceea, 
scoase sticluţa în care se afla leacul de trezire și deschise 
capacul sicriului Fatmei. Dar care nu-i fu spaima, când la 
lumina felinarului văzu un chip cu totul necunoscut! Nici 
sora mea, nici Zoraida nu zăceau în sicriu, ci o altă 
femeie. l-a trebuit mult să-și revină de pe urma acestei 
noi lovituri a soartei; în cele din urmă, mila învinse 
necazul!... Destupă sticluța și-i dădu leacul. Ea răsuiflă 
adânc, deschise ochii și păru că se gândește îndelung 
până să-și dea seama unde se află. În sfârșit își aminti de 
cele întâmplate, se ridică din sicriu și se aruncă la 
picioarele lui Mustafa. 

— Cum să-ţi mulțumesc, fiinţă îndurătoare, strigă ea, 
că m-ai scăpat din groaznica-mi robie! 

Mustafa n-o lăsă să-i mulțumească, ci o întrebă cum 
se face că ea, și nu sora lui, Fatme, fusese salvată. 

Femeia se uită mirată la el. 

— Acum pricep, răspunse ea, de unde îmi vine 


scâparea ce mi se păruse de neînțeles; află că în acest 


palat mi se spune Fatme, și mie mi-ai dat biletul și 
licoarea salvatoare. 

Fratele meu o rugă să-i dea vești despre sora lui și 
despre Zoraida şi află că amândouă se aflau în palat, dar, 
după obiceiul lui Thiuli, căpătaseră alt nume; se numeau 
acum Mirza şi Nurmahal. 

Fatme, roaba pe care o scăpase, văzându-l pe fratele 
meu atât de nenorocit din pricina acestei greșeli, îl 
îmbărbătă și-i făgădui să găsească un mijloc prin care să 
le poată salva totuși și pe cele două fete. Insuflețit de 
acest gând, Mustafa prinse din nou inimă; o rugă să-i 
spună acest mijloc și ea grăi: 

— Eu am fost adusă în palatul lui Thiuli numai de 
cinci luni. Mi-am pus în gând de la început să fug, numai 
că de una singură era prea greu. În curtea interioară a 
palatului ai văzut desigur havuzul din care ţâșnește apa 
prin zece ţevi; am băgat de seamă numaidecât havuzul 
acela. Îmi amintea de unul asemănător ce se afla în casa 
tatălui meu, din care apa ţâșnea printr-o țeavă lată; spre a 
mă încredința dacă și havuzul său e clădit la fel, am 
lăudat într-o zi în fața lui Thiuli frumuseţea lui și l-am 
întrebat cine-l făcuse. «Eu însumi l-am făcut, mi-a 
răspuns el, și ceea ce vezi aici nu e încă nimic; apa vine 
de la un pârâu aflat la o mie de pași depărtare de aici și 
trece printr-o hrubă boltită care are cel puţin înălțimea 
unui om. Toate acestea le-am chibzuit eu însumi» 

Când am auzit vorbele lui, mi-am dorit deseori să am 
numai pentru o clipă puterea unui bărbat ca să ridic o 
piatră de pe marginea havuzului și să fug unde vreau. La 
noapte am să-ți arăt hubra; prin ea ai să ajungi la palat și 
ai să le scapi pe cele două fete. Dar trebuie să te 
însoțească cel puţin doi bărbaţi, care să-i înfrunte pe 
robii ce păzesc seraiul noaptea. 

Astfel vorbi ea; iar fratele meu Mustafa, deși fusese 
de două ori înșelat în așteptările sale, începu să 
nădăjduiască din nou că, cu ajutorul lui Alah, va izbuti să 
ducă la bun sfârșit cele puse la cale de roabă. li făgădui 
să aibă grijă de întoarcerea în țara ei dacă îl va ajuta să 
ajungă la palat. Numai un gând îl frământa: de unde să ia 
doi-trei oameni credincioși care să-l însoțească? și 
aminti deodată de hangerul lui Orbassan și de făgăduiala 
pe care i-o făcuse că-i va da sprijin ori de câte ori îl va 

chema. Părăsi împreună cu Fatme lăcașul de 
îngropăciune și porni în căutarea tâlharului. 

„În oraşul unde își luase înfățișare de: vraci își 
cumpără cu ultimii bani un cal și o lăsă pe Fatme în 
gazdă la o femeie sărmană ce locuia la mahala. lar el o 
porni în grabă către munţii în preajma cărora îl întâlnise . 
prima oară pe -Orbassan, și peste trei zile ajunse acolo. 
Găsi din nou corturile şi se înfățișă pe neașteptate lui 
Orbassan, care-l primi prietenos. li povesti încercările 
sale neizbutite, la auzul cărora încruntatul Orbassan nu-și 
putu stăpâni râsul, mai ales când se gândea la vraciul 
Hacamancabudibaba. Ticăloșia pirpiriului îl mânie și 
Voinicul făcu jurământ că, oriunde-l va găsi, îl va 
spânzura cu mâna lui. Fratelui meu însă îi făgădui tot 
ajutorul de îndată ce o să se odihnească bine după drum, 
ca să prindă puteri înainte de a pleca înapoi. Mustafa 
rămase deci în noaptea aceea din nou în cortul lui 
Orbassan, iar la ivirea zorilor porniră; Orbassan luă cu el 
trei dintre vitejii săi, călări și bine înarmaţi. Plecară în 
goană și după două zile ajunseră în orășelul unde 
Mustafa o lăsase pe Fatme cea pe care o scăpase, apoi 
se îndreptară cu toții spre păduricea de unde se putea 
vedea, la o mică depărtare, palatul lui Thiuli; acolo făcură 
popas, așteptând căderea nopții. Îndată ce se întunecă, 
se furișară, călăuziţi de Fatmé, către pârâul de unde 
începea hruba, și o găsiră numaidecit. Pe fată și pe unul 
din slujitori îi lăsară în urmă cu caii și se pregătiră să 
coboare; înainte de asta, însă, Fatme le spuse totul încă o 
dată, și anume: că prin havuz vor ajunge în curtea 
lăuntrică a palatului, unde se înalță două turnuri, unul la 
dreapta, altul la stânga; la a șasea ușă, socotind de la 
turnul din dreapta, se află Fatme și Zoraida, păzite de doi 
arapi. 

Având arme şi drugi de fier, Mustafa, Orbassan și 
ceilalți doi coborâră în hrubă; apa le ajungea până la 
brâu, dar ei pășiră înainte, neînfricaţi. După o jumătate de 
ceas ajunseră la havuz și vârâră de îndată drugii de fier în 
zid. Deși gros și tare, zidul fu dărâmat repede de puterile 
înfrăţite ale celor patru bărbaţi. Ei izbutiră iute să facă o 

deschizătură destul de mare pentru a se putea strecura 
prin ea. Cel dintâi trecu Orbassan și-i ajută și pe ceilalți. 
Ajunşi cu toții în curte, se uitară la aripa palatului ce se. 
afla în faţa lor și căutară ușa cu pricina. Dar nu se 
dumeriră care era, căci, numărând de la turnul din 
dreapta spre cel din stânga, văzură o ușă zidită, pe care 
nu ştiau dacă Fatme o trecuse sau nu la socoteală. Dar 
Orbassan nu stătu mult pe gânduri: | 

— Vajnica mea sabie îmi va deschide orice ușă! 
strigă el, îndreptându-se spre cea de-a șasea ușă, și toți 
ceilalți îl urmară. Deschiseră ușa și dădură peste șase 
arapi care dormeau pe podea; tocmai voiau să se tragă 
înapoi pe nesimţite, fiindcă își dăduseră seama că 
„greşiseră ușa, când un om se ridică dintr-un colț și 
începu să strige după ajutor cu un glas bine cunoscut. 
Era pirpiriul din ceata lui Orbassan. Până să se 
dezmeticească arapii, Orbassan se năpusti asupra 
pirpiriului, îi rupse brâul în două, îi astupă gura și-i legă 
mâinile la spate; apoi se întoarse câtre arapi, dintre care 
unii erau pe jumătate legaţi de Mustafa și de ceilalţi doi, 
și-și ajută prietenii să ducă treaba la bun sfârșit. Cu 
hangerul îndreptat spre pieptul arapilor, cei patru bărbați 
întrebară unde se află Nurmahal și Mirza, iar aceștia 
mărturisiră că se găsesc în Odaia alăturată. Mustafa dădu 
buzna acolo şi le găsi pe Fatme și Zoraida, trezite de 
zgomot. Ele își adunară repede giuvaerurile și veșmintele 
şi-l urmară pe Mustafa; cei doi tâlhari își dădură cu 
părerea să jefuiască tot ce se putea, dar Orbassan îi opri 
şi- le spuse: 

— Nu vreau să se spună despre Orbassan că 
pătrunde noaptea în case ca să fure aur. 

Mustafa și cele două fete se strecurară iute prin 
hrubă, iar Orbassan făgădui să-i urmeze îndată. După ce 
îi văzu pe aceștia coborâţi în hrubă, Orbassan și unul din 
tâlhari îl scoaseră pe pirpiriu și-l duseră în curte, aici îi 
legară de gât o funie de mătase adusă anume și-l 
spânzurară de partea cea mai înaltă a fântânii. După ce 
pedepsiră astfel mișelia netrebnicului, coborâră și ei în 
hrubă și îl urmară pe Mustafa. 


BASME 65 


Cu lacrimi în ochi, fetele mulțumiră izbăvitorului lor 
Orbassan, dar acesta le îndemnă să fugă repede, căci, 
desigur, Thiuli-Kos îi va urmări. 

A doua zi, Mustafa şi fetele se despărțiră mâhniţi de 
Orbassan, spunându-i că n-au să-l uite niciodată. Fatme 
roaba salvată, se duse la Bassora pentru a se întoarce în 
țara ei. 

După o călătorie scurtă și plăcută, ai mei ajunseră 
acasă. Bătrânul meu tată fu aproape doborât de bucuria 
revederii; a doua zi după întoarcerea lor, dădu o mare 
serbare la care veni tot orașul. 

Fratele meu trebui să povestească în fața 
cunoscuţilor și prietenilor adunaţi întâmplările prin care 
trecuse și toți aduseră laude mărinimosului tâlhar. 

După ce Mustafa sfârși de -povestit, tatăl meu se 
ridică și o conduse pe Zoraida înspre fratele meu. Cu 
glas sărbătoresc, el rosti: 

— Ridic blestemul de pe capul tău. la această fată 
drept răsplată pentru râvna ta neobosită; primește 
binecuvântarea mea părintească și fie ca orașul nostru să 
nu ducă lipsă niciodată de bărbaţi asemenea ţie în 
înțelepciune şi vitejie, precum și în dragostea de frate. 


Caravana ajunsese la marginea pustiului și călătorii 
priviră cu bucurie întinderile verzi și desișul pomilor, de a 
căror plăcută înfățișare duseseră lipsă atâtea zile. Intr-o 
vale frumoasă se afla caravanseraiul pe care îl aleseră ca 
adăpost pentru noapte și, cu toate că acolo nu era un loc 
destul de tihnit şi de răcoros, toți se simțeau mai veseli și 
mai încrezători ca oricând, căci gândul de a fi scăpat de 
toate primejdiile şi greutăţile călătoriei prin pustiu le 
deschisese inimile şi-i îmbia la glume și petreceri. 

Muley, . tânărul și voiosul neguţător, începu să 
dănțuiască și să cânte năstrușnic, făcând să înflorească 
un zâmbet chiar pe chipul așezat al grecului Zaleukos. 
Dar el nu se mulțumi numai să-și înveselească tovarășii 
cu cântece și danţuri, ci le spuse și povestea pe care le-o 
făgăduise; după ce-și trase sufletul, începu să 
istorisească povestea ce urmează. 


MUC CEL MIC 


în Nicheea, oraşul-meu drag în care m-am născut, 
trăia odată un om căruia i se zicea .Muc cel mic. Eram 
copil pe vremea aceea, dar îmi aduc bine aminte de el. 
Poate, fiindcă din pricina lui am mâncat odată de la tata 
bătaie soră cu moartea. Când l-am cunoscut, Muc cel mic 
era un flăcău bătrân, dar nu mai înalt de câteva picioare; 
pe deasupra, avea și o înfăţişare tare ciudată: pe un trup 
mic și plăpând, un cap mare, mare de tot, mai mare decât 
vreun alt cap de om. Muc trăia într-o casă uriașă, 
singur-singurel, și tot singur îşi făcea de mâncare, nu se 
arăta pe uliţă decât o dată pe lună și dacă pe la vremea 
prânzului nu s-ar fi zărit ridicându-se un fum gros din 
hornul casei sale, nimeni n-ar fi știut dacă Muc cel mic 
mai trăiește ori ba; seara se plimba pe acoperiș, și de jos, 
din uliţă, ţi se părea câ un cap uriaş umblă de unul singur 
încolo şi încoace. Tare răutăcioși eram noi, băieţii, pe 
vremea aceea: câtu-i ziulica de mare ne tineam numai de 
năzbâtii. Ziua, când Muc cel mic pleca de-acasă, era O 
adevărată sărbătoare pentru noi; ne strângeam din vreme 
în faţa casei lui și îl așteptam să iasă; uşa se deschidea și 
în prag se ivea un cap mare cu un turban și mai mare, 
urmat de un trupșor pirpiriu, îmbrăcat cu O fărâmă de 
feregea ponosită de sub care se zăreau niște șalvari, 
largi, încinși cu un brâu lat; în brâu era înfipt un hanger 
lung, atât de lung, că anevoie îți puteai da seama dacă 
Muc atârnă de hanger sau hangerul de Muc. 

De cum pășea pe uliţă, porneam să chiuim de vuia 
văzduhul; ne zvârleam tichiile în aer și țopăiam nebunește 
în jurul lui. Dar Muc ne întâmpina dând grav din cap și 
cobora cu pași domoli ulița, târșindu-și tălpile — asta din 
pricina imineilor lui nemaivăzut de mari. Noi, băieţii, ne 
luam după el strigând întruna: «Muc cel mic! Muc cel 
mic!» l-am făcut şi o strigătură hazlie, pe care i-o cântam 
adesea; suna cam aşa: 


Muc, Muc, Muc, micule Muc, 
Hai la joacă, nu sta cuc! 
Casa ta e mare, mare, 
Capul tău pereche n-are: 
Uriaș ca un ceaun! 

Muc, piticul nostru bun, 

Sari şi ia-te după noi! 
Prinde unul, prinde doi, 

Muc, Muc, Muc, piticul Muc! 


Așa ne desfătam adesea pe socoteala lui şi trebuie să 
mărturisesc, spre ruşinea mea, că eu eram capul 
răutăţilor; îl trăgeam mereu de mica lui feregea şi o dată 
l-am călcat din spate pe imineii lui uriași, iar bietul Muc 
s-a împiedicat şi a căzut. Intâmplarea: aceasta mi s-a 
părut nespus de.hazlie, dar mi-a trecut curând pofta de 
râs când l-am văzut pe Muc cel mic îndreptându-se spre 
casa tatălui meu. A intrat la noi în casă Și a zăbovit un 
timp acolo. Eu am stat pitit după poartă până când Muc a 
ieșit, însoțit de tatăl meu, care îl ținea cuviincios de mână 
Și își lua rămas bun de la el cu multe plecăciuni. Nu prea 
mă simțeam în apele mele, așa că am rămas o bună 
bucată de vreme în ascunzătoarea mea. În cele din urmă, 
însă, foamea care m-a răzbit s-a dovedit mai tare decât 
frica de bătaie și, pocăit, cu capul plecat, m-am înfățișat 

| înaintea tatălui meu. : 

— Am aflat că l-ai supărat pe bunul Muc! zise el cu 
fața întunecată. O să-ţi spun povestea lui și n-o să mai 
râzi de el. Dar înainte și după ce ţi-o voi spune, ai să-ți 

| primeşti papara obişnuită. 

«Papara obișnuită» erau cele douăzeci și cinci de 
lovituri, pe care tata, din păcate, le numără cu multă grijă. 

Scoase țeava lungă a pipei sale, deșurubă muștiucul de 
chihlimbar şi, mai mânios ca oricând, îmi trase o bătaie 
strașnică. 

După ce isprăvi cu toate cele douăzeci și cinci de 
lovituri, îmi porunci ca altă dată să mă port cu 
luare-aminte și începu să-mi spună povestea lui Muc cel 
mic. 

Tatăl lui Muc, pe care-l chemase de fapt Mucrah, 
fusese un om de vază în Nicheea, numai că era tare 
sărac. Trăia aproape tot atât de singuratic cum trăiește 
astăzi feciorul lui. Pe Muc nu-l prea avea la inimă — îi era. 
rușine de înfățișarea lui de pitic și îl lăsa să crească la 
voia întâmplării, cu mintea neluminată de învăţătură. La 
șaisprezece ani, Muc era încă un copil vesel, dar tată-său, 
om zgârcit la zâmbet, avea pentru el numai vorbe de 
dojană: că pentru vârsta lui e încă prea copilăros, necopt 
la minte, ba chiar și prost... 

într-o bună zi, bătrânul a căzut rău de tot și de aici i 
s-a tras moartea. Muc cel mic a rămas singur pe lume, 
neștiutor și sărac. Neamurile câinoase, cărora tatăl lui le 
rămăsese dator până peste cap, îl goniră din casă pe 
sărmanul băiat, povăţuindu-l totodată să plece în lumea 
largă să-și caute norocul. Muc cel mic se găti bucuros de 
drum. O singură rugăminte a avut şi el: să i se dăruiască 
straiele tatălui său. Ruga i-a fost împlinită pe dată. 
Straiele nu i se potriveau deloc, căci părintele lui fusese 
un om voinic și înalt. Muc nu stătu însă mult pe gânduri: 
le reteză poalele și le îmbrăcă. De strâmtat. însă uitase să 
le strâmteze și de aceea veșmintele sale, cu care mai 
umblă şi astăzi, par atât de ciudate: turbanul uriaș, brâul 
lat, șalvarii largi, mica feregea albastră, toate erau 
moștenire părintească şi le-a purtat de atunci întruna. Ba 
își înfipse în brâu și hangerul lung cu înflorituri al tatălui 
său, își luă un băț și purcese la drum. 


Umblă voios ziulica întreagă, că doar plecase în 
căutarea norocului. De zărea în praf vreun ciob scânteind 
în soare, îl vâra iute în buzunar, în credința că ciobul se 
va schimba pe dată în cea mai frumoasă nestemată; de 
vedea strălucind în depărtare cupola vreunei moschei sau 


w 


oglinda sclipitoare a unui lac, se grăbea plin de nădejdi 

într-acolo, căci își închipuia că a ajuns în ţara minunilor. 
Dar, vai! De cum se apropia, nălucirile piereau ca un vis, 
iar oboseala și foamea îi aminteau că se află încă pe 
lumea asta, a muritorilor de rând. 

Două zile și două nopţi rătăci el amărât și flămând, 
dar de noroc tot nu dădu; hrană îi erau doar roadele 
câmpului, iar culcuș pământul tare. În zorii celei de-a 
treia zi, de pe o înălțime zări o cetate mare. Semilunile 
sclipeau pe minaretele sale și steagurile colorate fâlfâiau 
pe acoperișuri făcându-i parcă semn să se apropie. Uimit, 
Muc se opri și cuprinse cu privirea cetatea și 
împrejurimile ei. „Aici e norocul lui Muc cel mic! își zise 
el. Acum, ori niciodată!“ Și cu toate că era istovit, sări în 
sus de bucurie. Iși adună apoi toate puterile Și se 
îndreptă într-acolo. Deși cetatea părea foarte aproape, 
ajunse la zidul ei abia spre amiază, pentru că nu-l mai 
țineau picioarele și din timp în timp simţea nevoia să 
poposească la umbra unui palmier, ca să-și mai tragă 
sufletul. In sfârșit ajunse în fața porţii! Își netezi mica lui 
feregea, își înfășură mai bine turbanul, întinse brâul în 
toată lățimea lui și își așeză mai oblic hangerul cel lung; 
apoi își scutură colbul de pe iminei, luă băţul Și păși 
hotărât în cetate. 

Bătu îndelung ulițele în sus și-n jos, dar nu văzu nici 
O ușă care să i se deschidă și nu auzi nici un glas care să 
îl îmbie: «Intră, micule Muc, mănâncă și bea după pofta 
inimii și oihnește-ţi picioarele trudite de atâta drum!» 

Tot colindând așa, Muc ajunse în faţa unei case mari, 
arătoase, și tocmai când se uita la ea cu mai mult jind, se 
deschise o fereastră și se ivi o bătrână care striga cu glas 
cântat: i 
Hai, fuguţa! Hai, fuguţa! 
Plină, plină-i străchinuţa! 
Hai, vecinilor, la noi! 
Masa-i pusă pentru voi. 
Vecineilor, fuguţa, 

Plină, plină-i străchinuţa! 


Și pe uşa casei dădu buzna o droaie de câini și de 
pisici. Muc stătu o clipă pe gânduri dacă să se lase pradă 

ispitei, dar, luându-și deodată inima în dinţi, păși în urma 
câtorva pisicuţe. Ele cunoșteau desigur mai bine ca el 
drumul spre bucătărie. 

Pe scară, Muc se întâlni cu bătrâna pe care o văzuse 
la fereastră. Femeia se uită la el încruntată și-l întrebă ce 
poftește. 

— Ai chemat toată lumea la masă, răspunse Muc, și, 
fiindcă sunt tare flămând, am venit și eu. 

Bătrâna râse și-l întrebă: 

— De unde vii, om ciudat? Toată lumea știe că eu 
gătesc bucate numai pentru drăguţele mele de pisici, și 
doar din când în când mai chem să le țină tovărășie și 
niscaiva oaspeţi de prin vecini, precum vezi. 

Atunci Muc cel mic îi povesti bătrânei cât de greu o 
dusese după moartea părintelui său și O rugă să-i 
îngăduie în ziua aceea să mânânce şi el laolaltă cu 
pisicile. Înduioșată de trista lui poveste, femeia îl pofti în 
casă şi-i dădu să mănânce și să bea pe săturate. După ce 
prichindelul mai prinse puteri, ea îl privi lung și grăi: 

— Muc, rămâi în slujba mea! N-o să te ostenești prea 
mult, iar eu o să am grijă de tine. 

Muc cel mic se învoi bucuros, căci mâncarea pisicilor 
îi fusese pe plac. Şi așa râmase slugă la cucoana Ahavţi. 
Slujba era uşoară, dar ciudată. Stăpâna Ahavţi avea doi 
cotoi şi patru pisici. In fiecare dimineață, Muc cel mic le 
pieptăna blana și le dădea cu pomezi scumpe. Când 
stăpâna pleca de acasă, Muc ‘se îngrijea de pisici; la 
ceasul mesei le punea străchinuţe cu mâncare, şi noaptea 
le culca pe perne de mătase şi le învelea cu macaturi de 
catifea. Stăpâna Ahavţi avea și câțiva căţei; pe aceștia 
însă nu-i alinta ca pe pisici, pe care le iubea de parcă ar 
fi fost propriii ei copii. 

Altminteri, Muc cel mic trăia aici tot atât de 
singuratic ca și în casa părintească: nu dădea ochi cu 
altcineva decât cu stăpâna lui, încolo se învârtea ziulica 
toată numai între câini și pisici. O vreme a dus-o bine: 
mâncare cât îi trebuia, iar treabă puțină. Bătrâna se arăta 
îndeajuns de mulțumită de sluga ei. Pe zi ce trecea, 
pisicile deveneau însă tot mai zvăpăiate: când pleca 
bătrâna de acasă, se zbenguiau și zburdau prin odăi ca 

nişte zănatice, răsturnau tot ce le ieșea în cale, spărgeau 
vase din cele mai frumoase; de cum simțeau însă pe 
scară paşii- stăpânei Ahavţi, se ghemuiau pe perniţele lor 
și mișcau din codiţă ca și cum nimic nu s-ar fi întâmplat. 
La vederea harababurii din casă, stăpâna Ahavţi se făcea 
foc și pară și arunca toată vina pe Muc. Degeaba căuta el 
să se dezvinovăţească. Mironosiţelor de pisici ea le dădea 
mai multă crezare decât jurămintelor de nevinovăție ale 
slugii ei. 

Muc cel mic era tare mâhnit — nu-și aflase, așadar, 
norocul nici de astă dată; se gândi deci să părăsească 
slujba aceasta. Dar încă din prima lui călătorie văzuse cât 
de amar e traiul fără bani și de aceea se hotări să-și 
dobândească într-un fel oarecare simbria, căci stăpâna 
Ahavţi de făgăduit i-o făgăduia, dar de dat nu i-o dădea. 
Se găsea în -casa stăpânei Ahavţi o cămară totdeauna 
încuiată, în care Muc nu intrase niciodată. O auzise de 
multe ori pe stăpână-sa cotrobăind pe acolo şi tare-ar fi 
vrut Muc să afle ce 'taine ascunde. Acuma, stând și 
chibzuind cum sa-și facă rost de bani pentru drum, 
numai ce-i veni în minte cămara aceea! Nu cumva o fi 
tăinuită acolo vreo comoară? Dar ușa era totdeauna bine 
zăvorâtă și nu era chip s-ajungi la comoară. 

Într-o dimineaţă, după ce stăpâna Ahavţi plecă de 
acasă, un căţeluș vitregit de ea — şi care îl îndrăgise pe 
Muc pentru bunătatea lui — îl apucă pe băiat cu dinţii de 
șalvarii lui laţi și începu să-l tragă, de parcă i-ar fi făcut 
semn să se ia după el. Muc, căruia îi plăcea să se joace 
cu căţelușul, îl urmă. Ajunse în odaia de culcare a 
stăpânei Ahavţi, înaintea unei ușițe pe care el n-o băgase 
de seamă până atunci. Ușa era întredeschisă. Căţelușul 
intră. Muc — după el, și nu mică îi fu mirarea când se 
trezi în încăperea mult râvnită. În zadar căută el bani prin 
toate ungherele — nici urmă de 'așa ceva. Straie vechi și 
vase care de care mai năstrușnice erau împrăștiate peste 
tot. Mai cu osebire îi atrase privirea un vas de cleștar cu 
izvoade meșteșugite. Îl ridică, îl întoarse pe toate părțile... 
dar, vai! Vasul avea un capac așezat ușor deasupra şi, din 
nebăgare de seamă, Muc scăpă capacul, care se făcu 
țândări. 

Băiatul înlemni de spaimă și multă vreme nu-și putu 
veni în fire. Soarta îi era pecetiuită. Trebuia să fugă cât 
mai grabnic, dacă nu voia ca bătrâna să-l omoare în 
bătăi. Înainte de a pleca, Muc își aruncă privirea spre 
lucrurile stăpânei Ahavţi — doar-doar O găsi ceva de 
trebuinţă! Ochii i se opriră asupra unor conduri mari, 
mari de tot. Nu erau prea frumoși, dar imineii pe care îi 
avea el în picioare se făcuseră ferfeniţă; afară de asta, 
condurii îi atrăgeau și pentru faptul că erau mari, şi el 
nădăjduia că în felul acesta oamenii îl vor socoti și pe el 
un bărbat în toată firea. Zvârii dar cât colo vechii lui 
iminei și încălță condurii cei mari. Într-un colţ era 
rezemat un toiegel cu măciulia ca un cap de leu; stătea 
acolo fără nici o întrebuințare. Il înhăţă și pe el şi O 
zbughi afară. Alergă spre odăiţa lui, își îmbrăcă mica 
feregea, strânse mai tare turbanul moştenit de la tatăl său 
și, după ce-și înfipse hangerul în brâu, o luă la sănătoasa 
cât îl țineau picioarele. Din casă în uliţă, din uliţă afară 
din cetate, fugea, fugea de frica bătrânei, mâncând 
pământul; abia de-și mai trăgea, bietul de el, sufletul. De 
când era nu alergase atât de iute — îl împingea parcă o 
putere nevăzută și îi era cu neputinţă să se mai oprească. 
iși dădu seama că nu e lucru curat cu condurii — zbura 
cu ei, nu alta. Cercă în fel și chip să se oprească, dar în 
zadar. Deznădăjduit, începu să strige, de parcă ar fi 
strunit niște cai: 

= Pirra HO: Ptrri 

Ca prin farmec condurii se opriră, iar Muc se trânti 
istovit la pământ. 

Mult s-a mai bucurat Muc cel mic de condurii lui. 
Așadar, tot dobândise el ceva de pe urma slujbei sale — 
se alesese cu un lucru care să-l ajute în căutarea 
norocului. Bucuros, dar sleit de puteri, Muc adormi 
degrabă; trupul lui micuț avea un cap, nu glumă, și nu-i 
era deloc uşor să și-l țină pe umeri. În vis i se arătă 
prietenul lui, cățelușul stăpânei Ahavţi, cel care-l ajutase 
să găsească condurii; se făcea că-i spune: 

— Dragul meu Muc, nu știi să dai condurilor o 
întrebuințare cu folos; află că de ai să te răsucești cu ei 
de trei ori pe călcâi, ai să zbori unde vrei; iar cu toiagul ai. 

să găsești comori, căci de se află undeva ascuns aur, 
toiegelul te vestește ciocănind de trei ori în pământ: iar 
de se află argint, numai de două ori. | 

Așa visă Muc cel mic. Când se trezi, își aminti de 
visul lui năstrușnic și se gândi să facă de îndată o 
încercare. incălță condurii, ridică un picior și începu să 
se răsucească pe celălalt călcâi. Oțicine a încercat 
vreodată să se învârtească de trei ori în şir pe un călcâi, 
încălțat cu niște conduri uriaşi, nu s-ar mira că o 
asemenea ispravă Muc n-a izbutit s-o facă dintr-o dată; și 
apoi mai trebuie pus la socoteală și capul lui greu, care-l 
trăgea ba într-o parte, ba în alta. 

Sărmanul pitic căzu de câteva ori cu nasul în pământ, 
dar nu se dădu bătut: se mai apucă o dată și încă o dată 
de aceeași treabă până ce izbuti. Se învârti ca o sfârlează 
pe un călcâi și își dori să ajungă undeva pe aproape, 
într-un oraș mare. Nici n-apucă bine să-și sfârșească 
gândul, că se înălță în văzduh, purtat de condurii 
năzdrăvani, care vâsleau prin nori atât de iute, încât până 
să se dezmeticească, Muc se trezi într-o piață cu multe 
tarabe, în jurul cărora forfoteau cu treburi o mulțime de 
oameni. Colindă încolo și încoace printre ei, până socoti 
că e mai cuminte s-o ia pe ulite mai neumblate, căci prin 
piaţă, în înghesuială, îl câlca pe conduri ba unul, ba altul. 
Mai-mai să-l dea grămadă! În învălmășeală, hangerul său 
ascuțit împungea oamenii, așa încât cu chiu cu vai 
prichindelul scăpă nebătut. 


Muc cel mic începu acum să chibzuiască în ce fel 
și-ar putea agonisi câţiva bănuți. E drept că avea un 
toiegel care îi descoperea comorile ascunse, dar cum să 
dea el de un asemenea loc unde să fie îngropat aur sau 
argint? La nevoie; ar fi putut face și altceva; să-şi arate 
oamenilor făptura lui hazlie și așa să câștige bani; era 
însă prea mândru ca s-o facă. Până la urmă își aduse 
aminte de iuțeala picioarelor sale. Cu condurii năzdrăvani 
ar putea să-și agonisească cele de trebuință — își zise el 
— şi hotărî să intre undeva în slujbă ca ștafetă. Socotind 
că împăratul din această cetate plătește o astfel de siujbă 
mai bine ca pe oricare alta, află unde este palatul lui. Un 
străjer care stătea de veghe la porţile palatului îl întrebă 

pentru ce a venit. Auzindu-l pe Muc că e în căutarea unei 
slujbe, îl trimise la păzitorul robilor. Muc îi spuse și 
acestuia, fără zăbavă, păsul lui; cum că ar vrea și el să 
intre în slujbă, ca ștafetă a împăratului. Păzitorul robilor 
cătă lung la el și-i spuse: 

— Cum? Cu picioarele tale de o șchioapă vrei să 
slujeși ca ștafetă a împăratului? Piei din fața mea! N-am 
chef să-mi pierd timpul cu toți zănaticii! 

Muc cel mic stărui însă, spunând că e gata să se ia la 
întrecere cu cea mai bună ștafetă împărătească. Vorbele 
lui îi părură nespus de caraghioase păzitorului de robi, 
care-i porunci ca până în seară să fie pregătit pentru 
încercare. După ce îl duse pe:-Mac la bucătărie și porunci 
să i se dea să mănânce și să bea pe săturate, păzitorul 
robilor se înfățișă împăratului și-i povesti despre ciudatul 
omuleț și despre cererea lui. Împăratul, om hâtru, se 
bucură că păzitorul îl oprise pe Muc la curte; va avea 
astfel prilejul să petreacă puţin pe socoteala piticului. 
Porunci apoi să se rânduiască toate cele de trebuinţă pe 
pajiștea din spatele palatului, pentru ca întreaga curte să 
poată lua parte la petrecere. După ce-i mai aminti O dată 
păzitorului să-l îngrijească bine pe pitic, împăratul dădu 
de veste prinților și prinţeselor de la curte despre 
alegerea care urma să aibă loc în seara aceea. Aceștia, la 
rândul lor, își anunţară slujitorii. Vestea se răspândi 
îndată și, când se înseră, toată curtea, plină de 
nerăbdare, era adunată cu mic, cu mare, pe pajiștea unde 
fusese înălțată o podină, pentru ca lumea să poată vedea 
cum aleargă piticul cel lăudăros. 

împăratul se sui pe podină înconjurat de fii şi fiicele 
sale, iar Muc cel! mic păși pe pajiște și făcu o temenea 
graţioasă în faţa înălțimilor lor. Prichindelul fu întâmpinat 
cu chiote și râsete. Năstrușnică figură! Un trup nevoinic, 
un' cap mare, feregea, șalvari lungi, un hanger lung înfipt 
într-un brâu lat, picioare mici încălțate în conduri uriași 
— cum să nu te pufnească râsul la vederea lui! Dar Muc 
cel mic nu se fâstâci deloc 'auzind râsete. Mândru, 
rezemat în toiegelul său, își aștepta potrivnicul. După 
dorinţa lui Muc, păzitorul robilor alesese pentru încercare 
pe cel mai bun alergător al împăratului. Acesta se înfăţișă 

acum pe pajiște, și amândoi, Muc și alergătorul, stăteau 
și așteptau semnalul de pornire. Potrivit rânduieli, când 
prințesa Amarţa ridică vălul, amândoi zvâcniră din loc, 
pornind de-a lungul pajiştei ca două săgeți slobozite din 
acelaşi arc. 

La început, Muc fu întrecut cu mult de potrivnicul lui, 
apoi, însă, cu condurii săi zburători, îl ajunse din urmă 
cât ai clipi din ochi, îl întrecu și sosi la ţintă cu mult 
înainte de celălalt, care încă mai alerga gâfâind. Privitorii 
fură cuprinși de o mare mirare; se așternu o tăcere 
adâncă; abia când împăratul începu să bată din palme, 
mulțimea izbucni în chiote și strigăte: «Trăiască Muc cel 
mic, învingătorul!» 

Muc cel mic fu adus în fața împăratului. 
Aruncându-se la picioarele acestuia, el îl rugă: 

— Inălțimea ta! Am făcut dinaintea luminatei tale feţe 
numai o încercare a meșteșugului meu. Binevoieşte a 
îingădui să mi se dea o slujbă de ștafetă la curta înălțimii 
tale! 

Impăratul grăi: 

— Muc, tu vei fi ștafeta mea de frunte; vei sta 
aproape de împăratul tău, vei primi simbrie de o sută de 
galbeni pe an și vei mânca la masă cu cei mai de seamă 
slujitori ai mei. 

Muc cel mic crezu că de astă dată își aflase în sfârșit 
norocul. Era plin de voie bună. Se bucura de mare 
trecere la împărat, căci îi îndeplinea treburile cele mai 
tainice și mai grabnice, și pe toate le ducea la capăt cu 
multă grijă şi cu nespusă repeziciune. 

Ceilalţi slujitori ai împăratului nu-l vedeau însă cu 
ochi buni: nu le plăcea să împartă bunăvoința stăpânului 
cu un pitic care nu știa altceva decât să alerge. Puseră 
deci la cale tot felul de uneltiri împotriva lui, dar toate 
dădeau greș, căci împăratul arăta o încredere nemărginită 
celei dintâi ștafete a sa, care îi ducea toate veștile de 
taină. (La asemenea înaltă cinstire ajunsese Muc!) 

Muc știa despre toate aceste uneltiri împotriva lui, 
dar avea o inimă prea blândă ca să se răzbune; chibzuia 
mai degrabă cum să se facă folositor duşmanilor săi, 
pentru ca ei să-l îndrăgească. Îşi aduse aminte de toiegel, 

de care, în prea marea-i fericire, uitase. Dacă ar afla o 
comoară, îşi zicea Muc, curtenii ar ține mai mult la el. 
Auzise șoptindu-se de mai multe ori că, pe vremuri, când 
năvăliseră duşmanii în țară, tatăl împăratului și-ar fi 
îngropat multe din comorile sale; se mai spunea că 
bătrânul a purces din astă lume fără a apuca să 
destăinuiască fiului său unde era tainiţa lor. De atunci 
Muc nu mai pleca fără toiegel, nădăjduind că într-o bună 
zi avea să dea de locul unde se afla ascunsă comoară 
bătrânului împărat. Într-o seară, plimbându-se prin 
grădina palatului, ajunse departe, într-un colţ îndepărtat, 
puțin umblat, și deodată simţi că toiegelul îi saltă în mână 
și prinde a ciocăni de trei ori în pământ. Pricepu 
numaidecât despre ce era vorba. Scoase hangerul, 
crestă cu el pomii dimprejur, ca să recunoască locul, și 
se furişă înapoi spre palat; făcu rost de o cazma și 
aşteptă să se înnopteze. 

Comoara îi dădu însă mult de furcă lui Muc cel mic. 
Braţele lui erau firave, iar cazmaua — mare şi grea; după 
două ceasuri de trudă, abia de săpase o groapă de două 
picioare. In sfârșit, cazmaua se izbi de ceva tare și se auzi 
un zăngănit ca de fier. Muc începu să sape mai îndârijit, 
până dădu de un capac mare, de fier. Atunci- cobori în 
groapă să vadă ce se ascunde sub capac și găsi o oală 
plină cu galbeni. Dar cu slabele-i puteri nu putu să ridice 
oala, aşa că își umplu mai întâi buzunarele cu galbeni, 
vârî şi la brâu, puse și în mica lui feregea, făcând din ea o 
legătură plină cu aur, pe care abia putu s-o ia la spinare, 
apoi acoperi cu grijă ce mai rămăsese. Avea noroc de 
conduri, căci altfel nu s-ar fi putut urni cu atâta povară 
de aur. Ajunse nevăzut la palat, se strecură în iatacul său 
și piti galbenii sub pernele divanului. | 

Muc cel mic era încredinţat că, stăpânind atâta bănet, 
toți dușmanii săi de la curte or să-i fie de acum înainte 
cei mai buni prieteni și sprijinitori. Cât de neștiutor în ale 
vieții era bietul Muc, crezând că prietenii adevăraţi se 
dobândesc cu aur... Vai! Mai bine și-ar fi gătit de îndată 
condurii de drum, şi-ar fi luat la spinare bocceaua cu 
galbeni și s-ar fi făcut nevăzut. 

Aurul pe care-l dăruia acum din belșug în dreapta și 
în stânga îi făcu pe ceilalţi slujitori ai curţii să-l 
pizmuiască și mai mult. 

— Face bani calpi, zicea marele bucătar Ahuli. 

— l-a dobândit cu vorbe dulci de la împărat, 
scrâşnea păzitorul robilor Ahmet. 

Dar dușmanul său cel mai aprig, vistiernicul Arhaz, 
care nu o dată dăduse iama cu mâna-i prea lungă prin 
visteria împărătească, spuse pe șleau: 

— E un hoț! 

Se sfătuiră cu toţii și, într-o bună zi, Korhuz, marele 
paharnic, se înfățișă foarte mâhnit la împărat. 
Amărăciunea i se citea pe faţă, așa că împăratul îl întrebă 
de îndată ce are pe suflet. 

— Vai! răspunse el. Sunt tare îndurerat, căci am 
pierdut bunăvoința stăpânului meu. 

— Ce vorbe sunt astea, prietene Korhuz? se miră 
împăratul. De când să nu mai fi lăsat să strălucească 
soarele mărinimiei mele asupra ta? 


Marele paharnic îi răspunse că împăratul îl 
copleșește cu aur pe căpetenia ștafetelor, iar 
preacredincioșilor săi sfetnici nu le mai arăta milostivirea 
sa. 

Mult se minună impăratul la auzul ăstor vorbe și 
porunci să i se dea îndată seama despre galbenii pe 
care-i împarte Muc în dreapta și în stânga. Uneltitorii îi 
strecuraseră lesne în minte bănuiala că Muc a furat aurul, 
într-un fel sau altul, din vistieria ţării. Așa ceva se brodea 
de minune pentru vistiernic, căci nu-i prea plăcea să dea 
socoteală de banii vistieriei. Împăratul porunci ca Muc să 
fie urmărit în taină, spre a fi prins asupra faptului. În 
noaptea ce urmă acestei nefericite zile, Muc luă cazmaua 
— galbenii scoși erau pe sfârșite din pricina dărniciei sale 
— şi se furișă în grădina palatului, spre comoara tăâinuită, 
pentru a lua o altă grămadă de aur. Străjerii, în frunte cu 
marele bucătar Ahuli și cu vistiernicul Arhaz, îl urmăriră 
de departe pas cu pas, și, în clipa când luă galbeni din 
oală și umplu feregeaua, se năpustiră asupra lui, îl legară 
zdravăn și-l duseră de îndată în fața împăratului. 
Împăratul, nemulţumit fiindcă-l treziseră din somn, 

întâmpină plin de mânie pe cea dintâi ștafetă a sa şi îi 
puse bietului Muc tot felul de întrebări. La picioarele 
împăratului zăcea oala dezgropată, cazmaua și feregeaua 
plină cu aur. Vistiernicul spuse că atât el, cât și străjerii 
l-au văzut pe Muc cum se trudea să îngroape oala în 
pământ. 

impăratul îl întrebă pe Muc dacă e adevărată 
nvinuirea ce i se aduce și îi ceru să mărturisească de 
unde anume a luat aurul pe care voia să-l îngroape în 
grădină. 

Muc cel mic, ştiindu-se nevinovat, spuse că ulcica cu 
aur el o găsise în grădină și că nu voia nicidecum s-o 
îngroape, ci, dimpotrivă, s-o dezgroape. 

La auzul acestor vorbe, toţi cei de față izbucniră 
într-un râs cu hohote, dar împăratul se făcu foc în faţa 
acestui răspuns pe care-l socotea o sfruntată neobrăzare 
a lui Muc cel mic și strigă: 

— Nevrednicule, cum, după ce ai furat, mai vrei să-l 
şi minţi prostește și mârșav pe stăpânul tău? Vistiernice 
Arhaz, răspunde! Acest aur lipsește din vistieria mea? 

Vistiernicul arătă că lucrul e neîndoielnic. Ba chiar că 
el şi-a dat seama că lipsește și mai mult aur, nu de puţină 
vreme, din vistieria împărătească. Poate să jure că Muc 
este hoţul. 
| impăratul porunci ca Muc cel mic să fie ferecat în 
lanțuri și zvâriit în turn, iar vistiernicului îi dădu aurul 
pentru a-l pune la loc n vistierie. Vesel de izbânda lui, 
Arhaz plecă acasă, unde își numără galbenii sclipitori; 
omul acesta mârşav nu spuse însă nimănui că pe fundul - 
oalei găsise un răvaș în care era scris: 


-«Vrăjmașul a năvălit în ţară. De aceea ascund aici O 
parte din vistieria mea. Blestemul împărătesc să-l ajungă 
pe cel care vă găsi aurul şi nu-l-va da de îndată fiului 
meu! i : 

Sadi Impărat'. 


În temniţa sa, Muc cel mic era frământat de gânduri 
negre; știa bine că cel care-l fură pe împarat e osândit la 
moarte, totuşi nu voia să dea în vileag faţă de împarat 

taina toiegelului. Vezi bine, se temea ca împăratul să nu-i 
răpească toiegelul și condurii. Din păcate, condurii 
năzdrăvani nu-i puteau veni într-ajutor, căci, ferecat în 
lanțuri cum era, oricât s-ar fi zbătut, de răsucit pe călâi 
nu se putea răsuci. A doua zi, însă, când i se vesti osânda 
la moarte, chibzui că tot mai bine ar fi să trăiască fără 
toiegelul fermecat decât să-l păstreze și să moară; trimise 
vorbă împăratului că-l roagă să-i îngăduie o întâlnire 
tainică și îi dezvălui însușirile toiegelului său. Mai întâi 
împăratul nu-l crezu, dar Muc făgădui că, de nu va fi 
omorât, îl va încerca în faţa lui. Împăratul îi dădu cuvântul 
său împărătesc că-l va lăsa în viață dacă se adeveresc 
spusele lui și porunci să se îngroape în pământ niște 
galbeni, fără ştirea lui Muc. li ceru apoi să găsească 
galbenii cu toiegelul său. Cât ai clipi, toiegelul ciocâni de 
trei ori în pământ la locul cu pricina şi numaidecât aurul 
fu scos la iveală. Împăratul înțelese că vistiernicul îl 
înșelase și, după obiceiul ţării, îi trimise un ștreang de 
mătase, ca să-și facă singur seama. Cât despre Muc cel 
MIC, îi spuse: 

— E drept că ţi-am făgăduit viața, dar se pare că nu 
stăpâneşti numai taina acestui toiegel, și, dacă n-ai să 
mărturisești de unde vine puterea ta de a alerga ca 
nimeni altul, vei rămâne întemnițat până la sfârșitul vieţii 
sale. 

Muc se săturase de temniță numai după o singură 
noapte petrecută în turn. De aceea îi mărturisi 
împăratului că tot meșteșugul său stătea în condurii 
năzdrăvani, fără a spune că, pentru a-i folosi, era nevoie 
să te învârtești de trei ori pe călcâi. impăratul făcu și el o 
încercare: încălță condurii și numaidecât o luă la goană 
prin grădină. Ar fi dat orice să se oprească, dar nu 
cunoștea taina condurilor, iar Muc cel mic, bucuros că se 
poate răzbuna, îl lăsă să fugă, să fugă până îl văzu 
căzând la pământ fără simţire. 

Când își veni în fire, împăratul se mânie cumplit pe 
Muc cel mic, care îl lăsase să alerge până aproape să-și 
dea sufletul. 

— Am făgăduit să te scot din temniţă și să-ţi las 
viaţa, dar, dacă nu vrei să fii spânzurat, să piei din ţara 
mea în douăsprezece ceasuri. 


PE e aa 

Porunci apoi ca toiegelul să fie încuiat, împreună cu 
condurii, în vistieria sa. 

Mai sărac ca oricând, Muc cel mic porni la drum, 
blestemându-şi prostia care-l făcuse să tragă nădejde că 
putea dobândi un loc de frunte la curtea împărătească. 
Țara din care fusese gonit nu era prea întinsă, aşa că, 
după opt ceasuri, se afla la hotarul ei, deși mergea tare 
greu fără condurii lui dragi. 

Trecând hotarul, părăsi drumul mare pentru a se 
adânci într-o pădure deasă, unde voia să trăiască zilele 
ce-i mai rămăseseră departe de lume, căci nespus îl mai 
mâhniseră oamenii. În inima pădurii găsi un loc pe placul 
său: un pârău limpede, străjuit de smochini mari, 
umbroșşi, și o pajiște cu iarbă moale care îl îmbia să 
rămână acolo. Se trânti jos, hotărât să stea aşa nemâncat 
şi să-și aștepte sfârșitul. Copleşit de aceste gânduri 
negre, Muc adormi. Când se trezi, foamea îi dădea ghes; 
se gândi atunci că e prea chinuitor să mori de foame și 
că mai cuminte ar fi să caute primprejur ceva de-ale gurii. 

in pomul sub care îl furase somnul zări niște 
smochine atât de frumoase, că-i lăsă gura apă. Se urcă în 
pom, culese câteva şi le mâncă cu poftă. Apoi cobori 
spre pârâu ca să-și potolească setea. Dar tare se mai 
sperie când în oglinda apei își zări capul împodobit cu 
două urechi uriașe și cu un nas gros şi lung. Uluit, își 
apucă urechile cu mâinile şi într-adevăr urechile erau 
lungi, mai: lungi de O jumătate de cot. 

— Urechi de măgar! Așa-mi trebuie, strigă el, 
înciudat, că i-am dat norocului cu copita, ca un măgar! 

Se plimbă încolo și încoace pe sub pomi și, când i se 
făcu iarăşi foame, culese din nou câteva smochine — 
altceva tot nu se găsea de mâncare pe acolo. După ce se 
sătură de smochine, lui Muc îi veni în minte că ar putea 
să-şi ascundă urechile sub turbanul său mare, ca să nu 
arate atât de caraghios. Dar când se pipăi la cap, își dădu 
seama că urechile cele lungi pieriseră. Se îndreptă în 
grabă spre pârâu pentru a se încredința că-i adevărat, ÎȘI 
văzu chipul său obișnuit, dintotdeauna; nasul cel lung și 
hâd pierise și el. Micul Muc pricepu lesne cum s-au 
petrecut lucrurile: nasul şi urechile i se lungiseră din 

pricina smochinelor pe care le luase din pomul cel dintâi, 
iar smochinele din cel de-al doilea pom îl lecuiseră, și 
mai înțelese că soarta milostivă îi dăruise din nou o 
putere prin care să-și dobândească fericirea. Culese deci 
din amândoi pomii atâtea smochine câte putea duce și se 
întoarse în ţara pe care o părăsise nu de mult. In cel 
dintâi târg care-i ieşi în cale își schimbă straiele ca să 
nu-l cunoască cineva și o porni spre cetatea 
împărătească, unde și ajunse curând. 

Era tocmai vremea când poamele abia încep să dea 
în pârg. Muc cel mic ştia că marele bucătar cumpără 
bucuros astfel de bunătăţi pentru ospăţurile împărătești și 
de aceea se opri la porţile palatului. Nu trecu mult și 
marele bucătar ieşi în curte. Cercetă mărfurile 
neguțătorilor adunaţi la porţile palatului și ochii îi căzură 
și asupra coșulețului lui Muc. 

— O! Ce trufandale! spuse el. Cu siguranţă că vor fi 
pe placul înălțimii sale. Cât ceri pentru tot coșuleţul? 

Muc cel mic ceru un preţ potrivit și făcură târgul. 
Marele bucătar dădu coșul unui rob și plecă mai departe. 
Până una-alta, Muc se făcu nevăzut, căci se temea că 
peste puţină vreme vânzătorul, a cărui marfă era pricina 
năpastei ce avea să dea peste căpăţânile celor de la 
curte, va fi căutat și osândit. 

La masă, împăratul se arătă foarte vesel, 
nemaicontenind cu laudele pentru mâncărurile gustoase 
gătite de marele său bucătar și pentru grija cu care ştia 
să aleagă bunătăţile cele mai anevoie de găsit. Dar 
marele bucătar zâmbea fudul, știind prea bine ce mai 
avea de adus la masă. De aceea aruncă din vârful buzelor 
doar câteva cuvinte: «Ei, urma alege» sau: «Om trăi și-om 
vedea!» stârnind curiozitatea prinţeselor. In sfârșit 
porunci să fie aduse smochinele, frumoasele, 
ademenitoarele smochine, care fură întâmpinate de toți 
cei de față cu un «A-a-a-a!» de plăcere. 

— Ce coapte sunt! Ce îmbietoare! se minună 
împăratul. Bucătare, ești un om și jumătate, ai dobândit 
cu prisosință bunăvoința mea! 

Spunând aceste vorbe, împăratul — de felul său 
zgârcit cu astfel de bunătăți — împărţi cu mâna lui 

smochine mesenilor. Fiecare prinţ și prinţesă primi câte 
două, fiecare doamnă de onoare, vizir și agă — câte una; 
pe celelalte împăratul le puse dinaintea sa și începu să le 
înfulece cu lăcomie. 

— Vai, tată, ce ciudat arăţi! strigă deodată prinţesa 
Amarza. 

Toți priviră cu mirare spre împărat: pe cap Îi 
crescuseră nişte urechi uriașe, iar nasul i se lungise, 
încovoindu-se până peste bărbie. Se uitară apoi unii la 
alții uimiţi, înspăimântați, căci capetele tuturor erau gătite 
cu aceste ciudate podoabe. 

E lesne de închipuit groaza de care a fost cuprinsă 
curtea. Fură chemaţi în grabă toţi vracii din cetate, care 
se îmbulziră cu diferite hapuri și alifii; dar urechile uriașe 
și nasurile lungi tot pocite rămâneau. Un vraci încercă să 
reteze urechile unuia din prinți; zadarnică treabă, căci ele 
crescuseră pe dată la loc. 

- În ascunzătoarea unde se pitise, Muc află despre 
toate cele întâmplate la palat și se hotărî să se aștearnă 
pe treabă. Din banii luaţi pe smochine își cumpărase un 
veșmânt ca de învăţat, își lipi o barbă făcută din păr de 
capră, și astfel gătit, de puteai să. juri că e un cărturar 
adevărat, se înfăţişă la palat cu un săculeț de smochine în 
mână. Vraciul cel străin ceru să i se îngăduie și lui să dea 
o mână de ajutor celor căzuţi în nenorocire. Curtenii îl 
primiră fără prea multă încredere. Muc dădu unuia din 
prinți să mănânce o smochină și - minune! Pipăindu-și 
urechile și nasul, prințul văzu că acestea erau ca și mai 
înainte, de mărime obișnuită. Acum toţi curtenii voiră să 
fie lecuiți de vraciul străin. Împăratul, fără să spună o 
vorbă, îl luă de mână pe Muc și se îndreptă cu el spre 
iatacul său. Acolo deschise o ușă ce dădea în vistierie și 
îi făcu semn lui Muc să-l urmeze. 

— lată! Aici se află comorile mele, spuse împăratul. 
Alege ce-ţi dorește inima, numai scapă-mă de pacostea 
asta rușinoasă care a dat peste mine! 

Vorbele acestea îi merseră la inimă lui Muc cel mic 
și-i răsunară în urechi ca viersul cel mai dulce. De cum 
intrase, îşi zărise condurii năzdrăvani şi toiegelul 
fermecat, dar umblă cu luare-aminte prin încăpere, 

prefăcându-se uimit de comorile împărătești. Cum ajunse 
însă la condurii săi, îi încălță iute, apucă toiegelul, își 
smulse barba calpă și arătă împăratului uimit chipul 
cunoscut al lui Muc cel prigonit de el. 

— Împărat făr' de cuvânt! grăi el. Ai răsplătit credința 
slugii tale prin nedreptate. Rămâi osândit să porţi toată 
viața urechile acestea slute, care să-ți amintească în 
fiecare zi de Muc cel mic. 

Și, vorbind astfel, se răsuci repede pe călcâi, își dori 
în gând să plece îndată de acolo şi nici n-apucă 
împăratul să strige după ajutor, că. Muc era departe. 

De atunci, Muc își duce traiul pe meleagurile noastre, 
un trai îndestulat, dar singuratic, căci e supărat pe 
oameni. După încercările prin care a trecut, Muc a 
dobândit multă înţelepciune şi, cu toată înfățișarea lui 
neobișnuită, e un om vrednic de laudă şi nu de batjocură. 


Aici se isprăvi istorisirea tatălui meu. Mi-a părut rău 
că m-am purtat grosolan cu bunul pitic şi tata mă iertă de 
a doua parte a pedepsei, care trebuia să urmeze. Le-am 
spus şi prietenilor mei minunata poveste a vieţii lui Muc 
şi l-am îndrăgit cu toţii atât de mult, încât nici unul n-a 
mai râs de el. Ba dimpotrivă, de atunci înainte l-am 
socotit vrednic de cinstire, făcând totdeauna în faţa lui 
temenele adânci, de parcă ar fi fost un câdiu sau un 
muftiu. 


Călătorii hotărâră să se odihnească o zi în acel 
caravanserai, pentru ca și ei și animalele să prindă puteri. 
Ziua aceasta trecu tot cu felurite petreceri, cu aceeași 
voioşie ca în ajun. După-masă îl îndemnară și pe al 
cincilea neguţător, Ali Sizah, să-și facă datoria şi să 
spună şi el o poveste, așa cum spuseseră și ceilalți. El 
mărturisi că viaţa lui era prea săracă în întâmplări 
neobişnuite, vrednice de a fi istorisite; de aceea ar vrea 
să le povestească altceva, și anume: Povestea despre 
prințul cel neadevaralt. 


POVESTEA DESPRE 
PRINȚUL CEL NEADEVĂRAT 


A fost odată o cinstită calfă de croitor, pe nume 
Labacan, care învăța meseria de la un meșter iscusit din 
Alexandria. Nu se putea spune că Labacan mânuia cu 
stângăcie acul; dimpotrivă, făcea treabă foarte bună. De 
asemenea, ar fi fost nedrept să-l socotești leneș. Ceva 
însă tot nu era în bună rânduială la el, căci deseori putea 
să coasă ceasuri în şir, până ce acul se încingea și aţa 
fumega; atunci făcea treabă ca nimeni altul. Dar alteori, şi 
din păcate lucrul acesta se întâmpla mai adesea, ședea 
adâncit în gânduri, privea ţintă drept înaintea lui, iar faţa 
și întreaga-i făptură aveau atunci ceva atât de ciudat, 
încât meșterul și celelalte calfe nu vorbeau niciodată de 
starea aceasta altfel decât: «Labacan arată din nou ca un 
om de neam». | 

Vineri seara, când ceilalți oameni, după rugăciune, se 
duceau liniștiți acasă la treburile lor, Labacan îmbrăcat 
într-un veșmânt frumos, pe care și-l agonisise cu multă 
trudă, ieșea din moschee, se plimba cu pași rari și mândri 
prin pieţele şi ulițele orașului, iar când vreunul din 
tovarășii săi îl întâmpina cu «Pacea fie cu tine» sau «Cum 
merge, prietene Labacan?», făcea un mic semn binevoitor 
cu mâna sau cel mult catadicsea să dea încrezut din cap. 
Când meşterul îi spunea în glumă: «In tine se ascunde un 
prinț, Labacan», calfa se bucura de aceste cuvinte și 

răspundea: «V-aţi dat seama și dumneavoastră?» sau: «De 
mult timp sunt încredinţat de lucrul acesta». 

Cinstitul Labacan se purta astfel cam de multă 
vreme. Dar meșterul îi trecea cu vederea această nerozie, 
pentru că, altmiteri, era un băiat de treabă și un lucrător 
priceput. Dar iată că, într-o zi, Selim, fratele sultanului, 
care tocmai sosise la Alexandria, trimise meșterului un 
veșmânt de sărbătoare, spre a-i face câteva schimbări, iar 
meșterul îl dădu lui Labacan, deoarece lucra mai bine ca 
toți. 

__ Seara, după ce meșterul şi calfele plecară spre a se 
odihni după munca zilei, o dorinţă nestăpânită îl mână pe 
Labacan îndărăt, la atelier, unde se afla veșmântul fratelui 
împăratului. Se opri îndelung, gânditor, în faţa straiului 
împărătesc, minunându-se când de bogăţia fireturilor, 
când de culorile sclipitoare ale catifelei și mătăsii. Nu 
putu să se stăpânească, trebuia să-l îmbrace; și iată că-i 
venea atât de bine, de parc-ar fi fost făcut -pentru el. 

— N-oi fi și eu prinţ, tot atât de bun ca oricare altul? 
se întrebă el, plimbându-se în sus și în jos prin odaie. Nu 
mi-a spus chiar meșterul că sunt născut să fiu prinț? 

Odată cu veșmântul, calfa părea să fi îmbrăcat și un 
cuget regesc; nu putea gândi altfel decât că era un fiu de 
rege, necunoscut, şi de aceea hotărî să plece în lume și 
să părăsească acest loc, unde oamenii fuseseră până 
acum atât de mărginiţi, încât să nu-i recunoască stirpea 
sub părelnica sa obârşie de rând. Bogatul veșmânt i se 
păru trimis de o zână bună; se feri deci să nesocotească 
un dar atât de scump; își adună puținii bani pe care-i 
avea și, ajutat de întunericul nopții, plecă pe porţile 
Alexandriei. 

Prinţul cel necunoscut stârni uimire pretutindeni în 
călătoria sa, căci veșmântul bogat și înfățișarea serioasă 
și demnă nu se potriveau cu faptul că mergea pe jos. 
Când era întrebat despre aceasta, răspundea, cu o 
căutătură ascunsă că avea temeiurile sale. Dându-și însă 
seama că era de râsul lumii călătorind pe jos, cumpără cu 
bani puţini un cal bătrân, potrivit pentru el, deoarece 
animalul, fiind liniștit şi blând, nu-l punea în încurcătură 

silindu-l s-o facă pe călăreţul priceput, ceea ce nu i-ar fi 
fost cu putinţă. | 

Într-o zi, pe când mergea călare pe uliţă, la pas, cu 
Murva — aşa îşi botezase calul — se apropie de el un 
călăreț care-l rugă să-i îngăduie a-l întovărășşi, deoarece 
drumul pare mai scurt când ai cu cine schimba o vorbă. 
Călărețul era un tânăr vioi, chipeș şi un tovarăș plăcut. 
Curând el începu să-l întrebe pe Labacan de unde vine și 
unde se duce; şi se brodi că și el, ca și calfa de croitor, 
cutreiera prin lume fără ţintă. li spuse că se numește 
Omar, că e nepotul lui Elfi-bey, nefericitul paşă din Cairo; 
trebuia să ducă la îndeplinire o însărcinare pe care I-O 
dăduse. unchiul său pe patul de moarte. 

Labacan nu-i vorbi cu inima tot atât de deschisă 
despre el, dar îi dădu a înţelege că era de viță aleasă și 
călătorea de plăcere. a 

Cei doi tineri se plăcură unul pe altul și-și urmară 
drumul împreună. În cea de-a doua zi a călătoriei lor, 
Labacan îl întrebă pe Omar despre sarcina-pe care o avea 
de îndeplinit și, spre uimirea lui, află următoarele: 

Elfi-bey, paşa din Cairo, îl crescuse pe Omar din 
fragedă copilărie, iar acesta nu-şi cunoscuse părinții. 
Când Elfi-bey fu lovit de dușmanii săi și, după trei bătălii 
nefericite, silit să fugă rănit de moarte, îi mărturisi 
tânărului că nu-i era nepot, ci fiul unui stăpânitor 
puternic, care, speriat de prorocirile cititorilor în stele, 
îndepărtase pe tânărul prinț de la curtea sa, jurând să 
nu-l revadă decât în ziua când va împlini douăzeci și doi 
de ani. Elfi-bey nu-i spusese numele tatălui său, ci îi 
poruncise ca în a patra zi a lunii viitoare, Ramadan, în 
ziua când va împlini douăzeci și doi de ani, să se afle 
lângă bine cunoscutul obelisc EI-Serujah, la patru zile de 
drum spre răsărit de Alexandria. Acolo va trebui să 
înmâneze. oamenilor pe care-i va găsi lângă obelisc un 
hanger dăruit de acela care se dăduse drept unchiul său 
și să rostească: «lată, eu sunt cel pe care-l căutaţi». Dacă 
ei vor răspunde: «Lăudat fie profetul care te-a ţinut în 
viață», va trebui să-i urmeze, căci îl vor duce la tatăl său. 

Labacan, calfa de croitor, tare se minună de această 
povestire; din clipa aceea el se uită cu ochi pizmași la 

prințul Omar, supărat că soarta îi hărăzise cinstea de a fi 
odraslă de stăpânitor, după ce fusese crescut ca nepot al 
puternicului pașă. lar lui, care era înzestrat cu tot ce-i 
trebuie unui prinț, soarta, ca o batjocură, îi dăruise o 
viață obișnuită. Se cerceta când pe el, când pe prinţ. 
Trebui să recunoască faptul că tânărul era chipeș; ochi 
ageri și frumoși, nas bine croit, purtare blândă și 
binevoitoare, pe scurt, întreaga lui înfăţişare era foarte 
plăcută. Dar oricâte însușiri îi găsea însoţitorului său, se 
gândea totuși că el, Labacan, ar fi fost un fiu mai potrivit 
pentru un tată atât de sus-pus, decât adevăratul prinţ. 

Acest gând îl urmări pe Labacan toată ziua și cu 
acest gând adormi la popasul următor; când se trezi 
dimineaţa și privirea îi căzu asupra lui Omar, care dormea 
alături liniștit, visând de bună seamă la apropiata-i 
fericire, încolţi în el gândul să dobândească prin șiretenie 
sau cu sila ceea ce soarta vitregă nu-i îngăduise; 
hangerul, semnul de recunoaștere al prinţului, era înfipt 
în brâul acestuia; îl trase încet, ca să-l împlânte în pieptul 
stăpânului său. Dar gândul ucigaș înspăimântă sufletul 
pașnic al calfei; se mulțumi deci să ia hangerul şi se 
apucă să-și pună șaua pe calul cel ager al prinţului; până 
avea să se trezească Omar și să se vadă jefuit de toate 
nădejdile sale, necredinciosul său tovarăș va fi departe. - 

Ziua când Labacan îl jefui pe prinţ se nimeri a fi 
tocmai întâia zi a sfintei luni Ramadan; mai avea deci 
patru zile pentru a ajunge la obeliscul El-Serujah, pe 
care-l cunoștea bine. Deși locul unde se afla acest 
„obelisc era la o depărtare de cel mult două zile de 
călătorie, el se grăbi să sosească acolo, fiindu-i mereu 
teamă că va fi ajuns din urmă de adevăratul prinţ. 

La sfârșitul celei de-a doua zi, Labacan zări obeliscul 
El-Serujah. Era așezat pe un dâmb într-o câmpie 
deschisă și putea fi văzut de la o depărtare de două-trei 
ceasuri de drum. Zărindu-l, inima lui Labacan bătu mai 
tare; deși în ultimele două zile avusese destulă vreme să 
chibzuiască ce trebuie să facă, cugetul lui încărcat îi 
stârnea teama; gândul că era sortit să fie prinț îl 
îmbărbătă însă din nou și astfel se îndreptă plin de 
încredere către ţinta lui. i 

împrejurimile obeliscului El-Serujah erau nelocuite, 
pustii, și noul prinţ s-ar fi aflat la grea ananghie dacă n-ar 
fi avut merinde pentru câteva zile. Se așeză deci sub nişte 
palmieri, lângă calul său, și așteptă cele ce aveau să se 
întâmple. | | 

Pe la miezul zilei următoare văzu o caravană mare, 
cu cai și cămile, venind pe câmpie către obeliscul 
E|-Serujah. Caravana se opri la poalele dâmbului pe care 
se afla obeliscul; se ridicară corturi arătoase și totul 
părea a spune că e vorba de călătoria unui pașă sau a 
unui șeic bogat. Labacan bănui că mulțimea pe care oO 
vedea. venise acolo pentru el și ar fi dorit să se arate chiar 
atunci în chip'de viitor stăpân; dar își potoli pornirea de a 
se da drept prinț, deoarece chiar a doua zi dimineaţă 
aveau să i se împlinească cele mai îndrăzneţe năzuinţe. 

Razele soarelui de dimineaţă îl treziră pe fericitul 
croitor pentru cea mai îmsemnată clipă a vieţii sale, clipă 
ce avea să-l ridice de la cea mai joasă treaptă lângă un 
tată din os domnesc; e adevărat că atunci când puse frâul 
calului său spre a se îndrepta către obelisc, își dădu 
seama de pasul necinstit pe care-l făcea, și iar e adevărat 
că se gândi la durerea pe care trebuia s-o resimtă fiul de 
prinț, înșelat în nădejdile sale; dar zarurile fuseseră 
aruncate și el nu mai putea să dea îndărăt de la cele 
hotărâte. Îngâmfarea îi șoptea că arată destul de 
impunător ca să se dea drept fiul unui rege atotputernic. 
imbărbătat de acest gând, se aruncă în șa, își adună tot 
curajul ca să-și pună calul în galop și, astfel, ajunse 
într-un pătrar de ceas la poalele dâmbului. Descălecă 
și-și legă calul de unul din tufarii ce creșteau acolo; apoi 
scoase hangerul prinţului Omar și urcă pe coastă. La 
picioarele obeliscului stăteau șase bărbaţi în jurul unui 
bătrân cu înfățișare măreaţă de rege; veșmântul 
strălucitor din țesătură de fir, șalul de Cașmir alb cu care 
era încins, turbanul alb, împodobit cu nestemate 
scăpărătoare, arătau că este un bărbat bogat și de vază 

Labacan se îndreptă spre el, se plecă adânc Și spuse 
în timp ce-i întindea hangerul: 

— lată, eu sunt cel pe care-l căutați! 

— Lăudat fie Profetul care te-a ţinut în viaţă! 
răspunse bătrânul, cu lacrimi de bucurie. Îmbrățișează-ţi 
bătrânul tată, scumpul meu fiu Omar! 

Bunul croitor fu nespus de înduioșat de aceste 
cuvinte adânc simţite și, cu un amestec de fericire și de 
rușine, se aruncă în braţele bătrânului. 

Dar bucuria noii sale stări avea să dureze netulburată 
numai o clipă; când se desprinse din braţele bătrânului, 
văzu un călăreț gonind din câmpie spre dâmb. Călărețul 
și calul aveau o înfăţişare jalnică: calul, de încăpățânare 
sau de oboseală, nu mai voia să înainteze; se târa cu 
mers împiedicat care nu era nici pas, nici trap; călărețul îl 
îndemna cu mâinile şi cu picioarele să se mişte mai 
repede. 

Labacan îl recunoscu de îndată pe Murva al său și pe 
adevăratul prinţ Omar; dar duhul rău al minciunii pusese 
stăpânire pe el; hotări deci să-și susțină drepturile 
dobândite, cu fruntea sus, orice s-ar întâmpla. 

Călărețul făcea semne încă din depărtare; ajungând 
în sfârșit la poalele dâmbului, cu toată încetineala lui 
Murva, sări din şa și se năpusti sus pe dâmb. 

— Opriţi! strigă el. Oricine aţi fi, opriţi și nu vă lăsaţi 
amăgiţi de acest mișei înșelător; eu mă numesc Omar, și 
nici un muritor să nu îndrăznească a se folosi de numele 
meu! | 
La auzul acestei întorsături a lucrurilor, pe feţele 
privitorilor se întipări o adâncă mirare; bătrânul, mai ales, 
părea foarte uimit; se uită întrebător când la unul, când la 
celălalt. Labacan însă vorbi cu o liniște greu stăpânită: 

— Cinstite stăpâne şi părinte, nu te lăsa amăgit de 
acest om! După câte știu, este un croitor smintit din 
Alexandria pe nume Labacan și e vrednic mai mult de 
mila decât de supărarea noastră. 

Aceste cuvinte îl aduseră pe prinţ în pragul nebuniei 
și, spumegând de furie, vru să se arunce asupra lui 
Labacan; dar ceilalți se așezară între ei și-l ținură, iar 
stăpânitorul spuse: 

— Într-adevăr, scumpul meu fiu, bietul om e nebun; 
să fie legat și aşezat pe unul din dromaderii noștri; poate 
că-i vom putea fi de folos nefericitului. 

Furia prinţului se potoli; plângând, îi zise 
stăpânitorului: 

— Inima mea îmi spune că-mi ești părinte și te rog 
din suflet să mă asculți, în amintirea mamei mele. 

— Doamne fereşte! răspunse bătrânul. lar începe să 
vorbească fără șir; cum poate ajunge un om la asemenea 
gânduri nebunești? 

Apoi luă braţul lui Labacan și păși sprijinit de el spre 
poalele dâmbului. Amândoi încălecară pe niște cai 
mândri, acoperiţi cu cioltare de preţ, şi porniră în fruntea 
caravanei peste câmpie. Nefericitului prinţ însă i se 
ferecară mâinile, apoi fu legat de un dromader, iar doi 
călăreți rămaseră în preajma lui pentru a-i supraveghea 
orice mișcare. 

Bătrânul era Saaud, sultanul wahaabiţilor. Multă 
vreme nu avusese copii; în cele din urmă i se născuse 
prințul mult dorit. Dar cititorii în stele, chemați să 
prevestească soarta băiatului, îi spuseră că până la 
douăzeci şi doi de ani îl paşte primejdia de a fi izgonit de 
un dușman. De aceea, spre mai multă siguranţă, sultanul 
îl încredințase pe prinț, spre a fi crescut, vechiului și 
ncercatului său prieten Elfi-bey, iar el așteptase douăzeci 
și doi de ani, îndurerat, întoarcerea lui. 

Toate acestea sultanul le povesti celui pe care Íl 
credea fiul său şi se arătă deosebit de mulţumit de 
înfățișarea și purtarea acestuia. 

Ajunşi în ţara sultanului, ei fură întâmpinați 
pretutindeni de câtre locuitori cu strigăte de bucurie, căci 
vestea despre sosirea prinţului se întinsese ca o flacără 
prin toate orașele și satele. Pe ulițele pe unde treceau 
erau înălțate bolți din flori şi ramuri, covoare strălucitoare 
de toate culorile împodobeau casele, iar mulțimea lăuda 
cu glas tare pe Alah şi pe profetul sâu, care le trimisese 
un prinț atât de chipeș. Toate acestea umplură de fericire 
inima mândră a croitorului; cu atât mai nefericit se simţea 
adevăratul Omar, care urma alaiul, legat și adânc 
deznădăjduit. Nimănui nu-i păsa de el în mijlocul acestei 
bucurii, care, de drept, i se datora lui. Mii și mii de glasuri 
strigau numele lui Omar, iar pe el, adevăratul purtător al 
acestui nume, nu-l lua nimeni în seamă: cel mult, unul 

sau altul întreba pe cine duceau atât de strașnic cetluit, ȘI 
cumplit suna răspunsul în urechile prinţului. 

— E un croitor smintit! 

Caravana ajunse în sfârșit în orașul de scaun al 
sultanului, unde totul fusese pregătit pentru primirea lor 
cu și mai multă strălucire ca în celelalte orașe. Soţia 
sultanului, o femeie mai în vârstă și respectabilă, aștepta, 
cu toţi curtenii, în sala cea mai măreaţă a palatului. 
Pardoseala sălii era acoperită cu un covor uriaş, iar 
pereţii — împodobiţi cu pânză albastră, ţinută cu șnururi 
și ciucuri de aur sau prinsă în ţinte mari de argint. 

Caravana sosi pe înserat;, în sală fuseseră aprinse 
nenumărate lămpi rotunde, colorate, prefăcând noaptea 
în zi. In fundul sălii, însă, unde şedea pe tron soția 
sultanului, luminile și culorile îţi luau cu deosebire ochii. 
Așezat pe patru trepte, tronul era numai aur şi ametiste 
mari. 

Patru din cei mai nobili emiri țineau deasupra capului 
ei un baldachin de mătase roșie, iar şeicul din Medina îi 
făcea vânt cu un evantai din pene de păun. 

Astfel aștepta soția sultanului pe soțul și pe fiul ei: 
nici ea nu-l văzuse de la naștere, dar cel multașteptat i se 
arâtase adeseori în vis, astfel încât l-ar fi putut 
recunoaște dintr-o mie. 

lată că se auzi larma alaiului ce se apropia: vuietul 
surlelor și al timpanelor se amesteca cu uralele mulțimii; 
copitele cailor răsunau în curtea palatului, pașii celor 

„sosiți se auzeau tot mai aproape, ușile sălii se dădură în 
lături și, trecând printre rândurile slujitorilor 
îngenuncheațţi, sultanul, mână în mână cu fiul său, se 
îndreptă repede spre tronul mamei. 

— lată, spuse el, ţi-l aduc pe cel căruia îi duci dorul 
de atâta vreme. 

Soţia însă îi curmă vorba. 

— Acesta nu este fiul meu! strigă ea. Acesta nu este 
chipul pe care Profetul mi l-a arătat în vis! 

In clipa în care sultanul voia s-o convingă să nu se 
lase înșelată de vise, ușa sălii se deschise și prințul Omar 
năvăli înăuntru, urmărit de paznicii din mâinile cărora se 

smulsese cu toată puterea. Se aruncă gâfâind la 
picioarele tronului: 

— Aici vreau să mor! strigă el. Dă poruncă să fiu 
omorât, tată crud, căci nu mai pot îndura această rușine! 

Toţi încremeniră la auzul acestor vorbe și se 
grămădiră în jurul nefericitului; paznicii veniră în goană, 
voind să-l lege din nou, când soția sultanului, care privise 
toate acestea mută de mirare, sări de pe tron. 

— Staţi! strigă ea. Acesta e cel pe care ochii mei nu 
i-au văzut niciodată, dar pe care inima mea îl recunoaște! 

` Paznicii, fără voia lor, îl lăsară pe Omar, dar sultanul, 
cuprins de mânie aprigă, le porunci să-l lege pe nebun. 

— Eu sunt cel care hotărăște aici, spuse el cu glas 
poruncitor. Aici nu ne luăm după vise muierești, ci după 
anumite semne sigure. Acesta — și arătă spre Labacan — 
acesta este fiul meu, căci el mi-a adus hangerul, semnul 
de recunoaştere al prietenului meu Elfi. - 

— Hangerul mi-a fost furat! strigă Omar. Increderea 
mea neștiutoare a fost înșelată! 

Dar sultanul nu ascultă glasul fiului său, căci era 
obișnuit să urmeze în toate, cu încăpățânare, numai 
hotărârile sale; de aceea porunci ca nefericitul Omar să 
fie scos cu sila afară din sală. 

Apoi se duse cu Labacan în încăperile lui, plin de 
mânie împotriva soţiei sale, cu care trăise timp de 
douăzeci și cinci de ani în bună înţelegere. 

Adânc mâhnită de cele petrecute, soţia sultanului era 
pe deplin încredințată că un înșelător pusese stăpânire pe 
inima sultanului, căci pe acel tânăr nefericit i-l arătaseră 
toate visele ca fiind fiul ei. 

Când durerea i se mai alină, chibzui la un mijloc prin 
care să-și încredințeze soțul de nedreptatea ce o făcea. 
Lucru greu, căci acela ce se dădea drept fiul ei adusese 
hangerul — semnul de recunoaștere — și, după cum 
aflase, îl puse pe Omar să-i povestească atâtea despre 
viața lui din trecut, încât putea să se dea drept fiul 'ei, fără 
teamă. - 

Ea îi chemă la dânsa pe oamenii care-l însoțiseră pe 
sultan la obeliscul El-Serujah, ca să-i povestească totul 
cu de-amănuntul, apoi se sfătui cu roabele ei cele mai 

credincioase. Ele chibzuiră și îşi dădură cu părerea în fel 
și chip; la urmă vorbi bătrâna și înțeleapta circaziană 
Melehsala: 

— Dacă am auzit bine, luminată stăpână, cel care a 
adus hangerul spunea că acela pe care-l crezi fiul tău se 
numește Labacan și e un croitor zurliu. 

— Așa-i, răspunse soția sultanului. Şi ce-i cu asta? 

— Nu crezi, urmă cealaltă, că înșelătorul i-a dat fiului 
tău chiar propriul său nume? Şi dacă-i așa, iată un mijloc 
minunat pentru a-l da în vileag pe înșelător, mijloc pe 
care am să ţi-l spun în taină. 

Soția sultanului îşi plecă urechea către roabă Și 
aceasta îi șopti un sfat ce păru să-i placă, fiindcă se _ 
pregăti pe dată să meargă la sultan. 

Soţia sultanului era o femeie înţțeleaptă, care 
cunoștea bine slăbiciunile bărbatului ei şi știa să le 
folosească. De aceea se prefăcea a-i da dreptate și a-și 
recunoaște fiul, dar ceru să i se îndeplinească o dorinţă. 
Sultanul, căruia îi părea rău că-și: supărase soaţa, i-o 
încuviinţă, şi -ea vorbi: 

— Vreau să-i pui pe amândoi la o încercare de 
măiestrie: alta i-ar pune poate să călărească, să se bată 
cu săbiile sau să arunce cu sulița, dar acestea sunt 
lucruri pe care le știe oricine; nu, vreau să le cer ceva 
pentru care e nevoie de minte ageră. Fiecare dintre ei să 
coasă deci câte un caftan și câte o pereche de șalvari, și 
să vedem care din ei le face mai frumos. 

Sultanul izbucni în râs și zise: 

— Ei, te-ai gândit la ceva tare înţelept! Fiul meu să se 
ia la întrecere cu un croitor smintit și să vedem care din 

i face un halat mai frumos? Nu, asta nu! 

Soția lui îi aminti însă că făgăduise să-i îndeplinească 
dorința, iar sultanul, care era un om de cuvânt, se 
înduplecă până la urmă, dar jură că, oricât de frumoase 
veșminte ar face croitorul cel smintit, el nu-l va 
recunoaște drept fiul său. 

Sultanul se duse el însuși la fiul lui și-l rugă să-i facă 
maică-si pe plac, căci ea dorea să-i coasă cu mâna lui un 
caftan. Bunului Labacan îi crescu inima de bucurie; dacă 

asta era totul, se gândea el, soția sultanului își va vedea 
curând dorința împlinită. 

Fură orânduite două încăperi — una pentru prinţ, 
cealaltă pentru €roitor — unde trebuia să-și arate fiecare 
iscusința, după care li se dădu numai câte o bucată de 
mătase, foarfece, ac şi aţă. i 

Sultanul abia aștepta să vadă ce fel de caftan avea să 
facă fiul său; dar şi soţiei sale îi bătea inima cu neliniște, 
gândindu-se dacă şiretlictul îi va fi de folos. Celor doi 
tineri li se dădură două zile ca să isprăvească treaba; în 
cea de-a treia zi, sultanul trimise după soția lui și când 
aceasta veni, porunci să fie aduse cele două caftane, 
precum şi pe cei ce le făcuseră. 

Labacan intră triumfător și întinse caftanul dinaintea 
privirilor uimite ale sultanului. 

— lată, tată, zise el, iată, cinstită mamă, nu-i o 
adevărată minunăţie! Pot face prinsoare că nici cel mai 
îndemânatic croitor al palatului nu este în stare să coasă 
unul la fel. 

Soţia sultanului zâmbi și se întoarse câtre Omar: 

— Dar tu, fiule, ce-ai izbutit să faci? 

Înciudat, acesta zvârli cât colo mătasea Și foarfeca: 

— Am fost deprins să strunesc calul și să mânuiesc 
sabia, iar sulița mea nimerește orice ţintă; meșteșugul 
acului îmi este însă străin, fiind nevrednic de cel crescut 
de Elfi-bey, stăpânitorăl din Cairo. . 

— O, tu, adevărat fiu al stăpânului meu! strigă soţia 
sultanului. Ah, de te-aș putea îmbrăţișa și numi fiul meu! 
Să am iertare, soţul și stăpânul meu, spuse ea apoi, 
întorcându-se către sultan, că am folosit acest șiretlic. Nu 
vezi nici acum cine e prinț şi cine e croitor? Într-adevăr, 
caftanul pe care l-a făcut fiul tău e minunat și aș vrea să-l 
întreb la ce meșter a învățat. 

Sultanul rămase pe gânduri, privind cu îndoială când 
la soţie, când la Labacan, care încerca zadarnic să-şi 
ascundă roşeaţa feţei și spaima de a se fi dat de gol atât 
“de prostește. 

— Nici această dovadă nu-i de ajuns, spuse el. Dar, 
Alah fie lăudat, ştiu eu cum am să descopăr dacă am fost 
sau nu înșelat! 

Porunci să i se aducă bidiviul cel iute, se aruncă în 
șa și se îndreptă spre o pădure, care se afla nu departe 
de oraș. Se spunea din bătrâni că acolo ar sălășlui o zână 
bună, pe nume Adolzaida, care îi ajutase cu sfatul de 
multe ori, în clipe de restriște, pe stăpânitorii din neamul 
său; într-acolo goni sultanul. 

in mijlocul pădurii se afla un luminiș înconjurat de 
cedri înalți. Acolo se spunea că ar sălășlui zâna, și 
muritorii, stăpâniţi de o anumită teamă, moștenită de 
demult din tată-n fiu, nu prea călcau meleagurile acelea. 

Ajuns la locul cu pricina, sultanul sări din şa, legă 
calul de un copac, se duse în mijlocul luminișului și 
strigă tare: 

— Dacă este adevărat că în clipe de restriște ai fost un 
bun sfetnic al strămoșilor mei, nu nesocoti rugămintea 
urmașului lor și sfătuiește-mă acolo unde mintea 
omenească e neputincioasă. 

De-abia rosti ultimele :cuvinte, că unul din cedri se 
deschise și din inima lui ieși o femeie cu un văl pe faţă și 
purtând un veșmânt lung și alb. 

— Știu de ce vii la mine, sultane Saaud. Cererea ta e 
dreaptă; de aceea îţi voi da ajutor. la aceste două cutii. 
Lasă-i pe cei doi ce doresc a-ţi fi feciori să aleagă. Sunt 
încredințată că cel adevărat nu va da greș. 

Vorbindu-i astfel îi întinse două cutioare de fildeș, 
bogat împodobite cu aur și mărgăritare; pe capace, pe 
care sultanul încercă zadarnic să le deschidă, erau niște 
inscripţii încrustate în diamante. 

In timp ce călărea spre casă, sultanul se tot întreba 
ce puteau ascunde cele două cutii, pe care nu izbutea să 
le deschidă cu nici un chip. Nici inscripţiile nu-l lămuriră, 
căci pe una din ele scria: „Cinste și slavă“, iar pe cealaltă 
„Fericire și bogăţie“. Sultanul se gândi în sinea lui că lui 
însuși i-ar veni greu să aleagă între aceste două lucruri, 
care erau la fel de atrăgătoare, la fel de ademenitoare. 

Când se întoarse la palat, își chemă soția și îi povesti 
cele spuse de zână, și ea fu cuprinsă de o nădejde 
înflăcărată că acela spre care o trăgea inima va alege 
cutia ce va dovedi că e fiul ei. 

În fața tronului sultanului fură aduse două mese, pe 
care sultanul puse cu mâna lui cele două cutii, după care 
se așeză pe tron și făcu semn unuia din robi să deschidă 
ușa sălii. Prin această ușă intră un strălucit alai de pașale 
și emiri ai împărăției, chemați de sultan. Ei se aşezară pe 
bogatele perne înșiruite de-a lungul pereților. 

Când se așezară cu toţii, sultanul făcu un al doilea 
semn, la care fu adus înăuntru Labacan. Pășind mândru, 
el străbătu sala, se aruncă la picioarele tronului și spuse: 

— Ce poruncește părintele și stăpânul meu? 

Sultanul se ridică de pe tron și zise: 

— Fiule, sunt oarecare îndoieli asupra îndreptățirii 
tale la numele pe care ceri să-l porţi; într-una din aceste 
cutii se află dovada adevăratei tale obârșii. Alege! Nu mă 
îndoiesc c-o vei alege pe cea bună. 

Labacan se ridică și se apropie de cutii; chibzui 
îndelung ce să aleagă și în- cele din urmă spuse: 

— Cinstite tată! Ce poate fi mai însemnat decât 
fericirea de a fi fiul tău? Ce poate fi mai înălțător decât 
bogăţia îndurării tale? Aleg cutia pe care scrie: „Fericire 
și bogăție“. 

— Vom afla mai târziu dacă ai ales bine: 
deocamdată, așază-te pe pernă, lângă pașa din Medina, 
grăi sultanul și făcu semn robului său. 

Fu adus Omar. Privirea lui întunecată, chipul mohorât 
treziră mila tuturor celor de față. El se aruncă la 
picioarele tronului și întrebă care era vrerea sultanului. 

Sultanul îi răspunse că avea de ales una din cutii; 
tânărul se ridică şi se apropie de masă. Citi cu 
luare-aminte cele scrise pe amândouă și spuse: 

— Zilele din urmă m-au învăţat ce îndoielnică e 
fericirea, ce pieritoare e bogăţia; dar ele m-au învăţat de 
asemenea că în pieptul celor viteji se află o comoară ce 
nu poate fi nimicită, și anume cinstea, și că steaua 
strălucitoare a slavei nu piere odată cu fericirea. Soarta 
mi-e pecetluită; de-a fi să pierd o coroană, cinste și slavă, 
pe voi vă. aleg! 

Puse mâna pe cutia pe care și-o alesese; dar sultanul 
îi porunci să aştepte, și, făcându-i semn lui Labacan să se 
apropie de masă, îi spuse să pună și el mâna pe cutia lui. 

-~ Sultanul mai porunci să i se aducă un vas cu apă din 
fântâna sfântă Zemzem de la Mecca, își spălă mâinile 
pentru rugăciune, întoarse fața către răsărit, se lăsă în 
genunchi şi se rugă: 

___— Dumnezeul părinţilor mei! Tu care de veacuri 
păstrezi neamul nostru curat și neștirbit, nu îngădui ca un 
nevrednic să pângărească numele Abassizilor, ocrotește 
pe fiul meu cel adevărat în acest ceas de grea cumpănă. 

Sultanul se ridică şi se urcă din nou pe tronul său. 
Toţi cei de față erau încordaţi de atâta așteptare, de-abia 
îndrăznind să răsufle; prin sală s-ar fi putut auzi fuga 
unui şoricel, atât de încremeniţi priveau cu toții; cei din 
spate întindeau gâturile pentru a vedea cutiile peste 
capetele celor din față. Atunci sultanul grăi: 

— Deschideţi cutiile! 

Și cutiile, pe care înainte nici o putere nu le putuse 
deschide, se deschiseră singure. 

în cutia aleasă de Omar se aflau, pe o pernă de 
catifea, o coroniţă mică de aur și un sceptru; în cutia lui 
Labacan — un ac mare şi un capăt de aţă. 

Sultanul porunci celor doi tineri să aducă cutiile în 
fața lui. El ridică din cutie coroniţa și, ca prin minune, 
când o luă în mână, ea începu să crească, să crească tot 
mai mult, până ajunse mare cât o coroană adevărată. El 
așşeză coroana pe capul fiului său Omar, care 
îngenunchease înaintea lui, îl sărută pe frunte și îl pofti 
să se aşeze de-a dreapta sa. Apoi se întoarse către 
Labacan și rosti: 

— E o zicală din bătrâni care spune: „Nu te întinde 
mai mult decât ţi-e plapuma“. Se pare că va trebui să 
rămâi la acul tău. Deși nu ești vrednic de îndurarea mea, 
pentru tine s-a rugat cineva, cineva căruia, astăzi, nu 
vreau să-i stau cu nimic împotrivă; de aceea îți dăruiesc 
nemernica-ţi viață. Dar dacă vrei să-mi asculţi povata, 
grăbeșşte-te să pleci cât mai iute din țara mea. 

Ruşinat, zdrobit, sărmanul croitor nu avu ce să 
răspundă; se aruncă la picioarele prinţului și, cu lacrimi 
în ochi, spuse: 

— Poţi să mă ierți, luminate prinț? 

— Credință față de prieteni, mărinimie față de 
dușmani, aceasta este fala Abassizilor, răspunse prințul, 
ridicându-l de jos. Du-te în pace! i 

— O, fiul meu cel adevărat! strigă mișcat bătrânul 
sultan, și se aruncă la pieptul fiului său. 

Toţi emirii şi pașalele, toți dregătorii ţării se ridicară 
de la locurile lor și strigară: 

— Trăiască fiul sultanului nostru! 

În mijlocul bucuriei tuturor, Labacan se strecură 
afară din sală, cu cutia sub braț. 

Coborî la grajdurile sultanului, puse frâul'pe calul 
său Murva și ieși călare pe poartă, luând-o spre 
Alexandria. Clipele când fusese prinț i se părură un vis și 
doar cutia cea frumoasă, bogat împodobită cu 
mărgăritare și diamante, îi amintea că totuși nu visase. 

Ajungând în sfârșit la Alexandria, merse călare până 
“în fața casei bătrânului său meșter, sări din șa, legă 
căluțul de poartă și intră în atelier. Meșterul, care nu-l 
recunoscu de îndată, făcu o temenea adâncă și-l întrebă 
cu ce-i poate fi de folos; privindu-șşi însă mușteriul cu mai 
multă luare-aminte și recunoscându-l pe vechiul său 
Labacan, strigă calfele și ucenicii; aceștia se năpustiră 
mânioşi asupra bietului Labacan, care nu se aștepta la o 
asemenea primire, îi traseră ghionți, îl bătură cu fiarele de 
călcat și cu cotul de măsurat, îl înțepară cu ace şi-l 
ciupiră cu foarfece ascuțite până ce acesta căzu istovit pe 
un maldăr de haine. 

În vreme ce Labacan zăcea, meşterul începu să-l 
mustre pentru haina furată; zadarnic striga Labacan că el 
se întorsese tocmai ca să-l despăgubească; zadarnic 
făgădui să-i plătească de trei ori preţul veșmântului; 
meșterul și calfele se aruncară iar asupra lui, îl bătură 
măr și-l aruncară pe ușă afară. 

Zdrobit, în zdrenţe, el încălecă pe Murva și o luă 
către un caravanserai. Acolo își odihni capul lovit și 
ostenit, cugetând asupra suferințelor de pe acest pământ, 
asupra meritelor atât de des dispreţuite -şi asupra 
nimicniciei și zădărniciei tuturor avuţiilor. Adormi cu 
hotărârea de a nu mai alerga după măriri și de a deveni 
om cinstit. 

În ziua următoare nu-i păru rău de hotărârea luată, 
căci mâna grea a meșterului și a calfelor părea să fi 
alungat din el toate visele de mărire. | 

Vându cutia pe un preț mare unui giuvaergiu, își 

| cumpără o casă și își făcu un atelier unde avea să se 
îndeletnicească cu meșteșugul său. După ce rândui totul 
și agăţă la fereastră o tăbliță pe care scria:,Labacan, 
croitor“, se așeză pe scaun și se apucă să-și cârpească 
cu acul și ața găsite în cutie haina atât de rău ferfeniţită 
de meșterul lui. Deodată îl chemă cineva și, când dădu să 
se așeze din nou la lucru, ce-i fu dat să vadă! Acul lucra 
sârguincios, fără ca cineva să-l mânuiască, făcând 
cusături atât de frumoase și bine rânduite, cum nu făcuse 
Labacan vreodată, nici măcar în clipele când dădea 
dovadă de cea mai mare iscusinţă. 

Intr-adevăr, şi cel mai neînsemnat dar al unei zâne 
bune este folositor și de mare preț! Acest dar mai avea 
însă și o altă însușire: capătul de aţă nu se isprăvea 
deloc, oricât de harnic ar fi lucrat acul. 

Labacan dobândi mulţi mușterii şi în curând ajunse 
cel' mai vestit croitor de prin părţile acelea; el croia 
veșmintele și făcea prima împunsătură cu acul, după care 
acesta lucra iute mai departe, fără oprire, până ce haina 
era gata. Curând, toţi locuitorii din Alexandria ajunseră 
mușteriii meșterului Labacan, căci acesta lucra frumos şi 
foarte ieftin; doar într-o singură privinţă clătinau oamenii 
din cap, și anume: el lucra fără calfă și cu ușile încuiate. 

Astfel se împlinise inscripţia de pe cutioară ce vestise 
„Fericire și bogăţie“; fericirea și bogăţia însoţiră — deși 
într-o mai mică măsură — „paşii bravului croitor — iar 
atunci când auzea de fala tânărului sultan Omar, despre 
care vorbea tot norodul, când auzea că viteazul acesta 
întruchipa mândria și dragostea poporului său și era 
spaima dușmanilor săi, fostul prinţ gândea în sinea lui: 
„Tot e mai bine că am rămas croitor, căci cinstea și slava 
sunt tare primejdioase“. 

Astfel trăi vreme îndelungată Labacan, mulțumit de 
sine și cinstit de semenii săi, iar dacă acul nu și-a pierdut 
între timp puterea, mai coase și astăzi cu firul veşnic al 
zânei Adolzaida. 

După ce apuse soarele, caravana porni din nou și 
ajunse curând la Birked el Had sau „Fântâna hagiilor“, de 
unde mai aveau numai trei ceasuri de drum până la 
Cairo. Caravana era așteptată la acea oră și neguţătorilor 
le fu curând hărăzită bucuria de a-și întâlni din nou 
prietenii, care le ieșiră în întâmpinare. Ei intrară în oraș 
prin poarta Bebel Falch, căci se socotea că-i semn bun 
ca atunci când vii de la Mecca să intri pe acea poartă 
prin care trecuse Profetul. 

În piață, cei patru neguţători turci se despărțiră de 
străin şi de neguțătorul Zaleukos și se duseră acasă cu 
prietenii lor. Zaleukos îi arătă străinului un caravanserai 
bun şi-l pofti să prânzească cu el. Străinul primi și 
făgădui să vină îndată ce-și va schimba veșmintele. 

Grecul făcuse toate pregătirile să-l ospăteze bine pe 

străin, deoarece îl îndrăgise în timpul călătoriei, iară când 
bucatele și băuturile fură aduse după rânduială, el se 
așeză și își aşteptă musafirul. 
Ì auzi curând apropiindu-se cu pași mari și grei prin 
gangul ce ducea spre încăperea sa. Se ridică spre a-i ieși 
bucuros înainte şi a-l întâmpina în prag; dar când 
deschise uşa, se dădu îngrozit înapoi, căci înaintea lui 
stătea înspăimântătorul necunoscut în mantie roșie. 
Aruncă încă o privire — nu încăpea îndoială: aceeași 
făptură înaltă și poruncitoare, aceeaşi mască de după 
care scânteiau ochii negri, aceeași haină roșie cu fireturi 
— toate îi erau prea binecunoscute din clipa cea mai 
înfiorătoare a vieţii sale. 

Simţămintele ciudate se zbuciumau în pieptul lui 
Zaleukos; el se împăcase și iertase totul de mult acestui 
om, păstrat în amintirea sa, și totuși ivirea lui îi 
redeschise toate rănile, îi readuse în minte toate ceasurile 
chinuitoare ale fricii de moarte de atunci, iar durerea 
care-i otrăvise anii tinereții îi renăscu într-o clipă în inimă. 

— Ce doreşti, om fioros? strigă grecul, văzând că 
vedenia rămăsese încremenită în prag. Piei îndată, până 
nu te blestem! 

— Zaleukos! rosti un glas cunoscut de după mască. 
Zaleukos! Astfel îți primeşti oaspetele? 

Oaspetele scoase masca, dădu mantia în lături: era 
Selim Baruch, străinul. 

Dar Zaleukos nu se linişti încă; îi era groază de 
străin, căci, fără îndoială, revedea în el pe necunoscutul 
de pe Ponte Vecchio; dar străvechile îndatoriri de gazdă 
biruiră; tăcut, el făcu semn străinului să se așeze la masă. 

— iți ghicesc gândurile, grăi acesta după ce se 
așezară. Ochii tăi mă privesc întrebători. Aş fi putut să 
tac şi să nu mă mai vezi niciodată, dar sunt dator să-ți 
dau socoteală și de aceea am îndrăznit, chiar cu 
primejdia de a fi blestemat de tine, să mă arăt în faţă-ţi 
sub vechea mea înfățișare. Mi-ai spus odinioară: 
„Credinţa strămoșilor mei îmi porunceşte să-l iubesc; 
dealtfel, el e mai nefericit decât mine“. Crede asta, 
prietene, și ascultă acum lămuririle mele. Ca să mă 
înţelegi, trebuie s-o iau de foarte departe. M-am născut la 
Alexandria, din părinţi creștini. Tatăl meu, mezinul unei 


vechi și bine cunoscute familii franceze, era consulul ţării 


sale în Alexandria. De la vârsta de zece ani am fost 
crescut în Franţa de către fratele mamei mele și mi-am 
părăsit patria după câţiva ani pentru a mă întoarce la 
părinţi, împreună cu unchiul meu, în ţara în care se aflau 
părinţii mei. _ | 

Dar, vai! In casa tatălui meu lucrurile nu stăteau așa 
cum ar fi trebuit; furtunile vremurilor agitate din lume nu 
ajunseseră până aici, dar, pe neașteptate, nenorocirea 
lovise totuși casa mea până în adâncul inimii. Fratele 
meu, un tânăr care făgăduia mult, primul secretar ali 
tatălui meu, se căsătorise de curând cu o tânără; fiica 
unui nobil florentin, ce locuia în vecinătate; cu două zile - 
înainte de. sosirea noastră, soția lui dispăruse pe 
neașteptate, iar familia noastră și tatăl ei nu-i puteau da 
de urmă. Până la sfârșit se bănui că, în timpul unei 
plimbări, mersese prea departe și căzuse în mâinile unor 
tâlhari. Acest gând ar fi fost poate mai mângâietor pentru 
sârmanul meu frate, decât adevărul pe care-l aflarăm 
curând. Necredincioasa se îmbarcase pe un vas împreună 
cu un tânăr napolitan pe care-l cunoscuse în casa tatălui 
meu. Fratele meu, revoltat la culme de acest fapt, a 
încercat totul spre a o pedepsi pe vinovată, dar în zadar; 

încercările sale, care produseră vâlvă la Neapole și 
Florenţa, n-au făcut decât să abată nenorocirea asupra 
lui și a noastră. Nobilul florentin s-a întors în patrie 
făgăduind să-i facă fratelui meu dreptate, în realitate, 
însă, pentru a ne nimici. La Florenţa, el a zădărnicit toate 
încercările fratelui meu şi a știut să se folosească atât de 
bine de influenţa pe care o obţinu prin orice mijloc, încât 
tatăl și fratele meu, devenind suspecți în ochii 
conducătorilor lor, au fost prinși în mod rușinos și duși în 
Franța, unde au pierit sub secure. Biata mea mamă a 
înnebunit şi abia după zece luni nesfârșite, moartea a 
izbăvit-o de îngrozitoarea ei stare; în ultimele zile, însă, 
mintea i-a fost din nou limpede. Astfel am rămas singur 
pe lume. Doar un gând îmi frământa sufletul, doar un 
singur gând mă făcea să uit de doliul meu, și acesta era 
puternica flacără aprinsă în mine de mama în ultimele ei 
clipe. În aceste ultime ceasuri își revenise, după cum 
ţi-am spus; atunci m-a chemat la ea și mi-a vorbit în 
liniște de soarta noastră și de moartea ei apropiată. Apoi 
a trimis afară toată lumea din cameră, s-a ridicat în capul 
oaselor, cu chipul grav pe patul ei sărăcăcios, și mi-a 
spus că voi putea obţine binecuvântarea ei dacă voi jura 
să îndeplinesc ceea ce îmi va cere. 

Cutremurat de cuvintele mamei mele, care era pe 
moarte,- am jurat să îndeplinesc orice. 

Ea a izbucnit în blesteme împotriva florentinului și a 
fiicei sale și, sub amenințările cele mai înspăimântătoare 
ale blestemului ei, m-a silit să făgăduiesc că voi răzbuna 
nenorocirea casei noastre. Apoi mama a murit în braţele 
mele. 

Gândul răzbunării mocnea de mult în sufletul meu; în 
clipa aceea el se trezi cu toată puterea. Am adunat tot ce 
rămăsese din averea părintească și mi-am jurat s-o 
cheltuiesc pentru a mă răzbuna, sau să pier. 

În scurt timp m-am dus la Florenţa, unde am stat mai 
mult ascuns; planul meu era îngreunat de situaţia în care 
se aflau acum dușmanii mei. Bătrânul florentin devenise 
guvernator și avea astfel în mână toate mijloacele pentru 
a mă nimici, de îndată ce va afia cel mai mic lucru. O 
întâmplare îmi veni într-ajutor. Într-o seară am zărit 

hoinărind pe străzi un om îmbrăcat într-o livrea 
cunoscută; mersul său nesigur, privirea întunecată și 
blestemele „santo sacramento“ și „maledetto diavolo“ pe 
care le mormăia m-au făcut să recunosc în el pe bătrânul 
Pietro, unul din slujitorii florentinului,. pe care-l 
cunoscusem la Alexandria. Nu aveam nici o îndoială că 
era supărat pe stăpânul său şi am hotărăt să folosesc 
acest prilej. El păru foarte mirat când mă văzu acolo, se 
plânse de nefericirea sa, căci, de când stăpânul său era 
guvernator, nu-i mai putea intra în voie. 

Aurul meu, ajutat de supărarea lui, îl atrase de partea 
mea. Cea mai mare greutate era acum înlăturată; aveam 
-un om plătit, care-mi va deschide ușa dușmanului la orice 
oră; planul meu de răzbunare se închega tot mai repede. 
Viața bătrânului florentin îmi 'păru un preţ prea mic faţă 
de nimicirea casei mele. Trebuia să ucid tot ce avea mai 
drag, și anume pe fiica lui, pe Bianca, căci ea își bătuse 
joc de fratele meu și ea era pricina cea mai însemnată a 
nenorocirii noastre. Inima mea, setoasă de răzbunare, se 
bucură la auzul veștii că tocmai atunci Bianca voia să se 
mărite” pentru a doua oară. Eram hotărât: trebuia să 
moară. Dar mie însumi mi-era groază de această faptă, 
iar în puterile lui Pietro nu aveam încredere; de aceea am 
început a căuta un om care să săvărșească această faptă. 
Printre florentini n-am îndrăznit să caut, căci nimeni nu 
s-ar fi învoit la una ca asta împotriva guvernatorului. 
Atunci Pietro făcu un plan, pe care l-am şi adus la 
îndeplinire, propunându-te în acest scop pe dumneata, ca 
străin și ca medic, ceea ce era lucrul cel mai nimerit. Ce 
s-a întâmplat știi și dumneata. Planul meu era cât pe ce 
să dea greş numai din pricina prudenţei și a cinstei 
dumitale. De aici, cele ce s-au petrecut cu mantia. 

Pietro ne-a deschis ușa palatuiui guvernatorului și tot 
el ne-ar fi condus în taină înapoi, dacă lucrurile 
înfiorătoare pe care le-am zărit prin crăpătura ușii nu 
ne-ar fi făcut să fugim îngroziţi. Gonit de spaimă și de 
remușcări, am alergat cam două sute de paşi și m-am 
prăbușit pe treptele unei biserici. Acolo abia mi-am venit 
în fire și primul meu gând a fost la dumneata și la 
groaznica dumitale soartă, dacă vei fi găsit în casă. 

M-am apropiat pe furiș de palat, dar nu l-am zărit nici 
pe Pietro, nici pe dumneata; portița era însă deschisă, așa 
încât am putut spera cel puţin că ai folosit prilejul pentru 
a fugi. 

Când au venit zorile, frica de a fi descoperit și un 
simțământ puternic de remușcare nu m-au lăsat să rămân 
mai departe între zidurile Florenței. Am alergat la Roma. 
Dar închipuie-ţi spaima mea când am auzit după căteva 
zile povestindu-se pretutindeni cele întâmplate şi că 
“ucigașul, un medic grec, fusese prins. Plin de îngrijorare 
m-am întors la Florenţa, căci dacă înainte răzbunarea mi 
se păruse cumplită, acum o blestemam, fiindcă era prea 
scump plătită cu viața dumitale. Am ajuns în ziua în care 
ți s-a tăiat mâna. Trec sub tăcere ce-am simțit când te-am 
văzut urcând pe eșafod şi suferind chinurile cu atâta 
curaj. Dar când sângele dumitale a ţâșnit, am luat 
hotărârea nezdruncinată să-ţi ușurez viața. Ce s-a mai 
întâmplat pe urmă, știi; rămâne să-ţi povestesc de ce am 
făcut această călătorie împreună cu dumneata. 

Gândul că nu m-ai iertat mă apăsa ca o grea povară; 
de aceea am hotărăt să trăiesc mai multe zile în preajma 
dumitale, ca să-ţi pot da socoteală în cele din ufmă de 
cele ce făcusem. 


Grecul îşi ascultase oaspetele în tăcere; cu o privire 
blândă, el îi întinse mâna dreaptă. 

— Mi-am îchipuit 'că trebuie să fii mai nenorocit 
decât mine, căci groaznica dumitale faptă îți întunecă 
veșnic zilele ca un nor negru; te iert din toată inima. Dar 
îngăduie-mi o întrebare: cum de-ai ajuns în pustiu sub 
această înfăţişare? Ce-ai făcut după ce mi-ai cumparat 
casa din Constantinopol? 

— M-am întors la Alexandria, răspunse cel întrebat. 
Clocoteam de ură, o ură arzătoare mai ales împotriva 
oamenilor așa-zis civilizați. Crede-mă, mă simțeam mai 
bine între musulmani. Eram abia de câteva luni în 
Alexandria, când au debarcat concetăţenii mei acolo. 
Vedeam în ei numai pe călăii tatălui și fratelui meu; de 
aceea am adunat câţiva tineri dintre cunoștințele mele 
care gândeau la fel cu mine și m-am alăturat acelor viteji 
mameluci. care au devenit spaima oștirii franceze. Când 

campania a luat sfârșit, nu m-am putut hotări să mă 
întorc la o viață pașnică. Am dus, împreună cu câţiva 
prieteni care gândeau ca mine, o viață nestatornică, 
închinată luptei şi vânătoarei; trăiesc mulțumit între acești 
oameni care mă cintesc ca pe un prinţ și, dacă oamenii 
aceștia nu sunt atăt de culți ca europenii voştri, în schimb 
sunt foarte departe de invidie și înșelăciune, de egoism și 
vanitate. pie 

Zaleukos mulțumi străinului pentru cele povestite, 
dar nu-i ascunse părerea sa că, față de obârșia și cultura 
lui, ar fi fost mai nimerit să trăiască și să lucreze în ţări 
mai civilizate. Îi luă mâna și-l rugă să plece împreună cu 
el, să trăiască și să moară alături de dânsul. 

Oaspetele îl privi mișcat. 

— Aceste vorbe mă îndreptăţesc să cred, spuse el, 
că m-ai iertat cu adevărat și că mă iubești. iți mulțumesc 
din suflet! 

Se ridică şi, cu statura sa măreaţă, se opri în fața 
grecului, pe care aproape că-l cuprinse teama văzând 
înfăţişarea războinică, ochii negri și scânteietori, auzind 
glasul adânc și tainic al oaspetelui său. 

— Ceea ce mi-ai propus e frumos, urmă acesta. Pe 
oricine ar putea ispiti, mie însă mi-e cu neputinţă să 
primesc. Calul meu e gata înșeuat, slujitorii mă așteaptă. 
Rămâi cu bine, Zaleukos! 

Prietenii, pe care soarta îi făcuse să se întâlnească în 
chip atât de miraculos, se îmbrăţișară la despărțire. 

— Și cum să te numesc? Cum se numește oaspetele 
care va trăi veșnic în gândurile mele? întrebă grecul. 

Străinul îl privi lung, îi mai strânse încă o dată mâna 
şi răspunse: i 

— Mi se spune Stăpânul deșertului. Sunt tâlharul 
Orbassan. i 


ŞEICUL DIN ALEXANDRIA 
ŞI ROBII LUI 


Ali Banu, şeicul din Alexandria, era un om ciudat. 
Când trecea de dimineaţă pe ulițele orașului, cu turbanul 
lui din caşmir scump, cu veșmântul de sărbătoare, încins 
cu un brâu care prețuia cât cincizeci de cămile, când 
trecea aşa, cu pași domoli şi apăsaţi, cu fruntea 
întunecată, cu sprâncenele. încruntate, cu ochii plecaţi, 
mângâindu-și gânditor, la fiecare cinci pași, barba lungă 
și neagră, când se ducea astfel la moschee, unde, potrivit 
dregătoriei sale, citea credincioşilor din Coran, oamenii 
se opreau în loc, se uitau după el și-și spuneau: 

— Ce bărbat chipeş și impunător! 

— Şi bogat, un şeic bogat, adăuga cineva. 

— Foarte bogat. N-are un palat în portul Istanbul? 
N-are avuţii și moșii, și mii de vite, şi duium de robi? 

— Da, zicea un al treilea, tătarul care i-a fost trimis 
de la istanbul de  padișahul însuși, Profetul să-l 
binecuvânteze, îmi spunea că șeicul nostru se bucură de 
multă trece la Reis-effendi, la Capugi-pașa, la toţi, chiar 
şi la sultan. 

— Da, striga un al patrulea, paşii săi sunt 
binecuvântaţi. Este un om bogat și ales, dar... dar ştiţi cu 
toții ce vreau să spun! 

— Da, da! murmurau atunci ceilalţi. E adevărat, are și 
el supărări; n-am vrea să fim în locul lui; este un om 
bogat și ales, dar... dar... 

Ali Banu avea o casă minunată în cea mai frumoasă 
piață din Alexandria. În fața casei se afla o terasă mare, 
înconjurată cu ziduri de marmură și umbrită de palmieri. 
Acolo ședea deseori seara și fuma din narghilea. La o 
depărtare de el, smeriţi, doisprezece robi în veșminte 
bogate îi așteptau poruncile: unul îi ținea la îndemână 
betelul, altul umbrela de soare, al treilea umplea vase de 
_ aur curat cu salep scump de rodii, un al patrulea legăna 
o apărătoare din pene de păun pentru a goni mușştele din 
apropierea stăpânului: cântăreții își ţineau la îndemână 
lâutele și surlele pentru a-l desfăta cu cântări, îndată ce 
le va cere; iar cel mai învățat dintre toţi purta mai multe 
suluri de hârtie, ca să-i citească din ele. 

Dar ei așteptau zadarnic porunca. Șeicul nu dorea 
nici muzică, nici cântări, nu dorea să audă parabolele sau 
stihurile înţelepților cântăreţi ai trecutului, nu voia să 
guste nici salep, nici să mestece betel; până și robul cu 
apărătoarea din pene de păun se trudea zadarnic, căci 
stăpânul nici nu băga de seamă când vreo muscă îi 
dădea târcoale bâzâind. 

Trecătorii se opreau adeseori şi se minunau de 
înfățișarea măreață a casei, de robii cei scump 
înveșmântaţi, de întregul dichis; când se uitau însă la 
șeic, care şedea atât de întunecat și de posomorât sub 
palmieri, cu ochii aţintiți numai la norișorii albăstrui ai 
narghilelei, dădeau din cap şi spuneau: 

— Intr-adevăr, bogătașul e un om sărman. El, care 
are atâtea avuţii, e mult mai sărac decât cel ce n-are 
nimic, căci Profetul nu i-a hărăzit și înțelepciunea dea se 
bucura de bogăţia sa. 

Așa vorbeau oamenii, râzând de el şi văzându-și de 
drum. 

Intr-o seară, când șeicul şedea ca de obicei sub 
palmierii din fața casei sale, înconjurat de toată 
strălucirea pământească, și pufăia mâhnit și singuratic 
din narghilea, nu departe de el se opriră câțiva tineri care 
îl priveau şi râdeau. 

— Cu adevărat, zise unul, şeicul Ali Banu e un 
nerod. Dacă aș avea eu comorile lui, m-aș folosi altfel de 
ele. In fiecare zi aș petrece şi m-aş veseli. Mi-aş ospăta 

prietenii în încăperile cele mari, care ar răsuna tot timpul 
de râs și voie bună. 

— Da, spuse al doilea, n-ar fi râu, dar prietenii mulți 
te fac să-ţi risipești avutul, fie el mare cât al sultanului, 
Profetul să-l binecuvânteze. Dar dacă ar fi să șed seara 
sub palmieri, în acest loc atât de frumos, ar trebui să 
cânte robii, să vină dănţuitorii să dănţuiască și să facă fel 
de fel de giumbușlucuri. În vremea asta, eu aș fuma 
boiereşte din narghilea, aș porunci să mi se aducă şerbet 
scump şi m-aş desfăta aidoma califului din Bagdad. 

— Se spune că șeicul, grăi al treilea tânăr, care era 
grămătic, e un om învâţat și înțelept; cu adevărat, 
deslușirile sale din Coran dovedesc că are cunoștințe în 
toate privinţele și cunoaște toate scrierile înțelepciunii. 
Dar oare viaţa lui e orânduită ca a unui înţelept? lată un 
rob cu braţele pline de suluri. Eu mi-aș da veșmântul de 
sărbătoare, să pot citi numai unul dintre ele, căci sunt 
desigur scrieri rare. Pe când el? Sade, fumează, iar de 
scrieri nici nu se sinchisește! Dacă aș fi eu șeicul Ali 
Banu, aș pune omul să-mi citească până n-ar mai avea 
răsuflare, ori până s-ar lăsa noaptea. Ba ar trebui să-mi 
citească și atunci, până aș ațipi. 

— Ha! Chiar că te-ai pricepe să duci o viaţă 
frumoasă! râse al patrulea. Auzi! Să mănânci, să bei, să 
cânţi, să dănţuiești, să citeşti zicale şi să asculți stihurile 
unor bieţi poeţi! Nu, eu aș face cu totul altceva. El are cai 
de soi, cămile și o grămadă de bani. Eu, în locul lui, aș 
călători, aş călători până la capătul pământului, până la 
moscoviți, până la franţuzi. Nici un drum nu mi s-ar părea 
prea lung pentru a vedea minunăţiile lumii. Așa aș face 
dacă aș fi omul de colo. 7 

— Tinereţea e vremea cea mai frumoasă a omului, e 
vârsta sortită veseliei, rosti un moșneag cu O înfățișare 
tare sărmană, care se oprise lângă ei și le auzise vorbele, 
dar dați-mi voie să vă spun că tinerețea n-are minte și 
vorbeşte uneori fără rost, fără să știe ce face. 

— Ce vrei să zici, moșule? întrebară tinerii mirați. 
Despre noi e vorba? Ce te privește că-i găsim cusur 
șeicului pentru felul său de viață? 

— Când cineva știe mai mult decât altul, trebuie să-i 
arate unde greşește, așa spune Profetul, răspunse 
bătrânul. E adevărat că şeicul a fost binecuvântat cu 
avuţii, că are tot ce-și poate dori inima, dar el e întunecat 
și posomorât pentru pricini întemeiate. Credeţi că așa a 
fost el întotdeauna? Deloc. Il știu însă de acum 
cincisprezece ani; pe atunci era voinic și vioi ca un 
căprior, trăia în veselie și se bucura de viaţă. Pe-atunci 
avea un fiu, bucuria zilelor“ sale, frumos și învăţat; cine îl 
vedea și-l auzea vorbind nu putea decât să-l pizmuiască 
pe șeic pentru asemenea comoară, căci zece ani avea 
numai şi era tot atât de învăţat ca unul de optsprezece. 

— Şi i-a murit fiul? Sărmanul șeic! strigă tânărul 
grămătic. 

— Ar fi o mângâ:iere pentru el să știe că s-a întors pe 
meleagurile Profetului, unde ar trăi mai bine ca în 
Alexandria. Dar ceea ce a avut de pătimit e mult mai râu. 
Era pe vremea când franţuzii au năvălit în țara noastră ca 
niște lupi flămânzi și s-au bătut cu noi. Au cucerit 
Alexandria și de aici au înaintat tot mai departe, luptând 
cu mamelucii. Șeicul a știut să se înţeleagă bine cu ei. 
Dar fie că râvneau la avuţiile sale, fie pentru că a ţinut 
partea fraţilor săi întru credinţă, nu știu cum a fost; pe 
scurt, au intrat într-o zi în casa lui și l-au învinuit că 
sprijină în taină, cu arme, cai și merinde, pe mameluci. El 
a încercat în fel şi chip să-și dovedească nevinovăția, dar 
totul a fost în zadar, căci franțuzii aceia erau oameni 
grosolani și lipsiți de inimă când era vorba să stoarcă 
bani. L-au luat deci pe feciorul său, pe micuțul Kairam, 
ca zălog în tabăra lor. Şeicul le-a făgăduit bani mulți 
drept răscumpărare pentru copil, dar franțuzii n-au vrut 
să-l dea, având de gând să ridice preţul. Deodată le-a 
venit de la paşa al lor, sau cum îi spunea, poruncă să se 
urce pe corăbii. La Alexandria nu s-a știut nimic despre 
asta. Franţuzii au plecat pe mare, iar pe fiul lui Ali Banu 
l-au luat de bună seamă cu ei, căci nu s-a mai auzit- 
niciodată nimic despre el. 

— O, sărmanul; ce greu l-a lovit Alah! strigară toți 
tinerii deodată și se uitară cu milă la șeic, care şedea 

mâhnit şi singuratic sub palmieri, înconjurat de 
scumpeturi. 

— Nevasta lui, pe care o iubea foarte mult, a murit 
de dorul fiului ei. Şeicul și-a cumpărat o corabie, a 
înzestrat-o cu toate cele de trebuinţă și l-a rugat pe 
vraciul franțuz care locuiește acolo, pe lângă havuz, să-l 
însoțească în Franţa, ca să-și caute fiul pierdut. S-au suit 
pe corabie și au mers vreme îndelungată pe mare până 
au ajuns în ţara ghiaurilor, a necredincioșilor care 
fuseseră în Alexandria. Zadarnic l-au căutat în toate 
orașele pe micuțul Kairam: nimeni nu ştia de el. 

Așa că au venit înapoi și de atunci șeicul trăiește tot 
jelindu-şi fiul, și pe bună dreptate. De câte ori mănâncă 
sau bea nu-i oare firesc să se gândească: acum săracul 
meu Kairam o flămânzi, o fi poate însetat? lar când se 
împodobește cu burnuzuri de preț şi cu veşminte de 
sărbătoare, aşa cum i-o cere slujba și vrednicia lui, nu se 
gândește oare că fecioru-su n-o avea nici cu ce să-și 
acopere goliciunea? lar când e înconjurat de cântăreţi și 
dănţuitori, de grămătici, de robii lui, nu poate să nu se 
gândească: „Acum, sărmanul meu fiu o fi făcând și el 
sărituri sau o fi cântând în faţa vreunui franţuz, stăpânul 
lui, după cum i se cere!“ Și mai mult decât orice îl 
îngrijorează gândul că micul Kairam, aflându-se atât de 
departe de ţara strămoșilor săi, în mijlocul 
necredincioșilor care-și bat joc de el, o să-și piardă 
credința părinţilor săi, şi el n-o sa-l mai poată îmbrăţișa în 
grădinile raiului. 

De aceea se şi poartă atât de blajin cu robii lui și dă 
săracilor atâția bani; se gândește că Alah are să-l 
răsplătească, înduioșând inima stăpânilor franţuzi, ca să 
se poarte blând cu fiul său. De asemenea, în fiecare an, 
în ziua când i-a fost răpit fiul, dă drumul la doisprezece 
robi. 

— Despre asta am aflat și eu, zise grămăticul, dar se 
povestesc fel de fel de lucruri curioase. De fiul lui nu s-a 
pomenit, dar despre Ali Banu se spune că ar fi un om 
ciudat și, mai ales, că-i plac foarte mult poveştile. In 
fiecare an pune la încercare pe robii lui și celui care 
povestește mai frumos îi dă drumul din robie. 

— Nu ascultați tot ce îndrugă oamenii, zise 
moșneagul; lucrurile stau așa cum v-am spus eu ȘI eu 
știu ce vorbesc; firește, atunci când e amărât, vrea să-și 
mai alunge gândurile negre, ascultând povești; robilor le 
dă însă drumul numai de dragul fiului său. Dar s-a lăsat 
seara, s-a răcorit și trebuie să-mi văd de drum. Salem 
aleicum, pacea fie cu voi, băieţi; de acum încolo o să 
aveţi o părere mai bună despre șeicul acesta cumsecade. 

Tinerii mulțumiră moșneagului pentru cele auzite, se 
mai uitară o dată la cernitul tată și coborâră ulița, fiecare 
spunându-și în sine: „N-aș dori să fiu șeicul Ali Banu“. 


Puţină vreme după ce tinerii aceștia vorbiseră cu 
moșneagul despre șeicul Ali Banu, se întâmplă ca ei să 
treacă din nou pe această uliţă, cam pe la ceasul 
rugăciunii de dumineaţă. Amintindu-și de moșneag și de 
istorisirea lui, îl căinară cu toţii pe șeic, privind spre casa 
“lui. Dar care nu le fu mirarea când văzură totul minunat 
împodobit! Pe terasa pe care se plimbau roabe gătite 
fluturau flamuri şi steaguri; în sala casei erau așternute 
covoare scumpe, iar treptele largi ale scării fuseseră 
îmbrăcate în mătăsuri de preţ; până și pe uliţă era întins 
un postav subțire, frumos țesut, din care mulţi ar fi dorit 
să-și facă un veșmânt de sărbătoare sau oO pătură pentru 
picioare. 

— la uite cât s-a schimbat șeicul în câteva zile! strigă 
tânărul grămătic. O da vreo serbare? Vrea să-și arate 
cântăreții și dănţuitorii? la priviți ce covoare! Nimeni nu 
are așa ceva în toată Alexandria! Și postavul ăsta de pe 
caldarâm! E păcat de el, zău așa! 

— Eu cred, spuse un altul, că aşteaptă un oaspete de 
seamă, căci asemenea pregătiri se fac când vine 
stăpânitorul vreunei ţări mari sau când un efendi 
cinstește o casă călcându-i pragul. Oare cine o fi venind 
azi aici? 

— la priviţi, oare colo, devale, nu se zărește 
moșneagul de acum câteva zile? El le știe pe toate și o să 
ne poată lămuri. Hei, moșule! Nu vrei să vii încoace o 
clipă? 

Auzind strigătele și văzând semnele pe care i le 
făceau, moșneagul se apropie și-i recunoscu pe tinerii cu 
care stătuse de vorbă deunăzi: 

Ei îi arătară pregătirile ce se făceau în casa șeicului 
și-l întrebară dacă nu știe ce oaspete de seamă era 
așteptat. ; 

— Vă închipuiţi, de bună seamă, răspunse el, că Ali 
Banu dă o serbare de bucurie, sau că un om mare îi 
cinstește casa? Lucrurile nu stau așa, după cum știți, azi 
e ziua a douăsprezecea din Ramadan, și în această zi a 
fost dus în robie fiul lui. 

— Pe barba Profetului! strigă unul dintre tineri. Aici 
parcă s-ar pregăti o nuntă, o sărbătoare, deși e vestita lui 
zi de jale. Ce zici de toate astea? Nu crezi că şeicul are 
mintea cam zdruncinată? | 

— Nu crezi că te pripești din nou cu judecata, 
tânărul meu prieten? întrebă bătrânul zâmbind. ŞI de data 
asta săgeata a fost ascuțită și înțepaâtoare și arcul întins. 
Totuşi ai nimerit departe de ţintă. Aflaţi deci că șeicul îl 
aşteaptă astăzi pe fiul său. 

— Deci l-a găsit? strigară tinerii, bucuroși. 

— Nu, şi poate că nu va fi găsit curând, dar aflați că 
acum opt sau zece ani, când șeicul petrecea această zi 
cu jale şi cu plânsete, dând drumul robilor și miluind cu 
mâncare și băutură pe mulți săraci, s-a întâmplat să 
ospăteze și pe un derviș, care zăcea ostenit, vlăguit, la 
umbra casei. Dervișul era însă un om sfânt și se pricepea 
să ghicească viitorul și să citească în stele. După ce fu 
omenit de mâna milostivă a șeicului, se apropie de acesta 
și îi spuse: „Cunosc pricina mâhnirii tale; nu e oare astăzi 
ziua a douăsprezecea a lunii Ramadan, și n-ai pierdut în 
această zi pe fiul tău? Alină-ţi durerea; această zi de jale 
va fi o dată zi de bucurie, căci într-o astfel de zi se va 
întoarce cândva fiul tău“. Aşa vorbi dervișul. Ar fi un 
păcat pentru orice musulman să se îndoiască de spusele 
unui asemenea om; durerea lui Ali nu s-a ogoit, dar în ` 
această zi el aşteaptă mereu întoarcerea fiului său, 
împodobindu-și casa, și sălile, şi scările, de parcă l-ar 
aştepta să sosească din clipă în clipă. 

— Minunat! rosti grămăticul. Dar aș vrea să văd și eu 
cum sunt toate rânduite atât de frumos, cum el însuși 
tânjește în mijlocul acestor minunăţii și, mai ales, aș vrea 
să ascult poveştile spuse de robii lui. 

— Nimic mai ușor, răspunse moșneagul. Mai-marele 
robilor din casa şeicului mi-e prieten de mulți ani și mă 
lasă întotdeauna în sală să stau într-un locşor unde nu 
mă vede nimeni, ascuns de mulțimea slugilor ȘI 
prietenilor. Am să vorbesc cu el, să vă dea voie înăuntru; 
sunteți numai patru și s-ar putea să îngăduie. Veniţi aici 
pe la ceasul al noulea şi am să vă spun dacă puteţi intra. 

Astfel vorbi bătrânul. Tinerii îi mulțumiră și se 
îndepărtară arzând de nerăbdare să vadă ce se întâmplă. 

La ceasul hotărât veniră în piața din faţa casei 
şeicului și aici îl găsiră pe moşneag, care le spuse că 
mai-marele robilor îi dăduse învoirea să intre cu ei. El O 
luă înainte, dar nu pe poarta și pe scările bogat 
împodobite, ci pe_0 ușă lăturalnică, pe care apoi O 
închise cu grijă. li conduse apoi prin mai multe coridoare, 
până ajunseră în sala cea mare. Aici era mare îmbulzeală 
__ oameni bogat înveșmântați, bărbaţi de seamă ai 
oraşului și prieteni ai șeicului care veniseră să-i aline 
durerea, precum și robi de tot felul şi de toate neamurile. 
Dar toți erau mâhniţi, căci își iubeau stăpânul şi jeleau 
împreună cu el. 

La capătul sălii, pe un divan bogat, ședeau cei mai de 
vază prieteni ai lui Ali și erau slujiți de robi. Şeicul şedea 
jos, lângă ei, căci durerea pentru fiul său nu-i îngăduia să 
şadă pe covorul bucuriei. Îşi sprijinea capul în mâini și 
părea. să dea puțină ascultare îmbărbătărilor pe care i le 
șopteau prietenii săi. În faţa lui se aflau câţiva bărbaţi, 
tineri şi bătrâni, îmbrăcaţi în veșminte de robi. Bătrânul le 
spuse tinerilor săi prieteni că aceștia erau robii cărora Ali 
Banu le va da drumul în acea zi. Printre ei se aflau și 
câțiva franțuzi și moșneagul le arătă mai ales pe unul 
dintre ei, care era negrăit de frumos și foarte tânăr. 
Șeicul îl cumpărase pe o sumă mare, numai cu câteva 
zile înainte, de la un neguţător de robi din Tunis, și acum 
totuşi îi dădea drumul, fiind încredinţat că, cu cât va 

trimite mai mulți franţuzi în ţara lor, cu atât Profetul îi va 
înapoi mai repede fiul. 

După ce se aduseră tutun și băuturi răcoritoare, 
şeicul făcu un semn mai-marelui robilor. Acesta se ridică. 
in sală se lăsă o linişte adâncă. El păși în faţa robilor 
cărora urma să li se dea drumul și rosti cu glas limpede: 

— Voi care veţi fi dezrobiţi azi din mila stăpânului 
meu Ali Banu, șeicul din Alexandria, îndepliniţi acum cele 
ce se obişnuiesc în această zi, în casa lui, și începeţi să 
povestiţi! 

Robii începură să șușotească între ei. Apoi, un bătrân 
rob ceru cuvântul şi prinse a povesti. 


PITICUL NAS-LUNG 


— Stăpâne! Greșesc. cei care cred că numai pe 
vremea lui Harun-al-Raşid, stăpânitorul Bagdadului, au 
fost zâne și vrăjitori, greșesc cei care spun că sunt 
închipuite povestirile despre isprăvile duhurilor și ale 
stăpânilor, lor, isprăvi ce se cunosc din cele istorisite prin 
pieţele oraşelor. Zâne sunt și astăzi, și nu prea de mult eu 
însumi am fost martorul unei întâmplări în care, fără doar 
şi poate, s-au amestecat duhurile, după cum am să vă 
povestesc. 

Într-un oraș de seamă din ţara mea iubită, Germania, 
trăia cu mulţi ani înainte un cizmar cu soţia lui; el ducea 
o viaţă simplă și cinstită. În timpul zilei şedea la colțul 
străzii şi cârpea ghete și pantofi, ba făcea chiar și 
încălțări noi, dacă îi cerea cineva acest lucru; dar atunci 
trebuia mai întâi să cumpere pielea, căci el era tare sărac 
și nu avea nimic pus deoparte, Nevasta lui vindea 
zarzavaturi și poame, care creșteau într-o grădiniță de 
lângă poartă, și mulţi oameni târguiau cu plăcere de la 
ea, fiindcă era îmbrăcată curat și îngrijit și știa să-și 
rânduiască frumos marfa. 

Cei doi soţi aveau un fiu chipeș, plăcut, voinic și 
destul de înalt pentru cei doisprezece ani ai săi. De 
obicei, el şedea lângă maică-sa în piaţa de legume și de 
multe ori ducea acasă la muşterii o parte din 
cumpărăturile făcute de femei sau bucătari de la taraba 

nevestei cizmarului. Rareori se întorcea fără o floare 
frumoasă, un ban sau o felie de cozonac, Cac! stăpânii 
bucătarilor se uitau cu plăcere la frumosul baiat și îl 
dăruiau întotdeauna câte ceva. 


într-o zi, nevasta cizmarului şedea ca ce obicei în 
piață, având dinainte câteva coșuri cu varză şi alte 
legume, fel de fel de verdeţuri și semințe, iar într-un 
coșuleţ, pere timpurii, mere și caise. Micui lacob — așa 


se numea băiatul — şedea lângă ea și liuda marfa cu 
glas subțire: | 
— Poftiți la noi, domnilor, priviți ce varză frumoasă, 


ce verdețuri aromate! Avem pere timpurii, doamnelor, 
mere timpurii și caise. Cine cumpără? Mama vinde ieftin! 

Astfel striga băiatul. În clipa aceea trecea prin piață o 
bătrână cam zdrențăroasă; avea o față mică și ascuţită, 
zbârcită de ani, ochi roșii şi un nas coroiat și ascuţit, 
încovoiat spre bărbie; umbla sprijinită într-un toiag lung 
și totuși nu se putea spune că umbla, căci mai curând 
şchiopăta, luneca, se legăna părând că are la picioare 
niște rotițe și că în orice clipă poate să se răstoarne cu 
nasul cel ascuţit în pământ. 

Nevasta cizmarului privi spre bătrână cu 
luare-aminte. Venise zi de zi vreme de șaisprezece ani în 
acea piață, dar nu văzuse până atunci niciodată acea 
făptură ciudată. Tresări fără voie văzând-o pe babă că se 
îndreaptă șchiopătând către ea și se oprește în faţa 
coșurilor. i 

— Tu eşti Hanna, zarzavagioaica? întrebă baba, cu 
glas neplăcut și croncănitor, clătinând neîncetat din cap. 
: — Da, răspunse nevasta cizmarului. Doriţi să 
cumpăraţi ceva? | 

— O să vedem, o să vedem! Ce de ierburi, ce de 
ierburi! Ai oare ce-mi trebuie mie! zise baba și, 
aplecându-se peste coșuri, începu să răscolească prin ele 
cu mâinile ei pământii și urâte; apucând verdeţurile, atât 
de frumos și de îngrijit rânduite, cu degetele-i ca de 
păianjen, subţiri, le apropia când pe unele, când pe altele, 
de nasul ei lung şi le mirosea. š 

Nevestei cizmarului i se rupea inima văzând cum 
răscoleşte baba verdeţurile ei dragi, dar nu îndrăzni să 

spună nimic, căci cumpărătorul era în drept să cerceteze 
marfa și, în afară de asta, simțea O groază ciudată 
uitându-se la această femeie. După ce cotrobăi prin tot 
coșul, baba bombăni: 

— Marfă proastă, ierburi proaste, nu găsesc nimic 
din ceea ce vreau; era mult mai bine acum cincizeci de 
ani. Marfă proastă, marfă proastă! 

Aceste vorbe îl supărară pe micul lacob. 
~ — Ascultă, ești o babă nerușinată! strigă el înciudait. 
întâi îti vâri degetele urâte și negre în verdețurile astea 
frumoase și le striveşti, apoi le apropii de nasul tău lung, 
pentru ca nimeni dintre cei care te-au văzut să nu mai 
vrea să le cumpere, iar acum spui despre marfa noastră 
că e proastă, când însuși bucătarul ducelui cumpără de la 
noi. 

Bătrâna se uită pieziş la inimosul băiat, izbucni 
într-un hohot de râs respingător și zise cu glas răgușit: 

— Băiete, băiete! lți place, așadar, nasul meu, 
frumosul meu nas lung? O să ai şi tu unul, din mijlocul 
obrazului până peste bărbie. 

În timp ce vorbea astfel, lunecă spre celălalt coș în 
care era așezată varza. Apucă cu mâinile cele mai 
frumoase verze albe, le strânse până le strivi, apoi le 
aruncă talmeş-balmeș în coș și spuse iar: 

— Marfă proastă, varză proastă! 

— Nu-ţi mai clătina atât de urât capul încoace și 
încolo, strigă băiatul cu teamă, căci ai un gât subțire ca 
un cotor de varză și s-ar putea frânge, și atunci capul ar 
cădea în coș; cine ar mai vrea oare atunci să târguiască 
de acolo? 

— Nu-ţi plac gâturile subțiri? croncăni baba râzând. 
Tu să n-ai gât deloc, capul să-ţi stea înfipt între umeri ca 
să nu cadă de pe trupșorul cel mic! 

— Nu mai trăncăni astfel de lucruri cu băiatul! spuse 
în sfârşit nevasta cizmarului supărată de atâta cotrobăit, 
privit şi mirosit. Dacă vrei să cumperi ceva, grăbește-te! 
Imi goneşti toți cumpărătorii. 

— Bine, fie cum spui tu! strigă baba, cu o privire 


d 


duşmănoasă. Am să-ți cumpar verzele astea, pe toate 


w i . 


sase; dar uite că mă sprijin în toiag și nu pot căra- nimic. 

Dă-i voie băiețelului tău să-mi ducă marfa acasă; am să-l 
răsplătesc. 

Băiatul nu vru să se ducă şi începu să plângă, căci îi 
era groază de bătrâna cea urâtă; dar maică-sa îi porunci 
cu toată asprimea să se ducă, socotind c-ar face un păcat 
s-o lase pe femeia aceea bătrână și slabă să care singură 
atâta greutate; aproape plângând, băiatul făcu după cum 
i se poruncise, legă verzele într-o pânză şi plecă după 
bătrână, prin piaţă. | 

= Ea abia mergea și le trebuiră aproape trei sferturi de 
ceas până ce ajunseră într-o mahala foarte îndepărtată a 
orașului. În sfârșit se opriră în fața unei căsuțe 
dărăpănate. Aici baba scoase un cârlig vechi şi ruginit 
din buzunar, îl vârî cu îndemânare într-o găurică din uşă 
și, deodată, ușa se dădu, scârţâind, în lături. 

Dar ce uimit fu micul lacob când păși în casă! Pe 
dinăuntru, ea era minunat împodobită: tavanul și pereţii 
erau de marmură, iar mobilele — din cel mai frumos 
abanos, bătute cu aur și cu pietre șlefuite; podeaua însă 
era de sticlă şi atât de lustruită, încât băiatul alunecă și 
căzu de câteva ori. 

Bătrâna scoase un fluieraş de argint din buzunar și 
fluieră o melodie care răsună asurzitor prin toată casa. 
îndată se iviră câțiva cobai pe scări, şi tare se mai minună 
lacob, văzându-i că merg în două labe, că au în picioare 
coji de nucă în loc de încălțări, că poartă veșminte 
omenești, iar pe cap au chiar pălărioare după ultima 
modă. 

— Unde mi-aţi pus papucii, netrebnicilor? strigă 
bătrâna şi-i lovi cu toiagul, de săriră în sus urlând. Cât 
timp o să mai aștept? 

Ei se repeziră pe scări în sus și se întoarseră cu O 
pereche de coji de nucă de cocos, căptușşite cu piele, pe 
care le traseră cu îndemânare în picioarele bătrânei. 

Acum baba nu mai şchiopăta și nu se mai poticnea. 
Aruncă toiagul și alunecă cu repeziciune pe podeaua de 
sticlă, trăgându-l de mână pe micul lacob după ea. în 
sfârșit se opri într-o odaie plină de fel de fel de lucruri 
casnice, aducând. a bucătărie, deși mesele din lemn de 

mahon și canapelele acoperite cu covoare scumpe s-ar fi 
potrivit mai bine: într-o încăpere de zile mari. 

— Stai jos, băiete, spuse bătrâna prietenos, 
așezându-l în colțul unei canapele și punând o masă în 
fața lui, astfel încât să nu mai poată ieși. Stai jos, ai cărat 
o povară grea: capetele de oameni nu sunt atât de 
uşoare, nu sunt deloc ușoare. 

— Mătușă, de ce vorbeşti așa de ciudat? strigă 
băiatul. E adevărat că sunt obosit, dar eu am cărat verze, 
verzele pe care le-ai cumpărat de la mama. 

— Ehei, te înșeli! râse baba şi, ridicând capacul 
coșului, scoase de păr un cap de om. 

Băiatul înlemni de spaimă; nu putea înţelege ce se 
întâmplase, dar se gândi la maică-sa. „Dacă află cineva 
de aceste capete omenești, își zise el, desigur că O vor 
învinovăţi pe ea“. 

— Fiindcă ești atât de cuminte, trebuie să te 
răsplătesc, mormăi bătrâna. Ai un pic de răbdare și am 
să-ţi gătesc o supuşoară de care oO să-ți amintești toată 
viaţa. 

Vorbind astfel, baba fluieră iar. Veniră mai întâi O 
mulţime de cobai în veşminte omenești; în față purtau 
şorțuri de bucătărie, iar de cingătorile lor atârnau linguri 
de amestecat și cuțite de bucătărie: în urma lor ţopâiau în 
două labe o mulțime de veveriţe, cu șalvari turcești largi 
şi pe cap cu căciulițe verzi de catifea. Păreau să fie 
ajutoarele de bucătar, căci se cățără cu mare iuţeală pe 
pereţi și aduseră tigăi și crătiţi, ouă și unt, verdeţuri Și 
făină şi le așezară pe plită; în vremea asta, baba aluneca 
mereu cu papucii ei de nucă de cocos încoace și încolo 
Și băiatul văzu că-și dădea osteneala să-i gătească ceva 

un. 

Focul începu curând să duduie, tigaia prinse să 
sfârâie și să fumege, un miros plăcut se răspândi prin 
odaie, iar baba alerga în sus și în jos, cu veveriţele Şi CU 
cobaii după ea, vârându-și nasul ei lung în oală de câte 
ori trecea pe lângă piltă. 

În sfârşit, fiertura începu să clocotească, din oală se 
înălțară aburi, iar spuma dădu în foc. Atunci ea trase oala 

la o parte, umplu o ceașcă de argint cu supă și o puse în 
fața micului lacob. | 

— Așa, băiete, așa, zise ea, mănâncă supușoara și O 
să ai tot ce ţi-a plăcut atât de mult la mine. Ai să ajungi 
un bucătar priceput, ai să fii și tu cineva, dar buruiana 
nu, buruiana n-ai să o găsești niciodată. De ce n-a avut-o 
mama ta în coș? i 

Băiatul nu pricepea bine ce-i spunea și privea cu tot 
mai multă luare-aminte supa, care-i plăcea nespus. 
Maică-sa îi gătise multe bucate gustoase, dar nici una 
nu-i plăcuse atât de mult. Din supă se înălța un miros 
plăcut de verdețuri și de mirodenii; era în același timp și 
dulce, şi acrișoară, și foarte tare. 

În timp ce sorbea ultimele picături din minunata 
fiertură, cobaii aprinseră tămâie arabă, care se răspândi 
în nori albăstrui prin odaie; norii se îngroșară din ce în ce 
și se lăsară în jos. Mirosul de tămâie îl ameţi pe băiat; 
zadarnic îşi spunea că trebuie să se întoarcă la mama lui; 
cu cât se îndemna mai mult, cu atât îl cuprindea 
toropeala şi, în cele din urmă, adormi dus pe canapeaua 
bătrânei. 

Visă ceva ciudat. | se păru că baba îl dezbracă și îl 
înveleşte în piele de veveriță, că el începe să sară, să se 
cațăre ca o veveriță, că se plimbă cu celelalte veveriţe și 
cu cobaii, care erau niște făpturi foarte cuminţi și ` 
aşezate, şi că face cu ele slujbă la bătrână. La început fu 
folosit numai ca lustragiu, adică trebuia să ungă cu ulei 
nucile de cocos pe care baba le purta ca papuci, să ie 
frece până începeau să strălucească. Deoarece în casa 
părintească fusese adeseori pus la asemenea treburi, era 
îndemânatic; cam după un an — așa visă el mai departe 
— îi folosiră la treburi mai grele; împreună cu alte 
veverite trebuia să prindă firicelele de praf din soare, iar 
când se strângeau destule, să le cearnă prin cea mai fină 
sită de păr. 

Baba socotea că nu-i pe lume ceva mai bun ca 
firicelele de praf și, neputând să mestece bine din pricină 
că era știrbă, punea să i se facă pâine din firicelele de 
praf din soare. 

După încă un an fu mutat între slujitorii care 
strângeau apă de băut pentru bătrână. Să nu credeţi că 
pentru asta săpau vreun puț sau puneau un butoi în curte 
ca să curgă în el apă de ploaie; făceau ceva mult mai 
năstrușnic: veveriţele și lacob împreună cu ele trebuiau 
să culeagă roua de pe trandafiri cu ajutorul unor coji de 
alune: această rouă o bea bătrâna. Deoarece bea mult, 
„sacagiii“ trudeau din greu. 

După încă un an, fu pus la treburi casnice; avea 
însărcinarea să curețe podelele; cum acestea erau din 
sticlă, pe care se cunoștea orice boare, treaba nu era 
ușoară. Trebuia să frece cu peria și să-și lege cârpe de 
picioare, alunecând astfel prin odaie. 

Ìn al patrulea an fu mutat în sfârșit la bucătărie. 
Aceasta era o sjulbă de cinste, la care se ajungea după 
încercări îndelungate. lacob sluji acolo ca ucenic până ce 
ajunse meșter de prăjituri și căpătă o îndemânare și O 
iscusinţă atât de mari în tot ce privea gătitul bucatelor, 
încât se mira deseori de sine însuși; cele mai grele 
mâncăruri, plăcinte cu două sute de feluri de arome, supe 
din toate verdeţurile pământului, pe toate le învăță, pe 
toate se pricepea acum să le facă repede și bine. 

Trecuseră astfel vreo șapte ani de când se afla în 
slujba bătrânei, când, într-o zi, aceasta, scoțându-și 
papucii de cocos şi luând coșul şi toiagul ca să iasă în 
oraş, îi porunci să curețe un pui, să-l umple cu verdeţuri 
și să-l rumenească bine până se va întoarce ea. Băiatul îi 
îndeplini poruncile cu toată iscusinţa. Suci gâtul puiului, 
îl opări cu apă clocotită, îi smulse cu îndemânare penele, 
îl curăță de tuleie până ce pielea lui deveni netedă și 
moale, apoi îi scoase măruntaiele. După aceea se apucă 
să aleagă verdeţurile cu care avea să umple puiul. 

in cămara de verdeţuri zări de data aceasta un 
dulăpior în perete a cărui ușă era pe jumătate deschisă și 
pe care nu-l mai văzuse până atunci. Curios, se apropie 
să vadă ce se află înăuntru şi zări o mulţime de coșulețe 
din care ieşea un miros tare și plăcut. Deschise unul din 
coșuri și găsi în el nişte ierburi de O formă și culoare cu 
totul neobişnuite. Tulpina şi frunzele erau verzi-albastre 
şi aveau în vârf O floricică de un roșu-aprins, tivit cu 

galben; se uită gânditor la floare și apoi o mirosi. Mirosea 
tot atât de tare ca supa pe care i-o gătise bătrâna. 
Mireasma era însă atât de puternică, încât băiatul începu 
să strănute din ce în ce mai nestăvilit și, strănutând, se 
trezi în cele din urmă. 

Era culcat pe canapeaua bătrânei. Se uită uimit 
- împrejur. „Cât de adevărat pare visul! își spunea el. Aș fi 
putut jura că mă preschimbasem într-o netrebnică de 
veveriță, într-un semen al cobailor și al altor lighioane, ȘI 
apoi că ajunsesem un bucătar iscusit. Ce-o să mai râdă 
mama când am să-i povestesc! Dar n-are să se supere că 
am dormit într-o casă străină, în loc s-o ajut la piață? 

Cu acest gând se ridică, voind să plece; trupul îi 
înțepenise din pricina somnului, mai ales ceafa, căci nu-și 
putea mișca bine capul încoace și încolo; îi venea să râdă 
de el însuşi că era atât de ameţit de somn, încât, în 
fiecare clipă, fără să-și dea seama, ba se lovea cu nasul 
de un dulap, ba de un perete sau, când se întorcea 
repede, se izbea cu el de clanţa ușii. 

Veverițele şi cobaii alergau scâncind în jurul lui, ca și 
când ar fi vrut să-l petreacă; ajuns în prag, el îi pofti chiar 
s-o facă, fiind făpturi drăgălașe, dar ele fugiră înapoi în 
casă, pe cojile lor de nucă, și le auzi numai de departe 
vaietele. | 

Partea aceasta a orașului unde îl dusese bătrâna era 
destul de îndepărtată și lacob abia izbuti să se descurce 
prin ulicioarele înguste, unde oamenii începură să se 
îmbulizească spre a vedea, după cum i se păru lui, un 
pitic ce se arătase prin apropiere; pretutindeni auzi 
strigăte: - 

— Hei, ia priviţi ce pitic pocit! De unde o veni? Vai, 
ce nas lung are, și ce cap lipit de umeri, ce mâini urate, 
pământii! 

în alte ocazii ar fi vrut şi el să-l vadă, căci îi plăcea 
foarte mult să privească uriași, pitici și orice pocitanie 
ciudată: dar. acum trebuia să se grăbească ca să ajungă 
la maică-sa. 

Când ajunse în piaţă, îl cuprinse teama. Mama lui 
şedea încă acolo și mai avea destule fructe în coş — deci 
el nu dormise prea mult — dar de departe i se păru că 

era foarte mâhnită; nu mai îndemna trecătorii să 
cumpere, ci își sprijinea capul în mâini și, când el se 
apropie, i se păru că era mai palidă ca de obicei. Băiatul 
șovăi, neștiind ce să facă: în sfârşit, își luă inima în dinţi, 
se strecură prin spate, puse cu gingășie mâna pe brațul 
ei şi spuse: 

— Ce ai, mămico? Eşti supărată pe mine? 

Femeia se întoarse spre el, dar se dădu înapoi cu un 
țipăt de groază: 

— Ce vrei de la mine, pitic pocit? strigă ea. Hai, 
pleacă de-aici! Nu-mi plac asemenea glume prostești. 

— Ce-i cu tine, mamă? întrebă lacob speriat. 
Desigur, nu te simţi bine; de ce vrei să-ţi alungi fiul? 

— i-am mai spus, vezi-ţi de drum! răspunse Hanna 
mânioasă. De la mine nu vezi nici un ban pentru 
şolticăriile tale, stârpitură! 

— Într-adevăr, Dumnezeu i-a luat minţile! își spuse 
băiatul amărât, ca pentru sine. Cum să fac acum ca s-o 
duc acasă? Dragă mămico, fii înţelegătoare, uită-te. bine 
la mine! Sunt fiul tău, lacob al tău. 

— Gluma asta mi se pare prea deşucheată! strigă 
Hanna vecinei. la te uită, piticul ăsta urât stă aici, îmi 
gonește toți mușterii și-și bate joc de nenorocirea mea, 
zicând: «Eu sunt lacob, fiul tău.» Nerușşinatul! 

Atunci vecinele se sculară în picioare și începu să-l 
ocărască cum le venea mai bine — şi știți cât de straşnic 
se pricep precupeţele la asta — făcându-l cu ou Și cu 
oțet, strigându-i că-şi bate joc de nenorocirea bietei 
Hanna, al cărei frumos băiat fusese răpit acum șapte ani, 
și amenințându-l cu toatele că vor sări la el să-l zgârie, 
dacă n-o să plece de îndată. 

Sărmanul lacob nu știa ce să mai zică despre toate 
astea. După cum era încredinţat, în dimineața aceea 
fusese, ca de obicei, cu maică-sa în piață, o ajutase să 
aşeze fructele, apoi plecase cu baba acasă da ea, 
mâncase supă, dormise puțin, iar acum se înapoiase,; 
mama şi vecinele spuneau însă că între timp se 
scurseseră şapte ani şi îi strigau pitic pocit! Ce se 
întâmplase oare cu el? 

Când văzu că maică-sa nu vrea să mai ştie de el, 
ochii i se umplură de lacrimi și cobori strada amărât, spre 
dugheana unde, peste zi, tatăl său peticea încălțămintea. 

«Să văd, se gândi în sinea lui, dacă nici el nu mai 
vrea să știe de mine. Am să mă așez în prag și am să 
vorbesc cu el.» 

Când ajunse la dugheana cizmarului, se opri în prag 
și privi înăuntru. Meșterul lucra atât de zorit, încât nici 
nu-l văzu. Dar când își aruncă întâmplător ochii spre uşă, 
scăpă din mâini pantoful, aţa și sula și strigă îngrozit: 

— Pentru numele lui Dumnezeu, ce-i arătarea asta, 
ce-i pocitania asta? 

— Bună seara, meștere! zise băiatul, intrând în 
atelier. Cum o mai duci? | 

— Prost, prost, domnișorule, răspunse tatăl, spre 
mirarea lui lacob, părând că nu-l recunoaște nici el. Nu 
mă mai ajută mâinile. Sunt atât de singur, îmbătrânesc și 
totuși nu-mi dă mâna să-mi iau un ajutor. 

— Nu ai un fiu care să-ţi ajute din când în când la 
lucru? întrebă băiatul mai departe. 

— Am avut unul, îl chema lacob; acum ar fi fost un 
flăcău înalt și sprinten, și ar fi avut douăzeci de ani. El 
m-ar fi ajutat strașnic. De, așa mai ziceam și eu! De la 
doisprezece ani se dovedise harnic și îndemânatic, 
prinsese și ceva din meserie; era chipeș și plăcut în 
purtări; el mi-ar fi adus mușşterii atât de mulţi că n-aș mai 
fi peticit încălțări, ci aș fi făurit numai ghete noi! Dar așa 
se întâmplă în viaţă! 

— Şi unde ţi-e băiatul? întrebă lacob pe taică-su cu 
voce tremurătoare. | 

— Dumnezeu știe, răspunse acesta. Acum șapte ani, 
da, atât e de atunci, ne-a fost furat din piaţă. 

— Acum șapte ani! strigă lacob îngrozit. 

— Da, domnişorule, acum șapte ani! Imi amintesc ca 
astăzi cum a venit nevasta acasă, plângând Și 
văicărindu-se că l-a așteptat toată ziua să se înapoieze, 
că l-a căutat și a întrebat peste tot, dar nu l-a mai găsit. 
Eu am știut și am spus totdeauna că o să se întâmple 
ceva: lacob era un băiat chipeș, nimic de zis, iar 
nevastă-mea se mândrea cu el şi îi plăcea când oamenii îl 

lăudau. Adeseori îl trimitea cu zarzavaturi sau cu alte 
celea în case avute. Și nu făcea rău, căci era întotdeauna 
bine răsplătit. Dar eu îi spuneam mereu. «Ai grijă, orașul 
e mare, în el locuiesc mulți oameni răi, ai grijă de lacob!» 
Și așa cum am spus, aşa s-a întâmplat. O dată a venit în 
piață o femeie bătrână şi urâtă, s-a tocmit pentru fructe Și 
zarzavaturi şi, la urmă a cumpărat atâtea verze, încât nu 
le-a putut duce singură. Nevastă-mea, miloasă, a trimis 
băiatul s-o ajute. Și din clipa aceea nu l-am mai văzut. 

— Şi zici că de atunci au trecut șapte ani? 

— Şapte ani se împlinesc la primăvară. L-am căutat, 
am întrebat de el din casă în casă, şi fiindcă mulți îl 
cunoșteau pe drăgălașul copil şi-l îndrăgiseră, l-au căutat 
împreună cu noi, dar totul a fost în zadar. Nimeni n-ọO 
cunoştea pe femeia care cumpărase zarzavatul, doar O 
bătrână de nouăzeci de ani spunea că s-ar putea să fi 
fost zâna cea rea a buruienilor, care vine în oraş o dată 
la cincizeci de ani pentru fel şi fel de cumpărături. 

Astfel vorbi tatăl lui lacob, bătând în același timp 
zdravăn la pantof și trăgând sfoara cu amândouă mâinile. 

Băiatul pricepu încetul cu încetul ce se întâmplase cu 
el și anume câ nu visase, ci chiar trăise șapte ani la zâna 


curețe papuci din coji de nucă de cocos și să lustruiască 
pardoseala de sticlă a unei odăi?! Invăţase de la cobai 
toate tainele bucătăriei?! 

Rămase aşa o bună bucată de vreme, gândindu-se la 
soarta sa; în cele din urmă, tatăl său îl întrebă: 

— Doriţi poate să vă lucrez ceva, domnișorule? O 
pereche de pantofi noi cumva? Sau, adăugă el zâmbind, 
o îmbrăcăminte pentru nas, poate? 

— Ce-ai cu nasul meu? întrebă lacob. Ce nevoie am 
de o îmbrăcăminte pentru el? | 

— Ei, răspunse cizmarul, fiecare cum crede, dar 
trebuie să-ţi spun: dacă aș avea un nas atât de urât, mi-aș 
face o îmbrăcăminte din piele trandafirie și lucioasă. 
Priveşte bucata asta de piele! Ce frumoasă e! E adevărat 
că ţi-ar trebui un cot cel puţin, dar ţi-ar apăra bine nasul, 

domnișorule; nu te-ai mai lovi de orice ușcior, de orice 
trăsură de care ai vrea să te ferești. 

Tânărul înlemni de spaimă; își pipăi nasul: era gros și 
lung de două palme! Așadar, astfel îl sluţise baba; de 
aceea nu-l recunoscuse mamă-sa, de aceea i se spunea 
pitic pocit! 

— Meștere! se adresă el cizmarului, aproape 
plângând. N-ai vreo oglindă la îndemână, ca să mă pot 
privi? 

— Domnişorule, răspunse tată-său cu gravitate, n-ai 
un chip cu care să te poţi mândri și n-ai de ce să te uiţi 
în fiece clipă în oglindă. Asta-i un obicei caraghios; 
dezvață-te de el. 

— Vai, lasă-mă să mă uit în oglindă! strigă băiatul. 
Nu din fudulie, fii sigur. 

— Nu-mi mai bate capul, că n-am nici o oglindă; 
nevasta are o oglinjoară, dar nu știu unde o pune. Dacă 
vrei să te vezi totuși în oglindă, uite, peste drum stă 
Urban, bărbierul; el are o oglindă, de două ori cât capul 
dumitale; acolo poți să te priveşti cât vrei. Și acum, bună 
Ziua! | 

Vorbind astfel, tatăl îl scoase ușurel din prăvălie, 
închise ușa în urma lui și se așeză din nou la lucru. 

indurerat, tânărul se duse peste drum, la Urban 
bărbierul pe care-l cunoștea de mult. 

— Bună dimineaţa, Urban, îi spuse el. Am venit să te 
rog ceva. Fii bun și lasă-mă să mă uit puţin în oglinda 
dumitale. 

— Poftim, cu plăcere! strigă bărbierul râzând, iar 
mușterii săi, cărora trebuia să le radă barba, începură să 
râdă în hohote şi ei. Eşti o mândreţe de băiat: subţire și 
gingaș, cu gâtișor ca de lebădă, cu mânuţe de prinţesă și 
cu năsucul cârn, nici că se află altul mai frumos! Ești tare 
mândru de el, desigur: hai, uită-te cât poftești! Nu vreau 
să se spună despre mine că din pizmă nu te-am lăsat să 
te uiţi în oglinda mea! 

La vorbele bărbierului, frizeria răsună în hohote de 
ras. 

Între timp, tânărul se apropie de oglindă și se privi. 
Ochii i se umplură de lacrimi: 

«Da, scumpă mamă, aşa, într-adevăr, n-ai putut să-l 
recunoști pe lacob al tău, își spuse el în gând. Nu astfel 
arăta el în zilele fericite când te mândreai cu el în faţa 
oamenilor!» 

Avea niște ochi mici ca de porc, iar nasul uriaș îi 
atârna peste gură până la bărbie; gât părea că nu are 

deloc, căci capul era înfipt adânc între umeri şi când îl 
mişca la dreapta sau la stânga, simţea că-l doare râu; era 
tot atât de înalt ca și acum şapte ani, când avusese 
doisprezece ani — dar între doisprezece și douăzeci de 
ani, în loc să crească în înălțime ca toți oamenii, el 
crescuse în lăţime; spatele și pieptul i se lăţiseră, arătând 
ca un sac mic, dar bine îndesat; trupul lui greoi se 
sprijinea pe nişte picioruşe slabe, ce păreau. 
neputincioase să susțină atâta greutate; în schimb, cu 
atât mai lungi îi erau braţele ce atârnau de-a lungul 
trupului; erau la fel de lungi ca și ale unui om în toată 
firea; mâinile îi erau butucănoase și pământii, iar degetele 
lungi ca fusele, și când le întindea putea atinge pământul 
fără să se aplece. Astfel arăta acum lacob; el era acest 
pitic. slut. 

iși aminti de dimineața aceea când bătrâna se 
apropiase de coșurile mamei sale. Toate cele de care-și . 
bătuse joc atunci — nasul lung, degetele urâte — le avea 
şi el acum; numai gâtul deșirat și tremurător al babei nu-l 
avea. 

— Ei, prinţișorule, te-ai uitat destul? întrebă 
bărbierul, care se apropiase de el și-l privea râzând. 
într-adevăr, să vrei să visezi asemenea arătare 
caraghioasă și n-ai putea. Hei, flăcăiașule, iată ce părere 
am eu: în frizeria mea intră destui mușşterii, dar în ultimul 
timp nu atâţia câţi aș dori eu. Asta, fiindcă vecinul meu, 
bărbierul Spumă, a adus nu ştiu de unde un uriaş care 
atrage mușteriii. Ei bine, un uriaș nu-i lucru mare, un 
omuleț ca tine e însă altceva. Intră la mine în slujbă, 
piciule; o să ai casă, masă, simbrie, îmbrăcăminte, de 
toate: pentru asta, te aşezi dimineaţa în faţa ușii, chemi 
oamenii înăuntru, îmi faci clăbucul și pui mușşteriilor 
șervetul la gât! Fii sigur c-o să ne înțelegem bine 
amândoi. O să am mai mulţi mușterii decât cel cu uriașul, 
și toți, cu plăcere, or să-ţi dea un bacșiș. 


- 

Tânărul se mânie în sinea sa auzind acea propunere 
de a sluji drept momeală la un bărbier. Dar oare nu 
trebuia el să îndure batjocura cu răbdare? De aceea, 
foarte liniştit, îi spuse bărbierului că nu avea timp pentru 
astfel de îndeletniciri și-și văzu de drum. 

Dacă femeia cea rea îi sluțise trupul, nu avusese nici 
o putere asupra minţii sale; lacob își dădea prea bine 
seama că nu mai gândea și simţea ca acum șapte ani; în 
acest răstimp se făcuse mai deștept, mai înţelegător; 
nu-și căina frumusețea pierdută, nici trupul hâd; îl 
mâhnea numai faptul că fusese gonit de la ușa tatălui său 
ca un câine de pripas. De aceea hotărî să mai facă o 
încercare la maică-sa. | i 

Ajuns în piață, se apropie de ea și o rugă să-l asculte 
liniştită. Îi aminti de ziua când plecase cu bătrâna, îi vorbi 
de toate întâmplările copilăriei sale, îi povesti apoi cum 
slujise șapte ani la o iazmă, ca veveriţă, și cum l-a sluțit 
că-și bătuse atunci joc de ea. 

Nevasta cizmarului nu mai știa ce să creadă. Toate 
amintirile din copilărie pe care i le povestise se potriveau, 
dar când îi spuse că a fost veveriță timp de șapte ani, 
strigă: 

— Nu se poate, nu există iazme! 

Și când îl privea, îi era silă de pocitania de pitic și 
nu-i venea să creadă ca putea fi feciorul ei. 

in şfârşit, socoti că cel mai bun lucru era să 
vorbească cu bărbatul ei despre toate acestea. iși strânse 
coșurile și îl pofti să vină cu ea. Astfel ajunseră la 
dugheana cizmarului. 

— la ascultă, îi zise acestuia, dumnealui spune că e 
lacob, fiul nostru pierdut. Mi-a povestit cum a fost furat 
acum șapte ani și cum a fost vrăjit de o iazmă. 

— Aşa? o întrerupse cizmarul mânios. Ţi-a istorisit el 
asta? Stai tu, pişicherule! Eu i-am povestit despre toate 
acum un ceas şi a alergat la tine să te înșele! Zici că ești 
_vrăjit, băiețaș? Stai că dezleg eu vraja! 

Și luând o legătură de curele pe care tocmai le 
tăiase, se repezi la băiat și începu să-l croiască pe 
spinare și peste braţele cele lungi, încât acesta izbucni în 
tipete de durere și o luă la fugă, plângând. 

În acel oraș, ca pretutindeni, erau puţine suflete 
miloase care să vină în ajutor unui nenorocit, care mai 
era și slut pe deasupra. Și, astfel, nefericitul pitic răbdă 
toată ziua de foame și de sete, iar seara fu nevoit să se 
aciueze pe treptele tari și reci ale unei biserici. 

Dar când razele soarelui îl treziră a doua zi 
dimineaţa, el chibzui cum “să-și câștige pâinea, căci 
taică-său şi maică-sa îl alungaseră. Era prea mândru ca 
să slujească drept momeală la un bărbier, nu voia să fie 
privit ca un caraghios pentru bani; dar de ce să se 
apuce? Atunci își aminti că, sub înfățișarea de veveriţă, 
învățase să gătească foarte bine: credea pe drept cuvânt 
că putea întrece mulţi bucătari; se hotărî deci să-și 
folosească cunoștințele. 

De aceea, de îndată ce străzile prinseră viață și ziua 
de muncă începu, el intră mai întâi în biserică și-și făcu 
rugăciunea de dimineaţă, apoi o porni la drum. Prinţul, 
stăpânitorul acelei țări, era un mâncăcios bine cunoscut 
şi un iubitor de ospeţe, căruia îi plăceau bucatele alese; 
drept care își aducea bucătarii din toate colţurile lumii. 

Tânărul se îndreptă spre castelul lui. Când ajunse la 
poarta dinafară, - paznicii îl întrebară ce dorește ȘI 
începură să-l ia în bătaie de joc; el însă întrebă de 
mai-marele bucătarilor. Ei se porniră pe râs și-l 
conduseră în curte; pe unde trecea, slujitorii se opreau, 
se uitau după el, râdeau şi porneau în urma lui, așa încât, 
încetul cu încetul, se strânse un alai mare de slujitori de 
toate felurile care se îndreptau spre scările palatului: 
grăjdarii zvârliră ţesalele, ștafetele veniră în goană, cei ce 


. w 


băteau covoarele se oprra — toți se îmbrânceau ȘI 
dădeau fuga; se stârni o învălmășeală, de parcă dușmanul 
s-ar fi aflat în faţa porţilor, iar văzduhul vui de strigăte: 

— Un pitic, un pitic! Aţi văzut piticul? 

Atunci se ivi în ușă supraveghetorul palatului, 
mânios, cu un gârbaci uriaș în mână: 

— Hei, blestemaţilor, de ce faceţi atâta gălăgie? Nu 
ştiţi că stăpânul doarme încă? 

Vorbind astfel, el roti gârbaciul prin aer și-l lăsă să 
cadă cu putere pe spinările unor grăjdari și paznici. 

— Stăpâne, strigară'ei, nu vezi? Aducem un pitic, un 
pitic cum nu s-a mai văzut! 

Dând cu ochii de prichindel, supraveghetorul 
palatului își stăpâni cu greu râsul, temându-se ca nu 
: cumva, tâzând, să-și piardă fala. De aceea îi goni pe toți - 
cu biciul, îl chemă pe pitic înăuntru și-l întrebă ce 
dorește. Când-auzi că vrea să vorbească cu mai-marele . 
bucătarilor, zise: 

— Nu, fiule; la mine, la supraveghetorul casei, 
trebuie să vii. Vrei să te faci măscăriciul prințului, nu-i 
așa? 
— Nu, domnule, răspunse piticul. Sunt un bucătar 
priceput și cunosc fel de fel de mâncăruri alese; 
duceți-mă la .mai-marele bucătarilor, poate o avea nevoie 
de mine. 3 

— Fie după voia ta, mititelule. Intre noi fie vorba, eşti 
un băietan fără minte. La bucătărie! Ca măscărici n-ai 
munci mai nimic: ai mânca, ai bea după pofta inimii și ai 
căpăta haine frumoase: Dar hai să vedem dacă te pricepi 
atât de bine la gătit ca să fii bucătarul prințului; iar ca 
ajutor de bucătar ar fi păcat să-ți pierzi vremea. 

Cu aceste cuvinte, supraveghetorul palatului îl luă de 
mână și-l duse spre încăperile mai-marelui bucătarilor. 

— Cinstite domn, spuse acestuia piticul și făcu o 
plecăciune atât de adâncă, încât atinse covorul cu nasul, 
nu aveţi nevoie de un bucătar iscusit? 

Meşterul bucătar îl privi din cap până în picioare, 
apoi izbucni în râs. 

— Cum? strigă el. Tu, bucătar? Crezi că aici sunt 
plite atât de joase ca să te poți tu uita pe ele chiar dacă 
te-ai ridica în vârful picioarelor și ţi-ai întinde capul dintre 
umeri? Măi mititelule! Cine te-a trimis la mine ca să te 
faci bucătar şi-a bătut joc de tine.. 

Astfel vorbi mai-marele bucătarilor râzând, și 
împreună cu el râseră supraveghetorul palatului și toți 
slujitorii ce se aflau în încăpere. 

Piticul însă nu se dădu bătut. 

— Ce preț are un ou sau două, puțin sirop și vin, 
făină și mirodenii într-o casă unde ele se află din belșug? 
zise el. Porunciţi-mi să vă prepar ceva să vă lingeţi pe 

degete, făceţi-mi rost de cele ce-mi trebuie şi am sā 
pregătesc totul repede în faţa dumneavoastră. Parcă văd 
că o să spuneți: „Strașnic bucătar!” 

Așa glăsui tânărul şi tare ciudat îi mai strâluceau 
ochişorii, iar nasul lung i se pălăbănea încoace şi încolo 
şi își mişca degetele subțiri în timp ce vorbea. 

— Fie! strigă meșterul bucătar și-l luă pe 
supraveghetor de braţ. Fie, de dragul unei glume, să 
mergem la bucătărie. 

Trecură prin mai multe săli şi coridoare şi ajunseră în 
sfârșit la bucătărie. 

Aceasta era O clădire înaltă și largă, foarte frumos 
orânduită; focul ardea neîncetat în douăzeci de cuptoare, 
printre care curgea un pârâiaș limpede, în ale cărui ape 
_zburdau pești, merindele ce trebuiau să fie tot timpul la 


îndemână se aflau aşezate în dulapuri de marmură şi 
lemn scump, iar la dreapta și la stânga se înșirau zece 
săli în care găseai tot ce era mai bun și mai gustos în 
toate țările, începând cu Țara francilor şi până în țara lui 
Soare-Răsare. Ajutoarele alergau în toate părțile, 
mânuind cazane și crătiţi, polonice şi furculițe; când intră 
mai-marele lor în bucătărie, toți rămaseră nemișcaţi; se 
auzea numai pârâitul focului și susurul apei. 

— Ce-a poruncit măria-sa astăzi, pentru gustarea de 
dimineață? întrebă mai-marele pe cel dintâi bucatar, un 
om în vârstă. | | 

— Stăpâne, a binevoit să ceară supă daneză Și 
perișoare roşii de Hamburg. 

— Bine, zise mai-marele bucătarilor. Ai auzit ce 
doreşte stăpânul să mănânce? Te încumeţi să gătești aste 
bucate greu de făcut? Perişoarele n-o să le izbutești în 
nici un caz; felul în care se fac e secret. 

— Nimic mai ușor, răspunse piticul, spre uimirea 
tuturor, căci gătise deseori aceste bucate când era 
veveriţă. Nimic mai ușor! Pentru supă să mi se dea cutare 
şi cutare ierburi, mirodenii, untură de mistreţ, rădăcini și 
ouă; iar pentru perișoare, cutare și cutare, zise el mai 
încet ca să-l audă numai mai-marele și cel dintâi bucătar, 
pentru perişoare îmi trebuie patru feluri de carne, puţin 

vin, untură de rață, ghimber și o anumită buruiană ce se 
numește alinarea-stomacului. 

— Ei, pe sfântul Benedict! La ce vrăjitor ai învăţat? 
strigă bucătarul uimit. Ai spus totul întocmai, iar despre 
buruiana alinarea-stomacului n-am știut nici noi; da, asta 
are să facă perișoarele și mai gustoase. Eşti o minune de 
bucătar! 

— Asta n-aş: fi crezut-o, spuse mai-marele 
bucătarilor. Dar să-l lăsăm să încerce. Daţi-i ce-a cerut, 
vase şi de toate, și lăsaţi-l să pregătească mâncarea. 

'Porunca se îndeplini şi totul fu pregătit pe plită; dar 

iată că piticul abia de ajungea cu nasul până la plita. De 
aceea fură puse alături câteva scaune, deasupra lor o 
lespede de marmură, iar mica făptură fu poftită să-și 
înceapă treaba. 
În jur, într-un cerc mare, stăteau bucătarii, ajutoarele 
de bucătar, rândașii şi tot felul de slugi, privind și 
minunându-se cât de repede și de ușor i se mișcau 
mâinile, cât de curat şi de frumos pregătește totul. 


Când fu gata cu toate, porunci să se pună cratiţele 
pe foc şi să fie lăsate să fiarbă până va striga el; apoi 
începu să numere: unu, doi, trei. și-așa mai departe, și 
când numără până la cinci sute, strigă: „Gata!“ Cratiţele 
fură scoase, iar tânărul pofti pe meșterul bucătar să 
guște. | 

Al doilea bucătar porunci unui ajutor să-i aducă 
o lingură de aur, o clăti în apă și o întinse mai-marelui 
său, care se apropie cu o față gravă de plită, luă din 
mâncăruri, gustă, închise ochii, plescăi de plăcere 
Și zise: | | 

— Minunat, pe viața măriei sale, minunat! Nu vrei să 
iei și dumneata o lingură, supraveghetorule? 

Acesta făcu o plecăciune, luă lingura, gustă și nu mai 
putu de plăcere” și de bucurie: 

— Cu toată prețuirea ce o am pentru iscusinţa 
dumitale, dragă meştere, care ești un bucătar priceput, 
sunt totuși încredințat că n-ai fi putut face atât de bine 
- nici supa, nici perișoarele de Hamburg. 

După el gustă și bucătarul al doilea. Acesta îi strânse 
piticului mâna cu toată cinstirea și spuse: 

— Mititelule, ești un meșter desăvârșit; într-adevăr, 
buruiana alinarea-stomacului a dat mâncării un gust cu 
totul deosebit. a 

în aceeaşi clipă intră în bucătărie un slujitor al 
prinţului și spuse că stăpânul cere masa. 

Mâncărurile fură așezate pe tăvi de argint și duse - 
prinţului; mai-marele bucătarilor q luă însă pe pitic în 
odaia sa ca să stea de vorbă cu el. Dar abia trecu 
jumătate din timpul trebuincios ca să spui „Tatăl nostru“ 
(aceasta este O rugăciune a ghiaurilor, O, stăpâne, și nu 
ține nici pe departe cât rugăciunea credincioşilor), că 
veni un slujitor și-l chemă pe mai-marele bucătarilor la 
stăpânul său. Acesta își puse repede veșmintele de 
sărbătoare și plecă cu slujitorul. | 

Prinţul era foarte vesel. Mâncase tot ce fusese pe 
tăvile de argint, iar când meșterul intră, tocmai îşi ștergea 


— Ascultă, meștere, spuse el, până acum am fost 
întotdeauna foarte mulțumit de bucătarii tăi; dar, ia 
spune-mi, cine a gătit azi? De când stau pe tronul 
strămoşilor mei, n-am gustat o mâncare atât de minunată! 
Spune-mi cum se numeşte bucătarul şi am să-i dăruiesc 
câţiva galbeni. 

— Stăpâne, e oO poveste ciudată, răspunse 
mai-marele bucătarilor, şi-i povesti cele petrecute de 
dimineaţă; cum sosise un pitic care voia neapărat să intre 
în slujbă ca bucătar şi cum se petrecuseră lucrurile. 

Prinţul se miră foarte, chemă pe pitic în fața lui și-l 
întrebă cine e și de unde vine. Bietul lacob nu putu să-i 
spună, desigur, că era vrăjit și că slujise mai înainte ca 
vâveriţă. Totuși rosti adevărul când povesti că rămăsese 
orfan şi că învățase la o bătrână. 

Prințul nu întrebă mai mult și privi vesel înfățișarea 
ciudată a noului său bucătar. | 

— Dacă vrei să rămâi la mine, zise el, am să-ţi dau 
cincizeci de galbeni pe an, un veșmânt de sărbătoare și 
_două rânduri de purtare. Pentru asta însă trebuie să-mi 
pregătești tu însuţi, zilnic, gustarea de dimineaţă, să 
poruncești cum să se gătească masa de prânz, şi, 

îndeobște, să-mi supraveghezi bucătăria. Deoarece 
fiecare slujitor din palatul meu capătă un nume de la 
mine, ai să te numești de acum încolo Nas-Lung și ai să 
îndeplineşti slujba de ajutor al mai-marelui bucătar. 

Piticul Nas-Lung căzu în genunchi la picioarele 
puternicului prinț al francilor, îi sărută tălpile și făgădui 
să-l slujească cu credinţă. 

Astfel, tânărul își găsise un adăpost și-și făcea 
datoria cu cinste. Se poate spune că prinţul era alt om de 
când se afla în casa lui piticul Nas-Lung. Inainte vreme el 
obișnuia să arunce în capul bucătarilor castroanele și 
tăvile ce i se aduceau; însuși mai-marelui bucătarilor îi 
zvârlise o dată o pulpă friptă de vițel, care nu era destul 
de fragedă, lovindu-l atât de tare în cap, încât acesta 
căzuse grămadă și trebuise să stea trei zile în pat. E 
adevărat că prinţul dregea cu câţiva pumni de galbeni 
ceea ce făcea la mânie, dar, cu toate acestea, nici un 
bucătar nu se apropiase cu bucatele de el fără să tremure 
și să se teamă. De când sosise piticul la palat, totul parcă 
se schimbase ca prin farmec. Prinţul mânca acum de 
cinci, în-loc de trei ori pe zi, desfătându-se cu iscusinţa 
celui mai mititel slujitor al lui, și pe chipul său nu se citea 
niciodată nemulțumirea. Nu, el găsea totul nou, minunat, 
era vesel și binevoitor și se îngrășa pe zi ce trecea. 

Deseori, în timpul mesei, poruncea să vină 
mai-marele bucătarilor şi piticul Nas-Lung, îi așeza pe 
unul la dreapta, şi pe altul la stânga sa, și le vâra în gură, 
cu mâna lui, câte o îmbucătură din gustoasele mâncăruri, 
bunăvoință pe care amândoi știau s-o prețuiască. 

Piticului i se dusese faima în tot orașul. Oamenii se 
rugau de mai-marele bucătarilor să-i lase să-l vadă pe 
pitic gătind, iar unii dintre bărbaţii de vază dobândiseră 
învoirea prințului ca slujitorii lor să înveţe să gătească de 
la pitic, ceea ce îi aducea acestuia un câștig frumos, căci 
fiecare plătea zilnic câte o jumătate de galben. Şi pentru 
ca ceilalți bucătari să-i rămână prieteni și să nu-l 
pizmuiască, piticul. Nas-Lung le dădea lor banii pe care-i 
câștiga de la cei pe care-i învățase să gătească. 

Astfel trăi Nas-Lung aproape doi ani în belşug și 
cinste, și numai gândul la părinţii lui îl mâhnea. Astfel trăi 

el și nimic de seamă nu se întâmplă, până când, într-o 
bună zi, iată că se petrecu ceva. 

Piticul Nas-Lung era foarte ager și priceput la 
cumpărături. De aceea, de câte ori avea vreme, se ducea 
singur la piață ca să cumpere păsări și fructe. Într-o 
dimineaţă se duse la târgul de păsări ca să caute niște 
gâște mari și grase, așa cum îi plăceau.'stăpânului său. 
„Se plimbă cercetător de câteva ori în sus şi în jos. 
Ivirea lui, acolo, departe de a stârni râsul şi batjocura, îi 
aducea prețuirea tuturor, toți știind că e vestitul bucătar 
al prinţului, fiecare gâscăreasă fiind fericită când îl vedea 
îndreptându-se spre ea. 

Deodată, Nas-Lung zări la capătul unui șir de tarabe, 
într-un colț, o femeie care avea gâște de vânzare,. dar 
nu-și lăuda marfa ca celelalte și nu ademenea mușterii. 
Se apropie de ea, măsură din ochi și cântări gâștele. Erau 
tocmai așa cum dorea el; cumpără trei gâște împreună cu 
coteţul lor, îl ridică pe umerii lui laţi și făcu cale întoarsă. 

| se păru deodată -ciudat că numai două gâște 
gâgâiau și ţipau, așa cum fac gâștele obişnuite; cea de-a 
treia însă stătea liniştită și tăcută, dar ofta şi suspina ca 
un om. 

: — Trebuie să fie bolnavă, spuse el, să mă grăbesc 
s-o tai și s-o gătesc. | 
Dar gâsca răspunse limpede și cu glas tare: 


— De mă atingi cumva, 
Eu te voi mușca. 
Gâtul de-mi vei tăia, 
A In groapă te voi băga. 
Inspâimânţat, piticul Nas-Lung lăsă cotețul jos, iar 
gâsca îl privi cu ochii ei frumoși și deștepți şi oftă. 
— Ei, drace! strigă  Nas-Lung. Poţi să vorbeşti, 
domnișoara gâscă? Asta n-aş fi crezut-o. Ei, nu-ţi fie 
frică! Știu ce-i viața și n-am să omor o pasăre atât de 
deosebită. Dar fac prinsoare că n-ai fost totdeauna ceea 
ce ești acum. Şi eu am fost odată o veveriță dispreţuită. 
— Ai dreptate, răspunse gâsca, nu m-am născut cu 
această înfățișare rușinoasă. Vai, la leagănul meu nu mi 
s-a spus că Mimi, fiica marelui Wetterbock, va fi ucisă în 
bucătăria unui prinţ! 

— Liniştește-te, dragă domnișoară Mimi, o îmbărbătă 
piticul. Pe cuvântul meu de cinste și de ajutor de meșter 
bucătar al luminăţiei sale că nimeni nu se va atinge de 
dumneata. Am să-ţi fac un coteţ chiar în încăperile mele, 
o să ai ce mânca pe săturate, iar când n-o să am treabă, 
am să stau de vorbă cu dumneata. Celorialţi slujitori din 
bucătărie am să le spun că vreau să te îngraș pentru prinț 
cu ierburi rare şi, de îndată ce se ivește prilejul, îți dau 
drumul. 

Gâsca îi mulțumi cu lacrimi în ochi, iar piticul făcu 
așa cum făgăduise — tăie celelalte două gâște, iar pentru 
Mimi făcu un coteț separat, spunând că vrea s-o 
pregătească pentru prinţ într-un fel cu totul deosebit. De 
asemenea, nu-i dădu hrana obișnuită pentru gâște, ci 
prăjituri și dulciuri. Ori de câte ori avea timp, se ducea să 
stea de vorbă cu ea și s-o mângâie. iși povestiră unul 
altuia ceea ce li se întâmplase și astfel piticul află că 
gâsca era fiica vrăjitorului Wetterbock, care trăia pe 
insula Gotland. Acesta se certase cu o zână bătrână şi 
rea, care-l învinsese prin uneltiri şi înșelăciuni; drept 
răzbunare, zâna o prefăcuse în gâscă și o dusese până 
aici, atât de departe. 

După ce piticul Nas-Lung povesti și el prin ce 
trecuse, Mimi îi spuse: 

— Mă pricep eu la de-alde astea. Ne-a arătat nouă 
tata, mie și surorii mele, unele lucruri, atât cât putea să 
ne dezvăluie. Cât despre cearta din fața coșurilor cu 
verdețuri, felul în care te-ai prefăcut în veveriţă îndată ce 
ai mirosit o buruiană, precum şi unele din vorbele 
bătrânei, pe care mi le-ai spus, îmi dovegesc că ai fost 
vrăjit cu ierburi; deci, dacă ai să găsești buruiana la care 
s-a gândit bătrâna când te-a vrăjit, ai să fii dezlegat. 

Slabă mângâiere pentru tânăr, căci unde să găsească 
el acea buruiană? Totuşi el mulţumi și mai prinse puţină 
inimă. 

În timpul acesta, prințul primi ca oaspete pe un 
stăpânitor vecin, prietenul său. El îl chemă pe piticul 
Nas-Lung în faţa lui și îi spuse: 

— A venit vremea să-mi arăţi dacă-mi slujești cu 
credinţă și dacă ești iscusit. în meșteșugul tău. Acest 

stăpânitor care-i acum oaspetele meu este acela care, 
precum se știe, în afară de mine, e deprins să mănânce 
din cele mai alese bucate; este un mare cunoscător în ale 
bucătăriei și un om înţelept. Ai grijă deci ca bucatele să 
fie zilnic în așa fel, încât să-l uimească tot mai mult. În 
același timp, dacă nu vrei să-ți pierzi prețuirea mea, atâta 
timp cât e aici, să nu faci de două ori același fel de 
mâncare. Pentru aceasta, vistiernicul meu o să-ți dea tot 
ce-ţi trebuie. Dacă e nevoie să prăjeşti chiar aur și 
diamante în untură, fă-o! Mai bine să rămân sărac decât 
să roșesc în fața oaspetelui. 

Astfel vorbi prinţul. lar piticul îi răspunse, făcând o 
plecăciune după cum se cuvine: 

— Fie precum spui, stăpâne! Cu voia lui Dumnezeu am 
să fac totul în așa fel, încât prinţul să rămână multumit. 

De data asta, micul bucătar căută să dea întreaga 
măsură a iscusinței sale. Nu precupeți banii stăpânului 
său, dar și mai puţin puterile lui. Căci putea fi văzut toată 
ziua învăluit într-un nor de aburi, lângă foc, iar glasul lui 
răsuna fără încetare prin bucătărie, deoarece el poruncea 
ca mai mare peste slujitorii bucătăriei și peste bucătarii 
mai mici. 

«Ehei! își spunea el. Aș putea face și eu ca însoțitorii 
de cămile din Alep, care stârnesc strașnică poftă de 
mâncare călătorilor, povestindu-le câte-n lună și-n stele 
despre mese îmbelșugate. Inșiră câte un ceas întreg 
felurile de mâncare ce s-au servit la acele mese, până ce 
ascultătorii simt că li se face foame și, fără voia lor, îşi 
scot merindele, întinzând o masă pe care o împart darnici 
cu însoțitorii cămilelor; dar eu n-am să fac așa!» 

Prinţul cel străin se afla de paisprezece zile în ospeție 
și se simțea foarte bine, minunat de bine. Mâncau în 
fiecare zi nu mai puțin de cinci ori, iar prințul era 
mulțumit de măiestria piticului său, căci vedea plăcerea 
întipărită pe chipul. oaspetelui. In a cincisprezecea zi, 
însă, prințul îl chemă pe pitic la masă și-l înfățișă 
oaspetelui său, pe care-l întrebă dacă era mulțumit de 
pitic. 

— Eşti un mare meșter, răspunse prinţul cel străin, 
știi ce înseamnă o mâncare bună. De când sunt aici, n-ai 

gătit de două ori aceleași bucate și le-ai făcut pe toate cu 
multă măiestrie. Dar, spune-mi, de ce nu faci, în sfârșit, 
bunătatea bunătăţilor, plăcinta crăiasâ? 

Piticul se sperie, căci nu auzise niciodată de această 
crăiasă a plăcintelor; dar se linişti și răspunse: 

— O, stăpâne! Nădăjduiam că chipul tău are să mai 
lumineze multă vreme acest lăcaș; de aceea am lăsat mai 
la urmă bunătatea asta. Căci cu ce putea să-ți ureze 
drum. bun bucătarul în ziua despărțirii, decât cu crăiasa 
plăcintelor? i 

— Așa? răspunse stăpânul său râzând. In ceea ce mă 
priveşte pe mine, ai vrut s-aștepţi, desigur, până la 
moartea mea, ca să-mi urezi drum bun atunci? Căci nici 
mie nu mi-ai făcut niciodată această plăcintă. 
Gândeşte-te dar să-mi urezi altceva la despărţire și mâine 
adu la masă această plăcintă. . 

— Fie precum ai spus, stăpâne! răspunse piticul și 
plecă. i 

Dar nu plecă bucuros. Pentru el sosise ziua rușinii și 
a nenorocirii. Nu știa cum să facă plăcinta. De aceea se 
duse în camera sa, plângându-și soarta. Atunci gâsca 
Mimi, care avea voie să umble prin cameră, se apropie de 
el și-l întrebă cate este cauza suferinţei sale. 

— Şterge-ţi lacrimile! îi spuse ea când auzi de 
plăcinta crăiasă. Bunătatea aceasta se afla deseori pe 
masa tatălui meu și știu oarecum de ce-i nevoie pentru a 
o face; iei cutare şi cutare, pui atât şi atât, și chiar dacă 
n-o să aibă tot ce trebuie, boierii n-or să fie prea 
năzuroșşi. | | 

Așa vorbi Mimi. 

Piticul sări în sus de bucurie, binecuvântată ziua 
când cumpărase gâsca și se. apucă să pregătească 
plăcinta crăiasă. Făcu mai întâi puţină, de încercare, şi O 
găsi nespus de bună, iar mai-marele bucătarilor, căruia îi 
dădu să guste, îi lăudă din nou priceperea. 

A doua zi, piticul pregăti plăcinta într-o tavă mai 
mare şi o împodobi cu coroniţe de flori. Imbrăcând cea 
mai frumoasă haină de sărbătoare, se duse și el în 
sufragerie. Când intră; slujitorul care servea la masă 
tocmai era pe cale să taie plăcinta și s-o întindă 

stăpânului și oaspetelui acestuia, pe o lopăţică de argint. 
Prințul mușcă cu poftă din ea, ridică ochii în tavan şi, 
după ce înghiţi, spuse: 

— A-a-a, pe drept cuvânt se numește crăiasa 
plăcintelor; dar și piticul meu este craiul tuturor 
bucătarilor, nu-i așa, dragă prietene? 

Oaspetele luă câteva bucățele, le gustă, le cercetă cu 
luare aminte și zâmbi diprețuitor și tainic: 

— A făcut-o destul de bine, răspunse el împingând 
farfuria înapoi, dar nu e chiar crăiasa; era de așteptat! 

Atunci prințul încruntă sprâncenele mânios şi se 
învăpăie de rușine. -~ | 

— Pitic ticălos! strigă el. Cum îndrăznești să faci o 
asemenea ocară stăpânului tău? Să poruncesc oare să ţi 
se taie capul tău cel mare, drept pedeapsă că ai gătit 
prost? 

— Vai, stăpâne! Pentru numele lui Dumnezeu! Am 
făcut plăcinta după toată rânduiala; sunt sigur că nu-i 
lipsește nimic! spuse piticul tremurând. 

— Minţi, băiete! răspunse prinţul și-l lovi cu piciorul. 
Dacă ar fi așa, oaspetele meu n-ar spune că-i lipsește 
ceva. Am să te toc și am să pun să te fac pe tine plăcintă! 

— Fie-vă milă! strigă tânărul şi, târându-se în 
genunchi spre oaspete, îi îmbrăţişă picioarele. Spuneţi-mi 
ce-i lipsește plăcintei de nu vă place? Nu mă lăsaţi să 
pier din pricina unui pumn de carne şi făină! 

— Asta n-o să-ţi foloseacă prea mult, dragul meu, 
răspunse străinul râzând. Mă gândeam încă de ieri că 
n-ai să poți face această mâncare ca bucătarul meu. Află 
că-i lipsește o buruiană, care nu e deloc cunoscută pe 
aici, buruiana Strănută-cu-plăcere. Fără aceasta, plăcinta 
n-are gust și stăpânul tău n-o să mănânce niciodată 
plăcinta pe care o mănânc eu. 

Atunci stăpânul Ţării francilor se mânie: 

— Și totuși am să mănânc! strigă el cu ochi 
scânteietori. Căci jur pe cinstea mea de prinț că mâine te 
voi ospăta cu plăcinta despre care vorbeşti, sau capul 
băiatului ăstuia va sta înfipt la poarta palatului meu. 
Pleacă de aici, câine! |ți mai dau un răgaz de douăzeci şi 
patru de ceasuri. 

Astfel strigă prinţul, iar piticul se duse din nou la el 
în odaie şi se jelui gâștei de soarta sa și de faptul că 
trebuie să moară, fiindcă n-a auzit niciodată de această 
buruiană. 

— Dacă numai despre asta-i vorba, spuse ea, pot să 
te ajut, căci tatăl meu m-a învăţat să cunosc toate 
ierburile. Altă dată ai fi fost sortit pieirii, dar, din fericire, 
acum e tocmai lună nouă și buruiana înflorește taman pe 
vremea asta. Spune-mi, sunt castani bătrâni prin 
apropierea palatului? 

— O, da! răspunse Nas-Lung, cu inima mai ușoară. 
Lângă lac, la două sute de pași de castel, se află un pâlc, 
dar de ce? 

— Această buruiană înflorește numai la rădăcina 
castanilor bătrâni, zise Mimi. Să nu pierdem deci vremea, 
hai să căutăm ce-ţi trebuie! la-mă în braţe și du-mă afară. 
Am să ţi-o caut eu. 

El făcu așa cum îi spusese și plecă cu ea către poarta 
palatului. Acolo însă, străjerul îndreptă pușca spre el și 
spuse: 

— Dragul meu, s-a isprăvit cu tine! N-ai voie să ieși 
din palat; mi s-au dat porunci strașnice. 

— Dar în grădină cred că pot să mă duc, nu? întrebă 
piticul. Fii bun și trimite pe unul din tovarășii tăi la 
supraveghetorul palatului ca să întrebe dacă n-am voie să 
mă duc în grădină, să caut ierburi. 

Străjerul îi îndeplini rugămintea și piticul primi 
învoirea cerută, căci grădina era împrejmuită cu ziduri 
înalte și el n-ar fi avut pe unde să fugă. 

Când Nas-Lung ajunse cu gâsca Mimi în grădină, o 
puse cu grijă jos, și ea, luând-o înaintea lui, se îndreptă 
repede către lac, unde se aflau castanii. El o urmă cu 
inima strânsă, deoarece aceasta era cea din urmă și 
singura lui scăpare; dacă nu avea să găsească buruiana, 
era hotărât să se arunce mai degrabă în lac decât să i se 
taie capul. 

Mimi căută între timp, însă zadarnic; cercetă pe sub 
toți castanii, întoarse cu ciocul fiecare firicel de iarbă, dar 
nu găsi nimic. De milă și de frică începu să plângă. Se 
lăsă seara şi începea să nu se mai vadă. 

Atunci privirile piticului se îndreptară spre lac și el 
strigă deodată: 
| — Uite,- uite acolo, peste lac, mai e un copac, un 
copac mare și bătrân! Să mergem acolo, să căutăm și sub 
el; poate că acolo înflorește norocul meu. 

Gâsca își făcu vânt și o luă înainte în zbor; el fugi 
repede după ea, cât îl țineau picioarele lui mititele. 

Castanul făcea o umbră deasă; împrejur era întuneric 
și nu se mai vedea. aproape nimic. Deodată, gâsca se 
opri, dădu din aripi de bucurie, vâri repede capul în iarba 
înaltă și smulse cu ciocul ceva ce-i întinse apoi cu 
gingășie prietenului uimit și-i spuse: 

— Asta e buruiana; crește din belșug pe-aici, așa că 
n-o să-ți lipsească niciodată. 

Piticul privi buruiana dus pe gânduri; răspândea un 
miros dulce, care-i amintea fără voie de clipa când se 
prefăcuse din veveriță în pitic; tulpina și frunzele erau 
albastre-verzui și avea o floare de un roșu aprins, cu 
margini galbene. - | 

— Lăudat fie Domnul! strigă el în sfârșit. Mare 
minune! Află că pare să fie aceeași buruiană care m-a 
prefăcut din veveriță într-o făptură cu jalnică înfățișare, 
cum sunt acum. Să fac încercarea? 

— Incă nu, îl rugă gâsca. la un mănunchi de buruieni 
din acestea, hai în camera ta, să strângem banii pe care-i 
ai și-apoi să-i încercăm. puterea. 

Făcură astfel. Se întoarseră în odaie. Inima piticului 
bătea să-i: spargă pieptul. După ce făcu din hainele și 
încălțămintea sa o legătură în care ascunse cei cincizeci 
sau șaizeci de galbeni pe care-i strânsese, grăi: 

— Cu voia lui Dumnezeu, am să scap de această 
povară. Și, vârând nasul adânc în buruieni, le sorbi 
mireasma. 

Atunci simţi cum i se întind și auzi cum îi trosnesc 
toate mădularele, cum i se înalță capul dintre umeri și, 
uitându-se în jos, către nasul său, îl văzu cum se 
micșorează din ce în ce; spatele și pieptul i se îndreptară, 
iar picioarele i se lungiră. 

Gasca privea cu uimire la cele ce se întâmplau. 

— Vai, ce mare și frumos eşti! strigă ea. Slavă 
Domnului, nu mai semeni deloc cu cel care erai înainte. 

lacob se bucură nespus. Dar bucuria nu-l făcu să 
uite cât de mult îi datora prietenei sale Mimi; inima îl 
îndemna să alerge la părinţii lui, dar, din recunoștință, el 
își stăpâni această pornire și spuse: 

— Cui trebuie să-i mulțumesc decât ţie că sunt iar 
un om întreg? Fără tine n-aş fi găsit niciodată această 
buruiană, ar fi trebuit să rămân veșnic cu înfățișarea 
aceea sau să pier sub securea călăului. Ei bine, n-am 
să-ți rămân dator. Am să te duc la tatăl tău. El, care 
cunoaște toate farmecele, o să te dezlege cu ușurință de 
vrajă. 

Gâsca începu să plângă de bucurie și se învoi să 
plece împreună cu el numaidecât. 

lacob ieși cu bine din palat, fără a fi recunoscut, 
împreună cu gâsca, și o porni către malul mării, înspre 
țara prietenei sale Mimi. 

N-are rost să povestesc mai departe cum au ajuns cu 
bine la capătul călătoriei, cum Wetterbock a dezlegat 
vraja fiicei sale și cum lacob a plecat încărcat de daruri; 
cum s-a întors în orașul său și cum părinţii lui și-au 
recunoscut cu bucurie fiul în acest tânăr chipeș; cum și-a 
| cumpărat cu darurile lui Wetterbock o prăvălie frumoasă 
și a ajuns bogat Și fericit. 

Trebuie să spun numai atât că, după plecarea lui din 
palatul prințului, s-a iscat o zarvă cumplită, căci a doua 
zi, când prinţul vru să-și țină cuvântul şi să-i taie capul 
piticului dacă nu găsise ierburile, ia piticul de unde nu-i. 
| Oaspetele său îl învinui însă că îl lăsase să fugă și în 
taină ca să nu fie lipsit de cel mai bun bucătar al său, și 
se plânse că prințul își călcase cuvântul dat. Din această 
pricină, între cei doi stăpânitori se iscă un mare război, 
bine cunoscut în istorie sub numele de „războiul 
buruienilor“; se dădură mai multe lupte, dar până la urmă 
se încheie pacea, pe care noi o numim „pacea plăcintei', 
fiindcă, la serbarea de împăcare, bucătarul prințului străin 
pregăti plăcinta crăiasă, care-i plăcu foarte mult prinţului 
nostru. 

Astfel, pricinile cele mai mici au deseori urmări mari. 
Și aceasta este, stăpâne povestea  piticului Nas-Lung. 


Aceasta a fost povestea robului din Țara francilor; 
după ce sfârși, șeicul Ali Banu porunci să i se dea şi lui şi 
celorlalți robi poame pentru a se răcori ȘI, în timp.ce 
aceștia mâncau, stătu de vorbă cu prietenii lui. 

Tinerii pe care îi adusese bătrânul avură numai 
cuvinte de laudă-pentru șeic, pentru casa lui și pentru 
toată râniduiala de acolo. 

— Intr-adevăr, spuse tânărul grămatic, nu-i nimic mai 
frumos decât să asculti povești. Aș putea să stau astfel 
zile întregi, cu picioarele încrucişate, cu braţul sprijinit pe 
O pernă, cu fruntea în palmă, și, dacă s-ar putea, cu 
narghileaua cea mare a şeicului în cealaltă, şi să ascult 
povești. Cam așa îmi închipui că trebuie să fie traiul în 
grădinile lui Mahomed. 

— Câtă vreme ești tânăr și poţi munci, spuse 
bătrânul, această dorință de trândăvie nu poate avea 
vreun temei. Dar nu mă dau. în lături, poveștile au un 
anumit farmec. Cu toate că sunt bătrân, merg pe 
șaptezeci și șapte de ani și am auzit multe în viața mea, 
când văd un povestitor la colț de uliţă, mă opresc printre 
cei din jurul lui să ascult. Căci te închipui și tu în mijlocul 
întâmplărilor ce se povestesc, trăieşti cu oamenii aceia, 
cu acele făpturi minunate, cu zâne și alte asemenea 
„ființe, pe care nu le întâlnești în fiece zi; și după aceea, 
când ești singur, îţi reamintești totul, ca un călător care 
și-a umplut bine traista: pentru o călătorie în pustiu. 

— Nu m-am gândit niciodată, spuse un alt tânăr, în 
ce stă farmecul acestor povești. Dar pe mine mă 
cuceresc. De mic copil, când eram neastâmpărat, dacă mi 
se spunea o poveste, tăceam. La început îmi era totuna 
despre ce era vorba, numai să mi se povestească ceva, să 
se întâmple ceva; de câte ori am ascultat, fără să mă 
plictisesc, acele fabule ticluite de oameni înţelepţi, în care 
se află un sâmbure de adevăr, despre vulpea şi corbul cel 
neghiob, despre vulpe și lup, zeci și zeci de povești 
despre leu și animale. Când am mai crescut Și am început 
să ies în lume, poveștile acestea scurte nu mă mai 

mulțumeau; voiam să fie mai lungi, să fie vorba în ele 
despre oameni și despre minunatele întâmplări din viaţa 
lor. 

— Da, îmi amintesc bine de timpul acela, îl 
întrerupse unul din prieteni. Tu ai fost cel care ne-ai 
deschis -gustul pentru tot felul de povestiri. II puneai pe . 
unul din robii voştri să spună atâtea povești cât poate 
spune un însoțitor de cămile de la Mecca până la Medina. 
Când își isprăvea treburile, îi porunceai să se așeze în 
iarbă, lângă noi în fața casei, și îl rugam atât, ca până la 
urmă începea să povestească și tot povestea, și povestea, | 
până se lăsa noaptea. 

— Atunci s-a deschis înaintea noastră, zise 
grămăticul, o lume nouă, necunoscută, ţara duhurilor și a 
zânelor, cu toate minunile din lumea florilor, cu palate 
bogate, strălucitoare de smaralde și rubine, cu robi uriași 
care se iveau când suceai un inel sau frecai lampa 
fermecată ori spuneai cuvântul vrăjit al lui Solomon, ȘI 
care aduceau mâncăruri minunate. în talgere de aur. Ne 
lăsam purtaţi pe nesimţite într-o altă ţară, îl întovărăşeam 
pe Sindbad în minunatele sale călătorii; seara ne plimbam 
împreună cu Harun al Rașid, înțeleptul stăpânitor al 
credincioșilor. Îl cunoșteam, pe Giafar, vizirul său, tot atât 
de bine ca pe noi înșine; pe scurt, trăiam acele povești 
cum trăiești noaptea visele, și cele mai frumoase ceasuri 
erau pentru noi acelea ale serii, când ne adunam pe iarbă 
și bătrânul rob începea să ne spună povești. Dar ia zi, 
moșule, cum se face că am îndrăgit atât de mult 
poveştile, încât nici astăzi nu cunoaștem ceva mai plăcut? 

— Am să vă răspund îndată, cuvântă bătrânul. 
Mintea omenească e mai ușoară şi mai neastâmpărată 
chiar decât apa care totuși se poate mlădia în fel şi chip, - 
izbutind cu timpul să străpungă încetul cu încetul și 
obiectele cele mai vârtoase. Mintea omenească e ușoară 
și liberă ca văzduhul și, asemenea lui, cu cât se înalță mai 
mult deasupra pământului, cu atât devine mai ușoară și 
mai curată. De aceea se naște în oricare om râvna dea 
se înălța dincolo de tot ce-i e prea cunoscut și de a se 
mișca, mai liber și mai pur, în lumi mai înalte, fie și numai 
în vise. Chiar şi dumneata, tinere, ai spus-o: „Am trăit noi 

înșine în acele povești, am gândit și am simţit ca oamenii 
dintr-însele“; și chiar asta explică farmecul și atracţia 
acestor istorisiri. Ascultând povestirea robului, care nu 
era decât o născocire, ticluită cândva de altul, mintea 
voastră a brodat mai departe cele istorisite. N-aţi rămas 
încătușaţi de lucrurile din jurul vostru, de gândurile 
voastre obișnuite: nu, ați trăit cele auzite, aţi fost voi 
înşivă fiinţa căreia i s-a întâmplat acele peripeții 
minunate, atât de puternic v-aţi confundat cu omul 
despre care vi se povestea. Pe firul unei asemenea istorii, 
mintea voastră se înălța astfel deasupra zilelor. obișnuite 
care, pasămite, nu vi s-au părut nici pe departe atât de 
frumoase, atât de atrăgătoare ca acelea din poveste. 
Astfel mintea voastră s-a mişcat mai liberă și mai 
descătușată în lumea cea mai înaltă, necunoscută vouă; 
basmul vi s-a părut o întâmplare aievea sau, dacă vreţi, 
viaţa adevărată a devenit basm, pentru că spiritul și ființa 
voastră au trăit în lumea basmului. 

— N-am înțeles chiar tot ce ai spus, grăi tânărul 
negustor. Dar ai dreptate când ne-arâţi că- noi toți trăim 
în basme sau că basmele trăiesc în noi. Imi amintesc prea 
bine de frumoasele timpuri când, în ceasurile de tihnă, 
visam cu mintea trează. Ne închipuiam atunci că am fost 
aruncaţi de soartă pe insule pustii, neprimitoare; ne 
sfătuiam de ce anume să ne apucăm ca să ne ţinem 
zilele, şi nu o dată am construit colibe în desișuri de 
sălcii, ne-am hrănit ca vai de lume cu tot felul de poame . 
păcătoase, cu toate că numai la o sută de pași mai încolo - 
am fi putut găsi acasă mâncărurile cele mai gustoase, ba 
au fost zile când așteptam ivirea unei zâne milostive sau 
a unui pitic miraculos, care să se apropie de noi și să 
spună: „Peste puţin pământul din fața voastră se va 
despica; făceți-mi plăcerea de a cobori în palatul meu de 
cleștar și de a vă îndestula cu bunătăţile pe care vi le vor 
pune dinainte slujitorii mei." 

Tinerii pufniră în râs, dar recunoscură că prietenul 
lor spusese adevărul. 

— Şi azi încă, urmă unul dintre ei, chiar și azi, la 
vârsta mea, mi se mai strecoară uneori în sufiet vraja 
aceasta. Aşa, de pildă, m-ar supăra grozav şi aș socoti 

că-i o născocire neroadă dacă fratele meu s-ar năpusti în 
odaie şi - mi-ar spune; „Ai auzit de nenorocirea care l-a 
lovit pe vecinul nostru, brutarul cel burtos? S-a luat la 
hartā cu un vrăjitor şi acesta, ca să se răzbune, l-a 
transformat în urs, iar acum nenorocitul stă închis în 
odaia lui și urlă îngrozitor“.. M-aş supăra auzind una ca 
asta şi i-aș spune fratelui meu că-i un mincinos. Cu totul 
altceva ar fi însă dacă mi s-ar povesti că vecinul cel 
burtos a plecat într-o lungă călătorie, și ânume într-o ţară 
depărtată, necunoscută, şi că acolo a căzut în mâinile 
unui vrăjitor care l-a preschimbat în urs. Încetul cu 
încetul m-aș identifica cu întâmplările relatate, aș călători 
împreună cu vecinul cel gras, aș fi martorul unor aventuri 
minunate, și nu m-aș minuna deloc dacă l-aş vedea într-o 
blană de urs, umblând în patru labe. 

— Şi totuși, vorbi din nou bătrânul, există și un alt 
soi de povești fermecătoare, în care nu apar nici zâne, 
nici vrăjitori, nici palate de cleștar, nici duhuri care aduc 
mâncăruri neasemuite, nici pasărea măiastră, nici calul 
năzdrăvan, adică un soi de povești cu-totul deosebite de 
acelea cărora li se zice de obicei basme. 

— Ce vrei să spui? Explică-ne mai lămurit despre ce 
e vorba. Care alt soi, deosebit de cel numit basm? 
întrebară tinerii. 

— Cred că se cade să facem o deosebire între basme 
și istorisirile denumite îndeobște povești. Când v-aș 
spune că am de gând să vă povestesc un basm, ați ști. 
dinainte că va fi vorba de niște întâmplări care se abat de 
la mersul obișnuit al vieţii, petrecându-se într-o lume care 
nu mai e întru totul de natură pământească. Sau, ca să 
fiu mai lămurit, în basm vă puteţi aștepta la apariţia altor 
făpturi decât cele muritoare; în soarta ființei de care se 
“ocupă basmul intervin puteri străine, cum ar fi zânele sau 
vrăjitorii, duhurile și craii acestor duhuri; întreaga 
povestire ia o înfăţişare neobișnuită, miraculoasă, și 
poate fi privită ca, de pildă, țesătura covoarelor noastre, 
sau ca o seamă de picturi zugrăvite de cei mai buni 
maeștri de la noi, pe care franțuzii le numesc arabescuri. 
Pe adevărații musulmani îi oprește legea lor să readucă, 
în chip nelegiuit, pe pânză și în culori, oameni, aceste 

creaturi ale lui Alah, și de aceea în țesăturile lor se văd 
crengi şi copaci minunat împletiţi, terminaţi cu capete 
omenești, sau oameni care, în locul picioarelor, au cozi 
de pește sau tufișuri, într-un cuvânt; figuri care amintesc 
viața de toate zilele și, totuși, sunt neobișnuite. Aţi înţeles 
acum? 

— Cred că am ghicit ce vrei să spui, răspunse 
grămăticul, dar urmează, te rog. 

— Astfel este deci basmul: fantastic, neobișnuit, 
surprinzător. Şi pentru că-i străin de viaţa de toate zilele, 
e așezat adesea în ţări străine sau în vremuri de demult, 
aproape uitate. Toate țările, toate popoarele au asemenea 
basme, turcii la fel ca persanii, chinezii ca mongolii. 
Chiar și în ţara franțuzească ar exista, cică, o sumedenie, 
după cum mi-a spus cândva un ghiaur învăţat, numai că 
cele de acolo nu sunt atât de frumoase ca'ale noastre, 
căci în locul zânelor cu chip îngeresc, care locuiesc în 
palate neasemuite, la ei sunt femei care fac vrăji şi pe 
care ei le numesc zgripțuroaice, creaturi slute, viclene, 
care locuiesc în bordeie păcătoase şi, în loc să alunece 
sub cerul azuriu în scoici uriaşe, trase de grifoni, ele se 
avântă prin ceaţă, călare pe cozi de mătură. Mai există 
acolo și gnomi, şi spiriduşi, niște pitici scălâmbi care fac 
tot soiul de vrăjitorii. Prin urmare, așa se prezintă 
basmele; cu totul altfel sunt însă istorisirile, numite de 
obicei povești. Ele rămân cuminţi pe pământ, întâmplările 
dintr-insele se petrec în viața de toate zilele, și 
miraculoasă în aceste naraţiuni e mai totdeauna numai 
inlănţuirea: de evenimente din viaţa unui om care însă, nu 
datorită vrăjilor, deochiului sau- puterii zânelor, ca în 
basme, ci numai prin el însuși, sau în urma unei ciudate 
înlănțuiri de fapte devine bogat sau sărac, fericit sau 
urgisit. 

— Așa e! exclamă unul dintre tineri. Asemenea 
poveşti simple se găsesc și în istorisirile minunate ale 
Seherezadei, denumite „O mie şi una de nopți“. Cele mai 
multe din întâmplările trăite de sultanul Harun al Raşid și 
de vizirul său sunt de acest fel. 

— Și, totuși, trebuie să recunoașteţi, urmă bătrânul, 
că istorisirile acelea din „O mie și una de nopţi” nu sunt 

cele mai proaste. Dar cât de mult se deosebesc ele totuși, 
dacă ne gândim la cauzele care le determină, la 
desfășurarea lor, la întreaga lor plăsmuire, de basmul cu 
prințul Biribinker, sau de acela cu cei trei derviși care au 
un singur ochi, sau de basmul cu pescarul care scoate 
din mare lădița încuiată, cu pecetea regelui Solomon! În 
fond, însă, și unele şi altele sunt izvorâte din aceeași 
cauză fundamentală, care le dă farmecul acela deosebit, 
datorită căruia trăim și noi, în același timp, întâmplări 
excepționale, ieşite din comun. |n basme, latura 
excepţională a întâmplărilor rezidă în amestecul vrăjilor 
fabuloase cu viața obișnuită a omului; în istorisiri, 
evenimentele se produc, ce e drept, după legile naturale, 
dar într-un chip neprevăzut, surprinzător. 

— Ciudat! exclamă grămăticul. Foarte ciudat că, 
totuși, mersul acesta natural al lucrurilor ne atrage tot 
atât de puternic ca și cel supranatural din basme. Care o 
fi explicația? 

— Efectul identic se datorează zugrăvirii omului ca 
atare, răspunse bătrânul. În basme, minunâţiile se 
îngrămădesc într-o măsură atât de mare, iar omul 
acţionează atât de puţin din propria lui vrere, încât 
diferitele figuri și caracterul lor nu pot fi schițate decât 
fugitiv. Cu totul altceva se întâmplă în istorisirea 
obișnuită, unde felul cum vorbește și acţionează fiecare 
în concordanţă cu caracterul său reprezintă elementul 
principal și marea atracție a povestirii. 

— Aşa e, ai dreptate! întări tânărul negustor. Eu unul 
nu mi-am făcut niciodată timp să cuget mai adânc 
lucrurile acestea, m-am mulțumit să constat faptul și am 
trecut mai departe; m-am delectat cu câte unele povestiri, 
am găsit altele plicticoase, fără să-mi dau seama de isa 
Dar dumneata ne-ai dat cheia care desferecă secretul, 
piatră de încercare, cu ajutorul căreia putem cerceta și 
judeca fără greș. 

— Așa să şi faceţi totdeauna, întări bătrânul, dar 
plăcerea ce-o veţi simţi va fi mai mare dacă veți ști să 
cugetaţi la cele ce-ați ascultat. Ei, dar iată că acolo se 
ridică altul, gata să istorisească. 

Și așa era. Și noul. povestitor începu: 


POVESTEA LUI ALMANSOR 


— O, stăpâne! Oamenii care au vorbit înaintea mea 
au spus multe poveşti minunate, pe care le-au auzit în 
țări străine; cu rușine trebuie să mărturisesc că eu nu 
cunosc nici o povestire vrednică de a fi auzită de tine. 
Dar dacă n-ai să te plictisești, am să povestesc soarta 
minunată a unuia dintre prietenii mei. 

Pe vasul acela de pirați algerieni, de care m-a scăpat 
mâna ta milostivă, se afla un tânăr de vârsta mea, care nu 
mi se părea născut pentru veșmântul de rob pe care-l 
purta. Ceilalţi nefericiți de pe vas erau fie oameni 
neciopliţi și cruzi, cu care n-aş fi vrut să trăiesc laolaltă, 
fie oameni a căror limbă n-o cunoșteam; de aceea, când 
aveam un ceas de răgaz, mă așezam cu drag lângă 
tânărul acela. Se numea Almansor și, după felul său de a 
vorbi, era egiptean. Stăteam de vorbă cu plăcere și astfel 
am ajuns într-o zi să ne spunem unul altuia povestea 
vieţii noastre. Aceea a prietenului meu era mult mai 
ciudată decât a mea. 

Tatăl lui Almansor era un om de vază într-un oraș 
egiptean, al cărui nume nu mi l-a destăinuit. Zilele 
copilăriei şi le petrecuse în veselie și bucurii, înconjurat 
de toată strălucirea şi bunătăţile pământești. Totuși nu 
era răsfățat, iar mintea îi fusese luminată de timpuriu, 
căci tatăl lui era înțelept și voia să facă din el un om 
întreg; în afară de aceasta, avea un dascăl, un învăţat 

bine cunoscut, care îl ajuta să-și însușească tot ce 
trebuie să știe un tânăr. Almansor avea cam zece ani, 
când franțuzii au venit peste mare și s-au războit cu 
neamul lui. 

Se vede însă că tatăl băiatului nu le-a fost franțuzilor 
pe plac; într-o bună zi, când se gătea să meargă la 
rugăciunea de dimineaţă, ei veniră și-i cerură întâi pe 
soția lui, drept zălog pentru bunele sale gânduri față de 
franţuzi, iar când nu vru s-o dea, îl luară cu sila pe fiul 
său și-l duseră în tabăra lor. | 


În timp ce tânărul rob povestea aceste lucruri, șeicul 
își acoperi faţa şi în sală se auziră murmure de supărare. 

— Cum, strigară prietenii șeicului, cum poate acest 
tânăr să fie atât de nesocotit și,. printr-o astfel de 
povestire, să deschidă iarăși rănile lui Ali Banu, în loc să 
le vindece? Cum poate el să-i înnoiască durerea în loc 
s-o stingă? 

Chiar şi supraveghetorul robilor era mânios pe 
nerușinatul tânăr și-i porunci să tacă. 

Tânărul rob fu foarte mirat de toate acestea și-l 
întrebă pe şeic dacă în povestirea lui era ceva care nu i-a 
fost pe plac. | 

La aceste cuvinte, șeicul se ridică și spuse: 

— Liniștiţi-vă, prieteni! Cum poate acest tânăr să știe 
ceva de jalnica-mi soartă, când se află abia de trei zile 
sub acoperișul meu? În toate grozăviile pe care le-au 
săvârșit acești franțuzi, nu poate fi oare o soartă 
asemănătoare cu a mea? Nu s-ar putea oare ca însuși 
acel Almansor... Dar povestește mai departe, tânărul meu 
prieten! 

Tânărul rob făcu o plecăciune și urmă: ap 

— Așadar, tânărul Almansor fu luat în tabăra 
franțuzilor. Acolo o duse destul de bine, căci unul dintre 
mai-marii franțuzilor îl chemă în cortul său, iar 
răspunsurile băiatului, tălmăcite în limba lui, îi plăcură; 
după aceea avu grijă să nu-i lipsească mâncarea și. 
îmbrăcămintea; dar dorul după tatăl și mama sa îl făceau 
pe băiat foarte nefericit. El plânse multe zile de-a rândul, 
dar lacrimile sale nu-i înduioșară pe franţuzi. intr-o bună 

zi ei ridicară tabăra și Almansor crezu în sfârşit că o să se 
poată întoarce la ai lui, dar nu fu așa; oștirea începu să 
înainteze, dădea lupte cu mamelucii, și în acest timp, 
tânărul Almansor fu târât după ei. Ori de câte ori se ruga 
de căpeteniile mai mari și mai mici ale franţuzilor să fie 
lăsat să se întoarcă acasă, i se spunea că nu se poate, că 
e zâlog al credinţei tatălui său. Astfel merse din loc în loc 
zile îndelungate. | | 

Deodată, între ostași se iscă o frământare ce nu 
scâpă băiatului; aceștia ziceau că trebuiesc - strânse 
lucrurile, trebuiesc să plece înapoi, să se urce pe vase; 
Almansor era nebun de fericire, gândindu-se că acum, 
când franțuzii se întorceau în ţara lor, au să-i dea drumul. 

O luară cu cai și căruțe îndărăt spre coastă și, în cele 
din urmă, se zăriră corăbiile ancorate. Soldaţii începură 
să se urce pe vase; curând se lăsă noaptea. În timpul 
acesta, doar o parte din ei izbutiseră să se 
îmbarce. 

Oricât se strădui Almansor să rămână treaz, 
nădâjduind în fiece clipă că i se va da drumul, în cele din 
urmă căzu într-un somn adânc. 

Nu încăpea nici o îndoială că franţuzii îi puseseră 
ceva în apă ca să-l adoarmă, căci se trezi pe lumină, 
într-o încăpere mică, unde fusese adus după ce 
adormise. Sări din așternut, dar când atinse podeaua, se 
clâtină și căzu, căci podeaua sălta în sus și în jos şi totul 
în jurul lui părea că se mișcă și se învârtește. Se ridică 
din nou, ţinându-se de pereţi ca să poată ieși din 
încăperea în care se afla. In jur răsunau un vuiet și un 
șuierat ciudat; nu știa dacă visează sau dacă e treaz, căci 
nu auzise niciodată ceva asemănător. În sfârșit ajunse la 
O scăricică și urcă anevoie treptele. Ce spaimă îl 
cuprinse! De jur împrejur nu văzu altceva decât cerul și 
marea: se afla pe un vas. 

Atunci începu să plângă deznădăjduit. Voia să fie dus 
îndărât, voia să se arunce în mare și să pornească înot 
inapoi, înspre ţara. lui, dar franţuzii îl ţinură bine şi unul 
dintre mai-marii lor îl chemă la el, îi făgădui că, de va fi 
ascultâtor, va putea să se înapoieze în ţara lui, şi-i arătă 
că nu mai fusese cu putinţă să fie dus de la țărm spre 

casă; că dacă ar fi fost lăsat acolo, pe mal, ar fi pierit în 
chip jalnic. 

Dar franțuzii nu și-au ţinut cuvântul, căci vasul a 
plutit pe apă multe zile în șir, iar când în cele din urmă a 
aruncat ancora, nu mai erau pe coasta Egiptului, ci în 
Franţa! 

În timpul lungii călătorii, ba chiar din tabără, 
Almansor începuse să înțeleagă și să vorbească limba 
franțuzilor, ceea ce îi prinse foarte bine în această țară, 
unde nimeni nu cunoștea limba lui. El fu dus înăuntrul 
țării vreme de mai multe zile, și peste tot lumea se aduna 
să-l vadă, fiindcă însoțitorii săi spuneau că este fiul 
regelui Egiptului, care-l trimisese în Franţa la învăţătură. 

Ostaşii vorbeau astfel numai pentru ca lumea să 
creadă că ei au învins Egiptul și că au făcut pace cu 
această țară. 

După un drum de mai multe zile pe uscat, ajunseră 
într-un oraş mare, ținta călătoriei lor. Acolo fu încredinţat 
unui vrăci, care-l luă în casa lui și-l sili să-și schimbe 
toate obiceiurile moștenite. 

Inainte de toate trebui să îmbrace haine franțuzești 
care, fiind foarte strâmte și scurte, stinghereau mișcările 
și nici pe departe nu erau atât de frumoase ca cele 
egiptene. Apoi nu mai avu voie să se plece cu brațele 
încrucișate, ci, dacă voia să-și arate cinstirea față de 
cineva, trebuia să-și smulgă de pe cap, cu o mână, 
pălăria mare, neagră, de pâslă, semănând întru totul cu 
cele pe care le purtau toţi bărbații, iar cealaltă mână 
trebuia s-o întindă într-o parte şi să-și rotească piciorul . 
drept. De asemenea, nu mai avea voie să șadă jos, cu 
picioarele încrucişate, după plăcutul obicei din Orient, ci 
trebuia să stea pe niște scaune înalte, iar picioarele să-i 
atârne pe podea. La masă avea mari neplăceri, căci tot ce 
voia să ducă la gură trebuia mai întâi înfipt într-o furculiță 
de fier. 

Vraciul era un om aspru și rău la suflet, care-l 
chinuia mereu, căci de câte ori băiatul uita și spunea 
unui oaspete: «Salem aleicum!», îl bătea cu bâţul, 
deoarece trebuia să zică: «Votre serviteur!» De asemenea, 
nu mai avea voie să gândească, să vorbească sau să scrie 

în limba lui, ci, cel mult, să viseze, și poate că și-ar fi uitat 
cu desăvârșire limba, dacă n-ar fi locuit în acel oraș un 
om care i-a fost de mare folos. 

Omul acesta era un bătrân foarte învăţat, care 
cunoștea multe limbi străine: araba, persana, copta ȘI 
chiar chineza, din toate știa câte puţin; în acea ţară, el 
era socotit tobă de carte și i se dădeau mulți bani ca să-i 
înveţe și pe alți oameni aceste limbi. 

Invăţatul îl chema pe Almansor la el de câteva ori pe 
săptămână, îl ospăta cu poame rare și cu altele, iar 
bâiatul se simțea ca la el acasă. Bătrânul era un om 
ciudat. li făcuse lui Almansor veșminte cum purtau 
bărbații suspuși din Egipt. Aceste veșminte le păstra în 
casa lui, într-o încăpere anume. Când Almansor venea la 
el, îl trimitea cu un slujitor în camera aceea şi îl lăsa să se 
imbrace după obiceiul ţării sale. De acolo era dus apoi în 
«Mica Arabie» — așa se chema una din sălile casei 
învățatului. 

Sala aceasta era împodobită cu tot felul de copaci 
cultivați artificial — palmieri, bambuși, cedri tineri și alţii 
— precum și cu flori care cresc numai în țările orientale. 
Pe podea se aflau așternute covoare persane, iar de-a 
lungul pereților se înşirau perne; nicăieri nu se vedea un 
scaun sau o masă franţuzească. 

Bătrânul învățător ședeă pe una din perne, arătând 
cu totul altfel ca de obicei; în jurul capului avea un 
turban dintr-un frumos şal turcesc, sub gură avea legată 
o barbă sură care-i ajungea până la brâu și care semăna 
cu una adevărată, o barbă impunătoare de om însemnat. 
Purta biniş de şșahmarand, croit dintr-un halat vechi, 
șalvari largi turcești, papuci galbeni și, cu toate că era 
pașnic din fire, în zilele acelea își atârna la șold un 
iatagan, iar în brâu își înfigea un hanger bătut cu pietre 
false. Fuma dintr-o narghilea lungă de doi coți și era 
slujit de oamenii săi, îmbrăcați și ei în port persan, unii 
dintre ei -având fața și mâinile înnegrite cu vopsea. 

La început, toate acestea i se păru cam ciudate lui 
Almansor; curând însă el își dădu seama că ceasurile 
când se supunea dorințelor bătrânului îi erau foarte 
folositoare. Dacă la vraci nu avea voie să rostească nici 

un cuvânt egiptean, aici îi era interzisă orice vorbă în 
graiul franțuzilor; la intrare, Almansor trebuia să 
rostească cuvintele vestitoare de pace, la care bătrânul 
persan răspundea cu multă gravitate; apoi, el îi făcea 
semn tânărului să se așeze alături și începeau să 
vorbească în graiul persan, arab, copt, precum și în.alte 
graiuri, ceea ce el numea un taifas cărturăresc oriental. 

Lângă el stătea un slujitor care, făcând pe robul în 
ziua aceea, ţinea o carte mare de cuvinte; și când uita 
vreun cuvânt, bătrânul făcea semn robului, căuta repede 
ce voia să spună și-și urma vorba. 

Robii aduceau vase turceşti cu şerbet și alte bunătăâţi, 
iar când Almansor voia să-l bucure nespus pe bătrân, îl 
încredința că la el totul e în ordine ca în Orient. 

Almansor citea foarte frumos în graiul persan și acest 
lucru era de cea mai mare însemnătate pentru bătrân. El 
avea multe scrieri persane și-l punea pe băiat să-i 
citească din ele, urmărindu-l cu luare-aminte și aflând 
astfel cum trebuie rostit bine. 
| Acestea erau zilele de bucurie pentru bietul 
Almansor, căci niciodată nu pleca de la bătrânul învăţător 
fără daruri și, de multe ori acesta îi dădea chiar daruri de 
preţ, ca bani, albituri sau alte lucruri folositoare, de care 
ducea lipsă în casa vraciului. 

Astfel trăi Almansor câţiva ani în orașul cel mai mare 
-din Franţa, şi în tot acest timp dorul de ţară nu i se stinse 
o clipă în piept. Când împlini cincisprezece ani, se 
petrecu o întâmplare hotărâtoare pentru soarta sa. 

Cel mai mare general al franțuzilor — acela cu care 
Almansor vorbise deseori în Egipt — devenise împărat și 
stăpânitor peste ei. Almansor îşi dădea seama că se 
întâmplă ceva însemnat în oraş, după marile serbări ce 
aveau loc, dar nu-și putea închipui că acela pe care-l 
văzuse în Egipt era acum împărat căci generalul era un 
om foarte tânăr. 

Într-o zi, Almansor mergea pe unul din podurile de 
peste marele fluviu ce străbătea orașul; deodată, el zări 
un om în haine simple de ostaș, ce se rezema de 
parmaclâcul podului și privea undele apei. Se uită cu 
luare-aminte la faţa omului şi-şi spuse că-l mai văzuse 

undeva. Străbătu pe rând toate încăperile amintirilor şi, 
când ajunse la ușa camerei Egiptului, își aminti deodată 
că omul era generalul franțuzilor, cu care stătuse deseori 
de vorbă în tabără și care se îngrijise totdeauna cu 
bunătate de el. Nu-i știa bine numele, dar își luă inima în 
dinți, se apropie şi, încrucișând braţele pe piept, după 
obiceiul țării sale, rosti numele pe care i-l dădeau ostașii 
intre ei: 

— Salem aleicum, Petit-Caporal! 

Omul se întoarse mirat, se uită la tânăr cu o privire 
ageră, se gândi și apoi zise: 

— Doamne, e cu putință? Tu aici, Almansor? Ce face 
tatăl tău? Cum stau lucrurile în Egipt? Ce vânt te-aduce 
pe la noi? 

Atunci Almansor nu se mai putu stăpâni, începu să 
plângă amarnic și răspunse: 

— Va să zică nu ştii ce-au făcut cu mine câinii aceia, 
franțuzii tăi, Petit-Caporal? Nu ştii că nu mi-am mai văzut 
țara de mulţi ani? 

— Nu cumva, spuse generalul, și fruntea i se 
întunecă, nu cumva te-au adus încoace cu ei? 

— Ba da, chiar aşa s-a întâmplat, răspunse 
Almansor. În ziua când ostașii voştri s-au îmbarcat, 
mi-am văzut țara pentru ultima oară; m-au luat cu ei, și 
un căpitan, îinduioșat de jalea mea, plăteşte pentru mine 
unui vraci afurisit, care mă bate și mă lasă aproape 
nemâncat. Vai, Petit- -Caporal, urmă el din toată inima, îmi 
pare bine că te-am întâlnit. Trebuie să mă ajuti! 

Omul, căruia îi vorbea astfel, zâmbi și-l întrebă cum 
să-l ajute. 

— Uite, zise Almansor, n-ar fi frumos să-ţi cer ceva: 
odinioară ai fost atât de bun cu mine; dar știu că şi tu ești 
sărac, şi, chiar când erai general, nu te imbrăcai 
niciodată atât de frumos ca ceilalţi; și nici acum, 
judecând după haine și pălărie, nu pare să-ţi meargă prea 
bine. Dar franțuzii au ales de curând un sultan și, fără 
îndoială, cunoști oamenii din preajma lui: pe ienicer-aga, 
pe reis-efendi ori pe capudanpașa, nu? 

— Ba da, făcu omul. Dar ce să fac? 

— Ai putea să pui o vorbă bună pentru „mine pe 
lângă aceștia, Petit-Caporal, ca să-l roage pe sultanul 
franțuzilor să-mi dea drumul, apoi mi-ar trebui și ceva 
bani pentru călătoria pe mare; dar, înainte de toate, 
trebuie să-mi făgăduiești că despre toate astea n-ai să 
spui nimic nici vraciului, nici învățătorului arab. 

— Cine e învățătorul arab? întrebă celălalt. 

— E un om ciudat; dar despre asta am să-ți 
povestesc altă dată. Dacă află ceva, n-am să mai pot 
pleca din Franţa. Vrei să pui o vorbă bună pentru mine? 
Spune drept! 

— Vino cu mine, răspunse generalul. S-ar putea să-ţi 
fiu de folos chiar acum. 

— Acum? strigă băiatul; înspăimântat. Acum, pentru 
nimic în lume! Vraciul o să mă bată; trebuie să mă 
grăbesc să ajung acasă. 

— Ce duci în coș? întrebă celălalt, ținându-l pe loc. 

Almansor roşi și nu voia să-i arate, dar pe urmă îi 
spuse: 

— lată, Petit-Caporal, trebuie să slugăresc aici ca cel 
de pe urmă rob. Vraciul e tare zgârcit și mă trimite în 
fiecare zi la piaţa de zarzavaturi și de peşte ce se află la 
un ceas depărtare de noi; acolo trebuie să târguiesc de la 
precupeţe murdare, pentru că e mai ieftin cu câţiva 
bănuţi decât în piaţa din apropierea case noastre. Uite, 
pentru scrumbia asta stricată, pentru pumnul ăsta de 
salată, pentru fărâma asta de unt trebuie s-o întind în 
fiecare zi câte două ceasuri pe jos. Vai, dacă ar ști tatăl 
meu! 

Omul căruia Almansor îi povestea aceste lucruri fu 
mișcat de durerea băiatului și îi zise: 

— Vino cu mine și fii liniștit! Vraciul nu-ți va face 
nimic, chiar dacă n-o să mănânce astăzi nici scrumbie, 
nici salată. Fii pe pace și vino! i 

Spunând aceste cuvinte, îl luă pe Almansor de mână 
şi-l duse cu el; deși acestuia îi bătea inima gândindu-se la 
vraci, pe fața şi în vorbele omului se citea atâta siguranţă, 
încât se hotărî să-l urmeze. | 

Merse deci cu coșuleţul pe braț împreună cu 
soldatul, străbătând tot felul de uliţe, și i se păru că toți 

oamenii își scoteau pălăria în faţa lor și se opreau în loc 
uitându-se după ei. Spuse acest lucru însoțţitorului său, 
dar el râse și nu-i răspunse nimic. 

In sfârșit ajunseră la un palat măreț și însoţitorul său 
se îndreptă spre clădire. 

— Aici locuiești, Petit-Caporal? întrebă Almansor. 

— Aici locuiesc, răspunse el. Am să te duc la nevasta 
mea. 

— Frumoasă casă! zise Almansor. De bună seamă, 
ţi-a dat-o sultanul? 

— Mi-a dat-o împăratul, ai dreptate, răspunse 
insoțitorul său și amândoi intrară în palat. 

Urcară pe o scară, iar apoi trecură printr-o sală 
frumoasă, unde îi spuse să lase coșul din mână, și intră 
împreună cu: el într-o încăpere încântătoare, unde o 
femeie şedea pe o canapea. 

Omul vorbi cu ea într-o limbă străină, după care 
râseră amândoi cu poftă; pe urmă, femeia îl întrebă pe 
Almansor în limba franțuzească tot felul de lucruri despre 
Egipt. | 

in cele din urmă, Petit-Caporal îi spuse băiatului: 

— Cel mai bun lucru este să te duc chiar acum la 
împărat şi să-i vorbesc de tine. 

Almansor se. sperie cumplit, dar se gândi la 
nenorocirea în care se afla și la ţara lui. 

— Celui nefericit, le spuse el celor doi, celui nefericit 
Alah îi insuflă o mare îndrăzneală în ceasurile de 
restriște, și acum n-o să mă lase nici pe mine, un biet 
oropsit. Fie și așa! Am să merg la el. Dar spune-mi, 
Petit-Caporal, trebuie să cad în genunchi în faţa lui, să 
ating podeaua cu fruntea? Ce trebuie să fac? 

Cei doi izbucniră din nou în râs şi-i spuseră că nu-i 
nevoie să facă așa ceva. 

— Arată înfricoșător și măreț? întrebă el din nou. Are 
barbă lungă? Are ochi scânteietori? Spune-mi, cum 
arată? 

Insoțitorul său râse și iar zise: 

— N-am să-ți spun cum arată, Almansor; ai să 
ghicești singur care e. iți spun doar atât, ca semn de 
recunoaștere: când va fi de faţă, cei ce se vor afla în sala 


sir, 

împăratului îşi vor scoate respectuoși pălăria, iar cel ce 
va sta cu ea pe cap acela este împăratul. 

Zicând aceasta, îl luă de mână și o porniră împreună 
spre sala împăratului. Cu cât se apropiau, cu atât mai 
tare îi bătea inima băiatului, și, ajunși în dreptul uşii, 
începură să-i tremure genunchii. 

Un slujitor deschise ușa; înăuntru stăteau roată cel 
puţin treizeci de bărbaţi, toți îmbrăcaţi frumos și. plin de 
aurării şi de stele, cum este obiceiul la franțuzi pentru cei 
mai înalți sfetnici ai împăratului; Almansor se gândi că 
însoţitorul său, îmbrăcat atât de sărăcăcios, trebuie să fie 
cel mai neînsemnat dintre aceștia. Toţi își descoperiră 
capul şi Almansor se uită după cel cu pălăria pe cap, căci 


“acesta trebuia să fie împăratul. Dar căutarea lui fu 


zadarnică. Toţi își ţineau pălăria în mână; așadar, 
împăratul nu era printre ei; atunci privirea îi căzu 
întâmplător asupra însoțitorului său, și ce să vezi! Acesta 
avea pălăria pe cap! 

Uimit, băiatul înmărmuri. Se uită lung la însoțţitorul 
său: şi apoi rosti, scoțându-și și el pălăria: 

— Salem aleicum, Petit-Caporal! După câte știu, eu 
nu sunt sultanul franțuzilor; deci nu se cuvine să stau cu 
pălăria pe cap; dar tu stai cu ea pe cap, Petit-Caporal, tu 
ești oare împăratul? 

— Ai ghicit, răspunse acesta, și în afară de asta, sunt 
prietenul tău. Nu da pe mine vina nenorocirii tale, ci pe o 
nefericită de încurcătură, și fii încredințat că te vei 
întoarce în ţara ta cu cel dintâi vas. Acum du-te la soția 
mea, povesteşte-i despre învățătorul arab și despre cele 
ce ştii. Scrumbia. și salata am să le trimit vraciului, iar tu 
ai să rămâi să locuiești în palatul meu. 

Astfel vorbi omul care era împăratul; Almansor căzu 
în genunchi la picioarele lui, îi sărută mâna și-i ceru 
iertare că nu-l recunoscuse de la început, căci nici nu se 
putea vedea că e_ împărat. 

— Ai dreptate, zise împăratul râzând. Când ești 
împărat numai de câteva zile, nu-i cu putinţă să-ţi stea 
scris în frunte. | 

Astfel vorbi şi-i făcu semn să se depărteze. 

Din ziua aceea, Almansor trăi fericit și mulțumit. Pe 
învățătorul arab, despre care îi povestise împăratului, avu 
voie să-l viziteze de câteva ori; pe vraci însă nu-l mai văzu 
niciodată. După câteva săptămâni, împăratul îl chemă la 
el și-i spuse că vasul cu care avea să-l trimită în Egipt 
așteaptă ancorat. 

Almansor era nebun de bucurie; i-au fost de ajuns 
câteva zile ca să se pregătească și, cu inima plină de 
recunoştinţă și încărcat de comori și daruri bogate, plecă 
de la împărat spre țarmul mării şi se urcă pe corabie. 

Dar Alah vru să-l mai încerce încă, să-i câlească și 
mai mult dârzenia în nenorocire, și nu-i îngădui să vadă 
încă țărmurile ţării sale. 

Un alt neam de ghiauri, englezii, se războiau atunci 
pe mare cu împăratul. Ei luau toate vasele pe care le 
biruiau, și astfel se întâmplă că, în a șasea zi a călătoriei, 
vasul pe care se afla Almansor fu înconjurat și lovit de 
ghiulele de vase englezeşti; ei fură nevoiţi să se dea 
prinşi și întregul echipaj fu îmbarcat pe un vas mic, care 
merse după celelalte mai departe. 

Dar drumul pe mare nu e mai puţin nesigur decât cel 
din pustiu, unde tâlharii atacă pe neaşteptate caravanele, 
omoară și jefuiesc. O corabie de pirați din Tunis se 
apropie de micul vas, pe care furtuna îl despărțise de 
vasele mai mari; toți oamenii fură luaţi, duși în Alger și 
vânduți. 

Almansor nu avu parte de o robie atât de aspră ca 
ghiaurii, fiind drept- -credincios; totuşi pierdu orice 
nădejde de a-şi mai vedea vreodată tara Și pe tatăl său. . 
Acolo el sluji la un om bogat timp de cinci ani; trebuia să 
stropească florile și să îngrijească grădina. Dar omul cel 
bogat muri fără moștenitori, avuţiile lui se risipiră, robii 
fură împărţiţi și Almansor căzu în mâinile unui neguţâtor 
de robi. Acesta tocmai pregătea un vas pentru a vinde 
robi în altă parte cu preț mai mare. Intâmplarea făcu să 
fiu şi eu un rob al acestui neguțător și am ajuns pe 
același vas pe care se afla Almansor. Acolo l-am 
cunoscut și acolo mi-a povestit ciudata sa soartă. Dar 
când am coborât pe uscat, am fost martorul celei mai 
minunate voințe a lui Alah: ţărmul pe care am coborât era 

cel al țării sale, piaţa în care am fost puși în vânzare era 
piața orașului său de baștină, și, o, stăpâne, ca să fiu 
scurt, cel care l-a cumpărat era chiar tatăl său, scumpul 
său tată! | 

Când se încheie această povestire, șeicul Ali Banu 
căzu pe gânduri; fără voia sa, istorisirea îl zguduise; 
pieptul i se ridica, ochii îi ardeau și adeseori fusese gata 
să-l întrerupă pe tânărul rob, dar sfârșitul povestirii nu 
păru să-l mulțumească. 

— Are acum douăzeci și unu de ani, spui tu? întrebă 
el. | 

— Stăpâne, are vârsta mea, douăzeci și 
unu-douăzeci și doi de ani. 

— Şi în ce oraș ţi-a spus că s-a născut? Asta nu 
ne-ai arătat. 

— Dacă nu mă înșel, răspunse tânărul, în Alexandria. 

— Alexandria! strigă șeicul. E fiul meu! Unde se află 
acum? Nu spuneai că se numește Kairam? Are ochi negri 
și păr castaniu? 

— Are, şi în ceasurile de duioșie își spunea Kairam, 
nu Almansor. 

— În numele lui Alah, spune-mi: tatăl său l-a 
cumpărat în faţa ochilor tăi, așa ziceai. Era sigur că e 
tatăl său? Atunci totuși nu e fiul meu. 

Robul răspunse: | 

— Mi-a spus:,Alah fie lăudat! După atâta amar de 
nenorocire, iată piaţa orașului meu de baștină!” Trecu o 
bucată de vreme și după colț se ivi un om de vază. 
Văzându-t, el strigă: „O, ce dar scump al cerului sunt 
ochii! Îl mai văd o dată pe scumpul meu tată!“ Omul s-a 
apropiat de noi, s-a uitat când la unul, când la altul, și în 
cele din urmă l-a cumpărat pe acela caruia i se 
întâmplaseră toate acestea. Atunci el și-a înalțat glasul 
către Alah, a rostit o rugăciune fierbinte de mulțumire și 
mi-a șoptit: „Acum merg din nou pe drumul fericirii, căci 
cel care m-a cumpărat e chiar tatăl meu! | 

— Aşadar, nu e fiul meu, Kairam al meu! zise șeicul, 

Atunci tânărul nu se mai putu stăpâni; lacrimi de 
bucurie îi țâșniră din ochi, se aruncă la picioarele șeicului 
și strigă: 

— Şi totuși e fiul tău, Kairam-Almansor, căci tu ești 
acela care l-ai cumpărat! 

— Alah! Alah! Ce minune, ce negrăită minune! 
strigară cei de față, îmbulzindu-se. 

Şeicul însă rămase mut, cu privirile aţintite spre 
tânărul care-și ridicase spre el frumosu-i chip. 

— Prietene Mustafa, spuse el bătrânului derviş, ochii 
mei sunt împânziți de un văl de lacrimi și nu pot 
recunoaște dacă pe fața lui sunt întipărite trăsăturile 
maicii care l-a purtat în pântec. Apropie-te și privește-l! 

Bătrânul veni mai aproape, îl privi lung, îi puse mâna 
pe frunte și-l întrebă: 

— Kairam! Ce vorbe ţi-am spus în ziua nenorocirii, în 
tabăra franțuzilor? 

— Scumpul meu învăţător, răspunse tânărul, ducând 
mâna bătrânului la buze, ele au fost următoarele: „Cel cu 
cugetul curat nu rămâne singur nici în pustiul nefericirii, 
căci are un tovarăș care merge alături de el şi-l mângâie“. 


Atunci bătrânul ridică ochii, multumind cerului: îl 
strânse pe tânăr la pieptul său, îl duse dinaintea șeicului 
Și zise: 

— Primește-l! Pe cât e de neîndoielnic că l-ai jelit 
zece ani, pe atât e de neîndoielnic că e fiul tău Kairam. 

Șeicul era nebun de bucurie și încântare; privea 
întruna cu nesaţ chipul celui regăsit şi revedea limpede 
trăsăturile fiului său din ziua când îl pierduse. 

Toţi cei de faţă împărtășeau bucuria lui, căci îl 
iubeau și fiecăruia i se păru în ziua aceea că-i fusese 
dăruit un fiu. 

Acum, sala fremăta iar de cântări și veselie ca în 
zilele fericirii și ale bucuriei. Tânărului i se ceru să mai 
spună o dată povestea, dar acum cu și mai multe 
amânunte, și toți avură cuvinte de laudă pentru cei care-i 
purtaseră. de grijă lui Kairam — învățătorul arab, 
împăratul și toți ceilalți. Rămaseră toți laolaltă până 
noaptea târziu și, la plecare, șeicul făcu daruri de preţ 
fiecăruia dintre prietenii săi, ca să-și amintească 
întotdeauna de această zi a bucuriei. 

Apoi Șeicul arătă feciorului său pe cei patru tineri și-i 
pofti să vină cât mai des la el, hotărând că tânărul va 
învăța cu grămăticul meșteșugul scrisului, că va face cu 
pictorul mici călătorii, că neguţătorul va împărtăși cu el 
desfătările cântului și danțului, iar cel de-al patrulea va 
pregăti pentru ei toate petrecerile. Fură și ei copleșiți de 
daruri și ieșiră bucuroși din casa -șeicului. 

— Cui îi datorăm toate astea? spuseră toţi într-un 
glas. Cui, dacă nu bătrânului? Cine și-ar fi închipuit asta 
în ziua când ne-am oprit în fața acestei case și ne-am 
dezlănţuit cu ocări împotriva șeicului? 

— Şi cât lesne ne-ar fi fost să nu ţinem seamă de 
învățăturile bătrânului, spuse altul, sau să-l batjocorim și 
pe el. Căci, jerpelit cum era, părea un biet nenorocit; cine 
să-și fi închipuit că e înțeleptul Mustafa? 

— Dar ce-i mai minunat e că aici, chiar aici ne-am 
dat în vileag și dorințele noastre, zise grămăticul. Unul 
spunea că i-ar plăcea să călătorească, altul că s-ar 
bucura să cânte și să joace, al treilea că ţine să aibă în 
juru-i prieteni buni, iar eu că mi-ar plăcea să citesc și să 
ascult povești, și nu ni s-au împlinit oare toate aceste 
dorințe? Mie nu-mi este oare îngăduit acum să citesc 
toate cărţile șeicului și să cumpăr orice scriere care-mi 
place? 

— lar mie nu mi-a spus oare să-i pregătesc toate 
ospeţele şi să am grijă de toate petrecerile sale, dându-mi 
dreptul de a lua și eu parte la ele? zise celălalt. 

— Dar eu? Ori de câte ori îmi vine pofta să ascult 
cântec sau viers din strune ori să privesc danţuri, nu sunt 
oare liber să mă duc la el și să-l rog să-mi împrumute 
robii de care am nevoie? 

— Dar eu! exclamă pictorul. Până în ziua aceasta am 
fost sărac și n-am putut să fac un pas afară din oraș; 
acum mi-e dat să călătoresc unde-mi place! 

— Da! exclamară toţi. A fost tare bine că l-am urmat 
pe bătrân; altminteri, cine știe ce s-ar fi ales de noi? 

Aşa vorbiră cei patru tineri și plecară bucuroși și 
fericiți la casele lor. | 


HANUL DIN SPESSART 


/ 


Odată, în vremuri de demult, pădurea Spessart era 
brăzdată doar de câteva drumeaguri proaste și 
neumblate. Prin pădurea aceasta treceau într-o zi doi 
flacâi. Unul, cam de vreo optsprezece ani, era făurar de 
scule, iar celălalt — după înfățișare să tot fi avut 
șaisprezece ani — era giuvaergiu și pare-se că atunci 
plecase în cea dintâi călătorie a sa. Dădea în amurg. 
Molizii și fagii uriași așterneau umbre negre pe poteca 
îngustă pe care pășeau cei doi drumețţi. Făurarul mergea 
voinicește înainte, fluierând un cântecel sau aruncând din 
când în când câte o vorbă câinelui său Munter. Nu prea 
părea să se teamă că noaptea era foarte aproape și că 
până la cel dintâi han mai aveau cale lungă. În schimb, 
Felix, giuvaergiul, întorcea mereu capul, uitându-se cu 
teamă în urma sa; foșnetul frunzişului răscolit de vânt i se 
părea că-i zgomot de paşi, iar în tufișurile de pe marginea 
drumului, care se zbuciumau și se clătinau încoace și 
încolo, i se năzărea că vede oameni la pândă. 

Altminteri, tânărul giuvaergiu nu credea în 
închipuirile prostești ale celor săraci cu duhul și nu era 
nici lipsit de curaj. La Wurzburg, unde-și petrecuse anii 
de învățătură, era cunoscut ca un tânăr neînfricat și 
inimos. Totuși, în ziua aceea îl cuprinsese un simțământ 
„ciudat. | se îndrugase despre pădurea Spessart câte în 
lună și în stele. Se spunea că pădurea e bântuită de o 

numeroasă ceată de tâlhari și că-n ultimele săptămâni 
aceştia ieșiseră în calea multor călători și-i jefuiseră. Se 
povesteau lucruri îngrozitoare despre ei şi despre 
omorurile săvârșite de curând. De aceea Felix tremura 
puțintel pentru viața lui, căci ce-ar fi putut face doi 
sărmani băieți împotriva unei bande de tâlhari înarmaţi? 
Acum îi părea rău că ascultase de făurar, prietenul lui, și 
că pătrunseseră atât de adânc în inima codrului, în loc să 
înnopteze pe undeva, pe la margine. 

— Dacă or sări tâlharii pe noi la noapte și mi-oi 
pierde viața şi tot ce am la mine, apoi să știi că numai tu. 
eşti de vină, făurare, fiindcă tu m-ai îndemnat să intru în 
pădurea asta cumplită. 

— Ține-ţi firea! răspunse celălalt. O calfă obișnuită 
cu drumețţia n-are de ce se teme. Crezi că domnii tâlhari 
din Spessart or să ne facă cinstea să ne iasă înainte şi să 
ne omoare? De ce să se ostenească? Pentru straiele mele 
de duminică pe care le port în desagă sau pentru bănuții 
de drum ce-i am în buzunar? Ca să meriţi cinstea de a fi 
ucis de ei trebuie să călătorești într-o caleașcă cu patru 
cai, să fii înveșmântat în mătăsuri și împodobit cu aur. 

— Ascultă! Parcă a fluierat cineva! strigă Felix 
înspăimântat. 

— Şuieră vântul printre crengi. Hai mai repede! Nu 
mai avem mult. 

— Vorbești despre omor ca despre un lucru de 
nimic, urmă giuvaergiul. Îți dă mâna! Pe tine or să te 
întrebe ce ai la tine, o să-ţi scotocească prin buzunare și 
prin desagă, or să-ţi ia poate straiele de duminică, 
guldenul și cei treizeci de creițari. Dar pe mine or să mă 
ucidă nuraidecât, fiindcă am aur și giuvaeruri. 

— La ce bun să te omoare? Să zicem că în clipa asta 
ar ieşi din tufiş patru-cinci inși înarmaţi și, îndreptând 
puștile spre noi, ne-ar întreba cuviincios: „Ce aveţi asupra 
dumneavoastră? Ca să nu vă simţiţi prea împovăraţi, 
lăsaţi-ne să vă ajutăm să căraţi greutăţile...“, și multe alte 
vorbe binevoitoare de acest fel. N-ai sta mult pe gânduri: 
ti-ai desface baierele traistei, ai scoate vesta galbenă, 
haina albastră, cele două cămăși, toate salbele, brăţările, 


BASME i 165 
pieptenii și tot ce mai ai la tine, le-ai așeza binişor jos şi 
ai spune bogdaproste că-ți lasă viaţa. 

— s-o crezi tu! răspunse mânios Felix. Să le dau 
podoabele pe care le duc nașei mele, prea-buna doamnă 
contesă? Mai bine mor, mai bine mă taie în bucăţi! Cine 
s-a îngrijit, de când eram copil de zece ani, ca o mamă, 
de creşterea mea? Cine a cheltuit pentru ucenicia mea, 
pentru imbrăcăminte, pentru tot ce aveam trebuinţă? Şi 
iată că a sosit în sfârșit clipa când pot s-o văd și să-i 
dăruiesc câte ceva din roadele muncii mele. Îi duc nişte 
giuvaeruri tocmite de ea la meșterul meu. Vreau să-i arăt 
iscusinţa pe care am dobândit-o. Şi tocmai acum să pierd 
tot? Să-mi ia până și vesta galbenă pe care tot de la eao 
am? Nu, mai bine moartea decât să dau unor nemernici 
giuvaerurile naşei mele! 

— Nu fi neghiob! îl certă făurarul. Dacă or să te 
ucidă, doamna contesă tot n-o să capete giuvaerurile. De 
aceea e mai bine să le dai, ca să scapi cu viaţă. 

Felix tăcea. intunericul nopţii se lăsase ca un 
zăbranic negru peste toată pădurea; la lumina palidă a 
lunii. noi nu vedeai nici la cinci paşi. Inima lui Felix se 
strângea tot..mai mult de frică. Nu se dezlipea de 
tovarășul său de drum, întrebându-se mereu dacă poate 
pune temei pe vorbele lui. Au mers așa cale de vreun 
ceas. Deodată, în zare, s-a ivit o luminiță. Tânărul 
giuvaergiu a privit într-acolo. cu îngrijorare: dacă era un 
cuib de tâlhari? Făurarul l-a lămurit însă că nu putea fi 
vorba de tâlhari, deoarece aceştia, de obicei, își sapă 
adăposturi sâu bordeie în pământ. Pesemne că 
ajunseseră la hanul despre care pomenise un drumeț 
când intraseră în pădure. ; 

inainte lor se vedea o clădire lungă, dar scundă. În 
fața ei se afla o căruță, iar pe undeva, prin preajmă, se 
auzeau nişte cai nechezând. Faurul s-a apropiat de o 
fereastră, al cărei oblon era deschis, făcându-i semn 
tovarăşului său să vină și el. Amândoi s-au ridicat în 
vârful picioarelor, casă vadă mai bine. Lângă sobă, 
într-un jilț, dormea un om, care, după îmbrăcăminte, 
părea cărăuș. Pesemne că a lui era căruţa din fața casei. 
De cealaltă parte a. sobei stăteau o femeie şi o fetișcană 

şi torceau. La o masă de lângă perete şedea un bărbat, 


cu un pahar de vin dinainte și cu capul sprijinit în mâini. 
Obrazul nu i se vedea. Faurul socoti că, după 
îmbrăcăminte, acesta era un bărbat de neam. 

Un câine de casă îi simţi pe cei doi tineri care 
iscodeau sub fereastră și începu să latre. Munter, câinele- 
faurului, îi răspunse de îndată și în ușă ieși o slujnică, să 
vadă cine vine. 

Celor doi oaspeţi li se făgădui o cină și câte un pat. 
Flăcăii intrară în casă, își lăsară într-un colţ traistele 
grele, toiagul și pălăria și se așezară la masa omului pe 
care-l văzuseră stând cu capul sprijinit în mâini. Acesta 
răspunse prietenos la vorbele de bineţe ale drumeților, 
înălțând capul; avea un chip tânăr și distins. 

— Aţi întârziat pe drum, spuse el. Nu v-aţi temut să 
treceţi prin Spessart într-o noapte atât de întunecoasă? 
Eu am socotit mai cuminte să-mi îndrept calul spre han și 
să nu mai zăbovesc nici o clipă în pădure. 

— Bine aţi făcut, domnule! răspunse faurul. Tropotul 
unui cal de soi sună ca o melodie plăcută în urechile 
tâlharilor și îi atrage de la o poștă. Dar nişte bieți drumeți, 
pe care mai degrabă hoţii ar putea să-i dăruiască cu câte 
ceva, nu merită nici o osteneală. 

— E foarte adevărat, se amestecă și cărăușul în 
vorbă. . 

Când sosiră drumeţii noştri, acesta se ridică de la 
locul lui şi se așeză la masa lor. 

— Ce poate păți un om sărac? urmă el. Totuși s-a 
întâmplat ca, din sete de sânge, să fie uciși și oameni 
sărmani. 

— Atunci, dacă aşa stau lucrurile în pădurea aceasta, 
spuse tânărul giuvaergiu, fără îndoială că nici aici nu ne 
aflăm la adăpost. Suntem patru și cu argatul cinci. Dacă 
ne-ar ataca zece oameni, cum ne-am apăra? ŞI, în afară 
de asta, adăugă el, în șoaptă, de unde știm că stăpânii 
hanului sunt oameni. cinstiţi? | 

— Nici o grijă, răspunse cărăușul. Cunosc hanul de 
mai bine de zece ani şi nu mi-au dat niciodată nimic de 


a 


bănuit. Hangiul e plecat mereu, se spune ca negustorește 

cu vin, iar femeia e o făptură blândă, care nu face rău 
nimănui. O nedreptăţiţi, domnule! 

— Totuşi, răspunse tânărul nobil, vorbele care umblă 
nu sunt deloc liniștitoare! Aţi auzit de oamenii care au 
dispărut fără urmă în pădurea aceasta? Unii dintre ei au 
spus că au de gând să înnopteze aici, la han, și parcă i-a 
înghițit deodată pământul. După câteva săptămâni au fost 
căutaţi peste tot; s-au cercetat drumurile, s-a întrebat la 
han, dar nu s-a descoperit nimic. E ceva necurat la mijloc 
și pace! 

— Atunci, strigă făurarul, mai bine să dormim sub un 
copac decât să stăm aici închiși între patru pereţi, de 
unde nu se poate fugi dacă tâlharii pândesc la ușă, căci 
ferestrele sunt ferecate. 

Cei patru drumeţi căzură pe gânduri. Se putea ca 
stăpânii hanului, siliți sau de bună voie, să fie înțeleși cu 
tâlharii. Toţi simțeau că în noaptea aceasta îi pândesc tot 
soiul de primejdii. Umbla vorba despre nişte călători care 
fuseseră uciși de tâlhari în timp ce dormeau. Cei mai 
mulţi dintre drumeţii care se adăposteau în hanul din 
pădure erau însă oameni nevoiași, pentru care nu numai 
pierderea vieţii, dar chiar pierderea unei părţi din 
neinsemnatul lor avut ar fi fost o adevărată nenorocire. 
ingrijoraţi, drumeţii noștri priveau mohorâţi la paharele 
din fața lor. Tânărul nobil visa o vale largă, ferită, pe care 
s-o strâbată călare pe armăsarul său. Făurarul işi dorea 
doisprezece dintre tovarășii săi de muncă, voinici, 
înarmaţi cu reteveie, care să-l însoţească drept strajă, iar 
Felix, giuvaergiul, se temea mai mult pentru giuvaerurile 
binefăcătoarei sale decât pentru viaţa lui. Cărăusul însă, 
după ce, rămas pe gânduri, pufăise de câteva ori din lulea, 
spuse incet: | 

— Domnilor, ar fi bine să nu ne găsească dormind. 
Eu am să stau treaz toată noaptea. Vrea careva să-mi țină 
de urât? 

— Şi eu stau treaz! Și eu! Și eu! strigară ceilalţi trei. 

— Oricum, tot n-are să se poată lipi somnul de mine 
adăugă tânărul domn. | 

— Eu zic să ne trecem timpul cu ceva, ca să 
rămânem treji, spuse cărăușul. Suntem tocmai bine patru. 

Am putea să jucăm cărţi. Jocul de cărți alungă somnul și 
ține de urât. 

— Eu unul nu joc niciodată cărți, răspunse tânărul. 
De aceea nu pot lua parte la cele propuse de 
dumneavoastră. 

— lar eu nici măcar cărţile nu le cunosc, adăugă 
Felix. 

— Ce-am mai putea face? întrebă faurul. Să cântăm? 
Nu e bine; i-am atrage pe tâlhari. Să spunem ghicitori, 
snoave? Asta nu ţine mult. Ştiţi ce? Ce-ar fi dacă am 
povesti câte ceva? Câte o întâmplare hazlie sau 
sperioasă, adevărată sau închipuită. Nu ne-ar prinde 
somnul şi timpul ar trece tot atât de plăcut ca și când am 
juca vreun joc de cărți. j 

— Sunt de aceeași părere. incepeţi însă 
dumneavoastră, spuse tânărul nobil zâmbind. 
Dumneavoastră, meșteșugarii, colindaţi multe meleaguri 
și aveţi ce povesti.. Fiecare oraş îşi are poveștile ȘI 
legendele sale. G 

— Da, da, multe aude omul, răspunse faurul. Dar 
dumneavoastră sunteţi om cu învăţătură și cunoaşteţi 
minunăţiile scrise în cărți. Așa că mai degrabă aţi putea 
dumneavoastră să ne desfătaţi cu povești pline de tâlc și 
de farmec decât noi, niște biete calfe care umblăm de 
colo până colo. Dacă nu mă înşel, sunteţi ori student, ori 
cărturar. 

— Nu sunt cărturar, spuse cu un zâmbet tânărul 
domn, student însă, da, și mă duc acasă în vacanţă. Să 
știți însă că mai multe lucruri află omul în călătorii decât 
în slovele cărții. De aceea începeţi dumneavoastră, vă 
rog, dacă și ceilalți vor să asculte. 

— Pentru mine, răspunse cărăușul, O poveste 
frumoasă e mai de preț decât jocul de cărți. Adesea îmi 
place să mă plimb pe șosea, iavaş-iavaș, cu câte cineva 
care spune o poveste frumoasă. Nu o dată, fiind vreme 
rea, drumeţii m-au rugat să-i iau în căruță, și eu le-am 
spus că-i iau dacă-mi povestește fiecare câte ceva. 
Dealtfel, am și un prieten care mi-e foarte drag pentru că 
știe să povestească ceasuri în şir. 

— Şi mie îmi plac foarte mult poveștile, spuse tânărul 
giuvaergiu. Meșterul meu din Wurtzburg nu mă mai lasă 
să pun mâna pe cărţile de povești, fiindcă atunci treaba 
rămâne baltă. Faure, hai, începe tu, te știu în stare să 
istorisești din seară până în zori, fără să-ţi sece comoara 
de minunâţii. 

Faurul trase o dușcă să mai prindă puteri, și începu: 


LEGENDA GULDENULUI 
CU CAP DE CERB 


în Suabia de sus se mai văd și astăzi ruinele unui 
castel care a fost pe vremuri cea mai falnică zidire de pe 
meleagurile acelea. Acesta era castelul Hohenzollern. 

EI se înălța pe un deal rotund, râpos, şi de pe piscul 
pe care era clădit, ochiul vedea până hăt-departe, peste 
întinsul ţării. Pe cât de departe, însă, se vedea acest 
castel din zări, pe atât de temut era de toţi neamul 
Zollernilor, iar numele lor, cunoscut în toate landurile 
germane. Acum câteva sute de ani, pe vremea când 
praful de pușcă nu exista încă, cetatea aceasta era 
stăpânită de un Zollern cu o fire ciudată. Nu s-ar putea 
spune că-i asuprea prea tare pe supușii săi sau că trăia în 
dușmănie cu vecinii, dar toți îl priveau cu neîncredere, 
din pricină că avea căutătura întunecată, fruntea veșnic 
încruntată şi firea tăcută, mohorâtă. În afară de slujitorii 
din castel, puţini oameni avuseseră prilejul să-l audă 
vorbind ca toți ceilalți semeni ai săi. Dacă trecea călare 
prin vale şi întâlnea vreun om care-și lua repede pălăria 
de pe cap, spunând: „Bună seara, domnule conte, ce 
vreme frumoasă!“, el răspundea: „Prostii! sau „Văd!“ 
Dacă însă vreodată cineva săvârșea vreo greșeală faţă de 
el sau caii săi, ori dacă în vreo trecătoare un țăran cu 
căruța se întâmpla să stea în calea armăsarului său 
negru, atunci izbucnea mânios într-un potop de ocări.. se 
spunea totuși că nu băâtuse niciodată vreun om în 

asemenea împrejurări. Prin locurile acestea fusese 
poreclit „Zollern-tună-și-fulgeră': 

Nevasta lui Zollern-tună-și-fulgeră era, dimpotrivă, 
blândă și gingașă ca o zi de mai. Cu vorba prietenoasă și 
privirile sale blajine îi împacă adesea pe cei supăraţi de 
cuvintele aspre ale soțului ei și nu pierdea nici un prilej 
să-i miluiască pe săraci. Oricât de dogoritoare ar fi fost 
ziua de vară, oricât de cumplit viscolul iernii, ea nu 
pregeta să coboare povârnișul muntelui, ca să se ducă pe 
la casele sărmanilor ori copiilor bolnavi. Dacă contele o 
întâlnea vreodată pe un astfel de drum, îi zvârlea ursuz 
din goana calului: 

— Ştiu, știu! Prostii! 

ȘI-și urma drumul. 

Multe femei s-ar fi temut de un asemenea bărbat, li 
s-ar fi urât cu un om atât de ursuz. Unele i-ar fi lăsat 
poate în voia soartei pe săraci: „Ce-mi pasă de ei, și-ar fi 
Zis, de vreme ce stăpânul meu îi socotește proşti?“ Altele, 
din mândrie sau de ciudă, și-ar fi scos din inimă un soț 
atât de mohorât. Dar lucrurile stăteau altfel cu contesa 
Hedwiga von Zollern. Ea își iubea bărbatul ca și în prima 
Zi, îl înconjura cu dragoste și cu prețuirea ei și îi netezea 
cu mâna sa gingașă fruntea încruntată și arsă de soare. 
După mulţi ani, Cerul le-a dăruit un băiat, dar dragostea 
de mamă și grija ei duioasă pentru prunc nu au ştirbit cu 
nimic iubirea pentru soț. Așa s-au scurs trei ani. Contele, 
care-și vedea copilul numai duminica după-masă, când îl 
aducea doica, îl privea drept în ochi, mormăia ceva 
printre dinţi şi-i făcea semn doicii să plece. Când 
băieţelul a rostit pentru întâia oară cuvântul „tatā“, 
contele i-a dăruit doicii un gulden, dar pe copil nu l-a 
învrednicit nici atunci cu o privire mai drăgăstoasă. 

In ziua în care fiul său a împlinit trei ani, contele a 
poruncit ca micuțul să fie îmbrăcat pentru întâia oară cu 
pantalonași, cu veșminte scumpe de catifea și mătase, 
apoi a cerut să i se aducă armărasul său negru şi un alt 
cal de soi, l-a luat pe băiețel în braţe și, zornăind din 
pinteni, a coborât scara în spirală, sub privirile uimite ale 
doamnei Hedwiga. Ori de câte ori se pregătea să plece 
contele cu calul său, ea niciodată nu-l întreba încotro se 

duce şi când se întoarce. De data aceasta, însă, grija 
pentru copil i-a descleștat gura. - 

— Pleci călare, conte? a întrebat ea, dar el nu i-a 
răspuns nimic. De ce iei și băieţelul? a stăruit contesa. 
Kuno merge cu mine la plimbare. - 

— Știu, a răspuns Zollern-tună-și-fulgeră, coborând 
treptele. 

Ajuns în curte, a apucat băieţelul de un picioruş, l-a 
azvârlit în șa şi l-a legat bine cu o năframă. Apoi a 
încălecat pe armăsarul său negru ca pana corbului și a 
ieșit din castel ținând de dârlogi calul băiețelului. 

La început, copilul părea nespus de fericit că merge 
călare pe povârniș împreună cu tatăl lui. Bătea din palme, 
râdea şi trăgea de coamă căluțul, ca să alerge mai 
repede, iar contele a strigat vesel de câteva ori: „O să te 
faci un flăcău şi jumătate! | 

În vale, însă, contele a pornit la trap. Micuţul, 
aproape leșinat de spaimă, l-a rugat, mai întâi cu sfială, 
să încetinească pasul calului. Acesta însă, drept răspuns, 
a întețit și mai rău goana. Vântul șfichiuia obrazul 
sărmanului Kuno, tăindu-i răsuflarea. El a început să 
scâncească și apoi, tot mai înspăimântat, să ţipe ca din 
gură de șarpe. 

— Ştiu! Ştiu! Prostii! a spus tatăl său. Cum s-a urcat 
pe cal, s-a și apucat să miorlăie! Taci sau... 

Dar în clipa când a vrut să-l îmbărbăteze cu o 
sudalmă, armăsarul lui s-a ridicat în două picioare și frâul 
celuilalt cal i-a scăpat din mână. După ce și-a potolit 
anevoie bidiviul, contele a întors capul, căutându-și fiul 
cu privirea, dar calul gonea singur spre castel, fără 
micuțul călăreț. | 


A 


întâmplarea a zguduit până și inima acestui om atât 
de aspru și de posac. Își și vedea fiul zdrobit undeva, în 
mijlocul drumului, și a început să se tânguie și să-și 
smulgă barba de deznădejde. L-a căutat peste tot, dar nu 
l-a găsit — pesemne că armăsarul, speriat, îl azvârlise în 
șanțul plin cu apă din marginea drumului. Deodată s-a 
auzit chemat de un glas copilăresc și, când a întors 
capul, la marginea cărării a văzut o femeie bătrână care 
şedea sub un copac, legănând micuțul pe genunchi. 

— Cum a ajuns băiatul la tine, zgripţuroaică? a 
strigat contele mânios. Dă-mi-l imediat! 

— Mai domol, mai domol, Înălţimea ta! i-a răspuns 
zâmbind băbuța cea urâtă. Cu tot armăsarul acesta 
mândru, ţi s-ar putea întâmpla și Înălțimii tale o 
nenorocire. Vrei să ştii cum a ajuns domnișorul la mine? 
Calul său o luase razna. Băiatul nu se mai ţinea în șa 
decât cu un picioruş și atârna de pe cal, atingând 
pământul cu pletele. Când să pice, l-am prins ușurel în 
şorț. 

— Văd, a strigat contele de Zollern, mânios. Dă-l 
incoace! Nu pot să descalec, calul e nărăvaş și ar putea 
să-l lovească. i 

— Dăruiește-mi un gulden cu cap de cerb! s-a rugat 
femeia, umilă. 

— Prostii! a strigat contele, zvârlindu-i câţiva pfenigi 
sub copac. 

— Nu, doresc un gulden cu cap de cerb! a stăruit ea. 

— Ce gulden cu cap de cerb! Tu toată nu faci atâta! 
a spus furios contele. Dă-mi numaidecât copilui, că de 
nu, asmut câinii asupră-ţi! 

— Așa? Nu preţuiesc cât un gulden cu cap de cerb? 
a răspuns bătrâna cu un zâmbet batjocoritor. Ei, o să 
vedem noi dacă moștenitorii tăi se vor alege măcar cu un 
gulden cu cap de cerb! la-ți pfenigii înapoi! 

Spunând aceste vorbe, a zvârlit contelui cei trei 
bânuţi de aramă cu atâta îndemânare, încât au nimerit 
drept în pungulița de piele, pe care acesta o mai ţinea 
incă în mână. 

Uluit de această neobișnuită iscusinţă, contele a 
rămas mai întâi mut, dar apoi l-a cuprins o mânie 
cumplită. A luat pușca, a ridicat cocoșul Și a îndreptat-o 
spre bătrână. Aceasta însă l-a îmbrățișat și l-a dezmierdat 
liniștită pe micul conte, ţinându-l înaintea ei ca pe o 
pavăză. 

— Eşti un băiețel bun și cuminte, i-a șoptit ea. Să 
rămâi așa și O să-ţi meargă bine. 

Apoi i-a dat drumul și l-a ameninţat pe conte cu 
degetul: i 

— Zollern, Zollern, îmi ești dator guldenul cu cap de 
cerb pe care ţi l-am cerut! a strigat ea și, fără să se 


w 


sinchisească de ocările contelui, a pornit prin pădure, 
sprijinindu-se într-un toiag de cimișir. 

Pajul Konrad a descălecat tremurând, l-a ridicat pe 
băiețel în șa și s-a suit la spatele lui, urcând în urma 
stăpânului său dealul pe care se afla castelul. 

Aceasta a fost prima și ultima plimbare călare a lui 
Zollern-tună-și-fulgeră cu fiul său. Băiatul plânsese și 
strigase atât de amarnic când o luaseră caii la trap, încât 
tatăl lui îl socotea un copil molatic, lipsit de vlagă, la care 
se uita în silă. El însă își iubea tatăl din toată inima, se 
apropia adesea cu drag de el, așteptând să-l ia pe 
genunchi și să-l dezmierde. Zollern îl îndepărta însă cu 
un semn, strigând: „Ştiu! Ştiu! Prostii!“ Doamna Hedwiga ` 
îndurase până atunci răbdătoare toate toanele soțului ei, 
dar purtarea lui aspră cu copilul acesta nevinovat a 
îndurerat-o nespus. Cu vremea, văzând pedepsele 
cumplite pe care le dădea întunecatul conte copilului sãu 
pentru cea mai mică greşeală, s-a îmbolnăvit de inimă. In 
cele din urmă, femeia s-a stins în floarea vârstei, jelită de 
toți slujitorii, de toți oamenii din împrejurimi, dar mai 
amarnic decât toţi o plângea fiul ei. 

După moartea soţiei sale, contele l-a scos pe Kuno 
cu totul din inima sa. Nu se îngrijea defel de creșterea lui, 
lăsându-l în seama doicii și a capelanului casei. Curând 
s-a căsătorit din nou cu O domnişoară bogată, care i-a 
dăruit după un an doi gemeni — doi mici conți. 

De câte ori ieşea la plimbare, Kuno se ducea mai ales 
la bătrânica aceea care-i salvase viața. Ea îi povestea 
totdeauna multe despre răposata lui mamă şi despre 
binele pe care i-l făcuse aceasta. Slujitorii şi slujitoarele îl 
povăţuiau adeseori să nu se prea ducă pe la baba 
Feldheimer — așa îi zicea bătrânei — deoarece era o 
vrăjitoare. Dar băiatul nu se temea. Capelanul castelului îi 
spusese că nu există vrăjitoare și că basmele despre 


femeile meştere la vrăjit, care zburau prin văzduh spre 


Brocken, călare pe o furcă, erau niște născociri. E drept 
că el vedea la baba Feldheimer fel de fel de lucruri 

ciudate pe care nu le înțelegea. De altfel, nu uita nici de 
năzdrăvănia aceea cu cei trei pfenigi, pe care bătrânica îi 
aruncase cu atâta îndemânare drept în punga tatălui său. 
Bătrâna se pricepea să facă și felurite pomezi şi licori cu 
care lecuia oamenii şi dobitoacele. Umblau niște scorneli 
cum că ar avea un căzânel vrăjit cu care putea să 
schimbe vremea, și când îl atârna deasupra focului, se 
stârnea o furtună cumplită. Bătrâna îl învățase pe micul 
conte multe lucruri folositoare, ca de pildă: leacuri pentru 
cai bolnavi, o băutură împotriva turbării, momeli pentru 
pești și multe altele. Până la urmă, doar bătrânica 
Feldheimer îi mai rămăsese pe lume, căci doica își 
sfârșise zilele, iar mama lui vitregă nu se sinchisea de el. 

Cu cât fraţii lui creșteau mai mari, cu atât mai tristă 
și mai apăsătoare era viaţa lui Kuno. Aceştia fuseseră mai 
norocoși. Prima lecţie de călărie mersese bine, nimeni nu 
căzuse de pe cal, și de aceea Zollern-tună-şi-fulgeră îi 
socotea băieţi isteţi și destoinici. Ținea foarte mult la ei, 
se plimbau în fiecare zi călare împreună și-i învăța de 
toate, deși e drept că mare lucru n-aveau de învăţat de la 
el, fiindcă dânsul nu știa nici să scrie, nici să citească, și 
socotea că e păcat ca cei doi strașnici băieţi ai săi să-și 
piardă timpul cu asemenea îndeletniciri. In schimb, la 
zece ani știau să suduie tot atât de zdravân ca și tatăl lor 
și să se ia la harţă cu oricine. De altfel se înțelegeau unul 
cu altul ca și câinele cu pisica și se întovărășeau numai 
când puneau la cale vreo poznă pe seama lui Kuno. 

Mama lor nu se sinchisea prea mult de toate acestea. 
Socotea că dacă băieţii se băteau între ei, era o dovadă 
că sunt sănătoși și voinici, iar bătrânul conte spunea ori 
de câte ori vreun slujitor îl înștiința că fiii săi se luaseră 
iar la bătaie: 

— Stiu, știu! Prostii! 

Totuși s-a gândit să facă ceva ca să-i împiedice pe 
cei doi băieţi să se răpună unul pe altul. Nu uitase 
ameninţarea bătrânei Feldheimer, despre care, în fundul 
sufletului său, credea că era într-adevăr vrăjitoare: „Ei, o 
să vedem dacă moștenitorii tăi se vor alege măcar cu un 
gulden cu cap de cerb!“ 

într-o zi, pe când vâna în jurul castelului său, privirile 
i-au căzut pe două dealuri ce se ridicau parcă anume ca 
să poarte pe creștetele lor câte un castel, și pe dată a 
hotărât să clădească acolo două castele. Pe unul a înălţat 
castelul Schalksberg!, numit așa după porecla pe care O 
avea de mult cel mai mic dintre gemeni — Ghiduș — din 
pricina nenumăratelor sale pozne. Celui de-al doilea 
castel a voit să-i pună numele de Hirschguldenberg?, 
pentru a-și bate joc de vrăjitoare, care prezisese că 
moștenitorii lui nu se vor alege nici măcar cu câte un 
gulden cu cap de cerb. Până la urmă s-a oprit însă la 
denumirea mai simplă de „Hirschberg“. Așa se numesc 
cele două dealuri până în zilele noastre şi călătorul care 
trece prin munții din Suabia le poate vedea. 

Zollern-tună-și-fulgeră avea de gând să lase prin 
testament fiului cel mare castelul Zollern, ghidușului — 
Schalksberg şi mezinului — Hirschberg. Soţia lui nu i-a 
dat însă pace până n-a schimbat testamentul. 

— Kuno-prostănacul, așa-i zicea ea sărmanului băiat, 
fiindcă nu era atât de neastâmpărat și de sălbatic ca fiii 
ei, Kuno prostănacul e destul de bogat. A moştenit doar 
averea mamei sale. De ce să stăpânească tot el măreţul și 
strălucitul Zollern, iar fiii mei să aibă numai câte un 
castel înconjurat de păduri? 
în zadar i-a spus contele că fiul său mai mare, Kuno, 
nu putea fi lipsit de drepturile primului născut. Lacrimile 
şi cicălelile ei au izbutit să-l înduplece și pe cruntul 
Zollern-tună-și-fulgeră. Testamentul său glăsuia acum 
astfel: Ghiduş va stăpâni Schalksberg; cel mai mare 
dintre gemeni, Wolf, va fi stăpânul Zollern-ului iar Kuno, 
al Hirschberg-ului, cu orăşelul Balingen. După scurta 
vreme, contele a căzut greu bolnav. Medicului, care i-a 
spus că nu mai are nici o scăpare, i-a răspuns: „Știu!“ iar 
capelanului castelului, care-i ceruse să părăsească acest 
tărâm ca un dreptcredincios, i-a spus: „Prostii!“ Apoi și-a 
dat sufletul suduind și bombănind. Cum trăise, așa își 
sfârşise și zilele — ca un necioplit, ca un păcătos. 


ı În limba germană Schalk înseamnă ghiduș. 
2 în limba germană Histchgulden înseamnă gulden cu cap de cerb. 

Încă nu fusese îngropat, că soţia lui s-a dus cu 
testamentul la Kuno, fiul său vitreg, spunându-i în 
batjocură că avea, în sfârșit, prilejul să-și arate știința de 
carte: să citească singur hotărârea de a părăsi Zollern-ul. 
Din ziua aceea nu mai avea ce căuta acolo, bogatele 
domenii și cele două castele nu-i mai aparțineau lui, 
primului născut, ci treceau în stăpânirea ei și a celorlalți 
doi fii. 

Kuno s-a supus voinţei răposatului fără să 
crâcnească, şi și-a luat rămas bun cu lacrimi în ochi de la 
castelul în care se născuse, unde se afla mormântul 
blândei sale mame și în care locuia bunul capelan, iar în 
apropiere — singura sa prietenă, bătrânica Feldheimer. 
Castelul -Hirschberg era, ce-i drept, măreț și impunător, 
dar acolo se simțea singur și părăsit, așa că dorul de 
locurile copilăriei îl mistuia cumplit. 

Intr-o seară, contesa și gemenii, care împliniseră 
între timp optsprezece ani, stăteau pe terasa castelului, 
uitându-se în vale. Deodată au zărit un cavaler falnic 
urcând călare, urmat de o litieră somptuoasă, purtată de 
doi catâri și însoţită de mai mulți slujitori. Nedumeriţi, se 
întrebau cine puteau fi străinii. In cele din urmă, Ghiduș a 
strigat: 

— E fratele nostru, seniorul de Hirschberg! 

— Kuno-prostănacul? a întrebat contesa, mirată. O 
să ne dea desigur toată cinstirea cuvenită, poftindu-ne la 
el. Litiera cea frumoasă o aduce pesemne pentru mine, 
ca să mā ia la Hirschberg. Zău că n-aş fi bănuit la nobilul 
meu fiu, Kuno-prostănacul, atâta cavalerism și 
bună-cuviinţă! Curtoazia trebuie răsplătită cu curtoazie. 
Să coborâm la poarta castelului și să-l întâmpinăm cum 
se cuvine. Să-i vorbiţi prietenos. Poate că vom primi şi 
daruri la Hirschberg. Tu, un cai, tu, o platoșă, iar eu, 
giuvaerurile mamei sale, la care visez de mult. 

— Nu-mi trebuie nici un dar de la Kuno-prostănacul, 
a răspuns Wolf, și nici prietenos n-am să fiu cu el. Bine 
ar face de s-ar duce cât mai repede după răposatul 
nostru tată. Atunci am moșteni noi Hirschberg-ul și am 
vinde nobilei noastre mame giuvaerurile pe o nimica 
toată. 

— Fiu netrebnic! a strigat mânioasă mama lui. Să 
cumpăr giuvaerurile de la voi? Asta-i răsplata pentru că 
domeniile Zollern sunt astăzi ale voastre? Ghidușule, nu-i 
aşa că tu îmi vei dărui giuvaerurile fără nici un fel de 
plată? 

— Numai moartea e fără plată, mamă, a răspuns 
râzând mezinul. Dacă e adevărat că giuvaerurile preţuiesc 

cât un castel, am fi smintiți să ți le punem la gât. Indată 
ce închide Kuno ochii, coborâm călări devale, ne luăm 
fiecare ce ni se cuvinte, iar partea mea de giuvaeruri O 
vând. 
Tot ciorovăindu-se astfel, au ajuns la poarta 
castelului. Contesa clocotea de mânie la gândul 
giuvaerurilor râvnite. Kuno a trecut podul călare și când a 
ajuns în fața mamei lui vitrege și a fraţilor săi, a oprit 
calul, a descălecat și a salutat cuviincios. Cu toate că se 
purtaseră atât de neomenos cu el, se gândea totuși că 
sunt fraţii lui şi ca femeia aceasta lipsită de inimă fusese 
iubită de tatăl său. | 

— Ei, frumos din partea nobilului fiu că ne vizitează, 
a spus contesa, cu glas mieros și cu un zâmbet 
binevoitor. Ce se mai aude pe la Hirschberg? Te simţi 
bine acolo? Ai și o litieră? Și ce frumoasă e! Nici unei 
împărătese nu i-ar fi rușine să se suie în ea. iți mai 
lipsește doar doamna pe care s-o plimbi astfel prin toată 
țara. 

— Nu m-am gândit încă la asta, preacinstită mamă, a 
răspuns Kuno. Deocamdată cu altcineva aș vrea să-mi 
duc traiul laolaltă. lată pricina pentru care am venit cu 
litiera. 

— Eşti prea bun și îndatoritor, I-a întrerupt contesa, 
înclinându-se surazătoare. 

— E vorba de părintele Iosif, capelanul castelului. E 
atât de bătrân, că nu se mai poate ţine pe cal, a continuat 
Kuno liniștit. Vreau să-l iau cu mine pe bătrânul meu 
dascăl. Așa ne-am înţeles când am părăsit castelul 
Zollern. Şi mai vreau să cobor în vale, s-o iau și pe 
bătrânica  Feldheimer, Dumnezeu s-o aibă în pază. 
Trebuie să fie gârbovă de ani. Odinioară, când--m-am 
plimbat întâia oară călare împreună cu răposatul meu 

părinte, ea m-a scăpat de la moarte. Am destule încăperi 
la Hirschberg. Vreau să-și sfârșească zilele acolo. 

Rostind aceste cuvinte, a străbătut curtea, 
îndreptându-se spre locuința capelanului. 

Tânărul Wolf și-a mușcat mânios buzele, contesa a 
pălit de ciudă, iar Ghiduș a spus, izbucnind în râs: 

— Ce-mi daţi pe calul pe care-l voi primi în dar? Eu 
zic, frate Wolf, să-mi dai în schimb platoșa pe care o vei 
primi tu. Ha-ha! Pe cine vrea să ia cu el? Pe capelan și pe 
bătrâna vrăjitoare? lată o pereche de toată frumuseţea! 
Dimineaţa poate lua lecţii de limba greacă de la capelan, 
iar după-masă, lecții de vrăjitorie de la baba Feldheimer. 
De ce năzbâtii e în stare Kuno-prostănacul! 

— E un bădăran! a răspuns contesa. Nu râde, 
Ghiduș! Ne face neamul de ocară. Vecinii noștri se vor 
prăpădi de râs când vor auzi că seniorul Zollern a dus-o 
într-o litieră somptuoasă, purtată de catâri, pe baba 
Feldheimer, zgripțuroaica aceea bătrână, și că a instalat-o 
la castelul lui. A moștenit de la maică-sa grija pentru 
bolnavi și pentru tot felul de lepădături. Vai, taică-său 
s-ar răsuci în groapă dac-ar ști toate astea! 
| — Da, a adăugat Ghiduș. Tata ar mormăi și în 
groapă: „Știu! Prostii!“ i | 

— Uite-l, vine împreună cu bătrânul! Il ține de braţ, 
fără rușine! a strigat contesa, îngrozită. Să mergem, nu 
vreau să-l mai văd! 

Cei trei s-au îndepărtat, Kuno l-a condus pe bătrânul 
lui dascăl până la pod și l-a ajutat să se urce în litieră. 
Jos, în vale, s-a oprit în faţa colibei în care se adăpostea 
bătrâna Fledheimer și a găsit-o gata de plecare, cu o 
boccea plină cu tot felul de leacuri — pomezi, licori — și 
cu felurite scule. Sprijinindu-se în toiegelul ei de cimișir, 
bătrânica s-a urcat în litieră. 

Nu s-a petrecut însă nimic din ceea ce prevăzuse, 
plină de răutate, contesa de Zollern. În împrejurimi, 
nimeni nu s-a mirat de fapta cavalerului Kuno. 
Dimpotrivă, oamenii găseau frumoasă și vrednică de 
laudă străduința de a-i însenina ultimele zile bătrânei 
Feldheimer și îi dădeau cinstire pentru că îl adăpostise în 
castelul său pe bătrânul capelan losif. Numai fraţii lui şi 

contesa tunau și fulgerau de mânie, împroșcârdu-l cu 
vorbe de ocară. Dar era spre paguba lor, căci toată lumea 
socotea purtarea fraţilor vitregi prea nesăbuită si-i vorbea 
de rău. Umbla zvonul că nici cu mama lor nu duceau 
casă bună, ci numai într-o gâlceavă o ţineau, iar ei între 
ei se vrăjmășeau cumplit. Contele Kuno de 
Zollern-Hrischberg a încercat de mai multe ori să se 
împace cu fraţii lui, căci se simţea foarte rău când îi 
vedea trecând călare prin faţa castelului său fără să-i 
păşească vreodată pragul casei, sau cârd îi întâlnea în 
codru sau pe câmp și ei îl salutau mii rece ca pe un 
străin. Zadarnic însă căuta el să se apropie de fraţii săi, 
căci aceștia nu-i răspundeau decât cu batjocuri. intr-o 
bună zi, în mintea lui Kuno a încolți:. un gând. Știindu-i 
tare zgârciţi și hapsâni pe cei doi fre ți ai săi, a hotărât să 
ajungă pe calea aceasta la inimile lor. Între cele trei 
castele se afla un iaz — chiar la mijloc — care făcea 
parte din domeniul lui Kuno. in iazul acesta creșteau cele 
mai bune ştiuci şi cei mai frumoși crapi din împrejurimi. 
Cei doi fraţi, cărora le plăcea să pescuiască, erau mânioși 
foarte pe tatăl lor, care nu le lăsase lor moștenire și iazul. 
Pe de o parte, erau prea mândri ca să pescuiască în apa 
aceea fără știrea fratelui lor, iar pe de altă parte, nu voiau 
să-i spună o vorbă bună, rugându-i să le îngăduie să 
prindă pește acolo. Știind câtă slăbiciune aveau fraţii lui 
pentru iaz, Kuno i-a poftit intr-o zi să se întâlnească - 
tustrei acolo. 

Era o dimineaţă frumoas:. de primăvară. Cei trei fraţi, 
venind dinspre cele trei castele, au ajuns aproape. în 
aceeași clipă la iaz. | | 

— lată, a strigat Ghiduș, ne-am brodit de minune! 
Exact la ceasurile șapte am plecat călare de la 
Schalksberg. - 

— Şi eu de la Hirschberg! Și eu de la Zollern! i-au 
răspuns ceilalți doi frați. 

 —— Pesemne că iazul se află drept la mijloc, a 
continuat mezinul. Strașnic! 

— Ei, tocmai de aceea v-am poftit aici. Ştiu că vă 
place mult să pescuiţi. Și mie îmi place să dau din când 
în când cu undiţa. În iaz sunt destui pești chiar și pentru 

trei castele, iar pe malul iazului e destul loc pentru noi 
trei, chiar dacă am veni din întâmplare toţi deodată. 
Vreau ca, de azi înainte, această apă să fie a noastră a 
tuturor, și fiecare dintre voi va avea aceleași drepturi 
asupra ei ca şi mine. 

— Nobilul nostru frate e nespus de îndatoritor, a zis 
Ghiduș cu un zâmbet ironic. Ne dă o întindere de apă de 
șase pogoane şi câteva sute de peştişori! Ei bine, și ce ne 
cere în schimb? Caci numai moartea n-are plată! 

— Nu vă cer nimic, a spus Kuno. Nu vreau decât să 
vă întâlnesc din când în când la iaz și să stau de vorbă cu 
voi. Oricum, suntem fiii aceluiași tată! 

— Nu, aşa nu-i bine, râspunse seniorul de la 
Schalksberg. Nu e nimic mai neplăcut decât să pescuiești 
laolaltă cu alţii. Unul gonește peștii celuilalt. Dar dacă am 
cădea la învoială asupra zilelor în care să venim la 
pescuit, de pildă tu, Kuno, luni și joi, Wolf marți și vineri, 
iar eu miercuri şi sâmbătă, atunci primesc darul. 

— Eu, nu! a strigat întunecatul Wolf. Nu primesc nici 
un dar şi nu vreau să împart cu nimeni nimic. Kuno ne 
imbie să împărțim iazul, fiindcă avem tustrei aceleași 
drepturi asupra lui. Eu zic să jucăm zaruri și să se 
hotărască al cui rămâne. Dacă norocul va fi de partea 
mea, puteți veni oricând să mă întrebaţi dacă vă dau voie 
să pescuiţi ori ba. 

— Eu nu joc zaruri, a răspuns Kuno cu tristeţe, văzând 
că nu se poate apropia de fraţii lui pentru nimic în lume. 

— De buna seamă, a râs Ghiduş, îrateie nostru este 
un senior cucernic, dreptcredincios, care socotește jocul 
cu zarurile drept un păcat de moarte. Dar eu m-am gândit 
la altceva, la ceva ce nu-l poate rușina nici pe cel mai 
evlavios sihastru. Să ne aducem undiţele și să pescuim 
până când orologiul de la Zollern va bate douăsprezece 
ceasuri, şi iazul va îi al aceluia care va prinde cei mai 
mulți peşti până la ceasul acela. 

— Ar fi o prostie, a spus Kuno, să lupt pentru ceea 
ce imi aparține de drept prin moștenire. Dar ca să vă 
incredinţez că nu am glumit când v-am spus să împărţim 
iazul, fie, mă duc să-mi iau uneltele de pescuit. 

Atunci au sărit cu toţii în şa și au pornit fiecare spre 
castelul lui. Gemenii au trimis în mare grabă slujitorii să 

scormonească pe sub toate pietrele vechi şi să adune 
viermișori de- momeală. Kuno şi-a luat însă sculele 
obişnuite de pescuit și momeala pe care învățase s-o 
pregătească odinioară de la bătrâna Feldheimer, și a 

ajuns cel dintâi la iaz. Curând au sosit și gemenii. Kuno 


„i-a lăsat să-și aleagă locurile cele mai bune, unde să 


poată sta: în voie, apoi a azvârlit undiţa. Minune! Peștii îl 
recunoșteau parcă de stăpân al iazului. Cete întregi -de 
crapi și de știuci se adunau forfotind în jurul undiţei sale, 
iar peștii cei mai bătrâni şi mai mari îi goneau pe cei mici. 
în fiece clipă scotea câte un pește. Nici nu apuca să 
arunce undiţa bine, că douăzeci-treizeci de pești așteptau 
cu gurile căscate, gata să se lase prinși în cârligul ascuțit. 
Peste două ceasuri, în jurul lui Kuno se ridicau mormane 
de peşti dintre cei mai frumoşi. S-a oprit din pescuit și 
s-a dus la fraţii săi să vadă ce fac. Ghiduşș prinsese un 
crăpcean și doi bieți obleţi, iar Wolf — trei mrene și două 
plevuște. Amândoi se uitau amărâţi spre malul opus, căci 
se vedea foarte bine cât noiam de pește prinsese fratele 
lor mai mare. Kuno s-a apropiat încetișor de Wolf, dar 
acesta, turbat de mânie, a sărit în sus, a rupt sfoara, a 
făcut bucăţi băţul undiţei și a aruncat totul în iaz. 

— Aş vrea să arunc o mie de cârlige în apă în loc de 
unul, iar de fiecare să se prindă una din aceste făpturi! a 
strigat el. Nu-i lucru curat la mijloc. Aici sunt farmece ȘI 
vrăjitorii. Altfel cum ai putea să prinzi tu, 
Kuno-prostănacul, într-un ceas, mai mulţi pești decât 
prind eu într-un an? 

— Da, da, acum mi-aduc aminte, a adăugat Ghiduș, 
că el a deprins meșteșugul pescuitului de la mătuşa 
Feldheimer, vrăjitoarea aceea blestemată! Şi noi ne-am 
lăsat amăgiţi să pescuim cu el. Intr-o bună zi o să ajungă 
și el un vrăjitor. 

— Nu, vrăjitoare adevărată: nu e, a zis Ghiduș, în 
bătaie de joc. Muieri de felul ăsta știu de obicei să 
prevestească viitorul, dar baba Feldheimer va ajunge să 
prevestească viitorul atunci când se va preface în lebădă. 
Nu i-a prezis ea tatălui nostru că moștenirea pe care ne-o 
va lăsa va putea fi cumpărată cu un gulden cu cap de 
cerb, cu alte cuvinte că tata o să ajungă la sapă de lemn? 
Totuşi, când a murit, totul, cât cuprinzi cu ochii de pe 

zidurile castelului Zoliern, era al lui. Baba Feldheimer nu 
e altceva decât o bătrână fără minte, iar tu, Kuno, un 
prostânac! 

După aceste cuvinte, mezinul s-a îndepărtat în grabă, 
căci se temea de mâna grea a fratelui său, iar Wolf l-a 
urmat, împroşșcându-l cu toate sudălmile pe care le 
învățase de la tatăl lui. 

Indurerat din cale-afară, Kuno s-a indreptat spre 
casă. Își dăduse seama că nu se putea înțelege cu frații 
lui. Vorbele lor urâte îi făcuseră atâta inimă rea, încât a 
căzut la pat a doua zi și numai cuvintele de alinare ale 
capelanului losif și licorile tămăduitoare ale mătușii 
Feldheimer l-au izbăvit de moarte. 

Când gemenii au prins însă de veste că fratele lor 
Kuno zace greu bolnav, au făcut un praznic grozav. 
Ameţiţi de băutură, s-au legat cu jurământ ca acela care 
va afla primul de moartea lui Kuno-prostănacul să dea de 
știre celuilalt prin salve -de tun, iar cel care va trage 
primul cu tunurile din castel va avea dreptul să-și aleagă 
din pivnițele lui Kuno butoiul cu cel mai bun vin. 

„Wolf a pus un pândar ca să vegheze zi și noapte în 
imprejurimile Hirschberg-ului, iar Ghiduș a cumpărat cu 
bani grei pe un slujitor de-al lui Kuno, ca să-i vestească 
de îndată clipa morţii stăpânului său. 

Slujitorul acesta era însă mai credincios blajinului și 
cucernicului său stăpân decât mârșavului conte din 
Schalksberg. Intr-o seară, el a întrebat-o îngrijorat pe 
bătrâna Feldheimer cum se simte stăpânul său, şi când 
acesta i-a răspuns că starea sănătății lui este 
multumitoare, slujitorul i-a povestit despre uneltirile celor 
doi frați, adăugând că-și puseseră-n gând să-și arate 
bucuria cu prilejul morții fratelui lor, prin salve de tun. 
Auzind aceste cuvinte, bătrâna s-a necăjit cumplit. Dar 
când i-a spus contelui totul, acestuia nu-i venea să 
creadă că fraţii lui ascundeau în sufletul lor atâta 
neomenie. Atunci bătrâna l-a povăţuit să-i pună la 
încercare, răspândind zvonul că ar fi murit. Vestea va 
zbura ca fulgerul și, dacă vor auzi salve de tun, însemna 
că slujitorul grăise adevărul. Contele a chemat slujitorul 
cumpărat de fratele său, l-a descusut încă o dată și i-a 

poruncit să plece călare spre Schalksberg, ca să dea 
acolo de. ştire că lui Kuno i se apropie sfârșitul. 

Ìn timp ce slujitorul cobora povârnișul de la 
Hirschberg, a fost zărit de pândarul contelui Wolf de 
Zollern. Acesta i-a tăiat drumul și l-a întrebat încotro 
aleargă. 

— Vai mie, a răspuns slujitorul, sărmanul meu stăpân 
n-o mai duce până-n seară! Toţi socot că i-a sunat 
ceasul. 

— Așa? l-a sunat ceasul? a strigat celălalt și cât ai 
clipi s-a repezit la cal, a sărit în șa şi a dat pinteni 
bidiviului, zburând spre Zollern. A suit dealul ca vântul și 
a ajuns ia poarta castelului, unde bietul cal a căzut 
grămadă, iar călăreţul a mai apucat să strige: „Contele 
Kuno moare!“ după care și-a pierdut simţirile. Tunurile 
din Zollern au început să bubuie, umplând de fericire 
inima contelui Wolf şi a mamei sale. Se și vedeau stăpânii 
butoiului de vin, ai iazului și ai giuvaerurilor. Ecoul 
puternic al acestor salve îi bucură peste măsură, dar și-au 
dat seama curând că nu era ecou, ci salvele tunurilor din 
Schalksberg. Wolf i-a spus atunci mamei sale, zâmbind: 

— Şi fratele meu mai mic a avut iscoadele lui. Deci 
trebuie să împărțim pe din două și vinul, ca şi întreaga 
moștenire. | 

A sărit apoi pe cal și a pornit în galop, căci se temea 
ca Ghiduş să nu i-o ia înainte și să pună mâna pe 
bunurile :de preţ ale răposatului. 

La iaz, frații s-au întâlnit și s-au uitat unul la altul, 
rușinaţi de graba cu care voiseră să ajungă la Hirschberg. 
Nici n-au pomenit de Kuno, în timp ce-și urmau drumul, 
ci s-au sfătuit frățeşte ce să facă mai departe şi ale cui să 
fie domeniile de la Hirschberg. Au trecut călări podul și, 
la fereastra castelului, ce să vezi? Fratele lor, teafăr și 
sănătos, se uita în curte cu ochii scăpărând de mânie. 
Gemenii s-au înspăimântat cumplit, crezând mai întâi că 
e o stafie, și și-au făcut semnul crucii, dar văzând că era 
Kuno în carne şi oase, Wolf a strigat: 

— Ptiu, lua-te-ar...! Ce prostie! Credeam c-ai murit! 

— Nu-i niciodată prea târziu, a grăit mezinul, 
săgetându-l pe Kuno cu O privire veninoasă. 

Acesta a strigat însă cu glas tunător: 

— Din clipa asta, toate legăturile noastre de rudenie 
s-au rupt pentru totdeauna. Am auzit prea bine salvele 
voastre de bucurie, dar, băgaţi de seamă, am pregătit și 
eu cinci culevrine! aici, în curte, și le-am încărcat în 
cinstea voastră. Pieriţi din calea ghiulelelor mele, ca să 
nu aflați cum se trage la Hirschberg! 

Văzându-l atât de îndârijit, fraţii au dat pinteni cailor 
și au coborât în mare grabă povârnișul. Kuno le-a trimis 
din urmă o ghiulea care a zburat pe deasupra capului lor, 
așa că ei au făcut fără voie o plecăciune adâncă și 
cuviincioasă. Kuno nu voia însă decât să-i sperie, nu să-i 
lovească. 

— De ce ai tras salvele de tun, nătărâule? a întrebat 
supărat Ghiduș. Eu am tras numai după ce le-am auzit 
pe-ale tale. E 

— Ba, să am iertare. Intreab-o şi pe mama! a răspuns 
Wolf. Tu ai tras întâi și ne-ai făcut de râs, neobrăzatule! 

Mezinul nu s-a lăsat nici el mai prejos cu vorbele de 
ocară și când au ajuns la iaz, sudălmile moștenite de la 
Zollern-tună-și-fulgeră curgeau şuvoi. Până la urmă, frații 
s-au despărţit învrăjbiți și furioși. 

A doua zi, Kuno și-a făcut testamentul. Bătrânica 
Feldheimer i-a spus capelanului: 

— Pun rămăşag că nu scrie cuvinte prea drăgăstoase 
despre cei doi tunari. 

Dar toate încercările ei de a-l descoase pe dragul ei 
binefăcător au fost zadarnice. Acesta nu a suflat o vorbă 
despre testament. Bătrâna nu a mai apucat să afle nimic, 
fiindcă după un an, în ciuda alifiilor și a licorilor ei, și-a 
dat sufletul fără să fi fost măcar bolnavă. li sunase 
ceasul. Cei nouăzeci și opt de ani ai ei ar fi dus la groapă 
pe orice om, cât de sănătos. 

Contele Kuno a înmormântat-o cu mare cinste, nu ca 
pe o femeie sărmană, ci ca pe o mamă. După moartea 
bătrânei, el a început să se simtă tot mai singur în 
castelul său, mai ales fiindcă părintele losif a purces și el 
din lumea aceasta, scurt timp după băbuţa Feldheimer. 

Singurătatea lui nu a dăinuit însă prea mult, căci 
bunul Kuno s-a sfârșit din viaţă la vârsta de douăzeci și 


1 Tun vechi cu ţeava foarte lungă. 

opt de ani. Gurile rele spuneau că ar fi murit otrăvit de 
Ghiduș. | 

Dar oricum ar fi fost, la câteva ceasuri după moartea 
lui, la Zollern și la Schalksberg au bubuit din nou 
tunurile. Fiecare castel îi vestea sfârșitul cu câte douăzeci 
şi cinci de salve. 

— De data asta s-a isprăvit de-adevăratelea cu el! a 
zis Ghiduş, întâlnindu-se cu fratele său pe drum. 

— Da, a răspuns Wolf, şi dacă s-ar întoarce de pe 
lumea cealaltă și ne-ar striga vorbe de ocară de la 
fereastră, ca odinioară, pușca mea abia așteaptă să-l 
învețe buna-cuviinţă şi să-i vină de hac. 

Vorbind aşa, suiră pieptiş înălțimea pe care se află 
castelul. Când un călăreț necunoscut, însoţit de alaiul său 
cavaleresc, i-a ajuns din urmă, cei doi, socotind că 
trebuie să fie vreun prieten de-al fratelui lor, care venea 
la înmormântare, s-au prefăcut că plâng, nemaicontenind 
să-l laude pe cel dispărut și jelindu-i moartea timpurie. 
Ghiduş a izbutit chiar să-și stoarcă lacrimi de crocodil. 
Cavalerul nu scotea însă nici o vorbă, ci urca liniştit și 
tăcut alături de ei, îndreptându-se spre Hirschberg. 

— Aşa, acum suntem în largul nostru. Adu vin, 
chelarule, dar din cel mai bun! a strigat Wolf, 
descălecând. 

Apoi au urcat scara în spirală și au intrat în sala 
castelului, urmaţi de: tăcutul călăreț. În clipa când 
gemenii s-au așezat tihniţi la masă, necunoscutul a scos 
din pieptar o monedă de argint şi a zvărlit-o pe masa de 
ardezie. Banul s-a rostogolit zornăind, iar străinul a zis: 

— lată moștenirea voastră. Nici mai mult, nici mai 
puţin decât un guiden cu cap de cerb. 

Fraţii s-au uitat unul la celălalt miraţi, au izbucnit în 
râs şi l-au întrebat ce vrea să spună. 

Cavalerul a scos atunci un pergament cu o mulțime 
de peceți. Acolo, Kuno-prostănacul scrisese toate faptele 
dușmănoase săvârşite. în timpul vieţii sale de câtre fraţii 
lui. La sfârşit îi vestea că, în afară de giuvaeruriie 
răposatei sale mame, hotărâse să vândă Wurtemberg-ului 
întreaga moștenire pentru O nimica toată, în schimbul 
unui biet gulden cu cap de cerb. Giuvaerurile urmau a fi 

folosite spre a se clădi un azil pentru săraci în orașul 
Balingen. 

Fraţii au încremenit, râsul le-a îngheţat pe buze. 
Scrâşneau neputincioşi. Ce puteau să facă ei împotriva 
provinciei Wurtemberg! Pierduseră frumuseţe de moșie, 
pădurea, ogoarele, orașul Balingen, până și iazul cu pești, 
și nu moșteniseră decât un pârlit de gulden cu cap de 
cerb! 

Furios, Wolf l-a vârât în pieptar, fără a scoate o 
vorbă, și-a pus tichia pe cap și, trecând: mânios, fără să 
salute, pe lângă trimisul Wurtemberg-ului, a încâlecat și a 
pornit spre Zollern. 

In dimineaţa următoare, plictisit de cicălelile mamei 
sale, care nu mai contenea cu mustrăriles fiindcă 
pierduseră și moșia și giuvaerurile, Wolf a pornit călare 
spre Ghiduș, la Schalksberg. Când a ajuns la fratele său, 
l-a întrebat: 

— Ce zici să facem cu moştenirea noastră? Să jucăm 
pe ea, sau s-o bem? 

— Mai bine s-o bem, a răspuns Ghiduș. Așa vom 
câștiga amândoi. Hai călare la Balingen, să-i înfruntâm pe 
oamenii de acolo, cu toate că am pierdut orășelul în chip 
rusinos. 

— lar la cârciuma „Mielul“ e un vin roșu strașnic; nici 
împăratul nu are altul mai bun, a adăugat Wolf. 

Amândoi au pornit spre Balingen şi acolo s-au oprit 
la cârciumă și au întrebat cât costă o oca de vin roșu; 
după care, au închinat unul în sănătatea celuilalt, pană au 
mântuit guldenul. Atunci Wolf s-a ridicat în picioare, a 
scos din pieptar moneda de argint cu capul de cerb pe 
ea, a azvârlit-o pe masă și i-a strigat cârciumarului: 

— lată guldenul ce ţi se cuvine! Mai vrei ceva? 

Cârciumarul a luat guldenul, l-a întors pe o parte și 
pe alta, și a răspuns zâmbind: 

— Ar fi în regulă, dar, vedeţi, acesta e un gulden cu 
cap de cerb. Aseară a sosit o ștafetă din Stuttgart, iar 
azi-dimineaţă crainicul a vestit în numele contelui de 
Wurttemberg, stăpânul orășelului nostru, că banii aceștia 
nu mai sunt buni. Trebuie să-mi daţi alții. 

Cei doi fraţi au pălit, uitându-se unul la altul, 

— Plătește, a spus unul. 

— N-ai bani? a întrebat celălalt. 

în cele din urmă au rămas datori un gulden la 
Mielul“ din Balingen și au plecat tăcuţi, pășind 
îngânduraţi unul lângă altul. Când au ajuns la răscrucea 
unde un drum ducea la dreapia, spre Zollern, iar altul la 
stânga, spre Schalksberg, Ghiduș a spus: 

— Aşadar, am moștenit mai puţin decât nimic, și pe 
deasupra am mai băut și un vin prost. | 

— Da, a răspuns fratele lui. Vorbele bătrânei s-au 
adeverit: „Moștenitorii tăi nu se vor alege nici măcar cu 
un gulden cu cap de cerb!“ Din banii moșteniţi n-am 
putut plăti nici barem o oca de vin! | 

— Ştiu! a zis stăpânul Schalksberg-ului. 

— Prostii! a răspuns: seniorul din Zollern, 
îndreptându-se călare spre castel, mânios pe sine însuși 
și pe toată lumea. 


— Aceasta e povestea guldenului cu cap de cerb, a 
încheiat făurarul, şi se spune că e adevărată. Cârciumarul 
din Durrwangen, care se află aproape de cele trei castele, 
a povestit-o unui bun prieten al meu, călăuză, care, 
trecând adeseori prin munții albi ai Saubiei, trăgea 
totdeauna la Durrwangen. 

Oaspeţii au bătut din palme, încântați de povestea 
faurului. at E 

— Câte nu se întâmplă în lumea asta! a strigat 
cărăușul. Îmi pare bine că nu ne-am pierdut vremea cu 
jocul de cărţi. Am să ţin bine minte povestea asta și O s-o 
istorisesc mâine tovarășilor mei, cuvânt cu cuvânt. 

— În timp ce povestea făurarul, mi-am adus și eu 
aminte de o întâmplare! zise studentul. 

— Spune, spune! îl rugară într-un glas făurarul și 
Felix. 

— Fie, răspunse “studentul. Mai curând sau mai 
târziu, tot o să-mi vină și mie rândul să povestesc ceva. 
Ceea ce veți auzi pare-se că s-a petrecut aievea. 

Dicând acestea, s-a așezat mai bine în jih, 
pregătindu-se să înceapă. Dar hangiţa a pus furca şi 
fuiorul deoparte și s-a îndreptat spre masa oaspeților. 


<o 

— Acum, domnilor, e timpul de culcare, spuse ea. 
Ornicul a bătut ceasurile nouă și mâine avem treabă. 

— Mai adu o sticlă cu vin și poți să te duci la 
culcare! strigă studentul. Nu mai avem nevoie de 
dumneata. 

— Nu se poate, răspunse ea, posomorându-se. Atâta 
timp cât se află mușterii în sală, nici eu, nici slujitorii nu 
ne culcăm. Ce să mai lungim vorba, domnilor! Duceţi-vă 
în odăile dumneavoastră. Și așa e prea târziu. În casa 
mea nu se petrece peste ceasurile nouă. | 

— Cum asta, cucoană? rosti mirat făurarul. Ce-i 
pasă dumitale dacă noi rămânem aici singuri, după ce 
te-ai culcat dumneata? Suntem oameni cinstiţi, nu-ţi 
șterpelim nimic şi nici n-o s-o ștergem fără plată. Nu 
îngădui să fiu dat afară în felul acesta'din nici un han din 
lume. 

Femeia îi aruncă o privire mânioasă: 

— Nu cumva credeţi că o să-mi schimb rânduiala 
casei pentru orice golan, pentru orice haimana de calfă, 
pentru doisprezece creiţari ai lui? Vă spun pentru ultima 
oară că nu îngădui asemenea purtări. 

Faurul vru să mai răspundă ceva, dar studentul îl 
privi cu înțeles și le făcu celorlalti un semn din ochi. 

— Bine, zise el. Dacă hangița nu ne lasă să mai 
rămânem, apoi să mergem în camerele noastre. Dar ne-ar 
trebui nişte lumânări, ca să nu bâjbâim. 

— N-am de unde să vă dau, răspunse ea, 
posomorâtă. Ceilalți or să nimerească drumul și prin 
întuneric, iar dumitale o să-ţi ajungă și capătul ăsta de 
lumânare. N-am altceva. 

Tânărul primi tăcut lumânarea și se ridică. Ceilalţi își 
luară traistele, ca să le ducă în camerele lor, și începură 
să urce scara după student. Acesta mergea înainte cu 
lumânarea. 

Când au ajuns sus, studentul îi rugă să meargă în 
vârful picioarelor, deschise ușa camerei sale și le făcu 
semn să intre. 

— Nu mai încape nici o îndoială, le spuse el. Vrea să 
ne dea pe mâna tâlharilor! N-aţi băgat de seamă cât de 
stăruitor ne trimitea la culcare? Cum încerca cu tot 

dinadinsul să ne împiedice să stăm de veghe laolaltă? 
Nădăjduiește c-o să ne culcăm acum și că tâlharii au să 
ne surprindă dormind. 

— Nu credeţi c-ar fi mai bine să plecăm de aici? 
întrebă Felix. Mă simt mai la largul meu în pădure decât 
între zidurile astea. 

— Ferestrele sunt şi aici zăbrelite! exclamă studentul, 
încercând zadarnic să smulgă una din gratii. Nu ne 
rămâne decât o singură ieşire: s-o zbughim pe poartă. Nu 
cred însă c-o să ne lase. 

— Să încercăm, spuse cărăușul. Vreau să văd dacă 
pot ajunge măcar până în curte. Dacă se poate, mă întorc 
şi vă iau pe toți. 

Ceilalţi încuviințară. Cărăușul se descălţă și se furișă 
în vârful picioarelor spre scară. Sus, în odaie, tovarășii lui 
ascultau încordaţi, cu teamă. Tânărul ajunse la jumătatea 
scării, întreg și nevătămat, şi tocmai voia să se ferească 
de un stâlp de susţinere, când, deodată, îi ieși înainte un 
câine uriaș. Dulăul îi puse labele pe umeri şi rânji la el, 
dezvelindu-și colții lungi și ascuţiţi. Cărăușul nu îndrăzni 
nici să înainteze, nici să dea înapoi, de teamă ca, la cea 
mai mică mişcare, dulăul cel fioros să nu-și înfigă colții în 
beregata lui. Câinele începu să latre și să urle groaznic. 
Auzind hărmălaia, rândașul și hangiţa ieşiră în grabă, cu 
lumânări în mâini. 

— incotro? Ce vrei? strigă femeia. 

— Vreau să-mi iau ceva din căruţă, răspunse 
cărăușul, tremurând ca varga, căci prin deschizătura ușii 
zărise niște umbre care dădeau de bănuit, oameni cu 
puști în mână. 

— Ai fi putut să iei ce-ţi trebuie înainte de a urca în 
cameră, spuse îmbufnată hangiţa. Fassan, vino-ncoa'! 
lacob, încuie poarta și luminează-i omului drumul până la 
căruţă. | 

Câinele își luă labele și botui înfiorător de pe umerii 
cărăușului și se așeză din nou de-a curmezișul scării. 
Intre timp, rândașul încuiase poarta și porni cu 
lumânarea înaintea cărăuşului. Nu era chip să fugă. 
Frământându-se cam ce-ar putea să ia din căruţă, omul 
îşi aminti că avea un funt de lumânări pe care trebuia să 

le ducă la oraș. „Capătul de lumânare pe care-l avem sus 
nu ține mai mult de un sfert de ceas, și-a zis el, aşa că o 
să avem nevoie de lumânări“. Luă două lumânări. din 
căruță, le ascunse în mânecă și, ca să se afle în treabă, 
își căută mantaua, care-i trebuia — după cum i-a spus el 
rândașului — să se învelească în timpul nopții. 

| Ajungând teafăr înapoi, povesti tovarâșilor săi despre 
dulăul uriaș care stătea de pază pe trepte, despre oamenii 
pe care îi zărise în treacăt, despre pregătirile care se 
făcuseră ca să pună mâna pe ei, și încheie oftând: 

— Nu scăpăm cu viaţă în noaptea asta! 

— Nu-mi vine să cred, răspunse studentul. Nu-mi 
vine să cred să fie atât de proști oamenii aceștia, să 
omoare patru inși pentru o nimica toată. De aceea ar fi 
bine să nu ne împotrivim. În ceea ce mă privește, eu am 
cel mai mult de pierdut. Pe calul meu au și pus mâna, de 
bună seamă. Am cumpărat bidiviul acum patru săptămâni 
și m-a costat cincizeci de galbeni. Punga și hainele le 
dau de bună voie, căci, la urma urmelor, viața e îmi mai 
scumpă. 

— Dumitale îți este mai uşor, răspunse cărăușul. N-ai 
cine ştie ce de pierdut; asemenea lucruri se pot lesne 
înlocui. Eu, însă, sunt ștafetă. Am plecat din 
Aschaffenburg cu fel de fel de lucruri, iar în grajd am doi 
cai frumoşi, singura mea avere. 

— Nu-mi vine să cred c-or să se lege de dumneata, 
spuse giuvaergiul. Prādarea unei ștafete ar stârni mare 
zarvă și tărăboi în ţară. Şi eu cred că-i mai bine să dau de 
bună voie, cum a zis dumnealui, tot ce am Și să 
făgăduiesc, sub jurământ, să nu suflu O vorbă și nici să 
mă plâng. E mai cuminte așa, decât să mă împotrivesc 
unor oameni înarmați cu puști și pistoale, pentru câteva 
boarfe. 

La aceste cuvinte, cărăușul scoase lumânările, le lipi 
de masă și le aprinse. 

— Atunci, în numele Atotputernicului, să așteptăm și 
să vedem ce-o să se întâmple, zise el. Hai să ne așezăm 
și să gonim somnul cu o poveste. 

— Să facem precum spui, răspunse studentul, și, 
fiindcă e rândul meu, iată că și încep. 


INIMĂ RECE 
(Partea întâi) 


Cine călătorește prin țara Suabilor, acela să nu scape 
prilejul de a-și plimba ochii măcar niţeluș prin Pădurea 
Neagră; nu de dragul copacilor, deși nu se găsesc 
oriunde atâția brazi nemaipomenit de mulți și țâșnind, ca 
într-o vedenie, spre cer; însă de dragul oamenilor, care se 
deosebesc în chip ciudat de toată omenirea din jur. Ei 
sunt mai înalți decât oamenii obișnuiți, au spete late, 
mădulare puternice și, în totul de tot, se pare că aerul 
întremător, care lunecă dimineaţa printre brazi, îi dăruie 
“încă din tinerețe cu plămâni mai slobozi, cu ochi mai 
ageri şi cu o fire mai deschisă, chiar dacă mai aspră, 
decât ale locuitorilor de prin șesuri și văi. Dar nu numai 
prin statură și prin felul de a fi, ci și prin datini și port 
acești oameni nu-și găsesc pereche printre semenii lor 
din afara pădurii. Mai frumos decât toți se îmbracă 
pădurenii din ţinutul Baden; bărbații își lasă barba să 
crească în jurul feţei, așa cum li-e dată ea de la natură; 
pieptarele negre, pantalonii uriași, strâns încrețiţi, ciorapii 
roşii, pălăriile țuguiate, cu marginile largi, le dau o 
înfăţişare aparte, în același timp serioasă, plină de 
greutate. Aici, cei mai mulţi sunt sticlari, însă fac și 
ceasornice, cu care umblă o jumătate de lume, ca să le 
vândă. În cealaltă parte a pădurii trăiește o spiță din 
acelaşi neam; doar că munca și îndeletnicirile lor au 
născut alte datini și obiceiuri decât ale sticlarilor. Ei 
trăiesc de pe urma pădurii; doboară și curăță brazii, îi 

mână cu plutele în jos pe Nagold până la Neckar şi de 
acolo pe apa Rinului, la vale, spre Olanda; chiar și marea 
îi cunoaște pe acești bărbaţi din Pădurea Neagră, care 
coboară de sus cu plutele lor lungi. Opresc pe rând în 
toate orașele lipite de malul fluviului și își așteaptă semeți 
cumpărătorii care ar avea nevoie de buștenii şi de 
scândurile lor; dar bârnele cele mai groase și lungi ei le 
vând, pe bani grei, olandezilor, care le folosesc la 
construcţia de vase. Astfel, oamenii aceștia duc o viață 
aspră, călătorind întruna. Bucuria lor e să zboare la vale 
pe pluta de lemn, necazul — să urce din nou pe mal. De 
aceea și portul lor seamănă. prea puţin cu portul 
sticlarilor, care locuiesc în partea cealaltă a pădurii. 
Pieptarul e din pânză închisă la culoare, de pe umerii 
largi coboară niște bretele verzi de lățimea unei palme, 
iar din buzunarul pantalonilor de piele neagră se ițește 
intotdeauna, ca semn al nobleţii, parmacul de alamă; însă 
mândria lor sunt cizmele, poate cele mai mari din câte se 
poartă azi pe lume; căci le poţi trage cu vreo două palme: 
mai sus de genunchi și, umblând cu asemenea încălțări, 
nu ţi se udă picioarele chiar dacă le scufunzi la trei 
șchioape în apă. 

Până nu de mult, acești pădurari încă mai credeau în 
duhurile pădurii și abia de curând li s-a mai scos din cap 
deșertăciunea. Curios e însă că și duhurile care, după 
credinţele: vechi, ar hălădui prin Pădurea Neagră, s-au 
împărțit în două, după cele două feluri de îmbrăcăminte. 
Spuneau de pildă unii că Omuleţul-de-sticlă, un duh 
blând, mititel, măsurând vreo trei șchioape și jumătate, 
nu s-ar arâta niciodată altfel decât cu o pălărioară 
țuguiată, având marginile largi, cu pieptăraş, cu pantaloni 
încrețiți și cu ciorăpiori roșii. Altul, în schimb, căruia îi 
zicea Michel Olandezul și care locuia în partea cealaltă a 
pădurii, era un găligan uriaș, spătos, îmbrăcat în portul 
Plutașilor, și mulți dintre aceia care jurau că-l văzuseră 
dădeau a înțelege că n-ar vrea să plătească din punga lor 
atâția viței câţi îi trebuie lui ca să-i ajungă pielea pentru o 
pereche de cizme. 

„Are niște cizme, spuneau ei, încât un om ca toți 
oamenii ar intra în ele până la gât.“ 

Și mai spuneau că din gura lor nu iese decât 
adevărul, nimic umflat. 

Cu aceste duhuri ale pădurii, un tânăr de prin partea 
locului cică ar fi păţit o istorie, pe care vreau să v-o 
povestesc. | 

Trăia deci, în Pădurea Neagră o văduvă, pe nume 
Barbara Munk; soțul ei fusese cărbunar și, după ce 
acesta muri, văduva îl tot îndemna și-l pregătea pe 
feciorul ei de șaisprezece ani pentru aceeași meserie. 

Tânărul Peter Munk, băiat chipeș, se lăsa în voia 
mamei, că doar nu învățase alta nici de la tatăl său — și, 
cât era săptămâna de lungă, sta și se afuma lângă cuptor 
sau, negru, plin de funingine, speriind oamenii, bătea 
străzile oraşelor în căutare de mușterii pentru cărbunii 
lui. Dar cărbunarul are îndeobște destul timp să 
gândească şi la sine și la ceilalți și, când Peter Munk sta 
lângă cuptorul său, atunci arborii întunecoși ai pădurii, 
liniștea din jur îi strecurau în suflet jale și dor nelămurit. 
il mâhnea ceva, îl supăra ceva, nu ştia nici el ce anume. 
Până la urmă găsi pricina: îl nemulțumea starea lui. „Un 
cărbunar negru și singuratic, gândea el. Asta înseamnă 
să trăieşti în ticăloșie. De câtă cinste se bucură sticlarii, 
ceasornicarii, chiar și lăutarii în serile de duminică! lar 
când eu, Peter Munk, spălat și periat, mă înfățișez cu 
pieptarul de sărbătoare al tatii, cu nasturi de argint, cu 
ciorapii roșii nou-nouți, și când vine cineva în spate și se 
întreabă cine-o fi domnișorul ăsta chipeș și îi plac 
ciorapii și mersul meu — atunci, numai ce mă ajunge din 
urmă și mă vede la faţă, își spune în gând: „Ah, ăsta nu-i 
decât Peter, cărbunarul!" 

De altminteri, și pe plutașii de dincolo, Peter îi jinduia 
din adâncul inimii. Când zdrahonii aceia veneau pe-aici 
în costumele lor arătoase, cu nasturi, catarămi și lanţuri 
de o sută de ocale atârnate la piept, când măsurau din 
ochi perechile de dansatori, stând crăcănaţi și mândri, 
înjurând și trăgând fumul, asemenea celor mai nobili 
olandezi, din pipele lor de lut ars, lungi de-un cot — 
atunci Peter vedea în plutaşi adevăraţi idoli ai fericirii. lar 
când fericiţii aceștia, vârându-și mâna în buzunar și 
scoțând la iveală câte un pumn de taleri mascaţi, se 

apucau să arunce zarurile, cinci guldeni încolo, zece 
încoace. — atunci Peter simţea că-și iese din minţi şi se 
furișa tulburat până la coliba lui; căci nu o dată, seara, la 
sărbători, văzuse pe câte un „domn al lemnului“ pierzând 
la joc mai mult decât agonisea bietul de taică-său într-un 
an. Erau mai cu seamă trei asemenea plutaşi dintre care 
Peter nu știa pe care să-l admire mai mult. Primul, un 
bărbat înalt și gros, cu obrajii rumeni, avea faima celui 
mai bogat om din împrejurimi. | se spunea 
Ezechiel-cel-gros. Acesta călătorea de câte două ori pe 
an la Amsterdam, cu lemn de construcție, şi găsea de 
fiecare dată prilejul să-l vândă cu atâta mai scump decât 
alții încât se întorcea frumușel cu vaporul, pe când ceilalţi 
veneau pe jos. Al doilea era cel mai înalt și mai uscăţiv 
bărbat din toată pădurea. | se spunea Schlurker-cel-lung. 
Pe acesta Peter Munk îl jinduia pentru curajul său 
neobișnuit; se încontra cu oamenii cei mai de vază: la 
cârciumă, să fi fost înghesuiala cât de mare, Schlurker 
ăsta ocupa mai mult loc decât patru inși din cei mai 
grași, luați laolaltă; ba se proptea în coate pe toată 
lățimea mesei, ba își lungea câte un picior pe bancă, dar 
nimeni nu-i zicea un cuvinţel, căci era plin de bani. Al 
treilea, un bărbat tânăr și frumos, dansa cel mai bine în 
tot lungul și latul ținutului, de aceea i se spunea Regele 
dansului. Fusese om sărac, slujise ca argat la un lemnar 
și, deodată, se înavuţi peste măsură; unii ziceau că ar fi 
găsit, la rădăcina unui brad bătrân, o oală plină cu 
galbeni; alții, că ar fi dat, nu departe de Bingen, cu 
cangea în apele Rinului — cum fac uneori plutaşii ca să 
prindă peștele în cârlig — și ar fi scos din adâncuri un 
sac burdușit cu aur, care cică ar fi fost o parte din 
comoara Nibelungilor, îngropată acolo; ce mai, ajunsese 
omul putred de bogat și toţi, cu mic și mare, îl priveau ca 
pe un prinţ. 

La bărbații aceştia trei se tot gândea Peter 
cârbunarul pe când ședea singur-singurel în pădurea de 
brazi. Ce-i drept, aveau tustrei o anume hibă, care-i făcea 
nesuferiți în ochii celorlalți: erau de o zgârcenie 
neomenească, nu arătau pic de milă față de datornici ori 
săraci — cu toaţe că băştinaşii Pădurii Negre sunt de 

felul lor oameni îngăduitori. Se știe însă cum merg 
treburile: pe de o parte îi urau pentru zgârcenia lor, pe de 
alta îi cinsteau ca bogătași. Că doar nu mai era nimeni să 
arunce cu bănet cum aruncau ei, de parcă l-ar fi cules de 
pe jos scuturând brazii. 

„Aşa nu se mai poate, își spuse într-o zi Peter, foarte 
amărât. leri, de sărbătoare, toată lumea ședea în 
cârciumă! Dacă nu ies curând la liman, apoi îmi seurtez 
zilele. Ai, de-aș fi şi eu bogat, bine văzut ca 
. Ezechiel-cel-gros, ori puternic, fără teamă, ca 
Schlurker-cel-lung, ori plin de faimă şi de bani ca Regele 
dansului, care, în loc de un sfanţ, le aruncă muzicanțţilor 
taleri de aur! De unde naiba o fi având atâţia bani? 

li trecură prin cap câteșitoate, cum și în ce fel ar 
putea să se căpătuiască, dar nimic nu-l mulţumi. Până la 
urmă se opri la vechile poveşti, cu oameni care s-ar fi 
umplut cândva de bani. datorită lui Michel Olandezul și 
Omuleţului-de-sticlă. Pe când mai trăia tatăl său, veneau 
adesea în casă prieteni nevoiaşi și se întindeau la taclale 
lungi despre tot soiul de bogătani și despre felul cum au 
ajuns să prindă cheag. Atunci îl pomeneau nu o dată pe 
Omuleţul-de-sticlă. Gândindu-se adânc, Peter își aminti 
chiar și poezia ce trebuia rostită pe Dâmbul cu brazi 
pentru ca duhul cu pricina să se arate. Incepea așa: 


Tu, în pădurea de brazi vistiernic, 
Tu, peste codri stăpânul puternic, 
De sute de ani te lași văzut... 


Însă degeaba își trudi Peter capul ca să-și 
amintească și cuvintele ce urmau. De multe ori era 
gata-gata să întrebe pe câte un bătrân cum sună mai 
departe versurile; însă de fiecare dată îl oprea teama, nu 
cumva să-şi dezvăluie gândurile; de altfel, judeca dânsul, 
s-ar putea ca povestea cu Omuleţul-de-sticlă să nu prea 
fie răspândită și prea puţini să fie oamenii care știu acele 
cuvinte, că doar nu erau mulţi bogătașii din Pădurea 
Neagră; și apoi, de ce nici tatăl său, nici nevoiașii ceilalți 
nu-și încercaseră, la timpul lor, norocul? 

in sfârșit, Peter aduse vorba despre Omuleţul-de- 


A 


sticlă în fața mamei, care îi inşiră doar lucruri știute, își 

aminti doar primul din versurile ce trebuiau rostite și, ca 
noutate, îi spuse că duhul acela pitic nu se arăta decât 
oamenilor născuţi duminica, între orele unsprezece şi 
două. El, Peter, cică se potrivea, numai de-ar afla cum 
sună poezia, căci s-a născut într-o duminică, la orele 
douăsprezece de prânz. 

Auzind Peter cărbunarul una ca asta, mai că-și 
pierdu cumpătul de bucurie și de dorul aventurii ce-l 
aștepta. | se păru de ajuns că știe o parte din versuri şi că 
s-a născut duminica, pentru ca Omuleţul-de-sticlă să 
răsară înaintea lui. Astfel, într-un rând, după ce își vându 
cărbunii, nu mai aprinse focul în cuptor ci, punându-și 
pieptarul măreț al tatii, ciorapii noi, roşii şi pălăria de zile 
mari, apucă un ciomag negru, noduros, lung de cinci 
picioare, și îşi luă rămas bun de la maică-sa: 

— Mă duc la cancelarie, în oraș. Curând se aleg 
feciorii pentru armată și vreau să-i mai bag în cap 
funcţionarului că ești văduvă și că nu mă ai decât pe 
mine, singurul fiu. 

Mama îi lăudă gândul cel bun; el însă porni spre 
Dâmbul cu brazi. Acesta se afla cocoţat pe cea mai mare 
înălțime din Pădurea Neagră, și jur împrejurul lui, preţ de 
vreo două ore de mers, nu se zărea pe-atunci nici colibă, 
darmite sat, căci oamenii superstiţioşi ziceau că ar fi un 
loc nesigur. De altfel, nici nu se prea îndemna lumea să 
taie acolo brazi, deși creșteau înalţi și frumoși; și asta 
pentru că nu o dată când lucrau prin acele părţi, oamenii 
se pomeneau că le zboară securea din mâini și cade în 
bulboanele râului; alteori, brazii, prăbuşindu-se prea 
repede, fie că-i betegeau, fie că-i omorau pe tăietori; 
unde mai pui că lemnul, cât ar fi fost el de bun, nu-l 
puteai folosi decât pentru foc, deoarece plutașii nu luau 
niciodată asemenea bușteni, urmând o veche credinţă 
care spunea că un singur bușştean de la Dâmbul cu brazi, 
amestecat în plută, duce la pierzare și lemnul, și oamenii. 
Așa se face că brazii de pe Dâmbul cu pricina creșteau 
atât de înalţi și deși, încât ziua ţi se părea noapte. Ajuns 
în preajmă, Peter Munk simți că-l trec sudorile; nu se 
auzea nici un glas, nici un pas în afară de paşii lui, nici o 
izbitură de topor, chiar și zburătoarele păreau să 
ocolească brădetul întunecat. 

Peter Munk urcă pe creasta Dâmbului și se opri în 
fața unui brad nemaipomenit de gros, pentru care orice 
negustor -olandez ar fi plătit pe loc câteva sute de 
“guldeni. „Aici, gândi Peter, trebuie că şade 
Omulețul-de-sticlă.“ Făcu o plecăciune adâncă, tuși încet 
și vorbi cu glasul tremurând: 

— Vă urez seară bună, domnule de sticlă! 

Dar nu veni nici un răspuns. Liniştea stăruia ca și 
înainte. „Poate că ar trebui să spun totuși poezioara,, 
gândi el. Şi începu, bolborosind: 


— Tu, în pădurea de brazi vistiernic, 
Tu, peste codri stăpânul puternic, 
De sute de ani te laşi văzut... 

Abia rosti aceste vorbe şi, spre marea lui spaimă, zări 
o făptură ciudată, mică de tot, ițindu-se de după bradul 
cel gros. Peter își zise că nu poate fi decât 
Omulețul-de-sticlă, aşa cum îl înfățișau oamenii, cu 
pieptăraș negru, cu ciorăpiori roșii, cu pălăriuța, totul 
aidoma ca în poveștile lor, până și fețișoara palidă, fină, 
isteață. Dar vai, cum se ivise de repede, la fel de repede 
se făcu nevăzut. 

— Domnule de sticlă, vorbi Peter Munk după o clipă 
de șovăială, fiți vă rog bun și nu mă luaţi drept neghiob! 
Dacă vă închipuiţi, domnule, că nu v-am văzut, atunci 
greșiţi foarte. V-am zărit când trăgeaţi cu ochiul de după 
copac! | 

Nici acum nu-i răspunse nimeni. | se păru doar că 
aude din spatele bradului, când și când, un chicotit ușor 
răgușit. În cele din urmă, nerăbdarea învinse teama. 

— la stai, băiețaş, strigă el, că te prind eu îndată! 

Și dintr-un salt, Peter se și afla de partea cealaltă a 
copacului; însă aici nu era nici un vistiernic al pădurilor 
de brad, ci doar o veveriță mică, drăgălașă, care se căţăra 
sprintenă pe trunchi. 

Peter Munk clătină din cap, judecând în sinea lui că 
vrăjitoria i-a izbutit în parte și că ar trebui poate încă un 
versuleţ pentru ca duhul să se lase înduplecat; dar, 
storcându-şi mintea în fel și chip, nu găsi urmarea. 
Veverița sălta pe crenguţele de jos ale bradului și părea 

să-l încurajeze ori să-și râdă de el. Se ferchezuia, își 
răsucea frumușel coada, îl aţintea cu ochii ei deștepți, 
până ce lui Peter aproape că i se făcu teamă să mai stea 
Singur cu această ființă; căci veverița când părea că are 
cap de om, când ziceai că poartă pălărie în trei colţuri, 
când jurai că e altă veveriţă, care avea doar lăbuţele 
dinapoi încălțate cu ciorapi roșii și ghete negre. Într-un 
cuvânt, era un animal zgiobiu; totuși tânărul cărbunar 
tremura în fața ei; bănuia că nu e lucru curat. 

: Luă deci calea îndărăt, mai grăbit de cum venise. 
intunericul pădurii se adâncea din ce în ce mai mult, 
copacii se îndeseau și Peter, mânat de frică, o porni la 
trap și nu se liniști decât atunci când prinse cu urechea 
lâtratul câinilor și când zări mai apoi, printre arbori, fumul 
unei colibe. Dar apropiindu-se și văzând cum sunt 
îmbrăcaţi oamenii de aici, își dădu seama că, în loc să 
fugă spre casă, la sticlari, apucase în partea cealaltă; 
unde locuiesc plutașii. Oamenii din colibă erau tăietori la 
pădurea, un bătrân, fiul său, care o făcea pe gazda, 
nevasta acestuia și câţiva nepoți măricei. Peter îi rugă 
sa-l primească peste noapte și aceştia îl primiră bine, fără 
să-l întrebe de nume și de loc, îi dădură să bea cidru Și 
seara îi puseră dinainte un cocoș de munte fript, rumenit, 
cea mai aleasă mâncare din Pădurea Neagră. După cină, 
mama și fetele se așezară la tors în jurul focului, pe care 
băieţii îl hrăneau cu cea mai bună rășină de brad, în timp 
ce bunicul, oaspetele și stăpânul casei fumau şi se uitau 
la lucrul femeilor. O parte din băieți ciopleau linguri și 
furculițe de lemn. Afară în pădure, urla vântul printre 
brazi; din când în când se auzeau lovituri năprasnice; 
părea că arbori uriași se frâng și se prăbuşesc trosnind. 
Netemători, băieţii ar fi dorit să fugă în pădure, să guste 
priveliștea aceea grozavă. Dar bunicul îi opri, cătând şi 
vorbind aspru: 

— Nu-l sfătuiesc pe nimeni să iasă din casă! rosti el. 
Căci, pe Dumnezeu, acela nu s-ar mai întoarce! Michel 
Olandezul doboară acum copacii ca să-şi înnoiască pluta. 

Băieţii îl priviră miraţi. Vor fi auzit ei pesemne de 
acest Olandez, dar acum îl rugară pe bunic să le spună 
din fir în păr povestea. La rândul său, Peter, care în 

partea cealaltă a pădurii nu aflase despre Michel 
Olandezul decât lucruri puţine și încâlcite, îl rugă pe 
bătrân să-i spună cine și cum e duhul cu pricina. 

— E stăpânul acestei păduri, lămuri moșul. Şi dacă 
dumneata, la vârsta ce o ai, încă n-ai ajuns să-l cunoști, 
înseamnă că locuieşti dincolo de Dâmbul cu brazi ori 
chiar și mai departe. Dar să vă spun câte știu și câte 
arată povestea despre el. Cu vreo sută de ani în urmă — 
cel puţin așa zicea bunicul meu — nu găseai în lungul și 
latul pământului poporeni mai cinstiți ca în Pădurea 
Neagră. Azi, de când umblă atâţia bani prin țară, oamenii 
s-au viclenit și s-au înrăit. Pe-atunci însă erau altfel și 
chiar dacă dumnealui de afară mi s-ar uita acum pe 
geam, încă aș spune ce-am spus de atâtea ori, că numai 
Michel Olandezul ne-a dus la stricăciune. Trăia deci, cu 
mai bine de o sută de ani în urmă, un lemnar bogat, care 
ținea multe slugi; călătorea până departe, pe Rin, ca să-și 
vândă lemnul, şi afacerile îi mergeau de minune, căci era 
bărbat cinstit şi evlavios. Într-o seară, bate la ușa lui un 
străin, un zdrahon cum nu mai văzuse nicicând. Era 
îmbrăcat ca și feciorii din Pădurea Neagră, dar la statură 
îi întrecea cu cel puţin un cap și nimeni nu și-ar fi 
închipuit vreodată că poate fi pe lume asemenea om 
uriaș. Vine și îl roagă pe lemnar să-i dea de lucru. Acesta, 
văzând cât e de puternic și bun de hamalâc, îi socotește 
simbria și se învoiesc. Michel — căci așa îi zicea pe nume 
— se arătă a fi un lucrător cum stăpânul său nu mai 
avusese în toată viaţa lui. La doborâtul brazilor ținea loc 
de trei; când șase inși cărau bușteanul la un capăt, 
dânsul îl umfla singur de capătul celălalt. 

Dar într-o zi, după ce lucrase o jumătate de an la 
pădure, Michel se înfăţișă stăpânului și rosti: 

„Am tăiat destul aici, la copaci. De-acu' mi-ar prinde 
bine să mai văd şi încotro se duc buștenii mei. Ce-ar fi să 
mă luați plutaș măcar o singură dată?“ 

Stăpânul răspunse: 

„N-aș vrea, Michel, să-ți stau în drum dacă ai poftă să 
umbli prin lume, deși la tăiat de brazi îmi trebuie oameni 
vânjoşi ca tine, pe când la plută se cere mai mult 
îndemânare. Dar facă-se de astă dată pe voia ta! 

Așa se și făcu. Pluta cu care urma să plece avea șase 
părţi, iar ultima parte era din buștenii cei mai grei. Or, 
seara, în ajunul plecării, Michel mai aduse încă șase 
bușteni groși și lungi cum nu s-au pomenit; îi săltă câte- 
unul, ușor, ca pe o cange, băgându-i în sperieţi pe ceilalți 
lucrători. Unde doborâse asemenea copaci, nu se ştie 
nici până în ziua de azi. Când văzu ce văzu, stăpânul 
simţi că-i râde inima în piept, căci făcu de îndată 
socoteala câți bani ar ieși dacă ar vinde acești bușteni. 
Michel însă vorbi: 

„Așa, ăștia o să.mă ţină la drum, că pe surcelele alea 
nici nu pot să mă mişc.“ 

Stăpânul vru să-i dea niște cizme de plutaș, dar 
Michel le aruncă și scoase la iveală o pereche de 
cizmoaie grozav de mari. Bunicul meu zicea că ar fi 
cântărit o sută de funturi și că numărau cinci picioare 
lungime. 

Pluta porni și Michel, pe câtă mirare stârnise între 
tăietori, pe atât își uimi acum plutașii. În loc ca pluta, 
împovărată de buștenii aceia uriași, să lunece mai greu la 
vale, cum se așteptaseră cu toții, iată că ţâșni ca o 
săgeată pe Neckar în jos. La coturi, unde plutașii aveau 
de obicei mult de furcă pentru a ţine pluta pe mijlocul 
râului și a nu se împotmoli în nisip și pietriș, Michel sărea 
numaidecât în apă și, dintr-un brânci, muta pluta fie pe 
stânga, fie pe dreapta, încât își urma calea fără nici o 
primejdie, iar când drumul era drept, Michel sărea la 
cârmă, ridica toate prăjinile, trăgea un buștean din cei 
mari, îl proptea ca pe un drug în prundiș și, dintr-o 
apăsare, făcea ca pluta să-și ia zborul încât ziceai că 
pământ și arbori și sate fug pe dinaintea ochilor. Astfel, 
în numai jumătate de timp, ajunseră la Köln, pe malul 
Rinului, unde obișnuiau să-și vândă încărcătura. Aici însă 
Michel vorbi: > 

„Doar sunteți negustori sadea și vă cunoașteți 
interesul! Credeţi că ăstora din Köln le trebuie atâta 
lemnărie câtă le aducem noi din Pădurea Neagră? Nu! Ei 
cumpără lemnul cu jumătate din preţ și îl vând pe urmă 
scump în Olanda. Haideţi să vindem aici buştenii mărunți, 
iar pe cei mari să-i ducem olandezilor. Cât va fi să 

scoatem peste prețul obișnuit, rămâne câștigul nostru.“ 

Așa grăi vicleanul de Michel, iar plutaşii se arătară 
mulțumiți; unii fiindcă doreau să vadă și ei Olanda, să 
călătorească până acolo, alții fiindcă râvneau să facă 
bani. Doar unul singur, om cinstit, îi sfătui să nu pună în 
primejdie avutul stăpânului și să nu-l înșele; dar ceilalți 
nici că-l ascultară, nici că-şi mai amintiră de vorbele lui; 
afară de Michel, care păstră totul în minte. 

Porniră deci cu pluta la vale, pe Rin. 

Michel sta la cârmă și astfel ajunseră curând la 
Rotterdam. Acolo li se plăti de patru ori prețul; mai cu 
seamă. buştenii lui Michel aduseră o groază de bani. 
Când se văzură cu atâta bănet, plutașii din Pădurea 
Neagră nu mai ştiau de bucurie. Michel împărți câștigul: 
un sfert pentru stăpân, trei sferturi pentru ei. Pe urmă, 
dă-i prin crâșme, cu marinarii și cu tot felul de lepădături! 
Băură și risipiră la joc toţi banii. lar pe plutașul cinstit, 
care îi sftătuise la bine, Michel îl vându unui neguţător de 
carne vie şi nu se mai auzi de soarta lui. De atunci, 
pentru feciorii din Pădurea Neagră, Olanda cică era raiul 
pe pământ, iar Michel Olandezul ajunse un fel de rege al 
lor. Lungă vreme stăpânii lemnari nu aflară nimic despre 
târgul ce se făcea și ţinutul se tot umplea de bani, de 
înjurături, de năravuri proaste, de beții și jocuri de noroc, 
care veneau în sus dinspre Olanda. i 

Mai târziu, când faptele ieșiră la lumină, Michel 
Olandezul parcă intrase în pământ; nu-l găsiră nicăieri, 
însă de murit n-a murit. De o sută de ani umblă în chip 
de strigoi prin pădure și se zice că mulți s-au îmbogăţit 
cu ajutorul lui, însă pe seama bietului lor suflet. Asta-i 
tot, încolo nu vă mai spun nimic. Un lucru e sigur: în 
nopțile cu lună, cum e asta de-acum, Miche! Olandezul 
urcă pe Dâmbul cu brazi, unde nu-i voie de tăiat, și 
doboară cei mai falnici copaci; l-a zărit chiar tatăl meu 
cum frângea, ca pe un pai, ditamai brad de vreo patru 
picioare grosime. Lemnul îl dăruiește celor care se abat 
de la calea dreaptă și se înhăitează cu el; pe la miezul 
nopții coboară buștenii la apă și îi duce olandezilor. Dar, 
să fiu eu domn și- -rege în Olanda, zău dacă n-aş pune 
tunurile să-l farme și să-l bage în pământ! Căci toate 

vasele, care poartă în trupul lor fie și o singură bârnă 
adusă de acest Michel, se scufundă. De aici, atâtea 
nenorociri care se întâmplă pe mare! Altminteri, cum ar 
putea să piară sub apă un vas minunat, puternic și 
încăpător? Însă, de câte ori Michel Olandezul doboară 
noaptea, pe furtună, un copac în Pădurea Neagră, de 
atâtea ori se desprinde o bârnă veche din trupul unui vas; 
apa năvălește înlăuntru și vasul se scufundă cu oameni, 
cu șoareci, cu tot. 

< Asta-i povestea lui Michel Olandezul și adevărul e că 
toate relele câte sunt în Pădurea Neagră de la dânsul se 
trag. Ei da, fireşte, poate să te facă bogat, însă eu unul 
n-aș lua nimic de la el! Nici în ruptul capului nu mi-aș 
dori să fiu în pielea unui Ezechiel-cel-gros sau a lui: 
Schlurker-cel-lung. Chiar și Regele dansului cică i-ar fi 
căzut în gheare... 

Aceste vorbe din urmă bătrânul le adăugase șoptit, 
ca în taină. Între timp, furtuna se domolise. Fetele 
aprinseră lampa și ieșiseră sfioase din odaie. Bărbații, 
însă, după ce umplură un sac cu frunziș, i-l așezară lui 
Peter Munck drept pernă pe cuptor, apoi îi spuseră 
noapte bună. 


* 


Peter cărbunarul nu mai visase nicicând asemenea 
visuri grele ca în noaptea cu pricina. Ba se făcea că 
Michel Olandezul, crunt, mătăhălos, smucea din loc 
fereastra, întinzându-i cu braț uriaş o pungă cu galbeni, 
pe care o scutura, încât banii sunau îmbietor și plăcut; ba 
i se părea că odaia e un tăpșan verde, nesfârșit, pe care 
se tot învârte călare Omuleţul-de-sticlă, mic; prietenos și 
chicotind răgușit ca pe Dâmbul cu brazi. Ba îi bâzâia la 
urechea stângă: 

În Olanda e aur cât vrei, 
Pui mâna și iei! 

Fără multă treabă 

Vin banii degeabă! 


Ba îi picura în urechea dreaptă poezioara: Tu, în 
pădurea de brazi vistiernic, și o voce subţire îi şoptea: 

Peter Munk, prostule, cărbunarule, nu te pricepi să 
găsești o rimă la «văzut», cu toate că te-ai născut 
duminică, la orele douăsprezece. Haide, caută rima, 
prostule!“ 

Peter ofta și gemea în somn, trudindu-se să găsească 
O rimă. Dar, cum nu mai făcuse nicicând așa ceva, cazna 
se dovedi deșartă. Deșteptându-se în zori, Peter găsi că 
visase un vis tare ciudat. Se așeză și, proptindu-și coatele 
pe masă, gândi adânc asupra şoaptelor ce-i stăruiau în 
ureche. “Haide, caută rima, prostule!“ își spuse la rândul 
lui, bătând darabana pe frunte, cu degetele. Dar nici o 
rimă nu-i venea în cap. 

Stând el așa încruntat, cu ochii tulburi, și căutând 
zadarnic o rimă la „văzut“, trei flăcăi trecură prin faţa 
colibei, spre pădure, și unul din ei cânta: 


— La vale cum coboară 
Din deal o am văzut 
Şi-n cea din urmă oară 
Durerea-mi s-a născut. 


Prin urechea lui Peter țâșni ca un fulger luminos. 
Cărbunarul sări din loc și o zbughi pe ușă afară, căci nu 
era sigur că auzise întocmai cuvântul. Alergă după cei 
trei flăcăi şi se repezi la cântăreț, apucându-l cam tare de 
braţ: 

— Stai, frate! strigă el. Ce rimă ai pus la „văzut“? 
Fă-mi plăcerea şi spune-mi ce ai cântat adineaori! 

— Ce te vâri, băiețaș? răspunse flăcăul din Pădurea 
Neagră. Am dreptul să cânt ce vreau. Şi lasă, te rog, 
braţul, că altminteri... 

— Ba nu! stărui Peter și îl strânse şi mai tare de braţ. 
Spune-mi ce ai cântat! 

Ceilalţi doi, văzând ce se petrece, nu stătură mult pe 
gânduri. Se năpustiră asupra lui Peter cu pumnii şi îl 
bătură măr, încât acesta slobozi braţul cântărețului și 
căzu în genunchi. 

— Acum ţi-ai primit porţia, râseră flăcăii. Şi ţine 
minte, cap sec, să nu te mai legi de oameni ca noi la 
drumul mare! 

— Ţin minte, cum să nu ţin! răspunse Peter oftând. 
Dar, vă rog, după ce m-aţi luat în pumni, fiți buni și 
spuneţi răspicat ce-a cântat ăstălaltul. 

Flăcăii se porniră din nou pe râs și batjocură; dar 
cântăreţul îi spuse totuși vorbele, după care plecaseră 
tustrei râzând și cântând. | 

— Prin urmare „văzut“ cu „născut“, rosti sărmanul 
Peter în timp ce se îndrepta anevoie din șale. „Văzut“ cu 
„născut“! De-acum las’ că mai vorbim o vorbuliţă, 
domnule de sticlă! 

Se întoarse în casă, apucă pălăria şi ciomagul, își luă 
rămas bun de la gazde și porni din nou spre Dâmbul cu 
brazi. Mergea încet, gânditor, căci trebuia să scornească 
și un vers potrivit. In cele din urmă, când ajunse în 
preajma Dâmbului, unde brazii creșteau din ce în ce mai 
mari și mai deși, Peter găsi versul căutat și sări în sus de 
bucurie. Atunci, se ivi de după arbori o namilă de om, 
purtând haine de plutaș și ținând în mână o rangă de 
lemn, uriașă, cât un catarg. Văzându-l cum vine agale, cu 
pași rari, bietul Peter aproape că se lăsă în genunchi, 
fiindcă — după judecata lui — nu putea să fie altul decât 
Michel Olandezul. Namila încă mai tăcea, în vreme ce 
Peter se uita cu coada ochiului, îngrozit de o asemenea 
făptură. Era cu cel puţin un cap mai lung decât toți 
lunganii pe care îi văzuse Peter; nu arăta nici tânăr, nici 
bătrân, însă fața o avea plină de brazde și încreţituri; 
purta pieptar de pânză și cizme cumplit de mari, trase 
peste pantalonii de piele — așa cum știa Peter din 
povești. 

— Peter Munk, ce cauţi la Dâmbul cu brazi? rosti 
înfricoșător regele pădurii, cu glas aprig şi adânc. 

— Bună dimineaţa, vecine! răspunse Peter, voind să 
se arate curajos, dar tremurând de frică. Dau să ajung 
acasă peste Dâmbul cu brazi. 

— Peter Munk! îl aţinti celălalt cu niște ochi crunți. 
Drumul tău nu trece pe-aici. 

— Ei da, nu chiar, se bâlbâi Peter, însă azi e cald şi 
mă gândeam că o fi mai răcoare prin părțile astea. 

— Nu minţi, mă, cărbunarule, răcni Michel Olandezul 
cu glas tunător, că te pocnesc cu ranga şi te fac una cu 

pământul. Crezi că n-am văzut cum te rugai de pitic? 
adăugă el mai blând. Hai, du-te, a fost o prostie din 
partea ta. Bine măcar că n-ai ştiut versulețul. Că doar 
piticul e un zgârcit și jumătate, nu-ţi dă decât pe sponci, 
iar dacă-ți dă ceva, tot degeaba — nu te bucuri de trai. 
Ascultă, Peter, eşti un biet calic şi mă doare sufletul. Un 
băiat ca tine, isteț și frumos, care ar putea să-și facă un 
rost pe lume, stă şi arde la cărbuni! In timp ce altora le 
curg talerii și ducaţii din mânecă, tu abia de poți cheltui 
niște firfirici. Păcătoasă viaţă! 

— Adevărat, cum aţi zis, păcătoasă! 

— Dar n-o să ne speriem din asta, urmă namila de 


Michel. Am ajutat eu băieți cumsecade și n-o să fii tu cel 


dintâi. la spune: câte sute de taleri ţi-ar trebui la început? 

Vorbind astfel, își strecură tașca uriașă, plină cu bani, 
şi Peter auzi iarăși zornăitul plăcut de azi-noapte, din 
somn. Inima îi zvâcnea dureros, cu teamă; fiori reci și 
calzi îl cutreierau, că doar Michel nu arăta ca unul care 
ți-ar da banii din milă, fără să ceară nimic în schimb. 
Peter își aminti de cuvintele moșului, rostite în taină, 
despre bogătașii acelui ţinut și, mânat de o spaimă 
nelămurită, strigă: 

— Mulţumesc, domnule, dar nu vreau să am nimic 
de-a face cu dumneata! Te cunosc eu! 

Apoi o luă la picior și fuga, și fuga de-i scăpărau 
călcâiele. insă duhul pădurii se ţinea lângă el cu pași 
nemăsurat de lungi și mormăia surd, ameninţător: 

— O să-ţi pară rău, Peter! In frunte ţi-e scris, în ochi 
ți se citeşte că de mine nu scapi! Nu mai fugi așa! Ascultă 
o vorbă înţeleaptă! Uite colo e hotarul meu! 

insă Peter, când auzi de hotar și zări în față un 
șănţuleţ,. grăbi și mai mult pașii ca să treacă dincolo, 
încât Michel Olandezul trebui să alerge la rândul lui, 
blestemând şi înjurând. Dintr-un salt deznădăjduit, Peter 
sări șanțul, căci văzuse cum duhul pădurii se pregătea să 
repeadă ranga în el. Ajunse deci cu bine de partea 
cealaltă; ranga se făcu țăndări, de parcă s-ar fi lovit în 
văzduh de un zid, și o așchie lungă căzu lângă Peter. 
Bucuros, acesta o ridică, voind s-o arunce înapoi 
găliganului de Michel. Dar, în aceeași clipă, simţi că 
bucata de lemn i se mişcă în palmă și, spre groaza lui, 

găsi că e un șarpe uriaş, care porni de îndată să se caţere 
pe el, sâsâind cu limba, fulgerând din ochi. Peter îl 
slobozi, dar șarpele se și încolăcise pe braţ și, 
legănându-și capul, se înălța către fața lui. Deodată, un 
cocoş de munte mare de tot veni din zbor asupra 
șarpelui, îl înhăță cu pliscul de cap şi îl duse cu el în tării, 
drept care, Michel Olandezul, stând pe marginea șanțului 
și văzând cum cineva mai tare decât el îi umfla șarpele, 
începu să ţipe, să răcnească și să urle ca turbat. 


* 


Sfârşit de oboseală, tremurând, Peter îşi urmă 
drumul. Poteca suia tot mai sus, priveliștea se sălbăticea 
și curând flăcăul ajunse la bradul cel mare. Se înclină ca 
și în ajun dinaintea Omuleţului-de-sticlă, care nu se 
vedea nicăieri, apoi rosti: 


— Tu în pădurea de brazi vistiernic, 
Tu, peste codri stăpânul puternic, 
De sute de ani te lași văzut. 

De cei ce duminica s-au născut. 


— De fapt, n-ai nimerit întru totul, dar, pentru că ești 
Peter cârbunarul, treacă de la mine! sună în preajmă un 
glăscior gingaș, plăcut. 

Mirat, Peter întoarse capul și îl zări șezând lângă un 
brad frumos pe un omuleț mititel, bătrân, cu pieptar 
negru, ciorapi roşii și pălărie mare pe cap. Avea o 
fețișoară fină, prietenoasă și o bărbuţă subțire ca fuiorul. 
Trăgea fum dintr-o lulea de sticlă albastră, ceea ce îi 
dădea un aer tare ciudat; iar când Peter se apropie mai 
mult, văzu cu uimire că şi veșmintele, ghetele și pălăria 
piticului erau din sticlă colorată; se mlădiau însă pe trup 
la orice mișcare, de parcă sticla ar fi fost fierbinte. 

— L-ai întâlnit pe mojicul de Olandez? întrebă 
Omuleţul, tușind ușurel după fiecare cuvânt. A vrut să te 
bage în sperieţi, dar i-am spulberat ranga vrăjită, n-are 
s-o mai capete în vecii vecilor. 

— Așa-i, domnule vistiernic, răspunse Peter, 
înclinându-se adânc. Mi-a fost într-adevăr teamă. N-oi fi 

chiar. dumneata cocoșul de munte care a ucis șarpele? 
Dacă-i aşa, mulțam frumos! Însă eu unul am venit aici 
după sfat. Traiul mi-e strâmtorat și greu; îndeobște, un 
cărbunar nu ajunge departe; or eu, fiind încă tânăr, m-am 
cugetat că, poate, într-un fel oarecare, aș izbuti să-mi aflu 
un rost mai bun. Când mă uit mai ales la alții cum s-au 
îmbogăţit nitam-nisam, de-aş lua ca pildă numai pe 
Ezechiel sau pe Regele dansului, care întorc banii cu 
furca... 

— Peter, grăi piticul dojenitor și suflând fumul până 
departe, nu- mi vorbi de asemenea inşi! Cu ce se aleg 
ăștia că par fericiţi câţiva ani, ca pe urmă să fie cu atât 
mai nefericiți? Nu-ţi disprețui meseria! Tatăl și bunicul 
tău au fost oameni de cinste, Peter Munk, tot cărbunari. 
N-aș vrea să cred că dorința de a trândăvi te-a adus. la 
mine. 

Peter se sperie de aceste vorbe, se înroși la faţă și 
rosti: | 

— Nu, domnule vistiernic al pădurii, doar știu și eu 
că trândăvia, cum să zic, e începutul tuturor metehnelor. 
Dar să nu-mi luați în nume de rău dacă mi-ar plăcea să 
duc altă viață. Cărbunarul, oricum, e un biet cârbunar, un 
om mărunt, pe când sticlarii, plutașii, ceasornicarii și 
ceilalți sunt mai bine văzuţi. 

— Trufia calcă ades înaintea pierzării, grăi cu mai 
multă blândețe micul stăpân al pădurii de brazi. Ciudată 
seminţie mai sunteţi și voi, oamenii! Rareori întâlneşti 
câte unul mulțumit de starea în care s-a născut și a 
crescut. Și uite așa, dacă ai fi sticlar, ai râvni la lemnărit, 
şi dacă ai fi lemnar, ţi-ar plăcea să fii domn pădurar ori 
să te muţi în locuința funcţionarului. Dar fie și așa. 
Dacă-mi făgăduiești că vei lucra cu sârg, atunci îți dau 
ajutor să te salți. Am obiceiul ca fiecărui om, care s-a 
născut duminica, și vine de mă caută, să-i împlinesc trei 
dorinţe. Primele două sunt slobode; pe cea de-a treia pot 
s-o resping, dacă văd că-i rea. Prin urmare, dorește-ţi 
ceva, însă, Peter, ceva bun și folositor. 

— ira! Sunteţi un omuleț de sticlă pe cinste și cu 
drept cuvânt vi se zice vistiernic; toate comorile vă stau la 
îndemână. Aşa, care va să zică, dacă pot să-mi doresc 

ceva pe placul inimii, atunci întâi și-ntâi să dansez mai 
bine decât Regele dansului şi să intru de fiecare dată la 
cârciumă cu tot atâția bani ca și Ezechiel. 

— Nătângule, se mânie piticul, ce dorinţă ticăloasă-i 
„asta să dansezi bine şi să ai bani de joc? Nu ţi-e rușine, 
Peter, să-ți minţi astfel norocul? La ce-ţi folosește ţie și 
maică-ti dacă știi să dansezi? La ce-ţi folosesc banii 
dacă-i duci la cârciumă și îi lași acolo ca şi păcătosul de 
Rege al dansului? Pe urmă rabzi iar toată săptămâna și 
n-ai de nici unele. Îţi mai las încă o dorinţă slobodă! Dar 
vezi, gândește-te mai cu temei. 

Peter se scărpină la ceafă și, după câteva clipe de 
cumpănă, rosti: 

— Păi atunci îmi doresc cea mai frumoasă și mai 
bogată sticlărie din Pădurea Neagră, cu toate cele de 
trebuință și cu banii ce se cer pentru întreţinerea ei. 

— Şi altceva nimic? întrebă Omuleţul îngrijorat. 
Altceva nimic, Peter? 

— De, aţi putea să-mi daţi și un cal și o trăsurică. 

— Oh, Peter, cărbunar fără minte! strigă mititelu! și, 
de mânie, aruncă luleaua aprinsă într-un brad gros, încât 
acesta se sparse în sute de bucăţi. Cai? Trăsuri? Minte, 
ascultă ce-ţi spun, minte de om sănătos și pricepere 
trebuia să-ți dorești, nu cal și trăsurică. Dar nu te întrista. 
Fac eu să nu ieși în pagubă, căci dorinţa asta de-a doua - 
n-a fost chiar proastă de tot. O sticlărie bună poate hrăni 
pe stăpânul și pe meșterul ei. Dacă ţi-ai fi dorit pe 
deasupra minte și pricepere, atunci caii și trăsurile ar fi 
venit de la sine. 

— Staţi, domnule vistiernic, zise Peter, doar mi-a 
rămas încă o dorinţă și aş putea să-mi doresc minte, nu-i 
așa, dacă vi se pare că-mi trebuie chiar atât de muli. 

— Nu acum! O să mai treci prin destule încercări și 
atunci vei fi bucuros că ţi-a mai rămas o dorinţa. Și cu 
asta s-a isprăvit, întoarce-te acasă! vorbi micul duh al 
brazilor, scoțând o punguţă din buzunar. Aici sunt două 
mii de guldeni. Atât ajunge. Să nu vii la mine după 
parale, că va trebui să te spânzur de bradul cel înalt! Așa 
obișnuiesc eu de când stau în pădure! Dar vezi că, acum 
trei zile, a murit bătrânul Winkfritz, care avea în josul 

pădurii o sticlărie. Mergi acolo mâine dimineaţă și caută 
s-o cumperi pe bani cinstiţi. Fii sănătos și harnic și o să 
mai trec eu pe. la tine din când în când, să te ajut cu 
„sfatul și cu fapta, că doar nu mi-ai cerut și mintea care 
s-ar cuveni. Dar ţi-o spun deschis: prima ta dorinţă a fost 
rea. Lasă-te de cârciumi, Peter, că nu e om pe care să-l fi 
fericit multă vreme. 

Vorbind astfel, omulețul dădu la iveală o altă lulea 
dintr-o sticlă albă ca osul și, îndesând-o cu muguri uscați 
de brad, și-o puse în gura mică, fără dinţi. Scoase apoi o 
cogeamite lentilă, o ţinu în dreptul soarelui și își aprinse 
luleaua. După ce isprăvi, îi întinse prietenos mâna lui 
Peter, îi mai dădu câteva sfaturi la drum și, trăgând din 
lulea și suflând din ce în ce mai iute, se făcu nevăzut 
într-un nor de fum, ce mirosea de-adevăratelea a tutun 
fin olandez. Plutind încet, norul se pierdu în văzduh 
printre vârfurile brazilor. 

Intors acasă, Peter o găsi pe maică-sa foarte 
îngrijorată; biata femeie crezuse că i-au luat feciorul în 
armată. Peter însă era vesel, bucuros și îi povesti că s-a 
întâlnit la pădure cu un prieten care l-a împrumutat cu 
bani, ca să-și facă un rost mai bun decât cărbunăritul. 
Deși maică-sa locuia de treizeci de ani într-o colibă de 
cărbunar și se obișnuise cu fețele pline de funingine, ca 
și o morăriță cu bărbatul ei albit de făină, era totuși încă 
destul de trufașă pentru ca, ascultând vorbele lui Peter 
despre viitorul lor strălucit, să-și mărturisească și ea 
disprețul pentru starea de acum. 

— Ei da, grăi dânsa, ca mamă de fecior cu sticlărie o 
să arăt și eu altcum decât vecina Grete sau Bete, iar la 
biserică o să șed în față, printre oamenii înstăriți. 

Pe de altă parte, Peter căzu repede la învoială cu 
moștenitorii sticlăriei. li păstră pe lucrătorii cei vechi și, zi 
de zi, noapte de noapte, fabrica sticlă. La început, 
„meseria îi plăcu. Cobora încet scara, se plimba de colo 
colo, cu pași rari, cu mâinile în buzunar, se uita la una, la 
alta, mai arunca o vorbă de care lucrătorii făceau de 
obicei mult haz și marea lui bucurie era să stea de faţă la 
suflatul sticlei; ba uneori se apuca și el de lucru, 
închipuind din plămada moale tot felul de ciudăţenii. 

Peste puţin însă se plictisi, începu să vină în sticlărie doar 
câte un ceas pe zi, apoi o dată la două zile, apoi numai o 
dată pe săptămână, iar lucrătorii făceau ce le trecea prin 
cap. Şi toate astea, din pricina cârciumei. Căci duminica, 
după ce se întorsese de la Dâmbul cu brazi, Peter alergă 
degrabă la cârciumă, unde Regele dansului se și legâna 
în dans, iar Ezechiel-cel-gros, cu bărdaca dinainte, 
arunca de-acum zarul, jucând pe taleri din cei mașcați. 
Peter băgă iute mâna în buzunar, ca să vadă dacă 
Omulețul-de-sticlă se ţine într-adevăr de cuvânt și, ce să 
vezi! Buzunarul era plin cu aur și argint. De altfel și 
picioarele îi zvâcneau, îi scăpărau, de parcă ar fi vrut să 
țopăie, să intre în joc, așa că — după ce se sfârși primul 
dans — Peter își săltă perechea și se luă la întrecere cu 
Regele dansului; și când acesta sărea în sus preț de trei 
picioare, Peter sărea patru; și când dădea în pas mărunt, 
alunecat, Peter se răsucea și își mlădia picioarele, încât 
lumea din jur aproape că-și pierdea cumpătul de uimire. 
lar când în sala de dans străbătu vestea că Peter și-a 
cumpărat o sticlărie, când văzu lumea că, ori de câte ori 
zbura pe lângă muzicanți, Peter le arunca un ditamai 
gologan de șase, atunci uimirea nu se mai potoli defel. 
Unii ziceau că ar fi găsit o comoară în pădure, alţii că ar 
fi moştenit averea cuiva, destul că toţi îl cinsteau și îl 
socoteau acum bărbat cu greutate, doar pentru că avea 
bani. Deşi se ușură în acea seară de douăzeci de guldeni, 
totuși buzunarul îi suna și îi zornăia ca și cum i-ar fi 
rămas încă vreo sută de taleri. 

Știindu-se în cinstea oamenilor, Peter nu-și mai 
încăpea în piele de mândru și bucuros. Arunca banii cu 
pumnul, dar îi ajuta și pe nevoiași, căci ţinea minte cât de 
greu îl apăsase în trecut sărăcia. Regele dansului pierdu 
rușinos în fața noului dansator, care dovedea o dibăcie 
de neîntrecut; astfel că Peter fu poreclit impăratul 
dansului. Duminicile, până și cei mai aprigi jucători nu 
cutezau ce cuteza Peter, dar nici nu pierdeau ca el. 
Totuși, cât pierdea, tot atâta câștiga, fiindcă lucrurile se 
petreceau aidoma: cum îi ceruse dânsul Omuleţului- 
de-sticlă. Dorise să aibă totdeauna în buzunar banii 
pe care îi avea şi Ezechiel-cel-gros; or, acuma 

pierdea tocmai la Ezechiel. Dar cum pierdea douăzeci, 
treizeci de guldeni și Ezechiel îi umfla, cum se trezea din 
nou cu bani în buzunar. incet-incet, ajunse însă mai 
trândav și mai pătimaș decât cei mai înrăiţi fârtaţi din 
Pădurea Neagră și lumea începu să-i spună mai curând 
Peter-jucătorul decât impăratul dansului. Şedea la masa 
de joc mai în toate zilele de lucru. Sticlăria mergea din 
rău în mai rău, și asta din lipsa de minte a lui Peter. li 
zorea pe lucrători să facă sticlă cât se poate de multă; 
dar, cumpărând sticlăria, el nu cumpărase și taina unde 
anume ar putea vinde sticla la prețul cel mai bun. Până la 
urmă, nu se mai descurca cu atâta sticlă și o vindea cu 
jumătate de preţ negustorilor în trecere, numai ca să 
poată păti pe lucrători. 

Intr-o seară venea de la cârciumă și, în ciuda vinului 
ce-l băuse ca să se înveselească, gândea cu jale și groază 
la destrămarea avutului său. Deodată, simţi pe cineva 
alături. intoarse capul și ce să vezi! Omuleţul-de-sticlă! 
Lui Peter îi sări pe loc țandăra; încrezut și țâfnos, jură că 
numai piticul e vinovat de nenorocirea lui. 

— Ce mi-e calul, ce mi-e trăsurica! strigă el. La ce-mi 
folosește sticlăria cu sticlă cu tot? Chiar și pe vremea 
când eram un biet cărbunar, încă o duceam mai bine și 
fără bătaie de cap. Acuma nici nu știu când pică 
portărelul să-mi preţuiască avutul și să mi-l scoată la 
mezat din pricina datoriilor. 

— Așa? se încruntă Omulețul-de-sticlă. Așa? Eu port 
vina că te-ai nenorocit? Asta-i multumita pentru 
binefacerile mele? Cine te-a pus să dorești ca un netot? 
Voiai să fii sticlar, fără să știi unde o să vinzi sticla? Nu 
ţi-am spus eu să dorești cu chibzuinţă? Dar ţi-a lipsit 
mintea, Peter. Mintea și priceperea ţi-au lipsit. 

— Ce minte și ce pricepere! se răsti Peter. Sunt băiat 
deștept ca și ceilalți. iți arăt eu numaidecât! 

Și răcnind astfel, îl apucă pe Omuleţ de guler și îl 
strânse vârtos. 

— De-acu' ești în mâna mea, vistiernice! strigă el. O 
să-ţi spun și a treia dorință, să mi-o îndeplinești! Să-mi 
dai pe loc două sute de mii de taleri mașcaţi, și o casă 
și... aoleu! ţipă el ca din gură de șarpe, scuturându-și 
mâna. 

Căci omuleţul se prefăcuse în sticlă topită, fierbinte, 
care îl fripse ca focul. Apoi, nu se mai văzu nicăieri. 

Câteva zile în şir, umblând cu mâna umflată, Peter se 
gândi la nerecunoștinţa şi la nebunia lui. Pe urmă își 
alungă părerile de rău, chibzuind: „Ei, şi dacă o să-mi 
scoată la mezat sticlăria și toate cele, încă-mi mai rămâne 
Ezechiel-cel-gros. Câtă vreme o să aibă el bani, în toate 
duminicile, atâta vreme n-o să-mi lipsească nici mie.“ 

Da, Peter! Și când n-o să mai aibă? Asta se și 
petrecu într-o zi, drept pildă grăitoare. Era duminică. 
Peter veni la cârciumă cu trăsura, mușterii îşi scoseră 
capetele pe fereastră. Unul zise: 

— la te uită, Peter-jucătorul! 

— Da, Împăratul dansului, sticlarul cel bogat! vorbi al 
doilea. 

Al treilea însă dădu din cap și rosti: 

— Cu bogăţia las-o încurcată. Se pare că ar aveao 
mulțime de datorii și un om de la oraș spunea deunăzi că 
portărelul n-o să mai aștepte mult până să-i scoată 
averea la mezat. 

Între timp, Peter-cel-bogat, salutându-i cu mândrie Și 
nobleţe pe mușterii ce-și țineau capetele la ferești, cobori 
din trăsură și strigă: 

— Bună seara, jupâne! A venit Ezechiel-cel-gros? 

La care un glas adânc îi răspunse dinlăuntru: 

— Hai, Peter, vino, că ţi-am păstrat locul! Stăm cu 
toții aici şi jucăm. 

Peter Munk intră în cârciumă, băgă iute mâna în 
buzunar și înțelese că Ezechiel trebuie să fie plin de bani, 
căci și buzunarul lui era burdușit. Se așeză la masă, 
lângă ceilalţi, și câștigă și pierdu, și iar, şi iarăşi, până se 
lăsă noaptea și oamenii cinstiți goliră cârciuma, 
îndreptindu-se spre casele lor. Apoi mai jucară și la 
lumina lămpii până ce doi fârtaţi spuseră: 

— Sus! Ne ducem acasă, la neveste și la copii! 

Dar Peter, care tocmai pierduse un rând, stărui pe 
lângă Ezechiel-cel-gros să mai rămână. Acesta se codi 
lungă vreme, după care grăi: 

— Bine, mai întâi să-mi număr banii, pe urmă jucăm, 
însă pe nu mai puţin de cinci guldeni jocul, altminteri ar 
fi o copilărie. 

Scoase punga și găsi în ea o sută de guldeni, drept 


“care Peter, știind că are și el atâta, nici nu mai trebui să 


numere. 

Dacă până atunci Ezechiel câștigase frumușel, acum 
pierdea întruna și înjura de mama focului. Cum arunca 
zarul și nimerea o „dublă“, cum nimerea și Peter una, 
însă cu două punctișoare mai mult. Atunci, Ezechiel, 
furios, aruncă pe masă ultimii cinci guldeni Și spuse: 

— Încă o dată! Şi dacă pierd, tot nu mă las! Mă 
împrumuţi tu din câștigul tău, Peter! Un jucător cinstit își 
ajută tovarășul. i 

— Oricât, fie și o sută de guldeni, se învoi Impăratul 
dansului, bucuros de câştig. Ezechiel aruncă zarul și 
nimeri cincisprezece. 

— Aşa! strigă el. Acum să te văd! 

Peter în schimb aruncă optsprezece, dar, în aceeași 
clipă, auzi un glas greu, răgușit, în spatele lui: 

— Gata, cu asta s-a terminat. 

Privi îndărăt și îl recunoscu, stând ca o namilă, pe 
Michel Olandezul. Înfricoșat, scăpă din mână banii pe 
care tocmai îi câștigase. Dar Ezechiel nici măcar nu-l 
vedea pe” duhul pădurii, ci îi cerea lui Peter să-l 
împrumute cu zece: guldeni și să joace mai departe. Ca 
stăpânit de un vis, acesta vâri mâna în buzunar, însă nu 
dădu de nici un ban, scotoci și în celălalt buzunar, dar îl 
găsi gol, întoarse haina, o scutură, dar nu căzu nici o 
para chioară; atunci abia își aminti că prima lui dorință 
fusese ca să aibă mereu atâţia bani câţi are și 
Ezechiel-cel-gros. Totul pierise ca fumul. Cârciumarul și 
Ezechiel se uitau la el mirați cum tot caută și nu-și 
găsește banii; întâi nici n-au vrut să creadă că nu mai 
are nimic; dar pe urmă, după ce-i scotociră şi ei 
buzunarele, se mâniară foc, jurând că Peter e un vrăjitor 
ticălos, care le-a făcut vânt banilor — atât alor săi cât și 
celor câştigaţi — în tainița lui de acasă. Peter se apără 
cât putu, însă, privite pe deasupra, toate vorbeau 
împotriva lui. Ezechiel spunea că va face ca toţi ținutașii 
din Pădurea Neagră să afle povestea asta cumplită, iar 
jupânul cârciumar făgădui să plece a doua zi în zori la 
oraş și să-l dea în judecată pe Peter Munk pentru 

vrăjitorie, voind cu tot dinadinsul, zicea el, să fie de față 
când îl vor arde pe rug. Apoi se năpustiră ca turbați 
asupra lui, îi smulseră pieptarul și îl azvârliră pe ușă 
afară. 

Nici o stea nu licărea pe cer când Peter se furișă 
amărât acasă. Totuși, flăcăul izbuti să recunoască o 
umbră neagră, care mergea alături de el și care, în cele 
din urmă, vorbi: 

— S-a isprăvit cu tine, Peter Munk, s-a dus cu 
strălucirea ta! Or, asta puteam să ţi-o prezic încă de 
atunci când n-ai vrut să mă asculţi şi ai fugit la piticul de 
sticlă. Acum vezi și tu cu ce te alegi când nu-mi iei în 
seamă sfatul. Încearcă o dată cu mine, că mi-e milă de 
soarta ta. Nimeni nu s-a căit vreodată că mi-a cerut 
ajutor. Dacă nu te sperie drumul, poţi să vii să-mi 
vorbești mâine, toată ziua, la Dâmbul cu brazi, doar să 
mă strigi. 

Peter înțelese cine-i umbra de lângă el și îl cuprinse 
groaza. Nu răspunse nimic și o ţinu intr-o goană până 
acasă. 


Povestitorul abia rosti însă aceste cuvinte că deodată 
fu întrerupt de un zgomot de afară. in fața hanului se 
auzea huruit de roți, glasuri care strigau să li se aducă 
lumânări, bătăi puternice în poartă, lâtrat zgomotos de 
câini. Cărăușul și calfele săriră în sus şi se repeziră la 
fereastra care dădea spre poartă, să vadă ce se petrece. 
La lumina palidă a unui felinar zăriră în fața hanului o 
caleașcă mare. Două femei cu obrazul acoperit de vâluri 
tocmai coborau, ajutate de un bărbat înalt. Un vizitiu în 
livrea deshăma caii, în timp ce un valet dezlega cufărul. 

— Domnul să-i aibă în pază, rosti oftând cărăușul. 
Dacă aceștia scapă nevătămaţi, atunci nu mă mai tem 
nici eu pentru căruța mea. 

— Linişte! șopti studentul. Cred că nu pe noi ne 
pândesc tâlharii, ci pe aceste doamne. Pesemne că cei de 
jos au fost înştiințați de sosirea acestor călători. Dacă 
le-am putea da de veste! Dar, ia stai! In tot hanul nu-i 
decât o singură cameră ca lumea, potrivită pentru niște 
doamne. Camera vecină cu a mea. Cu siguranţă că acolo 
vor fi conduse. Stați liniștiți aici. O să încerc să vorbesc 
cu slujitorii. 

După ce stinse lumânările, lăsând-o aprinsă numai pe 
aceea pe care i-o dăduse hangiţa, tânărul se furișă în 
camera lui. Acolo ascultă încordat ce se petrece dincolo 
de ușă. 

Nu trecu mult și se auziră pași pe scară. Cele două 
doamne, însoţite de hangiţă, urcau treptele, 
îndreptîindu-se spre càmera alăturată de a lui. Hangiţa le 
îndemnă mieroasă să se culce cât mai repede, fiindcă 
erau, desigur, obosite de drum, și plecă. Curând, 
studentul desluși pe scară pași grei, bărbătești. Atunci 
crăpă uşa cu băgare de seamă și-l zări pe bărbatul cel 
înalt care ajutase doamnelor să coboare din caleașcă. 
Purta straie de vânător, și la brâu avea un cuţit de 
vânătoare. Părea să fie un căpitan de poștă sau 
însoțitorul doamnelor străine. Văzându-l singur, studentul 
deschise repede ușa și-i făcu semn să intre la el. Omul se 
paropie mirat și înainte de a apuca să întrebe ceva, 
studentul îi șopti: 

— Domnule, în noaptea aceasta ați nimerit într-un 
cuib de tâlhari. 

Străinul se sperie. Studentul îl trase însă înăuntru și îi 
povesti despre întâmplările ciudate din han. 

Vânătorul părea foarte îngrijorat. li povesti tânărului 
că doamnele, o contesă și camerista ei, voiseră să 
călătorească toată noaptea, dar, la o distanţă de o 
jumătate de oră de han, le ieşise în cale un călăreț și le 
întrebase încotro mergeau. Aflând-că aveau de gând să 
treacă noaptea prin Spessart, le povăţuise să n-o facă, 
fiindcă în pădure le pândeau mari primejdii. 

— Ascultaţi sfatul unui om de treabă, adăugase el, și 
renunțaţi la această hotărâre. Nu departe de aici se află 
un han. Chiar dacă nu vă place şi vă vine peste mână, e 
mai bine să înnoptaţi acolo decât să călătoriți prin bezna 
asta şi să vă primejduiţi viața fără rost. 

Drumețul păruse un om cinstit, cumsecade, și fiindcă 
contesa se temea să nu fie atacată de tâlhari, l-a ascultat 
și a poruncit vizitiului să oprească la han. 

Vânătorul socoti de datoria lui să le vestească pe 
doamne de primejdia ce le pândea. Intră în cealaltă 
cameră și, după puţin timp, deschise uşa care despărțea 

odaia contesei de aceea a studentului. Contesa, care 
părea să aibă vreo patruzeci de ani, intră, palidă de 
spaimă, în camera studentului şi-l rugă să repete ceea 
ce-i spusese vânătorului. Apoi se sfătuiră cum să iasă din 
încurcătură. Până la urmă hotărâră să se adune fără 
gălăgie laolaltă, atât cei doi slujitori, cât și cărăușul și 
calfele, ca să se afle cel puţin împreună în clipele de 
primejdie. 

După ce făcură așa cum plănuiseră, încuiară ușa care 
despărțea camera contesei de coridor și îngrămădiră în 
fața ei scrinuri și scaune. Contesa și camerista se așezară 
pe pat, iar cei doi slujitori rămaseră de veghe. Ceilalţi 
oaspeţi, însă împreună cu vânătorul, se aşezară la o masă 
în camera studentului, hotărâți să înfrunte primejdia. 

Erau aproape orele zece. In han domnea o liniște 
adâncă. Părea că nimeni şi nimic nu avea să-i tulbure pe 
oaspeţi. Făurarul spuse într-un târziu: 

— Ca să gonim somnul, ar fi bine să ne trecem 
vremea ca și până acum. Fiecare dintre noi cunoaște o 
mulțime de povești, și dacă domnul vânător nu are nimic 
împotrivă, să istorisim mai departe. 

Vânătorul nu numai că nu se împotrivi, ci ca să arate 
că încuviințează întru totul acest fel de a-și petrece 
timpul, ceru să povestească și el o întâmplare. Și incepu: 


POVESTEA LUI SAID 


Pe vremea lui Harun al Rașid, stăpânul Bagdadului, 
locuia la Bassora un om cu numele de Benezar. Benezar 
avea destulă avere ca să ducă un trai liniștit și tihnit, fără 
să se îndeletnicească cu negoțţul. intr-o bună zi, omului 
acestuia i s-a născut un fiu, dar el nu și-a schimbat câtuși 
de puțin felul de viaţă. 

— De ce să mă apuc de negoț.la bătrânețe? le 
spunea el vecinilor. Ca să-i las moștenire lui Said, fiul 
meu, o mie de galbeni mai mult, dacă fac alișveriș bun, 
sau o mie mai puţin, dacă-mi merge prost? Doar unde 
mănâncă doi are loc și-al treilea, zice proverbul, și dac-o 
fi băiat destoinic, n-o să ducă lipsă de nimic. 

Aşa a grăit Benezar și s-a ţinut de cuvânt, căci nu l-a 
învățat pe fiul său nici negoţul, nici vreun meșteșug. In 
schimb, citea mereu împreună cu el din cărţile 
înțelepciunii. Şi fiindcă socotea că, în afară de învăţătură 
și de cinstirea bătrânilor, era cât se poate de bine să aibă 
mână ageră şi îndrăzneală, l-a deprins de mic cu 
meșteșugul armelor. Așa și-a dobândit Said, de timpuriu, 
faima de a fi un strașnic luptător printre prietenii de o 
seamă cu el și chiar printre tinerii mai răsăriţi, iar la 
călărie și înot nu-l întrecea nimeni. m 

Împlinind optsprezece ani, taică-său l-a trimis la 
Mecca, să se roage la mormântul Profetului și să se 
desprindă cu cele sfinte, după cum cere datina şi 

poruncește Profetul. Înainte de a pleca, tatăl lui l-a 
chemat la el, l-a lăudat pentru cuminţenia sa, l-a povățuit 
cum să se poarte și de atunci înainte, i-a dat bani şi i-a 
Zis: 
— O să-ţi mai spun ceva, Said, fiul meu! Eu nu cred 
în închipuiri. Mărturisesc că-mi place să ascult povești cu 
zâne și vrăjitori, ca să-mi trec vremea în chip plăcut, dar 
departe de mine să mă las amăgit de asemenea plăsmuiri, 
cum fac cei neștiutori; departe de mine credința că 
duhurile acestea sau ce-or fi ar avea înriurire asupra vieţii 
oamenilor, asupra faptelor sale. Maică-ta, însă, care a 
părăsit viața de acum doisprezece ani, a crezut în 
bazaconiile astea întocmai ca în Coran. Mai mult chiar, 
într-o clipă de singurătate, punându-mă să jur că nimeni 
în afară de copilul nostru nu va cunoaște taina aceasta, 
mi-a mărturisit că, de când venise pe lume, se aflase sub 
ocrotirea unei zâne. Am luat-o în râs. Totuși nu pot să 
tăgăduiesc, Said, că la nașterea ta s-au petrecut unele 
lucruri care m-au pus pe gânduri. Ploaia nu a contenit 
toată ziua, tunetul a bubuit întruna, iar cerul s-a întunecat 
atât de mult, că nu puteai desluși slovele decât la lumina 
opaiţului. La ceasurile patru după-amiaza mi s-a vestit 
naşterea unui băieţel. M-am îndreptat în grabă spre 
încăperile mamei tale, ca să-mi văd prima odraslă și să-i 
dau binecuvântarea, dar slujnicele adunate grămadă în 
fața uşii mi-au spus.că nu-i este îngăduit nimănui să intre 
în iatac. Zemira, mama ta, voia să fie singură și poruncise 
ca toată lumea să iasă afară. Am bătut la ușă, dar n-am 
primit nici un răspuns. i 

Stăteam cam supărat în fața ușii, printre slujnice, 
când cerul s-a înseninat în chip atât de neașteptat, cum 
n-am mai pomenit niciodată: peste orașul nostru drag, 
Bassora, arcuia — cu adevărat ca într-o minune — O 
boltă limpede, azurie, străjuită de jur împrejur de nori 
negri și ameninţători, printre care fulgerele scăpărau şi 
șerpuiau. Tocmai mă uitam curios la această priveliște 
neobișnuită, când iată că ușa încăperii în care se afla 
soția mea s-a dat deodată de perete. Atunci am poruncit 
slujnicelor să mai aștepte afară și am intrat singur ca s-o 
întreb pe mama ta de ce se închisese în iatacul ei. Dar 

abia am intrat, că m-a învăluit o mireasmă îmbătătoare 
de trandafiri, garoafe și zambile, care m-a ameţit. Soţia 
mea mi-a întins pruncul, care erai tu; aveai la gât un 
fluieraş de argint prins cu un lănţișor de aur, subțire ca 
un fir de mătase. 

— Zâna cea bună de care ţi-am povestit a fost aici, 
mi-a spus maică-ta. l-a adus băiatului darul acesta. 

— Ea a fost deci vrăjitoarea care a înseninat cerul și 
a lăsat în urma ei mireasma de trandafiri și de garoafe? 
am întrebat eu, râzând neîncrezător. Ar fi putut să-i 
dăruiască ceva mai de preţ decât fluierașul ăsta. De pildă: 
o pungă cu aur, un câluţ, sau așa ceva. 

Atunci mama ta m-a rugat cu lacrimi în ochi să n-o 
iau în râs, fiindcă zânele se supără ușor și binecuvintarea 
lor se preschimbă în blestem. | 

l-am făcut pe plac și am tăcut. Era bolnavă și nu 
voiam s-o supăr. Şi n-am. mai pomenit multă vreme 
despre această întâmplare ciudată. După șase ani, în 
ciuda tinereții ei, mama ta a simţit că i se apropie 
sfârșitul. Mi-a încredinţat fluierașul şi mi-a cerut să-i 
făgăduiesc că ţi-l voi da în ziua când vei împlini douăzeci 
de ani și să nu te las să pleci din casa părintească nici cu 
un ceas mai devreme. Apoi și-a dat sufletul. lată darul — 
a zis Benezar, scoțând dintr-o mică besactea un fluieraș 
de argint atârnat de un lanţ lung de aur. Ți-l dau astăzi, la 
optsprezece ani, în loc de douăzeci, deoarece pleci, și 
cine știe dacă nu voi fi la strămoșii mei atunci când te vei 
întoarce. Nu văd nici un temei să mai rămâi încă doi ani 
aici, numai ca să împlinești dorința temătoarei tale mame. 
Eşti un băiat de ispravă, isteț, mânuiești armele cu 
iscusința unui tânăr de douăzeci şi patru de ani şi socot 
că ești tot atât de înțelept ca și când ai avea douăzeci de 
ani. Pleacă, așadar, sănătos și de te vei afla în clipe de 
bucurie sau te va lovi o nenorocire — păzească-te Cerul 
de așa ceva — îndreaptă-ți gândul către părintele tău. 

Așa a grăit Benezar din Bassora la plecarea fiului 
său. Mişcat, Said și-a luat rămas bun de la el, și-a prins 
lănțișorul de gât, a vârât fluierașul la brâu, a încâlecat și a 
pornit spre locul unde se adunau caravanele ce porneau 
spre Mecca. În scurt timp s-au strâns vreo optzeci de 

cămile şi multe sute de călăreți. Caravana a pornit și, 
odată cu ea, a ieșit și Said pe porţile Bassorei, orașul lui 
de baștină, pe care vreme îndelungată nu avea să-l mai 
vadă. | 

La început, noutatea unei astfel de călătorii și 
lucrurile nemaivăzute pe care le întâlnea l-au cucerit. Dar 
când s-a apropiat de deșert, trecând prin locuri din ce în 
ce mai pustii, au început să-i roiască prin minte tot felul 
de gânduri, să-i răsune în urechi cuvintele de rămas bun 
ale tatălui său, Benezar. 

Atunci a scos fluierașul, s-a uitat la el, l-a întors pe 
toate părţile şi în cele din urmă l-a dus la gură, vrând să 
afle cât de limpede și de frumos îi era sunetul. Fluierașul 
a rămas însă mut. Said şi-a umflat obrajii și a suflat încă 
o dată din răsputeri, dar n-a izbutit să scoată nici un 
sunet. Furios pe darul acesta atât de nefolositor, l-a vârât 
la brâu. Curând însă, gândurile i-au zburat iarăși spre 
vorbele tainice rostite de maică-sa. Auzise și el despre 
zâne, dar în Bassora nu ştia ca vreunul din oamenii pe 
care-i cunoștea să fi fost ocrotit de o ființă supranaturală. 
Toate întâmplările de felul acesta erau povestite de obicei 
ca şi cum s-ar fi petrecut în ţări îndepărtate și în timpuri 
străvechi. Said era deci încredințat că pe vremea lui nu 
mai existau astfel de năluci, sau că, în orice caz, zânele 
nu mai veneau pe pământ și nu se mai amestecau în 
soarta oamenilor. Dar deși era convins că așa stăteau 
lucrurile, gândul că, cu mama lui se petrecuse ceva 
tainic, supranatural, nu-i dădea pace. Așa merse el călare 
din zori şi până-n seară, visând. Cu ceilalţi călători nu se 
amesteca în vorbă, iar cântecele și râsetele lor nici nu le 
auzea. 

Said era un tânăr tare chipeș. Avea privirea semeaţă, 
dârză şi gura minunat croită. Deși foarte tânăr, în 
întreaga sa făptură era atâta demnitate cum far întilneai 
la această vârstă: ţinuta sa pe cal, dreaptă și mlădioasă în 
acelaşi timp, straiele războinice cu care era îmbrăcat, 
totul atrăgea privirile călătorilor. Un drumeţ mai vârstnic, 
care călărea lângă el, s-a apropiat de dânsul, încercând 
cu fel şi fel de întrebări să-i iscodească și mintea. Said, 
învățat să respecte bătrâneţea, a răspuns cu modestie, 

dar cu înţelepciune şi chibzuinţă, așa că bătrânul a rămas 
încântat. Deoarece însă tânărul se gândea toată ziua 
numai la un singur lucru, a adus vorba și de lumea 
tainică a zânelor și până la urmă l-a întrebat pe bătrân 
deschis, dacă el crede că ar exista zâne, duhuri bune sau 
rele care-i iau pe oameni sub oblăduirea lor sau îi 
prigonesc. 

Bătrânul şi-a netezit barba, a clătinat din cap și a Zis: 

— N-aş putea să-ți spun că n-au existat astfel de 


povești, dar eu n-am văzut niciodată un pitic, un uriaș din 


poveste, un vrăjitor sau o zână. 

Apoi i-a istorisit tânărului o sumedenie de basme 
minunate. Ameţit de atâtea povești, Said a început să 
creadă că toate câte se petrecuseră la nașterea sa — 
schimbarea vremii, mireasma dulce de trandafiri și 
zambile — fuseseră niște semne 'bune, prevestitoare de 
noroc, că se afla sub ocrotirea unei zâne puternice ȘI 
mărinimoase şi că primise fluierașul în dar ca s-o cheme 
pe zână la nevoie. Toată noaptea a visat numai castele, 
cai năzdrăvani, duhuri şi alte ciudăţenii, cutreierând până 
în zori țara basmelor. | 

Din păcate, însă, a doua zi și-a dat seama că toate 
nălucirile care i se năzăreau și în vis și când era treaz se 
destrămau ca fumul. | 

Caravana mergea din zori și până-n noapte, cu pas 
domol, iar Said călărea mereu lângă bătrân. Deodată, 
într-o zi, undeva în zare s-au ivit niște umbre întunecate. 
Unii spuneau că sunt dune de nisip, alții credeau că se 
îngrămădiseră nori negri, iar alții socoteau că le ieşise în 
cale o altă caravană. Bătrânul, care bătuse de multe ori 
aceste drumuri, strigă însă cu glas tare că-i pândește o 
mare primejdie — se apropie o ceată de tâlhari. Bărbații 
au pus mâna pe arme și s-au așezat roată în jurul 
femeilor și a cămilelor încărcate cu mărfuri, gata de 
apărare. Umbra întunecată se mișca încet în pustiu, 
aidoma unui stol uriaş de berze, gata să-și ia zborul câtre 
zări străine. Se apropia însă din ce în ce mai repede și, 
curând, au început să se deslușească oamenii cu sulițele 
lor, năpustindu-se ca fulgerul asupra caravanei. 

Bărbaţii s-au apărat vitejește, dar cei peste patru sute 
de tâlhari i-au înconjurat din toate părţile; ucideau de 

departe călătorii, iar la urmă s-a ajuns la luptă cu sulițele. 
În clipele acelea cumplite, Said, care lupta vitejește în 
fruntea tuturor, şi-a amintit de fluierașul său, l-a scos 
repede, l-a dus la gură și a suflat în el, dar l-a lăsat să 
cadă dezamăgit. Fluieraşul nu scotea nici un sunet. În 
deznădejdea sa, furios, el a slobozit o săgeată drept spre 
pieptul unui tâlhar care-i atrăsese luarea-aminte prin 
veșmintele lui strălucitoare. Arabul s-a clătinat și a căzut 
de pe cal. 

— Alah! Ce-ai făcut, tinere? a strigat bătrânul de 
lângă el. Suntem pierduţi cu toții! 

Intr-adevăr, așa părea să fie. Când l-au văzut pe omul 
acela prăbușindu-se, tâlharii s-au repezit ca scoși din 
minți, cu nişte urlete înfricoșătoare, spre caravană, 
împrăștiind într-o clipă puţinii supraviețuitori teferi. Cât ai 
clipi din ochi, Said s-a pomenit înconjurat de cinci-șase 
oameni. El mânuia însă sulița cu atâta îndemânare, încât 
nimeni nu îndrăznea să se apropie de el. În cele din 
urmă, unul dintre tâlhari a întins arcul, dar când a vrut să 
dea drumul săgeţii, cineva l-a oprit cu un semn. Tânărul 
se aștepta la un nou atac, dar, înainte de a se dezmetici, 
unul dintre tâlhari i-a aruncat un lat după gât. Zadarnic 
s-a străduit Said să rupă lanţul, acesta se strângea din ce 
în ce mai tare şi tânărul a căzut în mâinile tâlharilor. 

Caravana a fost nimicită, iar puţinii supraviețuitori au 
căzut prinși. Tâlharii, care se adunaseră din mai multe 
triburi deosebite, și-au împărțit prinşii şi prada. Apoi unii 
au luat-o spre miazăzi, iar ceilalţi spre soare-răsare. Said 
mergea străjuit de patru călăreți înarmaţi, care îl priveau 
cu ură și-l împroșcau cu sudălmi. El a înţeles că omul pe 
care-l ucisese fusese pesemne de neam mare, poate chiar 
un bei. Il aștepta robia — care era mai rea decât moartea 
— Și de aceea era mulţumit că stârnise furia întregii cete, 
fiind convins că va fi ucis de îndată ce vor ajunge în 
tabără. Străjerii lui îi pândeau fiecare mișcare și, de câte 
ori întorcea capul, îl amenințau cu sulițele. Dar odată, 
când calul unuia dintre ei s-a poticnit, el a izbutit să 
întoarcă capul -și, spre marea lui bucurie, l-a zărit pe 
bătrânul său tovarăș de drum pe care-l crezuse mort. 

În sfârşit, în depărtare s-a ivit un pâlc de copaci Și 
nişte corturi. Copiii și femeile care le-au ieșit ca un şuvoi 

în întâmpinare au aflat de la tâlhari cele întâmplate și au 
început să răcnească. Toate privirile s-au îndreptat spre 
Said. S-au ridicat pumni amenințători, iar vorbele de 
ocară curgeau valuri. 

— lată-l, strigau ei, pe ucigașul marelui Almansor, 
viteazul vitejilor! Moarte lui! Azvârliți-i trupul să i-l sfâșie 
șacalii! | 

S-au năpustit apoi ca o vijelie asupra lui Said, 
zvârlind cu scurtături, cu bulgări de pământ, cu ce le 
cădea în mână. Tâlharii abia au stăvilit mulţimea plină de 
ură. 

— Daţi-vă la o parte, muierilor! Şi voi, ţâncilor! au 
strigat ei, împrăștiind mulţimea cu sulițele. L-a ucis pe 
marele Almansor în luptă și-i drept să moară, dar nu de 
mâna unei muieri, ci de sabia unui viteaz. 

Trecând printre corturi, -au ajuns într-o piaţă unde 
s-au oprit. Prinşii au fost legaţi doi câte doi, iar prada au 
dus-o în corturi. Pe Said l-au legat însă singur Și l-au 
târât într-un cort mare, unde se afla un bătrân îmbrăcat în 
veşminte de preţ. Infăţișarea lui cumpănită și semeaţă 
arăta că era căpetenia cetei-de tâlhari. insoțţitorii lui Said 
au intrat abătuţi, cu capetele plecate. 

— Strigătele muierilor îmi spun că s-a întâmplat o 
nenorocire, a zis bătrânul cel semeț, uitându-se la tâlhari. 
Feţele voastre o mărturisesc. Almansor a fost răpus. 

— Almansor a fost răpus, au răspuns oamenii, dar 
iată, Selim, stăpân ai deșertului, iată-l pe ucigașul său. 
L-am adus ca să-l judeci și să hotărăști cum să moară. Să 
fie străpuns de săgeți?’ Să-l ciuruim cu sulițele, să-l 
spânzurăm, să-l legăm de doi cai care să-i sfâșie trupul? 

— Cine ești, străine? întrebă Selim, cătând înnegurat 
spre prins, care, deși în pragul morții, stătea mândru în 
fața lui. i 

Said a răspuns scurt și fără vicleșug. 

— L-ai*ucis mişeleşte pe fiul meu? L-ai străpuns pe 
la spate cu o săgeată sau cu sulița? | 

— Nu, stăpâne, a răspuns Said. L-am ucis în luptă 
dreaptă, făţișă, pentru că până în clipa aceea doborâse 
opt tovarăși de-ai mei, în fața mea. | 

— Așa e cum spune? i-a întrebat Selim pe oamenii 
care-l luaseră prins. 

— Da, stăpâne, l-a ucis pe Almansor în luptă 
dreaptă, a răspuns unul dintre ei. 

— Atunci a făcut ceea ce ar fi făcut oricare dintre 
noi, a răspuns Selim. A luptat împotriva vrăjmașului care 
i-a primejduit libertatea și viața. Dezlegaţi-l numaidecât! 

Oamenii l-au privit miraţi și i-au împlinit porunca în 
silă, șovăind. 

— Ucigaşul fiului tău, al viteazului Almansor, să 
rămână în viață? a întrebat unul dintre tâlhari, aruncând 
priviri mânioase spre Selim. Mai bine l-am fi ucis pe loc! 

— Să rămână în viaţă! a strigat Selim. Ba, mai mult, îl 
iau în cortul meu, ca parte ce mi se cuvine din pradă. Va 
rămâne în slujba mea. 

Said nu ştia cum să-i mulțumească. Oamenii însă au 
ieșit murmurând mânioși. Femeile și copiii care așteptau 
în fața cortului osândirea lui Said, când au aflat de 
hotărârea bătrânului Selim, s-au pornit pe răcnete și 
urlete înfiorătoare, strigând că vor răzbuna ei pieirea lui 
Almansor, pedepsindu-l pe ucigaș, dacă tatăl nu voia 
să-și răzbune fiul. 

Ceilalţi prinși au fost împrăștiați între felurite cete. 
Unora li s-a dat drumul ca să mijlocească răscumpărarea 
celor bogaţi, alții au fost trimiși ca păstori la turme, iar 
alții, care până atunci fuseseră slujiți de câte zece robi, 
au fost puși la cele mai înjositoare corvezi. Cu Said, 
lucrurile stăteau însă altfel. Ce-i plăcea oare lui Selim la 
acest tânăr? Firea lui cutezătoare, vitejească, sau poate 
pe bătrân îl îmblânzise vraja tainică a unei zâne bune? Ce 
anume, nu se știe, dar Said trăia în cortul bătrânului nu 
ca o slugă, ci ca un fiu. Simpatia de neînțeles a 
bătrânului îi atrăgea însă vrăjmășia celorlalţi slujitori. Toţi 
îl priveau cu dușmănie, ba uneori, când trecea singur prin 
tabără, auzea cuvinte de ocară și blesteme. Alteori îi 
șuierau săgeți pe dinainte, și el socotea că nu-l nimereau 
datorită fluierașului pe care-l purta încă la piept și care-l 
ocrotea. Se plângea adesea lui Selim că viața îi era în 
primejdie, dar acesta îi căuta zadarnic pe cei ce încercau 
să-l ucidă; ceata întreagă făcea zid, ca unul, împotriva 
străinului. Intr-o zi, Selim i-a spus: 

— Nădâăjduiam că-l vei putea înlocui pe fiul meu, 
ucis de mâna ta, dar nu-i cu putinţă. Nici tu, nici eu nu 

purtăm vreo vină că nu se poate. Toţi s-au înverșunat 
împotriva ta, iar eu nu te voi mai putea apăra multă 
vreme. Ce ne-ar folosi dacă i-aș pedepsi pe vinovaţi după 
moartea ta? De aceea, când ai mei se vor întoarce de pe 
drumul lor de pradă, le voi spune că tată! tău mi-a trimis 
bani pentru răscumpărarea ta şi voi porunci să fii însoțit 
de câțiva oameni de încredere prin deșert. 

— Cum aș putea să-mi încredinţez viața altcuiva în 
afară de tine? l-a întrebat Said, îngrijorat. Nu mă vor 
ucide oare pe drum? 

— Jurământul pe care-l vor face înainte de a pleca, 
jurământ pe care nimeni n-a cutezat să-l calce, îi va opri 
să se atingă de viața ta, a răspuns Selim liniștit. 
Au trecut câteva zile. Oamenii s-au întors în tabără. 
Selim s-a ținut de cuvânt. l-a dăruit tânărului arme, 
veșminte și un cal, a adunat războinicii, a ales cinci 
însoțitori pentru Said și i-a pus să facă un jurământ 
cumplit că nu se vor atinge de nici un fir de păr din capul 
lui, apoi s-a despărţit de Said cu lacrimi în ochi. 

Cei cinci bărbaţi călăreau lângă Said, posomorâţi și 
tăcuți, prin deșert. Le venea foarte greu să-și țină 
jurământul. Said ştia asta foarte bine şi era îngrijorat, mai 
ales fiindcă doi dintre însoțitorii lui fuseseră de față când 
îl ucisese pe Almansor. Așa au trecut opt ceasuri. 
Deodată Said i-a auzit șoptind între ei și le-a văzut feţele 
întunecându-se şi mai mult. S-a străduit să deslușească 
ce spuneau, dar vorbeau oO limbă cunoscută numai de ei, 
pe care o foloseau când era vorba de a făptui- ceva tainic 
și primejdios. Selim, care voise să-l aibă pe Said 
totdeauna lângă el, își pierduse multe ceasuri ca să-l 
învețe graiul acesta tainic, dar Said, ascultând, nu a aflat 
lucruri prea îmbucurătoare. | 

— lată, aici s-a întâmplat, a zis-unul dintre însoțitori. 
Aici ne-am năpustit asupra caravanei şi aici a căzut 
viteazul vitejilor, răpus de un băiețandru. 

— E drept că vântul a șters urmele calului său, a zis 
altul, dar eu nu le-am uitat. 

— Şi, spre rușinea noastră, cel care l-a ucis trăiește. 
Și mai e și slobod. Când s-a mai auzit ca un părinte să nu 
răzbune moartea singurului său fiu? Se vede că Selim a 
îmbătrânit şi a dat în mintea copiilor. 

— Dacă părintele său nu o face, a spus cel de-al 
patrulea, datori sunt prietenii să-l răzbune pe cel căzut. 
Aici, pe locul acesta, trebuie să-l răspunem. Aşa s-a 
statornicit obiceiul din moși-strămoși. 

— Dar ne-am legat cu jurământ față de bătrân, a 
strigat al cincilea. Nu ne este îngăduit să-l ucidem, nu ne 
putem călca jurământul. 

— E adevărat că am jurat, au răspuns ceilalţi, dar nu 
se poate ca un ucigaș să scape nevătămat din mâinile 
dușmanilor săi. 

— Staţi! a strigat cel mai înnegurat dintre toți. 
Bătrânul Selim e un om înţelept, dar nu chiar atât pe cât 
pare. l-am jurat noi că-l vom duce pe flăcăul acesta 
într-un loc sau într-altul? Nicidecum. Am făcut legământ 
numai cu privire la viața lui și viața i-o vom dărui. Dar 
arșița soarelui și colții ascuțiți ai șacalilor ne vor răzbuna. 
Să-l legăm burduf și să-l lăsăm aici. 

Astfel a grăit tâlharul. Said, știind ce-l aștepta, nu l-a 
ascultat pe tâlhar până și-a isprăvit vorba. Smucind calul, 
i-a dat pinteni și a pornit în zbor peste întinsuri, ca o 
pasăre. Cei cinci războinici și-au pierdut cumpătul doar o 
clipă. Apoi, iscusiți în urmărirea fugarilor, s-au împrăștiat 
gonind în dreapta și în stânga lui Said. Meşteri în tainele 
călăriei prin deșert, doi dintre tâlhari au întrecut cât ai 
clipi bidiviul fugarului și s-au întors apoi spre el. Said a 
încercat să-i ocolească, dar l-au întâmpinat ceilalți doi, la 
care s-a alăturat și al cincilea, care-l ajunsese din urmă. 
Nu puteau folosi arme, fiindcă juraseră să nu-l ucidă; au 
Zvârlit însă și de data aceasta un laţ cu care l-au prins, 
l-au tras de pe cal, lovindu-l fără milă, și l-au legat de 
mâini şi de picioare. Așa, legat fedeleș, l-au părăsit pe 
nisipul fierbinte al deșertului. 

Said le-a cerut îndurare, le-a făgăduit aur pentru 
răscumpărarea sa, dar ei au încălecat râzând și au pornit 
în galop. Câteva clipe a mai răsunat în depărtare tropotul 
ușor al copitelor. Said se socotea pierdut. Se gândea cât 
de îndurerat va fi bătrânul său tată când va vedea că fiul 
său nu se va mai întoarce acasă. Se gândea ia nenorocita 
„lui soartă care-l hărăzise morții atât de timpuriu. Ce mai 
aștepta altceva decât să-și sfârșească viaţa în mijlocul 

nisipurilor fierbinţi ale deșertului, să se stingă încet, 
mistuit de sete sau sfâșiat în bucăţi de colții unui șacal? 

Soarele se înălța tot mai sus, dogorindu-i tâmplele. 
Și-a mișcat trupul anevoie, ca să-l ferească din bătaia 
razelor, dar zadarnic. Arşiţa îl chinuia tot mai tare. Tot 
zvârcolindu-se sub razele soarelui, i-a căzut fluierașul de 
la piept. După multă caznă a izbutit să-l ducă la gură. Dar 
degeaba a suflat în el, fiindcă nu a scos nici un sunet: 
rămânea nepăsător, chiar și în starea de plâns în care se 
afla stăpânul lui. Atunci Said şi-a plecat capul 
deznădăjduit şi s-a lăsat pradă arşiței. Curând a căzut 
într-o toropeală adâncă. 

După mai multe ceasuri l-au trezit nişte zgomote din 
apropiere și s-a simţit apucat de umeri. El a scos un urlet 
de groază, fiindcă se gândea că nu putea fi decât un 
șacal care se pregătea să-l 'sfâșie. Dar apoi s-a simţit 
apucat și de picioare și şi-a dat seama curând că nu era 
vorba de ghearele unui șacal, ci de mâinile grijulii ale 
unui om. A auzit și niște glasuri șoptind: 

— Trăiește, dar crede că suntem vrăjmașii lui. 

în cele din urmă, Said a deschis ochii și a zărit 
aplecat deasupra lui chipul unui bărbat-scund și rotofei, 
cu ochi mici și barbă lungă. Acesta i-a vorbit prietenos, 
i-a ajutat să se ridice și i-a dat să mănânce și să bea. l-a 
povestit apoi că era neguţător la Bagdad, că-l chema 
Kalum-Bek şi că făcea negoţ cu șaluri și văluri scumpe 
pentru femei. Fusese după treburi și-se afla în drum spre 
casă. Îl descoperise pe Said într-o stare de plâns, zăcând 
pe jumătate mort în nisip. li atrăseseră luarea-aminte 
veșmintele sale de preț şi nestematele sclipitoare de pe 
pumnalul său. Făcuse tot ce îi stătuse în puteri să-l 
readucă la viață și izbutise. 

Tânărul i-a mulțumit că-i scăpase viaţa. Desigur că 
fără ajutorul acestui drumeţ ar fi pierit în chip jalnic. 
Fiindcă nu putea călători mai departe singur și nici nu 
voia să străbată deșertul pe jos, neînsoţit, a primit cu 
recunoștință un loc pe una din cămilele greu împovărate 
ale neguţătorului și s-a hotărât deocamdată să se ducă 
cu el la Bagdad. Acolo putea să găsească alți călători 
care se îndreptau spre Bassora și cărora voia să li se 
alăture. 

Pe drum, neguţătorul i-a povestit despre înțeleptul 
stăpân al drept-credincioșilor, Harun al Raşid. l-a istorisit 
despre dragostea acestuia pentru dreptate și despre : 
priceperea cu care știa să judece pricinile cele mai 
încâlcite, dându-le o dezlegare firească și înţeleaptă. l-a 
povestit între altele întâmplarea cu frânghierul și aceea 
cu un chiup cu măsline, istorii pe care le știa orice copil, 
dar care pe Said îl umpleau de uimire. 

— Stăpânul nostru, cârmuitorul credincioşilor, 
continuă neguţătorul, e un om minunat. Dacă-ţi închipui 
că doarme ca oamenii de rând, te înșeli amarnic. Se 
odihnește numai două-trei ceasuri în zori și-atâta tot. Ştiu 
toate acestea de la marele cămăraș a! lui, Messour, care 
mi-e văr și nu suflă de obicei o vorbă despre tainele 
califului. Totuși, de dragul rubedeniei noastre, 
văzându-mă atât de curios, mai pomeneşte din când în 
când despre apucăturile stăpânului său. Așadar, în loc să 
doarmă ca alți oameni, califul se furișează noaptea pe 
străzile Bagdadului, și nu-i săptămână să nu dea peste 
vreo întâmplare însemnată. Trebuie să știi, așa cum se 
vede și din povestea chiupului cu măsline, care e tot atât 
de adevărată pe cât de netăgăduite sunt cuvintele 
Profetului, că nu umblă călare, străjuit de paznici sau 
însoțit de un alai falnic, nu umblă îmbrăcat cu veşminte 
strălucite și urmat de vreo sută de făclieri, cum ar putea 
să facă dacă ar vrea, ci, dimpotrivă, cutreieră oraşul ba în 
straie de neguţător, ba de corăbier, ba de ostaș, ba de 
muftiu. Așa colindă Bagdadul, să vadă dacă toate merg 
bine și sunt în bună rânduială. Aceasta este pricina 
pentru care nicăieri oamenii nu se poartă atât de 
cuviincios cu orice om de rând care le iese în cale, ca la 
Bagdad, căci s-ar putea prea bine să fie un biet arab care 
se întoarce din deșert, dar și califul în persoană. Și, vorba 
ceea, nuiele pentru spinarea locuitorilor din Bagdad 
găsești câte vrei prin împrejurimi. 

Așa a grăit neguțătorul, și Said, cu toate că dorul de 
tatăl său îi ardea inima, s-a bucurat să vadă Bagdadul și 
pe vestitul Harun al Rașid. 

După zece zile au sosit la Bagdad, și tânărul Said a 
rămas încântat de minunăţiile acestui oraş, care atinsese 

pe vremea aceea culmea strălucirii. Neguţătorul l-a poftit 
la el acasă, iar tânărul a primit cu plăcere, căci în 
vălmășagul orașului văzuse că în afară de aer, de apa 
Tigrului și de un culcuș pentru noapte pe treptele unei 
geamii nu capeţi nimic fără plată. 

A trecut o zi de la sosirea lor. Said tocmai se gătise 
cu straiele sale de preţ și-și spunea că, înveșmântat 
astfel, ca un falnic războinic, se va putea arăta pe străzile 
Bagdadului fără să se rușineze, ba, dimpotrivă, va atrage 
privirile trecătorilor asupra sa. Pe când se gândea el așa, 
neguţătorul a intrat în încăpere și, zâmbind cu tâlc, și-a 
netezit barba, spunând: 
| — Toate-s bune, tinere! Dar ce se va alege de tine? 
Mi se pare că ești un mare visător. Nu te gândești defel la 
ziua de mâine. Sau ai atâţia bani ca să poţi duce un trai 
pe măsura veșmintelor tale? 

— Dragă jupâne Kalum-Bek, a răspuns tânărul, 
încurcat și înroșindu-se, e drept că nu am bani, dar poate 
că vrei să mă împrumuţi cu o mică sumă ca să mă întorc 
acasă. Tatăl meu o să-ţi dea îndărăt până la ultimul ban. 

— Tatăl tău, flăcăule? i-a strigat neguţătorul, 
izbucnind în râs. Se vede treaba că soarele te-a bătut rău 
la cap. Socoţi că te cred pe cuvânt, că iau drept bune 
toate bazaconiile pe care mi le-ai înșirat în deșert, cum că 
tatăl tău ar fi un om avut din Bassora, că ai fi singurul 
său fecior, că ai fost prins de tâlhari, că ai trăit multă 
vreme în tabăra lor și câte și mai câte? Chiar din clipa 
când îmi povesteai toate acestea, m-am mâniat pe tine. 
M-ai minţit cu nerușinare. Știu că la Bassora sunt mulți 
negustori, mai toți oameni bogaţi, am făcut doar negoț cu 
ei. Aș fi auzit fără doar și poate de un neguţător cu 
numele de Benezar, chiar dacă ar avea numai o avere de 
șase mii de tomani, dar fiindcă n-am auzit, sau ai minţit 
spunând că ești de fel din Bassora, sau tatăl tău e un 
coate-goale și atunci n-am să-i împrumut haimanalei sale 
de fecior nici o lescaie. Apoi lupta cu tâlharii în deșert! 
Nu s-a mai pomenit așa ceva de mult. De când 
preaînțeleptul calif a asigurat drumurile caravanelor prin 
deșert, tâlharii n-au mai cutezat să prade o caravană sau 
să răpească oameni. Dacă s-ar fi întâmplat totuși așa 

ceva, vestea s-ar fi răspândit cu iuțeala fulgerului; însă pe 
drumul. pe care l-am străbătut n-am auzit nimic. Nici aici, - 
la Bagdad, unde se adună oameni din toate colţurile 
lumii, nu s-a vorbit despre o astfel de întâmplare. Asta e 
cea de-a doua minciună a ta, tinere neobrăzat! 

Alb ca varul de mânie și de supărare, Said a voit să-l 
întrerupă pe bondocul răutăcios, dar acesta a strigat mai 
tare decât el, dând din mâini: 

— Şi al treilea neadevăr, mincinos nerușinat, e 
povestea din tabăra lui Selim. Numele de Selim e prea 
binecunoscut de toți, dar Selim e cunoscut ca tâlharul cel 
mai cumplit şi mai crud dintre toţi. Atunci cum 
îndrăznești tu să spui că l-ai omorât pe fiul său și nu te-a 
tăiat în bucăţi pe loc? Mergi atât de departe cu 
neobrăzarea, încât vorbești despre lucruri cu neputinţă de 
crezut, că Selim însuși te-ar fi apărat de-ai lui, că te-ar fi 
primit în cortul său și că ţi-ar fi dat drumul fără bani de 
răscumpărare, în loc să te spânzure de primul copac, el 
care a spânzurat deseori călători numai ca să le vadă 
mutra când sunt cu lațul de gât! Ah, ce minciuni 
sfruntate! 

— N-am ce să mai adaug, a strigat tânărul. Jur însă 
pe sufletul meu și pe barba Profetului că tot ce-am spus 
e adevărat! 

— Juri pe sufletul tău? strigă neguţătorul. Pe sufletul 
tău negru și mincinos? Cine să te creadă? Și juri pe 
barba Profetului, tu, căruia nici nu i-a crescut barba? 
Cine să se încreadă în tine? 

— E drept că n-a fost nimeni de față, a urmat Said, 
dar nu m-ai găsit legat și într-o stare de plâns? 

— Asta nu dovedește nimic, a răspuns neguţătorul. 
Ești înveșmântat ca un tâlhar de vază și, cine știe, poate 
că ai vrut să lovești pe careva mai tare decât tine care 
te-a biruit și te-a legat. 

— Aş vrea să-l văd pe acela sau chiar pe aceia, a 
răspuns Said, care sunt în stare să mă doboare și să mă 
lege! O pot face numai dacă-mi aruncă un laţ de gât pe la 
spate. E drept că, stând în bazar, n-ai de unde să știi ce 
poate un bun mânuitor de arme. Totuși mi-ai scăpat viața 
şi-ţi mulţumesc. Ce ai de gând să faci cu mine? Dacă nu 

mă ajuţi, voi fi nevoit să cerșesc, dar nu vreau să cer de 
pomană celor de seama mea. Voi încerca să vorbesc cu 
califul. 

— Nu mai spune! a zis neguţătorul, cu un zâmbet 
batjocoritor. Nu mai vrei să stai de vorbă cu nimeni în 
afară de preamilostivu! nostru stăpân? Asta zic și eu 
cerșetorie fudulă! Zău așa! Dar să nu uiţi, tinere și 
neprețuite domn, că drumul spre calif trece pe la vărul 
meu Messour, şi e de ajuns o singură vorbă ca să atrag 
atenția cămărașului măritului calif cu ce meșter în 
scorneli are de-a face. Totuși mi-e milă de tinereţea ta, 
Said! Te-ai mai putea îndrepta, ar mai putea ieși ceva din 
tine. Hai în prăvălia mea din bazar, să-mi slujești timp de 
un an. După ce trece anul, dacă nu vrei să mai rămâi la 
mine, îți plătesc simbria și te las' să te duci unde dorești: 
la Alep sau la Medina, la Stambul sau la Bassora, din 
partea mea chiar și la ghiauri. Îți dau răgaz de gândire 
până la amiază. Dacă primeşti, bine, iar de nu, îți 
socotesc pe un preţ de nimic cheltuielile călătoriei și 
locul ce l-ai ocupat pe cămilă, îţi iau veșmintele și tot ce 
ai, ca să mă despăgubesc, și te-arunc în uliţă. N-ai decât 
să cerșești unde vrei: la calif, la muftiu, la geamie sau la 
bazar. 

Vorbind astfel, hainul neguţător a plecat, lăsându-l 
singur pe nefericitul tânăr. Said l-a urmărit cu o privire 
plină de dispreț. Neomenia acestui-om, care-l ademenise 
cu bună știre, aducându-l în casa lui spre a și-l face 
slugă, întrecea orice măsură. Ar fi vrut să fugă, dar 
ferestrele erau zăbrelite și ușa încuiată. Deși nu putea să 
se împace cu gândul acesta, s-a hotărât să primească 
deocamdată slujba la neguţător în bazar. N-avea încotro. 
Chiar dacă izbutea să fugă, nu putea să ajungă la 
Bassora fără bani. Între timp, trebuia să-l vadă neapărat 
pe calif și să-i ceară ajutorul. 

A doua zi, Kalum-Bek și-a dus sluga cea nouă la 
prăvălia din bazar. l-a arătat șalurile, vălurile și celelalte 
mărfuri cu care făcea neguţătorie şi l-a învățat ce avea de 
făcut. lată care era treaba lui Said: îmbrăcat cu veșminte 
de slugă de neguţător în locul celor de războinic, trebuia 
să stea în fața dughenei, cu un şal într-o mână și cu un văl 

minunat în cealaltă, să-i îmbie pe trecători, bărbaţi și femei, 
să le arate mărfurile, să le spună preţul și să-i îndemne să 
cumpere. Abia atunci a înțeles Said pentru ce îl alesese 
Kalum-Bek tocmai pe el pentru treaba asta. Kalum-Bek era 
un bătrânel bondoc, hâd și, când stătea în faţa ușii 
chemând mușteriii, atât vecinii, cât și trecătorii îl luau 
peste picior, copiii îl batjocoreau, iar femeile îi ziceau 
sperietoare. La Said însă toată lumea se uita cu drag. 
Tânăr, chipeș, zvelt, el îmbia mușteriii cuviincios și se 
pricepea să ţină șalul sau vălul cu graţie și îndemânare. 

Când a văzut că de când stătea Said la ușă mușteriii 
se îmbulzeau în prăvălia sa, Kalum-Bek a început să se 
poarte mai cumsecade cu sluga lui, să-i dea o mâncare 
mai bună şi să-l îmbrace cu veșminte mai arătoase. Dar 
Said nu se simţea defel mișcat de bunăvoința stăpânului 
său și-și frământa mintea zi și noapte cum să ajungă cu 
bine în orașul său de baștină. 

Intr-o zi, fiind dever bun, toţi hamalii plecaseră cu 
poverile în spinare spre casele cumpărătorilor; în 
dugheana basmagiului a intrat o femeie. A făcut 
cumpărături și a cerut să i le ducă cineva acasă în 
schimbul unui bacșiș. 

— Peste o jumătate de ceas, tot ce ați cumpărat va fi 
la dumneavoastră acasă, a răspuns Kalum-Bek. Vă rog să 
aveți răbdare. Sau, dacă nu, luaţi-vă un hamal din altă 
parte. 

— Ce fel de neguţător ești dumneata? Vrei să-ţi 
încredințezi  mușteriii pe mâna unor hamali străini? 
exclamă femeia. Un necunoscut ar putea să fugă cu toate 
cumpărăturile în învălmășeala asta. Atunci pe cine trag la 
răspundere? Nu, nu! După legile negoțului, dumneata ești 
dator să-mi dai pe cineva care să-mi ducă pachetul 
acasă. 

— Aşteptaţi, vă rog, doar o jumătate de ceas, cinstită 
doamnă, a rugat-o neguţătorul învârtindu-se în jurul ei tot 
mai îngrijorat. Toţi oamenii mei sunt plecaţi... 

— E o prăvălie proastă aceea care nu are totdeauna 
la îndemână destui slujitori, a răspuns femeia cea 
cârcotașă. Dar iată, văd aici un tânăr pierde-vară. Hai, 
flăcăule, ia-mi pachetul și vino după mine. 

— Staţi, staţi! a strigat Kalum-Bek. Tânărul e firma 
mea, crainicul meu, atrage mușteriii. Nu poate să plece! 
— Fleacuri! a răspuns bătrâna doamnă şi, fără multă 
vorbă, i-a vârât lui Said pachetul sub braţ. Dacă negoțţul 
dumitale are nevoie de un tânăr pierde-vară drept firmă, 
înseamnă că negustorul e nepriceput și marfa e proastă! 
Hai, flăcăule, o să primești și tu un bacșiș pe ziua de azi! 
— În numele lui Ariman și al tuturor duhurilor rele, 
du-te în goana mare, i-a șoptit Kalum-Bek slujitorului 
său, şi întoarce-te cât mai repede. Dacă mă mai 
împotrivesc, zgripțuroaica mă face de râs în tot bazarul. 
Said s-a luat după femeie, care străbătu piaţa ȘI 
ulițele mai iute decât îi îngăduia vârsta. In sfârșit s-a oprit 
în faţa unei clădiri impunătoare, a bătut în poartă, ușile 
s-au deschis și ea a urcat pe o scară de marmură, 
făcându-i semn lui Said s-o urmeze. În cele din urmă au 
ajuns într-o sală înaltă și mare, mai măreaţă, mai 
strălucitoare decât tot ceea ce văzuse Said până atunci. 
Acolo, bătrâna s-a așezat istovită pe o pernă, i-a 
făcut semn tânărului să pună jos pachetul, i-a întins un 
bănuț de argint și i-a poruncit să plece. 

Când a ajuns la ușă, o voce gingașă, cristalină l-a 
strigat: «Said!» Mirat că-l cunoștea cineva, s-a întors și a 
văzut pe pernă, în locul bătrânei, o tânără de o frumuseţe 
răpitoare, înconjurată de nenumărați robi și de o 
sumedenie de slujnice. Mut de uimire, Said a încrucișat 
brațele și a făcut o temenea adâncă. 

— Said, dragul meu! a zis doamna. Oricât de rău 
mi-ar părea de suferinţele pe care le-ai îndurat şi care 
te-au adus la Bagdad înainte de a împlini douăzeci de 
ani, totuși să știi că numai aici poţi găsi dezlegarea ursitei 
tale. Mai ai fluierașul, Said? 

— Fără îndoială! a strigat Said; bucuros, scoțând 
lănţișorul de aur. Dumneavoastră sunteţi cumva zâna cea 
“bună care mi- l-a dăruit la .nașterea mea? 

— Am fost prietena mamei taie, a răspuns zâna, și 
voi rămâne şi prietena ta atâta timp cât vei fi om de 
treabă. Vai, de câte suferințe ai fi scăpat, dacă 
nechibzuitul tău tată mi-ar fi urmat sfatul! 

— Ei, pesemne că așa mi-a fost scris! a răspuns 
Said. Dar, preacinstită zână, înhămați, rogu-vă, un vânt 

năprasnic de  miază-noapte-soare-răsare, la caleașca 
dumneavoastră de nori, ca să mă ducă în câteva clipe 
spre Bassora, la tatăl meu. Acolo voi aștepta cuminte să 
treacă cele șase luni până voi împlini douăzeci de ani. 

Zâna a zâmbit: 

— Ştii cum să vorbeşti cu noi, a răspuns ea, dar nu-i 
cu putinţă, sărmane Said! Atâta vreme cât te afli în afara 
casei părintești, n-am nici o putere și nu pot folosi nici o 
vrajă pentru tine. Nici măcar din ghearele nemernicului 
de Kalum-Bek nu te pot scoate! El stă sub oblăduirea 
puternicei tale vrăjmașe. 

— Va să zică, n-am numai o prietenă binevoitoare, ci 
și o vrăjmașă? a întrebat Said. Cred că am simţit deseori 
mâna ei. Dar nu mă puteţi ajuta oare nici măcar cu un 
sfat? Să mă duc la calif și să-i cer ocrotirea? E un om 
înțelept și mă va sprijini împotriva lui Kalum-Bek. 

— Da, Harun e un om înţelept, a răspuns zâna, dar, 
din păcate, nici el nu-i decât om. Se încrede în marele 
său cămăraș, Messour, ca în el însuși. Și are dreptate, 
căci l-a pus la încercare şi s-a dovedit o slugă 
credincioasă. Messour are și el încredere în prietenul său 
Kalum-Bek ca în sine însuși. Dar el greșește, deoarece 
acesta e un om câinos, cu toate că-i e rudă. Kalum e 
viclean și, de cum a sosit aici, a născocit o poveste în 
legătură cu tine, ponegrindu-te în fața lui Messour, iar 
acesta, la rândul său, a istorisit totul califului. Așadar, 
chiar dacă ai pătrunde fără greutate în palatul lui Harun, 
ai fi rău primit, fiindcă el n-ar da crezare vorbelor tale. 
Dar te poţi apropia de el și pe alte căi. Stă scris în stele 
că-i vei dobândi bunăvoința. 

— Imi pare tare rău, a spus Said, mâhnit, că trebuie 
să-mi mai continui o vreme slujba în dugheana ticălosului 
de Kalum-Bek. Dar îngăduiţi-mi, preacinstită zână, să vă 
rog numai un singur lucru. Am fost deprins de mic cu 
meșteșugul armelor şi cea mai mare bucurie a meaeo 
întrecere cu sulițe, arcuri și săbii boante. Tinerii de neam 
din orașul acesta se întrec în fiecare săptămână la astfel 
de jocuri. Dar numai bărbaţii desăvârșit înveșmântaţi și, 
mai ales, bărbaţii liberi au voie să intre în arenă călare, 
nu și o slugă de bazar. Dacă aţi porunci să am și eu o 

dată pe săptămână un cal, veșminte și arme și ați face 


astfel ca viața mea să nu fie ușor recunoscută... 


— lată o dorință vrednică de un tânăr nobil, a zis 
zâna. Tatăl mamei tale a fost omul cel viteaz din Siria și 
se pare că i-ai moștenit firea. Ţine minte casa aceasta. In 
fiecare săptămână vei găsi aici un cal și doi scutieri 
călăreţi, precum și arme, veșminte și o licoare pentru 
obraz care să te facă de nerecunoscut. Și acum, Said, 
rămâi cu bine! Fii răbdător, înțelept și cinstit! Peste șase 
luni, fluierașul va răsuna, iar urechea Zulimei se va pleca 
pentru a-i prinde sunetul. 

Tânărul şi-a luat rămas bun de la minunata sa 
ocrotitoare, plin de recunoștință și preţuire. Și-a intipărit 
bine în minte casa și s-a îndreptat apoi spre bazar. 

A sosit acolo la timp, ca să-l scape pe stăpânul său 
Kalum-Bek dintr-o mare încurcătură. In fața dughenei era 
o zarvă cumplită. Nişte ștrengari ţopăiau pe lângă 
negustor, batjocorindu-l, iar bătrânii râdeau. Kalum-Bek 
stătea singur în fața prăvăliei, tremurând de mânie și 
foarte rușinat, cu un șal într-o mână și cu un văl în 
cealaltă. Priveliştea aceasta ciudată era însă urmarea unei 
întâmplări care se petrecuse în lipsa lui Said. Kalum 
ieșise în locul chipeșului său slujitor în fața dughenei, 
pentru a chema mușteriii, dar nimeni nu cumpăra nimic 
de la o pocitanie ca el. Prin bazar tocmai treceau doi 
bărbaţi. Voiau să târguiască ceva pentru nevestele lor și 
se plimbau în sus și în jos, căutând parcă pe cineva cu 
privirile. 

Kalum-Bek i-a observat și, gândindu-se la folosul lui, 
i-a îmbiat: 

— Pe-aici, domnilor, pe-aici! Ce căutați? Am văluri 
frumoase, marfă aleasă! 

— Moșule dragă, a răspuns unul dintre ei, or fi 
mărfurile tale cum or fi, dar nevestele noastre își au 
ciudăţeniile lor. La noi în oraș s-a statornicit obiceiul ca 
vălurile să fie cumpărate numai de la frumosul vânzător 
Said. Dar ne învârtim de o jumătate de ceas pe-aici și nu 
dăm de el. Dacă ne spui unde-l găsim, cumpărăm altă 
dată de la tine. 

— Alahit Alah! a strigat Kalum-Bek, rânjind 
prietenos. Profetul v-a îndreptat bine paşii. Il căutaţi pe 

frumosul vânzător, ca să cumpăraţi văluri? Ei bine, intraţi 
fără grijă, aici e locul lui, în prăvălia aceasta. 

“Unul - dintre cumpărători a râs de Kalum-Bek, de 
făptura-i pocită și de vorba lui, cum că el ar fi chipeșul 
vânzător. Celălalt, însă, crezând că negustorul voia să-și 
bată joc de ei, nu a rămas dator cu nimic și i-a aruncat 
vorbe grele de ocară ce l-au scos din sărite pe bătrân. 
Kalum-Bek chemă vecinii, ca să depună mărturie că 
dugheana sa era cunoscută drept „prăvălia cu vânzătorul 
cel chipeș“, dar vecinii, care nu vedeau cu ochi buni cum 
se îmbulzeau mușteriii la el în ultima vreme, n-au vrut să-i 
facă voia. Atunci cei doi bărbaţi au tăbărât pe bătrânul 
mincinos, cum îi spuneau ei. Kalum se apăra, mai mult 
țipând și suduind decât cu pumnii, şi atrase astfel o 
mulțime de lume în faţa prăvăliei sale. Jumătate din oraş 
știa cât de cărpănos și de josnic era și toți cei de faţă se 
bucurau de ghionţii pe care-i primea; dar când unul din 
cei doi bărbați îl apucă pe bătrân de barbă, s-a simţit și el 
apucat de braţ și zvârlit, cu o smucitură, la pământ, unde 
și-a pierdut turbanul, iar papucii i-au zburat cât colo. 

Mulțimea, care s-ar fi bucurat dacă Kalum-Bek ar fi 
mâncat o bătaie bună, a început să murmure, iar 
tovarășul celui doborât s-a întors spre cel care îndrăznise 
să-l zvârle la pământ pe prietenul său. Când a văzut însă 
în fața lui un tânăr înalt și voinic, cu ochi scânteietori, cu 
o înfățișare cutezătoare, nu a îndrăznit să-l lovească, mai 
ales că negustorul, salvat ca prin minune, a strigat 
arătând spre tânăr: | 

— Ei, ce mai vreți? lată-l, domnilor, iată-l pe Said, 
chipeșul meu vânzători! 

Oamenii din jurul lor au râs — știau prea bine că lui 
Kalum-Bek i se făcuse o nedreptate. Atunci străinul s-a 
ridicat rușinat de jos și s-a depărtat șchiopătând, 
impreună cu tovarășul său. Nu le mai ardea de nici un șal 
și de nici un văl. 

— O, tu, stea a tuturor vânzătorilor, podoabă a 
bazarului, a strigat Kalum, ducându-și slujitorii în 
prăvălie. Ai sosit când trebuia. Mi-ai sărit în ajutor la 
timp! Străinul acela zăcea întins pe jos cât era de lung, 
de parcă în viaţa lui n-ar fi stat în picioare, iar eu, eu, 

drept să-ți spun, dac-ai fi venit cu două clipe mai târziu, 
n-aș mai fi avut nevoie de bărbier, să-mi pieptene și să-mi 
ungă barba. Cu ce te pot răsplăti? 

Numai mila care încolţise în inima lui Said îi 

condusese mâna, dar simțământul acesta se potolise, și 
acum îi părea rău că-l scutise pe nemernicul acela de o 
bătaie zdravănă. „O duzină de peri mai puţin în barbă, își 
spunea Said, l-ar fi domolit, l-ar fi îmblânzit pe vreo zece 
zile.“ Totuşi căută să se folosească de buna dispoziţie a 
neguţătorului și îl rugă să-i lase o seară liberă pe 
săptămână, ca să se plimbe sau să se îndeletnicească cu 
alte treburi. Kalum a încuviinţat. Işi dădea seama că 
slujitorul acesta fără voie era prea deștept ca să fugă, 
deoarece nu avea bani și haine ca lumea. 
__ Scurt timp după aceea, Said și-a văzut visul împlinit. 
În prima miercuri, ziua când tinerii din floarea nobilimii 
se adunau într-o piaţă publică a orașului ca să se 
întreacă în lupte, el a cerut să fie liber seara. După ce a 
primit învoirea, s-a dus în ulița unde locuia zâna și a 
bătut la poarta care s-a deschis numaidecât. Slujitorii 
păreau că-l așteaptă, căci, fără să-l întrebe ce dorește, 
l-au condus sus, pe o scară, într-o încăpere frumoasă. 
Acolo i-au dat o licoare ce trebuia să-l facă de 
nerecunoscut. Said și-a udat obrazul cu ea și s-a privit 
apoi într-o oglindă de metal. Era într-adevăr de 
nerecunoscut. Ars de soare, cu o barbă frumoasă, 
neagră, arăta cu cel puţin zece ani mai vârstnic. 

Apoi a fost dus într-o altă încăpere, unde a găsit 
felurite veșminte, care mai de care mai scumpe. Nici 
califului din Bagdad nu i-ar fi fost rușine să se îmbrace 
cu astfel de haine chiar în ziua în care, în plină strălucire 
a măreției sale, și-ar fi primit oastea trecând pe dinainte-i. 
În afară de un turban făcut din cea mai subțire țesătură, 


„Gu un surguci din pene lungi de bâtlan, prins cu o pafta 
“de diamante, și de un burnuz din brocart purpuriu, cu 


ari de argint, Said a mai găsit un pieptar din zale de 
argint, atât de mlădii, încât urmau întru totul mișcările 
ftiDului, și atât de dese, încât nici sulița, nici sabia nu le 
puteu “străpunge. Un hanger de Damasc vârât într-o 
90 bogat împodobită, cu un mâner bătut în nestemate, 

pe care Said le socotea pepreţuite, întregea această 
îmbrăcăminte de războinic. Said avea acum ce-i trebuia şi 
era bine înarmat. Când l-a văzut că iese pe ușă, unul 
dintre slujitori i-a întins o năframă de mătase, trimisă de 
stăpâna casei, pentru ca, atunci când avea să se şteargă 
pe obraz cu ea, să-i piară barba şi culoarea negricioasă a 
pielii. 

In curte așteptau trei armăsari mândri. Said a 
încălecat pe cel mai falnic, slujitorii pe ceilalţi doi și au 
pornit voioși în trap, spre piaţa unde urmau să aibă loc 
întrecerile. Veșmintele strălucite și armele sale de preţ 
atrăgeau privirile tuturor. Primit cu un murmur de uimire, 
necunoscutul a intrat călare în arena înconjurată de 
mulțime. Acolo se adunaseră cei mai de seamă, cei mai 
viteji tineri de neam ales din Bagdad. Chiar fraţii califului 
erau de față și-și jucau caii de colo-colo, cu sulițele 
întinse. Said s-a apropiat de tinerii nobili. Nimeni nu l-a 
recunoscut. Fiul marelui vizir i-a ieșit în întâmpinare, 
împreună cu câţiva prieteni, l-au salutat cu toată cinstirea 
cuvenită și l-au poftit să ia parte la întrecerile lor, 
întrebându-l cum se numește și de unde vine. Said a 
răspuns că-l cheamă Almansor și că vine de la Cairo, 
fiind în trecere prin Bagdad. Că a auzit atâtea despre 
vitejia și iscusinţa tinerilor nobili din oraș, încât, fără să 
stea mult pe gânduri, se hotărâse să vină să-i vadă și să-i 
cunoască mai îndeaproape. Tinerilor le-a plăcut purtarea 
aleasă și firea cutezătoare a lui Said-Almansor. Au 
poruncit să i se aducă o suliță și l-au rugat să-și aleagă 
una din cele două tabere care se luau la întrecere. 
Luptele se dădeau fie între pâlcuri, fie între luptători 
neinsoțţiți din aceste două tabere. 

Infăţișarea lui Said atrăsese privirile tuturor, dar 
iscusinţa și iuțeala sa neobișnuite au stârnit şi mai multă 
uimire. Calul său era mai iute decât pasărea, iar sabia îi 
vâjâia în mână. Zvârlea sulița ca pe un fulg spre ţintă, de 
ziceai că era o săgeată slobozită de un arc sigur. li birui 
pe cei mai iscusiţi din pâlcul potrivnic, iar la sfârșitul 
întrecerii a fost recunoscut ca învingător. Unul dintre 
fraţii califului și fiul marelui vizir, care luptaseră alături de 
el, l-au rugat să se lupte.și cu ei. Pe Ali, fratele califului, 

l-a învins. Fiul marelui viziraînsă i-a ţinut piept cu atâta 
vitejie, încât, după o încăierare îndelungată, au hotărât să 
amâne sfârșitul luptei pentru data viitoare. 

A doua zi, de la un capăt la celălalt al Bagdadului se 
vorbea numai despre străinul cel chipeș, bogat și viteaz. 
Toţi cei care-l văzuseră, chiar și cei învinși de el, erau 
încântați de purtarea lui nobilă. Însuși Said auzea în 
prăvălia lui Kalum-Bek laudele oamenilor pentru străinul 
cel viteaz, și toți erau plini de părere de rău că nu știau 
unde locuiește. 

Săptămâna următoare, în ziua întrecerilor, Said s-a 
dus iar la zână, unde a găsit veșminte mai frumoase și 
arme mai de preţ. De data aceasta, jumătate din locuitorii 
Bagdadului s-au adunat să vadă întrecerile. Chiar și 
califul privea dintr-un balcon, minunându-se de iscusința 
străinului Almansor. După terminarea jocurilor, i-a dăruit 
un colan de aur cu un galben mare, ca dovadă a preţuirii 
lui. 

Dar această nouă izbândă și mai strălucită nu putea 
să nu stârnească pizma tinerilor din oraș. 

— Un străin, vorbeau ei între ei, să vină aici, la 
Bagdad, și să ne lipsească de toată slava, de toată 
cinstirea şi de toate izbânzile? Să se laude peste tot că 
între cei mai aleși tineri din Bagdad nu s-a găsit nici unul 
care să se poată cât de cât măsura cu el? 

Așa au vorbit tinerii și s-au hotărât ca la jocurile 
următoare să se arunce, ca din întâmplare, câte 
cinci-șase deodată asupra lui. 

Semnele acestea de vrăjmășie n-au scăpat însă 
privirilor agere ale lui Said. Văzând chipurile întunecate 
care șopteau pe la colţuri, arătând spre el, a bănuit că, în 
afară de fratele califului şi de fiul marelui vizir, nici unul 
dintre tineri nu avea simțăminte de prietenie pentru el. Pe 
de altă parte, chiar și cei doi nobili prieteni ai săi îl 
iscodeau cu tot felul de întrebări: unde locuiește, căci ar 
vrea să treacă pe la el, cu ce se ocupă, ce i-a plăcut mai 
mult în Bagdad și multe altele. 

Și, ciudat, tânărul care părea să fie mai înverșunat 
decât toți împotriva lui Said-Almansor era tocmai omul pe 
care-l doborâse nu de mult la pământ în faţa prăvăliei lui 

Kalum-Bek, cel care era cât pe-aci să-i rupă barba 
bietului neguțător. Tânărul acesta se uita la el cu 
luare-aminte și cu o pizmă din ce în ce mai mare. E drept 
că Said îl biruise de câteva ori, dar nu asta putea să fie 
cauza vrăjmășiei lui. Said era îngrijorat, fiindcă se temea 
să nu-l dea de gol statura sau glasul lui și să se facă de 
râsul lumii, dacă s-ar descoperi că e slujitorul din 
dugheana lui Kalum-Bek. Pe lângă aceasta, ar fi stârnit 
batjocura și mânia multor oameni care ar fi căutat să se 
răzbune pe el. 

Lovitura pusă la cale de vrăjmașii lui a dat greș, pe 
de o parte, deoarece viteazul Said știa cum să se 
ferească, pe de altă parte, datorită ajutorului prietenesc 
dat de fratele califului și de fiul marelui vizir. Văzându-l 
pe Said încolțit de cel puţin șase oameni care voiau să-l 
dea jos de pe cal și să-l dezarmeze, aceștia au sărit 
grabnic în ajutorul lui, risipind ceata care se năpustise 
asupră-i și anunţându-i că, din pricina purtării lor urâte, 
nu vor mai fi îngăduiţi printre luptători. 

Așa au trecut mai bine de patru luni, în care timp 
Said a uimit Bagdadul cu vitejia sa. Într-o seară, pe când 
venea spre casă de la câmpul de luptă, i s-a părut că 
aude nişte glasuri cunoscute. Inaintea lui mergeau agale 
patru bărbaţi, care păreau că se sfătuiesc. Când s-a 
apropiat pe nesimţite de ei, i-a auzit folosind graiul în 
care vorbiseră oamenii lui Selim în deșert și a bânuit că 
cei patru puneau la cale vreo tâlhărie. În prima clipă a 
voit să se îndepărteze de dânșii, dar, gândindu-se că ar 
putea să impiedice o fărădelege, s-a furișat mai aproape, 
ca să audă mai bine. 

— Arnăutul a spus limpede: ulița din dreapta 
bazarului, zicea unul dintre ei. Pe acolo va trece negreșit 
în noaptea asta, împreună cu marele vizir. 

— Bine, a răspuns altul. De marele vizir nu mi-e 
frică, e bătrân şi n-o să facă pe viteazul, dar despre calif 
se spune că mânuiește sabia cu mare iscusinţă și mă tem 
de el. Fără îndoială că în preajmă veghează 
zece-doisprezece oameni. 

— Nicidecum, a răspuns al treilea. Noaptea îl 
întâlneşti totdeauna singur sau însoţit numai de vizir sau 

de marele cămăraș. În noaptea asta trebuie să-l prindem 
cu orice chip, dar să nu-i facem nici un rău. 

— Cred că cel mai bun lucru ar fi, a adăugat cel 
dintâi, să-i aruncăm un lat de gât. N-o să-l ucidem, căci 
pentru leșul lui s-ar plăti puţin, ba s-ar putea chiar să nici 
nu putem să-l luăm. 
| — Atunci ne-am înțeles, ne întâlnim cu un ceas 
înainte de miezul nopţii! a zis un altul și s-au despărţit, 
unii într-o parte, alţii într-alta. 

Said s-a speriat cumplit de acele urzeli tainice tesute 
împotriva califului, și în prima clipă s-a gândit să se ducă 
în goana mare la palat ca să-l înștiințeze pe stăpânul 
Bagdadului de primejdia ce-l amenința. Dar, după ce a 
străbătut în fugă câteva ulițe, și-a amintit de vorbele 
zânei, care-i spusese că era prost văzut de calif, din care 
pricină, se gândea el, acesta îl va lua în râs sau va crede 
că era vorba de o încercare de a se pune bine cu 
stăpânul Bagdadului. S-a oprit, așadar, socotind că cel 
mai cuminte lucru ar fi să se bizuie numai pe sabia lui, ca 
să-l scape pe calif din mâinile tâlharilor. 

De aceea nu s-a mai întors în casa lui Kalum-Bek, ci 
s-a așezat pe treptele unei geamii, unde a așteptat să se 
lase noaptea. Trecând apoi de bazar, a ajuns în ulița 
pomenită de răufăcători și s-a ascuns după colțul unei 
case. După un ceas de așteptare a auzit pași domoli și a 
văzut doi bărbaţi coborând încetișor pe uliţă. La început a 
crezut că erau califul și marele vizir, dar unul dintre ei a 
bătut din palme și au început să se furișeze în susul uliţei 
dinspre bazar. Întâlhindu-se, au șoptit ceva între ei câteva 
Clipe, apoi s-au despărțit. Trei s-au ascuns în apropiere 
de Said, iar al patrulea pășea încolo şi încoace pe uliţă. 
Era întuneric beznă și o liniște desăvârșită, așa că Said 
nu putea să se bizuie decât pe auzul lui ascuțit. 

S-a scurs încă o jumătate de ceas. Deodată, de 
undeva, dinspre bazar, au răsunat pași. Tâlharii auziseră 
și ei, fiindcă s-au furișat spre bazar, trecând pe lângă 
Said. Pașii s-au apropiat. Said abia a întrezărit câteva 
chipuri în întuneric, că tâlharul a și bătut din palme, și în 
clipa următoare ceilalți trei au ieșit din ascunzătoare. 
Pesemne că și cei atacați erau înarmaţi, căci Said a auzit 

zgomotul săbiilor care se încrucișau. Fără să piardă o 
clipă, a tras și el sabia de Damasc din teacă și, cu 
strigătul: «Jos cu vrăjmașii marelui Harun!», s-a repezit 
asupra tâlharilor. L-a doborât dintr-o lovitură pe _ unul 
dintre ei și s-a năpustit asupra altor doi, care tocmai 
începuseră să ia armele unui om prins în laţ. Said a izbit 
orbește în laţ, ca să-l taie, dar a lovit atât de tare braţul 
unuia dintre tâlhari, încât i l-a retezat și omul & a prăbușit 
în genunchi, urlând îngrozitor. Al patrulea tâlhar s-a 
întors atunci spre Said, care mai lupta încă cu al treilea. 
Dar trecătorul prins în lat, de îndată ce a scăpat din 
strânsoare, și-a scos hangerul și l-a împlântat dintr-o 
parte în pieptul celui care-l lovise. Infricoșat, cel din urmă 
dintre tâlhari, singurul care scăpase teafăr, a zvâriit 
atunci sabia şi a luat-o la fugă. 

Cel mai înalt dintre cei doi bărbaţi s-a apropiat de 
Said, care ştia cui îi salvase viața, și i-a spus: 

— Toate mi se par ciudate. Nici atacul făptuit 
împotriva vieţii şi libertăţii mele nu-l înțeleg, nici ajutorul 
primit, nici salvarea mea. Toate sunt greu de înţeles. Cum 
ai ştiut cine sunt și cum ai aflat ce puneau la cale 
oamenii aceștia? 

— Stăpân al credincioșilor, a răspuns Said, căci nu 
mă îndoiesc că ești chiar tu acela, în seara aceasta 
tocmai treceam pe ulița El Malek. In urma mea mergeau 
câţiva bărbaţi care vorbeau un grai străin, pe care l-am 
învățat și eu cândva. l-am auzit cum puneau la cale să te 
prindă pe înălțimea ta, iar pe preacinstitul vizir să-l 
omoare. Fiindcă era prea târziu ca să te mai pot înștiința, 
am hotărât să mă duc la locul unde te pândeau tâlharii, 
ca să-ți vin în ajutor. 

— |ți mulțumesc, a zis Harun. Dar nu e cuminte să 
rămânem aici. la inelul acesta și vino mâine cu el la palat. 
Vom vorbi atunci mai mult despre tine și despre ajutorul 
pe care mi l-ai dat. Atunci voi vedea cum să te răsplătesc 
mai bine. Hai, vizire, nu e bine să rămânem aici! Tâlharii - 
s-ar putea întoarce. 

Astfel a grăit califul și, după ce a băgat inelul în 
degetul tânărului, l-a tras pe marele vizir după el. Dar 
acesta l-a rugat să mai întârzie o clipă, s-a întors și i-a 
întins tânărului, care rămăsese -uluit, o pungă grea. 

— Tinere, a zis el, stăpânul meu, califul, poate să-ți 
încredințeze orice dregătorii vrea. Te poate face chiar 
urmașul meu. Eu nu am puterea lui, dar ceea ce pot face 
astăzi nu las pe mâine. Primește, așadar, această pungă, 
ceea ce nu înseamnă că odată cu darul ăsta mi-am arătat 
toată recunoştinţa mea. Oricând vei avea vreo dorinţă, 
vino negreșit la mine. 

“Said a alergat acasă, beat de fericire, dar Kalum-Bek 
s-a purtat foarte aspru cu el. Întârzierea îl mâniase și-l 
îngrijorase. Se temuse să nu fi pierdut frumoasa firmă a 
prăvăliei lui. De aceea l-a primit cu 'orbe de ocară, a 
tipat la el ca scos din minţi. Said a :runcat o privire în 
pungă şi, văzând-o plină cu bani d2 aur, s-a gândit că 
sosise vremea să plece în țara lui, chiar fără 
binecuvântarea califului, cu tozie că recunoştinţa 
acestuia n-ar fi fost mai mică dezât a vizirului. Luând 
hotărârea aceasta, nu i-a mai îngăduit lui Kalum-Bek să-l 
suduie și i-a spus răspicat că nu mai rămâne nici măcar 
un ceas la el. La început, Kalum-Bek s-a speriat rău de 
tot, apoi a râs batjocoritor: 

— Haimana ce ești! Hoinar! Coate-goale! Unde să te 
duci? Ce te faci fără ocrotirea mea? Unde o să-ţi găsești 
de mâncare și un culcuş peste noapte? 

— N-ai grijă, domnule Kalum-Bek, a răspuns Said, 
îndârjit. Rămâi cu bine! Plec pentru totdeauna. 

Rostind aceste vorbe, tânărul a ieșit pe ușă, lăsându-l 
pe Kalum-Bek fără grai de uimire. În dimineaţa 
următoare, însă, neguţătorul după ce se gândise bine la 
cele întâmplate, și-a trimis hamalii pretutindeni, să-l 
descopere pe fugar. Aceștia l-au căutat multă vreme în 
zadar. În cele din urmă, unul dintre ei, întorcându-se, a 
spus că-l văzuse pe Said ieșind dintr-o geamie și 
îndreptându-se spre un caravanserai și că era aproape de 
nerecunoscut, fiindcă purta veșminte frumoase, un 
hanger, o sabie și un turban scump. 

Auzind acestea, Kalum-Bek a început să se 
văicărească: 

— M-a furat și s-a îmbrăcat cu ce m-a prădat! Vai 
mie, cât sunt de năpăstuit! 

Apoi a dat o fugă la cadiu și, fiindcă se știa că e rudă 
cu Messour, marele cămăraș al califului, cadiul i-a dat de 
îndată câțiva cavași care să-l prindă pe Said. 

Acesta şedea în fața hanului, vorbind liniştit cu un 
neguțător întâlnit acolo despre călătoria spre Bassora, 
orașul său de baștină. Deodată s-au năpustit asupra lui 
câţiva oameni și, cu toate că s-a împotrivit din răsputeri, 
au izbutit să-i lege mâinile la spate. Când i-a întrebat de 
ce săvârşeau o astfel de samavoinicie, aceștia i-au 
răspuns că o făceau în numele legii, trimiși fiind de 
stăpânire, care fusese înștiințată de Kalum-Bek. 
Neguţătorul, stârpitura aceea urâcioasă, s-a apropiat 
atunci și el de Said, făcând glume râutăcioase pe 
socoteala lui, apoi i-a băgat mâna în buzunar şi, spre 
uimirea tuturor, a scos cu strigăte de triumf o pungă 
mare, plină cu aur. 

— Priviţi, oameni buni! Tot ce vedeţi mi-a fost furat 
pe nesimţite de ticălosul acesta! 

Cei de față au strigat, privindu-l cu dispreţ pe prins: 

— Vai, vai! Cum se poate ca un tânăr atât de frumos 
să fie atât de mârșav?! La judecată cu el! Să fie judecat! 
Să fie pedepsit cu lovituri de nuiele! 

Said a fost târât la cadiu, urmat de o mulțime de 
oameni de tot felul, care strigau: 

— lată-l pe frumosul tejghetar din bazar! Și-a jefuit 
stăpânul și a fugit cu două sute de galbeni! 

Cadiul l-a primit încruntat. Said a început să 
vorbească, dar acesta i-a poruncit să tacă, ascultându-l 
numai pe neguțătorul cel bătrân. Arătându-i punga, el l-a 
întrebat dacă i se furase aurul acela, iar Kalum-Bek a 
jurat că aurul fusese într-adevăr furat de la el. Totuși, 
jurământul lui mincinos l-a făcut să câștige numai aurul, 
nu și pe frumosul tejghetar, care prețuia pentru el o mie 
de galbeni, deoarece cadiul a spus: 

— După o lege pe care atotputernicul meu stăpân, 
califul, a înăsprit-o chiar acum câteva zile, orice furt 
săvârșit în bazar, care trece de o sută de galbeni, se 
pedepsește cu surghiunul pe viață pe o insulă pustie. 
Hoţul acesta a sosit tocmai la timp. Este al douăzecelea 

tâlhar de acest fel. Mâine, cei douăzeci vor fi îmbarcaţi pe 
o corabie care va porni în larg. 

Pe Said l-a apucat atunci o deznădejde fără margini. 
L-a rugat pe cadiu cu lacrimi în ochi să-l lase să-i spună 
măcar un cuvânt califului, dar nu i s-a dat deloc 
ascultare. Lui Kalum-Bek îi păru rău de ceea ce făcuse și 
a încercat să pună o vorbă bună pe lângă cadiu, dar 
acesta i-a spus: 

— la-ți aurul şi fii pe pace! Du-te acasă și vezi-ți de 
treabă. Altminteri, pentru fiecare cuvânt potrivnic vei da 
câte zece galbeni. 

Kalum a tăcut atunci înspăimântat, iar cadiul a făcut 
semn ca nefericitul Said să fie scos afară. 

L-au întemnițat într-o închisoare întunecoasă și 
umedă. Acolo zăceau pe un maldăr de paie alți 
nouăsprezece nenorociţi. Aceștia l-au primit pe noul lor 
tovarăș de suferință rânjind și suduindu-i pe cadiu și pe 
calif. Dar oricât de grea părea să-i fie soarta și oricât de 
înfricoșător era gândul surghiunului pe o insulă pustie, 
Said nu-și pierdea nădejdea. Se mângâia cu nădejdea că, 
de bine de rău, a doua zi va fi scos din temniţa aceea 
îngrozitoare. Se înșela însă amarnic crezând că pe vas 
soarta lui se va schimba. Cei douăzeci de condamnaţi au 
fost aruncaţi în fundul corabiei, într-o încăpere mai 
scundă decât un stat de om. Acolo, cei nouăsprezece 
hoți au început să se ghiontească și să se certe pentru un 
loc mai bun. DES 

S-a ridicat ancora și, în timp ce corabia pornea în 
larg, Said privea cu durere și cu ochii plini de lacrimi 
cum se îndepărta de ţara lui. Surghiuniţilor li se dădea 
numai o dată pe zi câte un colț de pâine, câteva poame și 
o înghiţitură de apă dulce. Și fiindcă în închisoarea lor 
din fundul corabiei era întuneric beznă, mâncarea se 
împărțea la lumina unei lumânări. Unul câte unul, 
osândiții îşi dădeau sufletul din cauza duhoarei și a lipsei 
de aer din acea temniţă plutitoare. Said scăpă cu viaţă 
numai datorită tinereţii și sănătăţii lui. 

Paisprezece zile au călătorit așa, când deodată 
valurile mării au început să vuiască cumplit. Pe punte s-a 

stârnit o zarvă neobișnuită și se auzeau pași de oameni 
care alergau. 

Said a înțeles că se apropie furtuna. Și gândul că 
poate i se apropie sfârșitul îi umplu de fericire. 

Corabia se zguduia năprasnic și valurile o aruncau 
încoace și încolo. In cele din urmă, ea s-a izbit deo 
stâncă, a trosnit îngrozitor și a rămas nemișcată. 
Strigătele și urletele celor de pe punte se amestecau cu 
vuietul furtunii. La un moment dat, s-a lăsat o liniște 
adâncă, dar în aceeași clipă unul dintre osândiţi a băgat 
de seamă că apa începuse să năvălească în temniţa lor. 
Toţi au prins să bată în chepeng, dar n-au primit nici un 
răspuns. Fiindcă apa creștea văzând cu ochii, au împins 
ușa cu toată puterea deznădejdii și, până la urmă, au 
dat-o în lături. 

Când au urcat sus n-au mai găsit pe nimeni. Oamenii 
de pe punte coborâseră în caiace și se îndepărtaseră. Cei 
mai mulți dintre osândiți au fost cuprinși de desperare — 
furtuna se întețea mereu. Vasul a început apoi să se 
scufunde, trosnind din toate încheieturile. Au mai apucat, 
în cele câteva ceasuri cât au mai stat pe punte, să se 
ospâteze pentru ultima dată din merindele găsite pe 
corabie. Apoi, când vijelia a răbufnit deodată cu furie, 
corabia a fost smulsă de pe stânca pe care se 
îimpotmolise și s-a sfărâmat. i 

Said s-a agăţat de catarg, căznindu-se cu desperare 
să se țină deasupra apei. Valurile îl aruncau încoace și 
încolo, dar Said vâslea cu picioarele și nu se dădea la 
fund. A înotat el așa cam o jumătate de oră între viață și 
moarte, când, deodată, i-au ieșit pe neașteptate din 
buzunar lănţișorul și fluierul și, ţinându-se cu o mână de 
catarg, l-a dus la gură. Și, ce să vezi! A suflat în el și pe 
neașteptate s-a auzit un sunet cristalin şi subțirel. În 
aceeași clipă, ca prin minune, valurile s-au liniştit, de 
parcă cineva turnase ulei peste ele. Nu a apucat bine 
să-și vină în fire şi să se uite în jurul său să vadă de nu se 
arâta cumva pământ în zare, că a simţit catargul de sub el 
întinzându-se și mișcându-se în chip ciudat. A descoperit 
cu groază că nu mai călărea pe catarg, ci pe un delfin 
uriaș. Peste câteva clipe însă s-a liniștit, fiindcă delfinul 

inota, ce-i drept repede, dar lin. Fiind convins că 
minunata lui izbăvire se datora fluierașului de argint și 
milostivei zâne, Said a strigat cuvinte de slavă și de 
mulțumire. 

Calul: său năzdrăvan îl purta iute ca vântul peste 
valuri. Înainte de a însera, s-a zărit pământ, iar delfinul a 
intrat în apele unui râu mare. Acum înaintau mai greu 
împotriva cursului apei. Said și-a amintit de vrăjile din 
basmele străvechi și, ca să nu piară de foame și de sete, 
a scos fluierașul, a fluierat tare, cu foc, și și-a dorit o 
masă îmbelşugată. Delfinul s-a oprit pe dată și din valuri 
a ieşit o masă, uscată de parc-ar fi stat opt zile la soare și 
încărcată cu cele mai alese bucate. Tânărul s-a ospătat 
cu poftă — cât fusese închis, flămânzise cumplit — și 
după ce s-a săturat bine, a mulțumit pentru cină. Masa 
s-a scufundat și Said, îndemnându-și delfinul, a pornit 
mai departe. 

La asfinţitul soarelui a zărit în depărtare un oraş mare 
cu minarete, care semănau cu cele din Bagdad. Gândul 
la Bagdad nu l-a bucurat, dar era convins că zâna cea 
bună nu-l va lăsa să cadă iar în ghearele mișelului 
Kalum-Bek. Pe țărm, cam la o milă depărtare de oraș, a 
zărit aproape de râu o clădire impunătoare, către care, 
spre marea lui mirare, îl ducea delfinul. 

Pe terasa acestui palat se aflau mai mulți bărbați 
îmbrăcați în veşminte de preț, iar pe mal se adunaseră o 
mulțime de slujitori care se uitau la Said și băteau uimiţi 
din palme. Delfinul s-a oprit în fața unei scări de 
marmură ce ducea de la apă spre palat și, în clipa în care 
Said a pus piciorul pe scară, năzdrăvanul s-a făcut 
nevăzut. Câțiva slujitori au coborât treptele în grabă și 
l-au rugat, în numele stăpânului lor, să vină sus. | s-au 
adus veșminte uscate și tânărul oaspete s-a schimbat 
repede și s-a îndreptat spre terasă, însoțit de slujitori. 
Acolo se aflau trei bărbați. Cel mai înalt și mai chipeș 
dintre ei i-a ieșit în întâmpinare prietenos și binevoitor. 

— Cine ești tu, strălucite străin? Cum de ești în stare 
să îmblânzeșşti viețuitoarele și să le cârmești la dreapta 
sau la stânga, precum cel mai iscusit călăreț calul său de 
luptă? Eşti vrăjitor, sau om ca toţi oamenii? 


BASME 249 


— Stăpâne, a răspuns Said, în ultimele săptămâni am 
trecut prin clipe foarte grele. Dacă vă face plăcere, pot să 
vă povestesc totul. 

Și a istorisit celor trei bărbaţi ce i se întâmplase din 
clipa în care părăsise casa părintească până la minunata 
lui izbăvire. Ei îl întrerupeau adesea cu gesturi de mirare 
și de uimire. După ce a terminat, stăpânul casei, care-l 
primise atât de prietenos, a grăit: 

— Said, te cred. Dar ai spus că la o întrecere ai 
câștigat un colan, iar califul ţi-a dăruit un inel. Poţi să ne 
arăţi lucrurile acestea de preț? 

— Am ascuns amândouă darurile chiar aici, lângă 
inima mea, a răspuns tânărul. Numai cu prețul vieţii mele 
m-aș fi despărțit de ele, fiindcă sunt încredinţat că cea 
mai vrednică de cinste, cea mai măreaţă faptă este că 
l-am scăpat pe marele calif din mâinile ucigașilor săi. 

Zicând acestea, Said a scos lanţul şi inelul și le-a 
arătat celor de față. 

— Pe barba Profetului! lată inelul meu! a strigat 
bărbatul cel înalt și frumos. Preamăritul meu vizir, să-l 
strângem în braţe, căci acesta este izbăvitorul nostru. 

Amândoi l-au îmbrățișat, și lui Said i se părea că 
visează. S-a aruncat la picioarele lor, zicând: 

— lartă-mă, stăpâne al credincioșilor, că am vorbit 
astfel în fața ta, fiindcă tu ești fără îndoială Harun al 
Rașid, marele calif din Bagdad. | 

— Așa e, şi sunt prietenul tău, a răspuns Harun, iar 
începând din ceasul acesta, ai scăpat de trista ta soartă. 
Vino cu mine la Bagdad. Vei rămâne lângă mine şi te vei 
număra printre dregătorii mei cei mai de încredere, căci 
in noaptea aceea cu adevărat ţi-ai dovedit grija pentru 
viața lui Harun. N-aș vrea să-i pun la astfel de încercări 
nici chiâr pe cei mai credincioşi slujitori ai mei! 

Said i-a mulțumit califului și i-a făgăduit că va 
rămâne pentru totdeauna la el; i-a spus însă că dorea să 
se ducă mai înainte la tatăl său, care fără îndoială că era 
foarte îngrijorat din pricina lui. Califul i-a dat învoirea sa, 
după care au sărit cu toții în şa şi, înainte de asfinţitul 
soarelui, au ajuns la Bagdad. Califul a poruncit să i se 
dea lui Said, în palatul său, mai multe încăperi bogat 

împodobite, făgăduindu-i să-i ridice curând un palat care 
să fie numai al lui. 

Când au aflat de sosirea lui Said, vechii lui fraţi de 
arme — fratele califului și fiul marelui vizir — s-au grăbit 
să vină să-l vadă. ȘI l-au îmbrățișat pe cel care scăpase 
viața atât de scumpă a celor doi bărbați, rugându- -| să le 
fie prieten. Când însă i-au auzit vorbele, au rămas muţi 
de uimire. 

— Sunt de mult prietenul vostru, le-a spus Said, 
scoțând colanul primit drept răsplată și amintindu-le de 
luptele pe care le câștigase. Pe atunci aveam pielea 
negricioasă și o barbă lungă. 

Le-a povestit apoi cum și din ce pricină îşi schimbase 
înfățișarea. Ca să arate că spune adevărul, a poruncit să i 
se aducă niște săbii boante și i-a chemat la luptă. Așa s-a 
dovedit că el era viteazul Almansor. Atunci toţi cei de față 
l-au îmbrățișat din nou cu strigăte de bucurie, 
simțindu-se mândri că aveau un astfel de prieten. 

A doua zi, în timp ce Said stătea împreună cu marele 
vizir lângă Harun, a intrat Messour și a spus: 

— Stăpâne al credincioșilor, dacă e cu putinţă, 
rogu-te, fă-mi un hatâr. 

— Vreau mai întâi să știu care ti-i vrerea, a întrebat 
Harun. 

— Afară așteaptă vărul meu Kalum-Bek, neguţător 
vestit din bazar, a spus Messour. A dat de bucluc cu un 
om din Bassora, al cărui fiu, slujitor la Kalum-Bek, l-a 
prădat și a fugit nu se știe unde. Tatăl îi cere acum lui 
Kalum-Bek pe fiul său, dar acesta, de bună seamă, n-are 
de unde să i-l dea. De aceea doreşte și te roagă să faci 
dreptate între el și omul din Bassora, fiindcă numai 
mintea ta luminată și înțeleaptă poate să, dezlege 
încurcăâtura asta. 

— Îi voi judeca, a răspuns califul. Peste o jumătate 
de ceas vărul tău și potrivnicul lui să intre în sala de 
judecată. 

Messour a mulțumit și a plecat, iar Harun a zis: 

— Deci este vorba de tatăl tău, Said. Fiindcă, din 
fericire, am aflat cum s-au petrecut lucrurile, vreau să 
judec ca înțeleptul Solomon. Ascunde-te după perdeaua 

scaunului meu împărătesc până te voi chema, iar tu, mare 
vizir, poruncește să fie adus de îndată cadiul cel râu și 
pripit! Voi avea nevoie de el când voi întreba împricinaţii. 

Amândoi au făcut după cum li se poruncise. Când l-a 
văzut pe tatăl său, galben la faţă și slăbit la trup, intrând 
cu pași șovăitori în sala de judecată, inima lui Said a 
inceput să bată năvalnic, mai-mai să-i spargă pieptul. 
Văzându-l însă pe Kalum-Bek, zâmbind șiret și sigur de 
sine și șoptindu-i ceva vărului său, marele cămăraș, s-a 
mâniat atât de tare, că abia s-a putut stăpâni să nu iasă 
de după perdea şi să se repeadă la el, fiindcă numai din 
pricina acelui om câinos pătimise el. atâtea. 

In sală se aflau mulți oameni doritori să audă 
judecata înțeleaptă a califului. Stăpânitorul Bagdadului 
s-a așezat în scaunul împărătesc, apoi marele vizir a 
poruncit să se facă liniște și a întrebat cine este pârâtul. 

Kalum-Bek a pășit înainte plin de îndrăzneală și a 
spus: 

— Acum câteva zile stăteam în fața prăvăliei mele din 
bazar, când bătrânul acesta a trecut printre tarabe însoțit 
de un om cu o pungă în mână, pe care-l tocmise să strige 
cât îl ținea gura: „Dau o pungă de aur celui care știe ceva 
despre Said din Bassora“. Pentru că Said fusese în slujba 
mea, am răspuns: „Vino încoa', prietene! Eu am câștigat 
punga!“ Omul acesta, care este acum vrâăjmașul meu, s-a 
indreptat prietenos spre mine, întrebându-mă ce știu. Eu 
am răspuns: „Eşti Benezar, tatăl lui?“ 

El mi-a răspuns bucuros că da, şi atunci am început 
să-i povestesc cum l-am găsit pe tânăr în pustiu, cum 
I-am scăpat de la moarte, cum l-am îngrijit și l-am adus la 
Bagdad. In culmea fericirii, bătrânul mi-a dăruit punga. 
Am povestit apoi mai departe. l-am spus că fiul lui a fost 
în slujba mea, că a făcut tot felul de rele, că m-a furat și a 
fugit. Smintitul de taică-său însă n-a vrut să mă creadă în 
ruptul capului. Așa mă tot hărțuieşte de câteva zile și-mi 
cere să-i dau înapoi punga și băiatul. Eu nu pot să-i dau 
nici una, nici alta. Banii mi se cuvin pentru veştile pe care 
le-a aflat de la mine, iar pe neobrăzatul lui de fiu n-am de 
unde să i-l dau. 

A vorbit apoi Benezar. L-a zugrăvit pe fiul lui, arătând 

n-ar fi fost în stare să fure. A cerut apoi califului să 
cerceteze cu de-amănuntul toate cele întâmplate. 

— Nădăjduiesc, a zis Harun, că ţi-ai făcut datoria şi 
ai adus la cunoștință furtul, Kalum-Bek? 

— Fără îndoială! a strigat acesta zâmbind. L-am 
înștiințat pe cadiu. 

— Să fie chemat cadiul! a poruncit califul. 

Spre uimirea tuturor, acesta s-a ivit, ca prin minune, 
de îndată. Califul l-a întrebat dacă-și amintea de ceea ce 
se întâmplase. Cadiul îşi amintea. 

— L-ai întrebat pe tânăr? A mărturisit furtul? l-a 
iscodit Harun. | 

— Nu, s-a încăpățânat şi n-a vrut să mărturisească. 
Numai înălțimii voastre zicea el că vrea să-i spună totul, a 
răspuns cadiul. 

— Nu mi-aduc aminte să-l fi văzut, s-a mirat califul. 

— Păi cum! Să aduc aici în fiecare zi pe orice 
potlogar care vrea să stea de vorbă cu luminâţia voastră? 

— Ştii prea bine că urechea mea se pleacă la orice 
glas, a răspuns Harun. Dar pesemne că dovezile au fost 
atât de limpezi, încât n-a fost nevoie să-l aduci pe tânărul 
acela în fața mea. Ai avut, pesemne, martori că banii 
furaţi erau într-adevăr ai tăi, Kalum? 

— Martori? a întrebat acesta, îngălbenindu-se. Nu, 
n-am avut martori. Ştii doar, stăpân al credincioșilor, că 
un galben seamănă cu celălalt ca două picături de aur. 
De unde să aduc mărturii că taman acești două sute de 
galbeni îmi lipseau mie? 

— Dar de unde ai știut că tocmai aurul acela era al 
tău? l-a întrebat califul. | 

— După punga în care se afla, a răspuns Kalum. 

— Ai punga aici? a întrebat califul mai departe. 

— lat-o, a răspuns neguțătorul, scoțând punga și 
întinzându-i-o marelui vizir, ca să i-o înmâneze califului. 

Dar vizirul a strigat, prefăcându-se mirat: 

— Pe barba Profetului! Zici că punga asta e ata, 
câine? Punga asta e a mea! l-am dăruit-o cu două sute 
de galbeni unui tânăr cumsecade care m-a scăpat dintr-o 
mare primejdie. 

— Juri că aşa este? l-a întrebat califul.. 

— Sunt atât de încredinţat de aceasta, pe cât sunt de 
sigur că vreau să ajung cândva în rai, a răspuns vizirul. 
Chiar fiica mea a lucrat-o. 

— Așa? a strigat Harun. Atunci, cadiule, te-ai lăsat 
amăgit. Ce te-a făcut să crezi că punga este a acestui 
neguţâtor? 

— A jurat, a răspuns speriat cadiul. 

— Așadar, ai jurat strâmb? a strigat califul câtre 
neguțţător, care tremura, alb ca varul. 

— Alah! Alah! a strigat Kalum. Nu vreau să spun 
nimic împotriva marelui vizir, e om de încredere, dar, vai! 
Punga este totuși a mea. Ticălosul de Said mi-a furat-o. 
Aș da o mie de tomani dacă ar fi și el aici! 

— Ce-ai făcut cu Said? l-a întrebat califul. Unde aș 
putea trimite după el ca să-l aduc să mărturisească în 
fata mea? 

— L-am trimis pe o insulă pustie, a răspuns cadiul. 

— O, Said, fiul meu! a strigat sărmanuli părinte 
printre lacrimi. 

— Până la urmă, deci, Said a mărturisit nelegiuirea 
pe care o săvârșise? a întrebat Harun. 

Cadiul a îngălbenit. S-a uitat speriat în jurul sâu și a 
răspuns: 

— Dacăâ-mi amintesc bine, da. 

— Nu ești sigur? a strigat califul cu un glas cumplit. 
Atunci hai să-l întrebăm chiar pe el. leși, Said, afară, iar 
tu, Kalum-Bek, scoate mia de tomani, fiindcă Said e aici. 

Kalum şi cadiul au crezut că văd un strigoi, apoi, 
dezmeticindu-se, s-au aruncat la picioarele califului, 
strigând: 

— lertare! lertare! 

Abia ținându-se pe picioare de bucurie, Benezar l-a 
cuprins în braţe pe fiul său. Dar, neîndurător, califul a 
întrebat: 

— Ei, cadiule, iată-l pe Said. Mărturisit-a oare? 

— Nu, nu! a strigat acesta. Am ascultat numai 
mărturia lui Kalum-Bek, fiindcă era om cu vază. 

— De aceea te-am făcut cadiu, ca să-i asculți numai 
pe oamenii cu vază? a strigat Harun al Rașid, cu o 
îndreptățită mânie. Acum vei fi trimis tu pe timp de'zece 

ani în surghiun pe o insulă pustie din mijlocul mării. 
Acolo vei chibzui la ce-i drept şi nedrept. lar tu; 
netrebnicule, care scapi oamenii de la moarte, nu ca să le 
dăruiești viața, ci ca să ţi-i faci robi, vei plăti, așa cum ai 
spus, o mie de tomani pe care i-ai făgăduit dacă Said va 
veni să depună mărturie. 

Kalum s-a bucurat că scăpase numai cu atât și 
tocmai voia să-i mulțumească bunului calif. Dar acesta a 
urmat: 

— lar pentru jurământul mincinos cu privire la cei 
două sute de galbeni, vei primi două sute de lovituri la 
tălpi. Mai departe, Said poate să aleagă dacă vrea să-ți ia 
toată prăvălia și pe tine hamal, sau dacă se mulțumește 
cu câte zece galbeni pentru fiecare zi slujită. 

— Dă-i drumul mişelului, prealuminate calif! a strigat 
tânărul. Nu-mi trebuie nimic de la el. 

— Nu, a răspuns Harun. Vreau să ți se plătească 
totul. Aleg eu în locul tău cei zece galbeni pe zi, iar tu să 
faci socoteala câte zile te-a ţinut Kalum în ghearele lui. Și 
acum, afară cu ticăloșii ăştia! 

Califul i-a poftit apoi pe Benezar și pe Said în altă 
sală. Acolo i-a povestit lui Benezar cu câtă vitejie îi 
scăpase Said viața. Vorbele califului erau întrerupte din 
când în când de răcnetele lui Kalum-Bek, care primea la 
tălpi, cu vârf și îndesat, plata pentru cei două sute de 
galbeni. 

Califul l-a poftit pe Benezar să locuiască la el, la 
Bagdad, împreună cu Said. Înainte de a se statornici la 
Bagdad, Benezar a plecat acasă să-și aducă toate 
avuţiile. Said s-a mutat apoi în palatul pe care califul l-a 
clădit, drept recunoștință, pentru el, și a trăit de atunci ca 
un bei. Fratele califului și fiul marelui vizir îi ţineau de 
urât, iar locuitorii Bagdadului aveau o vorbă: „Aș vrea să 
fiu atât de bun, şi de fericit ca Said, fiul lui Benezar'. 


— Stând la taifas cu voi, nu se lipește deloc somnul 
de mine. Aș putea să stau treaz și două, și trei, și nu știu 
câte nopți, zise făurarul după ce vânătorul a isprăvit de 
povestit. Asta mi s-a mai întâmplat nu o dată. Așa, pe 
vremuri, am fost calfă ia un clopotar. Meşterul, un om cu 

dare de mână, nu era deloc zgârcit. Intr-o zi, însă, pe 
când aveam de lucru până peste cap, meșterul s-a purtat, 
spre mirarea noastră, cu totul împotriva felului său de a 
fi, ca un cărpănos. Se turna un clopot pentru biserica 
nouă, şi noi, ucenicii și calfele, trebuia să stăm toată 
noaptea lângă cuptor ca să păzim focul. Ne aşteptam ca 
meșterul să scoată cepul.la un poloboc și să-i dea drumul 
în valurile celui mai bun vin al său, dar nici vorbă de aşa 
ceva. Ne ingăduia numai ca la fiecare ceas să trecem, din 
om în om, o carafă cu vin. Apoi a început să povestească 
fel de fel de întâmplări din viaţa lui, amintiri de pe vremea 
când fusese și el calfă și drumeţea de colo-colo. După 
aceea, i-a venit rândul calfei celei mai vârstnice de a 
povesti, apoi celorlalţi pe rând. Se înțelege că somnul nu 
s-a mai prins de nimeni, fiindcă toţi ascultam cu mare 
luare-aminte. Nici n-am știut când s-a făcut ziuă. Abia 
atunci ne-am dat seama de șiretenia meșterului, care ne 
ținuse treji cu povești. in schimb, când clopotul a fost 
gata, n-a cruțat vinul și ne-a despăgubit cu prisosință 
pentru ceea ce, cu bună ştiinţă, nu ne dăduse în noaptea 
care se scursese. 

— Deștept om! spuse studentul. Cel mai bun leac 
impotriva somnului este vorba. De aceea, în noaptea asta 
n-aş vrea să mă prindă ceasul unsprezece singur, căci nu 
știu dacă aș putea să birui somnul. 

— Se vede că la asta se gândesc-și țăranii, zise 
vânătorul. In serile lungi de iarnă, femeile și fetele se 
adună și torc la lumina opaitului; Nu lucrează fiecare la 
casa ei, fiindcă în singurătate te toropește somnul, pe 
când la clacă, cu mulți laolaltă, vorbeşti, povestesti și nici 
nu știi când trece timpul. 

— Așa e, încuviință și cărăușul. Auzi adesea povești 
care fac să ți se ridice părul măciucă, despre duhuri de 
foc care rătăcesc pe câmpii, spiriduși care fac larmă 
noaptea prin odăi și despre stafii care bagă în sperieţi 
oamenii și dobitoacele. 

— Nu-i prea plăcut să asculți aşa ceva, zise 
studentul. Drept să spun, nu pot să sufăr poveștile cu 
stafii. 

— În privința asta eu sunt de altă părere, exclamă 
făurarul de scule. Când aud o poveste de groază, mă simt 
cât se poate de bine. E ca și cum te-ai cuibări într-un 
culcuş cald pe vreme de ploaie. Auzi cum cad picăturile 
pe acoperiș: pic! pic! pic! și te simţi minunat în adăpostul 
tău ferit de ploaie. Tot așa și cu poveștile despre stafii: 
când stai și le asculţi seara, cu lumina aprinsă, între 
oameni, te simţi parcă în largul tău, în siguranţă. 

— Şi pe urmă? întrebă studentul. Dacă vreunul dintre 
ascultători crede în bazaconiile astea, în stafii şi alte 
plăsmuiri, n-o să-l cuprindă teama când o să rămână 
singur în întuneric? N-o să se gândească tot timpul la 
întâmplările groaznice pe care le-a auzit? Poveștile astea 
cu stafii îmi amintesc de niște întâmplări neplăcute din 
copilăria mea. Am fost un băiat vesel și'isteț, poate chiar 
mai zburdalnic decât i-ar fi plăcut dădacei mele. Şi, ca să 
mă potolească, s-a gândit să bage groaza în mine. S-a 
apucat să-mi povestească fel de fel de basme 
înfricoșătoare, cu vrăjitoare și duhuri rele, care, după 
spusele ei, rătăceau de colo până colo prin casă. Când 
umbla o pisică în pod, șoptea înspăimântată: „Auzi, 
băiatul mamei? larăși urcă și coboară mortu’! Își poartă 
capul sub braţ, iar ochii îi lucesc ca două felinare. In loc 
de degete are gheare și dacă te prinde în întuneric, te 
sugrumă'. 

Cei de față au început să râdă, dar studentul a 
continuat: 

— Fiind prea mic, nu înţelegeam că toate astea nu 
erau decât scorneli. E drept că nu mă temeam nici de cel 
mai strașnic dulău de vânătoare, eram mai tare decât toți 
tovarășii mei de joacă, dar în întuneric mi se făcea inima 
cât un purece, închideam ochii și mă așteptam ca mortul 
să se apropie dintr-o clipă într-alta. Ajunsesem până 
acolo, încât nu voiam să ies singur în întuneric nici în 
ruptul capului. Când tatăl meu a văzut cât eram de fricos, 
mi-a tras o bătaie soră cu moartea! Totuși nu m-am putut 
dezbăra multă vreme de teama asta copilărească, pe care 
o căpătasem din vina dădacei mele neroade. 

— Da, e o mare greșeală, zise vânătorul, să umpli 
capul unui copil cu prostii d-astea. Am cunoscut oameni 

vrednici, curajoși, care nu se temeau nici de trei vrăjmaşi, 
dar dacă trebuiau să umble noaptea după vânat sau să-i 
pândească pe braconieri, își pierdeau tot curajul. Li se 
năzărea că în fiecare copac se ascunde o stafie 
îngrozitoare, în fiecare tufiș, o vrăjitoare, iar licuricii li se 
„păreau ochii unei jivine care-i pândea în întuneric. 

— Astfel de povești sunt dăunătoare și prostești nu 
numai pentru copii, răspunse studentul, ci și pentru 
oamenii în toată firea. Un om cu scaun la cap nu ia în 
seamă lucruri pe care numai proștii le cred. Numai prin 
capul acestora umblă astfel de năluciri. Basmele acestea 
însă le fac rău mai ales țăranilor. Ei cred neclintit, 
statornic, în neroziile astea și credința lor se întăreşte și 
mai mult la clacă și la cârciumă, unde oamenii îşi apropie 
capetele și istorisesc cu glas fioros poveştile cele mai 
înfricoşătoare. | 

— Așa e, domnule! zise cărăușul. Aveţi dreptate. 
Câte nenorociri nu s-au întâmplat din cauza unor astfel 
de povești! Sora mea și-a pierdut viaţa din pricina lor. 

— Cum se poate? Din cauza unor povești?! strigară 
cu toții miraţi. 

— Da, din cauza unor astfel de povești, răspunse 
cărăușul. Și în satul meu, femeile și fetele au obiceiul să 
se adune serile ca să toarcă împreună. Vin și flăcăii și 
spun tot felul de istorii. Intr-o seară se vorbea de stafii și 
năluci, iar flăcăii povesteau despre un băcan bătrân care 
murise de zece ani, dar nu-și putea găsi liniştea în 
mormânt. Dădea în fiece noapte pământul la o parte, se 
târa încetișor afară și, tușind, așa cum obișnuia și în 
viaţă, se ducea la băcănia sa unde cântărea zahăr și 
cafea, bolborosind încet: 


Trei sferturi, trei sferturi la miezul nopții 
Fac cât un funt în timpul zilei. 


Mulţi spuneau că l-au văzut aievea, iar fetele și 
femeile s-au înfricoșat. Soră-mea însă, o fetişcană de 
vreo șaisprezece ani, voind să facă pe grozava, a spus: 

— Nu cred nimic -din toate astea. Morţii nu se mai 
întorc niciodată înapoi. 

Din păcate nu era prea convinsă, i se cam strânsese 

și ei inima de frică de câteva ori. Unul dintre tineri a zis: 

— Dacă crezi într-adevăr că-i așa cum spui, n-are de 
ce să-ţi fie frică. Mormântul lui e la doi pași de cel al lui 
Kätchen, care a murit de curând. Dacă ai curaj, du-te la 
cimitir, rupe de pe mormântul lui Kătchen o floare și. 
adu-ne-o. Numai așa vom crede că nu ţi-a fost frică de 
băcan! 

Ca să nu le dea prilej s-o ia în râs, soră-mea a 
răspuns: 

— Numai atât îmi cereţi? E un fleac! Ce floare doriţi? 

— În satul nostru nu cresc trandafiri albi decât acolo. 
“Adu-ne un buchet de trandafiri, i-a cerut una din 
prietenele ei. | 

Fata s-a sculat şi a plecat. Toţi bărbaţii îi lăudau 
curajul, dar femeile clătinau din cap, căinându-se: 

— Numai de nu s-ar întâmpla ceva! 

Sora mea a pornit spre cimitir. Luna învăluia 
mormintele într-o lumină palidă, albicioasă. 

Sora mea s-a înfiorat. Ceasul din turn tocmai bătea 
miezul nopţii. Fata a împins portița cimitirului. 

A pornit printre movilele mormintelor şi, cu cât se 
apropia mai mult de trandafirii albi ai lui Katchen și de 
mormântul băcanului-strigoi, cu atât i se strângea inima 
mai tare. 

Când.a ajuns în sfârșit la groapa lui Katchen, a 
îngenuncheat tremurând și a început să culeagă flori. In 
clipa aceea i s-a părut că aude zgomote în apropiere. 
Când a întors capul, la doi pași de ea cineva zvârlea 
țărâna de pe un mormânt și din groapă a ieșit încet o 
făptură ciudată. Era un bătrân palid, cu o scufie de 
noapte, albă pe cap. Soră-mea a aruncat înspăimântată 
încă o privire, ca să se convingă că ceea ce vedea era 
aievea, dar când cel din groapă a început să vorbească 
pe nas: „Bună seara, domnișoară, ce faci aici la ora asta 
târzie?“ a cuprins-o o spaimă de moarte; și-a ținut totuși 
firea, a sărit peste morminte și a fugit înapoi în sat. 
Acolo, sfârşită de puteri, a povestit tot ceea ce văzuse și, 
stoarsă de orice vlagă, a fost purtată pe brațe până acasă. 
A doua zi am aflat că cel care îi vorbise sărmanei mele 
surori fusese chiar groparul, care săpa o groapă. Ce 

folos, însă? N-am mai apucat să-i spunem nefericitei cine 
îi ieșise în cale. A căpătat fierbințeală mare şi s-a stins 
după trei zile. Trandafirii pentru coroana de pe mormânt 
și-i culesese singură. 

Cârăușul a tăcut, cu ochii plini de lacrimi. Tovarăşii 
lui l-au privit cu milă. 

— Așadar, copila aceea s-a prăpădit din pricina unor 
scorneli, zise tânărul giuvaergiu. Imi amintesc de o 
poveste pe care aș vrea să v-o spun și care s-a sfârșit, din 
păcate, tot prost. 


GROTA DIN STEENFOLL 


Legendă scoțiană 


Pe o insulă stâncoasă de pe coasta Scoției, trăiau 
odată doi pescari. Erau foarte buni prieteni. Nici unul 
dintre ei nu se însurase, nici neamuri n-aveau și, muncind 
laolaltă, fiecare în felul lui, izbuteau să-și agonisească 
hrana. Cu vremea, îmbătrâniseră și prietenia lor devenise 
și mai strânsă, cu toate că se deosebeau unul de celălalt, 
la fire şi la trup, cum se deosebește vulturul de vițelul de 
mare. i i 

~ Kaspar Strumpf era un bărbat îndesat și rotofei, cu o 
față lată, grăsună, rotundă ca luna plină, cu ochi jucăuși 
şi blânzi, care parcă nu cunoscuseră niciodată mâhnirea 
și grija. Dar el nu era numai dolofan, ci și adormit și 
leneș. De aceea se ocupa cu treburile casnice: gătea, 
cocea şi împletea plasele cu care pescuia pentru el și 
pentru vânzare. Tot el-lucra și cea mai mare parte din 
peticul lor de pământ. Prietenul său era, dimpotrivă, înalt 
și deşirat, cu un nas coroiat ca un cioc de uliu, cu ochi 
ageri, şi cunoscut ca cel mai harnic şi norocos pescar de 
pe insulă, ca un om fără frică, ce se căţăra te miri unde 
după păsări și fulgi. Era și cel mai priceput agricultor de 
pe insulă, dar și cel mai hrăpăreţ neguţător de pe piața 
din Kirchwall. Fiindcă avea însă marfă bună și nu-și 
păcălea mușterii, toţi își făceau cumpărăturile la el și-i 
vindeau cele de trebuință. Așa că Wilm Falke, cum îl 
numeau concetăţenii lui, și Kaspar Strumpf, cu care 
primul, în ciuda lăcomiei sale, își împărțea câștigul greu 

dobândit, izbuteau nu numai să-și agonisească o hrană 
îndestulătoare, dar chiar să fie socotiți ca oameni cu dare 
de mână. Dar Falke cel hrăpăreț nu era mulţumit să 
treacă doar drept un om înstărit, ci dorea să ajungă 
bogat, ba chiar foarte bogat. Și fiindcă își dăduse seama 
că numai cu sârguința nu se putea îmbogăţi atât de 
repede pe cât dorea, își aștepta norocul de la vreo 
întâmplare fericită, neobișnuită. Din clipa în care gândul 
acesta pusese stăpânire pe el, Falke luase hotărârea 
dârză și nestrămutată să-și urmărească țelul fără odihnă 
și începuse să-i vorbească lui Kaspar Strumpf despre 
avuţia pe care o va dobândi, ea despre ceva neîndoios. 
lar fiindcă acesta credea în vorbele lui ca în litera de 
evanghelie, povestea și el vecinilor cele auzite. Așa se 
dusese vestea că Wilm Falke s-ar fi vândut diavolului, 
care-l cumpărase cu aur greu. Unii spuneau însă că 
stăpânul iadului doar îl îmbiase deocamdată în privința 
asta. 

E drept că la început Falke lua vorbele astea în râs, 
dar încetul cu încetul se obișnuise cu gândul că într-o 
bună zi vreun duh ar putea să-i dezvăluie taina unei 
comori, și nu se mai supăra pe concetăţenii săi care-l 
luau în zeflemea din pricina asta. E drept că îşi vedea mai 
departe de negoţ, dar cu mai puţină râvnă. O mare parte 
din timpul pe care-l folosise înainte pentru pescuit sau 
alte munci folositoare, îl pierdea acum fără nici o noimă, 
așteptând să se îmbogăţească peste noapte. Spre 
nenorocul lui, stând într-o zi pe țărmul pustiu și privind 
cu o anume speranţă tâlăzuirile mării, ca şi cum de acolo 
ar fi putut să i se ivească norocul cel mare, un val uriaș 
i-a rostogolit la picioare un mănunchi de alge și prundiș. 
Printre pietricele sclipea o piatră galbenă: o bilă de aur. 

Wilm a rămas încremenit. Așadar nu sperase în zadar 
— marea îi dăruise aur — aur frumos, curat, pesemne 
rămășița unei bare masive căzută la fund pe care o 
mâncaseră valurile de ajunsese numai cât un glonţ de 
pușcă. Și acum i se desluși în minte, fără chip de tăgadă, 
că odată, undeva, aproape de țărmul acesta, se 
scufundase o corabie cu încărcătură de preț și că lui îi 
hărăzise soarta să găsească comorile înghițite de valuri. 
Și gândul acesta a crescut încet-încet în mintea lui, până 
a pus stăpânire pe toată fiinţa sa. Acum singura lui ţintă 

era să se ferească până și de prietenul lui, căruia nu-i 
împărtășise descoperirea făcută, de teamă să nu afle și 
alții de ea. Astfel bietul om lăsă baltă toate celelalte 
treburi. Stătea zile și nopţi de-a rândul pe ţărmul mării și, 
în loc să azvârle plasa de prins pești, arunca o lopată 
special făurită pentru a scoate aur. 

Nu s-a ales însă cu nimic altceva decât cu sărăcia, 
căci nu mai avea de nici unele; și oricât se trudea, 
adormitul de Kaspar nu izbutea să agonisească hrană 
pentru amândoi. Wilm căuta, ce-i drept, comori de preț, 
dar până una alta, bucăţica de aur găsită se dusese 
repede și. după ea se irosise şi avutul celor doi. 

Strumpf nu scotea o vorbă. Fără să murmure, lăsase 
odinioară pe seama lui Falke agonisirea hranei și nu 
crâcnea nici acum, când acesta, pierzându-și timpul fără 
rost, îl lipsea de hrana zilnică. Purtarea blândă a 
răbdătorului său prieten îl îmboldea și mai mult pe Falke 
„să caute fără încetare comoara. În fiecare seară, înainte 
de a adormi, i se părea că- aude foarte limpede niște 
șoapte, mereu aceleași, pe care a doua zi nu și le mai 
amintea. Asta îl îndârjea și mai mult, deşi nu prea vedea 
ce legătură ar putea fi între șoaptele ciudate și năzuinţa 
sa. Dar în mintea unui Wilm Falke își putea face loc orice 
închipuire, aşa că șoaptele acestea tainice îi întăreau 
credința că soarta îi hărăzise marea fericire de a 
descoperi o grămadă uriașă de aur. 

intr-o zi l-a prins furtuna pe ţărmul unde găsise bila 
de aur. Vijelia era atât-de cumplită încât Falke a trebuit să 
se adăpostească într-o grotă din apropiere. Peștera 
aceasta — numită prin. partea locului „Grota din 
Steenfoll': — era de fapt un gang subteran lung, cu două 
“guri spre mare, pe unde năvăleau valurile, 
rostogolindu-se mereu cu un vuiet îngrozitor. Nu puteai 
să pătrunzi în grotă decât printr-un singur loc, printr-o 
crăpătură din boltă, știută doar de ștrengarii din partea 
locului. Grota ascundea mari primejdii — unde mai pui că 
umbla și vorba că era bântuită de stafii. Wilm a coborât 
anevoie în grotă și s-a așezat pe o piatră sub un colț de 
stâncă ce-i atârna deasupra capului. Aici, la 
douăsprezece picioare sub pământ, în vuietul valurilor 

care se rostogoleau sub stâncă și al vijeliei pustiitoare de 
afară, au început să-l copleșească din nou aceleași 
gânduri despre vasul scufundat, întrebându-se mereu ce 
fel de vas o fi fost. Întrebase în dreapia şi în stânga, dar 
nici bătrânii nu-și -mai aminteau să se fi scufundat vreo 
corabie în locurile acelea. Și a rămas așa în grotă, nici el 
nu mai știa cât. Când s-a trezit în sfârşit din visare, 
furtuna se potolise. Tocmai se pregătea să iasă la lumină, 
când, deodată, de undeva din străfunduri, a auzit un glas 
care striga limpede: 

— Car-mil-han! 

A tresărit speriat și s-a uitat în adânc. 

— Stăpâne atotputernic! a strigat el. Acesta e 
cuvântul care mă urmăreşte și în somn! Ce-o însemna, 
oare, Dumnezeule? 

In clipa când a pus piciorul afară, Falke a mai auzit 
încă o dată, ca un suspin venit din adâncuri: „Carmilhan!"” 
după care a luat-o la goană spre casă, ca o săibăticiune 
fugărită. i 

Wilm nu era fricos, numai că totul venise pe 
neașteptate. Nimic însă nu l-ar mai fi putut opri din 
mersul său: să intre în grotă era, ce-i drept, primejdios, 
dar setea de aur nu-i dădea pace. | 

Odată, Wilm stătea noaptea târziu în fața grotei din 
Steenfoli, scormonind. nisipui de pe fund cu lopata, în 
căutarea comorii. Deodată, lopata s-a agăţat de ceva și, 
oricât a tras-o el, oricât a smucit-o, nu i-a fost cu putință 
s-o clintească.. intre timp a început să sufle vântul, cerul 
s-a acoperit cu nori negri, valurile îi purtau luntrea de 
colo-colo, gata s-o răstoarne. insă Wilm nu s-a lâsat: a 
tras până n-a mai simţit nici o împotrivire. Nemaisimţind 
nici o greutate, credea că se rupsese funia de care legase 
lopata, dar în clipa când norii au început să învâluie luna, 
deasupra apei a răsărit o umbră neagră și peste întinsul 
mării a: răsunat cuvântul care-l urmărea: „Carmilhan” 
Wilm a întins mâna, vrând să. apuce faptura aceea 
ciudată, dar aceasta s-a mistuit repede, undeva, în 
întunericul nopţii. Furtuna care s-a dezlănțuit în ciipa 
aceea l-a silit să-și caute adăpost sub stancile din 
apropiere. Istovit, a căzut într-un somn adânc, plin de 

năluciri. Coşmarul acesta i-a sporit și mai mult 


zbuciumul în legătură cu necontenita câutare a comorii, 


care îl chinuise în timpul zilei. 


Când s-a trezit, razele răsăritului cădeau pe marea 


acum liniştită şi încremenită ca o oglindă. Tocmai se 


pregătea să iasă din nou în larg, să-și înceapă munca 


"obişnuită de fiecare zi, când în depărtare a zărit un punct 


care se apropia din ce în ce. S-a uitat mai bine și a 
deslușit o luntre în care şedea o ființă omenească. Să 
vezi și să nu crezi: fără pânze, fără vâsle, fără ca făptura 
dinăuntrul ei s-o cârmească — dacă cumva avea-cârmă 
— barca înaintă cu botul spre mal, spre luntrea lui Wilm, 
lângă -care se opri. In ea se afla un moşneguțt stafidit, 
îmbrăcat în haine de pânză galbenă, pe cap cu o scufie 
roşie, ţuguiată, cu ochii închiși,. încremenit ca un stârv 
uscat. Falke a strigat, a smucit barca, dar n-a primit nici . 
un răspuns. Atunci a vrut să lege barca cu O funie de 
luntrea sa și s-o tragă după el. Bătrânelul a deschis însă 
deodată ochii şi a început să se miște atât de ciudat, 
încât l-a umplut de groază chiar și pe pescarul acesta 
cutezător. 

= — Unde mă aflu? a întrebat omulețul în limba 
olandeză, oftând adânc. 

Falke, care ştia de la pescarii de scrumbii olandezi 
câteva vorbe în graiul lor, i-a spus cum se numește insula 
și l-a întrebat cum îl cheamă și ce caută pe acolo. 

— Am venit să văd ce-i cu Carmilhan. 

— Cu Carmilhan? Pentru Dumnezeu! Ce înseamnă 
asta? a strigat pescarul, plin de curiozitate. 

— Nu răspund la întrebări, dacă mi se pun în felul 
acesta, a răspuns omuleţul, vădit speriat. 

— Bine, dar ce e Carmilhan? a strigat Falke. 

— Acum nu mai e nimic, dar pe vremuri a fost un vas 
minunat, încărcat cu atât de mult aur cum n-o să mai 
aibă vreodată un vas.: 

— Când s-a scufundat și unde? 

— Cam acum o sută de ani, dar nu știu sigur unde. 


“Am venit să caut locul şi să pescuiesc aurul pierdut. Vrei 


să mă ajuţi şi să împărţim ceea ce găsim? 

— Cu dragă inimă, numai să-mi spui ce am de făcut. 

— Pentru. ceea ce trebuie să faci, ai nevoie de mult 
curaj: trebuie să te duci la miezul nopții în locul cel mai 
sălbatic, cel mai singuratic de pe insulă şi să iei cu tine o 
vacă. Acolo s-o tai, și să pui pe cineva să te înfăşoare în 
pielea ei caldă încă, apoi să te așezi jos și după aceea 
îinsoţitorul trebuie să te lase singur. Înainte de un ceas 
după miezul nopții vei afla unde sunt comorile de pe 
«Carmilhan». 

— in felul ăsta a fost dus la pierzanie şi bătrânul 
Engrol! Și-a vândut și trupul şi sufletul! a strigat Wilm, 
îngrozit. Piei din ochii mei, piază rea! a adăugat el, 
vâslind grăbit. Nu vreau să am de-a face cu tine! 

Omulețul a scrâșnit din dinţi, l-a ocărât, l-a 
blestemat, -dar vorbele lui abia s-au mai auzit, fiindcă, 
vâslind cu amândouă vâslele, Falke s-a depărtat repede, a 
ocolit o stâncă și a dispărut. Totuși, deşi văzuse că un 
duh rău voia să se folosească de setea lui de îmbogăţire, 
să-l ademenească cu aur și să-l prindă în lat, pescarul, 
orbit de lăcomie, tot nu s-a lecuit. Dimpotrivă, ar fi vrut 
să tragă foloase din cele ce îi spusese omulețul în haine 
galbene, fără să se dea însă pe mâna vrăjitorului. Falke 
stâtea deci mai departe pe ţărmul pustiu şi căuta mereu 
aur. Pe vremuri făcuse tot ce putuse ca să se 
câpătuiască. Pescuise pe meleaguri străine Și se apucase 
cu sârg de fel de fel de treburi, dar acum le lăsase pe 
toate baltă. El și tovarășul său ajunseseră săraci lipiţi 
pământului. Dar deși se aflau în starea asta jalnică numai 
din pricina încăpăţânării lui Falke şi a lăcomiei lui 
neroade, cu toate că grija pentru trai apăsa pe umerii lui 
Kaspar Strumpf, acesta nu-i făcea nici cea mai mică 
mustrare prietenului său, ci, dimpotrivă, se arăta tot atât 
de supus și avea aceeași încredere în mintea înţeleaptă a 
acestuia, ca și pe vremea când treburile le mergeau din 
plin. Bunătatea răbdătorului său tovarăș îl punea în mare 
încurcătură pe Falke. Felul de a se purta al acestuia îl 
îndemna să caute aurul cu' și mai multă înverșunare, 
nădăjduind că odată și odată își va putea răsplăti 
prietenul pentru lipsurile pe care le îndura. În tot acest 
timp cuvântul drăcesc «Carmilhan» îl urmărea mereu, nu-i 

dădea pace nici în somn. Toate laolaltă — sărăcia, 
deznădejdea așteptării și lăcomia — l-au făcut până la 
urmă să-și piardă minţile. S-a hotărât să-l asculte pe 


~ 


-omuleţ, cu toate că ştia din bătrâni că cine face ceea ce 
poruncește moşneagul se dăruiește puterilor necuratului. 


Kaspar s-a străduit în zadar să-l oprească. Cu cât 
prietenul său îl ruga mai fierbinte să dea uitării desperata 
lui hotărâre, cu atât mai mult se îndârjea Falke. În sfârşit, 
Kaspar, blajin și molatic ca :de obicei, s-a învoit să-i 
însoțească și să-l ajute să ducă la îndeplinire ceea ce 
hotărâse. Cu inima strânsă de durere, au legat o funie de 
coarnele frumoasei lor vaci, pe care O crescuseră de mică 
şi pe care nu se înduraseră până atunci s-o vândă, pentru 
că nu se puteau obișnui cu gândul să încapă pe. mâini 
străine. Ea singură le mai rămăsese din tot avutul lor, dar 
duhul rău, care pusese stăpânire pe Wilm, îi înăbușise 
toate simțămintele bune, iar Kaspar nu era în stare să-l 
înfrunte. ` Si 

Era în septembrie. incepuse iarna scoțiană cu nopțile 
ei lungi. Un vânt tăios rostogolea deasupra 
Clydestrom-ului norii grei ai nopţii, asemănători unor 
culmi de gheaţă. intunericul se lăsase ca un zăbranic 
negru peste râpele munţilor, peste smârcuri, peste albiile 
tulburi ale râurilor, care parcă te priveau negre ca hăul 
cel fioros al iadului. Falke pășea înainte și Strumpf în 
urma lui; cutremurat de propria-i îndrăzneală, acesta se 
uita posomorât, cu ochii plini de lacrimi, la sărmanul 
animal care mergea senin și nevinovat la moarte. Curând, 
mâna care-l ocrotise și-l hrănise îi va curma firul vieţii. Au 
ajuns cu greu într-o vale îngustă și mlăștinoasă, ascunsă 
între munţi, năpădită de muşchi, de tufe de iarbă neagră 
și plină de bolovani. Un lanț de munți prăpăstioși, 
întunecaţi, ce se pierdeau în ceața cenușie, încingeau 
valea aceasta, unde rareori călca picior de om. 

Cei doi pescari mergeau pe pământul mlăștinos, 
nesigur, îndreptându-se spre O stâncă uriaşă care se 
ridica în mijlocul drumului. -Un vultur și-a luat zborul, 
țipând, de pe stâncă. Sărmana vacă mugea încetişor, cu 
jale, ca și cum pricepea toată grozăvia acelei nopţi, ca și 
cum ştia ce soartă o așteaptă. Kaspar a întors capul ca 

să-și șteargă lacrimile ce-i șiroiau pe obraji și s-a uitat 
devale, prin strunga pe unde venise. Jos, departe, se 
auzeau valurile mării izbind cu vuiet stânca. De undeva, 
de sus, dinspre crestele munţilor, peste care se lăsaseră 
nori negri, grei, răzbea din timp în timp un murmur surd. 
Când Kaspar s-a întors spre prietenul său, acesta tocmai 
ridicase securea asupra blândului dobitoc, pe care-l 
legase de stâncă. Priveliștea aceasta l-a tulburat într-atât, 
incât i-a zdruncinat hotărâre ea de a se supune orbește 
pe pei ui papi a ingenuncheat la picioarele lui, 

vada nimic din tot ce putea să-l abată din drum. Kaspar 
ești nebun și mă înnebunești ȘI pe mine, dar iată, a spus 


1 Picţii — locuitorii din regiunile de miază-noapte ale Marii Britanii 
inaintea erei noastre, stramoşi ai scoţienilor de astazi. 

el, aruncând securea și ridicând cuțitul de pe piatră, ca și 
cum ar fi vrut să se înjunghie, rămâi cu vaca, dar fără 
mine! d i 

Atunci Kaspar a sărit la el, i-a smuls din mână 
unealta aducătoare de moarte, a luat securea, a ridicat-o 
în aer, și a izbit cu atâta putere capul dobitocului iubit, 
încât acesta s-a prăvălit la picioarele stăpânului său fără 
să tresară. se 

Totul se petrecuse uluitor de repede. Un fulger a 
brăzdat apoi cerul și tunetul a cutremurat tăriile. Falke 
şi-a holbat ochii la prietenul său. Se simţea ca un bărbat 
în toată firea în fața unui copil, minunându-se că 
băiețandrul se dovedea mai cutezător decât el, omul 
mare. Dar Strumpf nu părea speriat de tunet, nici tulburat 
de uluiala tovarăşului său. S-a repezit la vacă și, fără să 
scoată o vorbă, a început s-o jupoaie de piele. Venindu-și 
puțin în fire, Wilm i-a dat o mână de ajutor. Dar pe cât de 
mare îi fusese mai înainte nerăbdarea de a vedea 
săvârșită jertfa, pe atât de adâncă era acum scârba cu 
care lucra. Furtuna se înteţea, tunetele zguduiau munții, 
fulgere îngrozitoare șerpuiau în jurul stâncii și peste 
mușchiul din râpă. Vântul, care nu izbutise să răzbată 
sus, spre înălțimi, își avea sălaș jos, umplând valea și 
țărmul cu un vuiet sălbatic. În cele din urmă, cei doi 
pescari, uzi leoarcă, au jupuit vita de piele, pe care au 
întins-o pe jos; Kaspar l-a înfășurat apoi pe Falke în ea și 
l-a legat strâns, așa cum îi poruncise acesta. După ce și-a 
dus treaba la bun sfârșit, bietul om a rupt tăcerea care 
dăinuia de atâta vreme şi, privindu-l cu milă pe prietenul 
său amăgit, l-a întrebat cu glas tremurător: 

— Ce mai pot face pentru tine, Wilm? 

— Nimic, a răspuns celălalt. Rămâi cu bine! 

— Rămâi cu bine! i-a urat Kaspar. Dumnezeu să te 
aibă în paza lui și să te ierte așa cum te iert și eu. 

Acestea au fost ultimele cuvinte pe care le-a mai 
auzit Wilm, căci Kaspar s-a. și mistuit în întuneric. In 
aceeași clipă a izbucnit una dintre cele mai pustiitoare 
furtuni pe care le văzuse Wilm vreodată. Întâi a scăpărat 
un fulger, luminând munţii, stâncile din apropiere, valea 
cu valurile spumegânde ale mării și insulele stâncoase 

împrăștiate în golf. Printre insulele acestea i s-a părut că 
deslușește contururile unui uriaș vas străin, fără catarge; 
dar abia i-a răsărit dinaintea ochilor, că a și dispărut în 
beznă. Tunetele bubuiau asurzitor. Din munţi se 
rostogoleau spre el amenințătoare puhoaie de pietriș, iar 
din înălțimi se revărsau șuvoaie de apă atât de uriașe, 
încât valea îngustă și mlăștinoasă s-a umplut cât ai clipi 
și apa i-a ajuns lui Wilm până la umeri. Din fericire, 
Kaspar îl așezase pe Wilm pe un dâmb, altminteri s-ar fi 
înecat. Apa creștea mereu și Wilm se căznea să-și 
schimbe poziția primejdioasă, dar pielea în care era 
învelit îl strângea rău și nu-l lăsa să se miște. Zadarnic l-a 
strigat pe Kaspar. Acesta era departe. In clipele acelea de 
nenorocire nu a îndrăznit să rostească numele Domnului, 
iar la gândul că ar putea să cheme în ajutor puterile 
intunecate în mâna cărora se afla, îl treceau fiori de 
groază. Apa i-a ajuns până la urechi și i-a atins buzele. 

— Dumnezeule, sunt pierdut! a strigat el, simțind 
cum i se urcă apa în susul obrazului. 

Dar. în clipa în care a scos strigătul, a auzit ca prin 
vis un zgomot asemănător cu vuietul apelor unei cascade 
și — minune — apa s-a depărtat de buzele lui. Șuvoiul își 
croise drum printre stânci și se scurgea la vale. Ploaia s-a 
potolit și întunericul a început să se destrame. Wilm a 
prins puțin curaj, o rază de speranţă îi încolțise în suflet. 
Se simțea vlăguit ca după o luptă cu moartea și ar fi dat 
orice să iasă din pielea care-l strângea. Dar, deși 
primejdia de a-și pierde viața se îndepărtase, el nu se 
liniștise. Zbuciumul plin de deznădejde îi răvășea și acum 
sufletul, iar lăcomia îl ținea nemiloasă în ghearele ei, 
îndârjindu-l în lupta pe care o dădea. In cele din urmă, 
moleșit de frig și de oboseală, a căzut într-un somn ca de 
plumb. 

Și a dormit așa cam vreo două ceasuri. Vântul rece 
care-i șfichiuia obrazul și vuietul valurilor mării l-au scos - 
din această fericită uitare de sine. Cerul se întunecase 
din nou. Un fulger asemănător cu cel care vestise prima 
furtună a brăzdat iar cerul și, la lumina acestuia, lui Falke 
i s-a părut că zărește vasul cel străin legănându-se pe 
creasta unui val, în apropierea stâncii din Steenfoll. Apoi 

vasul a dispărut în adâncurile grotei. Pescarul a holbat 


“ochii la vedenie. Căci fulgerele brăzdau acum bolta fără 


contenire, luminând întinsul mării. Deodată, o trâmbă de 
apă cât un munte s-a ridicat din vale și l-a izbit pe Falke 
cu atâta putere de un colț de stâncă, încât și-a pierdut 
cunoştinţa. Când şi-a venit în fire, furtuna se potolise și 
cerul se înseninase, doar fulgerele mai scăpărau din când 


în când. Falke se afla la poalele munților care încingeau 


valea. Se simţea atât de sfârșit, că aproape nu era în stare 
să se mişte. Valurile se izbeau molcom, plescăind, de 
stânci, și prin clocotul apei răzbătea o muzică solemnă, 
ca o cântare bisericească. Sunetele, la- început slabe ca o 
închipuire, erau tot mai limpezi, mai aproape. Părea 
melodia unui psalm pe care-l auzise în vara trecută pe un 
vas olandez de pescuit scrumbii. | 

Apoi a deslușit glasuri omenești, ba parcă și 
cuvintele cântecului. Vocile veneau de jos, din vale. 
Falke s-a târât cu greu până la o piatră pe care și-a 
sprijinit capul și s-a uitat în jos. Acolo a văzut un alai de 
făpturi omenești care se îndreptau spre el, cântând 
melodia pe care o auzise mai înainte. Feţele oamenilor, 
ale. căror veșminte păreau să fie ude leoarcă, erau pline 
de mâhnire și de teamă. Când au ajuns lângă el, toți au 
tăcut. În fruntea alaiului pășeau câţiva muzicanți, urmați 
de marinari. După ei venea un bărbat înalt, îmbrăcat în 
straie de modă veche, bogat împodobite cu fir, încins cu 
o sabie, ţinând în mână un toiag lung și gros de bambus, 
cu măciulie de aur. La stânga sa, un arap tânăr îi întindea 
din când în cănd o pipă lungă, din care stăpânul trăgea 
grav câteva fumuri și apoi pășea mai departe. Omul s-a 
oprit ţeapăn în faţa lui Wilm. La stânga și la dreapta lui se 
înşirau alți bărbaţi înveșmântaţi cu mai. puţină strălucire, 
toți cu pipe în mâini, acestea părând însă mai puțin 
scumpe decât aceea pe care o purta arapul ce-l însoțea 


-pe bărbatul cel voinic. După ei-venea multă lume, printre 


care o mulțime de femei, unele cu prunci în braţe sau cu 
copii de mână, toate în veșminte de preț de pe meleaguri 
străine. O ceată de marinari olandezi încheia cortegiul. 
Marinarii mestecau tabac și țineau în colțul gurii câte o pipă 


mică, negricioasă, pe care o fumau într-o tăcere sumbră. 

Pescarul s-a uitat îngrozit la adunarea aceasta 
ciudată. In așteptarea celor ce aveau să se mai întâmple, 
a mai prins însă puțin curaj. Făpturile acelea au stat 
multă vreme în jurul lui. Fumul pipelor se înălța ca un nor 
deasupra capetelor lor, risipindu-se printre luminiţele 
sclipitoare ale stelelor. Și cercul a început să se strângă 
tot mai mult în jurul lui Wilm — se fuma tot mai mult și 
din pipe ieșea un fum des de puteai să-l tai cu cuțitul. 

Falke era un om neînfricat și se pregătise pentru 
fapte neobișnuite, dar la vederea acestei mulțimi ciudate, 
care se inghesuia în jurul lui de parc-ar fi vrut să-l 
strivească, l-a părăsit curajul, fruntea i s-a îmbrobonat de 
sudoare și a simţit că leșină de spaimă. Dar închipuiţi-vă 
groaza care l-a cuprins când, întorcând întâmplător 
capul, l-a văzut pe omulețul cu haine galbene lângă el, 
țeapân, încremenit, ca atunci când îi ieșise prima dată în 
cale. Numai că acum ţinea și el o pipă între dinţi, parcă în 
bătaie de joc. Cuprins de o spaimă de moarte, Falke a 
strigat către căpetenia mulţimii: 

— In numele celui pe care-l slujiți, cine sunteţi voi şi 
ce vreţi de la mine? 

Cel întrebat a tras de trei ori din pipă, mai solemn 
decât înainte, a întins-o apoi slugii sale şi a răspuns cu o 
răceală de gheaţă: 

— Sunt Alfred Franz van der Swelder, căpitanul 
vasului «Carmilhan» din Amsterdam. În drum spre casă, 
venind de la Batavia, vasul s-a scufundat împreună cu toți 
oamenii de pe el. Nenorocirea s-a întâmplat aici, în 
apropierea acestui țărm stâncos. lată-i pe ofițeri, iată-i pe 
călători și iată-i și pe destoinicii mei marinari. S-au 
scufundat toţi, o dată cu mine. De ce ne-ai chemat din 
lăcașul nostru din fundul mării? De ce ne-ai tulburat 
liniștea? 

— Aș vrea să știu unde se află comorile de pe 
«Carmilhan». 

— In fundul mării. 

— Unde? 

— In grota din Steenfoil. 

— Cum pot să ajung la ele? 

— Pentru o scrumbie, o gâscă se scufundă în 

vâltoare. Oare comorile de pe «Carmilhan» nu merită 
atâta ostenealâ? 

— Care va fi partea mea? 

— Mai mult decât ai nevoie pentru un trai îndestulat. . 

Omulețul cu haine galbene a rânjit și toată adunarea 
a izbucnit în hohote de râs. | 

— Ai terminat? a întrebat căpitanul. 

— Am terminat. Rămâi cu bine! 

. — Rămâi cu bine, până ne vom revedea! a răspuns 
olandezul .și s-a pregătit să plece. 

Muzicanţii s-au așezat din nou în fruntea alaiului și 
s-au îndepărtat toţi în aceeași rânduială în care veniseră 
și cu acelaşi cântec solemn care se auzea tot mai încet, 
până s-a pierdut cu totul în vuietul valurilor ce se izbeau 
de stânci. Wilm și-a încordat puterile ca să-și desfacă 
legăturile și în cele din urmă a izbutit să scoată o mână, 
și-a desfăcut frânghiile cu care era legat, apoi a ieșit din 
pielea vacii. A pornit în fugă spre căsuţa sa, fără să se 
mai uite înapoi, și acolo l-a găsit pe bietul Kaspar 
Strumpf întins nemișcat pe jos, fără cunoștință. Când, 
după mari strădanii, l-a readus în simțţiri, bunul pescar 
și-a întâmpinat vechiul prieten, pe care-l crezuse pierdut, 
cu. lacrimi de bucurie. Raza de speranţă care se 
întrezărise s-a stins însă repede. Falke își pusese în gând 
să pornească din nou la înfăptuirea nesăbuitelor sale 
dorințe. 

— Mai bine în iad decât să mai trăiesc în calicia asta, 
între acești patru pereţi goi! Dacă vrei, vino cu mine, dacă 
nu, eu tot mă duc. 

Rostind aceste vorbe, Wilm a apucat o făclie, a luat 
un. amnar şi o funie și a plecat grăbit. Kaspar a rupt-o la 
fugă după el, cât îl ţineau picioarele, și l-a ajuns chiar pe 
stânca unde se adăpostiseră mai înainte de furtună. Wilm 
tocmai se lega cu funia și se pregătea să coboare în 
grota neagră, de unde se auzea un vuiet surd. Orice 
stăruință a fost zadarnică: omul se înverșunase într-atât, 
că nu puteai să-l îndupleci pentru nimic în lume. Kaspar 
a vrut să coboare şi el, dar Falke i-a poruncit să rămână 
sus, ca să ţină funia. 

Cu niște sforțări uriașe, pe care le face numai omul 
care are un curaj fără seamăn, şi cu o putere 

nemaivăzută, pe care o dă numai lăcomia oarbă, Falke a 
coborât în grotă și s-a oprit în cele din urmă lângă o 
stâncă sub care se învolburau, vuind fără astâmpăr, 
horbotele negre, cu spumă albă, ale talazurilor. Falke și-a 
ațintit spre apă privirile lacome, până a descoperit în 
sfârşit ceva ce sclipea la picioarele lui. A pus jos făclia Și 
s-a repezit să ridice ceea ce descoperise. Atârna foarte 
greu: era un sipet plin cu galbeni. I-a strigat tovarăşului 
său vestea cea bună, dar n-a ascultat de rugămințile 
fierbinţi ale acestuia. Kaspar îl implora să se 
mulțumească cu atât și să se întoarcă sus. Dar Falke era 
de părere că acesta era doar primul rod al îndelungatelor 
sale străduințe. A coborât a doua oară și din mare s-au 
auzit deodată nişte hohote de râs, iar Wilm Falke n-a mai 
apărut sus niciodată. 

Kaspar s-a întors singur acasă. Din ziua aceea a 
devenit alt om. Mintea și sufletul i se zdruncinaseră. 
Fiindcă era un om simţitor, zbuciumul prin care trecuse îi 
luase minţile. De atunci a lăsat totul în paragină. Umbla 
zile şi nopţi în neștire, cu ochii pierduţi: în gol, și tuturor 
le era milă de el, dar îl ocoleau. 

Un pescar spunea că l-a zărit pe Wilm Falke pe țărm, 
într-o noapte furtunoasă, printre marinarii vasului 
“Carmilhan“, în noaptea când a dispărut și Kaspar 
Strumpf. 

Oamenii l-au căutat pretutindeni, dar nu i-au dat de 
urmă. Se zvonea însă că era văzut adesea, alături de 
Falke, printre marinarii vasului vrăjit, care de atunci a 
apărut mereu lângă grota din Steenfoll. 

— Miezul nopţii a trecut de mult, zise studentul, când 
giuvaergiul şi-a sfârșit povestea. Se pare că nu mai e nici 
o primejdie. Mă toropește somnul. Vă sfătuiesc și pe 
dumneavoastră să vă culcaţi. Acum puteţi să dormiţi fără 
grijă. 

— Până la două nu mă încumet să mă culc, răspunse 
vânătorul. Se spune că între unsprezece și două e vremea 
hoților. S 

Tuturora li se opri răsuflarea. Ascultau. In clipa aceea 
unul dintre slujitori ieși în goana mare din camera 
contesei strigând că o ceată de vreo zece-doisprezece 
bărbați înarmați se îndrepta spre han. 

Vânătorul puse mâna pe pușcă, studentul își scoase 
pistolul,calfele își luară niște bâte, iar cărăuşul scoase din 
buzunar un cuțit lung. Toţi rămaseră apoi încremeniţi, 
uitându-se unul la altul, nehotărâți. 

„Se așezară toţi aproape de trepte: studentul, în capul 
scării, lângă vânător, faurul cel curajos, aplecat peste 
balustradă, cu pistolul îndreptat spre treptele din mijloc; 
în spatele lor, giuvaergiul și cărăușul, gata să dea piept 
cu oricine, dacă s-ar fi ajuns la o luptă corp la corp. 
După câteva clipe de tăcere s-a auzit poarta şi parcă şi 
niște glasuri care vorbeau în șoaptă. 

Apoi s-au deslușit pași apropiindu-se de scară. Trei 
bărbaţi voiră să urce scara. Se pare însă că nu se 
așteptau la primirea care li se făcu în clipa când au păşit 
pe prima treaptă. Vânătorul strigă deodată cu glas 
tunător: ş | 

— Stați! Incă un pas și s-a terminat cu voi! 
Pregătiţi-vă armele, prieteni, și ochiţi în plin! 

Cei trei tâlhari se retraseră în grabă, speriaţi, şi se 
duseră să se sfătuiască cu ceilalți. După câtva timp, unul 
dintre ei se întoarse: | 

— Preacinstiţii mei domni, zise el, vă puneţi viaţa în 
primejdie fără rost, în chip necugetat, fiindcă suntem 
mulți și o să vă ucidem până la unul. Daţi-vă înapoi! 
N-avem nimic cu voi și nu vrem să vă luăm nici măcar o 
lăscaie. 

— Atunci ce vreţi! strigă studentul. Niciodată n-o să 
ne încredem în niște tâlhari ca voi! Dacă vreţi să ne 
jefuiți, poftim, veniţi, dar celui dintâi care îndrăzneşte să 
urce treptele fi ard una la scăfârlie, că n-o să se mai 
scoale de jos! | 

— Vrem să stăm de vorbă cu doamna! Să vină jos de 
bună voie, răspunse tâlharui. N-o să i se întâmple nimic. 
O s-o ducem într-un loc sigur și liniștit, iar slujitorii ei 
călări au să-l vestească pe conte că preţul răscumpărării 
soţiei sale este de douăzeci de mii de guldeni. 

— Nu ne învoim la așa ceva, răspunse vânătorul, 
scrâșnind din dinţi de furie şi ridicând cocoşul armei. 
Dacă n-o ștergi înainte de a număra până la trei, să știi 
că trag! Unu, doi... 

— Stai! tună tâlharul. Nu trage într-un om fără 
apărare, care vine ca sol! Nu fii fără minte! Ce mare 
ispravă ai face dacă m-ai împușca? Cei douăzeci de 
tovarăși ai mei au să mă răzbune. De ce vreţi să umplem 
coridorul cu morţi sau cu răniţi? Ce i-ar folosi contesei 
voastre? Dacă vine de bună voie, crede-mă că i se va da 
toată cinstirea cuvenită. Am să număr eu până la trei, și 
dacă nu iei degetul de pe trăgaci, să ştii că ea o să tragă 
ponoasele pentru tot ceea ce se va întâmpla. Unu, doi, 
trei! j 
— Cu câinii ăştia nu-i de glumit, șopti vânătorul, 
făcând pe voia tâlharului. Martor mi-e Dumnezeu că de 
viață nu-mi pasă, dar dacă ucid pe vreunul dintre ei, ar 
suferi doamna contesă. Să-i cer și ei sfatul. Să ridicâm, 
urmă el, steagul alb pentru o jumătate de ceas. Trebuie 
s-o pregătim pe doamna contesă, căci dacă ar afla pe 
neaşteptate ce primejdie o pândește, s-ar putea să moară 
de spaimă. ; 

— Fie! răspunse tâlharul şi porunci ca jos, la 
picioarele scării, să stea de pază șase oameni. 

Nefericiţii călători intrară buimaci, în frunte cu 
vânătorul, în camera contesei. Odaia aceasta se afla 
foarte aproape de scară, şi contesa auzise totul. Palidă, 
tremurând ca varga, se hotărâse să se supună soartei. 
—De ce să primejduiesc fără rost viața atâtor 
oameni cumsecade? spuse ea. Cum să vă cer să mă 
apăraţi, când nici nu mă cunoașteţi măcar? Nu vâd nici o 
scăpare, trebuie să-i urmez pe nemernicii aceștia. 

Nenorocirea care o lovise pe contesă și curajul ei îi 
mișcară pe toţi. Vânătorul jură cu lacrimi în ochi că n-o 
să poată îndura o astfel de rușine, iar studentul se plânse 
că era prea înalt — măsura șase picioare. 

— Dacă aș fi mai scund numai cu o jumătate de cap, 
strigă el, și n-aș avea barbă, aș ști ce am de făcut. M-aș 
îmbrăca cu rochia doamnei contese și ticăloșii ar băga de 
seamă prea târziu că i-am înșelat. 

Și Felix părea adânc tulburat de nefericirea 
curajoasei doamne. Purtarea ei îi mișcase, amintindu-i de 
mama lui, plecată din viaţă în floarea vârstei, de parcă ea 
s-ar fi aflat acum în groaznica situaţie a contesei. se 

simțea plin de curaj și era gata să-și dea viața pentru ea. 
Auzind însă cuvintele studentului, în mintea lui licări un 
gând îndrăzneţ. Nu-l încerca nici un pic teama, se gândea - 
numai cum să scape viața acestei femei. 

— Dacă-i vorba numai de atât, zise el sfios, 
înroșindu-se, dacă-i nevoie numai de un trup zvelt, de un 
obraz spânatic și de o inimă curajoasă ca s-o salveze pe 
doamna contesă, nu sânt nici eu de lepădat. Pentru 
Dumnezeu, îmbrăcaţi hainele mele, așezaţi-vă pălăria mea 
„pe frumosul dumneavoastră păr, luaţi desaga mea în 
„spinare și porniţi la drum, travestită în Felix giuvaergiul. 

Cei de față rămaseră uimiţi de curajul tânărului, iar 
vânătorul îl strânse în brațe, plin de bucurie. 

— Dragul meu! strigă el. Eşti gata să faci ceea ce 
spui?Vrei să te îmbraci cu rochia stăpânei mele și s-o 
salvezi? Dumnezeu ţi-a dat gândul acesta! Dar n-am să te 
las singur. Rămân și eu. Vei avea în mine cel mai bun 
prieten. Atâta timp cât voi trăi, nu voi îngădui să ţi se facă 
nici cel mai mic rău. 

— Jur să rămân și eu cu dumneata! strigă studentul.. 

Contesa primi numai după multe stăruințe oferta lui 
Felix. Nu se putea obişnui cu gândul că un:om străin se 
jerifea pentru ea. Era sigură că atunci când tâlharii vor 
descoperi înșelătoria, se vor răzbuna crunt. În cele din 
urmă, însă, se lăsă înduplecată de rugămințţile tânărului. 
Ştia că, dacă va scăpa cu bine, va face tot ce-i va sta în 
putință ca să-l scoată pe salvatorul ei din mâna tâlharilor. 
Vânătorul și ceilalți călători îl însoţiră pe Felix în odaia 
studentului, unde acesta se îmbrăcă în grabă cu 
veșmintele contesei. Vânătorul îi prinse la tâmple câteva 
bucle false de-ale jupânesei, iar pe cap o pălărie de 
femeie, după care 'toţi îl asigurară că era de 
nerecunoscut. Chiar faurul jura că, dacă l-ar întâlni pe 
stradă, și-ar scoate pălăria înaintea lui, fără a bănui că-l 
salută pe curajosul său tovarăș. 

intre timp, contesa, ajutată de jupâneasă, scoase din 
desaga tânărului giuvaergiu haine de-ale acestuia și se 
îmbrăcă cu ele. Cu pălăria trasă pe ochi, cu toiagul de 
drumeț în mână și cu desaga în spinare mai ușoară acum, 
în asemenea veșminte era de nerecunoscut. În alte 

împrejurări călătorii ar fi râs cu poftă de travestirea 
aceasta plină de haz. Apoi, calfa cea nouă îi mulţumi cu 
lacrimi în ochi lui Felix și îi făgădui ajutor grabnic. 

— Doar o singură rugăminte am, răspunse Felix. In 
desaga mea se'află o cutioară. Păstraţi-o cu grijă, fiindcă 
dacă s-ar pierde, aș fi tare nefericit. E un dar pentru 
aceea care m-a crescut și... 

— Gottfried, vânătorul, știe unde se află castelul 
meu, răspunse ea. N-ai nici o grijă, o să-și fie dată 
neatinsă înapoi, căci nădăjduiesc, tinere cu suflet nobil, 
că o să vii la noi, ca să primeşti mulţumirile soțului meu 
și ale mele. 

Până să apuce Felix să răspundă, de pe scară se 
auziră glasurile aspre ale tâlharilor, care vesteau că 
timpul de gândire trecuse și că totul era gata pentru 
plecarea contesei. Vânătorul cobori și le spuse că nu-și 
poate părăsi stăpâna, că mai bine merge și el oriunde cu 
ea, decât să se întoarcă la stăpânul lui fără dânsa. 
Studentul ţinea și el morţiș s-o însoţească pe contesă. 
Tâlharii se sfătuiră între ei și în cele din urmă încuviinţară 
să-i ia și pe dânșii. Vânătorul a trebuit însă să-și predea 
numaidecât armele. Apoi tâlharii le spuseră celorlalţi să-și 
păstreze cumpătul și să aştepte în liniște plecarea 
contesei. 

Felix își acoperi fața cu vălul pălăriei și se așeză 
într-un colț, cu fruntea sprijinită în palmă, așteptând 
tâlharii cu aerul unei fiinţe îndurerate. Călătorii se 
retraseră în cealaltă încăpere, dar se așezară în așa fel, 
încât să vadă ce se petrece dincolo. Vânătorul părea trist, 
însă urmărea din colțul său, cu luare-aminte, tot ce se 
întâmpla. După câteva clipe, ușa se deschise și apăru un 
bărbat chipeș, bine legat, cam de vreo treizeci și șase de 
ani. Purta un soi de veșminte ostășești și o decorație pe 
piept. La brâu avea o sabie lungă, iar în mână ţinea o 
pălărie împodobită cu pene scumpe. Doi dintre oamenii 
lui rămaseră de pază la ușă. 

"Bărbatul cel chipeș se îndreptă, cu o plecăciune 
adâncă, spre Felix, puţin stânjenit că avea de-a face cu o 
doamnă atât de nobilă. Se bâlbâi la început, dar până la 
urmă izbuti să lege câteva cuvinte. 

— Doamnă, zise el, oamenii trec uneori prin clipe 
grele, când e nevoie să dai dovadă de multă răbdare, și 
acum dumneavoastră treceţi prin astfel de clipe. Sănuvă 
temeți, vă vom da cinstirea cuvenită unei doamne atât de 
nobile. Ne vom îngriji de tot ce vă trebuie și n-o să aveţi a 
vă plânge de nimic, în afară poate doar de spaima prin 
care ați trecut în seara aceasta. | 

După ce rosti aceste cuvinte, tăcu așteptând un 
răspuns. Dar Felix nu. scotea o vorbă. Atunci căpetenia 
tâlharilor vorbi mai departe: 

— Să nu credeți că sunt un tâlhar de rând, un 
ucigaș. Sunt un om nefericit, silit de împrejurări 
„potrivnice să duc viața asta. Ne-am hotărât să plecăm 
- pentru totdeauna de pe aceste meleaguri, dar avem 
„nevoie de bani de drum. Ne-ar fi fost ușor să jefuim 
câțiva neguţțători sau o diligență, dar am fi nenorocit 
poate pentru toată viața o mulţime de oameni. Domnul 
conte, soţul dumneavoastră, a moştenit acum șase 
săptămâni cinci sute de mii de taleri. Din belșugul 
domniilor-voastre nu vă cerem decât douăzeci de mii de : 
guldeni. Atât și nimic mai mult. De aceea vă rog să aveți 
bunăvoința să-i scrieţi de îndată o scrisoare nepecetluită 
soțului dumneavoastră, în care să-l înştiințați că o să vi se 
dea drumul în schimbul acestei sume. Ar fi bine să fie 
trimisă cât mai grabnic, căci altfel, să nu mi-o luaţi în 
nume de rău, am fi siliți să ne purtăm mai aspru ab- 
dumneavoastră. Nu vom primi banii decât dacă vor fi 
aduși aici de un singur om şi în cea mai mare taină. 

Toţi oaspeţii hanului ascultau cu cea mai mare 
luare-aminte vorbele acestea. Contesei însă, poate mai 
mult decât celorlalți, i se strânse inima de frică. Se temea 
ca generosul tânăr, care se jertfise pentru ea, să nu se 
dea de gol! Avea de gând să-l răscumpere cu o mare 
sumă de bani, dar era hotărâtă să nu-i urmeze pe tâlhari 
pentru nimic în lume. În buzunarul surtucului tânărului 
- giuvaergiu găsise un cuțit. Îi strângea plăselele în pumn, 
hotărâtă - mai curând să se omoare decât să îndure 
rușinea, aceea. 

Nici Felix nu era mai puţin speriat. E drept că se 
mângâia la gândul că, ajutând o femeie lipsită de apărare 

într-o împrejurare atât de grea, făcea un act vrednic de 
cinste, bărbătesc, dar se temea să nu-l trădeze glasul sau 
vreo mişcare nepotrivită. Când îl auzi pe tâlhar vorbind 
despre scrisoarea pe care trebuia s-o trimită, teama îi 
spori și mai mult. 

Cum s-o scrie? Ce titlu să-i dea contelui? Ce cuvinte 
să folosească, fără să se dea de gol? 

Dar spaima îi fu de nedescris când căpetenia 
tâlharilor îi puse în față o hârtie și o pană, rugându-l sâ-și 
ridice vălul și să scrie. 

Felix nu-și dădea seama cât de bine îl prindeau 
veșmintele cu catre se îmbrăcase. Dac-ar fi știut, nu s-ar 
mai fi temut că putea fi descoperit. Vrând-nevrând, trebui 
să-și ridice vălul, iar tâlharul în veșmânt de ostaș, mișcat 
de frumusețea doamnei și de trăsăturile ei dârze, cam 
bărbătești, o privi cu și mai mult respect. Lucrul acesta 
nu-i scăpă agerului ochi al giuvaergiului; încredinţat că 
va trece cu bine prin aceste clipe primejdioase, lua pana 
„si scrise așa-zisului său soț, într-o formă pe care o citise 
cândva într-o carte veche: 


Stăpânul și soțul meu! 

Eu, nefericita voastră soție, am căzut în toiul nopții, 
în timpul călătoriei mele, în mana unor oameni care nu 
știu ce au de gând cu mine. Mă opresc la ei până când 
dumneavoastră, conte, veți binevoi să trimiteţi suma de 
douăzeci de mii de guldeni. 

Vi se atrage luarea-aminte să nu vă plangeți 
stăpânirii, să nu-i cereți nici un fel de ajutor și să trimiteţi 
banii printr-un singur om la hanul din Spessart. Dacă nu 
veți îndeplini întocmai cererea aceasta, voi rămâne într-o 
lungă și cumplita robie. 

Vă rog cu lacrimi în ochi să trimiteţi grabnic ajutor. 

A dumneavoastră nefericită soție. 


Întinse apoi acea neobișnuită scrisoare căpeteniei 
tâlharilor, care o citi și încuviinţă: 
_— Ce porunciţi? întrebă el. să vă însoţească 
jupâneasa, sau vânătorul? Pe unul dintre ei trebuie să-l 
trimit cu răvaşul la soțul domniei-voastre. 

— Mă vor însoţi vânătorul și domnul acesta, 
răspunse Felix. | 

— Bine, încuviinţă tâlharul, îndreptându-se spre ușă 
și chemând jupâneasa. Spuneţi-i acestei femei ce are de 


făcut. 
i Jupâneasa apăru tremurând. Felix păli la gândul că 
s-ar putea da în vileag. Vorbi totuşi cu un curaj de 
necrezut: | 


— N-am altă poruncă decât să-l rogi pe conte să mă 

f scoată cât mai repede din nenorocirea aceasta. 
G — Şi, adăugă căpetenia tâlharilor, cereți domnului - 
E - conte, cu mare stăruinţă, să fie tăcut ca mormântul și să 
A nu pornească împotriva noastră, până când soţia sa nu va 
fi fi din nou lângă dânsul. Iscoadèle noastre ne-ar înștiinţa 
foarte repede și atunci nu am mai răspunde de nimic. 

Cu dinții clănțănind, jupâneasa făgădui că va face 
totul întocmai. | se mai porunci să pregătească numai o 
legătură cu câteva veșminte și albituri pentru doamna 
contesă. Mai mult nu putea lua, căci nu se putea . 
împovăra cu greutăți mari. După ce porunca i-a fost - 
îndeplinită, căpetenia tâlharilor se înclină iar în fața 
contesei și o pofti să-l! urmeze. Vânătorul și studentul se 
pregâtiră şi ei de plecare. Toţi trei coborâră apoi treptele, 
însoțiți de căpetenia tâlharilor. 

Caii așteptau în fața hanului din pădure. Unul îi fu 
dat vânătorului, altul, un animal mărunt, frumos, cu o șa 
femeiască, era destinat contesei, iar un al treilea cal fu 
dat studentului. i A 

Căpetenia tâlharilor îl ajută pe tânărul giuvaergiu să 
încalece, strânse bine chingile calului, și încălecă şi el pe 
fugarul lui. Contesa era păzită, de-a dreapta şi de-a 
„stânga, de căpetenia tâlharilor și de unul dintre oamenii 
E „lui. Vânătorul şi studentul erau supravegheați în același 
Ş fei. După ce încălecară şi ceilalți tâlhari, căpetenia lor 

| scoase un șuierat ascuțit și toată ceata se mistui în 
=, desișul pădurii. | 
| = După spaima pe care o trăseseră, oaspeţii în odaia 
| din capul scării și-au venit încet-încet în fire. Ca toți 
oamenii scăpați de o mare nenorocire sau de o.primejdie 
neașteptată, poate că ar fi fost cuprinși și ei de o veselie 

fără seamăn, dacă n-ar fi fost îngrijoraţi de soarta celor 
trei tovarăși ai lor, luați pe sus, cu de-a sila, în fața 
ochilor lor. Așa, nu mai conteneau să-l laude pe tânărul 
giuvaergiu, iar contesa plângea mișcată, plină “de 
recunoștință pentru omul acesta, pe care nu-l văzuse în 
viaţa ei și căruia nu-i făcuse nici cel mai mic bine. Numai 
gândul că tânărul nu era singur îi mai liniștea pe toți. In 
clipe grele, curajosul vânător și istețul student aveau să 
fie langă el, să-l îmbărbăteze. Și poate că vânătorul, care 
era atât de iscusit, avea să născocească până la urmă 
vreun mijloc de scăpare. Se sfătuiră ce să facă mai 
departe şi, deoarece contesa nu se legase prin nici un 
jurământ față de tâlhari, hotărî să se întoarcă neîntârziat 
la soţul ei, pentru ca acesta să ia toate măsurile spre a 
descoperi ascunzişul unde fuseseră duși prizonierii şi a-i 
scâpa. Câărâușul făgădui să se ducă la Aschaffenburg și 
să ceară cârmuirii să-i prindă pe tâlhari, iar faurul spuse 
că-și va continua călătoria. 


Restul nopții. se scurse în liniște. Peste hanul din 
padure, unde se petrecuseră întâmplări atât de 
zbuciumate, se asternu o tăcere de mormânt. A doua zi 


de dimineaţă, slujitorii contesei coborâră spre a face 
pregătirile de drum, dar se întoarseră grabnic cu vestea 
că hangiţa și rândașii ei se aflau într-o stare jalnică. Toţi 
erau legaţi cobză și strigau după ajutor. 

Calătorii se priviră foarte mirati. 

— Cum? strigă faurul. E cu putinţă oare ca oamenii 
aceștia să nu fie vinovaţi? Să-i fi nedreptăţit oare, 
crezându-i înțeleși cu tâlharii? 

— M-aș prinde pe capul meu, răspunse câărâușul, că 
am avut totuși dreptate. Vor doar să ne păcălească, să nu 
descoperim  cârdășşia. Vă aduceţi aminte de mutrele 
ciudate pe care le-am întâlnit în han? Vă amintiţi de 
dulâul dresat care mi-a aținut calea pe trepte și nu m-a 
lasat să trec? Dar că hangiţa și rândașul s-au ivit pe 
neașteptate și m-au întrebat, încruntați, ce caut, vă mai 
amintiți? Totuşi, lucrurile s-au sfârșit cu bine, spre 
norocul nostru -și mai ales al doamnei contese. Dacă nu 
ni s-ar fi părut ciudate toate acestea, dacă purtarea 
hangiţei nu ne-ar fi pus pe gânduri, nu ne-am fi unit și 


282. | WILHELM HAUFF 


n-am fi rămas treji. Tâlharii ar fi năvălit în timpul 
somnului asupra noastră, sau cel puţin ar fi pus strâji la 
uși, și n-am mai fi putut folosi șiretlicul cu ajutorul 
.cutezătorului tânăr. 

Deoarece toți erau de părerea cârâușului, se hotărâră 
s-o dea pe hangiţă și pe slugile ei pe mâna oamenilor 
cârmuirii. Pentru ca aceştia însă să nu bănuiască 
deocamdată ceva, slujitorii contesei și cărăușul coborâră 
în sala de mese a hanului și îi dezlegară pe tăinuitorii 
tâlharilor, prefăcându-se că-i compătimesc. lar hangiţa, 
ca să-i îmbuneze, le ceru o plată foarte mică și-i pofti să 
mai treacă pe la hanul ei cât de curând. 

Cărăușul plăti, își luă rămas bun de la tovarășii lui și 
își văzu de drum. Apoi plecară și cele două calfe. Oricât 
de ușoară era desaga giuvaergiului, pentru spinarea 
firavei doamne era totuși grea. Dar şi mai grea îi era 
inima, fiindcă la plecare, ticăloasa hangiţă, luându-și 
rămas -bun, îi: strânse mâna zicând gingașului flăcău pe . 
care-l avea în faţă: 

„— Ei, dar tare tinerel ai pornit în lume! Pesemne că 
ești o poamă bună! Te-o fi izgonit meșterul! Ei, dar treaba 
ta! Ce mă privește pe mine? La întoarcere, te rog să-mi 
faci cinstea să mai dai pe aici! Drum bun! 

Contesa se temea grozay să n-o trădeze vocea ei 
catifelată, aşa că nu îndrăznea să scoată nici un cuvânt. 
Dându-și seama de ceea ce se petrecea, faurul își luă 
tovarășul de braț, o salută pe hangiţă și porni spre 
pădure, îngânând un cântec vesel. 

— În sfârşit, acum sunt în siguranţă! strigă contesa, 
după ce se îndepărtară. Tot timpul m-am temut să nu mă 
recunoască femeia aceea și slugile ei să nu pună mâna 
pe mine. Vă sânt foarte recunoscătoare tuturora! Te 
aștept la castelul meu. Acolo îl vei regăsi, fără doar și 
poate, şi pe tovarășul dumitale de drum. 

Faurul îi făgădui că va trece neapărat pe la castel. 
Vorbind, îi ajunse din. urmă caleașca contesei. Doamna - 
deschise portiera, se strecură înăuntru, îl salută încă o 
dată pe însoțitorul ei, și caleașca porni. 

În timpul acesta tâlharii şi prinșii lor ajunseră la locul 
de popas al bandei. Porniră în goană prin pădure, pe 

poteci neumblate. Călăreau tăcuțţi, fără să schimbe un 
cuvânt cu prinșii. Erau zgârciţi la vorbă și între ei, căci 
abia scoteau din când în când câte o șoaptă, atunci când 
trebuiau s-o ia pe alt drum. 

In sfârșit se opriră la gura unei râpe și descălecară. 
Căpetenia tâlharilor îi ajută giuvaergiului să coboare de 
pe cal, cerându-i iertare că fuseseră nevoiţi să călărească 
atât de -repede și întrebându-l dacă doamna contesă nu 
obosise prea tare. 

Felix îi răspunse cât se poate de drăgălaș că voia să 
se odihnească, iar căpetenia tâlharilor îi dădu braţul ca 
sa-l conducă spre ascunzișul lor. O luară pe un povârniș 
prăpăstios, de-a lungul unei poteci atât de înguste și de 
repezi, incât tâlharul trebui să se sprijine de câteva ori pe 
contesă, ca să nu cadă în prăpastie. În sfârșit, ajunseră: 
La lumina palidă a răsăritului Felix văzu o văgăună 
ingustă — să tot fi avut vreo sută de pași — scobită într-o 
stâncă, ale cărei margini se înălțau asemenea unei clădiri. 
Acolo se aflau vreo şapte- opt bordeie intocmite din 
scânduri și bârne. Câteva femei rufoase se uitau curioase 
la ei din pragul bordeielor. Doisprezece dulăi, înconjurați 
de o sumedenie de căţei, se repeziră la noii veniţi, urlând 
și schelâlâind. Căpetenia tâlharilor o conduse pe așa-zisa 
contesă in cea mai bună din aceste colibe, spu nându-i că 
e.rezervată anume pentru ea. Felix îl rugă pe talhar să 
îngăduie ca vânătorul și studentul să-i țină companie 
ceea ce acesta incuviinţă. 

in bordei se aflau piei de căprioară și rogojini, dar 
nici un scaun. În locuința aceasta, rânduită pasămite 
pentru pretențiile unei contese, se mai găseau câteva 
urcioare și blide din lemn, o pușcă veche de vânătoare, 
iar intr-un colț, ceva ce nu se putea numi pat — un 
culcuș intocmit din câteva scânduri și acoperit cu niște 
velinţe de lână. Abia după ce rămaseră singuri în acea 
îincâpere sărăcăcioasă, cei trei prinşi își dădură seama în 
ce situaţie neplăcută se aflau. Felix nu se căia nici o clipă 
că se purtase atât de nobil, dar teama de ceea ce se va 
întâmpla când va fi descoperit îl făcu să izbucnească în 
vaiete. Atunci, vânătorul se apropie repede de el, 
șoptindu-i: 

— Pentru numele lui Dumnezeu, taci, dragul meu! 
Crezi că nu suntem supravegheați? i 

— Orice cuvânt, orice- intonatie a glasului tău ar 
putea să trezească bănuieli, adăugă studentul. 

Vrând-nevrând, Felix își înăbuși plânsul. 

— Vă rog să mă credeți, domnule vânător, zise el, că 
nu plâng fiindcă mi-ar fi teamă de tâlhari sau pentru că 
m-ar speria bordeiul ăsta nenorocit, ci din altă pricină. 
Dacă doamna contesă ar uita ce i-am spus în grabă, n-aș 
mai fi decât un hoț de rând, un om nenorocit pe toată 
viaţa. 

— Dar de ce te temi? îl întrebă vânătorul, mirat de 
purtarea tânărului, care se dovedise până atunci atât de 
curajos și de dârz. 

— Ascultați-mă și-o să-mi dați dreptate, răspunse 
Felix. Tatăl meu a fost un giuvaergiu iscusit în orașul 
Nurnberg, iar mama mea a fost pe vremuri jupâneasă la o 
doamnă contesă. Când s-a măritat cu tatăl meu, doamna 
contesă la care slujise mama i-a dat o zestre frumoasă și 
după aceea a avut tot timpul grijă de părinţii mei. Când 
m-am născut eu, m-a botezat și mi-a dat o mulţime de 
daruri. Mama și tatăl meu au murit unul după altul, răpuși 
de o molimă, iar eu am rămas orfan, fără nici un ajutor. 
Aș fi fost silit să intru într-un orfelinat, dacă naşa mea, 
auzind de nenorocirea care mă lovise, nu mi-ar fi purtat 
de grijă și nu m-ar fi ajutat să învăţ carte. Când m-am 
făcut mai mare, m-a întrebat printr-o scrisoare dacă 
voiam să învăţ meseria tatălui meu. Eu am răspuns că 
voiam acest lucru și am intrat ucenic la un meșter din 
Wurzburg. Fiind îndemânatic la lucru, am căpătat în 
scurtă vreme patalamaua de calfă și m-am pregătit să 
plec la drum. 

l-am scris nobilei mele nașe, iar ea mi-a răspuns fără 
întârziere că-mi dă dânsa banii de drum. Mi-a mai trimis 
și niște nestemate, cu rugămintea de a-i face din ele niște 
giuvaeruri frumoase, pe care să i le duc ca o dovadă a 
măiestriei mele, după care îmi va da banii de-drum. N-o 
văzusem niciodată pe nașa mea și vă puteți închipui cu 
câtă bucurie am așteptat s-o cunosc. Am lucrat zi și 
noapte la giuvaeruriie alea, care au ieșit nespus de 
frumoase și de delicate. Chiar și meșterul meu a fost 

încântat de ele. Când le-am terminat, le-am aşezat în 
fundul traistei, mi-am luat rămas bun de la meșter și am 
pornit spre castelul nobilei mele nașe. Și uite că acum, 
urmă Felix, izbucnind în lacrimi, mi-au ieșit în cale 
nelegiuiții ăștia și mi-au năruit toate nădejdile. Dacă 
contesa îmi pierde giuvaerurile sau uită ce i-am spus și 
aruncă desaga mea ponosită, cum o să mai dau ochii cu 
nașa mea? Cum să dovedesc cine sunt? Cum să-i mai 
înapoiez pietrele scumpe? Înseamnă c-am pierdut și banii 
de drum, și mai sunt și un om nerecunoscător, care a 
irosit bunurile altuia. Cine o să creadă povestea asta 
ciudată? 

— In privința asta, n-avea nici o grijă, răspunse 
vânătorul. Sunt convins că doamna contesă nu va pierde 
giuvaerurile și, dacă s-ar întâmpla așa ceva, ea l-ar 
răsplăti cu prisosință pe omul care a scăpat-o din 
primejdie și-i va da o mărturie în scris despre cele 
petrecute. Acum ne ducem să dormim și noi câteva 
ceasuri. După o noapte atât de zbuciumată, ai și 
dumneata nevoie de odihnă. Când ne sculăm, mai stăm 
de vorbă, ca să uităm de necazuri, sau mai bine ca sā 
chibzuim cum să scăpăm de aici. 

Cei doi plecară, iar Felix, încercă să urmeze sfatul 
“vânătorului. 

După câteva ceasuri, vânătorul se întoarse cu 
studentul și îl găsi pe tânărul lui prieten odihnit și voios. 
El îi povesti giuvaergiului că mai-marele tâlharilor îi 
spusese să aibă mare grijă de contesă și-i poruncise unei 
femei care locuia într-unul din bordeie să-i aducă 
doamnei o cafea și să-i stea la îndemână, ca s-o 
slujească cu tot ce avea nevoie. Ei se hotărâră să n-o 
primească, pentru a putea sta netulburaţi împreună. In 
bordei intră însă o femeie, aducând prânzul și întrebând 
cu ce putea fi de folos. Felix îi făcu semn să plece și, 
fiindcă femeia șovăia, vânătorul o alungă. Rămânând 
singuri, studentul povesti ce văzuse prin tabăra tâlharilor. 

— Bordeiul în care iocuiţi, prea frumoasă contesă, 
zise el, pare să fie al căpeteniei tâlharilor. Nu-i prea mare, 
dar e mai arătos ca celelalte. În văgăună mai sunt încă 
șase bordeie în care locuiesc femei și copii. Rareori 

rămân aici mai mult de șase tâlhari. Unul stă de pază în 
apropierea bordeiului, celălalt stă jos, la capătul potecii 
de unde începe povârnișul, iar al treilea străjuiește sus, la 
marginea văgăunii. Străjile se schimbă din două în două 
ceasuri. Paznicii sunt însoțiți de câte doi dulăi și toți 
veghează cu atâta strâșnicie, că nu poți să faci un pas 
afară din bordei, fără să te latre câinii. 

— După ce m-am odihnit, mi-a mai venit inima la loc 
și voi mă mâhniţi acum din nou, ripostă Felix. 

— Nu-ţi pierde nădejdea. Dacă te temi de trădare, 
mai bine să vorbim despre altceva, să nu ne mai amărâm 
degeaba. Domnule student, la han ai început o poveste. 
Spune-o mai departe, fiindcă avem destul timp. 

„— Nu-mi amintesc unde am rămas, răspunse tânărul. 

— Povestea se numea: Inimă rece şi ai ajuns acolo 
unde cârciumarul și ceilalți jucători l-au zvârlit afară pe 
Peter Cărbunarul. 

— Da, da, mi-aduc aminte, încuviință studentul. 
Atunci, dacă vreţi să urmez, ascultați! 


INIMĂ RECE 


(Partea a doua) 


Luni dimineaţă, când Peter veni la sticlărie, îi găsi 
acolo nu numai pe lucrători, ci și pe alţi oameni, la care 
lumea nu se prea uită cu drag, adică portărelul și trei 
aprozi de la judecătorie. Funcţionarul îi ură bună 
dimineața, vru să ştie cum a dormit, pe urmă scoase la 
vedere un catastif gros, în care se aflau înscrise toate 
datoriile lui Peter. 

— Puteţi să plătiţi, ori nu? întrebă funcţionarul 
privind aspru la el. Și nu lungiţi vorba, că n-am timp de 
pierdut. Până la turn sunt trei ore bune de mers. 

Lui Peter îi pieri curajul. Mărturisi că nu mai are nici 
un sfant şi lăsă pe seama funcţionarului să prețuiască 
locuința, ograda, sticlăria, grajdul, trăsura și caii; și, în 
vreme ce protărelul cu aprozii umblau de colo-colo, 
măsurând şi prețuind, Peter chibzuia că nu-i tocmai 
departe până la Dâmbul cu brazi: „Nu m-a ajutat ala mic, 
își zicea el, atunci îmi încerc norocul cu namila.“ Fără să 
se codească prea mult, porni spre Dâmbul cu brazi, în 
fuga mare, de parcă aprozii ar fi alergat pe urmele lui. 
Trecând. în grabă pe lângă locul unde vorbise întâia oară 
cu Omulețul-de-sticlă, i se păru că o mână nevăzută dă 
să-l oprească; dar Peter se smulse și fugi într-un suflet 
până la hotarul de care își aminti numaidecât. Abia ce 
rosti gâfâind: „Michel Olandezul! Domnul Michel!“ că și 
răsări în fața lui plutașul cel uriaș, cu o rangă în mână. 

— Ai venit? rosti acesta zâmbind. Au vrut să scoată 
pielea de pe tine, să te vândă celor care ţi-au dat cu. 
împrumut? Ei, fii liniștit! Toată năpasta ţi se trage de la 
piticul de sticlă, schismașul și fățarnicul! Când faci un 
dar, apoi dar să fie, nu cu ţârâita, ca zgârcitul ăla. Hai 
până acasă la mine, adăugă Michel îndreptându-se spre 
pădure, să vedem dacă facem târgul. 

„Târgul? gândi Peter. Ce-ar putea să-mi ceară, ce-aș 
putea să-i dau în schimb? Vrea să-i slujesc, ori ce alta?“ 

Merseră cât merseră, la deal, pe o potecă povârnită, 
când deodată Peter se trezi pe buza unei prăpastii 
adânci, întunecate. Michel Olandezul cobori pe peretele 
stâncos, de parcă ar fi călcat ușurel pe o scară de 
marmură. Pe urmă, Peter fu cât pe-aci să leșine, căci — 
“ajuns pe fundul prăpastiei  — Michel crescu înalt cât o 
turlă de biserică și îi întinse un braț lung cât sulul de la 
războiul de țesut, având la capăt o mână lată ca masa de 
la cârciumă. | 

— Şezi pe mâna mea, ţine-te de degete și n-o să 
cazi! strigă Michel Olandezul cu o voce care suna de jos 
cum sună clopotul la morți. 

Tremurând, Peter ascultă porunca, se așeză pe mâna 
uriașului și se ținu de degetul cel gros. Coborâșul era 
“lung, din adânc în mai adânc, totuși Peter, spre mirarea 
lui, văzu că nu se întunecă deloc: dimpotrivă, prăpastia 
parcă se umplea tot mai mult de lumina zilei, până ce 
ochiul n-o mai putu răbda. Pe măsură ce Peter cobora, 
Michel Olandezul scădea la statură, iar jos de tot avea din 
nou înfățișarea de mai înainte și stătea în fața unei case 
nici mai bună nici mai rea decât casele țăranilor înstăriți 
din Pădurea Neagră. Odaia unde intrară nu se deosebea 
în nici un fel de odăile obișnuite, doar că părea 
singuratică. Ornicul de lemn agăţat în perete, soba de 
olane, lavițele late, sculăria înșirată pe polite — toate 
arătau ca și în alte părți. Michel îl pofti să ia loc la masa 
cea lungă, ieși apoi și se întoarse curând cu un ulcior de 
vin și cu pahare. Turnă vinul și începu să vorbească 
despre bucuriile vieţii, despre ţări străine, despre orașe 
minunate, despre râuri și fluvii, încât Peter, simțind că-l 
încearcă dorul după atâtea frumuseți, i-o și spuse 
deschis. lar acesta vorbi: 


BASME 289 


— Chiar dacă trupul ţi-a fost plin de putere și 
îndrăzneală și ai vrut să întreprinzi ceva, totuşi câteva 
băâtâi ale inimii tale proaste te-au făcut să tremuri. Și 
apoi, gândul la onoarea rănită, mâhnirea sufletului — de 
ce s-ar sinchisi un băiat isteț de asemenea fleacuri? Ai 
simțit cumva că te doare capul când ţi-au spus deunăzi 
şarlatan și ticălos? Te-a durut cumva burta când a venit 
portărelul să te arunce din casă? Spune, spune cinstit: ce 
te-a durut? 

— Inima, raspunse Peter ducându-și mâna în dreptul! 
inimii, căci i se părea că bate cu teamă și nu-și mai 
găsește locul în piept. 

— Nu te supăra că-și spun, dar ai risipit multe sute 
de guldeni printre cerșetori și alți netrebnici. Și ce folos 
ai tras? Ei ţi-au urat în schimb fericire și sănătate. Mă 
rog, și te-ai făcut mai sănătos din asta? Puteai să ţii un 
medic : numai cu jumătate din banii aruncaţi în vânt. 
Fericire? Bună fericire, când te alungă din casă și ţi-o 
scoate la mezat! Și ce te îndemna să bagi iute mâna în 
buzunar când vreun cerșetor întinde pălăria lui 
zdrenţuită? Inima, iarăși inima! Nicidecum -ochii, limba, 
mâinile sau picioarele! Doar inima! Cum s-ar zice, ai pus 
prea mult la inimă. 

— Dar cum să fac altfel? Îmi dau chiar acum silinţa 
să o stăpânesc, totuși bate și mă doare. 

— Păi tu, biet nevoinic, firește că nu poţi face nimic, 
spuse Michel râzând. Dar ia dă-mi mie lucruşorul ăla care 
ticăie și să vezi ce bine o să te simți! 

— Să-ţi dau inima mea? strigă Peter îngrozit. 
Înseamnă să mor pe loc. Asta nu, niciodată! 

— Ai muri într-adevăr dacă te-ar tăia vreun chirurg 
de-ai voştri și ţi-ar scoate inima din piept. Dar cu mine-i 
altceva. Poftim, intră şi o să te convingi! 

Cu aceste cuvinte, Michel Olandezul se ridică, 
descuie ușa unei cămări și îl conduse pe Peter înăuntru. 
Când flăcăul trecu peste prag, inima i se strânse dureros, 
dar el n-o luă în seamă, căci o priveliște neașteptată și 
grozavă se deschise în faţa lui. Pe mai multe rafturi de 
lemn se înșirau borcane de sticlă, umplute cu o licoare 
străvezie, și în fiecare borcan era câte o inimă; de 

asemenea, pe fiecare borcan era lipită o hârtie cu câte un 
nume; Peter citi din curiozitate; se aflau aici inima 
portărelului din F., inima lui Ezechiel-cel-gros, inima 
vestitului Rege al dansului, inima pădurarului-șef; se mai 
găseau aici şase inimi de cămătari, opt de ofiţeri 
recrutori, trei de samsari — într-un cuvânt, o adevărată 
colecţie a celor mai suspuse inimi din acel ţinut, pe o 
întindere de douăzeci de ore de mers. : 

— Priveşte, vorbi Michel Olandezul, ăștia toţi s-au 
lepădat de teama și de grijile vieţii! Nici o inimă de-aici 
nu mai bate înfricoșată ori mâhnită, iar foștii lor stăpâni 
se simt tare bine că au scăpat de musafirul care le 
tulbura casa. 

— Şi ce poartă acum în piept? întrebă Peter, aproape 
năuc de câte i-a fost dat să vadă. 

— Asta! răspunse Michel Olandezul și scoase 
dintr-un sertar o inimă de piatră. 

— Cum? O inimă de piatră? spuse cutremurat Peter 
și pielea i se încreți. Ascultă, domnule Michel, asta 
trebuie că e rece în piept. 

— Desigur, însă e o răceală plăcută. Adică, de ce ar 
fi inima caldă? larna, căldura ei nu-ți ajută la nimic, mai 
degrabă te încălzește un rachiu bun de cireșe; iar vara, 
când totul e arșiţă și foc, nu-ţi închipui cum te răcorește 
o asemenea inimă. Pe urmă, cum spuneam, nici tu frică, 
nici tu groază, nici tu milă neroadă, nici tu alte suferinţe 
și zdruncinări. Zi 

— Şi asta-i tot ce ai să-mi dai? întrebă Peter mâhnit. 
Eu trăgeam nădejde la bani și când colo vrei să mă 
procopsești cu o piatră. j 

— Mă rog, după socoteala mea, cred că te-ai 
- mulțumi la început cu o sută de mii de guldeni. Dacă te 
arăţi dibaci, poţi să ajungi în curând milionar. 

— O sută de mii? strigă fericit sărmanul cărbunar. 
Păi atunci, nu mai zvâcni atât de iute ici în piept? Ne 
socotim noi îndată! Bine, Michel, dă-mi piatra și banii și 
ia-mi-o pe neastâmpărata asta de inimă. 

— Am bănuit eu că ești băiat cu cap, vorbi Michel 
zâmbind prietenos. Haide să mai bem un rând și pe 
urmă-ți număr, banii. 

Astfel, intrară din nou în odaie și se puseră pe băut și 
bāură până ce Peter căzu într-un somn adânc. 


Peter cărbunarul se trezi la sunetul voios al 
poștalionului și ce să vezi! Se afla într-o caleașcă 
frumoasă, pe un drum larg şi, aplecându-se afară, zări 
îndărătul lui Pădurea Neagră, răspândită pe albastre 
depărtări. Mai întâi nu-i veni să creadă că el însuşi șade 
in caleașcă, fiindcă nici hainele nu mai erau cele pe care 
le purtase în ajun. Dar în curând își aminti totul cu atâta 
limpezime, încât orice îndoială pieri și Peter îşi zise 
bucuros: „Ei da, sunt cărbunarul Peter Munk, asta-i 
limpede, nu-i nimeni altul.“ 

Se mira că nu-l încearcă nici o tristețe, acum, când 
părăsea întâia oară tihna patriei sale, a pădurilor, în care 
a trăit atâția ani; chiar și atunci când se gândea la 
maică-sa, rămasă în mizerie, fără ajutor, nu putea stoarce 
din el baremi o lacrimă ori un suspin; căci îl stăpânea 
nepâsarea întru toate. „Păi da, cugetă el, lacrima, 
suspinul, dorul de casă, duioșia, astea vin de la inimă, or 
eu, mulțumită lui Michel Olandezul, am o inimă rece, de 


Işi duce mâna la piept. Acolo era liniște; nimic nu 
mișca. „Dacă și-a ţinut tot așa cuvântul în ce privește 
suta de mii de guldeni, atunci știu că mi-ar prii“, îşi zise 
Peter și începu să caute prin caleașcă. Găsi tot felul de 
veșminte, cum nici n-ar fi visat, însă banii nicăieri. Până 
la urmă, descoperi totuși o geantă cu multe mii de 
taleri-aur și înscrisuri pentru bănci din toate marile orașe. 
„Așadar, s-a făcut, mi s-a împlinit voia“, gândi el. Se 
iPlâni într-un colț al caleștii, și mână şi dă-i în lumea 
argă. 

Călători doi ani, uitându-se din caleaşcă ba la dreapta, 
ba la stânga, în susul caselor; când se oprea, nu vedea 
decât tăblița de pe cârciumă; apoi umbla prin oraș, în 
lung, în lat, cerând să i se arate cele mai plăcute lucruri. 
Dar nimic nu-l mișca, nu-l bucura; nici un tablou, nici o 
clădire, nici o muzică, nici un dans; inima lui de piatră nu 
se înfiora, ochii şi urechile își pierduseră orice simț al 

frumosului. Nu-i rămăsese din plăceri decât mâncarea, 
băutura și somnul. Astfel își ducea viața, călătorind prin 
lume fără rost, trecându-și timpul cu mâncarea Și- 
dormind de plictiseală. Uneori, ce-i drept, își mai amintea 
de vremea când, băiat sărac, nevoit să-și agonisească 
traiul prin muncă, fusese totuși mai vesel şi mai fericit. 
Pe-atunci, priveliștea văii însorite, sunetul muzicii și al 
glasului omenesc îl desfătau; pe-atunci, se bucura ore 
întregi la gândul că. în curând trebuie să pice maică-sa, 
cu mâncarea aceea simplă, și îi va așterne masa lângă 
cuptorul de cărbuni. Amintindu-și de trecut, i se părea 
foarte curios că acum nici măcar să râdă nu putea, el 
care odinioară izbucnea în râs la cea mai mică glumă. 
- Când alţii râdeau cu poftă, el abia de-și desena un 
zâmbet șters, căci inima lui rece nu știa de veselie. 
Într-adevăr, Peter se simțea tare liniștit; de mulțumire însă 
nici vorbă nu putea fi. Până la'urmă nu dorul, nici 
suferința depărtării, ci pustietatea, scârba, viața fără 
bucurii îl îndemnară să se întoarcă acasă. Când trecu de 
Strassburg şi zări din nou pădurea umbroasă a patriei, 
când văzu iar staturile acelea vânjoase, feţele deschise, 
cinstite, ale oamenilor din Pădurea Neagră, când auzi 
glasurile lor puternice, adânci, dar cu sunet plăcut — 
atunci Peter îşi duse repede mâna la inimă; căci se părea 
“că sângele îi curge mai năvalnic în trup și că va fi să se 
bucure și să plângă totodată. Dar ce gând aiurea și fără 
temei! Doar avea inimă de piatră și pietrele sunt moarte, 
nu. râd, nu plâng! 
Primul drum îl făcu la Michel Olandezul, care îl primi în 
felul lui politicos. | 
— Michel, am călătorit și le-am văzut pe toate, îi 
spuse Peter, însă toate sunt fleacuri și m-am plictisit. 
Piatra pe care o port în piept mă apără de multe, nu-i 
vorbă. Nu mă zbucium, nu mă întristez; dar nici nu mă: 
bucur şi o duc aşa de parcă aș trăi numai-pe jumătate. 
Nu s-ar putea ca inima asta de piatră să simtă niţeiuș? 
Ori mai bine dă-mi inima cea veche! M-am obișnuit cu ea 
timp de douăzeci şi cinci de ani și, chiar dacă mai făcea 
câte o năzbâtie, era totuşi o inimă voiasă și sprintenă. 
Uriașul pădurii se porni pe un râs greu și răutăcios. 
Apoi răspunse: i 


| 

— Când vei muri, Peter Munk, atunci n-o să-ți 
lipsească. Atunci vei primi din nou inima ta moale, 
mișcătoare și vei putea să simţi ce-o fi să simţi, bucurie 
sau durere. Dar aici, sus, n-o mai capeţi înapoi. Ascultă, 
Peter, de călătorit ai călătorit, numai că ţi-ai dus viaţa în 
așa fel încât nu putea să-ţi fie de folos. Așează-te undeva 
în pădure, clădește-ți casă, ia-ți nevastă, sporeşte-ţi 
averea, că doar nimic alta decât munca ţi-a lipsit. Din 
lene ai dat în plictiseală și acum îţi verși necazul asupra 
unei inimi nevinovate. 

Peter găsi că Michel are dreptate în ce privește lenea 
Și își puse în gând să ajungă și mai bogat, din ce în ce 
mai bogat. Michel îi mai dădu încă o sută de mii guldeni 
și se despărțiră ca buni prieteni. 

Curând se răspândi prin Pădurea Neagră zvonul că 
Peter Munk cărbunarul, sau Peter-jucătorul, s-ar fi întors 
și că ar fi încă și mai bogat decât fusese altădată. Și 
oamenii se purtară iarăși cum se poartă. Când ajunsese 
la sapă de lemn, îl dăduseră pe ușă afară, în plină zi; 
acum, când își: făcu intrarea într-o după-amiază de 
duminică, toată lumea veni să-i strângă mâna, să-i laude 
calul, să-l întrebe cum a călătorit; iar când se puse din 
nou la joc cu Ezechiel-cel-gros, jucând pe taleri din cei 
mașcaţi, oamenii îl cinstiră mai mult ca oricând. Acum nu 
se mai ținea de sticlărit, ci o făcea pe negustorul de 
lemne; dar asta, numai de ochii lumii; căci de fapt se 
îndeletnicea mai ales cu comerțul de grâne și cu camăta. 
Jumătate din Pădurea Neagră ajunse cu timpul să-i fie 
datoare. Nu împrumuta bani decât cu dobândă grasă, ori 
vindea grâul cu preţ întreit nevoiașilor care nu-l puteau 
plâti pe loc. Portărelul îi era acum prieten la cataramă: 
când cineva nu-i vărsa domnului Peter Munk banii la zi, 
pornea călare, cu gealaţii săi, preţuia casa și ograda 
bietului datornic, scotea totul la mezat, alunga tată, 
mamă și copil în pădure. La început, bogătanul de Peter 
avu dintr-asta oarecare neplăceri. Sărmanii oameni, 
prădaţi de lucrușoarele lor, năvăleau grămadă la ușa lui: 
bărbații îi cereau îndurare; femeile dădeau să-i moaie 
inima de piatră; copiii plângeau după un coltuc de pâine. 
Dar după ce făcu rost de câţiva dulăi zdraveni, amuţi și 

mieunatul ăsta de pisici, cum îi zicea el. Fluiera și 
asmuţea câinii asupra liotei de cerșetori, care fugeau 
care încotro, -țţipând. Cel mai mare necaz îl avea din 
partea „bătrânei“. Și aceasta nu era alta decât doamna 
Munk, mama lui Peter. După ce îi vânduseră casa și 
acareturile, femeia căzu în mare nevoie, iar fiul, întors în 
țară bogat, nu se mai sinchisea de soarta ei. Așa că 
venea din când în când la pragul casei lui, bătrână, slabă, 
bolnavă, rezemată într-un toiag. Nu îndrăznea să intre, 
căci o alungase într-un rând; dar o durea în suflet că 
trebuia să-și ducă traiul din mila altor oameni, când 
propriul ei fiu ar fi putut să-i înlesnească o bătrâneţe fără 
griji. La vederea chipului palid și atât de cunoscut, a 
ochilor rugători, a mâinii ofilite, întinse după ajutor, a 
umerilor lăsaţi, inima rece a fiului nu se cutremura. Când 
bătrâna ciocănea sâmbătă seara 'la ușa lui, Peter se 
încrunta, scotea un gologan, îl înfășura într-o hârtie și 
poruncea unui slujitor să i-l dea pe fereastră. Auzea 
glasul tremurător, care îi mulțumea și îi dorea fericire în 
viață; o auzea cum pleacă tușind, cu pașii târșiți, dar nu 
se gândea decât la gologanul pe care îl cheltuise fără 
rost. 

În sfârșit, chibzui că e timpul să se însoare. Știa că 
orice tată din Pădurea Neagră i-ar fi dat bucuros pe 
fiică-sa. Însă Peter alerga greu. Voia şi de astă dată ceva 
pe măsura norocului și a minţii lui. De aceea, cutreieră 
călare toată Pădurea Neagră, privi aici, privi colea și nici 
una dintre frumoasele locului nu i se păru destul de 
frumoasă. Până la urmă, după ce căută zadarnic prin 
toate sălile de dans, auzi cum că cea mai frumoasă și mai 
vrednică din Pădurea Neagră ar fi fata unui țapinar. 
Trăiește tăcută şi retrasă, se îngrijește cu hărnicie și 
pricepere de casa părintească și nu se arată la dans nici 
măcar de Florii sau în zilele de hram. Aflând de această 
minune a Pădurii Negre, Peter hotărî să se ducă la pețit și 
porni. călare spre coliba ce-i fusese arătată. Tatăl 
frumoasei Lisbeth îl primi pe nobilul domn cu uimire și se 
uimi și mai mult când auzi că-l are în față pe 
Peter-cel-bogat şi că acesta vrea să-i fie ginere. Nu 
cumpăni lungă vreme, căci îşi zise că va scăpa în acest 

fel de sărăcie și necaz. Se învoi deci fără s-o mai întrebe 
și pe frumoasa Lisbeth care, de cuminte ce era, nu se 
împotrivi și în curând ajunse doamna Peter Munk. 

Dar nu avu parte sărmana de lumina ce o visa. Se 
știa pricepută la gospodărie, ci nu izbutea să-i intre în 
voie domnului Peter Munk! li era milă de săraci Şi, fiind 
nevastă de om bogat, credea că nu păcătuieşte dăruind 
câte un bănuţ cerșetoarelor sau întinzând câte un păhărel 
de rachiu bătrânilor nevoiaşi. Dar când domnul. Peter o 
prinse într-o zi, strigă la ea cu mânie, sfredelind-o din 
ochi: i 
— De ce îmi risipești averea pe golani şi pierde-vară?. 
Mi-ai adus tu ceva în casă de te încumeți la dărnicie? 
Toiagul de cerșetor al lui tată-tău nu e bun nici măcar 
să-mi încălzesc supa, iar tu arunci banii ca şi când ai fii 
prințesă! Doar o dată să te mai prind, c-apoi îmi simţi tu 
mâna! 

Frumoasa Lisbeth plângea în odaia ei din pricina 
soțului atât de aspru și de multe ori își zicea că mai bine 
ar trăi în coliba săracă a tatii decât în casa lui 
Peter-cel-bogat, zgârcit și fără inimă. Ah, 'să fi știut că 
soţul ei are inimă de piatră, că nu e în stare să iubească 
pe nimeni, nici pe ea, nici pe ceilalți, atunci poate că nu 
s-ar fi mirat așa de mult! Destul că, de câte ori şedea în 
prag și zărea trecând un cerșetor, care se ruga de ea cu 
pălăria întinsă, Lisbeth închidea ochii să nu vadă mizeria 
Și strângea pumnii ca nu cumva, pe negândite, să vâre 
mâna în buzunar și să scoată un bânuț. Așa se brodi că, 
până la urmă, îi ieși buhul în toată Pădurea Neagră că ar 
fi mai zgârcită chiar și decât Peter Munk. Dar într-o Zi, 
frumoasa Lisbeth se așeză din nou în fața casei; torcea și 
cânta un viers; se simțea veselă, pentru că afară timpul 
era frumos, iar domnul Peter ieșise călare în câmp. 
Deodată, zări pe cărare un omuleţ, cărând un sac mare Și 
greu, încât se auzea de departe cum gâfâie. Privindu-l, 
Lisbeth își zise că un bătrânel atât de pirpiriu n-ar trebui 
să care asemenea poveri. Între timp, acesta se apropie 
icnind, poticnindu-se și când ajunse în dreptul doamnei 
Lisbeth, mai că se prăbuși sub greutatea sacului. 

— Ah, doamnă, rosti el, aveţi bunătatea și daţi-mi un 
strop de apă! Nu mai pot, simt că mă prăpădesc. 

— La anii dumneavoastră nici n-ar trebui să cărațţi 
atâta, răspunse Lisbeth. 

— Ei da, oftă omuleţul, dacă nu m-ar sili nevoia să 
fiu slugă de povară, ca să-mi ţin zilele. O doamnă bogată 
ca dumneavoastră nici nu-și închipuie ce dureroasă e 
sărăcia și ce mult face o gură de apă rece în arșița asta. 

Când auzi ce auzi, Lisbeth intră iute în casă, luă un 
ulcior de pe poliţă și îl umplu cu apă proaspătă; dar când 
ieşi şi îl văzu mai de aproape cum șade sfârșit, 
neputincios, pe sacul lui, atunci mila o pătrunse adânc în 
inimă; știind că soțul nu-i acasă, puse ulciorul cu apă 
deoparte, turnă vin într-un pahar, așeză pe gura paharului 
o pâinițţă de secară și le duse bătrânului. 

— Ah, un picuș de vin, la anii ce-i aveţi, Oo să vă 
prindă mai bine decât apa, vorbi ea. Dar nu beţi dintr-o 
dată și mai mâncaţi din pâine! 

Omuleţul o privi cu mirare și lacrimi mari se iviră în 
ochii lui bătrâni. Bău și grăi: 

— Am trăit mult, dar n-am întâlnit decât puțini 
oameni atât de milostivi, care îţi întind darul cu atâta 
drăgălășenie și din toată inima, doamnă Lisbeth. Pentru 
asta veţi avea parte de fericire. O astfel de inimă nu 
rămâne fără răsplată. | 

— Da! Şi răsplata o primeşti pe loc! se auzi un glas 
răstit și, când .întoarseră capetele, văzură că e domnul 
Peter, furios și roșu la față. Până şi vinul meu din poamă 
aleasă îl dai la cerșetori? adăugă el răcnind. Şi paharul 
meu îl duci la buzele vagabonzilor!? Na! Poftim răsplata! 

Lisbeth îi căzu la picioare şi îl rugă s-o ierte; dar 
inima de piatră nu știa de milă; Peter râsuci cravașa pe 
care o ţinea în mână și, cu mânerul de abanos, o lovi pe 
nevastă-sa drept în frunte, așa de rău, încât biata femeie 
se prăbuși moartă în braţele bătrânului. Dându-și seama 
de ce-a făcut, parcă-l încercă o clipă remușcarea, se 
aplecă să vadă dacă mai zvâcnește viaţa în trupul ei; dar 
omuleţul rosti cu vocea lui binecunoscută: 

— Nu te mai trudi, Peter, cărbunarule! A fost cea mai 
frumoasă și mai gingașă floare din Pădurea Neagră. Tu ai 
strivit-o şi nu va mai înflori nicicând. 


— 

Lui Peter îi fugi sângele din obraz. El vorbi: 

— Va să zică dumneata ești, domnule vistiernic? Acu’ 
ce s-a întâmplat, s-a întâmplat, că aşa a fost să se 
întâmple. Nădăjduiesc însă că nu mă vei arăta la 
judecătorie drept ucigaș. 

— Ticălosule! răspunse Omuleţul-de-sticlă. La ce 
mi-ar folosi dacă ţi-aș duce la spânzurătoare învelișul 
muritor? Nu de judecata pământeană să te temi, ci de 
altele, mai aspre, căci ţi-ai vândut inima necuratului. 

— Și dacă mi-am vândut-o, strigă Peter, atunci nu-i 
nimeni vinovat decât vistieria ta înșelătoare. Tu, spirit 
viclean, m-ai dus pe calea pierzării, m-ai silit să caut 
ajutorul altcuiva și de aceea porți întreaga răspundere. 

Dar abia isprăvi, că Omuleţul începu să crească, să 
se umfle, se făcu mare și lat, ochii ajunseră cât farfuriile, 
gura părea un cuptor încins din care izbucnea flăcări. 
Peter câzu în genunchi și, în ciuda inimii lui de piatră, 
tremura tot ca un plop tremurător. Cu gheare de uliu, 
duhul pădurii îl prinse de grumaz, îl răsuci ca într-un 
vârtej de frunze uscate și îl zvârli apoi la pământ de-i 
trosniră coastele. 

— Râma pământului! răcni el cu glas de tunet. 
Numai să vreau, și te zdrobesc pe loc. Fiindcă te-ai purtat 
ca un nelegiuit față de stăpânul pădurii! Dar întru cinstea 
acestei femei moarte, care m-a hrănit și mi-a dat de băut, 
iți las un răgaz de opt zile. Dacă nu apuci pe calea cea 
bună, vin din nou și îți spulber mădularele, și o să apui în 
bezna păcatului tău. 


Era de acum seară când niște bărbaţi în trecere 
gâsiră pe bogătașul Peter Munk lungit la pământ. Îi 
intoarseră pe toate fețele, să vadă dacă mai răsufia: dar 
mult timp încercările lor fură în zadar. Până la urmă, unul 
din ei intră în casă, aduse apă și îl stropi. Peter trase 
adânc aer în plămâni, gemu, deschise ochii, se uită lung 
în jurul său și întrebă de doamna Lisbeth; dar nimeni n-o 
zărise. Peter mulțumi oamenilor pentru ajutor, se târî 
până-n casă și căută peste tot; Lisbeth nu era nici în 

pivniţă, nici în pod și, ceea ce dânsul ținuse drept un vis 
urât, nu era decât tristul adevăr. Stând așa, de unul 
singur, îi trecu prin cap o sumedenie de gânduri ciudate. 

Nu-i era teamă de nimic, că doar avea inimă de 
piatră. Totuși, gândind la moartea soţiei, îi venea în minte 
propriul lui sfârșit, cât de împovărat va fi să plece din 
lume, tare împovărat de lacrimile săracilor, de blestemele 
lor, care nu izbutiseră să-i moaie inima, de jalea celor 
aflaţi la nevoie, asupra cărora asmuţise câinii, de tăcuta 


suferință a mamei, de sângele frumoasei și blândei 


Lisbeth. Şi cum ar fi putut să dea socoteală bătrânului ei 
părinte, dacă ar fi venit și l-ar fi întrebat: „Unde-i fiica 
mea, nevastă-ta?“ Și cum l-ar fi putut scoate vinovat pe 
altul, pe stăpânul pădurilor, al apelor, al munţilor și al 
vieții omenești? i 

Toate astea îl chinuiau și în somn. Și un glas dulce 
parcă-l trezea mereu: „Peter, fă-ţi rost de o inimă caldă! 
Și când se deștepta, închidea iute ochii, fiindcă glasul 
părea să fie al bietei Lisbeth, care îl sfătuia într-acest fel. 

A doua zi, ca să mai scape de gânduri, se duse la 
cârciumă. Acolo îl găsi pe Ezechiel-cel-gros. Se așeză la 
masa lui, vorbiră ba una, ba alta, despre timpul senin, 
despre.război, despre biruri și, în cele din urmă, despre 
moarte, despre cum au murit unul ici, altul colea, pe 
neașteptate. Atunci, Peter îl întrebă pe Ezechiel ce crede 
el despre moarte și ce se întâmplă apoi. Ezechiel îi 
răspunse că trupul e culcat în mormânt, sufletul însă 
zboară fie sus la cer, fie jos, în iad. | 

— Înseamnă că și inima o bagă în mormânt? întrebă 
Peter curios. 

— Bineînţeles, o îngroapă și pe ea. 

— Dar când cineva nu mai are inimă? 

La aceste cuvinte, Ezechiel îl privi cu niște ochi 
cumpliți. £ gi 

— Ce vrei să spui? rânji el. Iti baţi joc de mine? Crezi 
că nu am inimă? 

— Ba cum să nu, inimă-i destulă, tare ca piatra, 
răspunse Peter. 

Ezechiel se uită la el fâstâcit, își plimbă ochii în jur să 
vadă dacă n-a auzit nimeni, apoi vorbi: 

— De unde știi? Ori poate nu-ţi mai ticăie nici ţie 
inima? : 

— Nu mai ticăie! Cel puţin nu aici, în pieptul meu, 
răspunse Peter Munk. Dar ia spune-mi, acum că m-ai 
înțeles, ce-o să se mai întâmple cu inimile noastre? 

— Ce-ţi pasă, frate? i-o întoarse Ezechiel râzând. 
Doar o să-ți duci viața pe pământ, și ajunge! Tocmai 
ăsta-i câștigul ce ni-l dau inimile reci. Ne scutesc de 
teama. unor gânduri înfricoșătoare. 

— E drept. Totuși, mai cuget. Și chiar dacă nu mai 
cunosc teama, totuși țin minte cum mă speria iadul când 
eram un băiețel nevinovat. 

— De, chiar bine de tot n-o să ne fie, îngădui 
Ezechiel. L-am întrebat odată pe un învățător și acela 
mi-a spus că, după moarte, inimile sunt cântărite, ca să 
se vadă cât atârnă păcatele. Cele ușoare se înalță, cele 
grele se scufundă. Așa că pietrele noastre cred că o să 
tragă mult la cântar. 

— Desigur, întări Peter. Și de multe ori nu mă prea 
simt la largul meu când. judec toate astea, în timp ce 
inima nici nu tremură, nici nu-i pasă. 

Astfel vorbiră cei doi fârtaţi. Dar în noaptea ce urmă, 
Peter auzi de cinci sau de șase ori glasul binecunoscut, 
care îi șoptea la ureche: „Peter, fă-ți rost de o inimă mai 
caldă!“ Nu-l munceau părerile de rău pentru omorul 
săvârșit, însă de fiecare dată când le spunea slugilor că 
Lisbeth ar fi plecat într-o călătorie, gândea în sinea lui: 
„Incotro să fi plecat?“ Șase zile petrecu astfel și noapte 
de noapte auzi glasul acela, care îi amintea de duhul 
pădurii și de grelele lui ameninţări. Dar în dimineaţa celei 
de-a șaptea zi, Peter sări din așternut și strigă: 

— Ei bine, vreau să-ncerc! N-oi putea să-mi fac rost 
de una mai cladă? Piatra asta din piept îmi face viața 
stearpă și pustie. 

Işi puse repede haina de sărbătoare, se săltă pe cal ȘI 
porni câtre Dâmbul cu brazi. 

La poalele dâmbului, acolo unde începea desișul, 
Peter descălecă, priponi calul și urcă degrabă creasta. ȘI 
când ajunse la bradul cel gros, spuse: 


— Tu, în pădurea de brazi vistiernic, 
Tu, peste codri stăpânul puternic,. 
De sute de ani te lași văzut 

De cei ce duminica s-au născut. 

Cum sfârși, cum se arătă și Omuleţul-de-sticlă. Dar 
nu prietenos, drăguţ ca de obicei, ci posomorăt și trist. 
Era îmbrăcat într-o hăinuţă din sticlă neagră și o panglică 
aia cai îi atârna din pălărie. Peter știa de ce poartă 

oliu. psi 
— Ce vrei, Peter Munk? întrebă cu glas surd 
Omulețul. | 

— Mai am o dorinţă, domnule vistiernic, făcu Peter 
cu ochii în pământ. ie 

— Oare mai poate dori o inimă de piatră? Cugetului 
tău întunecat nu-i lipsește nimic și mă îndoiesc că-ți voi 
împlini dorinţa. 

— Dar mi-ai făgăduit trei, din care mi-a mai rămas 
una. 


— Pe care însă o pot respinge, dacă-i rea! îi aminti 
duhul pădurii. Dar, mă rog, să auzim ce dorești! 

— Scoate-mi piatra moartă din piept și pune-mi în 
loc inima cea vie, se rugă Peter. 

— Am făcut eu târgul cu tine? răspunse 
Omuleţul-de-sticlă. Sunt eu Michel Olandezul, care îi 
pricopsește pe oameni cu bogății și cu inimi reci? Du-te 
la el de-ți caută inima. | 

— Ah, dânsul n-o mai dă înapoi în vecii vecilor, oftă 
Peter. 

— Mi-e milă, cu toate că ești un rău, vorbi Omuleţul : 
după câteva clipe de gândire. Dealtfel, nici dorința nu e 
proastă, ca să te lipsesc de ajutor. Ascultă aici: prin luptă 
n-o să-ţi redobândești inima, doar prin viclenie, și s-ar 
putea 'chiar să nu-ţi vină prea greu. Michel nu e decât 
Michel, adică un nătâng, deşi se crede grozav de isteț. 
Așa că te duci la el și faci cum te-oi învăţa eu! 

Și Omuleţul îl învăță totul de-a fir-a-păr și îi dădu o 
cruciuliță de sticlă curată. 

— De viaţa ta n-o să se poată atinge, adăugă el. O 
să-ți dea drumul de îndată ce-i vei arăta lucrușorul ăsta și 
-te vei ruga. Şi după ce scoţi de la el ceea ce-ţi trebuie, 
caută-mă aici, în același loc. 

Peter Munk luă cruciulița, își vârî bine în cap cele 
auzite și porni mai departe, spre locuința: lui Michel 
Olar. lezul. Ajuns acolo, îi strigă de trei ori numele și 
uriașul se înfățișă numaidecât. 

— Ţi-ai ucis nevasta? întrebă acesta slobozind 
hohote de râs. Aș fi făcut-o și eu. Ţi-a împrăștiat averea 
printre cerșetori. Dar va trebui să pleci pentru câtva timp 
din ţară, fiindcă o să iasă tărăboi când vor vedea că nu-i 
de găsit. Pesemne că ai nevoie de bani, de aceea mă 
cauţi? | 

— Ai ghicit, răspunse Peter. Şi îmi trebuie chiar mulţi 
de astă dată. Până la America e drum lung. 

Michel merse înainte și îl pofti în casă; acolo 
deschise un scrin în care se aflau bani și scoase la iveală 
niște fișicuri mari de aur. Pe când număra banii pe masă, 
Peter :îi spuse ca într-o doară: 

— Mare șugubâț îmi ești tu, Michel. M-ai minţit că aș 
avea în piept o piatră și că inima mea e la tine. 

— Şi nu-i așa? întrebă Michel mirat. Iti simți cumva 
inima? Nu e rece ca gheaţa? Suferi de teamă ori de 
tristețe? Eşti în stare de remușcări? 

— Păi n-ai făcut decât să-mi oprești inima, dar de 
purtat, o port în piept ca de obicei. Și cu Ezechiel e la 
fel. Zice că ne-ai minţit pe amândoi. Nu ești tu omul care 
să poți smulge din piept o inimă așa, fără să se simtă ȘI 
fără nici o primejdie. Pentru asta, ar trebui să fii vrăjitor. 

— Dar ţi-o spun răspicat, i-o întoarse Michel mânios, 
că și tu, şi Ezechiel, și toți bogătașii care s-au învoit cu 
mine au asemenea inimi reci în piepturile lor, iar inimile 
adevărate sunt aici, în cămara mea. 

— Măi, cum îţi joacă minciuna pe limbă! râse Peter. 
Astea să le spui altcuiva. Crezi că n-am văzut în 
călătoriile mele o grămadă de șmecherii! Inimile de-aici 
sunt făcute din ceară și atâta tot. Oi fi tu bogat, nu zic ba, 
insa la vrăjitorie nu te pricepi. 

De data asta, uriașul se înfurie de-a binelea şi dădu. 
n lături uşa de la cămară, răcnind: 

— Vino încoace și citeste | 
Uite, asta-i inima lui Peter Munk! Vezi cum zvâcneşte? 
Poţi face așa ceva din ceară? 

— Totuși, e din ceară, răspunse Peter într-adins. 

— Las’ că simți tu îndată că-i a ta! 

Michel luă inima, îi desfăcu lui Peter pieptarul, îi 
smulse piatra și i-o arătă. Apoi suflă asupra inimii celei 

adevărate și i-o așeză cu băgare de seamă în piept. Şi 
numaidecât Peter îi desluși bătaia și putu să se bucure 
din nou. | 

— Ei, cum te simţi? întrebă Michel zâmbind. 

— Zău dacă n-ai avut dreptate, răspunse Peter în 
timp ce-și scotea pe furiș cruciulița din buzunar. Nici 
n-aş fi crezut că se poate asemenea lucrul! 
„— Nu-i așa? lar de vrăjit, știu să vrăjesc, ai văzut și 
tu. Acuma, să-ți pun la loc piatra. | | 

~ — Domol, domnule Michel! strigă Peter, se feri un 
pas îndărăt și îi ţinu cruciulița sub ochi: Cu slănină se 
prind șoarecii, și de astă dată ești tu păcălitul. 

Și, repede, începu a se ruga, bolborosind ce-i trecea 
prin minte. | | 

Atunci Michel se făcu mai mic, din ce în ce mai mic, 
până căzu, zvârcolindu-se ca un vierme, oftând și 
gemând; și toate inimile din jur porniră să bată, să ticăie, 
de suna în cămară ca într-o ceasornicărie. Peter se 
sperie și se tulbură grozav. leşi fuga din cămară, din casă 
și, mânat de frică, se cățără pe peretele stâncos al 
prăpastiei, căci auzea cum uriașul, ridicându-se de jos, 
izbea cu picioarele în pământ, urla și înjura ca din gura 
iadului. i | 

Ajungând sus, Peter fugi spre Dâmbul cu brazi: o 
furtună mare se porni; fulgerele țâșneau ba în stânga, ba 
în dreapta lui, trăsnind copacii; dar el pătrunse nevătămat 
până în preajma Omuleţului-de-sticlă. 

Inima. îi bătea veselă; nu de alta, dar se bucura că 
bate. Pe urmă însă Peter se gândi cu spaimă la viaţa din 
trecut, ca și la furtuna ce zdrobise atâția copaci falnici 
îndărătul lui. Se gândi la Lisbeth, frumoasa și buna lui 
soţie, pe care a ucis-o din zgârcenie; se gândi la el însuși 
ca la o lepădătură și începu să plângă amar pe când urca 
dâmbul spre Omuleţul-de-sticlă. | 

Vistiernicul şedea de-acum sub bradul cel uriaș, 
fumând dintr-o lulea mititică. Arăta mai senin ca ultima oară. 

— De ce plângi, cărbunare Peter? întrebă el. Nu ţi-ai 
găsit inima? O mai porți pe cea rece în piept? i 

— Eh, domnule, oftă Peter. Când aveam inimă de 
piatră, nu plângeam defel şi ochii îmi erau uscați ca 

țărâna în luna lui iulie; acum însă vechea inimă se frânge 
în mine pentru ce-am făcut. Pe oamenii care îmi datorau 
„bani i-am nenorocit, am asmuţit câinii asupra săracilor şi 
bolnavilor; pe urmă, știi și dumneata cum a căzut cravașa 
pe fruntea ei albă... 

— Peter,- ai fost un mare păcătos! vorbi Omuleţul. 
Banii și lenea te-au stricat până ţi-au împietrit inima și 
n-ai mai știut de prieteni, de suferință, de remușcare ori 
milă. Dar părerea de rău împacă lucrurile și, dacă aș fi 
convins că-ți pare rău de viața ce ai dus, atunci m-aș : 
strâdui să mai fac ceva pentru tine. 

— Nu mai. vreau nimic, se împotrivi Peter, 
plecându-și cu amărăciune capul în pământ. Cu mine s-a 
terminat, n-o să mă mai bucur câte zile oi avea. Ce să 
mai încep singur pe lume? Mama n-o să-mi ierte niciodată 
purtarea ce-am avut, poate că am și băgat-o în mormânt, 
ticâlosul de mine! Și Lisbeth, nevastă-mea! Mai bine m-ai 
omori, domnule vistiernic. Atunci măcar s-ar isprăvi și 
viața mea netrebnică.: 

— Bine, răspunse Omuleţul, dacă nu vrei altfel, poţi 
s-o ai și pe asta. Securea îmi stă la îndemână. 

El își scoase încet luleaua din gură, o scutură și o 
vâri în buzunar. Apoi se ridică alene și se duse în desiș. 
Peter se așeză plângând în iarbă: pentru el viața nu mai 
preţuia nimic; își aștepta cu răbdare moartea. Peste puţin, 
auzi pași în spatele său și gândi: „Acum s-a sfârşit“. 

— Mai uită-te o dată îndărăt, Peter Munk, grăi 
Omuleţul-de-sticlă. 

Peter își șterse lacrimile, întoarse capul și văzu pe... 
maicâă-sa și pe Lisbeth, care îl priveau cu drag. Sărind în 
sus de bucurie, Peter strigă: 

— Adică n-ai murit, Lisbeth? Și tu, măicuţă, ești aici 
și mă ierți? 

— Vor să te ierte amândouă fiindcă ţi-a părut rău cu 
adevăraț, rosti Omuleţul-de-sticlă. De-acum totul cade în 
uitare. Intoarce-te la coliba părintească și fii cărbunar 
cum ai fost dintru început. Ca om harnic și de treabă, o 
să-ţi cinstești meseria, iar vecinii o să te iubească și o să 
te cinstească mai mult decât dacă ai avea zece care de 
aur. 

Așa vorbi Omuleţul-de-sticlă, apoi își luă bun rămas. 
Peter și cele două femei îl lăudară, îl binecuvântară Și 
plecară. 

Casa minunată, unde stătuse Peter-cel- -bogat, nu se 
mai vedea; lovită de trăsnet, arsese din temelii cu tot cu 
comorile dintr-însa. Dar până la coliba părintească nu era 
mult; acolo îi duse drumul pe tustrei, iar de marea 
pagubă nici că le păsa. | 

Dar ce mirare îi copleşi când ajunseră la fața locului! 


Coliba se prefăcuse într-o frumoasă casă țărănească. 


Înlăuntru, totul era simplu și curat. 
-= Asta-i fapta Omulețului cel bun, spuse Peter. 
— Ce frumos! se bucură Lisbeth. Aici o să mă simt 
mai bine decât în casa aceea mare, cu o mulțime de slugi 


în jurul meu. 


De atunci, Peter se dovedi un- bărbat harnic și 
cumsecade. Mulțumit cu ce avea, îşi vedea temeinic de 
meseria lui și astfel, prin dreapta lui strădanie, ajunse om 
înstărit, bine văzut și îndrăgit în toată pădurea. N-o mai 
certa niciodată pe Lisbeth, își cinstea mama și îi ajuta pe 
săracii care băteau la ușa lui. Când, după un an și o zi, 
doamna Lisbeth născu un băieţel drăguţ, Peter se duse la 
Dâmbul cu brazi și rosti cele patru versuri. Dar 
Omulețul-de-sticlă nu se arătă. 

— Domnule vistiernic! îl chemă Peter cu glas tare. 


-Ascultă un pic! N-am venit pentru alta decât să-i fii naș 


băiețașului meu! 

Dar Omuleţul nu dădu răspuns. Numai o pală de vânt 
trecu prin cetini și scutură în iarbă câteva conuri de brad. 
_—O' să le iau drept amintire, grăi Peter, că singur 
n-ai vrut să te înfățișezi. 

Vâri conurile de brad în buzunar și plecă acasă. Dar 
când își dezbrăcă pieptarul de duminică și când mama, 
voind să-l așeze în dulap, îi întoarse buzunarele, se 
rostogoliră pe jos patru fișicuri mari de bani. Peter le 
desfăcu și găsi în ele numai taleri din cei adevăraţi, 
nou-nouțţi, nici măcar unul rău. Acesta era darul nașului, 
al Omuleţului din pădurea de brazi, pentru micuțul Peter. 


Trăiră ei apoi în pace și chibzuinţă și, de multe ori, 
chiar și după ce încărunţi, Peter obișnuia să spună: 


— 

— Mai bine te mulțumești cu puțin decât putred de 
bogat, cu o grămadă de aur și cu inima rece. 


Se scurseseră cinci zile şi cei trei călători — Felix, 
vânătorul şi studentul — nu scăpaseră din captivitate. 
Deşi căpetenia tâlharilor și tovarășii lui se purtau bine cu 
ei, cei trei tânjeau totuși după libertate, iar cu trecerea 
timpului se temeau tot -mai mult să nu se descopere 
vicleșugul cu înlocuirea contesei. In seara zilei a cincea, 
vânătorul le spuse tovarășilor lui că avea de gând în 
noaptea aceea să fugă, chiar dacă acest lucru l-ar fi 
costat viaţa, şi-i indemnă să vină şi ei cu el. 

— lată ce trebuie să facem, urmă el. Pe tâlharul care . 
păzeşte lângă bordei să-l lăsați în seama mea. E dreptul 
meu la apărare și la nevoie nu mai ţi seama de nimic: 
Tâlharul acela trebuie să moară. 

— Vrei să-l ucizi?! strigă Felix, îngrozit. 

— Sunt hotărât s-o fac dacă în felul acesta pot să 
scap viața a doi oameni. l-am auzit pe tâlhari vorbind 
îngrijoraţi că prin pădure umblă potere. Babele șușotesc 
despre nu știu ce urzeli ale tâlharilor și ne întâmpină cu 
vorbe de ocară, ceea ce dovedește că dacă tâlharii vor fi 
încolțiți, ne vor ucide. 

— Doamne, Dumnezeule! strigă tânărul, speriat, 
ascunzându-și fața în palme. 

— Nu-ţi pierde firea, nu ne-a ajuns încă cuțitul la os, 
urmă vânătorul. Trebuie să le-o luăm înainte! Indată ce se 
întunecă, o să mă strecor spre cel care păzeşte lângă 
bordei. El o să-mi strige să stau, iar eu o să-i șoptesc că 
doamna contesă s-a îmbolnăvit foarte râu, pe 
neașteptate. In clipa când se întoarce spre mine, îl 
înjunghii. Apoi vin să te iau, tinere! Cu al doilea tâlhar de 
pază o să facem la fel. In ceea ce-l privește pe al treilea, 
vom termina repede și cu el, fiind și dumneata cu mine. 

Fața cruntă a vânătorului îl înspăimântă pe Felix. 
Tocmai voia să stăruie pe lângă el să renunţe la 
hotărârea lui, când deodată ușa bordeiului se deschise 
încet și cineva se strecură grăbit înăuntru. Era căpetenia 
hoţilor. inchise ușa binișor şi le făcu semn celor 
dinăuntru să stea liniștiți, apoi se aşeză lângă Felix. 

— Doamnă contesă, spuse el, vă aflați într-o mare 
încurcătură. Soțul dumneavoastră nu v-a ascultat. Nu 
numai că n-a. trimis bani pentru răscumpărare, dar a mai 
și cerut ajutorul stăpânirii, și acum poterele cutreieră prin 
pădure după mine și după oamenii mei. L-am ameninţat 
pe domnul conte c-o să vă ucidem, dar se pare că nu-i 
pasă de viața dumneavoastră, sau nu are încredere în 
cuvântul nostru. Viața domniei-voastre este în primejdie. 


După legile noastre, ați și pierdut-o. Ce aveţi de spus? - 


Prinșii își lăsară ochii în pământ, neștiind ce să 
răspundă. Felix știa că dacă s-ar da de gol, ar fi și mai 
rău de el. 


— Dar fiindcă nu vreau în ruptul capului, urmă 


tâlharul, să primejduiesc viața unei doamne care se 
bucură de cinstirea mea cea mai adâncă, vă fac o 
propunere în legătură cu salvarea dumneavoastră. Cred 
că e singura cale care v-a mai rămas. Vă propun să fugim 
din tabără împreună. 

Toţi îl priviră uluiţi. El însă continuă: 

— Cei mai mulţi dintre oamenii mei vor să plece în 
ltalia, ca să intre în slujba unei bande alcătuite din mai 
multe cete. Fiindcă eu nu vreau să intru sub ordinele 
altuia, nu plec cu ei, așa că vă rog, doamnă, să aveţi 
bunăvoința să-mi făgăduiţi că veţi pune o vorbă bună 
pentru mine și mă veţi apăra. Dacă faceţi acest lucru cât 
nu e prea târziu, aș putea să vă eliberez și să scap și eu. 

Felix tăcea încurcat. Avea o fire atât de cinstită, încât 
nu voia să-l ducă la pieire cu bună știință pe omul care-i 


salva viața. Știa că nu avea nici o putere să-l apere. Dar 


căpetenia tâlharilor continuă: 

— Se caută ostași pretutindeni. M-aș mulțumi cu 
slujba cea mai mică. Știu că domnia-voastră aveţi o mare 
influență. Nu vă rog decât să-mi făgăduiţi că veţi pune o 
vorbă bună pentru mine. 

. — Bine, răspunse Felix, cu privirile în pământ. Vă 
făgăduiesc că voi face tot ce-mi stă în putință, ca să vă 
fiu de folos. Oricum se va sfârși întâmplarea aceasta, sunt 
mulțumită că vreţi să părăsiţi de bună voie viața de tâlhar. 

Mișcat, căpitanul: săruta mâna bunei doamne și îi 
șopti să fie gata de drum a doua zi, două ceasuri după 

căderea nopții. Apoi ieși din bordei tot atât de prevăzâtor 
precum intrase. După plecarea lui, prizonierii răsuflarā 
ușurați. 

— Dumnezeu l-a trimis! strigă vânătorul. Salvarea 
noastră e aproape! Uimitor! Nu _ mi-aş fi închipuit 
niciodată că se pot petrece astfel de lucruri, că voi trece 
prin astfel de întâmplări! 

— E uimitor, într-adevăr! încuviinţă Felix. Dar am 
făcut oare bine că l-am amăgit? Eu nu-l pot ajuta cu 
nimic! Spune, domnule vânător, dacă nu-i mărturisesc 
cine sunt, nu înseamnă că-l atrag într-o cursă, că are să 
fie spânzurat? 

—. Nu te frământa, tinere, răspunse studentul. Ţi-ai 
jucat de minune rolul! Nu duce nici o grijă. Aici e vorba 
de dreptul firesc de apărare, care îngăduie oricui să se 
poarte astfel. Ticălosul a încercat să răpească o doamnă 
şi, dacă n-ai fi fost dumneata, cine ştie dacă ea ar fi trâit 
azi! Nu, nu faci nici un rău. Dealtfel, cred că dacă tâlharul 
are să se predea, poate să câștige bunăvoința 
judecătorilor. 

Cuvintele acestea îl mai liniștiră pe tânărul 
giuvaergiu. Bucuroși, dar și îngrijoraţi, cei trei prinși 
numărau ceasurile, cu inima strânsă de teamă. A doua zi 
după ce s-a întunecat, căpetenia tâlharilor intră pentru o 
clipă în bordei și aduse o legătură cu veșminte. 

— Doamnă contesă, spuse el, ca să ne ușurăm fuga, 
vă rog să aveţi bunăvoința să vă îmbrăcaţi cu hainele 
acestea bărbătești. Să vă pregătiţi, căci peste o oră 
pornim la drum. 

Apoi ieși afară. Vânătorul izbucni . în- râs: 

— lată şi a doua travestire! strigă el. Pe cinstea mea 
că te va prinde mai bine decât cea dintâi! 

Desfăcând legătura, găsi un foarte drăguţ costum de 
vânător cu tot echipamentul necesar, care-l prindea de 
minune pe Felix. După ce tânărul se îmbrăcă, vânătorul 
vru să arunce rochiile contesei într-un colț, dar 
giuvaergiul se împotrivi. Le strânse într-o legătură mică, 
cu gândul s-o roage pe contesă să i le dea în dar, ca să 
le păstreze toată viața drept amintire a acelor zile de 
neuitat. 

În sfârşit apăru şi căpetenia tâlharilor, înarmat până-n 
dinți. Aduse vânătorului arma ce-i fusese luată și i-o dădu 
împreună cu un corn de pulbere. Ba și studentului îi 
făcuse rost de o pușcă, iar lui Felix îi dădu un cuţit de 
vânătoare, rugându-l să-l ascundă, ca să-l aibă la 
îndemână în caz de nevoie. Spre norocul celor trei, 
întunericul era atât de adânc, încât hoţul nu-i putu 
observa privirea plină de bucurie, care l-ar fi trădat. Când 
ieșiră tiptil din bordei, vânătorul băgă de seamă că în fața 
ușii nu mai era nici o strajă, așa că se strecurară 
neobservați. 

Căpetenia tâlharilor nu porni pe poteca 
binecunoscută care ducea spre pădure, ci o luă spre o 
stâncă prăpăstioasă, cu neputinţă de urcat. Când 
ajunseră însă la poalele ei, el le arătă o scară de frânghie 
și, împingându-și pușca la spate, începu să urce cel 
dintâi, întinzând contesei mâna, ca s-o ajute. Cel din 
urmă sui vânătorul.. Sus, dincolo de stâncă, zăriră o 
cărăruie pe care o porniră grăbițţi.: 

— Poteca aceasta, le spuse căpetenia, iese la drumul 
mare ce duce la Aschaffenburg. Să mergem într-acolo, 
fiindcă știu că domnul conte, soțul dumneavoastră, se 
află prin partea locului. 

Porniră tăcuți mai departe, tâlharul călăuzindu-i pe 
ceilalți. După vreo trei ceasuri de drum, căpetenia 
tâlharilor se opri și îl îndemnă pe Felix să se așeze pe o 
buturugă, ca să-și mai tragă sufletul. Scoțând o pâine și o 
ploscă cu vin vechi, îi îmbie pe drumeții obosiţi să se 
ospâteze. 

— in mai puţin de un ceas cred că o să dăm de 
ostașii care au înconjurat pădurea. Vā rog să-i cereți 
mai-marelui lor să nu-mi facă nici un râu. 

Felix îi făgădui, deși nu nădăjduia să fie ascultat, Și 
după ce se odihniră o jumătate de ceas, porniră mai 
departe. 

După încă un ceas de'mers, se apropiară de ditamai 
mare, tocmai când întunericul începuse să se destrame şi 
se iveau zorile. Deodată se auzi un glas: 

— Stai! 

Se opriră. Spre ei se îndreptară cinci ostași, 
somându-i să-i urmeze, ca să spună maiorului, 
comandantul lor, dincotro veneau şi unde se duceau. 
Abia făcură cincizeci de pași și zăriră deodată în tufișurile 
din dreapta și din stânga drumului lucind armele altor 
ostași. Părea că pădurea fusese încercuită de o trupă 
numeroasă. 

Sub un stejar se afla maiorul împreună cu mai mulți 
ofițeri și câţiva civili. Prinșşii fură aduși în faţa lui, și în 
clipa când maiorul începu să întrebe de unde veneau și 
încotro se îndreptau, unul din cei de față, slujbaș la 
primărie, sări în sus, strigând: 

— Dumnezeule, ce-mi văd.ochii? Gottfried, vânătorul 
nostru! | 

— Da, domnule, îi răspunse bucuros vânătorul. Eu 
sunt. Am scăpat ca prin minune din gheara tâlharilor. 

Ofițerii îl priveau uimiţi. Vânătorul îi luă deoparte pe 
maior şi pe slujbașul primăriei și le povesti pe scurt cum 
scăpaseră și cine era al treilea bărbat care-i însoțea. 
Bucuros, maiorul îl trimise mai departe, sub pază severă, 
pe prinsul cel de seamă, iar pe tânărul giuvaergiu îl 
conduse la ofiţerii lui, spunîndu-le că el era tânărul erou 
care o scăpase pe contesă datorită curajului şi isteţimii 
sale. Aceștia strânseră călduros mâna lui Felix, 
copleşindu-l cu laude, și nu se mai săturau tot ascultând 
ceea ce le povesteau cei doi despre întâmplările prin care 
trecuseră. 

Intre timp se luminase de ziuă. Maiorul se hotărî să-i 
însoțească el însuși pe cei salvaţi până în oraș, împreună 
cu omul contesei. In satul cel mai apropiat aștepta o 
caleașcă, în care se sui Felix împreună cu maiorul, iar 
vânătorul, studentul, zapciul și ceilalți încălecară pe cai. 
Falnicul alai porni spre oraș. Ştirea despre atacul 
tâlhăresc de la hanul din pădure se răspândise 
pretutindeni. Toţi auziseră de fapta eroică a tânărului 
giuvaergiu, iar vestea despre eliberarea prizonierilor se 
răspândise tot atât de repede. De aceea nu era de mirare 
că străzile gemeau de oameni care alergaseră să-l vadă 
pe tânărul erou. Imbulzeala era atât de mare, încât 
caleașca abia înainta prin mulţime. 

— Uite-l! strigau localnicii. Uite-l colo, în caleașcă, 
lângă ofițer! Trăiască viteazul giuvaergiu! 

Și uralele izbucniră vijelios dintr-o mie de piepturi, 
zguduind văzduhul. 

Felix era mişcat, copleșit de bucuria zgomotoasă a 
mulțimii. La primăria orașului îl aștepta însă o scenă și 
mai tulburătoare. Un bărbat între două vârste, îmbrăcat în 
veșminte de preț, îi ieși în întâmpinare pe treptele de la 
intrare și-l îmbrățișă cu lacrimi în ochi. 

— Cum să te răsplătesc, fiule! strigă acesta. Ai salvat 
tot ce aveam mai de preţ. Ai scăpat viața soţiei mele, a 
mamei copiilor mei, căci ființa aceasta firavă n-ar fi 
îndurat acea cumplită captivitate. 

Era soțul contesei. 

“Contele stărui pe lângă Felix să-i ceară o răsplată 
pentru jertfa sa, dar acesta nu voia. în ruptul: Capuu, să 
primească nimic. 

Contele însă nu se dădu bătut, și tânărul îşi aminti 
atunci de nefericita soartă a căpeteniei tâlharilor. Îi 
. povesti cum fugiseră, cum se străduise căpetenia 
tâlharilor să salveze viața aceleia pe care o credea 
contesa. Mișcat nu atât de fapta tâlharului, cât de noua 
dovadă a purtării nobile a lui Felix, vădită de cererea lui 
în favoarea altei persoane, contele îi făgădui să facă tot 
ce-i stătea în putinţă ca să-l salveze pe tâlhar. 

În aceeaşi zi, însoțit de inimosul vânător, contele îl 
conduse pe tânărul giuvaergiu la castelul său, unde 
“contesa, îngrijorată de soarta tânărului care îşi pusese 
viața în primejdie pentru ea, aștepta cu nerăbdare vești. 
Cine ar fi putut să descrie bucuria pe care a simţit-o în 
clipa când și-a văzut soţul intrând cu salvatorul ei de 
mână? Nu mai contenea cu întrebările și cu mulțumirile. 
Îi chemă și pe copiii ei ca să le arate pe mărinimosul 
tânăr, căruia mama lor îi era atât de îndatorată. Micuţii îl 
luară de mână și-l asigurară cu gingășie de recunoștința 
lor, spunându-i că, după tatăl și mama lor, el le era cel 
mai drag pe lumea asta. Vorbele lor au fost cea mai 
frumoasă răsplată pentru zbuciumul și nopțile nedormite, 
pe care tânărul giuvaergiu le petrecuse în bordeiul 
tâlharilor. 

După primele clipe ale fericitei revederi, contesa făcu 
semn unui slujitor să aducă hainele și binecunoscuta 
desagă pe care Felix i-o încredințase la han. 

— lată, am păstrat tot ce mi-ai dat în clipele acelea 
îngrozitoare, spuse ea, cu un surâs plin de bunătate. lată 
hainele fermecate care m-au ascuns de ochii celor ce mă 
urmăreau. Dacă vrei, ia-le înapoi. Aș vrea să te rog însă 
să îmi îngădui să le păstrez în amintirea salvatorului meu 
și să primești în schimb suma pe care au cerut-o tâlharii 
pentru răscumpărarea mea. 

Felix se sperie de darul acela atât de mare. -Firea lui 
aleasă nu-i îngăduia să primească o răsplată pentru o 
faptă pe care o făcuse din toată inima. 

— Nobilă doamnă, spuse el, mișcat, nu pot să 
primesc darul acesta. Veșmintele să rămână la 
dumneavoastră, așa cum doriţi, dar banii nu-i pot primi. 
Stiu că vreţi să mă răsplătiți, însă bunăvoința 
dumneavoastră este pentru mine cea mai mare răsplată. 
Dacă voi avea vreodată nevoie de ajutor, fiţi sigură câ vă 
voi ruga să mi-l dați. 

Contele și contesa stăruiră îndelung, dar nu izbutiră 
să-l înduplece. În cele din urmă, contesa și soțul ei se 
resemnară și chemară un slujitor ca să ia hainele și 
` traista. Atunci Felix îşi aduse aminte de giuvaerurile de 
care, în bucuria și în vălmășagul întâmplărilor uitase cu 
desăvârșire. 

— Stati! strigă el. Vă rog să-mi îngăduiţi să scot din 
desagă un singur lucru, restul este apoi pe de-a-ntregul 
al dumneavoastră, doamnă! 

— Cum vrei, spuse ea, deși aș fi vrut să păstrez totul 
în amintirea faptelor dumitale. Dacă ai însă un lucru de 
care nu te poți lipsi, ia-l! Spune-mi însă, te rog, ce lucru e 
acela la care ţii atât de mult că nu te poţi despărți de el? 

Atunci tânărul desfăcu traista și scoase din ea o 
cutiuță. 

— Tot ce a fost al meu acum e al dumneavoastră, 
spuse el zâmbind. Dar ceea ce se află în cutiuţa aceasta 
este al iubitei mele nașe. Sunt niște giuvaeruri, doamnă, 
urmă el, pe care le-am lucrat cu mâna mea și pe care 
trebuie să i le duc negreșit. 

Felix deschise cutiuța și i-o întinse contesei. Aceasta 
luă cutiuţa, se uită înăuntru și tresări mirată. 

— Cum? Pietrele acestea, strigă ea, sunt pentru nașa 
dumitale? 

— Da, răspunse Felix. Naşa mea mi-a trimis aceste 
nestemate pe care eu le-am montat și tocmai i le duceam. 

Contesa. îl privi tulburată. Lacrimile îi șiroiau pe 
obraz. 

— Dumneata ești Felix Perner din Nürnberg? strigă 
ea. 

— Da! Cum de-mi cunoaşteţi numele? . întrebă 
tânărul, privind-o mirat. $ 

— O, ce înlănțuire de întâmplări minunate ne-a 
hărăzit Cerul! grăi contesa, tulburată, întorcându-se spre 
soțul ei care o privea uluit. Tânărul este Felix, micul 
nostru fin, fiul jupânesei Sabina! Felix, eu sunt contesa la 
care voiai să te duci. Așa că, fără să știi, ai salvat -0 pe- 
propria ta nașă! 

— Cum! Dumneavoastră sunteți aae E Sandau, 
care a făcut atât de mult pentru mama mea și pentru. 
mine? Acesta este castelul Maienburg, spre care am 
pornit la drum? Cum să-i mulțumesc milostivei soarte că 
mi-a îngăduit să vă întâlnesc într-un chip atât de minunat! 
Cel puţin am putut să vă dovedesc cu fapta, deși într-o 
măsură foarte mică, nespusa mea recunoștință. 

— Ai făcut pehtru mine mai mult decât aș fi putut 
face eu vreodată pentru tine, răspunse contesa. Toată 
viața îți vom fi recunoscători, atât eu, cât și ai mei. Soţul 
meu îţi va fi ca un tată, pe copiii mei să-i priveşti ca pe 
frații tăi, iar eu voi fi credincioasa ta mamă. Aceste 
giuvaeruri, care te-au adus la mine în clipele unei atât de 
mari primejdii, vor fi cea mai dragă podoabă a mea. Ele 
îmi vor aminti totdeauna de tine și de firea ta nobilă. 

Așa a grăit contesa și și-a ținut cuvântul. L-a ajutat 
pe fericitul Felix să-şi continue drumeţia și, când s-a 
întors, a ajuns meșter îndemânatic și cu mare pricepere 
în meșteșugul său. Contesa i-a cumpărat o casă la 
‚Nürnberg, cu toate cele de trebuinţă, iar încăperea cea 
mai frumoasă era împodobită cu tablouri meşteșugit 

zugrăvite, cu scene din hanul din pădure și din zilele pe 
care Felix le petrecuse printre tâlhari. 

În casa aceea a trăit fericit iscusitul giuvaergiu Felix. 
Faima măiestriei lui și a curajului său îi aduceau mușterii 
de pretutindeni. Trecând prin frumosul oraș Nurnberg, 
mulți străini se duceau și pe la atelierul vestitului meșter 
Felix ca să-l vadă, să-l admire și, poate, să comande la el 
un giuvaer frumos. Dar cea mai mare bucurie i-o faceau 
vizitele celor patru prieteni: vânătorul, faurul, studentul şi 
cărăușul. De câte ori pornea cu căruţa de la Nurnberg la 
Fürth, cărăușul trecea pe la Felix. Vânătorul îi aducea 
aproape în fiecare an daruri din partea contesei, iar 
faurul, după ce colindase nenumărate ţări, se statornicise 
la meşterul Felix. Într-o zi a poposit la ei și studentul. 
Ajunsese un om de vază în ţară, dar nu-i era rușine să 
stea la masă cu meşterul Felix și cu faurul. Toţi 
povesteau despre întâmplările de la hanul din padure. 
Fostul student le-a spus că-l văzuse în Italia pe cel care 
fusese mai-marele tâlharilor. Se făcuse om de treabă și 
acum era un brav ostaș în slujba regelui Neapolului. 

Felix s-a bucurat la auzul acestei vești. Işi dădea 
seama că, fără omul acela, n-ar fi trecut, poate, prin 
primejdia groaznică de moarte, dar nici n-ar fi scăpat din 
mâinile tâlharilor. Şi așa, ori de câte ori se gândea la 
întâmpările de odinioară, prin mintea iscusitului 
giuvaergiu se depănau totdeauna amintiri luminoase și 
dragi despre hanul din Spessart. 

CARAVANA 


Odată, o caravană mare străbătea pustiul. Pe 
întinderile  nesfârşite de nisip, străjuite doar de bolta 
necuprinsă a cerului, se auzeau, de undeva de departe, 
tălăngile cămilelor și zurgălăii de argint ai cailor. Un nor 
gros de praf se învolbura înaintea caravanei, vestindu-i 
apropierea; când și când, o adiere împrăştia norul și pe 
sub învolburările lui îți luau ochii armele sclipitoare ȘI 
veșmintele ce străluceau. 

Aşa se ivi caravana în fața privirii călărețului ce se 
apropia de ea. Necunoscutul călărea pe un mândru cal 
arab, cu cioltar din piele de tigru şi căpăstrul stacojiu, 
împodobit cu clopoței de argint; pe capul bidiviului 
flutura un frumos surguci din pene. Imbrăcămintea 
arătosului călăreț era tot atât de mândră ca și calul său. 
Pe cap avea turban alb, falnic, cusut cu fir de aur, pe trup 
— ilic și şalvari roșii ca para focului, iar la șold îi atârna 
un iatagan cu plăsele măiestrit făurite. 

Turbanul tras adânc pe frunte, căutătura ochilor 
negri, care aruncau fulgere de sub sprâncenele stufoase, 
şi barba lungă ce flutura pe sub nasul coroiat îi dădeau o 
înfățișare cutezătoare, aprigă. 

La cincizeci de paşi de pâlcul călăreţilor ce 
deschideau drum caravansi, el dădu pinteni calului şi în 
câteva clipe ajunse în dreptul acestora. Un călăreț 
singuratic, cutreierând pustiul, părea ceva cu totul 

neobișnuit, așa încât caraulele caravanei, temându-se de 
un atac, întinseră sulițele. Văzându-se întâmpinat cu 
vrăjmăşie, călărețul strigă: 

— Ce vreţi? Credeţi oare că un singur om e în stare 
să lovească o caravană? 

Ruşinate, caraulele își lăsară sulițele jos; căpetenia 
lor se apropie de străin, să-i afle vrerea. 

— Cine e stăpânul caravanei? întrebă călăreţul. 

— Ea nu are un singur stăpân, răspunse cel întrebat. 
Mai mulți neguţători au pornit de la Mecca spre țara lor, 
iar noi îi călăuzim prin pustiu și-i păzim de ticăloșii de tot 
soiul care ar putea să le tulbure călătoria. 

— Duceţi-mă, dară, la neguţători, ceru străinul. 

— Nu e cu putință acum, răspunse căpetenia 
caravanei. Noi trebuie să mergem fără oprire, iar 
neguţătorii vin în urmă cu cel puţin un pătrar de ceas; dar 
dacă vrei să ne însoțeşti până la popasul de amiază, fie-ţi 
voia împlinită! i 

Străinul nu răspunse nimic; luă ciubucul lung pe care 
îl ducea legat de oblânc și începu să pufăie. Călărea 
lângă căpetenia caravanei: și trăgea adânc din ciubuc. 
Căpetenia caraulelor se frământa, întrebându-se cine o fi 
străinul: nu cuteza să-l întrebe de-a dreptul cum îl 
cheamă şi, oricât de iscusit se străduia să lege vorba: 
Fumezi un tutun bun“ sau: „Frumos pășește calul 
dumitale“, primea acelaşi răspuns sec: „Da, da! 

În sfârșit ajunseră la un loc potrivit pentru popasul de 
amiază. Căpetenia caravanei își așeză oamenii de pază și 
se opri împreună. cu necunoscutul, așteptând să se 
apropie caravana. Treizeci de cămile, cu încărcături grele, 
cu călăuze înarmate trecură pe lângă ei. In urma lor 
veneau călare, pe nişte cai de toată frumuseţea, cei cinci 
neguţători, stăpânii caravane. Mai toți erau bărbaţi 
înaintați în vârstă, cu înfățișare cumpănită, așezată; numai 
unul singur părea mult mai'tânăr decât ceilalţi, mult mai 
vesel și mai vioi. Caravana se încheia cu un mare număr 
de cămile și de cai de povară. 

inălțară corturile, iar cămilele şi caii îi priponiră în 
jurul acestora. În mijloc se afla un cort mare de mătase 
albastră, către care căpetenia caraulelor îl însoți pe 


> 

străin. Când dădură la o parte perdeaua de la intrarea 
cortului, văzură pe cei cinci neguţători stând pe perne 
_cusute cu fir de aur; arapi forfoteau încolo și încoace, 
aducând mâncăruri și băuturi. S 

— Ne-ai adus un musafir? întrebă neguțătorul cel 
tânăr. | 

Dar mai înainte ca cel întrebat să apuce să răspundă, 
străinul grăi: 

— Mă numesc Selim Baruch și sunt din Bagdad; în 
drum spre Mecca am fost prins de nişte tâlhari și acum 
trei zile am izbutit să fug pe ascuns. Marele profet mi-a 
ajutat să aud din depărtare tălăngile caravanei voastre. 
Așa am ajuns aici. Îngăduiţi să merg cu voi; n-am să fiu 
nevrednic .de ocrotirea voastră și, odată ajunși la Bagdad, 
am să vă răsplătesc cu prisosință bunătatea, căci sunt 
nepotul marelui vizir. 

Drept răspuns, vorbi cel mai vârstnic dintre 
neguţători: 

— Selim Baruch, zise el, fii binevenit la umbra 
noastră. Bucuroși te ajutăm, dar, înainte de toate, 
așează-te ca să mănânci și să bei cu noi! 

Selim Baruch se așeză lângă neguţători, mâncă și 
bău cu ei. După-masă, robii strânseră vasele și aduseră 
narghilele și şerbet turcesc. Neguţătorii rămaseră multă 
vreme tăcuţi, scoțând nori albăstrui de fum și privindu-i 
cum se încolăcesc, se destramă și apoi, încet-incet, se 
fac nevăzuţi. În cele din urmă, tăcerea fu curmată de 
tânărul neguţător: 

— De trei zile, zise el, tot mergem călare sau facem 
popas și mâncăm, fără să avem parte de vreo distracție! 
M-a cuprins o plictiseală de moarte. Mie îmi place ca 
după-masă să privesc dănţuitorii sau să ascult cântece. 
Nu vă dă prin cap, prieteni, cum ne-am putea veseli și 
noi? , 

Cei patru neguțători mai vârstnici pufăiau mai 
departe în tăcere și păreau să cugete adânc; străinul însă 
răspunse: 

— Dacă-mi îngăduiţi, aș propune eu ceva: să spunem 
cu toţii, pe rând, la fiecare popas, câte o poveste. Așa ar 
trece timpul mai ușor. 

— Înțeleaptă vorbă ai grăit, Selim Baruch, zise 
Ahmet, cel mai bătrân dintre neguţători. Să facem 
precum zici! 

— Mă bucură că spusa mea vă e pe plac, rosti Selim, 
și, ca să vedeți că nu vă cer un lucru nelalocul lui, am să 
fac eu începutul. 

Bucuroși, cei cinci neguţători se apropiară, 
așezându-se roată în jurul străinului. Robii umplură din 
nou cupele, îndesară tutun proaspăt în narghilelele 
stăpânilor și aduseră jar ca să-l aprindă. lar Selim își 
drese glasul, luă o înghiţitură de salep netezindu-și 
mustățile, 


POVESTEA CALIFULUI BARZĂ 

Într-o frumoasă după-amiază, califul Raşid din 
Bagdad ședea în tihnă, cu picioarele încrucișate pe divan; 
dormise puţin, căci era o zi caldă, și acum, după somn, 
se simțea foarte voios. Trăgea câte un fum din 
narghileaua din lemn de trandafir, sorbea înghiţitură cu 
înghițitură din cafeaua pe care i-o turna un rob; își 
mângâia de fiecare dată, mulțumit, barba — semn că-i 
plăcea cafeaua. Într-un cuvânt, pe faţa lui se citea că se 
simte bine. Acesta era ceasul cel mai prielnic să stai de . 
vorbă cu califul, ceasul în care era tare blând și 
binevoitor. Din pricina asta, marele vizir Mansor îl vizita 
în fiecare zi tocmai la acel ceas. Şi în după-amiaza 
aceasta se înfățișă ca de obicei, gânditor, însă cu mult 
mai gânditor decât în alte rânduri. Califul scoase pentru o 
clipă narghileaua din gură și întrebă: 

— De ce ai o faţă atât de îngândurată, o, marele meu 
vizir? | 
Vizirul îşi încrucișă brațele pe piept, se plecă în faţa 
stăpânului său şi răspunse: 

— Stăpâne, nu știu dacă am o față îngândurată, dar 
jos, în fața porţilor palatului, se află un boccegiu care are 
de vânzare lucruri atât de frumoase, încât tare îmi pare 
rău că n-am mai mulţi bani. 

. Califul, care de mult voia să-i facă o bucurie marelui 
său vizir, trimise jos un arap să-l cheme pe negyţător. 
Robul se întoarse degrabă cu un grăsan scund, arămiu la 
față, îmbrăcat în straie ponosite şi care ducea o besactea. 

înăuntru se aflau perle, inele, pistoale cu plăsele bătute 
în pietre scumpe, cupe, piepteni. Califul și vizirul le 
cercetară pe toate pe îndelete și, în cele din urmă, califul 
cumpără pentru el și pentru Mansor niște pistoale de 
toată frumusețea, iar pentru soția vizirului — un pieptene. 
Neguţătorul se pregătea tocmai să închidă besacteaua, 
când califul zări un mic sertar și întrebă dacă și acolo 
sunt lucruri de vânzare. Neguţătorul scoase din sertar o 
cutie în care se afla o pulbere negricioasă și o hârtie 
acoperită cu o scriere ciudată, pe care nici califul, nici 
Mansor nu o putură desluși. 

— Am primit cândva praful și hârtia de la un 
neguțător, care, la rândul lui, le-a găsit pe o uliţă din 
Mecca, lămuri boccegiul. Nu știu ce putere au și vi le dau 
pe nimica toată: mie nu-mi sunt de nici un folos. 

Califul, căruia îi plăcea să aibă între cărţile sale 
scrieri vechi, chiar dacă nu le putea citi, îi cumpără hârtia 
și cutiuța. Incuviinţă apoi plecarea neguţătorului... Califul 
dorea foarte mult să dezlege slovele acelea tainice, și-l 
întrebă pe vizir dacă nu cunoaște pe cineva care să-i 
ajute la treaba asta. 

— Mărite doamne și stăpâne, spuse vizirul, lângă 
marea moschee locuiește un om cu numele de Selim cel 
învăţat; el știe toate limbile. Dă poruncă să se înfățișeze 
degrabă: poate află el taina acestor slove. 

învățatul Selim fu adus de îndată. 

— Selim, grăi califul, se spune că ai fi foarte învăţat; 
iată scrierea aceasta; citeşte-o! De vei ști s-o dezlegi, te 
voi răsplăti cu straie noi, de sărbătoare, iar de nu, vei 
primi douăsprezece palme și douăzeci și cinci de lovituri 
la tălpi, căci atunci în zadar ţi s-ar mai spune „Selim cel 
învățat“. 

Selim făcu o temenea și răspunse: 

— Facă-se voia ta, stăpâne! 

Privi îndelung scrisul și deodată strigă: 

— De nu e limba latinească, stăpâne, să mă spânzuri! 

— Spune ce scrie, dacă e latinească! porunci califul. 

Selim începu să tălmăcească: 

= Omule, tu care vei găsi aceasta, slăvește-l pe 
Alah pentru bunătatea sa. Cine va trage pe nas din 

pulberea asta și va rosti în același timp cuvântul Mutabor, 
acela se va putea preschimba în orice jivină și va înțelege 
graiul dobitoacelor. De va voi să-și capete iară înfățișarea 
omenească, să se plece de trei ori către răsărit și să 
rostească același cuvânt. Dar ferește-te să râzi în timpul 
cât ai înfățișarea de lighioană, căci vorba fermecată piere 
de îndată din mintea ta și rămâi cu chip de jivină“. 

Selim cel învăţat isprăvi de citit. Califul se arătă 
nespus de mulțumit şi- -l puse pe învățat să facă jurământ 
că nu va dezvălui nimănui taina aceasta; îi dărui apoi 
straie frumoase și-l lăsă să plece, după care grăi câtre 
marele său vizir: 

— Am făcut un târg bun, Mansor. Cât mă bucur că 
voi putea lua chip de jivină! Mâine dimineaţă să vii la 
mine. Mergem împreună pe câmp, tragem pe nas.din 
cutiuță și vom putea să ascultăm tot ce se vorbește în 
văzduh, în apă, în pădure și pe câmp. 


A doua zi dimineață, după ce califul luă o gustare și 
se îmbrăcă, marele vizir se “înfăţișă, după cum i se 
poruncise, ca să-l ia la plimbare. Califul vâri la cingătoare 
cutiuța cu  pulberea fermecată, spuse curtenilor să 
rămână în urmă şi porni înainte, însoţit numai de marele 
vizir. Colindară prin întinsele grădini ale califului, dar în 
zadar căutară niscaiva vietăți ca să poată încerca praful 
vrăjit. În cele din urmă, vizirul fu de părere să meargă mai 
departe, ‘înspre iaz, unde văzuse adeseori tot felul de 
viețuitoare, mai ales berze, care se plimbau întotdeauna 
pe acolo, pâșind grav şi clămpănind. 

Califul urmă sfatul vizirului său și se îndreptă cu el 
spre iaz. Când ajunseră acolo, văzură o barză ce pâșea 
îngândurată încoace şi încolo, căutând broaște și 
clămpănind din cioc. Undeva, departe, în văzduh, plutea 
o altă barză, venind tot într-acolo. 

— Pun rămăşag pe barba mea, mărite stăpâne, zise 
marele vizir, că năltăroagele astea două își vor spune 

acum lucruri vrednice de auzit. Ce-ar fi să ne prefacem în 
berze? 

— Bine ai grăit, răspunse califul. Dar, întâi și întâi, să 
ne amintim cum trebuie să facem ca să luăm din nou 
înfățișare omenească. Așadar, dacă ne închinăm de trei 
ori către răsărit și rostim cuvântul Mutabor, eu voi lua din 
nou chip de calif și tu de vizir. Dar pentru nimic în lume 
nu trebuie să râdem, căci atunci suntem pierduţi! 

În timp ce califul vorbea astfel, cea de-a doua barză 
se roti încet deasupra capetelor lor și se lăsă ușor pe 
pământ. Califul scoase repede cutiuța de la brâu, trase 
praf pe nas, îi dădu și marelui vizir și strigară amândoi 
într-un glas: „Mutabor!“ 

Deodată, ca prin farmec, picioarele li se subțiară, se 
făcură lungi și roșii, frumoșii iminei galbeni ai califului și 
ai însoţitorului său se preschimbară în labe urâte de 
barză; braţele se prefăcură în aripi, gâtul se înălță dintre 
umeri şi se lungi cu un cot, bărbile se făcură nevăzute, . 
iar trupul li se acoperi cu pene albe. 

— Ai un plisc frumos, vizire, spuse califul, 
mirându-se îndelung. Pe barba profetului, așa ceva n-am 
mai văzut în viața mea! 

— Mulţumesc preasupus, răspunse marele vizir, 
făcând o plecăciune, dar, dacă-mi este îngăduit, aș spune 
că înălțimea voastră arătaţi ca barză aproape mai frumos 
decât în chip de calif. Dar, dacă înălțimea voastră 
doreşte, să le ascultăm pe prietenele noastre de colo și 
să vedem dacă într-adevăr înţelegem graiul berzelor. 

În timpul acesta, cea de-a doua barză se lăsă pe 
pământ, își curăţă picioarele cu ciocul, își netezi penele și 
se îndreptă- spre prima barză. Cele două berze noi-nouțe 
se apropiară grabnic și auziră, spre uimirea lor, 
următoarea convorbire: 

— Bună dimineaţa, doamnă Picior-Lung, aţi ieșit atât 
de devreme la câmp? 

— Bună să-ţi fie inima, dragă Clămpăne-Cioc! lată, 
am adus o mică gustare. Vrei o ciosvârtă de șopârlă sau 
o pulpiță de broască? 

— Mulţumesc frumos; azi nu prea am poftă de 
mâncare. Am venit pentru altceva la câmp. Astăzi trebuie 

să dănţuiesc în fața oaspeţilor tatălui meu și vreau să fac 
în taină câteva încercări. 

Și tânăra barză începu să se plimbe pe câmpie, 
făcând mișcări năstrușnice. Califul și Mansor o urmăreau 
cu uimire. Când o văzură însă ridicând un picior și 
fâlfâind grațios din aripi, cei doi nu se mai putură stăpâni: 
din pliscurile lor izbucni un râs nestăvilit, care nu mai 
contenea. Califul se potoli cel dintâi. 

— Să te prăpădești de râs! strigă el. Petrecerea asta 
nu-i plătită nici cu aur! Păcat că prostănacele au fugit de 
râsul nostru, altmiteri te pomenești că ar fi început să și 
cânte! 

Dar deodată marele vizir își aminti că nu era îngăduit 
să râzi în timpul vrăjii și îi împărtăși califului îngrijorarea 
sa. 

— Pe Mecca și Medina! Ar fi o glumă proastă să 
rămânem berze! Amintește-ți tu neghiobul acela de 
cuvânt; mie nu-mi vine în minte. 

— Trebuie să ne plecăm de trei ori spre răsărit și în 
același timp să spunem:  Mu-mu-mu... 

Se întoarseră cu fața spre răsărit și se plecară mereu, 
atingând pământul cu  pliscurile. Dar, vai! Cuvântul 
fermecat le pierise din minte și, oricât se înclina califul și 
oricât bolborosea vizirul său mu-mu-mu, nu şi-l aminteau 
şi pace. Bietul Raşid și vizirul său erau sortiți să rămână 
berze. 

iHi 


Cele două berze fermecate se plimbau triste pe 
câmpie, neștiind, în durerea lor, ce să facă. Înfăţișarea de 
barză nu și-o puteau schimba. Să se întoarcă în oraş spre 
a fi recunoscuți era cu neputinţă: cine ar da crezare unei 
berze că este calif şi, chiar dacă asemenea lucru ar fi de 
crezut, ar vrea locuitorii Bagdadului să aibă o barză drept 
calif? 

Rătăciră astfel zile în șir, hrănindu-se anevoie cu 
poamele câmpului, pe care nu le puteau mesteca bine din 
cauza pliscurilor prea lungi. De şopârle sau broaște nu 
prea aveau poftă: le era teamă să nu-și strice stomacul cu 
ele. Singura lor mângâiere în aceste triste împrejurări era 

că puteau să zboare; și zburau deseori deasupra 
acoperișurilor din Bagdad, ca să vadă ce se mai petrece 
pe acolo. | 

Ìn primele zile băgară de seamă că pe străzile 
orașului domnea o mare nelinişte și tristețe. Dar, cam la 
patru zile după vrajă, aflându-se deasupra palatului 
califului, văzură jos, în stradă, un alai măreț. Răsunau 
tobe și fluiere, iar un bărbat îmbrăcat într-o mantie de 
purpură cusută cu fir de aur mergea călare pe un cal 
împodobit, înconjurat de slujitori în veșminte 
strălucitoare. Jumătate din norodul Bagdadului alerga în 
urma lui, strigând într-un glas: „Trăiască Mizra, trăiască 
stăpânul Bagdadului!" 

Cele două berze de pe acoperișul palatului se priviră 
îndelung. Califul grăi: 

—lţi dai seama acum, mare vizir, de ce am fost vrăjit? 
Acest Mizar este fiul dușmanului meu de moarte, 
puternicul vrăjitor Kașnur, care, într-un ceas rău mi-a 
jurat răzbunare. Dar eu nu mi-am pierdut nădejdea. Vino 
cu mine, credinciosul meu tovarâș de suferință, să 
mergem la mormântul profetului: poate că în acel loc 
sfânt vraja se va risipi. 

Se înălțară de pe acoperișul palatului și se îndreptară 
către Medina. 

Dar cele două berze nu prea erau obișnuite să zboare 
și pluteau anevoie. 

— O, stăpâne, gemu după citeva ceasuri marele vizir, 
cu voia măriei tale, eu nu mai pot; măria ta zbori prea 
repede și, în afară de asta, s-a lăsat seara și am face bine 
să poposim undeva peste noapte. 

Raşid dădu ascultare rugăminţii slujitorului său și 
zărind dedesubt niște ziduri năruite care-i puteau 
adăposti, se lăsară pe ele. Acolo părea să fi fost odinioară 
un castel. Printre zidurile surpate se ridicau pilaștri 
frumos lucraţi, iar câteva încăperi ce se păstraseră 
întregi stăteau mărturie a strălucirii de odinioară. Rașid și 
însoţitorul său străbătură coridoarele, căutînd un locșor 
uscat; deodată barza Mansor se opri. 

— Doamne, stăpâne, șopti el încetișor, știu că este 
ruşinos pentru un mare vizir, şi cu atât mai mult pentru O 

barză, să se teamă de stafii. Mă cam trec fiorii, căci 
pe-aici pe-aproape am auzit limpede un suspin și un 
geamăt. | 

Califul se opri și el și auzi deslușit un scîncet slab, 
care semăna mai mult a geamăt de om decât de animal. 
Nedumerit, vru să se apropie de locul de unde veneau 
gemetele; vizirul însă îl apucă cu ciocul de aripă și îl rugă 
stăruitor să nu se apropie, ca să nu dea peste cine știe ce 
alte primejdii. Dar în zadar! Califui — căruia și în pieptul 
de barză îi bătea o inimă vitează — se smulse cu preţul 
câtorva pene și o luă la goană printr-un coridor 
întunecos. Ajunse degrabă la o ușă ce părea a fi 
întredeschisă și îndărătul ei auzi deslușit suspine și 
scâncete. Împinse uşa cu ciocul, dar se opri mirat în 
prag. Pe podeaua încăperii dărăpănate, slab luminată 
printr-o fereastră zăbrelită, stătea o bufniță mare. Lacrimi 
grele se prelingeau din ochii ei mari şi rotunzi, iar din 
pliscu-i încovoiat ieșeau vaiete răgușite. Dar la vederea 
califului şi a vizirului său, care se apropiase și el între 
timp, bufnița scoase strigăte de bucurie. Cu aripile ei 
cafenii îşi: șterse grațios lacrimile și, spre marea uimire a 
celor doi, strigă cu glas omenesc, în arabă: 

— Fiţi binevenite, berzelor! Voi sunteţi semnul 
izbăvirii mele, căci mi s-a prorocit odată că berzele îmi 
vor aduce o mare fericire. 

Când califul își reveni din uimirea care-l cuprinsese, 
își înclină gâtul lung, își mișcă grațios picioarele și rosti: 

— Bufniţo, vorbele tale mă fac să cred că am găsit în 
tine o tovarășă de suferință. Dar, vai, nădăjduiești 
zadarnic că noi o să te putem scăpa. Ai să recunoști tu 
însăţi neputinţa noastră, când vei auzi ce ni s-a întâmplat. 

Bufnița îl rugă să-i povestească și califul începu să 
depene cele ce-am aflat şi noi până acum. 


Califul povesti păţania prin care-i fusese dat să trecă 
și, după ce termină, bufnița îi mulțumi și-i zise: 

— Ascultă -și povestea mea și-ai să vezi că nu sunt 
mai puţin nefericită decât tine. Tatăl meu este 

maharadjahul Indiei, iar sărmana de mine sunt singura lui 
fiică și mă numesc Lusa. Vrăjitorul Kașnur, care v-a vrăjit 
pe voi, m-a năpăstuit și pe mine. Kașnur s-a înfățișat 
într-o bună zi tatălui meu și m-a cerut de soţie pentru fiul 
său Mizra. Tatăl meu însă, care e un om iute la mânie, a 
poruncit să fie zvirlit jos pe scări. Nemernicul si-a 
schimbat înfăţişarea și, în haine de rob, a izbutit să se 
furișeze și să ajungă din nou în preajma mea, pe când mă 
plimbam o dată în grădină și doream să beau ceva 
răcoritor: mi-a adus o licoare ce m-a preschimbat în 
vietatea asta respingătoare, m-a târât încoace mai mult 
moartă de spaimă și mi-a zbierat în urechi, cu glas 
înfricoșător: 

“Ai să rămâi aici, urâtă, disprețuită până și de 
lighioane! De nu se va găsi cineva care, nesilit de nimeni, 
să. te dorească de soţie sub această înfățișare 
respingătoare, aici îţi vei sfârși zilele. lată răzbunarea mea 
față de tine și de trufașul tău părinte! 

De atunci s-au scurs multe luni. Stau în lăcașul 
acesta singură, tristă și urâtă de lume; chiar și jivinelor le 
e groază de mine; nu mă pot desfăta cu frumusețile firii, 
căci ziua sunt oarbă şi numai în ceasurile când luna își 
revarsă lumina palidă peste aceste ziduri cade vălul de pe 
ochii mei. 

Bufnița sfârși de vorbit și își șterse din nou ochii cu 
aripa, căci istorisirea suferințelor ei îi storsese noi lacrimi. 

După povestirea prințesei, califul căzu pe gânduri. 

— Dacă nu mă înșel, spuse el, între nenorocirile 
noastre se tes fire tainice; dar cum să găsesc cheia 
acestei taine? 

Bufnița îi raspunse: 

— Of, Doamne! Şi eu am această bănuială, căci 
odată, în frageda mea copilărie, o femeie înțeleaptă mi-a 
prorocit că o barză îmi va aduce o mare fericire, şi cred 
că știu cum am putea să ne găsim scăparea. 

Califul se arătă foarte mirat și o întrebă ce vrea să 
spună. 

— Vrăjitorul care ne-a urgisit pe amândoi, zise ea, 
vine o dată pe lună printre dărâmăturile de aici. Nu 
departe de cămara aceasta se găsește o sală: acolo 

obișnuiește el să chefuiască cu o șleahtă de prieteni. 
l-am auzit adeseori povestindu-și fărădelegile; cine ştie, 
poate că are să spună cuvântul fermecat care v-a pierit 
din minte. 

— O, scumpă prinţesă! strigă califul. Spune repede, 
când vine și unde se află sala? 

Bufnița tăcu o clipă, apoi zise: 

— Nu mi-o luaţi în nume de rău, dar nu vă pot 
împlini dorința decât cu o condiţie. 

— Spune! Spune! strigă Rașid. Poruncește! Primim 
orice condiţii! 

— Aş dori să-mi recapăt și eu libertatea odată cu voi, 
dar aceasta nu se poate întâmpla decât dacă îmi cere 
mâna unul din voi. 

Berzele se arătară cam mirate de această propunere 
și califul făcu semn slujitorului său să iasă puţin afară 
împreună cu el. | 

— Mare vizir, spuse califul când fu dincolo de ușă, 
ăsta-i un târg prost, dar n-ai ce-i face, trebuie să-l 
primești! 

— Cum? răspunse acesta. Nu vreau câtuși de puţin 
ca soția mea să-mi scoată ochii când mă întorc acasă. In 
afară de asta, eu sunt prea bătrân, pe câtă vreme măria ta 
ești tânăr și neînsurat, poți mai curând să ceri mâna unei 
tinere și frumoase prințese. 

— Tocmai asta e! oftă califul în timp ce aripile îi 
atârnau pleoştite. Cine îmi spune că e tânără și 
frumoasă? Asta se cheamă să cumperi mâţa-n sac. 

` Se îndemnară unul pe altul vreme îndelungată, până 
ce califul, văzând că vizirul său ar vrea mai bine să 
rămână barză decât să se însoare cu bufnița, se hotărî să 
facă el însuşi lucrul acesta. Bufnița se arătă încântată și 
spuse că sosiseră tocmai la timpul potrivit, întrucât era cu 
putință ca vrăjitorii să se-adune chiar în noaptea aceea. 
Apoi părăsi încăperea împreună cu berzele și toți porniră 
spre sala cu pricina. Merseră ce merseră printr-un coridor 
întunecos și deodată, de după un zid năruit, țâșni o 
lumină sclipitoare. Se apropiară de locul acela și bufnița 
îi povăţui să stea nemișcaţi. Prin crăpătura lângă care se 
aflau se vedea o sală mare, minunat împodobită, çu 

coloane de jur împrejur. O mulţime de lămpi în fel și fel 
de culori înlocuia lumina zilei. În mijlocul sălii se afla o 
masă rotundă pe care erau așezate bucatele cele mai 
alese. Jur împrejurul mesei, pe o sofa, ședeau opt 
bărbaţi. Berzele recunoscură printre ei pe neguţătorul 
care le vânduse pulberea fermecată. Vecinul său de masă 
îl îndemnă să povestească ultimele sale isprăvi. intre 
altele, el istorisi povestea califului și a vizirului său. 


V 


— Care este cuvântul pe care trebuia să-l țină minte? 
întrebă celălalt vrăjitor. 

— Un cuvânt greu, în limba latinească, cuvântul 
Mutabor.: raze 

La auzul acestui cuvânt, berzele, pitite după 
crăpătura zidului, aproape că-și ieșiră din minţi de 
bucurie. O luară la fugă cu picioarele lor lungi, 
năpustindu-se către poarta ruinei atât de iute, încât 
bufnița abia putu să se ţină după ele. Induioșat, califul îi 
spuse bufniței: : 

— Izbăâvitoare a vieţii mele și a prietenului meu, drept 
recunoștință veșnică faţă de tot ceea ce ai făcut pentru 
noi, te rog să-mi fii soție. 3 

Apoi berzele se întoarseră către răsărit. Işi înclinară 
de trei ori gâturile lor lungi către soarele care tocmai se 
înălța de după munţi. „Mutabor“, strigară ele şi îşi 
recăpătară de îndată vechiul lor chip; bucuria noii vieţi 
dobândite făcu ca stăpânul și slujitorul său să-și cadă în 
brațe unul altuia, râzând și plângând. Când își întoarseră 
privirile, rămaseră înmărmuriţi. Inaintea lor stătea o fată 
frumoasă, gătită cu podoabe de preț. Zâmbind, ea îi 
întinse mâna califului și-l întrebă: 

— Nu mai recunoști bufnița? 

Intr-adevăr, ea era. Califul fu atât de încântat de 
frumuseţea și de farmecul ei, încât strigă: 

— Binecuvântat fie ceasul când am luat chip de 
barză! 

Cei trei o porniră acum împreună spre Bagdad. 
Califul găsi în veșmântul său nu numai cutiuța cu 
pulberea fermecată, ci și punga lui cu bani. 

În primul sat cumpără cele trebuincioase călătoriei și 
astfel ajunseră curând la porțile Bagdadului. Sosirea 
califului stârni uimire — norodul îl crezuse mort și mare-i 
fu bucuria revăzându-și stăpânul iubit. 

“În schimb, mânia lor faţă de vrăjitorul Mizra, care-i 
înșelase, nu cunoscu margini. Intrară în palat și-i 
întemnițară pe bătrânul vrăjitor și pe fiul lui. Califul 
porunci ca bătrânul să fie închis în încăperea din castelul 
năruit, care slujise drept adăpost prințesei cât timp 
avusese înfăţişare de bufniţă, și să fie spânzurat acolo. 
Fiul său însă, care nu cunoștea vrăjile tatălui, fu pus să 
aleagă între moarte și pulberea vrăjită. Alegând pulberea, 
marele vizir îi întinse cutiuța. Tânărul trase o dată 
pulberea pe nas și cuvântul fermecat rostit de calif îl 
prefăcu în barză. Califul porunci să fie închis într-o cușcă 
de fier, iar cușca să fie așezată în grădina sa. 

Ani mulţi și fericiţi trăi califul Raşid alături de soția 
sa, prințesa; cele mai plăcute clipe ale lor erau acelea de 
după-amiază, când venea la ei marele vizir; de multe ori 
aduceau vorba despre păţania lor, amintindu-și de 
vremea când fuseseră berze, iar când era vesel, califului îi 
plăcea să-l maimuţărească pe marele vizir așa cum 
arătase în chip de barză. Pășea încruntat, cu picioarele 
țepene, de-a lungul încăperii, clămpănea, își flutura 
braţele ca pe niște aripi şi arăta cum se plecase zadarnic 
vizirul spre răsărit, strgând mereu: „Mu-mu'“. Pentru soţia 
califului și copiii ei joaca aceasta era de fiecare dată un 
prilej de haz nespus; când însă califul clămpănea vreme 
prea îndelungată și se apleca mereu strigând „mu-mu', 
vizirul îl ameninţa zâmbind că va destăinui soţiei califului 
cele ce vorbiseră în fața ușii prințesei-bufniţe. 


Selim Baruch îşi isprăvi povestirea, iar neguţătorii se 
arătară foarte mulțumiți. 

— Într-adevăr, nici nu ştim când s-a scurs 
după-amiaza, spuse unul dintre ei, dând la o parte 
perdeaua cortului. Se simte adierea răcoroasă a vântului 
de seară; putem să mai facem o bucată de drum. 

Tovarășii săi se arătară de aceeași părere, strânseră 
corturile și caravana porni iar, în aceeași rânduială. 
Călătoriră aproape toată noaptea; ziua, arşița apăsa 
înăbușitor, noaptea, în schimb, era răcoroasă și luminată 
de stele. Ajunseră în sfârșit într-un loc potrivit pentru 
popas, ridicară corturile și se pregătiră de odihnă. 
Neguţătorii îi purtară de grijă străinului ca unui prieten 
drag. Unul îi dădu o pernă, altul o cergă, al treilea îi dărui 
un rob — pe scurt, fu slujit cu multă dragoste, încât 
străinul se -simți ca la el acasă. 

Când se treziră, începuse să se simtă zăpușeala zilei 
și hotărâră cu toţii să aștepte în locul acela până se va 
lăsa seara. După ce mâncară laolaltă, se aşezară din nou 
în cerc și tânărul neguţțător grăi către cel mai în vârstă: 

— Selim Baruch ne-a dăruit ieri o după-amiază 
plăcută. Ce-ar fi, Ahmet, dacă ai istorisi şi tu ceva, fie din 
lunga ta viață, care de bună seamă că a fost plină de 
întâmplări, fie o poveste frumoasă. 

Ahmet tăcu o vreme, ca și când ar fi chibzuit ce să 
povestească și ce nu; în sfârșit, grăi: 

— "Dragi prieteni! V-aţi arătat în această călătorie 
buni tovarăși de drum, iar Selim de asemenea s-a dovedit 
că este vrednic de încrederea mea; de aceea vreau să vă 
povestesc o întâmplare din viața mea, despre care, de 
obicei, pomenesc cu prea puțină plăcere şi nu în faţa 
oricui: Povestea Vasului Nălucă. Ra 


POVESTEA VASULUI NĂLUCĂ 


Tatăl meu avea o mică dugheană la Bassora. Nu era 
nici sărac, nici bogat; făcea parte dintre oamenii care nu 
îndrăznesc să înceapă ceva, de teamă să nu piardă și 
puţinul pe care l-au agonisit. Pe mine m-a crescut, de 
bine, de rău, în așa fel, încât am fost în stare de timpuriu 
să-i dau o mână de ajutor. Când am împlinit optsprezece 
ani, tata a făcut prima lui neguţătorie mai mare și a murit 
răpus de durere; aflase vestea că valurile îi înghiţiseră o 
mie de galbeni. Curând aveam să socotesc moartea lui 
binevenită, căci puţine săptămâni după aceea se adeveri 
că vasul care căra bunurile tatălui meu se scufundase. 
Curajul meu tineresc nu putea fi biruit însă de această 
nenorocire. Am prefăcut în bani tot ce rămăsese de la 
tatăl meu și am pornit în lumea largă să-mi caut norocul. 
Am plecat însoțit de un bătrân slujitor al tatălui. meu, 
căruia îi eram atât de drag, încât nu se îndura să mă lase 
singur și ţinea morțiş să-mi împărtășească soarta. 

Ne-am îmbarcat în portul Bassora. Aveam vânt 
prielnic. Vasul pe 'care pluteam se îndrepta spre India. 
După cincisprezece zile de călătorie, căpitanul ne vesti că 
se apropie o furtună; fața îi era îngândurată, căci se 
părea că nu cunoaște prea bine locurile acelea și nu-i era 
ușor să ţină piept furtunii. Porunci să se strângă grabnic 
toate pânzele și înaintam acum foarte încet. Se lăsase 
noaptea — o noapte senină și rece — iar căpitanul 

începuse să creadă că semnele prevestitoare ale 
uraganului îl înșelaseră. Deodată se ivi o corabie pe care 
n-o văzusem până atunci și care trecu foarte aproape de 
noi. Pe puntea acelei corăbii izbucniră strigăte și urlete 
sălbatice, nelalocul lor înaintea înspăimântătorului ceas al 
furtunii. Căpitanul stătea alături de mine, alb ta varul. 

— Corabia mi-e pierdută! strigă el. Pe lângă noi a 
trecut moartea! 

Până să pricep ceva, oamenii de pe vasul nostru 
dădură buzna, răcnind. 

— Aţi văzut-o? S-a sfârşit cu noi! 

Căpitanul porunci să se citească din Coran cuvinte 
de îmbărbătare și trecu el însuși la cârmă. Zadarnic! 
Urgia se întețea văzând cu ochii; nu trecu nici un ceas și 
vasul se opri pe loc, trosnind din încheieturi. Oamenii 
coborâră în bărci și, când ultima barcă părăsi puntea, 
corabia se scufundă, iar eu m-am pomenit dintr-o dată 
plutind pe apă, sărac ca un cerşetor. Nenorocirea însă nu 
se sfârșise... Furtuna vuia tot mai cumplit. Barca plutea în 
voia valurilor. L-am îmbrățișat pe bătrânul slujitor Și. 
ne-am jurat să rămânem alături până la moarte. În sfârșit 
se crăpă de ziuă. Dar odată cu ivirea primelor raze de 
soare, vântul se năpusti asupra bărcii noastre Și O 
rasturnă. Nu i-am mai văzut niciodată pe tovarășii mei de 
călătorie, marinarii. Izbitura mă năucise; când m-am 
trezit, mă aflam în braţele bătrânului și credinciosului 
meu servitor, care scăpase cu viață agățându-se de barca 
răsturnată și mă târâse lângă el. Furtuna se potolise. Nu 
mai rămăsese nici urmă din vasul nostru, dar în depărtare 
se ivi o altă corabie și valurile ne purtau către ea. Când 
ne-am apropiat, am. văzut că era corabia care trecuse pe 
lângă noi în noaptea de pomină și care pricinuise 
căpitanului nostru atâta spaimă. M-a cuprins o teamă 
ciudată la vederea vasului acela. Infricoșătoarele vorbe 
ale căpitanului, care. se adeveriseră în chip atât de 
cumplit, înfățișarea vasului pustiu, la bordul căruia nu se 
zărea țipenie de om în vreme ce ne apropiam, oricât am 
strigat noi, totul m-a umplut de groază. Totuși aceasta 
era singura noastră scăpare; de aceea am slăvit numele 
Profetului care ne dăruise ca prin minune viaţa. 

Am vâslit cu mâinile, cu picioarele, îndreptându-ne 
către parâma de la prova corabiei. În sfârșit, am izbutit 
s-o apucăm; la strigătele noastre — nici un răspuns, o 
muțenie desăvârșită. Atunci ne-am cățărat pe odgon — 
eu, fiind mai tânăr, în frunte. Dar, o, ce înfiorător! Ce 
priveliște cumplită mi s-a înfățișat pășind pe punte! Pe 
podeaua înroșită de sânge zăceau douăzeci-treizeci de 
morţi în straie turcești; un bărbat în veșminte de preț, cu 
sabia în mână, tras la faţă, galben — mort și el — era 
țintuit de catargul din mijloc şi un piron mare îi 
străpungea fruntea. De frică, mi s-au tăiat picioarele; abia 
mai cutezam să răsuflu. În cele din urmă,-bătrânul slujitor 
mă ajunse. Puntea aceea fără urmă de viaţă, acoperită 
numai de leșuri îngrozitoare, îl buimăcise și pe el. Cu 
frica în suflet, am înălțat mai întâi o rugă câtre Profet, și 
numai după aceea am cutezat să pășim înainte. Ne uitam 
mereu în jurul nostru, cu grijă, temându-ne că ne-ar 
putea ieși în cale altceva și mai înspăimântător. Dar nimic 
nu se clintea. Nu se vedea ţipenie de om viu — numai noi 
și întinsul apelor. Nu îndrăzneam să vorbim cu glas tare, 
de teamă ca nu cumva căpitanul mort ȘI țintuit de catarg 
să-și întoarcă ochii sticloși către noi sau ca unul din 
morți să miște capul. În cele din urmă am găsit o scară 
ce ducea înăuntrul vasului. Fără voie, ne-am oprit acoo, 
uitându-ne unul la altul, și nu cutezam să ne dăm în 
vileag gândurile. 

— O, Doamne, spuse credinciosul meu slujitor, aici 
s-a petrecut ceva groaznic! Dar chiar dacă vasul ar fi plin 
de ucigași, mai bine mă dau pe mâna lor, orice s-ar 
întâmpla, decât să mai rămânem o clipă printre morţii 
aceștia. 

Eram de aceeași părere. Ne-am luat, așadar, inima în 
dinți și, cu nădejdea în suflet, am coborât treptele. Totul 
era învăluit și aici într-o liniște de moarte, tulburată doar 
de pașii noștri. Ne-am oprit la ușa cabinei. Am lipit 
urechea de ușă și am ascultat: nu se auzea nimic. Am 
deschis. Înăuntru domnea o harababură cumplită: 
veșminte, arme și tot felul de scule, toate claie peste 
grămadă. Oamenii de pe vas, sau cel puţin căpitanul, 
trebuie c-au tras un chef strașnic, căci totul era vraiște. 

Am . colindat din cabină în cabină, din încăpere în 
încăpere; pretutindeni am -dat peste mătăsuri, 
mărgăritare, zahăr şi tot felul de alte lucruri. La vederea 
acestor avuţii, m-a cuprins o bucurie fără de margini, 
căci, neaflându-se nimeni pe corabie în afară de noi, 
socoteam că toate vor fi ale mele. Ibrahim însă îmi aminti 
că suntem departe de țărm și nu vom putea ajunge la el 
fără ajutorul cuiva! 

Ne-am ospătat cu mâncărurile și băuturile pe care 
le-am găsit din belșug și ne-am urcat iarăşi pe punte. Dar 
la vederea înspăimântătoarei priveliști a leșurilor, din nou 
ni s-a făcut părul măciucă. Am hotărât să scăpăm de ele 
zvârlindu-le peste bord. Dar și mai mare ne-a fost groaza 
când ne-am dat seama că nici unul nu putea fi clintit din 
loc. Morţii erau parcă ţintuiţi pe punte, așa încât ar fi 
trebuit să fie smulși cu scânduri cu tot; pentru asta însă 
nu aveam scule la îndemână. Cât despre căpitan, nu l-am 
putut desprinde cu nici un chip de catarg — nici măcar 
sabia nu i-am putut-o smulge din mâna-i țeapănă. Am 
petrecut ziua mâhniți, cu gândul la soarta noastră. La 
căderea nopții i-am îngăduit bătrânului Ibrahim să se 
culce, iar eu am rămas de veghe pe punte, scrutând 
zarea, în nădejdea unei izbăviri. Când s-a înălțat luna — 
socotind după stele să fi fost cam vreo unsprezece — 
m-a cuprins un somn ca de plumb. M-am prăbușit fără 
voia mea după un butoi ce se afla pe punte. Somnul 
acesta era însă mai mult un soi de toropeală, căci 
auzeam limpede valurile izbind corabia, auzeam pârâitul 
și scârţâitul catargului în bătaia vântului. Deodată mi s-a 
părut că deslușesc zvon de glasuri și pași grei răsunând 
pe punte. Am vrut să mă ridic şi să privesc. Dar o putere 
nevăzută îmi ţintuia mădularele, îmi lipea pleoapele. 
Vocile răsunau din ce în ce mai limpede, ca și cum o 
ceată de oameni voioși ar fi umblat forfota pe punte. Mi 
se părea că aud glasul puternic al unei căpetenii, că 
deslușesc zgomotul parâmelor și al pânzelor care erau 
ridicate și coborâte. Încetul cu încetul însă mi s-a 
învălmășit totul în minte și m-am cufundat într-un somn 
și mai adânc, prin care mi se părea că desluşesc numai 
zăngănit de arme. Când m-am trezit, soarele se înălțase 

sus și razele sale îmi ardeau fața. Uimit, am privit în jur; 
am crezut că furtuna, corabia, morţii și tot ce auzisem în 
timpul nopţii fuseseră. doar un vis; totul în jur era 
neschimbat. Morţii zăceau neclintiţi, iar căpitanul, țintuit 
de catarg, stătea nemișcat. Am râs de visul meu și m-am 
ridicat, pornind în căutarea bătrânului slujitor. Acesta 
şedea îngândurat în cabină. 

— O, Doamne! strigă el când mă văzu intrând. Mai 
bine aş zăcea în fundul mării decât să mai petrec o 
noapte pe corabia asta blestemată! 

L-am întrebat care era pricina supărării lui și mi-a 
răspuns: 

— După câteva ceasuri de somn m-am trezit și am 
auzit paşi deasupra capului meu alergând în sus și în jos. 
Am crezut întâi că ești dumneata, dar acolo sus umblau 
forfota cel puțin douăzeci de oameni. Răsunau strigăte, 
țipete. În cele din urmă se auziră pe trepte paşi grei. 
Atunci mi-am pierdut cunoștința; numai din când în când 
îmi reveneam şi atunci îl vedeam pe omul care e țintuit colo 
sus de catarg așezându-se ici la masă, bând și cântând, 
iar pe cel în veșminte roșii, care zace pe punte nu 
departe de el, stând alături „și ținându-i tovărâșie la 
băutură. 

La auzul celor povestite de bătrânul meu slujitor, 
credeţi-mă, dragi prieteni, că nu prea m-am simţit în 
apele mele. Așadar, nu era o părere, auzisem și eu morții 
destul de limpede. Să călătorești într-o astfel de tovărășie 
era un lucru înfricoşător. Ibrahim căzu iarăși pe gânduri. 

— Aha! strigă el deodată. 

Îşi amintise un descântec pe care-l învățase de la 
bunicul său, un om înțelept și umblat prin lume, 
descântec care alunga duhurile și stafiile; cât despre 
somnul greu care ne toropise noaptea trecută, puteam 
să-l gonim rostind întruna versete din Coran. Povaţa 
bătrânului mi-a plăcut. Am așteptat cu teamă sosirea 
nopţii. Am hotărât să ne cuibărim într-o mică încăpere ce 
se afla lângă cabină. Am făcut câteva găuri destul de 
mari în ușă, ca să vedem prin ele toată cabina, apoi am 
încuiat bine ușa pe dinăuntru și Ibrahim a scris numele 
Profetului în cele patru colțuri. Așteptam noaptea cu 

spaimă. Tot cam vreo unsprezece ceasuri să fi fost, când 
ne-a încercat iarăși un somn ca de plumb. Slujitorul mă 
povățui să rostesc câteva rugăciuni din Coran, și somnul 
mi se risipi de îndată. Deodată, puntea păru că prinde 
viață, parâmele scârțâiră, răsunară pași și se deslușiră 
limpede mai multe glasuri. După câteva clipe de așteptare 
încordată se auziră pași pe scară. Bătrânul începu atunci 
să bolborosească descântecul învăţat de la bunicul său, 
descântec menit să alunge stafiile și să risipească vrăjile. 


Fie că pogorâţi din văzduh, | 
Fie că vă înălțați din adâncurile mării, 
Fie că ați dormit în groapa întunecoasă, 
Fie că ieșiți din vâlvătaia flăcărilor, 
Alah este stăpânul şi domnul vostru, 
Lui i se supun toate duhurile! 


Trebuie să mărturisesc că nu mă prea bizuiam pe 
acest descântec și, în clipa când ușa a zburat în lături, mi 
s-a făcut părul măciucă. În încăpere a intrat bărbatul 
acela voinic și falnic pe care-l văzusem țintuit de catarg. 
Avea încă pironul înfipt în frunte până în miezul 
creierului, dar sabia o vârâse în teacă; în urma lui pășea 
un alt bărbat, îmbrăcat cu mai puţină strălucire; și pe el îl 
văzusem zăcând sus pe punte. Căpitanul — căci căpitan 
era, fără doar și poate — avea fața palidă, o barbă lungă, 
neagră și ochii aprigi pe care-i rotea prin încăpere. In 
clipa când a trecut pe lângă noi, l-am văzut de aproape: 
el nu părea să ia în seamă ușa după care stăteam 
ascunși. Cei doi s-au așezat la masa din mijlocul cabinei 
și au prins să vorbească tare, țipând aproape, într-un grai 
necunoscut. Strigau din ce în ce mai aprins, până când 
căpitanul a izbit deodată cu pumnul în masă atât de 
năprasnic, că s-a cutremurat încăperea. Celălalt a sărit cu 
un hohot de râs sălbatic de pe scaun și i-a făcut semn 
căpitanului să-l urmeze. Acesta s-a ridicat, a smuls sabia 
din teacă și amândoi au părăsit cabina. După plecarea lor 
am răsuflat ușuraţi; dar clipele de groază nu se sfârșiseră 
încă. Pe punte, larma creștea necontenit. Se auzeau 
tropăituri, ţipete, râsete, urlete. in cele din urmă s-a 

dezlănţuit o hărmălaie atât de asurzitoare, încât mi se 
părea că puntea, pânzele, totul se va prăbuși peste noi. 
Zăngănit de arme, răcnete... apoi, deodată, o liniște 
adâncă. A trecut multă vreme până ce am cutezat să 
urcăm pe punte; toate se aflau la locul lor, leșurile zăceau 
neclintite, ţepene, ca de lemn. 

S-au scurs astfel câteva zile. Pluteam mereu spre 
răsărit — după socotelile mele, spre țărm — dar dacă 
' ziua străbăteam câteva leghe, noaptea corabia părea că 
merge îndărăt, căci la răsăritul soarelui ne aflam din nou 
la locul de unde plecasem. Pesemne că morții ridicau 
pânzele în fiece noapte și făceau cale întoarsă. Pentru a 
împiedica aceasta, am strâns toate pânzele înainte de 
căderea nopţii și am făcut la fel ca și cu ușa cabinei: am 
scris numele Profetului precum și descântecul bunicului 
pe un pergament pe care l-am legat de velele făcute sul. 
Ne-am închis în cămăruța noastră și am așteptat cu 
teamă: oare ce avea să urmeze? La început, strigoii s-au 
arătat şi mai sălbatici, totuși a doua zi dimineața am găsit 
pânzele înfășurate așa cum le lăsasem. Peste zi am 
ridicat numai atâtea pânze câte trebuiau. pentru ca vasul 
să înainteze încet, aşa că, în cinci zile, am străbătut o 
bună bucată de drum. 

În sfârșit, în dimineaţa celei de-a șasea zile am zărit 
în apropiere țărmul și i-am mulţumit lui Alah și Profetului 
său pentru minunata noastră izbăvire. Am mers așa oO Zi Și 
o noapte de-a lungul uscatului, iar în cea de-a șaptea zi, 
în zori, am descoperit un oraș aproape de țărm; cu multă 
. trudă am lăsat ancora, care s-a prins îndată de fund, am 
coborât o barcă mică ce se afla pe punte și am vâslit din 
toate puterile spre oraş. După o jumătate de ceas am 
intrat într-un râu ce se vărsa în mare și am coborât pe 
mal. La porţile orașului am întrebat care e numele acestei 
așezări și am aflat că ajunsesem într-un oraș indian, nu 
departe de ţinta călătoriei mele. Ne-am dus la un 
caravanserai, unde ne-am odihnit după călătoria noastră 
aventuroasă. Acolo am întrebat dacă nu se află prin 
partea locului un înţelept, un învăţat, spunându-i totodată 
gazdei că acesta trebuia să se priceapă puțin și la 
vrăjitorii. Gazda m-a dus într-o stradă lăturalnică, s-a 

oprit în fața unei case nu prea arătoase, a bătut la ușă și 
mi-a zis să intru și să întreb de Muley. 

Mi-a ieșit înainte un bătrânel cu barbă căruntă și = 
lung și m-a întrebat ce doresc. l-am spus că sunt i 
căutarea înţeleptului Muley, iar bătrânul mi-a răspuns că 
el este Muley. L-am rugat să mă povăţuiască ce să fac cu 
morții și cum să-i dau jos de pe corabie. Muley mi-a 
răspuns că oamenii de pe vas fuseseră vrăjiți pesemne 
din pricina unor nelegiuiri pe care le săvârșiseră în timpul 
călătoriei lor pe mare; vraja se va spulbera dacă vor fi 
aduși pē mal, dar aceasta va fi cu putință numai dacă vor 
fi desprinse scândurile pe care zăceau. De drept, vasul cu 
toate comorile sale al meu s-ar fi cuvenit să fie, pentru că 
eu l-am găsit; dar va trebui să pâstrez taina şi să-i 
dăruiesc și lui ceva din avuţia mea; iar în schimb, el și cu 
sclavii săi au să-mi dea o mână de ajutor ca să scapă de 
morţii de pe corabie. l-am făgăduit că-l voi răsplăti cu 
prisosință și am pornit la drum, împreună cu cei cinci 
sclavi care purtau ferăstraie și securi. Pe drum, vrăjitorul 
Muley nu contenea cu laudele pentru gândul ce-l 
avusesem de a anina pe pânze cuvinte din Coran, căci 
numai astfel am putut scăpa. 

Am ajuns la corabie dis-de-dimineaţă și ne-am 
apucat cu toţii de treabă; într-un ceas, patru morţi se și 
aflau încărcaţi în luntrea pe care câţiva sclavi o duseră 
spre țărm, unde voiam să le săpăm mormântul. La 
înapoiere, sclavii povestiră că morţii i-au scutit de 
îngropăciune, deoarece, de îndată ce au atins pământul, 
s-au prefăcut în pulbere. l-am descleștat de punte şi pe 
ceilalți morți și până seara au fost transportați toți la mal. 
Nu mai rămăsese nici unul la bord, în afară de cel țintuit 
de catarg. În zadar am încercat să smulgem din lemn 
pironul:.- nici o putere din lume nu era în stare să-l 
clintească. Nu ştiam ce să fac; catargul nu-l puteam tăia, 
ca să ducem leșul la țărm cu catarg cu tot. Muley ne-a 
scos din încurcătură. El a trimis iute un sclav la țărm să 
aducă un vas de pământ. Apoi învățatul a rostit cuvinte 
tainice și a presărat p o gi pe capul mortului. De îndată 
căpitanul a deschis oc a răsuflat adânc, iar rana din 
frunte a început să raion Am izbutit acum să 

scoatem pironul cu ușurință, iar rănitul s-a prăbușit în 
brațele unui sclav. 

— Cine m-a adus aici? a întrebat el după ce și-a 
venit în fire. 

Muley arătă spre mine; m-am apropiat de el. 

— Îți mulțumesc, străine! M-ai mântuit de chinuri 
fără de sfârșit. De cincizeci de ani trupul meu plutește pe 
valuri, iar sufletul mi-era blestemat să se întoarcă în trup 
în fiece noapte. Dar acum creștetul meu a atins țărâna și 
mă pot duce împăcat la strămoșii mei. 

L-am rugat să ne povestească cum de a ajuns în 
starea aceea groaznică, iar el a început astfel: 


— Acum cincizeci de ani eram un om puternic și de 
vază și locuiam în Alger. Lăcomia de câștig m-a îndemnat 
să înzestrez cu cele de trebuinţă o corabie și să mă apuc 
de piraterie. Mă îndeletniceam. cu treaba asta de câtăva 
vreme, când, odată, la Zante, am luat pe bord un derviș 
care voia să călătorească fără plată. Atât eu cât și 
tovarășii mei eram oameni cruzi și n-am ţinut seama de 
sfințenia omului, ci ne-am bătut joc de el. Într-o zi, după 
ce mă mustrase, în râvna lui sfântă, pentru viaţa 
păcătoasă pe care o duceam, am stat la un păhărel cu 
cârmaciul meu în cabină. Amintindu-mi de mustrările 
dervișului, mustrări pe care nu aș fi îngăduit să mi le facă 
nici sultanul, m-am repezit furios pe punte și i-am 
străpuns pieptul cu pumnalul. În clipa morţii, el m-a 
blestemat, pe mine și pe oamenii mei de pe vas, să nu 
putem trăi și nici muri până ce creștetul nostru nu se va 
odihni pe pământ. Apoi dervișul și-a dat sufletul; l-am 
aruncat în mare și am luat în râs blestemul său; dar, în 
aceeași noapte, cuvintele lui s-au împlinit. O parte din 
oameni s-au răsculat împotriva mea. S-au bătut cu 
înverșunare până când cei care erau de partea mea au 
fost biruiţi, iar eu — țintuit de catarg. Dar și răsculații au 
pierit din pricina rănilor căpătate și în curând corabia s-a 
prefăcut într-un uriaș mormânt. Ochii mi s-au 
împăienjenit; în noaptea următoare, la ceasul la care îl 
aruncasem pe derviş în apă, m-am trezit împreună cu toți 
oamenii mei: înviasem, dar nu puteam face sau vorbi 
altceva decât ce vorbisem și făcusem în noaptea aceea. 

Așa călătorim de cincizeci de ani, și nici nu trăim, nici nu 
murim, căci oare cum am fi putut atinge pământul? 
Pluteam bucuroși pe furtună, cu toate pânzele sus, în 
nădejdea că vasul se va izbi de stânci, se va fărâma și ne 
vom putea odihni capetele istovite pe fundul mării. Dar 
n-am izbutit niciodată. Acum însă am să mor. Îți 
mulțumesc încă o dată, izbăvitor necunoscut! Dacă socoți 
că te-ar putea răsplăti vreo avuţie, îți dăruiesc corabia în 
semn de recunoştinţă. 

După ce vorbi astfel, căpitanul își lăsă capul în piept 
și își dădu sufletul, prefăcându-se în pulbere ca și 
oamenii săi. Am strâns pulberea într-o cutie și am 
îngropat-o la țărm. Am adus doi lucrători din oraș să 
dreagă corabia. Am schimbat încărcătura corabiei pe alte 
mărfuri și am dobândit câștiguri însemnate. După aceasta 
am tocmit oameni pe vas, l-am răsplătit cu prisosinţă pe 
prietenul meu Muley și am pornit la drum, 
îndreptându-mă spre ţara mea de baştină. Am făcut însă 
un ocol mare, oprindu-mă pe țărmurile multor insule și 
poposind în.fel și fel de țări ca să vând mărfurile. Profetul 
mi-a dat binecuvântarea lui, căci după trei sferturi de an 
m-am întors la Bassora, încă o dată pe atât de bogat pe 
cât fusesem după moartea căpitanului. Oamenii din ţara 
mea au rămas uluiţi de avuțiile pe care le-am strâns și de 
norocul pe care l-am avut, fiind încredințaţi că am găsit 
valea nestematelor despre care povestește vestitul 
călătorSindbad. l-am lăsat cu această credinţă și de 
atunci toţi tinerii din Bassora, la optsprezece ani, pornesc 
în lumea largă să-și găsească, după pilda mea, norocul. 
Eu însă am trăit de atunci liniștit, în tihnă, iar la cinci ani 
o dată fac o călătorie la Mecca, în acel loc sfânt, spre a 
mulțumi lui Alah pentru binecuvântarea sa ȘI pentru a-l 
ruga să primească în raiul său pe căpitan și pe oamenii 
lui. 


A doua zi caravana călători mai departe, fără piedici, 
și după ce făcură din nou popas, Selim, străinul, grăi 
astfel către Muley, cel mai tânăr dintre neguţători: 

— Deși ești cel mai nevârstnic dintre noi, ești 
totdeauna voios şi de bună seamă că.te pricepi să ne 

istorisești o snoavă cu tâlc. Povestește-ne-o, ca să ne mai 
răcorim puțin după arșiţa zilei. 

— Cu plăcere v-aş istorisi ceva care să vă 
înveselească, răspunse Muley, dar tinerii trebuie să se 
poarte cu modestie; de aceea, tovarășilor mei de călătorie 
mai în vârstă li se cuvine întâietatea. Zaleukos e 
întotdeauna tare posomorât şi tăcut; n-ar vrea el să ne ` 
povestească din ce pricină este atât de îngândurat? Dacă 
are vreun necaz, poate că am izbuti să i-l alinăm, căci cu 
dragă inimă am vrea să-i venim într-ajutor aproapelui 
nostru, chiar dacă e de altă credinţă. 

Cel către care vorbise Muley era un neguţător grec, 
bărbat de vârstă mijlocie, chipeș, voinic și foarte așezat. 
Deși necredincios — nu era musulman — tovarășii lui de 
călătorie îl iubeau, căci toată făptura lui inspira cinstire și 
încredere. Dealtminteri avea numai o singură mână, și 
unii dintre tovarăşii lui credeau că asta ar fi pricina 
mâhnirii sale. La întrebarea prietenoasă a lui Muley, 
Zaleukos răspunse: 

— Încrederea voastră îmi face cinste. Nu sunt 
mâhnit, dar chiar dacă aș fi, tot nu vă stă în putere să 
m-ajutaţi. Dar fiindcă -Muley a băgat de seamă că sunt 
posomorât, vreau să vă povestesc care-i pricina ce mă 
îndreptățește să fiu mai mohorât decât alţi oameni. După 
cum vedeţi, nu am mâna stângă. Nu-mi lipseşte din 
născare, ci am pierdut-o în cele mai cumplite clipe ale 
vieții mele. Veţi chibzui şi dumneavoastră dacă port vreo 
vină sau dacă n-ar trebui să fiu, de atunci, atât de mâhnit 
— dar asta numai după ce veţi asculta Povestea mâinii 
tăiate. 


POVESTEA MÂINII TĂIATE 


M-am născut la Constantinopol. Tatăl meu era 
dragoman (tâlmaci) la Poartă (curtea turcească) și făcea 
negoţ cu uleiuri înmiresmate și mătăsuri, negoț care-i 
aducea câștiguri bune. Mi-a dat o creștere aleasă. 
invățătura am primit-o în parte de la el, în parte de la 
preotul nostru. La început a fost vorba să moștenesc 
neguțătoria lui, dar, deoarece mă arătasem mai destoinc 
decât se așteptase, a ținut seama de poveţele prietenilor 
lui și a hotărât să mă facă doctor, căci un doctor care 
învăța ceva mai mult decât un șarlatan obișnuit putea 
să-și croiască o viaţă fericită la Constantinopol. In casa 
noastră veneau mulţi franțuzi și unul din ei l-a înduplecat 
pe tatăl meu să mă lase să plec cu el în patria sa, la 
Paris, unde asemenea lucruri se învățau fără plată și. 
foarte bine. Voia să mă ia cu el pe propria-i cheltuială, 
cînd avea să se înapoieze în țară. Tatăl meu, care 
cutreierase și el lumea în tinereţe, a încuviințat să plec, 
iar franțuzul m-a înștiințat că peste trei luni vom porni la 
drum. Eram nespus de fericit că voi vedea ţări străine și 
așteptam cu nerăbdare clipa plecării. Franţuzul își isprăvi 
în sfârșit treburile și se pregăti de drum; în ajunul 
plecării, tatăl meu m-a chemat seara în iatacul lui. Erau 
grămădite acolo fel de fel de veșminte, care de care mai 
frumoase, iar pe masă — arme. O movilă de aur mi-a luat 
însă ochii. Atâta bănet nu mai văzusem vreodată. Tatăl 
meu m-a îmbrățișat și mi-a spus: 

— lată, fiule, ţi-am pregătit straie de drum. Armele 
acestea ţi le dăruiesc ţie, sunt aceleași pe care mi 
le-a dăruit și mie, la rîndu-mi, bunicul tău când am pornit 
în lume. Știu că te pricepi să le mânuiești, dar să nu le 
folosești decât când ești în primejdie. Atunci însă 
apără-te cu strășnicie. N-am bogății mari; mi-am împărțit 
averea în trei: o parte pentru tine, o parte pentru traiul și 
nevoile mele, iar a treia, partea cea mai sfântă și de care 
nu mă voi atinge niciodată, am s-o pun bine pentru zilele 
de restriște care ar putea să te ajungă. 

Așa mi-a grăit bătrânul meu părinte Și ochii îi jucau 
în lacrimi; cine ştie, poate îi spunea inima că n-am să-l 
mai văd niciodată. 

Călătoria s-a sfârșit cu bine și :am ajuns curând în 
țara franțuzească. Șase zile şi șase nopți am mers până în 
orașul cel mare — Paris. Aici, prietenul meu, franțuzul, a 
închiriat pentru mine o cameră și m-a povăţuit să 
folosesc cu chibzuinţă banii — aveam cu totul două mii 
de taleri. Am locuit trei ani în acest oraș și am învăţat tot 
ce trebuie să știe un doctor iscusit: aș minți însă dacă aș 
spune că mă simțeam bine acolo, căci obiceiurile lor 
nu-mi erau pe plac; și aveam și puţini prieteni adevăraţi, 
aceștia erau însă tineri nobili. 

Până la urmă, dorul de țară m-a copleșit; în tot acel 
răstimp nu primisem nici o știre de la tatăl meu și am 
folosit cel dintâi prilej care mi-a ieșit în cale ca să mă 
întorc acasă. f 

O solie pleca din Franța către Înalta Poartă. M-am 
tocmit ca doctor-chirurg în slujba acelei solii şi am ajuns 
„cu bine la Stambul. Am găsit casa părintească zăvorâtă. 
Vecinii, mirați de sosirea mea, mi-au povestit că tata 
murise cu două luni înainte. Preotul, dascălul meu din 


copilărie, mi-a adus cheile casei. Singur și părăsit, m-am: 


așezat în casa pustie. Toate erau la locul lor, așa cum le 
lăsase tata, numai galbenii — pe care făgăduise să mi-i 
lase — lipseau. L-am întrebat pe preot, dar acesta, făcând 
o plecăciune, mi-a răspuns: 

— Tatăl tău a murit ca un sfânt, căci a lăsat toți 
galbenii bisericii. 

Lucrul acesta îmi era și mi-a râmas de neînțeles; dar 
ce puteam tace? Nu aveam nici O dovadă împotriva 
preotului şi trebuia să mă socotesc fericit că nu-și 
însușise casa ȘI cslelalte bunuri ale tatălui meu. Acesta a 
fost cea dintâi năpastă care a căzut pe capul meu, după 
care nenorocirile s-au ținut lanţ. Nu-mi câștigasem faimă 
de doctor, căci nu îmi venea să mă laud singur și n-avea 
cine să mă facă cunoscut; tatăl meu, care m-ar fi ajutat 
să pătrund în casele bogătașilor și ale celor suspuși, nu 
mai era şi toţi aceștia 1 dăduseră uitării pe sărmanul 
Zaleukos. Mărfurile rămase de la tată meu nu mai aveau 
căutare, căci cumpărătorii se risipiseră după moartea sa 
și alții noi se găseau cu greu. Stăteam şi mă gândeam la 
soarta mea amară, când, deodată, mi-am adus aminte că 
înțâlnisem adeseori în Franța oameni din neamul meu 
care cutreierau țara în lung şi în lat și făceau negoț în 
pieţele orașului; aveau cumpărători cu duiumul, căci 
neguțători de pe alte meleaguri erau la mare preț. Cu 
asemenea neguţătorie se putea agonisi bânet, nu glumă. 
M-am hotărât pe loc: am vândut casa părinteacă am 
încredinţat o parte din bani unui prieten credincios iar cu 
restul am cumpărat ceea ce avea căutare în Franţa, ȘI 
anume: şaluri, mătăsuri, pomezi și uleiuri. Mi-am asigurat 
un loc pe o corabie şi am pornit în cea de-a doua 
călătorie spre Franţa. De îndată ce se pierdură în zare 
palatele din Dardanele, norocul păru să-mi surâdă din 
nou. Am ajuns repede și cu bine. Am cutreierat orașele 
mari și mici ale franţuzilar, și peste tot am găsit 
cumpărători berechet. Prietenul meu din Stambul îmi 
trimitea mereu mărfuri noi şi, pe zi ce trecea, strângeam 
tot mai mulți bani. Când, în sfârşit, am adunat atâta cât 
credeam că va fi de ajuns pentru O neguţătorie mai mare, 
am pornit-o cu mărfurile mele spre italia. Dar mai trebuie 
să mărturisesc ceva: dobândeam câștiguri şi de pe urma 
meșteșugului de vraci. Când ajungeam în câte un oraş, 
dădeam de veste printr-o înştiinţare scrisă că a sosit un 
doctor grec, care a lecuit multe beteșuguri; şi, 
într-adevăr, balsamurile - și ieacurile mele mi-au adus 
şechini cu toptanul. Până la urmă am poposit și în orașul 


A 


Florenţa din Italia. Am hotărât să rămân vreme mai 

îndelungată în acest oraș, pe de o parte fiindcă îmi 
plăcea foarte mult acolo. pe de altă parte fiindcă, istovit 
de atâta umblet, voiam să mă odihnesc. Am închiriat o 
prăvălie în partea orașului numită Santa Croce Și, nu 
departe de acolo, câteva încăperi frumoase cu pridvor, 
într-un han. Am dat de veste îndată prin hârtie scrisă că 
sunt doctor și neguţător. Nici n-am apucat să deschid 
bine prăvălia, că muşteriii au și dat năvală și, cu toate că 
pusesem prețuri cam ridicate, vindeam mai mult decât 
ceilalți, pentru că eram îndatoritor Și prietenos cu- 
cumpărătorii. Mă aflam de patru zile la Florenţa, și iată că 
într-o seară, când tocmai mă pregăteam să închid 
prăvălia și, ca de obicei, am aruncat o privire spre lada cu 
alifii, am zărit un răvaș într-o cutiuță. Nu-mi aminteam 
să-l fi pus acolo. Am despăturit hârtiuțţa. In ea stătea scris 
să vin la miezul nopții pe podul numit Ponte Vecchio. 
M-am gândit îndelung cine putea fi cel ce mă chema. Nu 
cunoșteam însă nici un om în Florenţa și am crezut că 
cineva vrea să mă cheme în taină la vreun bolnav, lucru 
care mi se întâmplase adeseori. Am hotărât deci să mă 
duc, dar, prevăzător, mi-am luat și sabia pe care mi-o 
dăruise tatăl meu. 

„Aproape de miezul nopții, am pornit-o la drum și am 
ajuns la Ponte Vecchio. Podul era părăsit, pustiu, și am 
hotărât să aștept până se va ivi cel ce mă chemase. 

Era o noapte friguroasă; luna lumina ca ziua. M-am 
aplecat să privesc undele Arnului, ce străluceau până 
departe în razele lunii. Orologiile bisericilor din oraș 
bătură de douăsprezece ori: când m-am ridicat, am dat 
cu ochii de un bărbat înalt, învăluit într-o mantie roșie, cu 
obrazul ascuns de un colț al veșmântului. 

Ivirea lui neașteptată m-a speriat, pentru că apăruse 
în spatele meu, dar mi-am venit iute în fire şi am rostit: 

— De vreme ce m-aţi chemat, spuneți-mi cu ce vă 
pot fi de folos. 

Omul cu mantia roșie s-a întors spre mine și mi-a 
spus apăsat: 

— Urmează-mă! 

Mi-era teamă să plec singur în tovărășia acestui 
necunoscut și de aceea m-am oprit şi am spus: 

— Nu așa, domnul meu. Mai întâi vreau să știu unde 
mergem; şi apoi, cred că nu trebuie să v-ascundeţi cu 
atâta grijă obrazul, dacă aveţi gânduri curate față de 
mine. 

Omul în roşu păru însă a nu se sinchisi de vorbele 
mele. 

— Dacă nu vrei, Zaleukos, rămâi! răspunse el și păși 
mai departe. 

Atunci m-a cuprins mânia. 

— Crezi, am strigat, că un om că mine se lasă dus de 
nas de orice zevzec? Crezi că am așteptat zadarnic aici, 
în frig? 

Din trei sărituri l-am ajuns din urmă, l-am înhâţțat de 
mantie şi am început să strig tare, în vreme ce cu cealaltă 
mână am tras sabia; dar mantia mi-a rămas în mână, iar 
necunoscutul a pierit după primul colţ. M-am potolit 
încetul cu încetul, căci îmi rămăsese mantia și ea trebuia 
să m-ajute să dezleg ciudata taină. M-am înfășurat în ea 
şi m-am îndreptat spre casă. Dar n-am apucat să fac nici 
o sută de pași, când cineva a trecut pe lângă mine şi mi-a 
șoptit în limba franceză: 

— la seama, conte, în noaptea aceasta nu se poate 
face nimic! | 

Până mă întorc, cel ce şoptise trecuse mai departe și 
n-am mai zărit decât o umbră furişându-se pe lângă case. 
Mi-am dat seama că vorbele lui nu fuseseră rostite pentru 
mine, ci din pricina mantiei pe care o purtam, dar lucrul 
acesta nu dezlega taina. ` 

A doua zi de dimineaţă am cugetat îndelung asupra 
celor ce aveam de făcut. La început m-am gândit să dau 
sfoară în târg că găsisem mantia, dar necunoscutul putea 
să trimită pe cineva să mi-o ceară şi eu tot nelămurit aș fi 
rămas. Tot chibzuind astfel, m-am uitat la veșmântul 
acela mai cu luare-aminte. Era dintr-o catifea plină, 
genoveză, purpurie, tivită cu astrahan și brodată cu fir de 
aur. Frumuseţea deosebită a mantiei mi-a insuflat un 
gând la care m-am oprit. Am dus-o în prăvălie și am 
pus-o în vânzare, dar cu un preţ atât de ridicat, încât 
știam prea bine că n-am să găsesc nici un mușteriu 
pentru ea. Gândul meu era să privesc cu luare-aminte pe 

oricine ar întreba de mantie, căci eram sigur că-l voi 
recunoaște, dintr-o mie pe necunoscutul care, după ce 
pierduse mantia, de bună seamă că se va arăta 
neîntârziat. Mulţi ar fi dorit să cumpere veșmântul acela, 
a cărui frumuseţe atrăgea toate privirile, dar nici unul nu 
semăna nici pe departe cu necunoscutul, nici unul nu 
voia să dea pe ea atâția bani — două sute de ţechini. 

Ce m-a surprins mai mult era că, întrebând pe unul și 
pe altul dacă nu mai văzuseră și o altă asemenea mantie 
în Florenţa, toţi îmi răspundeau că nu și mă încredințau 
că nu  întâlniseră veșmânt mai frumos și atât de 
meșteșugit lucrat. 

Pe înserat veni un tânăr care mai fusese deseori pe la 
mine și oferise şi în ziua aceea o sumă respectabilă 
pentru mantie; acum zvârli pe masă o pungă cu galbeni și 
strigă: 

— Pe Dumnezeul meu, Zaleukos, vreau să am cu 
orice preț mantia asta, chiar de-ar fi să rămân cerșetor! 

Și începu să numere galbeni. 

Mă aflam în mare încurcătură; pusesem mantia în 
vânzare numai ca să atrag privirile necunoscutului meu, 
iar acum se ivise acest tânăr zurliu, care se hotărâse să 
plătească un asemenea preț. Dar nu mai aveam încotro. 
I-am făcut pe plac, căci mă Ispitea gândul ca pentru 
păţania mea în miez de noapte să dobândesc atâta bănet. 

Tânărul se înfăşură în mantie şi dădu să plece, dar în 
prag se opri și, aruncându-mi o hârtie care era prinsă de 
mantie, îmi strigă: | 

— Uite, Zaleukos, aici e prins ceva ce desigur nu 
aparține veșmântului acestuia! 

Am luat hârtia cu nepăsare, însă iată ce scria pe ea: 
„Adu haina în noaptea asta, la ora știută, pe Ponte 
Vecchio. Te așteaptă patru sute de țechini“. 

Am rămas înmărmurit. Îmi gonisem- eu singur 
norocul. Toate socotelile mele dăduseră greș! Dar n-am 
stat mult pe gânduri; am adunat cei două sute de țechini, 
am alergat după cel care Cumpărase mantia și i-am spus: 

— la-ți ţechinii înapoi, bunul meu prieten, și lasă-mi 
mantia, căci nu mă pot despărţi de ea. 

La început, tânărul a crezut că-i vorba de o glumă, 
dar când și-a dat seamă că vorbesc serios, $-a mâniat, 
mi-a strigat că sunt smintit şi ne-am luat la bătaie. In 
focul încăierării am avut norocul să-i smulg mantia Și S-O 

iau la goană cu ea, tânărul a chemat însă poliţia în ajutor 
şi m-a dus la judecată. Judecătorul s-a arătat foarte mirat 
de fapta mea și i-a dat dreptate celui care mă pârâse. Eu 
însă i-am spus tânărului că îi dăruiesc douăzeci, 
cincizeci, ba chiar O sută de ţechini peste cei două sute 
pe care-i primisem de la el, numai să-mi înapoieze 
mantia. Rugăminţile mele nu-i muiaseră inima, aurul însă 
i-a înduplecat. A luat țechinii, iar eu am plecat biruitor cu 
mantia. | 

Toată Florenţa mă credea smintit, dar puţin îmi păsa 
mie de lume. Ştiam eu prea bine că din acest târg voi ieși 
în câștig. 

Am așteptat cu nerăbdare sosirea nopții. Am pornit-o 
cu mantia pe braţ spre Ponte Vecchio, la acelaşi ceas ca 
şi în noaptea trecută. Când răsună cea din urmă bătaie a 
orologiului, din beznă se desprinse O umbră care se 
îndreptă spre mine. Era, fără doar şi poate, omul pe 
care-l întâlnisem în ajun. | 

— Ai mantia? m-a întrebat el. 

— Da, domnule, i-am răspuns, dar mă costă o sută 
de țechini. 

— Ştiu, spuse el. Ține patru sute! | 

Ne-am apropiat de parmaclâcul podului şi mi-a 
numărat banii. Erau într-adevăr patru sute; aurul sclipea 
minunat în lumina lunii: strălucirea lui m-a încântat, dar, 
vai! nu bănuiam că aceasta îmi va fi cea din urmă 
bucurie. Am vârât banii în buzunar şi am vrut să văd cine 
e necunoscutul; obrazul îi era însă acoperit de O mască 
de sub care se zăreau doar niște ochi negri care mă 
străfulgerau. 

— Vă mulţumesc, domnule, pentru bunătatea 
dumneavoastră, şi acum, Cu Ce vă pot fi de folos? am 
întrebat eu. Vă spun însă dinainte că nu pot face nimic 
necinstit. | 

— Nu-ţi face griji degeaba, mi-a răspuns el, 
punându-și mantia pe umeri. Am nevoie de ajutorul 

dumitale ca medic, dar nu pentru un om viu, ci pentru un 
mort. | j 

— Cum se poate așa ceva? am strigat eu, piin de 
uimire. 

— Am venit împreună cu: sora mea dintr-o ţară 
îndepărtată, a început el: făcându-mi semn să-l urmez. 
Locuiam aici cu ea, în casa unui prieten. Sora mea a 
murit ieri, pe neașteptate, din pricina unei boli, ṣi rudele 
noastre vor s-o îngroape mâine. O veche datină a familiei 
cere însă ca cei din neamul nostru să se odihnească în 
cripta strămoșească; cei care au murit pe alte meleaguri 
au fost aduși imbălsămaţi. Rudelor mele le ias numai 
trupul “ei, dar tatălui meu trebuie să-i trimit cel puțin 
capul fiicei sale, ca s-o mai vadă o dată. i 

Obiceiul acesta de a tăia capetele celor dragi care au 
murit mi se părea ingrozitor, dar n-am îndrăznit să suflu o 
vorbă, de teamă să nu-l jignesc pe necunoscut. Aşadar, 
i-am răspuns că mă pricep la îmbălsămarea morţilor și 
l-am rugat să mă ducă la căpătâiul moartei. Totuși nu 
m-am putut împiedica să întreb de ce trebuia să se 
petreacă totul în taină, la adăpostul întunericului nopții. 
Mi-a răspuns că rudele sale găseau că ceea ce vrea să 
facă este înspăimântător, că la lumina zilei n-ar fi putut 
să-și ducă fapta la bun sfârșit. Dar, capul odată tăiat, nu 


Vor mai avea ce spune; e adevărat că ar fi putut el însuși 


să-l taie, dar un :simțământ firesc îl împiedica s-o facă. 

Intre timp am ajuns în dreptul unei case mari, 
impunătoare. Însoțitorul meu mi-a arătat spre ea: era ţinta 
Plimbării noastre din noaptea aceea. Am trecut de poarta 
casei și am deschis o ușă mică pe care necunoscutul a 
închis-o cu grijă în urma noastră; am dat apoi de treptele 
înguste ale unei scări răsucite, le-am urcat pe întuneric Și 
am ajuns într-un coridor slab luminat care ducea într-o 
încăpere unde ardea o lampă agăţată de tavan. 

Acolo se afla un pat pe care zăcea moarta. 
Necunoscutul întoarse capul, părând că-şi ascunde 
lacrimile. Arătă înspre: pat, îmi spuse să-mi fac bine și 
repede datoria și ieşi pe uşă. 

Mi-am scos cuțitele pe care, ca medic, le aveam 
întotdeauna la mine, și m-am apropiat de pat. Se vedea 

numai capul: moartei, dar era atât de frumos, încât, fără 
voia mea, m-a cuprins o milă adâncă. Părul negru atârna 
în şuvițe lungi, obrazul era palid, ochii închiși. După 
obiceiul medicilor în împrejurările în care au de tăiat un 
mădular, am făcut întâi o crestătură în piele apoi, cu cel 
mai ascuţit cuţit, i-am tăiat gâtul dintr-o mișcare. Dar ce 
groază! Moarta deschise ochii şi îi închise apoi îndată, cu 
un suspin adânc: părea că abia atunci își dăduse sufletul. 
în același timp, un șuvoi de sânge fierbinte ţâșni din 
grumazul ei. 

Mi-am dat seama că eu fusesem ucigașul ei. Căci nu 
mai încăpea îndoială că murise. abia acum, din pricina 
acestei răni fără de leac. Câteva clipe am rămas ca oO 
stană de piatră, încremenit de spaimă. Oare necunoscutul 
cu mantia roșie mă amâgise, sau soră lui nu murise cu 
adevărat când el o crezuse moartă? O moarte înșelătoare 
mi se părea mai vrednică de crezare. Nu era însă cu 
putință să-i mărturisesc fratelui moartei că, dacă tăietura 
“ar fi fost mai puţin grăbită, fata s-ar fi trezit poate și nu 
i-aș mai fi luat viața; de aceea m-am gândit să-i desprind 
capul, dar atunci ea a mai oftat o dată, s-a întins într-un 
zvâcnet de durere și și-a dat sufletul. M-au străbătut 
deodată fiori de spaimă și am zbughit-o afară din 
încăpere. Dar pe coridor era întuneric; lampa se stinsese, 
iar însoţitorul meu se făcuse nevăzut. Am. bâjbâit prin 
beznă, de-a lungul peretelui, până la scară. in sfârșit, am 
găsit-o și am coborât mai mult lunecând și poticnindu-mă 
ia fiecare treaptă. Nici jos țipenie de om. Am găsit ușa 
întredeschisă și am răsuflat ușurat când m-am văzut. în 
stradă. mai mult mort decât viu de spaimă. Mânat de frică 
am luat-o la goană spre casă și mi-am îngropat fața în 
pernă, ca să uit grozăvia pe care oO săvârșisem. Dar 
somnul nu se lipea de mine; abia spre ziuă am început 
să-mi vin în fire. Mi se părea tot mai sigur că cel ce mă 
îndemnase la această faptă cumplită — mă încredințasem 
de lucrul acesta — nu avea să mă dea în vileag. Am 
hotărât să mă duc la prăvălie şi să-mi văd de treburi ca și 
când nimic nu s-ar fi întâmplat. Dar, vai! Un lucru pe care 
l-am băgat de seamă abia în clipa aceea m-a umplut de 
îngrijorare: pălăria, cingătoarea şi cuțitele îmi. lipseau și 

bănuiam că le uitasem în iatacul moartei sau că le 
pierdusem pe drum. Din păcate, prima bănuială părea 
mai sigură: puteam deci să fiu învinuit ca ucigaș. 

Am deschis prăvălia la ceasul obișnuit. Ca în fiecare 
dimineaţă, vecinul meu vorbăreț a venit la mine. 

— Ei, ce zici de întâmplarea groaznică de 
azi-noapte? începu el. 

M-am prefăcut că nu ştiu nimic: 

— Cum, se poate să nu știi ce știe tot orașul? N-ai 
auzit că cea mai frumoasă floare a Florenței, Bianca, fiica 
guvernatorului, a fost ucisă azi-noapte? Vai! am văzut-o 
Chiar ieri cutreierând voioasă străzile, împreună cu 
logodnicul ei; astăzi ar fi trebuit să aibă loc nunta. 

Fiecare cuvânt al vecinului se implânta ca un cuțit în 
inima mea. Și chiar acesta se reînnoia la nesfârșit, cu 
fiecare mușteriu care lua povestea -de la capăt, cu noi și 
noi amănunte, unul mai înspăimântător decât altul; 
nimeni însă nu-mi putea istorisi ceva mai înfricoșător 
decât ceea ce trăisem eu însumi. La amiază intră în 
prăvălia mea un trimis al judecătoruui și ceru să stea de 
vorbă cu mine între patru ochi. 

— Signor Zaleukos, spuse el, arătându-mi lucrurile 
care-mi lipseau, aceste obiecte sunt ale dumitale? 

intâi m-am gândit să nu mărturisesc nimic, dar zărind 
prin ușa întredeschisă pe gazda mea împreună cu alţi 
necunoscuți, care puteau depune mărturie împotriva mea, 
m-am hotărât să nu înrăutățesc lucrurile printr-o 
minciună și am răspuns că obiectele arătate erau ale 
mele. Omul legii m-a rugat să-l urmez și a pornit-o spre o. 
clădire mare, în care am recunoscut închisoarea. Acolo, 
deocamdată, m-a închis într-o. cămăruţă. 
| in singurătate mi s-au perindat prin: minte toate cele 
petrecute. Era îngrozitor. Mă chinuia gândul că ucisesem, 
fie chiar şi fără voia mea. Nu-mi puteam ierta că mă 
lăsasem ispitit de strălucirea aurului, căci altfel n-aş fi 
căzut orbește în capcană. Două ceasuri-după întemnițare 
am fost scos din cămăruţă. Am coborât câteva scări și am 
ajuns într-o sală mare. În jurul unei mese lungi, acoperită 
Cu O pânză neagră, ședeau doisprezece bărbaţi, cei mai 

mulți bătrâni. În jurul sălii, pe bănci, stăteau nobilii din 

Florenţa. Într-o galerie, sus, se îngrămădeau o mulţime 
de privitori. | 

Când am pășit înaintea mesei celei negre, un bărbat 
întunecat la.:față, mohorât, s-a ridicat în picioare: era 
guvernatorul. El spuse adunării că, fiind tatăl victimei, nu 
poate judeca omorul acesta și că încredințează funcția sa 
de judecător celui mai în vârstă dintre senatori. 

Ce! mai vârstnic senator, un: moșneâg de cel puţin 
-ouăzeci de ani, era gârbov; la tâmple îi mai rămăseseră 
câteva fire de păr alb, dar ochii îi scăpărau și glasul 
răsuna puternic şi neșovăitor. întâi m-a întrebat dacă 
recunosc că am ucis.. = oT a 

Am cerut să fiu ascultat și am povestit fără teamă, cu 
glas limpede, tot ce făptuisem și tot ce știam. În timpul 
povestirii mele vedeam cum guvernatorul se schimba la 
față; când, se îngâlbenea, când se învăpăia. La sfârșit s-a 
sculat și a strigat spumegând de mânie: 

— Cum, nefericitule, vrei s-arunci asupra altuia 
omorul pe care l-ai săvârșit din lăcomie de bani? 

senatorul l-a oprit spunându-i că doar îi încredințase 
de bună voie judecata; afară de asta, el nu era deloc 
convins că 'săvârşisem fapta pentru bani, căci, după știrea 
lui, moartei nu i se furase nimic. Ba merse chiar mai 
departe: ceru guvernatorului să dea socoteală despre 
viața pe care o dusese fiica sa, căci numai așa avea să se 
știe dacă am spus adevărul sau nu. Totodată spuse că 
amână judecata pentru a doua zi, spre a cerceta hârtiile 
moartei, pe care urma să i le înmâneze guvernatorul. 

Am fost dus înapoi în temniță, unde am petrecut o Zi 
jalnică, stăpânit numai de dorinţa fierbinte de a se 
descoperi o legătură între moartă şi omul cu mantia 
roşie. 

„A doua zi am pășit în sala de judecată plin de 
nădejde. Pe masă se aflau mai multe scrisori. Senatorul 
mi-a întrebat dacă erau scrise de mine. Le-am privit și am 
spus că sunt scrise de aceeași mână ca și cele două 
răvaşe pe care le primisem. Senatorii n-au luat în seamă 
răspunsul meu, zicând că puteam să le fi scris eu pe 
toate, căci semnătura de pe scrisori era fără doar și poate 
un.Z, prima literă a numelui meu. Scrisorile amenințau pe 


BASME 43 
.. ~ i 

fiica guvernatorului în legătură cu căsătoria care urma să 
aibă loc. 


Guvernatorul părea să fi dat deslușiri ciudate în 
privința mea, căci în ziua aceea am fost privit cu mai 
multă neîncredere și asprime. Am cerut să fie cercetate 
hârtiile mele, care, fără îndoială, se aflau în camera mea, 
dar mi s-a spus că se făcuseră cercetări și nu se găsise 
nimic. 

Astfel, la sfârșitul acestei zile de judecată îmi 
pierdusem orice nădejde. A doua zi am fost dus din nou 
în sala de judecată, unde mi s-a citit hotărârea, prin care, 
fiind învinuit de omor cu premeditare, eram osândit la 
moarte. lată dar unde ajunsesem. Părăsit de tot ce îmi era 
drag pe lume, 'departe de țara mea, trebuia să mor de 
secure în floarea virstei! 

In seara acelei zile înfiorătoare când soarta îmi 
fusese pecetiuită, ședeam. în temnița mea singurațică: 
toate nădejdile mi se spulberaseră, nu mă gândeam decât 
la moarte, deodată, ușa temniţii se deschise și intră un 
bărbat care mă privi îndelung în tăcere. 

— lată cum mi-e dat să te regăseasc, Zaleukos! a 
rostit el. 

La lumina slabă a lămpii nu l-am recunoscut, dar 
glasul lui trezi în mine vechi amintiri. Era Valetty, unul din 
puţinii prieteni pe care mi-i făcusem în timpul învăţăturii 
mele la Paris. Mi-a povestit că venise din întâmplare la 
Florenţa; unde locuia tatăl său, om cu vază, auzise de 
pățania mea și voise să mă vadă pentru ultima oară și să 
afle cum de am ajuns sub o atât de grea învinuire. 

l-am povestit toată întâmplarea. Părând foarte uimit, 
m-a rugat din tot sufletul să-i mărturisesc lui, singurul 
meu prieten, întreg adevărul, și să nu rămână între noi, la 
despărțire, o minciună. l-am jurat pe tot ce aveam mai 
sfânt că spusesem adevărul și numai adevărul și că nu 
am altă vină decât aceea că, orbit de strălucirea aurului, 
n-am simțit vicleșugul ce se ascundea sub vorbele 
necunoscutului. 

— Va să zică n-ai cunoscut-o pe Bianca? întrebă el. 

L-am încredințat că n-o văzusem niciodată. Valetty 
îmi spuse că o taină adâncă învăluia întreaga întâmplare, 

că era foarte ciudat faptul că guvernatorul ceruse atât de 
repede osândirea mea și că umblă vorba că o cunoșteam 
de mult pe Bianca și că O omorâsem din răzbunare 
pentru că se căsătorea cu altul. l-am arătat că toate 
acestea se potriveau cu omul cu mantie roșie, și nu cu 
mine. Cum să dovedesc însă că el mă îndemnase să 
săvârşesc omorul? 

Valetty m-a îmbrățișat plângând și mi-a făgăduit că 
va face tot ce va fi cu putinţă pentru a-mi scăpa măcar 
viața. Aveam prea puţine nădejdi, dar știam că Valetty era 
un om înţelept și bun cunoscător al legilor și că va face 
totul pentru a mă ajuta. 

S-au scurs două zile lungi, chinuitoare; în sfârșit, iată 
că Valetty se întoarse. 

— Ți-aduc o mângâiere, deşi una dureroasă. Ai să 
trăieşti şi ai să fii liber, dar trebuie să pierzi o mână. 

Adânc mişcat, i-am mulţumit prietenului meu pentru 
că-mi salvase viața. Mi-a povestit că guvernatorul nu 
încuviințase în ruptul capului să facă o nouă cercetare a 
celor petrecute, dar în sfârșit, pentru a nu părea nedrept, 
își dăduse învoirea să se caute în vechile hrisoave 
florentine o întâmplare asemănătoare şi, dacă se va găsi 
ceva, pedeapsa mea să fie întocmai ca şi aceea arătată 
acolo. Valetty a cercetat împreună cu tatăl său zi și 
noapte cărţile vechi; în cele din urmă au găsit O 
întâmplare întru totul asemănătoare. Pedeapsa dată acolo 
era: să i se taie vinovatului mâna stângă, să i se ia toată 
averea și să fie surghiunit pe vecie. Aceasta urma să fie 
pedeapsa mea, aşa că trebuia să mă pregătesc pentru 
încercarea dureroasă ce mă aștepta. 

Nu vreau să vă povestesc ceasul acela cumplit, când, 
într-o piaţă a orașului, mi-au pus mâna pe butuc şi am 
fost împroșcat cu propriul meu sânge. 

Valetty m-a luat la el până m-am vindecat, apoi mi-a 
dat cu mărinimie bani de drum, căci toată averea mea, 
strânsă cu atâta trudă, îmi fusese confiscată de tribunal. 
Am plecat din Florenţa spre Sicilia şi de acolo, cu cea 
dintâi corabie, m-am îndreptat spre Constantinopol. 
Nădejdea mi-era în banii pe care îi încredinţasem 


w 


prietenului meu, pe care l-am rugat să mă adăpostească 

în casa lui. Dar care nu-mi fu mirarea când acesta n-a 
întrebat de ce nu mă duc la mine acasă. Îmi spuse că un 
străin cumpărase pe numele meu O casă în partea 
grecească a orașului și tot el înştiințase vecinii că voi veni 
curând. M-am dus îndată cu prietenul meu acolo și am 
fost primit cu bucurie de vechile mele cunoștințe. Un 
negustor bătrân îmi dădu o scrisoare lăsată de străinul 
care îmi cumpărase casa. 

Am citit: «Zaleukos! Două mâini sunt gata să 
muncească fără preget pentru ca să nu simți lipsa mâinii 
tale. Casa pe care o vezi și tot ce se află în ea sunt ale 
tale, iar în fiecare an vei primi atâția bani, încât vei fi unul 
din cei mai bogaţi oameni din țara ta. lartă-l pe acela 
care e mai nefericit decât tine!» 

Am bănuit cine scrisese aceste rânduri; la întrebările 
mele, negustorul mi-a spus că omul cu pricina părea a fi 
francez și purta o mantie roșie. Ştiam destul ca să-mi dau 
seama că necunoscutul nu era cu totul lipsit de 
simțăminte nobile. 

In casa mea nouă am găsit totul în deplină rânduială. 
Am dat și de o prăvălie cu mărfuri mai frumoase decât 
âvusesem vreodată. De atunci au trecut zece ani; din 
când în când plec în călătorie pentru treburile mele 
neguţătorești, mai mult dintr-un vechi obicei decât de 
nevoie, dar pământul țării în care am fost atât de 
nenorocit nu l-am mai călcat niciodată. De atunci 
primesc în fiecare an.o mie de galbeni, dar, deşi mă 
bucură că nefericitul străin e un om mărinimos, aceasta 
nu răscumpără durerea din sufletul meu, căci veșnic va 
trăi în mine amintirea infiorătoare a fetei ucise. 


Zaleukos, neguţătorul grec, își sfârșise povestirea. 
Ceilalți îl ascultară adânc mișcaţi, mai ales străinul părea 
nespus de zguduit: oftă de câteva ori, iar lui Muley i se 
păru chiar că zăreşte lacrimi în ochii lui. Vorbiră vreme 
îndelungată despre cele povestite. 

— Şi nu-l urăști pe necunoscutul care te-a lipsit de 
un mâădular al trupului tău și care ţi-a pus în cumpănă 
chiar viața? întrebă străinul. 

— Odinioară, răspunse grecul, erau clipe când inima 
mea îl învinuia în faţa lui Dumnezeu, fiindcă mi-a pricinuit 
o durere atât de mare și mi-a otrăvit viaţa, dar am găsit 
mângâiere în credința strămoșească. 

— Ai un suflet mare! strigă străinul şi, mișcat, îi 
strânse grecului mâna. 

vorbele lor fură întrerupte de căpetenia păzitorilor. 
Acesta intră în cort şi, îngrijorat, le spuse să nu se 
creadă în liniștea dimprejur, căci se aflau tocmai în 
locul unde de obicei tâlharii se năpustesc asupra 
caravanelor. Oamenii lor chiar zăriseră în depărtare un 
pâlc de ‘călăreți. 

Neguţătorii se arătară foarte neliniştiţi de această 
veste. Selim, străinul, se miră însă de neliniștea lor și 
spuse că paza era atât de puternică, încât nu aveau de ce 
să se teamă de o ceată de tâlhari. 

— Da, stăpâne, răspunse căpetenia păzitorilor, dacă 
n-ar fi decât acești tâlhari, ne-am putea odihni aici fără 
grijă, dar de câtăva vreme s-a ivit din nou crâncenul 
Orbassan şi de aceea trebuie să fim cu ochii în patru. 

Străinul întrebă cine era acel Orbassan, şi Ahmet, 
bătrânul neguțător, îi răspunse: 

Umblă tot felul de povești despre acest om ciudat. 
Unii îl cred o fiinţă mai presus de ceilalți oameni, pentru 
că adeseori biruie în luptă cinci şi chiar șase inși; alții îl 
cred un franțuz viteaz, adus în aceste ținuturi de o 
năpastă; oricum ar fi, e sigur că-i un tâlhar şi un hoţ 
spurcat. 

— Poate că e, poate că nu e, zise Lezah, unul dintre 
neguţători. Și chiar dacă-i un tâlhar, are totuși un suflet 
mare. S-a purtat cu mărinimie faţă de fratele meu. Am 
aflat câte ceva despre el: a făcut din toţi cei care 
alcătuiesc ceata lui oameni de omenie, așa încât atunci 
când străbate pustiul nici o altă bandă nu îndrăznește să 
le iasă în cale. El nu săvârșește țâlhării ca alţii, ci le cere 
caravanelor doar o vamă de trecere, cine o plătește de 
bună voie trece nevătămat, căci Orbassan este stăpânul 
pustiului. | 

Astfel vorbeau călătorii în cort, păzitorii însă, care se 


aflau în preajma corturilor, începură să dea semne de 

neliniște. La o depărtare cam de o jumătate de ceas se 
ivise un pâlc destul de numeros de călăreţi înarmaţi care 
se îndreptau spre ei. Unul din păzitori intră în cort și vesti 
că necunoscuțţii s-ar putea năpusti asupra lor curând. 
Neguţătorii se sfătuiră între ei, chibzuind dacă era mai 
bine să iasă în întâmpinarea tâlharilor sau să aștepte 
năvala acestora. Ahmet și cei. doi neguţători mai vârstnici 
erau de părere să aștepte; înflăcăratul Muley și Zaleukos: 
ar fi vrut să le iasă înainte, cerând și străinului să se 
alăture lor. Acesta scoase liniștit.de la brâu o năframă 
albastră cu stele roșii, o legă de o suliță și porunci unui: 
rob s-o înalțe pe cort, punând prinsoare pe viaţa lui că, la 
vederea acestui semn, călăreţii vor trece pașnici pe lângă 
ei. Muley nu credea așa ceva, dar robul înălță sulița 
deasupra cortului. În vremea aceasta, toți neguţătorii . 
“dinăuntru puseră mâna pe arme, așteptând cu încordare 
apropierea călăreților. Aceștia, zărind pesemne flamura 
ce fâlfâia în văzduh, își schimbară deodată drumul; 

făcând un ocol mare, se îndepărtară de corturi. 

Câteva clipe, călătorii rămaseră uluiţi, privind când 
după călăreţi, când la străin. Acesta stătea nepăsător în 
fața cortului, ca și când nimic nu s-ar fi întâmplat, și 
priveau către întinsul nesfârșit al nisipurilor. În cele din 
urmă, Muley rupse tăcerea: | | 

— Cine ești tu, străin puternic, strigă el, care, cu un 
„semn, strunești hoardele sălbatice ale pustiului? 

— Imi preţuiţi puterea mai mult decât face, răspunse 
Selim Baruch. Semnul acesta l-am luat cu mine când am. 
fugit din robie. Ce înseamnă, habar n-am. Știu doar atât: 
cine îl are asupra lui în călătorie se află sub pază 
strașnică. 

Neguțătorii mulțumiră străinului și-l numiră 
izbăvitorul lor. Într-adevăr, călăreţii erau foarte mulţi și ar 
fi fost cu neputinţă să li se ţină piept. 
= Cu inima ușoară, neguţătorii se duseră la odihnă, iar 
când soarele începu să asfințească și vântul serii să adie 
peste întinderea de nisip, strânseră corturile și porniră 
- mai departe. 
| In ziua următoare făcură un nou popas, la o 
depărtare cam de o zi de locurile unde se sfârșea pustiul. 

Călătorii se adunară iar în cortul cel mare și Lezah, 
neguţătorul, cuvânta: 

— V-am spus ieri că temutul Orbassan este un om 
mărinimos;: daţi-mi voie să vă dovedesc aceasta, 
istorisindu-vă soarta fratelui meu. Tatăl meu era cadiu în 
Ankara. Avea trei copii. Eu eram cel mai mare și aveam 
un frate şi o soră cu mult mai mici decât mine. Când am 
împlinit douăzeci de ani, un frate de-al tatălui meu m-a 
chemat la el şi mi-a spus că are să-mi lase mie toate 
avuţiile sale dacă am să rămân pe lângă el până la 
moartea sa. Dar ela trăit până la adânci bătrâneţi, aşa că 
eu m-am întors în ţară abia acum doi ani, fără să fi știut 
nimic despre năpasta groaznică ce se abătuse asupra 
alor mei și cum îi mântuise Alah în nemărginita lui 


bunâtate. 


CUM A SCĂPAT FATME 


Fratele meu Mustafa și sora mea Fatme erau aproape 
de aceeași vârstă; el avea cu vreo doi ani mai mult. Se 
iubeau nespus şi se străduiau să facă tot ce era cu 
putință ca să-i ușureze tatălui nostru, cam șubred, povara 
bătrânețelor. Când Fatme a împlinit şaisprezece ani, 
fratele meu a dat o serbare. Le-a poftit pe toate prietenele 
ei, le-a ospătat cu bucate alese în grădina tatălui meu, iar 
pe înserat le-a chemat să facă o mică plimbare pe mare, 
într-un caiac pe care îl închiriase şi îl împodobise 
minunat. Fatme și prietenele ei se învoiră bucuroase, căci 
vremea era frumoasă, iar priveliștea orașului, mai ales 
seara, văzută dinspre mare, e minunată. Fetelor le plăcu 
atât de mult plimbarea cu. caiacul, încât îl rugară pe 
fratele meu să meargă tot mai departe în larg. Mustafa le 
făcu pe plac, deși era îngrijorat, deoarece, cu câteva zile 
în urmă, prin locurile acelea fusese văzut un hoţ de mare. 
Pe țărm, nu departe de oraș, înaintând în mare, se înălțau 
niște dealuri. Intr-acolo doreau să meargă fetele, pentru a 
vedea mai bine cum dispare la asfinţit soarele în valuri. In 
timp ce coteau după dealuri, zăriră la o mică depărtare o 
luntre în care se aflau oameni înarmaţi. Temându-se de o 
nenorocire, fratele porunci vâslașilor să întoarcă caiacul 
și să se îndrepte spre mal. ingrijorarea lui se dovedi 
întemeiată, căci luntrea se apropie de caiac, tăindu-i 
repede drumul, deoarece aveau mai mulţi vâslași. | 


50 WILHELM HAUFF 


eor e a RI E a e a E 


Dându-și seama de primejdie, fetele -se ridicară în 
picioare ţipând și plângând; zadarnic le rugă să stea 
cuminţi, spunându-le că prin mişcările lor primejduiesc 
caiacul, care se poate răsturna. Totul fu în zadar. Când 
văzură că se apropie luntrea, se aruncară toate într-o 
parte, caiacul. se aplecă și se răsturna. 
intre timp, cei de pe mal băgaseră de seamă că O 
luntre străină tot dădea târcoale de câtăva vreme 
caiacului nostru. lvirea tâlharilor prin -părțile locului 
stârnise încă dinainte îngrijorare şi de aceea, neliniștiți, 
dându-și seama de primejdie, trimiseră câteva bărci 
pentru a da ajutor caiacului. Ele ajunseră tocmai la timp 
ca să scape fetele care erau gata-gata să se înece. In 
învălmăşeala aceea, luntrea vrăjmașă se făcu nevăzută. 
Nu se ştia prea bine dacă luntrele trimise luaseră toate 
fetele. Se apropiară una de alta și, vai!, atunci văzură că 
sora mea și una din prietenele ei lipseau, în același timp, 
ei mai dădură cu ochii, într-una din luntre, de un străin, 
un om necunoscut de nimeni. Ameninţat de Mustafa, 
acesta mărturisi că făcea parte din cei de pe vasul 
vrăjmaș, care era adăpostit la două mile spre răsărit, și că 
tovarășii lui îl părăsiseră grăbiţi, în vreme ce el încerca să 
scape fetele; de asemenea, le spuse că văzuse cum . 
fuseseră trase în luntrea lor două dintre fete. 
Durerea bătrânului meu tată fu nemărginită, iar 
Mustafa era deznădăjduit, căci își pierduse sora iubită, de 
a cărei nenorocire se învinuia, iar prietena Fatmei, care-i 
împărtășea soarta, îi fusese făgăduită de părinţii ei ca 
soție; nu îndrăznise însă să mărturisească acest fapt 
tatălui meu, .căci părinţii fetei erau oameni săraci și fără 
obârşie aleasă, iar tatăl meu era un om aspru. Când 
durerea lui se mai potoli, îl chemă pe Mustafa şi îi spuse: 
— Nerozia ta mi-a răpit mângâierea bătrâneţelor şi 
- bucuria ochilor mei. Pleacă, piei pe veci din fața mea, te 
blestem pe tine și pe urmașii tăi, și blestemul tatălui tău 
va fi ridicat numai dacă ai s-o aduci pe Fatme înapoi! 
Sărmanul meu frate nu se așteptase la asemenea 
lucru: el hotărâse dinainte să pornească în căutarea 
surorii sale şi a prietenei ei și voise să ceară pentru 
aceasta binecuvântarea tatălui meu; acum, însă părintele 

nostru îl trimitea în lume împovărat de blestem. Dar dacă 
durerea îl doborâse, năpasta nemeritată îi întări curajul. 

Se duse la tâlharui ce fusese prins şi-l întrebă încotro 
se. îndrepta corabia lor; află astfel că ticăloșii făceau 
negoț de sclavi și că se duceau spre Bassora, unde se 
ținea târg. 

Când se întoarse acasă spre a se pregăti de plecare, 
mânia părintelui nostru se mai potolise, se vede, căci îi 
trimisese o pungă cu galbeni pentru drum. Mustafa își luă 

plângând rămas bun de la părinţii Zoraidei — așa o 
chema pe logodnica răpită — și porni spre Bassora. 

Mustafa călători pe uscat, deoarece nici un vas nu 
pleca din orășelul nostru spre Bassora. De aceea trebui 
să meargă întins toată ziua, pentru a nu ajunge la 
Bassora cu mult în urma piraţilor. Avea un cal bun, nu 
era împovărat de lucruri și nădăjduia să ajungă la târg 
peste șase zile. Dar în seara celei de-a patra zile, pe când 
câălărea singur pe drum, se năpustiră deodată asupra lui 
trei inși. Văzând că erau voinici și bine înarmaţi și că 
puseseră gând rău mai mult banilor și calului decât vieții 
sale, le strigă că e gata să se dea prins. Cei trei 
descălecară, îi legară picioarele sub burta calului, îl luară 
între ei și, în timp ce unul apucă de hâţ, o porniră repede 
fără a scoate un cuvânt. 

Pe Mustafa îl cuprinse o deznădejde cumplită; 
blestemul tatălui său începea să se împlinească; cum ar 
mai fi putut el nădăjdui să-și scape sora și logodnica, 
acum când toate mijloacele îi fuseseră răpite și nu-i mai 
rămăsese decât viața? 

Mustafa şi tăcuţii săi însoțitori călăriră vreme de 
vreun ceas, după care cotiră într-o vale lăuntrică. Valea, 


înconjurată de copaci înalți și iarbă moale, de un verde 


închis, brăzdată la mijloc de un pârâu, îmbia la odihnă. 
Intr-adevăr, acolo erau așezate cincisprezece-douăzeci de 
corturi; de țărușii corturilor erau legate cămile și cai 
voinici; dintr-unul din corturi răsunau sunetele vesele ale 
unei ţitere și două glasuri bărbătești. Fratele meu își zise 
că oamenii care-și aleseseră un loc de popas atât de 
vesel nu puteau să aibă gânduri rele față de el. 

Când însoțitorii săi îl dezlegară și-i făcură semn să 
descalece, îi urmă fără teamă. Fu dus într-un cort mai 
mare decât celelalte, frumos și cu gust împodobit pe 
dinăuntru. Perne minunate, tesute cu fir de aur, covoare 
măiestrit lucrate, vase aurite pentru ars mirodenii, toate 
aceste semne obișnuite ale bogăției și bunăstării erau aici 
semnele jafului îndrăzneț. Pe una din perne şedea un 
bătrâne! pirpiriu; avea un chip urât, pielea pământie, 
lucioasă, iar schima de șiretenie a gurii și din jurul 
ochilor îi dădea o înfățișare respingătoare. Deși acest om 
încerca să facă pe grozavul, Mustafa iși dăduse îndată - 
seama că nu pentru el era cortul atât de bogat împodobit, 
iar vorbele pe care le schimba cu însoțitorii lui îi întăriră 
această credinţă. 

— Unde e Voinicul? întrebară aceștia pe omul cei 
pirpiriu. 

— A plecat la vânătoare, răspunse el, dar mi-a 
poruncit să-i ţin locul. | 

— Asta n-a fost înţelept din partea lui, spuse unul 
din tâlhari, căci trebuie să hotărască dacă-i facem seama 
câinelui ăstuia sau îi cerem răscumpărarea, și lucrul 
acesta numai Voinicul îl ştie. 

Pirpiriul se ridică fudul și se întinse cât putu ca să 
ajungă cu palma la urechea potrivnicului. său, vrând să-l 
lovească; dându-și seama că se ostenește în zadar, 
începu să ocărască. Ceilaiţi nu se lăsară mai prejos și în 
cort se stârni o larmă cumplită. Deodată perdeaua 
cortului se dădu la o parte și înăuntru intră un bărbat 
înalt şi impunător, tânăr şi frumos ca un prinţ persan, 
veșmintele și armele sale, în afară de un hanger bătut cu 
pietre scumpe și de o sabie strălucitoare, erau modeste, 
obişnuite, dar ochii săi pătrunzători și întreaga sa 
înfățișare te făceau să-i dai toată cinstirea, fără să 
stârnească teama. 

— Cine îndrăznește să pornească gâlceavă în cortul 
meu? strigă el către oamenii speriaţi. 

Se aşternu tăcerea pentru câteva clipe și, în cele din 
urmă, unul din cei ce-l aduseseră pe Mustafa povesti cele 
întâmplate. Atunci, fața Voinicului, cum îl numeau ei, se 
înroși de mânie. 

— Când te-am lăsat eu în locul meu, Hassan? îl 
întrebă el pe pirpiriu, cu glas înfricoșător. 

Acesta se chirci de frică, părând și mai nevolnic ca 
înainte, și se strecură spre intrarea cortului. O strașnică 
lovitură de picior a Voinicului îl făcu să zboare afară 
într-un salt năstrușnic. 

Indată ce se făcu nevăzut, cei trei bărbaţi îl aduseră 
pe Mustafa în faţa stăpânului cortului care, între timp, se 
_aȘezase pe pernă. 

— lată omul pe care ne-ai poruncit să-l prindem! 
„EI se uită îndelung la prins și rosti: 

— Pașă din Sulieika! Cugetul tău îţi va arăta de ce 
stai acum în fața lui Orbassan. 

Auzind acestea, fratele meu se aruncă la picioarele 
lui și răspunse: 

— O, stăpâne! Faci o greșeală; eu sunt un biet 
nenorocit și nu acel pașă pe care-l cauţi! 

Toţi cei din cort se mirară de aceste vorbe. Stăpânul 
cortului spuse însă: 

— Prefăcătoria nu-ţi va folosi, căci voi chema oameni 
care te cunosc bine. | 

Porunci să fie adusă Zuleima. Fu adusă o femeie 
bătrână, care, întrebată dacă recunoaște în fratele meu pe 
pașa din Sulieika, răspunse: i 

— Da! Jur pe mormântul Profetului că el e pașa și 
nimeni altul! 

— Vezi, nenorocitule, că viclenia ta nu ţi-a folosit la 
nimic? rosti mânios Voinicul. Eşti prea nevrednic ca 
să-mi pătez frumuseţe de hanger cu sângele tău, dar am 
să te leg de coada calului meu, și mâine, de la răsăritul 
soarelui și până va asfinţi după dealurile din Sulieika, am 
să gonesc prin păduri cu tine! 

Atunci sărmanul meu frate își pierdu cumpătul. 

— Acesta e blestemul cruntului meu tată, care mă 
aruncă spre o moarte rușinoasă! strigă el, plângând. Eşti 
pierdută și tu, dulcea mea soră, și tu, Zoraida! 

— Prefăcătoria nu-ţi folosește la nimic, zise unul din 
tâlhari, legându-i mâinile la spate. leși din cort cât mai 
degrabă, căci Voinicul își mușcă buzele și privește către 
hanger. Dacă vrei să mai trăieşti o- noapte, mișcă! 

În clipa când tâlharii îl scoteau pe fratele meu din 
cort, se întâlniră cu alți trei, care împingeau de la spate 
un prins. 

— lată, ţi-l aducem pe pașă, așa cum ne-ai poruncit, 
spuseră ei și-l duseră pe prins dinaintea pernei pe care 
şedea Voinicul. 

Când prinsul trecu prin fața fratelui meu, el putu să-l 
vadă la față și să-și dea seama ce bine semăna cu el 
acest bărbat: doar pielea obrazului îi era mai smeadă și 
barba mai neagră. 

Voinicul se miră nespus la ivirea celui de-al doilea 
prins. 

— Care din voi e cel adevărat? întrebă el, privind 
când spre fratele meu, când spre celălalt. 

— Dacă de pașa din Sulieika este vorba, răspunse cu 
glas semet prinţul, eu sunt acela! 

Voinicul se uită îndelung la el, cu privirea lui aprigă 
și înfricoșătoare, apoi făcu un semn ca paşa să fie dus de 
acolo. După aceea se îndreptă câtre fratele meu, îi tăie 
legăturile cu hangerurt și-i făcu semn să se așeze lângă el 
pe perne. 

— Îmi pare rău, străine, rosti căpetenia, că te-am luat 
drept nemernicul acela, dar trece-o pe seama întâmplării 
ciudate, care te-a adus în mâinile oamenilor mei tocmai 
în ceasul sortit pieirii netrebnicului. 

Fratele meu îi ceru ca singur hatâr să-l lase să plece 
îndată, deoarece orice întârziere putea fi păgubitoare. 
Voinicul îl întrebă ce treburi grabnice avea de făcut ȘI, 
după ce Mustafa îi povesti totul, Voinicul îl înduplecă 
să înnopteze în cortul sâu, spunându-i că atât el, 
Mustafa, cât şi calul lui aveau nevoie de odihnă. li mai: 
spuse că a doua zi urma să-i arate un drum de numai o zi 
şi jumătate până la Bassora. Fratele meu se învoi, fu bine 
găzduit şi dormi lin până dimineaţa, în cortul tâlharului. 

Când se trezi, era singur în cort; în fața perdelei însă 
auzi mai multe glasuri, unul părând să fie al stăpânului 
cortului, iar altul al pirpiriului cu obrazul pământiu. 
Trăgând cu urechea, spre groaza lui, auzi cum pirpiriul îl 
ruga stăruitor pe celălalt să-l omoare pe străin, căci 

acesta, îndată ce avea să se vadă scăpat, îi va da în vileag 
pe toți. | A 
Mustafa își dădu seama numaidecât că pirpiriul îi 

purta pică, fiindcă pătimise din pricina. lui cu o zi înainte. 
Voinicul păru că se gândește câteva clipe. . = 

— Nu, zise el, este oaspetele meu; legea ospeţiei e - 
sfântă, iar el nu arată a fi un. mişel. 

După ce vorbi astfel, dădu perdeaua la o parte și 
intră în cort. | ; otek 

— Pace ţie, Mustafa, grăi el, hai să îmbucăm ceva, și 
apoi- pregăteşte-te de drum. | 

intinse fratelui meu un pahar cu licoare de șerbet și, 
după ce băură, puseră șeile pe cai şi, într-adevăr, cu 
inima mai ușoară decât la sosire, Mustafa încălecă pe cal. 
Curând, corturile rămaseră mult în urma lor şi ei o luară 
pe o cărare largă, ce ducea într-o pădure. Voinicul îi 
povesti fratelui meu că acel pașă, pe care-l prinseseră la 
vânătoare, le făgăduise că nu vor avea a se teme de nimic 
pe pământurile sale; dar, cu câteva săptămâni în urmă, 
nemernicul pusese mâna pe unul din oamenii cei mai 
bravi ai Voinicului și-l spânzurase în -chinuri groaznice. 
Voinicul îl pândea de atunci pe ticălos și acesta trebuia 
să moară chiar în ziua aceea. Mustafa nu îndrăzni să-l 
întoarcă de la hotărârea sa, fiind fericit, că scăpase 
teafăr. | 

“Când ieșiră din pădure, Voinicul își opri calul, arătă 
fratelui meu drumul, îi strânse mâna luându-și rămas bun 
şi-i spuse: 
= — Mustafa, printr-o întâmplare ciudată, ai fost 
oaspetele tâlharului Orbassan; nu-i nevoie să te rog să nu 
dai în. vileag cele ce ai văzut și auzit. Ai îndurat pe 
nedrept frica de moarte și sunt dator să te împac. la acest 
hanger ca amintire, şi oricând vei avea nevoie de sprijin, 
trimite-mi-i și am să mă grăbesc să-ţi vin într-ajutor. lar 
această pungă poate îţi va fi de folos pe drum. 

Fratele meu mulțumi pentru mărinimie, luă 'hangerul, 
dar punga nu o primi. Orbassan însă, strângându-i încă o 
dată mâna, lăsă punga să cadă jos și porni înapoi călare, 
„prin pădure, cu iuțeala fulgerului. Mustafa, dându-și 
seama că n-o să-l poată ajunge din urmă, descălecă și 
ridică punga, uimit de _dărnicia gazdei sale, căci punga 

era plină cu galbeni. Îi mulțumi lui Alah că-i scăpase 
viaţa, îi ceru să-l țină în paza lui pe nobilul talhar și, cu 
inima ușoară, porni mai departe pe drumul către Bassora. 


Lezah tăcu și privi întrebător spre bătrânul neguţător 
Ahmet. e | 

— Ei, dacă așa stau lucrurile, spuse acesta, atunci 
îmi schimb aspra părere despre Orbassan, căci, 
într-adevăr, cu fratele tău s-a purtat frumos. 

— S-a purtat ca un vrednic musulman, strigă Muley, 
dar nădăjduiesc că nu ţi-ai încheiat povestirea; căci, după 
cum vezi, suntem cu toții dornici să ascultăm 'mai departe 
ce i s-a întâmplat fratelui tău și dacă a scâpat-o pe 
Fatme, sora ta, şi frumoasa Zoraida. 


— Dacă nu vă plictisesc, am să vă povestesc cu 
plăcere mai departe, răspunse Lezah, căci povestea 
fratelui meu este într-adevăr minunată și plină de 
întâmplări neobișnuite. 


În amiaza celei de-a șaptea zi de la plecarea sa, 
Mustafa intră pe porţile Bassorei. Trase de îndată la un 
caravanserai şi acolo întrebă când începe târgul de robi 
ce se ţine în fiecare an. Primi însă răspunsul cumplit că 
întârziase cu două zile. | se mai spuse că era păcat că 
întârziase, fiindcă pierduşe prilejul de a vedea două 
roabe, aduse chiar în ultima zi a târgului, atât de 
frumoase, încât ispitiseră pe toți cumpărătorii. Aceștia se 
certaseră și se bătuseră pentru ele și roabele fuseseră 
vândute la un preț atât de ridicat, încât numai ceł care le 
cumpărase nu era speriat de preț. Mustafa cercetă 
îndelung cum arătau cele două roabe cu pricina și până 
la urmă nu se îndoi că erau cele două nefericite pe care 
le căuta. Află, de asemenea, că cel care le cumpărase pe 
amândouă locuia la patruzeci de ceasuri de drum de 
Bassora şi se numea Thiuli-Kos, un bogătaș de neam 
mare, destul de bătrân, care fusese înainte capudan-pașa 
al marelui vizir, dar care acum se retrăsese din slujbă, 
după ce făcuse avere. 

Mustafa voi să încalece de îndată și să gonească 
după Thiuli-Kos, care i-o luase înainte cu o zi. Dar se 
gândi că, singur, nu-l'va putea îndupleca pe puternicul 
călător, și cu atât mai puţin nu va putea să-i smulgă 
prada. Chibzui să găsească altă cale și o găsi în curând. 
Asemănarea sa cu pașa din Sulieika, atât de 
primejdioasă, îi dădu ideea să intre în casa lui Thiuli-Kos 
sub acest nume și să încerce astfel să le scape pe cele 
două fete nefericite. Tocmi deci câteva slugi și câțiva cai, . 
pentru care banii lui Orbassan îi fură de mare folos, 
cumpără pentru el și pentru slugi haine bogate și porni la 
„drum spre palatul lui Thiuli-Kos. După cinci zile ajunse în 
apropierea palatului. Așezat într-o frumoasă câmpie, 
palatui era înconjurat 'de ziduri înalte, întrecute numai cu 
puţin de clădiri. Ajuns la fața locului, Mustafa își căni 
părul și barba, iar fata și-o unse cu sucul unei plante 
care-i dădu o culoare arămie, așa cum avusese acel pașă. 
Apoi trimise un slujitor ia palat și ceru găzduire pentru 
noapte în numele pașaiei din Sulieika. 

Slujitorui se întoarse curând, și odată cu el, patru 
robi, frumos îmbrăcați, care luară de căpăstru calul lui 
Mustafa și-l duseră în curtea palatului. Acolo îl ajutară să 
descalece și alți patru robi îl însoţiră, pe o scară largă de 
marmură, la Thiuli. | | 

Acesta, un bătrânel vesel, îl primi pe fratele meu cu 
cinstea cuvenită și-l ospătă cu cele mai alese feluri gătite 
de bucătarul său. După-masă, Mustafa aduse vorba de 
departe despre noile roabe, iar Thiuli le lăudă 
frumuseţea, plângându-se numai că stau mereu 
posomorâte; credea însă că lucrurile se vor îndrepta 
curând. | | | 
Fratele meu fu foarte bucuros de această primire și 
se duse la- culcare plin de nădejde. 

Dormise poate un ceas, când, deodată, fu trezit de 
lumina unui felinar care-i cădea în ochi. Când se ridică, i 
se păru că visează, căci în faţa lui stătea omul acela mic 
și pământiu din cortul lui Orbassan, cu felinarul în mână 
și un zâmbet dezgustător pe buzele lui groase. Mustafa 
se ciupi de braţ și se trase de nas ca să se încredinţeze 
că era treaz, dar arătarea rămase neschimbată. 


58 - WILHELM HAUFF 


E n A i i mepi E 


— Ce cauţi lângă patul meu? strigă Mustafa, când își 
reveni din uimire. . 

— Nu te mai frământa, stăpâne! răspunse pirpiriuli. 
Am ghicit de ce ai venit. Scumpa ta mutră mi-era 
binecunoscută și, într-adevăr, dacă n-aș fi dat o mână de 
ajutor la. spânzurarea pașalei, ai fi izbutit să mă înșeli. 
Acum însă am venit ca să-ți pun o întrebare. 

— Înainte de toate, spune-mi cum ai ajuns aici! strigă 
Mustafa, spumegând de furie că fusese descoperit. 

— Am să-ți spun, răspunse celălalt. Nu m-am mai 
putut înțelege cu Voinicul şi am fugit; de fapt, tu, 
Mustafa, ai fost pricina certei noastre și de aceea trebuie 
să mi-o dai pe sora ta de soție, iar eu am să vă ajut să 
fugiţi; dacă nu mi-o dai, mă duc la noul meu stăpân și-i 
șoptesc o vorbuliță despre noul pașă. 

Spaima și mânia îl făcură pe Mustafa să-și piardă 
cumpătul; tocmai când credea că ajunsese aproape de 
împlinirea gândului său, ticălosul acesta îi strica toate 
socotelile:- nu-i rămânea decât un singur mijloc de 
scăpare: să ucidă stârpitura. Dintr-un salt țâșni din pat și 
se repezi la el; așteptându-se la așa ceva, pirpiriul trânti 
jos felinarul care se sparse și O luă la fugă prin întuneric, 
țipând cât îl ţinea gura după ajutor. 

Lucrurile se cam încurcaseră; Mustafa trebuia să uite 
deocamdată de fete şi să se gândească la pielea lui; de 
aceea se apropie de fereastră, să vadă dacă nu putea fugi 
pe acolo. Fereastra se afla la o înălțime destul de mare, 
iar în faţa ei se ridica un zid înalt peste care ar fi trebuit 
să sară. Cum stătea pe gânduri la geam, auzi mai multe 
glasuri apropiindu-se de odaia lui: când ajunseră în fața 
ușii, înșfăcă deznădăjduit hangerul și veșmintele și se 
aruncă pe fereastră. Căzu rău, dar simţi că nu-şi frânsese 
nici un os: se ridică şi fugi către zidul împrejmuitor, spre 
uimirea urmăritorilor săi, se căţără pe el și curând se făcu 
nevăzut. Alergă până la o pădurice, unde, istovit, se trânti 
jos. Aici cugetă la cele ce avea de făcut. Işi părăsise 
slugile şi caii, dar' galbenii, pe care-i ținea la brâu, nu-i 
pierduse. | 

Mintea lui ageră găsi de îndată alt mijioc de salvare. 
Merse mai departe prin pădure, până ajunse într-un sat, 

unde cumpără un cal pe nimica toată; acesta îl duse în 
scurt timp într-un oraș apropiat. Acolo întrebă de un vraci 
şi fu îndrumat la un bătrân înţelept. Pe vraci îl înduplecă 
cu galbeni să-i dea un leac care să cufunde pe un om 
într-un somn asemănător cu moartea, somn ce putea fi 
-pe dată întrerupt cu ajutorul unui alt leac. După ce 
căpătă aceste leacuri, își cumpără o barbă calpă, lungă, o 
mantie neagră și felurite cutii și borcane, ca să arate ca 
un vraci călător, încărcă totul pe un asin și se întoarse la 
palatul lui Thiuli-Kos. Era sigur că de data asta nu va mai 
fi recunoscut, căci barba îl schimba într-atât, încât abia 
se mai recunoștea el însuși. Ajuns la Thiuli, se dădu drept 
doftorul Hacamancabudibaba și totul se petrecu precum 
se așteptase; măgulit de acel nume fălos, bătrânul nerod 
îl pofti la masa lui. Hacamancabudibaba se înfățișă 
înaintea lui Thiuli: nu trecu un ceas, că bătrânul și hotări 
ca toate roabele lui să fie cercetate de preaînțeleptul 
vraci. Acesta cu greu își putu ascunde bucuria de a-și 
revedea sora iubită și, cu inima bătând, îl urmă pe Thiuli 
în serai. Ajunseră într-o încăpere frumos împodobită, 
unde nu se afla nimeni. 

— Hambaba sau cum te cheamă, dragă vraciule, zise 
Thiuli-Kos, privește gaura aceea din perete, pe acolo au 
să scoată -mâna toate roabele şi tu ai să le poţi asculta 
pulsul, dacă-i sănătos ori bolnav. 

Orice-ar fi spus Mustafa, totul ar fi fost în zadar: nu i 
se îngăduia să le vadă și gata. Thiuli îi făgădui că-i va 
spune cum se poartă fiecare. Apoi scoase o hârtie lungă 
de la brâu şi începu să-și strige cu glas tare roabele pe 
nume. La fiecare strigare, o mână se ivea din perete și 
vraciul cerceta pulsul. Şase fuseseră cercetate și găsite 
sănătoase, când Thiuli citi cel de-al șaptelea nume: 
«Fatmé» și din zid se strecură o mână mică, albă. 
Tremurând de bucurie, Mustafa apucă mâna și, cu o faţă 
îngândurată, spuse că fata e grav bolnavă. Thiuli, 
îngrijorat porunci înţeleptului Hacamancabudibaba să 
pregătească repede un leac pentru ea. Vraciul ieşi din 
încăpere și scrise pe o hârtiuţă: «Fatme! Am să te scap, 
dacă te hotărăști să bei o licoare ce va face să pari 
moartă timp de două zile; am leacul care să te readucă la 

viață. Dacă ai să spui că această licoare nu ţi-a fost de 
folos, asta va fi pentru mine semnul că te învoiești» 

Se întoarse de îndată în încăpere unde îl aștepta 
Thiuli. Aduse o băutură nevătămătoare, mai pipăi o dată 
pulsul bolnavei şi în același timp îi strecură biletul sub 
brățară, iar băutură i-o dădu prin gaura din zid. Thiuli se 
arătă foarte îngrijorat de soarta Fatmei și amână 
cercetarea celorlalte roabe pentru altă dată. Părăsind 
încăperea împreună cu Mustafa, el îi spuse cu glas 
mâhnit: 

— Hadibaba, spune drept, ce crezi despre boala 
Fatmei? 

Hacamancabudibaba răspunse cu un suspin adânc: 

— Vai, stăpâne! Profetul să-ți hărăzească alinare! Are 
friguri lăuntrice care ar putea să-i aducă sfârșitul. 

Atunci Thiuli izbucni mânios: 

— Ce tot spui, câine blestemat de vraci! M-a costat 
două mii de galbeni și acum să moară ca o vită? Află că 
dacă n-o scapi, îţi tai capul! 

Atunci fratele meu își dădu seama că făcuse o mare 
greșeală și-i dădu din nou nădejdi lui Thiuli. Pe când 
vorbeau, veni un arap din serai să-i spună vraciului că 
băutura nu fusese de nici un folos. 
` — Arată-ţi toată măiestria, Hacamdababelda sau cum 
îți zice, și am să-ți plătesc cât ai să vrei! strigă Thiuli-Kos, 
aproape plângând de spaimă că pierde atâta aur. 

— Am să-i dau o licoare care o va scăpa de orice 
primejdie, răspunse vraciul. 

— Da, da! Dă-i licoarea! suspină bătrânul Thiuli. 

Plin de voie bună, Mustafa se duse să aducă băutura 
adormitoare şi, după ce o dădu arapului, arătându-i cât 
trebuie luat, se duse la Thiuli şi-i spuse că mai trebuie să 
culeagă nişte ierburi de pe țărmul mării și ieși repede pe 
poartă. 

La malul mării, nu departe de palat, își scoase - 
hainele ce-i schimbaseră înfățișarea și le aruncă în apă, 
unde plutiră vesele, jar el se ascunse într-un tufiș, 
așteptând căderea nopții. Odată cu înserarea, Mustafa se 
furişă în lăcașul de îngropăciune al palatului lui Thiuli. 

O oră după plecarea sa din palat, lui Thiuli i se aduse 
vestea că roaba Fatme era pe moarte. El trimise oameni 
la maiul mării să-l aducă degrabă pe vraci, dar aceștia se 
întoarseră curând și-i spuseră că bietul vraci căzuse în 
apă și se înecase; mantia lui neagră plutea pe apă și din 
când în când se ivea din valuri și barba lui. Văzând că nu 
mai este nici o scăpare, Thiuli se blestemă pe sine și 
toată lumea, își smulse barba și se dădu cu capul de 
pereți. Dar toate acestea nu folosiră la nimic, căci în 
curând Fatme își dădu sufletul în braţele celorlalte femei. 

Aflând de moartea ei, Thiuli porunci să se facă 
degrabă un sicriu, căci nu putea suferi să aibă morţi în 
casă, și porunci ca leșul să fie dus la lăcașul de 
îngropăciune. 
| Oamenii duseră coșciugui acolo, îl așezară repede şi 
fugiră, căci auziseră suspine și gemete venind din 
celelalte sicrie. Era Mustafa, care, pitit după coşciuge, se 
pornise să suspine și să geamă, ca să le înspăimânte pe 
slugile bătrânului; apoi ieși din ascunzătoare şi aprinse 
un felinar, pe care avusese grijă să-l ia cu el. După aceea, 
scoase sticluţa în care se afla leacul de trezire și deschise 
capacul sicriului Fatmei. Dar care nu-i fu spaima, când la 
lumina felinarului văzu un chip cu totul necunoscut! Nici 
sora mea, nici Zoraida nu zăceau în sicriu, ci o altă 
femeie. l-a trebuit mult să-și revină de pe urma acestei 
noi lovituri a soartei; în cele din urmă, mila învinse 
necazul!... Destupă sticluța și-i dădu leacul. Ea răsuiflă 
adânc, deschise ochii și păru că se gândește îndelung 
până să-și dea seama unde se află. În sfârșit își aminti de 
cele întâmplate, se ridică din sicriu și se aruncă la 
picioarele lui Mustafa. 

— Cum să-ţi mulțumesc, fiinţă îndurătoare, strigă ea, 
că m-ai scăpat din groaznica-mi robie! 

Mustafa n-o lăsă să-i mulțumească, ci o întrebă cum 
se face că ea, și nu sora lui, Fatme, fusese salvată. 

Femeia se uită mirată la el. 

— Acum pricep, răspunse ea, de unde îmi vine 


scâparea ce mi se păruse de neînțeles; află că în acest 


palat mi se spune Fatme, și mie mi-ai dat biletul și 
licoarea salvatoare. 


a ba TASIE 

Fratele meu o rugă să-i dea vești despre sora lui și 
despre Zoraida şi află că amândouă se aflau în palat, dar, 
după obiceiul lui Thiuli, căpătaseră alt nume; se numeau 
acum Mirza şi Nurmahal. 

Fatme, roaba pe care o scăpase, văzându-l pe fratele 
meu atât de nenorocit din pricina acestei greșeli, îl 
îmbărbătă și-i făgădui să găsească un mijloc prin care să 
le poată salva totuși și pe cele două fete. Insuflețit de 
acest gând, Mustafa prinse din nou inimă; o rugă să-i 
spună acest mijloc și ea grăi: 

— Eu am fost adusă în palatul lui Thiuli numai de 
cinci luni. Mi-am pus în gând de la început să fug, numai 
că de una singură era prea greu. În curtea interioară a 
palatului ai văzut desigur havuzul din care ţâșnește apa 
prin zece ţevi; am băgat de seamă numaidecât havuzul 
acela. Îmi amintea de unul asemănător ce se afla în casa 
tatălui meu, din care apa ţâșnea printr-o țeavă lată; spre a 
mă încredința dacă și havuzul său e clădit la fel, am 
lăudat într-o zi în fața lui Thiuli frumuseţea lui și l-am 
întrebat cine-l făcuse. «Eu însumi l-am făcut, mi-a 
răspuns el, și ceea ce vezi aici nu e încă nimic; apa vine 
de la un pârâu aflat la o mie de pași depărtare de aici și 
trece printr-o hrubă boltită care are cel puţin înălțimea 
unui om. Toate acestea le-am chibzuit eu însumi» 

Când am auzit vorbele lui, mi-am dorit deseori să am 
numai pentru o clipă puterea unui bărbat ca să ridic o 
piatră de pe marginea havuzului și să fug unde vreau. La 
noapte am să-ți arăt hubra; prin ea ai să ajungi la palat și 
ai să le scapi pe cele două fete. Dar trebuie să te 
însoțească cel puţin doi bărbaţi, care să-i înfrunte pe 
robii ce păzesc seraiul noaptea. 

Astfel vorbi ea; iar fratele meu Mustafa, deși fusese 
de două ori înșelat în așteptările sale, începu să 
nădăjduiască din nou că, cu ajutorul lui Alah, va izbuti să 
ducă la bun sfârșit cele puse la cale de roabă. li făgădui 
să aibă grijă de întoarcerea în țara ei dacă îl va ajuta să 
ajungă la palat. Numai un gând îl frământa: de unde să ia 
doi-trei oameni credincioși care să-l însoțească? și 
aminti deodată de hangerul lui Orbassan și de făgăduiala 
pe care i-o făcuse că-i va da sprijin ori de câte ori îl va 

chema. Părăsi împreună cu Fatme lăcașul de 
îngropăciune și porni în căutarea tâlharului. 

„În oraşul unde își luase înfățișare de: vraci își 
cumpără cu ultimii bani un cal și o lăsă pe Fatme în 
gazdă la o femeie sărmană ce locuia la mahala. lar el o 
porni în grabă către munţii în preajma cărora îl întâlnise . 
prima oară pe -Orbassan, și peste trei zile ajunse acolo. 
Găsi din nou corturile şi se înfățișă pe neașteptate lui 
Orbassan, care-l primi prietenos. li povesti încercările 
sale neizbutite, la auzul cărora încruntatul Orbassan nu-și 
putu stăpâni râsul, mai ales când se gândea la vraciul 
Hacamancabudibaba. Ticăloșia pirpiriului îl mânie și 
Voinicul făcu jurământ că, oriunde-l va găsi, îl va 
spânzura cu mâna lui. Fratelui meu însă îi făgădui tot 
ajutorul de îndată ce o să se odihnească bine după drum, 
ca să prindă puteri înainte de a pleca înapoi. Mustafa 
rămase deci în noaptea aceea din nou în cortul lui 
Orbassan, iar la ivirea zorilor porniră; Orbassan luă cu el 
trei dintre vitejii săi, călări și bine înarmaţi. Plecară în 
goană și după două zile ajunseră în orășelul unde 
Mustafa o lăsase pe Fatme cea pe care o scăpase, apoi 
se îndreptară cu toții spre păduricea de unde se putea 
vedea, la o mică depărtare, palatul lui Thiuli; acolo făcură 
popas, așteptând căderea nopții. Îndată ce se întunecă, 
se furișară, călăuziţi de Fatmé, către pârâul de unde 
începea hruba, și o găsiră numaidecit. Pe fată și pe unul 
din slujitori îi lăsară în urmă cu caii și se pregătiră să 
coboare; înainte de asta, însă, Fatme le spuse totul încă o 
dată, și anume: că prin havuz vor ajunge în curtea 
lăuntrică a palatului, unde se înalță două turnuri, unul la 
dreapta, altul la stânga; la a șasea ușă, socotind de la 
turnul din dreapta, se află Fatme și Zoraida, păzite de doi 
arapi. 

Având arme şi drugi de fier, Mustafa, Orbassan și 
ceilalți doi coborâră în hrubă; apa le ajungea până la 
brâu, dar ei pășiră înainte, neînfricaţi. După o jumătate de 
ceas ajunseră la havuz și vârâră de îndată drugii de fier în 
zid. Deși gros și tare, zidul fu dărâmat repede de puterile 
înfrăţite ale celor patru bărbaţi. Ei izbutiră iute să facă o 

deschizătură destul de mare pentru a se putea strecura 
prin ea. Cel dintâi trecu Orbassan și-i ajută și pe ceilalți. 
Ajunşi cu toții în curte, se uitară la aripa palatului ce se. 
afla în faţa lor și căutară ușa cu pricina. Dar nu se 
dumeriră care era, căci, numărând de la turnul din 
dreapta spre cel din stânga, văzură o ușă zidită, pe care 
nu ştiau dacă Fatme o trecuse sau nu la socoteală. Dar 
Orbassan nu stătu mult pe gânduri: | 

— Vajnica mea sabie îmi va deschide orice ușă! 
strigă el, îndreptându-se spre cea de-a șasea ușă, și toți 
ceilalți îl urmară. Deschiseră ușa și dădură peste șase 
arapi care dormeau pe podea; tocmai voiau să se tragă 
înapoi pe nesimţite, fiindcă își dăduseră seama că 
„greşiseră ușa, când un om se ridică dintr-un colț și 
începu să strige după ajutor cu un glas bine cunoscut. 
Era pirpiriul din ceata lui Orbassan. Până să se 
dezmeticească arapii, Orbassan se năpusti asupra 
pirpiriului, îi rupse brâul în două, îi astupă gura și-i legă 
mâinile la spate; apoi se întoarse câtre arapi, dintre care 
unii erau pe jumătate legaţi de Mustafa și de ceilalţi doi, 
și-și ajută prietenii să ducă treaba la bun sfârșit. Cu 
hangerul îndreptat spre pieptul arapilor, cei patru bărbați 
întrebară unde se află Nurmahal și Mirza, iar aceștia 
mărturisiră că se găsesc în Odaia alăturată. Mustafa dădu 
buzna acolo şi le găsi pe Fatme și Zoraida, trezite de 
zgomot. Ele își adunară repede giuvaerurile și veșmintele 
şi-l urmară pe Mustafa; cei doi tâlhari își dădură cu 
părerea să jefuiască tot ce se putea, dar Orbassan îi opri 
şi- le spuse: 

— Nu vreau să se spună despre Orbassan că 
pătrunde noaptea în case ca să fure aur. 

Mustafa și cele două fete se strecurară iute prin 
hrubă, iar Orbassan făgădui să-i urmeze îndată. După ce 
îi văzu pe aceștia coborâţi în hrubă, Orbassan și unul din 
tâlhari îl scoaseră pe pirpiriu și-l duseră în curte, aici îi 
legară de gât o funie de mătase adusă anume și-l 
spânzurară de partea cea mai înaltă a fântânii. După ce 
pedepsiră astfel mișelia netrebnicului, coborâră și ei în 
hrubă și îl urmară pe Mustafa. 

Cu lacrimi în ochi, fetele mulțumiră izbăvitorului lor 
Orbassan, dar acesta le îndemnă să fugă repede, căci, 
desigur, Thiuli-Kos îi va urmări. 

A doua zi, Mustafa şi fetele se despărțiră mâhniţi de 
Orbassan, spunându-i că n-au să-l uite niciodată. Fatme 
roaba salvată, se duse la Bassora pentru a se întoarce în 
țara ei. 

După o călătorie scurtă și plăcută, ai mei ajunseră 
acasă. Bătrânul meu tată fu aproape doborât de bucuria 
revederii; a doua zi după întoarcerea lor, dădu o mare 
serbare la care veni tot orașul. 

Fratele meu trebui să povestească în fața 
cunoscuţilor și prietenilor adunaţi întâmplările prin care 
trecuse și toți aduseră laude mărinimosului tâlhar. 

După ce Mustafa sfârși de -povestit, tatăl meu se 
ridică și o conduse pe Zoraida înspre fratele meu. Cu 
glas sărbătoresc, el rosti: 

— Ridic blestemul de pe capul tău. la această fată 
drept răsplată pentru râvna ta neobosită; primește 
binecuvântarea mea părintească și fie ca orașul nostru să 
nu ducă lipsă niciodată de bărbaţi asemenea ţie în 
înțelepciune şi vitejie, precum și în dragostea de frate. 


Caravana ajunsese la marginea pustiului și călătorii 
priviră cu bucurie întinderile verzi și desișul pomilor, de a 
căror plăcută înfățișare duseseră lipsă atâtea zile. Intr-o 
vale frumoasă se afla caravanseraiul pe care îl aleseră ca 
adăpost pentru noapte și, cu toate că acolo nu era un loc 
destul de tihnit şi de răcoros, toți se simțeau mai veseli și 
mai încrezători ca oricând, căci gândul de a fi scăpat de 
toate primejdiile şi greutăţile călătoriei prin pustiu le 
deschisese inimile şi-i îmbia la glume și petreceri. 

Muley, . tânărul și voiosul neguţător, începu să 
dănțuiască și să cânte năstrușnic, făcând să înflorească 
un zâmbet chiar pe chipul așezat al grecului Zaleukos. 
Dar el nu se mulțumi numai să-și înveselească tovarășii 
cu cântece și danţuri, ci le spuse și povestea pe care le-o 
făgăduise; după ce-și trase sufletul, începu să 
istorisească povestea ce urmează. 


MUC CEL MIC 


în Nicheea, oraşul-meu drag în care m-am născut, 
trăia odată un om căruia i se zicea .Muc cel mic. Eram 
copil pe vremea aceea, dar îmi aduc bine aminte de el. 
Poate, fiindcă din pricina lui am mâncat odată de la tata 
bătaie soră cu moartea. Când l-am cunoscut, Muc cel mic 
era un flăcău bătrân, dar nu mai înalt de câteva picioare; 
pe deasupra, avea și o înfăţişare tare ciudată: pe un trup 
mic și plăpând, un cap mare, mare de tot, mai mare decât 
vreun alt cap de om. Muc trăia într-o casă uriașă, 
singur-singurel, și tot singur îşi făcea de mâncare, nu se 
arăta pe uliţă decât o dată pe lună și dacă pe la vremea 
prânzului nu s-ar fi zărit ridicându-se un fum gros din 
hornul casei sale, nimeni n-ar fi știut dacă Muc cel mic 
mai trăiește ori ba; seara se plimba pe acoperiș, și de jos, 
din uliţă, ţi se părea câ un cap uriaş umblă de unul singur 
încolo şi încoace. Tare răutăcioși eram noi, băieţii, pe 
vremea aceea: câtu-i ziulica de mare ne tineam numai de 
năzbâtii. Ziua, când Muc cel mic pleca de-acasă, era O 
adevărată sărbătoare pentru noi; ne strângeam din vreme 
în faţa casei lui și îl așteptam să iasă; uşa se deschidea și 
în prag se ivea un cap mare cu un turban și mai mare, 
urmat de un trupșor pirpiriu, îmbrăcat cu O fărâmă de 
feregea ponosită de sub care se zăreau niște șalvari, 
largi, încinși cu un brâu lat; în brâu era înfipt un hanger 
lung, atât de lung, că anevoie îți puteai da seama dacă 
Muc atârnă de hanger sau hangerul de Muc. 

De cum pășea pe uliţă, porneam să chiuim de vuia 
văzduhul; ne zvârleam tichiile în aer și țopăiam nebunește 
în jurul lui. Dar Muc ne întâmpina dând grav din cap și 
cobora cu pași domoli ulița, târșindu-și tălpile — asta din 
pricina imineilor lui nemaivăzut de mari. Noi, băieţii, ne 
luam după el strigând întruna: «Muc cel mic! Muc cel 
mic!» l-am făcut şi o strigătură hazlie, pe care i-o cântam 
adesea; suna cam aşa: 


Muc, Muc, Muc, micule Muc, 
Hai la joacă, nu sta cuc! 
Casa ta e mare, mare, 
Capul tău pereche n-are: 
Uriaș ca un ceaun! 

Muc, piticul nostru bun, 

Sari şi ia-te după noi! 
Prinde unul, prinde doi, 

Muc, Muc, Muc, piticul Muc! 


Așa ne desfătam adesea pe socoteala lui şi trebuie să 
mărturisesc, spre ruşinea mea, că eu eram capul 
răutăţilor; îl trăgeam mereu de mica lui feregea şi o dată 
l-am călcat din spate pe imineii lui uriași, iar bietul Muc 
s-a împiedicat şi a căzut. Intâmplarea: aceasta mi s-a 
părut nespus de.hazlie, dar mi-a trecut curând pofta de 
râs când l-am văzut pe Muc cel mic îndreptându-se spre 
casa tatălui meu. A intrat la noi în casă Și a zăbovit un 
timp acolo. Eu am stat pitit după poartă până când Muc a 
ieșit, însoțit de tatăl meu, care îl ținea cuviincios de mână 
Și își lua rămas bun de la el cu multe plecăciuni. Nu prea 
mă simțeam în apele mele, așa că am rămas o bună 
bucată de vreme în ascunzătoarea mea. În cele din urmă, 
însă, foamea care m-a răzbit s-a dovedit mai tare decât 
frica de bătaie și, pocăit, cu capul plecat, m-am înfățișat 

| înaintea tatălui meu. : 

— Am aflat că l-ai supărat pe bunul Muc! zise el cu 
fața întunecată. O să-ţi spun povestea lui și n-o să mai 
râzi de el. Dar înainte și după ce ţi-o voi spune, ai să-ți 

| primeşti papara obişnuită. 

«Papara obișnuită» erau cele douăzeci și cinci de 
lovituri, pe care tata, din păcate, le numără cu multă grijă. 

Scoase țeava lungă a pipei sale, deșurubă muștiucul de 
chihlimbar şi, mai mânios ca oricând, îmi trase o bătaie 
strașnică. 

După ce isprăvi cu toate cele douăzeci și cinci de 
lovituri, îmi porunci ca altă dată să mă port cu 
luare-aminte și începu să-mi spună povestea lui Muc cel 
mic. 

Tatăl lui Muc, pe care-l chemase de fapt Mucrah, 
fusese un om de vază în Nicheea, numai că era tare 
sărac. Trăia aproape tot atât de singuratic cum trăiește 
astăzi feciorul lui. Pe Muc nu-l prea avea la inimă — îi era. 
rușine de înfățișarea lui de pitic și îl lăsa să crească la 
voia întâmplării, cu mintea neluminată de învăţătură. La 
șaisprezece ani, Muc era încă un copil vesel, dar tată-său, 
om zgârcit la zâmbet, avea pentru el numai vorbe de 
dojană: că pentru vârsta lui e încă prea copilăros, necopt 
la minte, ba chiar și prost... 

într-o bună zi, bătrânul a căzut rău de tot și de aici i 
s-a tras moartea. Muc cel mic a rămas singur pe lume, 
neștiutor și sărac. Neamurile câinoase, cărora tatăl lui le 
rămăsese dator până peste cap, îl goniră din casă pe 
sărmanul băiat, povăţuindu-l totodată să plece în lumea 
largă să-și caute norocul. Muc cel mic se găti bucuros de 
drum. O singură rugăminte a avut şi el: să i se dăruiască 
straiele tatălui său. Ruga i-a fost împlinită pe dată. 
Straiele nu i se potriveau deloc, căci părintele lui fusese 
un om voinic și înalt. Muc nu stătu însă mult pe gânduri: 
le reteză poalele și le îmbrăcă. De strâmtat. însă uitase să 
le strâmteze și de aceea veșmintele sale, cu care mai 
umblă şi astăzi, par atât de ciudate: turbanul uriaș, brâul 
lat, șalvarii largi, mica feregea albastră, toate erau 
moștenire părintească şi le-a purtat de atunci întruna. Ba 
își înfipse în brâu și hangerul lung cu înflorituri al tatălui 
său, își luă un băț și purcese la drum. 


Umblă voios ziulica întreagă, că doar plecase în 
căutarea norocului. De zărea în praf vreun ciob scânteind 
în soare, îl vâra iute în buzunar, în credința că ciobul se 
va schimba pe dată în cea mai frumoasă nestemată; de 
vedea strălucind în depărtare cupola vreunei moschei sau 


w 


oglinda sclipitoare a unui lac, se grăbea plin de nădejdi 

într-acolo, căci își închipuia că a ajuns în ţara minunilor. 
Dar, vai! De cum se apropia, nălucirile piereau ca un vis, 
iar oboseala și foamea îi aminteau că se află încă pe 
lumea asta, a muritorilor de rând. 

Două zile și două nopţi rătăci el amărât și flămând, 
dar de noroc tot nu dădu; hrană îi erau doar roadele 
câmpului, iar culcuș pământul tare. În zorii celei de-a 
treia zi, de pe o înălțime zări o cetate mare. Semilunile 
sclipeau pe minaretele sale și steagurile colorate fâlfâiau 
pe acoperișuri făcându-i parcă semn să se apropie. Uimit, 
Muc se opri și cuprinse cu privirea cetatea și 
împrejurimile ei. „Aici e norocul lui Muc cel mic! își zise 
el. Acum, ori niciodată!“ Și cu toate că era istovit, sări în 
sus de bucurie. Iși adună apoi toate puterile Și se 
îndreptă într-acolo. Deși cetatea părea foarte aproape, 
ajunse la zidul ei abia spre amiază, pentru că nu-l mai 
țineau picioarele și din timp în timp simţea nevoia să 
poposească la umbra unui palmier, ca să-și mai tragă 
sufletul. In sfârșit ajunse în fața porţii! Își netezi mica lui 
feregea, își înfășură mai bine turbanul, întinse brâul în 
toată lățimea lui și își așeză mai oblic hangerul cel lung; 
apoi își scutură colbul de pe iminei, luă băţul Și păși 
hotărât în cetate. 

Bătu îndelung ulițele în sus și-n jos, dar nu văzu nici 
O ușă care să i se deschidă și nu auzi nici un glas care să 
îl îmbie: «Intră, micule Muc, mănâncă și bea după pofta 
inimii și oihnește-ţi picioarele trudite de atâta drum!» 

Tot colindând așa, Muc ajunse în faţa unei case mari, 
arătoase, și tocmai când se uita la ea cu mai mult jind, se 
deschise o fereastră și se ivi o bătrână care striga cu glas 
cântat: i 
Hai, fuguţa! Hai, fuguţa! 
Plină, plină-i străchinuţa! 
Hai, vecinilor, la noi! 
Masa-i pusă pentru voi. 
Vecineilor, fuguţa, 

Plină, plină-i străchinuţa! 


Și pe uşa casei dădu buzna o droaie de câini și de 
pisici. Muc stătu o clipă pe gânduri dacă să se lase pradă 

ispitei, dar, luându-și deodată inima în dinţi, păși în urma 
câtorva pisicuţe. Ele cunoșteau desigur mai bine ca el 
drumul spre bucătărie. 

Pe scară, Muc se întâlni cu bătrâna pe care o văzuse 
la fereastră. Femeia se uită la el încruntată și-l întrebă ce 
poftește. 

— Ai chemat toată lumea la masă, răspunse Muc, și, 
fiindcă sunt tare flămând, am venit și eu. 

Bătrâna râse și-l întrebă: 

— De unde vii, om ciudat? Toată lumea știe că eu 
gătesc bucate numai pentru drăguţele mele de pisici, și 
doar din când în când mai chem să le țină tovărășie și 
niscaiva oaspeţi de prin vecini, precum vezi. 

Atunci Muc cel mic îi povesti bătrânei cât de greu o 
dusese după moartea părintelui său și O rugă să-i 
îngăduie în ziua aceea să mânânce şi el laolaltă cu 
pisicile. Înduioșată de trista lui poveste, femeia îl pofti în 
casă şi-i dădu să mănânce și să bea pe săturate. După ce 
prichindelul mai prinse puteri, ea îl privi lung și grăi: 

— Muc, rămâi în slujba mea! N-o să te ostenești prea 
mult, iar eu o să am grijă de tine. 

Muc cel mic se învoi bucuros, căci mâncarea pisicilor 
îi fusese pe plac. Şi așa râmase slugă la cucoana Ahavţi. 
Slujba era uşoară, dar ciudată. Stăpâna Ahavţi avea doi 
cotoi şi patru pisici. In fiecare dimineață, Muc cel mic le 
pieptăna blana și le dădea cu pomezi scumpe. Când 
stăpâna pleca de acasă, Muc ‘se îngrijea de pisici; la 
ceasul mesei le punea străchinuţe cu mâncare, şi noaptea 
le culca pe perne de mătase şi le învelea cu macaturi de 
catifea. Stăpâna Ahavţi avea și câțiva căţei; pe aceștia 
însă nu-i alinta ca pe pisici, pe care le iubea de parcă ar 
fi fost propriii ei copii. 

Altminteri, Muc cel mic trăia aici tot atât de 
singuratic ca și în casa părintească: nu dădea ochi cu 
altcineva decât cu stăpâna lui, încolo se învârtea ziulica 
toată numai între câini și pisici. O vreme a dus-o bine: 
mâncare cât îi trebuia, iar treabă puțină. Bătrâna se arăta 
îndeajuns de mulțumită de sluga ei. Pe zi ce trecea, 
pisicile deveneau însă tot mai zvăpăiate: când pleca 
bătrâna de acasă, se zbenguiau și zburdau prin odăi ca 

nişte zănatice, răsturnau tot ce le ieșea în cale, spărgeau 
vase din cele mai frumoase; de cum simțeau însă pe 
scară paşii- stăpânei Ahavţi, se ghemuiau pe perniţele lor 
și mișcau din codiţă ca și cum nimic nu s-ar fi întâmplat. 
La vederea harababurii din casă, stăpâna Ahavţi se făcea 
foc și pară și arunca toată vina pe Muc. Degeaba căuta el 
să se dezvinovăţească. Mironosiţelor de pisici ea le dădea 
mai multă crezare decât jurămintelor de nevinovăție ale 
slugii ei. 

Muc cel mic era tare mâhnit — nu-și aflase, așadar, 
norocul nici de astă dată; se gândi deci să părăsească 
slujba aceasta. Dar încă din prima lui călătorie văzuse cât 
de amar e traiul fără bani și de aceea se hotări să-și 
dobândească într-un fel oarecare simbria, căci stăpâna 
Ahavţi de făgăduit i-o făgăduia, dar de dat nu i-o dădea. 
Se găsea în -casa stăpânei Ahavţi o cămară totdeauna 
încuiată, în care Muc nu intrase niciodată. O auzise de 
multe ori pe stăpână-sa cotrobăind pe acolo şi tare-ar fi 
vrut Muc să afle ce 'taine ascunde. Acuma, stând și 
chibzuind cum sa-și facă rost de bani pentru drum, 
numai ce-i veni în minte cămara aceea! Nu cumva o fi 
tăinuită acolo vreo comoară? Dar ușa era totdeauna bine 
zăvorâtă și nu era chip s-ajungi la comoară. 

Într-o dimineaţă, după ce stăpâna Ahavţi plecă de 
acasă, un căţeluș vitregit de ea — şi care îl îndrăgise pe 
Muc pentru bunătatea lui — îl apucă pe băiat cu dinţii de 
șalvarii lui laţi și începu să-l tragă, de parcă i-ar fi făcut 
semn să se ia după el. Muc, căruia îi plăcea să se joace 
cu căţelușul, îl urmă. Ajunse în odaia de culcare a 
stăpânei Ahavţi, înaintea unei ușițe pe care el n-o băgase 
de seamă până atunci. Ușa era întredeschisă. Căţelușul 
intră. Muc — după el, și nu mică îi fu mirarea când se 
trezi în încăperea mult râvnită. În zadar căută el bani prin 
toate ungherele — nici urmă de 'așa ceva. Straie vechi și 
vase care de care mai năstrușnice erau împrăștiate peste 
tot. Mai cu osebire îi atrase privirea un vas de cleștar cu 
izvoade meșteșugite. Îl ridică, îl întoarse pe toate părțile... 
dar, vai! Vasul avea un capac așezat ușor deasupra şi, din 
nebăgare de seamă, Muc scăpă capacul, care se făcu 
țândări. 

Băiatul înlemni de spaimă și multă vreme nu-și putu 
veni în fire. Soarta îi era pecetiuită. Trebuia să fugă cât 
mai grabnic, dacă nu voia ca bătrâna să-l omoare în 
bătăi. Înainte de a pleca, Muc își aruncă privirea spre 
lucrurile stăpânei Ahavţi — doar-doar O găsi ceva de 
trebuinţă! Ochii i se opriră asupra unor conduri mari, 
mari de tot. Nu erau prea frumoși, dar imineii pe care îi 
avea el în picioare se făcuseră ferfeniţă; afară de asta, 
condurii îi atrăgeau și pentru faptul că erau mari, şi el 
nădăjduia că în felul acesta oamenii îl vor socoti și pe el 
un bărbat în toată firea. Zvârii dar cât colo vechii lui 
iminei și încălță condurii cei mari. Într-un colţ era 
rezemat un toiegel cu măciulia ca un cap de leu; stătea 
acolo fără nici o întrebuințare. Il înhăţă și pe el şi O 
zbughi afară. Alergă spre odăiţa lui, își îmbrăcă mica 
feregea, strânse mai tare turbanul moştenit de la tatăl său 
și, după ce-și înfipse hangerul în brâu, o luă la sănătoasa 
cât îl țineau picioarele. Din casă în uliţă, din uliţă afară 
din cetate, fugea, fugea de frica bătrânei, mâncând 
pământul; abia de-și mai trăgea, bietul de el, sufletul. De 
când era nu alergase atât de iute — îl împingea parcă o 
putere nevăzută și îi era cu neputinţă să se mai oprească. 
iși dădu seama că nu e lucru curat cu condurii — zbura 
cu ei, nu alta. Cercă în fel și chip să se oprească, dar în 
zadar. Deznădăjduit, începu să strige, de parcă ar fi 
strunit niște cai: 

= Pirra HO: Ptrri 

Ca prin farmec condurii se opriră, iar Muc se trânti 
istovit la pământ. 

Mult s-a mai bucurat Muc cel mic de condurii lui. 
Așadar, tot dobândise el ceva de pe urma slujbei sale — 
se alesese cu un lucru care să-l ajute în căutarea 
norocului. Bucuros, dar sleit de puteri, Muc adormi 
degrabă; trupul lui micuț avea un cap, nu glumă, și nu-i 
era deloc uşor să și-l țină pe umeri. În vis i se arătă 
prietenul lui, cățelușul stăpânei Ahavţi, cel care-l ajutase 
să găsească condurii; se făcea că-i spune: 

— Dragul meu Muc, nu știi să dai condurilor o 
întrebuințare cu folos; află că de ai să te răsucești cu ei 
de trei ori pe călcâi, ai să zbori unde vrei; iar cu toiagul ai. 

să găsești comori, căci de se află undeva ascuns aur, 
toiegelul te vestește ciocănind de trei ori în pământ: iar 
de se află argint, numai de două ori. | 

Așa visă Muc cel mic. Când se trezi, își aminti de 
visul lui năstrușnic și se gândi să facă de îndată o 
încercare. incălță condurii, ridică un picior și începu să 
se răsucească pe celălalt călcâi. Oțicine a încercat 
vreodată să se învârtească de trei ori în şir pe un călcâi, 
încălțat cu niște conduri uriaşi, nu s-ar mira că o 
asemenea ispravă Muc n-a izbutit s-o facă dintr-o dată; și 
apoi mai trebuie pus la socoteală și capul lui greu, care-l 
trăgea ba într-o parte, ba în alta. 

Sărmanul pitic căzu de câteva ori cu nasul în pământ, 
dar nu se dădu bătut: se mai apucă o dată și încă o dată 
de aceeași treabă până ce izbuti. Se învârti ca o sfârlează 
pe un călcâi și își dori să ajungă undeva pe aproape, 
într-un oraș mare. Nici n-apucă bine să-și sfârșească 
gândul, că se înălță în văzduh, purtat de condurii 
năzdrăvani, care vâsleau prin nori atât de iute, încât până 
să se dezmeticească, Muc se trezi într-o piață cu multe 
tarabe, în jurul cărora forfoteau cu treburi o mulțime de 
oameni. Colindă încolo și încoace printre ei, până socoti 
că e mai cuminte s-o ia pe ulite mai neumblate, căci prin 
piaţă, în înghesuială, îl câlca pe conduri ba unul, ba altul. 
Mai-mai să-l dea grămadă! În învălmășeală, hangerul său 
ascuțit împungea oamenii, așa încât cu chiu cu vai 
prichindelul scăpă nebătut. 


Muc cel mic începu acum să chibzuiască în ce fel 
și-ar putea agonisi câţiva bănuți. E drept că avea un 
toiegel care îi descoperea comorile ascunse, dar cum să 
dea el de un asemenea loc unde să fie îngropat aur sau 
argint? La nevoie; ar fi putut face și altceva; să-şi arate 
oamenilor făptura lui hazlie și așa să câștige bani; era 
însă prea mândru ca s-o facă. Până la urmă își aduse 
aminte de iuțeala picioarelor sale. Cu condurii năzdrăvani 
ar putea să-și agonisească cele de trebuință — își zise el 
— şi hotărî să intre undeva în slujbă ca ștafetă. Socotind 
că împăratul din această cetate plătește o astfel de siujbă 
mai bine ca pe oricare alta, află unde este palatul lui. Un 
străjer care stătea de veghe la porţile palatului îl întrebă 

pentru ce a venit. Auzindu-l pe Muc că e în căutarea unei 
slujbe, îl trimise la păzitorul robilor. Muc îi spuse și 
acestuia, fără zăbavă, păsul lui; cum că ar vrea și el să 
intre în slujbă, ca ștafetă a împăratului. Păzitorul robilor 
cătă lung la el și-i spuse: 

— Cum? Cu picioarele tale de o șchioapă vrei să 
slujeși ca ștafetă a împăratului? Piei din fața mea! N-am 
chef să-mi pierd timpul cu toți zănaticii! 

Muc cel mic stărui însă, spunând că e gata să se ia la 
întrecere cu cea mai bună ștafetă împărătească. Vorbele 
lui îi părură nespus de caraghioase păzitorului de robi, 
care-i porunci ca până în seară să fie pregătit pentru 
încercare. După ce îl duse pe:-Mac la bucătărie și porunci 
să i se dea să mănânce și să bea pe săturate, păzitorul 
robilor se înfățișă împăratului și-i povesti despre ciudatul 
omuleț și despre cererea lui. Împăratul, om hâtru, se 
bucură că păzitorul îl oprise pe Muc la curte; va avea 
astfel prilejul să petreacă puţin pe socoteala piticului. 
Porunci apoi să se rânduiască toate cele de trebuinţă pe 
pajiștea din spatele palatului, pentru ca întreaga curte să 
poată lua parte la petrecere. După ce-i mai aminti O dată 
păzitorului să-l îngrijească bine pe pitic, împăratul dădu 
de veste prinților și prinţeselor de la curte despre 
alegerea care urma să aibă loc în seara aceea. Aceștia, la 
rândul lor, își anunţară slujitorii. Vestea se răspândi 
îndată și, când se înseră, toată curtea, plină de 
nerăbdare, era adunată cu mic, cu mare, pe pajiștea unde 
fusese înălțată o podină, pentru ca lumea să poată vedea 
cum aleargă piticul cel lăudăros. 

împăratul se sui pe podină înconjurat de fii şi fiicele 
sale, iar Muc cel! mic păși pe pajiște și făcu o temenea 
graţioasă în faţa înălțimilor lor. Prichindelul fu întâmpinat 
cu chiote și râsete. Năstrușnică figură! Un trup nevoinic, 
un' cap mare, feregea, șalvari lungi, un hanger lung înfipt 
într-un brâu lat, picioare mici încălțate în conduri uriași 
— cum să nu te pufnească râsul la vederea lui! Dar Muc 
cel mic nu se fâstâci deloc 'auzind râsete. Mândru, 
rezemat în toiegelul său, își aștepta potrivnicul. După 
dorinţa lui Muc, păzitorul robilor alesese pentru încercare 
pe cel mai bun alergător al împăratului. Acesta se înfăţișă 

acum pe pajiște, și amândoi, Muc și alergătorul, stăteau 
și așteptau semnalul de pornire. Potrivit rânduieli, când 
prințesa Amarţa ridică vălul, amândoi zvâcniră din loc, 
pornind de-a lungul pajiştei ca două săgeți slobozite din 
acelaşi arc. 

La început, Muc fu întrecut cu mult de potrivnicul lui, 
apoi, însă, cu condurii săi zburători, îl ajunse din urmă 
cât ai clipi din ochi, îl întrecu și sosi la ţintă cu mult 
înainte de celălalt, care încă mai alerga gâfâind. Privitorii 
fură cuprinși de o mare mirare; se așternu o tăcere 
adâncă; abia când împăratul începu să bată din palme, 
mulțimea izbucni în chiote și strigăte: «Trăiască Muc cel 
mic, învingătorul!» 

Muc cel mic fu adus în fața împăratului. 
Aruncându-se la picioarele acestuia, el îl rugă: 

— Inălțimea ta! Am făcut dinaintea luminatei tale feţe 
numai o încercare a meșteșugului meu. Binevoieşte a 
îingădui să mi se dea o slujbă de ștafetă la curta înălțimii 
tale! 

Impăratul grăi: 

— Muc, tu vei fi ștafeta mea de frunte; vei sta 
aproape de împăratul tău, vei primi simbrie de o sută de 
galbeni pe an și vei mânca la masă cu cei mai de seamă 
slujitori ai mei. 

Muc cel mic crezu că de astă dată își aflase în sfârșit 
norocul. Era plin de voie bună. Se bucura de mare 
trecere la împărat, căci îi îndeplinea treburile cele mai 
tainice și mai grabnice, și pe toate le ducea la capăt cu 
multă grijă şi cu nespusă repeziciune. 

Ceilalţi slujitori ai împăratului nu-l vedeau însă cu 
ochi buni: nu le plăcea să împartă bunăvoința stăpânului 
cu un pitic care nu știa altceva decât să alerge. Puseră 
deci la cale tot felul de uneltiri împotriva lui, dar toate 
dădeau greș, căci împăratul arăta o încredere nemărginită 
celei dintâi ștafete a sa, care îi ducea toate veștile de 
taină. (La asemenea înaltă cinstire ajunsese Muc!) 

Muc știa despre toate aceste uneltiri împotriva lui, 
dar avea o inimă prea blândă ca să se răzbune; chibzuia 
mai degrabă cum să se facă folositor duşmanilor săi, 
pentru ca ei să-l îndrăgească. Îşi aduse aminte de toiegel, 

de care, în prea marea-i fericire, uitase. Dacă ar afla o 
comoară, îşi zicea Muc, curtenii ar ține mai mult la el. 
Auzise șoptindu-se de mai multe ori că, pe vremuri, când 
năvăliseră duşmanii în țară, tatăl împăratului și-ar fi 
îngropat multe din comorile sale; se mai spunea că 
bătrânul a purces din astă lume fără a apuca să 
destăinuiască fiului său unde era tainiţa lor. De atunci 
Muc nu mai pleca fără toiegel, nădăjduind că într-o bună 
zi avea să dea de locul unde se afla ascunsă comoară 
bătrânului împărat. Într-o seară, plimbându-se prin 
grădina palatului, ajunse departe, într-un colţ îndepărtat, 
puțin umblat, și deodată simţi că toiegelul îi saltă în mână 
și prinde a ciocăni de trei ori în pământ. Pricepu 
numaidecât despre ce era vorba. Scoase hangerul, 
crestă cu el pomii dimprejur, ca să recunoască locul, și 
se furişă înapoi spre palat; făcu rost de o cazma și 
aşteptă să se înnopteze. 

Comoara îi dădu însă mult de furcă lui Muc cel mic. 
Braţele lui erau firave, iar cazmaua — mare şi grea; după 
două ceasuri de trudă, abia de săpase o groapă de două 
picioare. In sfârșit, cazmaua se izbi de ceva tare și se auzi 
un zăngănit ca de fier. Muc începu să sape mai îndârijit, 
până dădu de un capac mare, de fier. Atunci- cobori în 
groapă să vadă ce se ascunde sub capac și găsi o oală 
plină cu galbeni. Dar cu slabele-i puteri nu putu să ridice 
oala, aşa că își umplu mai întâi buzunarele cu galbeni, 
vârî şi la brâu, puse și în mica lui feregea, făcând din ea o 
legătură plină cu aur, pe care abia putu s-o ia la spinare, 
apoi acoperi cu grijă ce mai rămăsese. Avea noroc de 
conduri, căci altfel nu s-ar fi putut urni cu atâta povară 
de aur. Ajunse nevăzut la palat, se strecură în iatacul său 
și piti galbenii sub pernele divanului. | 

Muc cel mic era încredinţat că, stăpânind atâta bănet, 
toți dușmanii săi de la curte or să-i fie de acum înainte 
cei mai buni prieteni și sprijinitori. Cât de neștiutor în ale 
vieții era bietul Muc, crezând că prietenii adevăraţi se 
dobândesc cu aur... Vai! Mai bine și-ar fi gătit de îndată 
condurii de drum, şi-ar fi luat la spinare bocceaua cu 
galbeni și s-ar fi făcut nevăzut. 

Aurul pe care-l dăruia acum din belșug în dreapta și 
în stânga îi făcu pe ceilalţi slujitori ai curţii să-l 
pizmuiască și mai mult. 

— Face bani calpi, zicea marele bucătar Ahuli. 

— l-a dobândit cu vorbe dulci de la împărat, 
scrâşnea păzitorul robilor Ahmet. 

Dar dușmanul său cel mai aprig, vistiernicul Arhaz, 
care nu o dată dăduse iama cu mâna-i prea lungă prin 
visteria împărătească, spuse pe șleau: 

— E un hoț! 

Se sfătuiră cu toţii și, într-o bună zi, Korhuz, marele 
paharnic, se înfățișă foarte mâhnit la împărat. 
Amărăciunea i se citea pe faţă, așa că împăratul îl întrebă 
de îndată ce are pe suflet. 

— Vai! răspunse el. Sunt tare îndurerat, căci am 
pierdut bunăvoința stăpânului meu. 

— Ce vorbe sunt astea, prietene Korhuz? se miră 
împăratul. De când să nu mai fi lăsat să strălucească 
soarele mărinimiei mele asupra ta? 


Marele paharnic îi răspunse că împăratul îl 
copleșește cu aur pe căpetenia ștafetelor, iar 
preacredincioșilor săi sfetnici nu le mai arăta milostivirea 
sa. 

Mult se minună impăratul la auzul ăstor vorbe și 
porunci să i se dea îndată seama despre galbenii pe 
care-i împarte Muc în dreapta și în stânga. Uneltitorii îi 
strecuraseră lesne în minte bănuiala că Muc a furat aurul, 
într-un fel sau altul, din vistieria ţării. Așa ceva se brodea 
de minune pentru vistiernic, căci nu-i prea plăcea să dea 
socoteală de banii vistieriei. Împăratul porunci ca Muc să 
fie urmărit în taină, spre a fi prins asupra faptului. În 
noaptea ce urmă acestei nefericite zile, Muc luă cazmaua 
— galbenii scoși erau pe sfârșite din pricina dărniciei sale 
— şi se furișă în grădina palatului, spre comoara tăâinuită, 
pentru a lua o altă grămadă de aur. Străjerii, în frunte cu 
marele bucătar Ahuli și cu vistiernicul Arhaz, îl urmăriră 
de departe pas cu pas, și, în clipa când luă galbeni din 
oală și umplu feregeaua, se năpustiră asupra lui, îl legară 
zdravăn și-l duseră de îndată în fața împăratului. 
Împăratul, nemulţumit fiindcă-l treziseră din somn, 

întâmpină plin de mânie pe cea dintâi ștafetă a sa şi îi 
puse bietului Muc tot felul de întrebări. La picioarele 
împăratului zăcea oala dezgropată, cazmaua și feregeaua 
plină cu aur. Vistiernicul spuse că atât el, cât și străjerii 
l-au văzut pe Muc cum se trudea să îngroape oala în 
pământ. 

impăratul îl întrebă pe Muc dacă e adevărată 
nvinuirea ce i se aduce și îi ceru să mărturisească de 
unde anume a luat aurul pe care voia să-l îngroape în 
grădină. 

Muc cel mic, ştiindu-se nevinovat, spuse că ulcica cu 
aur el o găsise în grădină și că nu voia nicidecum s-o 
îngroape, ci, dimpotrivă, s-o dezgroape. 

La auzul acestor vorbe, toţi cei de față izbucniră 
într-un râs cu hohote, dar împăratul se făcu foc în faţa 
acestui răspuns pe care-l socotea o sfruntată neobrăzare 
a lui Muc cel mic și strigă: 

— Nevrednicule, cum, după ce ai furat, mai vrei să-l 
şi minţi prostește și mârșav pe stăpânul tău? Vistiernice 
Arhaz, răspunde! Acest aur lipsește din vistieria mea? 

Vistiernicul arătă că lucrul e neîndoielnic. Ba chiar că 
el şi-a dat seama că lipsește și mai mult aur, nu de puţină 
vreme, din vistieria împărătească. Poate să jure că Muc 
este hoţul. 
| impăratul porunci ca Muc cel mic să fie ferecat în 
lanțuri și zvâriit în turn, iar vistiernicului îi dădu aurul 
pentru a-l pune la loc n vistierie. Vesel de izbânda lui, 
Arhaz plecă acasă, unde își numără galbenii sclipitori; 
omul acesta mârşav nu spuse însă nimănui că pe fundul - 
oalei găsise un răvaș în care era scris: 


-«Vrăjmașul a năvălit în ţară. De aceea ascund aici O 
parte din vistieria mea. Blestemul împărătesc să-l ajungă 
pe cel care vă găsi aurul şi nu-l-va da de îndată fiului 
meu! i : 

Sadi Impărat'. 


În temniţa sa, Muc cel mic era frământat de gânduri 
negre; știa bine că cel care-l fură pe împarat e osândit la 
moarte, totuşi nu voia să dea în vileag faţă de împarat 

taina toiegelului. Vezi bine, se temea ca împăratul să nu-i 
răpească toiegelul și condurii. Din păcate, condurii 
năzdrăvani nu-i puteau veni într-ajutor, căci, ferecat în 
lanțuri cum era, oricât s-ar fi zbătut, de răsucit pe călâi 
nu se putea răsuci. A doua zi, însă, când i se vesti osânda 
la moarte, chibzui că tot mai bine ar fi să trăiască fără 
toiegelul fermecat decât să-l păstreze și să moară; trimise 
vorbă împăratului că-l roagă să-i îngăduie o întâlnire 
tainică și îi dezvălui însușirile toiegelului său. Mai întâi 
împăratul nu-l crezu, dar Muc făgădui că, de nu va fi 
omorât, îl va încerca în faţa lui. Împăratul îi dădu cuvântul 
său împărătesc că-l va lăsa în viață dacă se adeveresc 
spusele lui și porunci să se îngroape în pământ niște 
galbeni, fără ştirea lui Muc. li ceru apoi să găsească 
galbenii cu toiegelul său. Cât ai clipi, toiegelul ciocâni de 
trei ori în pământ la locul cu pricina şi numaidecât aurul 
fu scos la iveală. Împăratul înțelese că vistiernicul îl 
înșelase și, după obiceiul ţării, îi trimise un ștreang de 
mătase, ca să-și facă singur seama. Cât despre Muc cel 
MIC, îi spuse: 

— E drept că ţi-am făgăduit viața, dar se pare că nu 
stăpâneşti numai taina acestui toiegel, și, dacă n-ai să 
mărturisești de unde vine puterea ta de a alerga ca 
nimeni altul, vei rămâne întemnițat până la sfârșitul vieţii 
sale. 

Muc se săturase de temniță numai după o singură 
noapte petrecută în turn. De aceea îi mărturisi 
împăratului că tot meșteșugul său stătea în condurii 
năzdrăvani, fără a spune că, pentru a-i folosi, era nevoie 
să te învârtești de trei ori pe călcâi. impăratul făcu și el o 
încercare: încălță condurii și numaidecât o luă la goană 
prin grădină. Ar fi dat orice să se oprească, dar nu 
cunoștea taina condurilor, iar Muc cel mic, bucuros că se 
poate răzbuna, îl lăsă să fugă, să fugă până îl văzu 
căzând la pământ fără simţire. 

Când își veni în fire, împăratul se mânie cumplit pe 
Muc cel mic, care îl lăsase să alerge până aproape să-și 
dea sufletul. 

— Am făgăduit să te scot din temniţă și să-ţi las 
viaţa, dar, dacă nu vrei să fii spânzurat, să piei din ţara 
mea în douăsprezece ceasuri. 


PE e aa 

Porunci apoi ca toiegelul să fie încuiat, împreună cu 
condurii, în vistieria sa. 

Mai sărac ca oricând, Muc cel mic porni la drum, 
blestemându-şi prostia care-l făcuse să tragă nădejde că 
putea dobândi un loc de frunte la curtea împărătească. 
Țara din care fusese gonit nu era prea întinsă, aşa că, 
după opt ceasuri, se afla la hotarul ei, deși mergea tare 
greu fără condurii lui dragi. 

Trecând hotarul, părăsi drumul mare pentru a se 
adânci într-o pădure deasă, unde voia să trăiască zilele 
ce-i mai rămăseseră departe de lume, căci nespus îl mai 
mâhniseră oamenii. În inima pădurii găsi un loc pe placul 
său: un pârău limpede, străjuit de smochini mari, 
umbroșşi, și o pajiște cu iarbă moale care îl îmbia să 
rămână acolo. Se trânti jos, hotărât să stea aşa nemâncat 
şi să-și aștepte sfârșitul. Copleşit de aceste gânduri 
negre, Muc adormi. Când se trezi, foamea îi dădea ghes; 
se gândi atunci că e prea chinuitor să mori de foame și 
că mai cuminte ar fi să caute primprejur ceva de-ale gurii. 

in pomul sub care îl furase somnul zări niște 
smochine atât de frumoase, că-i lăsă gura apă. Se urcă în 
pom, culese câteva şi le mâncă cu poftă. Apoi cobori 
spre pârâu ca să-și potolească setea. Dar tare se mai 
sperie când în oglinda apei își zări capul împodobit cu 
două urechi uriașe și cu un nas gros şi lung. Uluit, își 
apucă urechile cu mâinile şi într-adevăr urechile erau 
lungi, mai: lungi de O jumătate de cot. 

— Urechi de măgar! Așa-mi trebuie, strigă el, 
înciudat, că i-am dat norocului cu copita, ca un măgar! 

Se plimbă încolo și încoace pe sub pomi și, când i se 
făcu iarăşi foame, culese din nou câteva smochine — 
altceva tot nu se găsea de mâncare pe acolo. După ce se 
sătură de smochine, lui Muc îi veni în minte că ar putea 
să-şi ascundă urechile sub turbanul său mare, ca să nu 
arate atât de caraghios. Dar când se pipăi la cap, își dădu 
seama că urechile cele lungi pieriseră. Se îndreptă în 
grabă spre pârâu pentru a se încredința că-i adevărat, ÎȘI 
văzu chipul său obișnuit, dintotdeauna; nasul cel lung și 
hâd pierise și el. Micul Muc pricepu lesne cum s-au 
petrecut lucrurile: nasul şi urechile i se lungiseră din 

pricina smochinelor pe care le luase din pomul cel dintâi, 
iar smochinele din cel de-al doilea pom îl lecuiseră, și 
mai înțelese că soarta milostivă îi dăruise din nou o 
putere prin care să-și dobândească fericirea. Culese deci 
din amândoi pomii atâtea smochine câte putea duce și se 
întoarse în ţara pe care o părăsise nu de mult. In cel 
dintâi târg care-i ieşi în cale își schimbă straiele ca să 
nu-l cunoască cineva și o porni spre cetatea 
împărătească, unde și ajunse curând. 

Era tocmai vremea când poamele abia încep să dea 
în pârg. Muc cel mic ştia că marele bucătar cumpără 
bucuros astfel de bunătăţi pentru ospăţurile împărătești și 
de aceea se opri la porţile palatului. Nu trecu mult și 
marele bucătar ieşi în curte. Cercetă mărfurile 
neguțătorilor adunaţi la porţile palatului și ochii îi căzură 
și asupra coșulețului lui Muc. 

— O! Ce trufandale! spuse el. Cu siguranţă că vor fi 
pe placul înălțimii sale. Cât ceri pentru tot coșuleţul? 

Muc cel mic ceru un preţ potrivit și făcură târgul. 
Marele bucătar dădu coșul unui rob și plecă mai departe. 
Până una-alta, Muc se făcu nevăzut, căci se temea că 
peste puţină vreme vânzătorul, a cărui marfă era pricina 
năpastei ce avea să dea peste căpăţânile celor de la 
curte, va fi căutat și osândit. 

La masă, împăratul se arătă foarte vesel, 
nemaicontenind cu laudele pentru mâncărurile gustoase 
gătite de marele său bucătar și pentru grija cu care ştia 
să aleagă bunătăţile cele mai anevoie de găsit. Dar 
marele bucătar zâmbea fudul, știind prea bine ce mai 
avea de adus la masă. De aceea aruncă din vârful buzelor 
doar câteva cuvinte: «Ei, urma alege» sau: «Om trăi și-om 
vedea!» stârnind curiozitatea prinţeselor. In sfârșit 
porunci să fie aduse smochinele, frumoasele, 
ademenitoarele smochine, care fură întâmpinate de toți 
cei de față cu un «A-a-a-a!» de plăcere. 

— Ce coapte sunt! Ce îmbietoare! se minună 
împăratul. Bucătare, ești un om și jumătate, ai dobândit 
cu prisosință bunăvoința mea! 

Spunând aceste vorbe, împăratul — de felul său 
zgârcit cu astfel de bunătăți — împărţi cu mâna lui 

smochine mesenilor. Fiecare prinţ și prinţesă primi câte 
două, fiecare doamnă de onoare, vizir și agă — câte una; 
pe celelalte împăratul le puse dinaintea sa și începu să le 
înfulece cu lăcomie. 

— Vai, tată, ce ciudat arăţi! strigă deodată prinţesa 
Amarza. 

Toți priviră cu mirare spre împărat: pe cap Îi 
crescuseră nişte urechi uriașe, iar nasul i se lungise, 
încovoindu-se până peste bărbie. Se uitară apoi unii la 
alții uimiţi, înspăimântați, căci capetele tuturor erau gătite 
cu aceste ciudate podoabe. 

E lesne de închipuit groaza de care a fost cuprinsă 
curtea. Fură chemaţi în grabă toţi vracii din cetate, care 
se îmbulziră cu diferite hapuri și alifii; dar urechile uriașe 
și nasurile lungi tot pocite rămâneau. Un vraci încercă să 
reteze urechile unuia din prinți; zadarnică treabă, căci ele 
crescuseră pe dată la loc. 

- În ascunzătoarea unde se pitise, Muc află despre 
toate cele întâmplate la palat și se hotărî să se aștearnă 
pe treabă. Din banii luaţi pe smochine își cumpărase un 
veșmânt ca de învăţat, își lipi o barbă făcută din păr de 
capră, și astfel gătit, de puteai să. juri că e un cărturar 
adevărat, se înfăţişă la palat cu un săculeț de smochine în 
mână. Vraciul cel străin ceru să i se îngăduie și lui să dea 
o mână de ajutor celor căzuţi în nenorocire. Curtenii îl 
primiră fără prea multă încredere. Muc dădu unuia din 
prinți să mănânce o smochină și - minune! Pipăindu-și 
urechile și nasul, prințul văzu că acestea erau ca și mai 
înainte, de mărime obișnuită. Acum toţi curtenii voiră să 
fie lecuiți de vraciul străin. Împăratul, fără să spună o 
vorbă, îl luă de mână pe Muc și se îndreptă cu el spre 
iatacul său. Acolo deschise o ușă ce dădea în vistierie și 
îi făcu semn lui Muc să-l urmeze. 

— lată! Aici se află comorile mele, spuse împăratul. 
Alege ce-ţi dorește inima, numai scapă-mă de pacostea 
asta rușinoasă care a dat peste mine! 

Vorbele acestea îi merseră la inimă lui Muc cel mic 
și-i răsunară în urechi ca viersul cel mai dulce. De cum 
intrase, îşi zărise condurii năzdrăvani şi toiegelul 
fermecat, dar umblă cu luare-aminte prin încăpere, 

prefăcându-se uimit de comorile împărătești. Cum ajunse 
însă la condurii săi, îi încălță iute, apucă toiegelul, își 
smulse barba calpă și arătă împăratului uimit chipul 
cunoscut al lui Muc cel prigonit de el. 

— Împărat făr' de cuvânt! grăi el. Ai răsplătit credința 
slugii tale prin nedreptate. Rămâi osândit să porţi toată 
viața urechile acestea slute, care să-ți amintească în 
fiecare zi de Muc cel mic. 

Și, vorbind astfel, se răsuci repede pe călcâi, își dori 
în gând să plece îndată de acolo şi nici n-apucă 
împăratul să strige după ajutor, că. Muc era departe. 

De atunci, Muc își duce traiul pe meleagurile noastre, 
un trai îndestulat, dar singuratic, căci e supărat pe 
oameni. După încercările prin care a trecut, Muc a 
dobândit multă înţelepciune şi, cu toată înfățișarea lui 
neobișnuită, e un om vrednic de laudă şi nu de batjocură. 


Aici se isprăvi istorisirea tatălui meu. Mi-a părut rău 
că m-am purtat grosolan cu bunul pitic şi tata mă iertă de 
a doua parte a pedepsei, care trebuia să urmeze. Le-am 
spus şi prietenilor mei minunata poveste a vieţii lui Muc 
şi l-am îndrăgit cu toţii atât de mult, încât nici unul n-a 
mai râs de el. Ba dimpotrivă, de atunci înainte l-am 
socotit vrednic de cinstire, făcând totdeauna în faţa lui 
temenele adânci, de parcă ar fi fost un câdiu sau un 
muftiu. 


Călătorii hotărâră să se odihnească o zi în acel 
caravanserai, pentru ca și ei și animalele să prindă puteri. 
Ziua aceasta trecu tot cu felurite petreceri, cu aceeași 
voioşie ca în ajun. După-masă îl îndemnară și pe al 
cincilea neguţător, Ali Sizah, să-și facă datoria şi să 
spună şi el o poveste, așa cum spuseseră și ceilalți. El 
mărturisi că viaţa lui era prea săracă în întâmplări 
neobişnuite, vrednice de a fi istorisite; de aceea ar vrea 
să le povestească altceva, și anume: Povestea despre 
prințul cel neadevaralt. 


POVESTEA DESPRE 
PRINȚUL CEL NEADEVĂRAT 


A fost odată o cinstită calfă de croitor, pe nume 
Labacan, care învăța meseria de la un meșter iscusit din 
Alexandria. Nu se putea spune că Labacan mânuia cu 
stângăcie acul; dimpotrivă, făcea treabă foarte bună. De 
asemenea, ar fi fost nedrept să-l socotești leneș. Ceva 
însă tot nu era în bună rânduială la el, căci deseori putea 
să coasă ceasuri în şir, până ce acul se încingea și aţa 
fumega; atunci făcea treabă ca nimeni altul. Dar alteori, şi 
din păcate lucrul acesta se întâmpla mai adesea, ședea 
adâncit în gânduri, privea ţintă drept înaintea lui, iar faţa 
și întreaga-i făptură aveau atunci ceva atât de ciudat, 
încât meșterul și celelalte calfe nu vorbeau niciodată de 
starea aceasta altfel decât: «Labacan arată din nou ca un 
om de neam». | 

Vineri seara, când ceilalți oameni, după rugăciune, se 
duceau liniștiți acasă la treburile lor, Labacan îmbrăcat 
într-un veșmânt frumos, pe care și-l agonisise cu multă 
trudă, ieșea din moschee, se plimba cu pași rari și mândri 
prin pieţele şi ulițele orașului, iar când vreunul din 
tovarășii săi îl întâmpina cu «Pacea fie cu tine» sau «Cum 
merge, prietene Labacan?», făcea un mic semn binevoitor 
cu mâna sau cel mult catadicsea să dea încrezut din cap. 
Când meşterul îi spunea în glumă: «In tine se ascunde un 
prinț, Labacan», calfa se bucura de aceste cuvinte și 

răspundea: «V-aţi dat seama și dumneavoastră?» sau: «De 
mult timp sunt încredinţat de lucrul acesta». 

Cinstitul Labacan se purta astfel cam de multă 
vreme. Dar meșterul îi trecea cu vederea această nerozie, 
pentru că, altmiteri, era un băiat de treabă și un lucrător 
priceput. Dar iată că, într-o zi, Selim, fratele sultanului, 
care tocmai sosise la Alexandria, trimise meșterului un 
veșmânt de sărbătoare, spre a-i face câteva schimbări, iar 
meșterul îl dădu lui Labacan, deoarece lucra mai bine ca 
toți. 

__ Seara, după ce meșterul şi calfele plecară spre a se 
odihni după munca zilei, o dorinţă nestăpânită îl mână pe 
Labacan îndărăt, la atelier, unde se afla veșmântul fratelui 
împăratului. Se opri îndelung, gânditor, în faţa straiului 
împărătesc, minunându-se când de bogăţia fireturilor, 
când de culorile sclipitoare ale catifelei și mătăsii. Nu 
putu să se stăpânească, trebuia să-l îmbrace; și iată că-i 
venea atât de bine, de parc-ar fi fost făcut -pentru el. 

— N-oi fi și eu prinţ, tot atât de bun ca oricare altul? 
se întrebă el, plimbându-se în sus și în jos prin odaie. Nu 
mi-a spus chiar meșterul că sunt născut să fiu prinț? 

Odată cu veșmântul, calfa părea să fi îmbrăcat și un 
cuget regesc; nu putea gândi altfel decât că era un fiu de 
rege, necunoscut, şi de aceea hotărî să plece în lume și 
să părăsească acest loc, unde oamenii fuseseră până 
acum atât de mărginiţi, încât să nu-i recunoască stirpea 
sub părelnica sa obârşie de rând. Bogatul veșmânt i se 
păru trimis de o zână bună; se feri deci să nesocotească 
un dar atât de scump; își adună puținii bani pe care-i 
avea și, ajutat de întunericul nopții, plecă pe porţile 
Alexandriei. 

Prinţul cel necunoscut stârni uimire pretutindeni în 
călătoria sa, căci veșmântul bogat și înfățișarea serioasă 
și demnă nu se potriveau cu faptul că mergea pe jos. 
Când era întrebat despre aceasta, răspundea, cu o 
căutătură ascunsă că avea temeiurile sale. Dându-și însă 
seama că era de râsul lumii călătorind pe jos, cumpără cu 
bani puţini un cal bătrân, potrivit pentru el, deoarece 
animalul, fiind liniștit şi blând, nu-l punea în încurcătură 

silindu-l s-o facă pe călăreţul priceput, ceea ce nu i-ar fi 
fost cu putinţă. | 

Într-o zi, pe când mergea călare pe uliţă, la pas, cu 
Murva — aşa îşi botezase calul — se apropie de el un 
călăreț care-l rugă să-i îngăduie a-l întovărășşi, deoarece 
drumul pare mai scurt când ai cu cine schimba o vorbă. 
Călărețul era un tânăr vioi, chipeș şi un tovarăș plăcut. 
Curând el începu să-l întrebe pe Labacan de unde vine și 
unde se duce; şi se brodi că și el, ca și calfa de croitor, 
cutreiera prin lume fără ţintă. li spuse că se numește 
Omar, că e nepotul lui Elfi-bey, nefericitul paşă din Cairo; 
trebuia să ducă la îndeplinire o însărcinare pe care I-O 
dăduse. unchiul său pe patul de moarte. 

Labacan nu-i vorbi cu inima tot atât de deschisă 
despre el, dar îi dădu a înţelege că era de viță aleasă și 
călătorea de plăcere. a 

Cei doi tineri se plăcură unul pe altul și-și urmară 
drumul împreună. În cea de-a doua zi a călătoriei lor, 
Labacan îl întrebă pe Omar despre sarcina-pe care o avea 
de îndeplinit și, spre uimirea lui, află următoarele: 

Elfi-bey, paşa din Cairo, îl crescuse pe Omar din 
fragedă copilărie, iar acesta nu-şi cunoscuse părinții. 
Când Elfi-bey fu lovit de dușmanii săi și, după trei bătălii 
nefericite, silit să fugă rănit de moarte, îi mărturisi 
tânărului că nu-i era nepot, ci fiul unui stăpânitor 
puternic, care, speriat de prorocirile cititorilor în stele, 
îndepărtase pe tânărul prinț de la curtea sa, jurând să 
nu-l revadă decât în ziua când va împlini douăzeci și doi 
de ani. Elfi-bey nu-i spusese numele tatălui său, ci îi 
poruncise ca în a patra zi a lunii viitoare, Ramadan, în 
ziua când va împlini douăzeci și doi de ani, să se afle 
lângă bine cunoscutul obelisc EI-Serujah, la patru zile de 
drum spre răsărit de Alexandria. Acolo va trebui să 
înmâneze. oamenilor pe care-i va găsi lângă obelisc un 
hanger dăruit de acela care se dăduse drept unchiul său 
și să rostească: «lată, eu sunt cel pe care-l căutaţi». Dacă 
ei vor răspunde: «Lăudat fie profetul care te-a ţinut în 
viață», va trebui să-i urmeze, căci îl vor duce la tatăl său. 

Labacan, calfa de croitor, tare se minună de această 
povestire; din clipa aceea el se uită cu ochi pizmași la 

prințul Omar, supărat că soarta îi hărăzise cinstea de a fi 
odraslă de stăpânitor, după ce fusese crescut ca nepot al 
puternicului pașă. lar lui, care era înzestrat cu tot ce-i 
trebuie unui prinț, soarta, ca o batjocură, îi dăruise o 
viață obișnuită. Se cerceta când pe el, când pe prinţ. 
Trebui să recunoască faptul că tânărul era chipeș; ochi 
ageri și frumoși, nas bine croit, purtare blândă și 
binevoitoare, pe scurt, întreaga lui înfăţişare era foarte 
plăcută. Dar oricâte însușiri îi găsea însoţitorului său, se 
gândea totuși că el, Labacan, ar fi fost un fiu mai potrivit 
pentru un tată atât de sus-pus, decât adevăratul prinţ. 

Acest gând îl urmări pe Labacan toată ziua și cu 
acest gând adormi la popasul următor; când se trezi 
dimineaţa și privirea îi căzu asupra lui Omar, care dormea 
alături liniștit, visând de bună seamă la apropiata-i 
fericire, încolţi în el gândul să dobândească prin șiretenie 
sau cu sila ceea ce soarta vitregă nu-i îngăduise; 
hangerul, semnul de recunoaștere al prinţului, era înfipt 
în brâul acestuia; îl trase încet, ca să-l împlânte în pieptul 
stăpânului său. Dar gândul ucigaș înspăimântă sufletul 
pașnic al calfei; se mulțumi deci să ia hangerul şi se 
apucă să-și pună șaua pe calul cel ager al prinţului; până 
avea să se trezească Omar și să se vadă jefuit de toate 
nădejdile sale, necredinciosul său tovarăș va fi departe. - 

Ziua când Labacan îl jefui pe prinţ se nimeri a fi 
tocmai întâia zi a sfintei luni Ramadan; mai avea deci 
patru zile pentru a ajunge la obeliscul El-Serujah, pe 
care-l cunoștea bine. Deși locul unde se afla acest 
„obelisc era la o depărtare de cel mult două zile de 
călătorie, el se grăbi să sosească acolo, fiindu-i mereu 
teamă că va fi ajuns din urmă de adevăratul prinţ. 

La sfârșitul celei de-a doua zi, Labacan zări obeliscul 
El-Serujah. Era așezat pe un dâmb într-o câmpie 
deschisă și putea fi văzut de la o depărtare de două-trei 
ceasuri de drum. Zărindu-l, inima lui Labacan bătu mai 
tare; deși în ultimele două zile avusese destulă vreme să 
chibzuiască ce trebuie să facă, cugetul lui încărcat îi 
stârnea teama; gândul că era sortit să fie prinț îl 
îmbărbătă însă din nou și astfel se îndreptă plin de 
încredere către ţinta lui. i 

împrejurimile obeliscului El-Serujah erau nelocuite, 
pustii, și noul prinţ s-ar fi aflat la grea ananghie dacă n-ar 
fi avut merinde pentru câteva zile. Se așeză deci sub nişte 
palmieri, lângă calul său, și așteptă cele ce aveau să se 
întâmple. | | 

Pe la miezul zilei următoare văzu o caravană mare, 
cu cai și cămile, venind pe câmpie către obeliscul 
E|-Serujah. Caravana se opri la poalele dâmbului pe care 
se afla obeliscul; se ridicară corturi arătoase și totul 
părea a spune că e vorba de călătoria unui pașă sau a 
unui șeic bogat. Labacan bănui că mulțimea pe care oO 
vedea. venise acolo pentru el și ar fi dorit să se arate chiar 
atunci în chip'de viitor stăpân; dar își potoli pornirea de a 
se da drept prinț, deoarece chiar a doua zi dimineaţă 
aveau să i se împlinească cele mai îndrăzneţe năzuinţe. 

Razele soarelui de dimineaţă îl treziră pe fericitul 
croitor pentru cea mai îmsemnată clipă a vieţii sale, clipă 
ce avea să-l ridice de la cea mai joasă treaptă lângă un 
tată din os domnesc; e adevărat că atunci când puse frâul 
calului său spre a se îndrepta către obelisc, își dădu 
seama de pasul necinstit pe care-l făcea, și iar e adevărat 
că se gândi la durerea pe care trebuia s-o resimtă fiul de 
prinț, înșelat în nădejdile sale; dar zarurile fuseseră 
aruncate și el nu mai putea să dea îndărăt de la cele 
hotărâte. Îngâmfarea îi șoptea că arată destul de 
impunător ca să se dea drept fiul unui rege atotputernic. 
imbărbătat de acest gând, se aruncă în șa, își adună tot 
curajul ca să-și pună calul în galop și, astfel, ajunse 
într-un pătrar de ceas la poalele dâmbului. Descălecă 
și-și legă calul de unul din tufarii ce creșteau acolo; apoi 
scoase hangerul prinţului Omar și urcă pe coastă. La 
picioarele obeliscului stăteau șase bărbaţi în jurul unui 
bătrân cu înfățișare măreaţă de rege; veșmântul 
strălucitor din țesătură de fir, șalul de Cașmir alb cu care 
era încins, turbanul alb, împodobit cu nestemate 
scăpărătoare, arătau că este un bărbat bogat și de vază 

Labacan se îndreptă spre el, se plecă adânc Și spuse 
în timp ce-i întindea hangerul: 

— lată, eu sunt cel pe care-l căutați! 

— Lăudat fie Profetul care te-a ţinut în viaţă! 
răspunse bătrânul, cu lacrimi de bucurie. Îmbrățișează-ţi 
bătrânul tată, scumpul meu fiu Omar! 

Bunul croitor fu nespus de înduioșat de aceste 
cuvinte adânc simţite și, cu un amestec de fericire și de 
rușine, se aruncă în braţele bătrânului. 

Dar bucuria noii sale stări avea să dureze netulburată 
numai o clipă; când se desprinse din braţele bătrânului, 
văzu un călăreț gonind din câmpie spre dâmb. Călărețul 
și calul aveau o înfăţişare jalnică: calul, de încăpățânare 
sau de oboseală, nu mai voia să înainteze; se târa cu 
mers împiedicat care nu era nici pas, nici trap; călărețul îl 
îndemna cu mâinile şi cu picioarele să se mişte mai 
repede. 

Labacan îl recunoscu de îndată pe Murva al său și pe 
adevăratul prinţ Omar; dar duhul rău al minciunii pusese 
stăpânire pe el; hotări deci să-și susțină drepturile 
dobândite, cu fruntea sus, orice s-ar întâmpla. 

Călărețul făcea semne încă din depărtare; ajungând 
în sfârșit la poalele dâmbului, cu toată încetineala lui 
Murva, sări din şa și se năpusti sus pe dâmb. 

— Opriţi! strigă el. Oricine aţi fi, opriţi și nu vă lăsaţi 
amăgiţi de acest mișei înșelător; eu mă numesc Omar, și 
nici un muritor să nu îndrăznească a se folosi de numele 
meu! | 
La auzul acestei întorsături a lucrurilor, pe feţele 
privitorilor se întipări o adâncă mirare; bătrânul, mai ales, 
părea foarte uimit; se uită întrebător când la unul, când la 
celălalt. Labacan însă vorbi cu o liniște greu stăpânită: 

— Cinstite stăpâne şi părinte, nu te lăsa amăgit de 
acest om! După câte știu, este un croitor smintit din 
Alexandria pe nume Labacan și e vrednic mai mult de 
mila decât de supărarea noastră. 

Aceste cuvinte îl aduseră pe prinţ în pragul nebuniei 
și, spumegând de furie, vru să se arunce asupra lui 
Labacan; dar ceilalți se așezară între ei și-l ținură, iar 
stăpânitorul spuse: 

— Într-adevăr, scumpul meu fiu, bietul om e nebun; 
să fie legat și aşezat pe unul din dromaderii noștri; poate 
că-i vom putea fi de folos nefericitului. 

Furia prinţului se potoli; plângând, îi zise 
stăpânitorului: 

— Inima mea îmi spune că-mi ești părinte și te rog 
din suflet să mă asculți, în amintirea mamei mele. 

— Doamne fereşte! răspunse bătrânul. lar începe să 
vorbească fără șir; cum poate ajunge un om la asemenea 
gânduri nebunești? 

Apoi luă braţul lui Labacan și păși sprijinit de el spre 
poalele dâmbului. Amândoi încălecară pe niște cai 
mândri, acoperiţi cu cioltare de preţ, şi porniră în fruntea 
caravanei peste câmpie. Nefericitului prinţ însă i se 
ferecară mâinile, apoi fu legat de un dromader, iar doi 
călăreți rămaseră în preajma lui pentru a-i supraveghea 
orice mișcare. 

Bătrânul era Saaud, sultanul wahaabiţilor. Multă 
vreme nu avusese copii; în cele din urmă i se născuse 
prințul mult dorit. Dar cititorii în stele, chemați să 
prevestească soarta băiatului, îi spuseră că până la 
douăzeci şi doi de ani îl paşte primejdia de a fi izgonit de 
un dușman. De aceea, spre mai multă siguranţă, sultanul 
îl încredințase pe prinț, spre a fi crescut, vechiului și 
ncercatului său prieten Elfi-bey, iar el așteptase douăzeci 
și doi de ani, îndurerat, întoarcerea lui. 

Toate acestea sultanul le povesti celui pe care Íl 
credea fiul său şi se arătă deosebit de mulţumit de 
înfățișarea și purtarea acestuia. 

Ajunşi în ţara sultanului, ei fură întâmpinați 
pretutindeni de câtre locuitori cu strigăte de bucurie, căci 
vestea despre sosirea prinţului se întinsese ca o flacără 
prin toate orașele și satele. Pe ulițele pe unde treceau 
erau înălțate bolți din flori şi ramuri, covoare strălucitoare 
de toate culorile împodobeau casele, iar mulțimea lăuda 
cu glas tare pe Alah şi pe profetul sâu, care le trimisese 
un prinț atât de chipeș. Toate acestea umplură de fericire 
inima mândră a croitorului; cu atât mai nefericit se simţea 
adevăratul Omar, care urma alaiul, legat și adânc 
deznădăjduit. Nimănui nu-i păsa de el în mijlocul acestei 
bucurii, care, de drept, i se datora lui. Mii și mii de glasuri 
strigau numele lui Omar, iar pe el, adevăratul purtător al 
acestui nume, nu-l lua nimeni în seamă: cel mult, unul 

sau altul întreba pe cine duceau atât de strașnic cetluit, ȘI 
cumplit suna răspunsul în urechile prinţului. 

— E un croitor smintit! 

Caravana ajunse în sfârșit în orașul de scaun al 
sultanului, unde totul fusese pregătit pentru primirea lor 
cu și mai multă strălucire ca în celelalte orașe. Soţia 
sultanului, o femeie mai în vârstă și respectabilă, aștepta, 
cu toţi curtenii, în sala cea mai măreaţă a palatului. 
Pardoseala sălii era acoperită cu un covor uriaş, iar 
pereţii — împodobiţi cu pânză albastră, ţinută cu șnururi 
și ciucuri de aur sau prinsă în ţinte mari de argint. 

Caravana sosi pe înserat;, în sală fuseseră aprinse 
nenumărate lămpi rotunde, colorate, prefăcând noaptea 
în zi. In fundul sălii, însă, unde şedea pe tron soția 
sultanului, luminile și culorile îţi luau cu deosebire ochii. 
Așezat pe patru trepte, tronul era numai aur şi ametiste 
mari. 

Patru din cei mai nobili emiri țineau deasupra capului 
ei un baldachin de mătase roșie, iar şeicul din Medina îi 
făcea vânt cu un evantai din pene de păun. 

Astfel aștepta soția sultanului pe soțul și pe fiul ei: 
nici ea nu-l văzuse de la naștere, dar cel multașteptat i se 
arâtase adeseori în vis, astfel încât l-ar fi putut 
recunoaște dintr-o mie. 

lată că se auzi larma alaiului ce se apropia: vuietul 
surlelor și al timpanelor se amesteca cu uralele mulțimii; 
copitele cailor răsunau în curtea palatului, pașii celor 

„sosiți se auzeau tot mai aproape, ușile sălii se dădură în 
lături și, trecând printre rândurile slujitorilor 
îngenuncheațţi, sultanul, mână în mână cu fiul său, se 
îndreptă repede spre tronul mamei. 

— lată, spuse el, ţi-l aduc pe cel căruia îi duci dorul 
de atâta vreme. 

Soţia însă îi curmă vorba. 

— Acesta nu este fiul meu! strigă ea. Acesta nu este 
chipul pe care Profetul mi l-a arătat în vis! 

In clipa în care sultanul voia s-o convingă să nu se 
lase înșelată de vise, ușa sălii se deschise și prințul Omar 
năvăli înăuntru, urmărit de paznicii din mâinile cărora se 

smulsese cu toată puterea. Se aruncă gâfâind la 
picioarele tronului: 

— Aici vreau să mor! strigă el. Dă poruncă să fiu 
omorât, tată crud, căci nu mai pot îndura această rușine! 

Toţi încremeniră la auzul acestor vorbe și se 
grămădiră în jurul nefericitului; paznicii veniră în goană, 
voind să-l lege din nou, când soția sultanului, care privise 
toate acestea mută de mirare, sări de pe tron. 

— Staţi! strigă ea. Acesta e cel pe care ochii mei nu 
i-au văzut niciodată, dar pe care inima mea îl recunoaște! 

` Paznicii, fără voia lor, îl lăsară pe Omar, dar sultanul, 
cuprins de mânie aprigă, le porunci să-l lege pe nebun. 

— Eu sunt cel care hotărăște aici, spuse el cu glas 
poruncitor. Aici nu ne luăm după vise muierești, ci după 
anumite semne sigure. Acesta — și arătă spre Labacan — 
acesta este fiul meu, căci el mi-a adus hangerul, semnul 
de recunoaştere al prietenului meu Elfi. - 

— Hangerul mi-a fost furat! strigă Omar. Increderea 
mea neștiutoare a fost înșelată! 

Dar sultanul nu ascultă glasul fiului său, căci era 
obișnuit să urmeze în toate, cu încăpățânare, numai 
hotărârile sale; de aceea porunci ca nefericitul Omar să 
fie scos cu sila afară din sală. 

Apoi se duse cu Labacan în încăperile lui, plin de 
mânie împotriva soţiei sale, cu care trăise timp de 
douăzeci și cinci de ani în bună înţelegere. 

Adânc mâhnită de cele petrecute, soţia sultanului era 
pe deplin încredințată că un înșelător pusese stăpânire pe 
inima sultanului, căci pe acel tânăr nefericit i-l arătaseră 
toate visele ca fiind fiul ei. 

Când durerea i se mai alină, chibzui la un mijloc prin 
care să-și încredințeze soțul de nedreptatea ce o făcea. 
Lucru greu, căci acela ce se dădea drept fiul ei adusese 
hangerul — semnul de recunoaștere — și, după cum 
aflase, îl puse pe Omar să-i povestească atâtea despre 
viața lui din trecut, încât putea să se dea drept fiul 'ei, fără 
teamă. - 

Ea îi chemă la dânsa pe oamenii care-l însoțiseră pe 
sultan la obeliscul El-Serujah, ca să-i povestească totul 
cu de-amănuntul, apoi se sfătui cu roabele ei cele mai 

credincioase. Ele chibzuiră și îşi dădură cu părerea în fel 
și chip; la urmă vorbi bătrâna și înțeleapta circaziană 
Melehsala: 

— Dacă am auzit bine, luminată stăpână, cel care a 
adus hangerul spunea că acela pe care-l crezi fiul tău se 
numește Labacan și e un croitor zurliu. 

— Așa-i, răspunse soția sultanului. Şi ce-i cu asta? 

— Nu crezi, urmă cealaltă, că înșelătorul i-a dat fiului 
tău chiar propriul său nume? Şi dacă-i așa, iată un mijloc 
minunat pentru a-l da în vileag pe înșelător, mijloc pe 
care am să ţi-l spun în taină. 

Soția sultanului îşi plecă urechea către roabă Și 
aceasta îi șopti un sfat ce păru să-i placă, fiindcă se _ 
pregăti pe dată să meargă la sultan. 

Soţia sultanului era o femeie înţțeleaptă, care 
cunoștea bine slăbiciunile bărbatului ei şi știa să le 
folosească. De aceea se prefăcea a-i da dreptate și a-și 
recunoaște fiul, dar ceru să i se îndeplinească o dorinţă. 
Sultanul, căruia îi părea rău că-și: supărase soaţa, i-o 
încuviinţă, şi -ea vorbi: 

— Vreau să-i pui pe amândoi la o încercare de 
măiestrie: alta i-ar pune poate să călărească, să se bată 
cu săbiile sau să arunce cu sulița, dar acestea sunt 
lucruri pe care le știe oricine; nu, vreau să le cer ceva 
pentru care e nevoie de minte ageră. Fiecare dintre ei să 
coasă deci câte un caftan și câte o pereche de șalvari, și 
să vedem care din ei le face mai frumos. 

Sultanul izbucni în râs și zise: 

— Ei, te-ai gândit la ceva tare înţelept! Fiul meu să se 
ia la întrecere cu un croitor smintit și să vedem care din 

i face un halat mai frumos? Nu, asta nu! 

Soția lui îi aminti însă că făgăduise să-i îndeplinească 
dorința, iar sultanul, care era un om de cuvânt, se 
înduplecă până la urmă, dar jură că, oricât de frumoase 
veșminte ar face croitorul cel smintit, el nu-l va 
recunoaște drept fiul său. 

Sultanul se duse el însuși la fiul lui și-l rugă să-i facă 
maică-si pe plac, căci ea dorea să-i coasă cu mâna lui un 
caftan. Bunului Labacan îi crescu inima de bucurie; dacă 


94 WILHELM HAUFF 


asta era totul, se gândea el, soția sultanului își va vedea 
curând dorința împlinită. 

Fură orânduite două încăperi — una pentru prinţ, 
cealaltă pentru €roitor — unde trebuia să-și arate fiecare 
iscusința, după care li se dădu numai câte o bucată de 
mătase, foarfece, ac şi aţă. i 

Sultanul abia aștepta să vadă ce fel de caftan avea să 
facă fiul său; dar şi soţiei sale îi bătea inima cu neliniște, 
gândindu-se dacă şiretlictul îi va fi de folos. Celor doi 
tineri li se dădură două zile ca să isprăvească treaba; în 
cea de-a treia zi, sultanul trimise după soția lui și când 
aceasta veni, porunci să fie aduse cele două caftane, 
precum şi pe cei ce le făcuseră. 

Labacan intră triumfător și întinse caftanul dinaintea 
privirilor uimite ale sultanului. 

— lată, tată, zise el, iată, cinstită mamă, nu-i o 
adevărată minunăţie! Pot face prinsoare că nici cel mai 
îndemânatic croitor al palatului nu este în stare să coasă 
unul la fel. 

Soţia sultanului zâmbi și se întoarse câtre Omar: 

— Dar tu, fiule, ce-ai izbutit să faci? 

Înciudat, acesta zvârli cât colo mătasea Și foarfeca: 

— Am fost deprins să strunesc calul și să mânuiesc 
sabia, iar sulița mea nimerește orice ţintă; meșteșugul 
acului îmi este însă străin, fiind nevrednic de cel crescut 
de Elfi-bey, stăpânitorăl din Cairo. . 

— O, tu, adevărat fiu al stăpânului meu! strigă soţia 
sultanului. Ah, de te-aș putea îmbrăţișa și numi fiul meu! 
Să am iertare, soţul și stăpânul meu, spuse ea apoi, 
întorcându-se către sultan, că am folosit acest șiretlic. Nu 
vezi nici acum cine e prinț şi cine e croitor? Într-adevăr, 
caftanul pe care l-a făcut fiul tău e minunat și aș vrea să-l 
întreb la ce meșter a învățat. 

Sultanul rămase pe gânduri, privind cu îndoială când 
la soţie, când la Labacan, care încerca zadarnic să-şi 
ascundă roşeaţa feţei și spaima de a se fi dat de gol atât 
“de prostește. 

— Nici această dovadă nu-i de ajuns, spuse el. Dar, 
Alah fie lăudat, ştiu eu cum am să descopăr dacă am fost 
sau nu înșelat! 

Porunci să i se aducă bidiviul cel iute, se aruncă în 
șa și se îndreptă spre o pădure, care se afla nu departe 
de oraș. Se spunea din bătrâni că acolo ar sălășlui o zână 
bună, pe nume Adolzaida, care îi ajutase cu sfatul de 
multe ori, în clipe de restriște, pe stăpânitorii din neamul 
său; într-acolo goni sultanul. 

in mijlocul pădurii se afla un luminiș înconjurat de 
cedri înalți. Acolo se spunea că ar sălășlui zâna, și 
muritorii, stăpâniţi de o anumită teamă, moștenită de 
demult din tată-n fiu, nu prea călcau meleagurile acelea. 

Ajuns la locul cu pricina, sultanul sări din şa, legă 
calul de un copac, se duse în mijlocul luminișului și 
strigă tare: 

— Dacă este adevărat că în clipe de restriște ai fost un 
bun sfetnic al strămoșilor mei, nu nesocoti rugămintea 
urmașului lor și sfătuiește-mă acolo unde mintea 
omenească e neputincioasă. 

De-abia rosti ultimele :cuvinte, că unul din cedri se 
deschise și din inima lui ieși o femeie cu un văl pe faţă și 
purtând un veșmânt lung și alb. 

— Știu de ce vii la mine, sultane Saaud. Cererea ta e 
dreaptă; de aceea îţi voi da ajutor. la aceste două cutii. 
Lasă-i pe cei doi ce doresc a-ţi fi feciori să aleagă. Sunt 
încredințată că cel adevărat nu va da greș. 

Vorbindu-i astfel îi întinse două cutioare de fildeș, 
bogat împodobite cu aur și mărgăritare; pe capace, pe 
care sultanul încercă zadarnic să le deschidă, erau niște 
inscripţii încrustate în diamante. 

In timp ce călărea spre casă, sultanul se tot întreba 
ce puteau ascunde cele două cutii, pe care nu izbutea să 
le deschidă cu nici un chip. Nici inscripţiile nu-l lămuriră, 
căci pe una din ele scria: „Cinste și slavă“, iar pe cealaltă 
„Fericire și bogăţie“. Sultanul se gândi în sinea lui că lui 
însuși i-ar veni greu să aleagă între aceste două lucruri, 
care erau la fel de atrăgătoare, la fel de ademenitoare. 

Când se întoarse la palat, își chemă soția și îi povesti 
cele spuse de zână, și ea fu cuprinsă de o nădejde 
înflăcărată că acela spre care o trăgea inima va alege 
cutia ce va dovedi că e fiul ei. 

În fața tronului sultanului fură aduse două mese, pe 
care sultanul puse cu mâna lui cele două cutii, după care 
se așeză pe tron și făcu semn unuia din robi să deschidă 
ușa sălii. Prin această ușă intră un strălucit alai de pașale 
și emiri ai împărăției, chemați de sultan. Ei se aşezară pe 
bogatele perne înșiruite de-a lungul pereților. 

Când se așezară cu toţii, sultanul făcu un al doilea 
semn, la care fu adus înăuntru Labacan. Pășind mândru, 
el străbătu sala, se aruncă la picioarele tronului și spuse: 

— Ce poruncește părintele și stăpânul meu? 

Sultanul se ridică de pe tron și zise: 

— Fiule, sunt oarecare îndoieli asupra îndreptățirii 
tale la numele pe care ceri să-l porţi; într-una din aceste 
cutii se află dovada adevăratei tale obârșii. Alege! Nu mă 
îndoiesc c-o vei alege pe cea bună. 

Labacan se ridică și se apropie de cutii; chibzui 
îndelung ce să aleagă și în- cele din urmă spuse: 

— Cinstite tată! Ce poate fi mai însemnat decât 
fericirea de a fi fiul tău? Ce poate fi mai înălțător decât 
bogăţia îndurării tale? Aleg cutia pe care scrie: „Fericire 
și bogăție“. 

— Vom afla mai târziu dacă ai ales bine: 
deocamdată, așază-te pe pernă, lângă pașa din Medina, 
grăi sultanul și făcu semn robului său. 

Fu adus Omar. Privirea lui întunecată, chipul mohorât 
treziră mila tuturor celor de față. El se aruncă la 
picioarele tronului și întrebă care era vrerea sultanului. 

Sultanul îi răspunse că avea de ales una din cutii; 
tânărul se ridică şi se apropie de masă. Citi cu 
luare-aminte cele scrise pe amândouă și spuse: 

— Zilele din urmă m-au învăţat ce îndoielnică e 
fericirea, ce pieritoare e bogăţia; dar ele m-au învăţat de 
asemenea că în pieptul celor viteji se află o comoară ce 
nu poate fi nimicită, și anume cinstea, și că steaua 
strălucitoare a slavei nu piere odată cu fericirea. Soarta 
mi-e pecetluită; de-a fi să pierd o coroană, cinste și slavă, 
pe voi vă. aleg! 

Puse mâna pe cutia pe care și-o alesese; dar sultanul 
îi porunci să aştepte, și, făcându-i semn lui Labacan să se 
apropie de masă, îi spuse să pună și el mâna pe cutia lui. 

-~ Sultanul mai porunci să i se aducă un vas cu apă din 
fântâna sfântă Zemzem de la Mecca, își spălă mâinile 
pentru rugăciune, întoarse fața către răsărit, se lăsă în 
genunchi şi se rugă: 

___— Dumnezeul părinţilor mei! Tu care de veacuri 
păstrezi neamul nostru curat și neștirbit, nu îngădui ca un 
nevrednic să pângărească numele Abassizilor, ocrotește 
pe fiul meu cel adevărat în acest ceas de grea cumpănă. 

Sultanul se ridică şi se urcă din nou pe tronul său. 
Toţi cei de față erau încordaţi de atâta așteptare, de-abia 
îndrăznind să răsufle; prin sală s-ar fi putut auzi fuga 
unui şoricel, atât de încremeniţi priveau cu toții; cei din 
spate întindeau gâturile pentru a vedea cutiile peste 
capetele celor din față. Atunci sultanul grăi: 

— Deschideţi cutiile! 

Și cutiile, pe care înainte nici o putere nu le putuse 
deschide, se deschiseră singure. 

în cutia aleasă de Omar se aflau, pe o pernă de 
catifea, o coroniţă mică de aur și un sceptru; în cutia lui 
Labacan — un ac mare şi un capăt de aţă. 

Sultanul porunci celor doi tineri să aducă cutiile în 
fața lui. El ridică din cutie coroniţa și, ca prin minune, 
când o luă în mână, ea începu să crească, să crească tot 
mai mult, până ajunse mare cât o coroană adevărată. El 
așşeză coroana pe capul fiului său Omar, care 
îngenunchease înaintea lui, îl sărută pe frunte și îl pofti 
să se aşeze de-a dreapta sa. Apoi se întoarse către 
Labacan și rosti: 

— E o zicală din bătrâni care spune: „Nu te întinde 
mai mult decât ţi-e plapuma“. Se pare că va trebui să 
rămâi la acul tău. Deși nu ești vrednic de îndurarea mea, 
pentru tine s-a rugat cineva, cineva căruia, astăzi, nu 
vreau să-i stau cu nimic împotrivă; de aceea îți dăruiesc 
nemernica-ţi viață. Dar dacă vrei să-mi asculţi povata, 
grăbeșşte-te să pleci cât mai iute din țara mea. 

Ruşinat, zdrobit, sărmanul croitor nu avu ce să 
răspundă; se aruncă la picioarele prinţului și, cu lacrimi 
în ochi, spuse: 

— Poţi să mă ierți, luminate prinț? 

— Credință față de prieteni, mărinimie față de 
dușmani, aceasta este fala Abassizilor, răspunse prințul, 
ridicându-l de jos. Du-te în pace! i 

— O, fiul meu cel adevărat! strigă mișcat bătrânul 
sultan, și se aruncă la pieptul fiului său. 

Toţi emirii şi pașalele, toți dregătorii ţării se ridicară 
de la locurile lor și strigară: 

— Trăiască fiul sultanului nostru! 

În mijlocul bucuriei tuturor, Labacan se strecură 
afară din sală, cu cutia sub braț. 

Coborî la grajdurile sultanului, puse frâul'pe calul 
său Murva și ieși călare pe poartă, luând-o spre 
Alexandria. Clipele când fusese prinț i se părură un vis și 
doar cutia cea frumoasă, bogat împodobită cu 
mărgăritare și diamante, îi amintea că totuși nu visase. 

Ajungând în sfârșit la Alexandria, merse călare până 
“în fața casei bătrânului său meșter, sări din șa, legă 
căluțul de poartă și intră în atelier. Meșterul, care nu-l 
recunoscu de îndată, făcu o temenea adâncă și-l întrebă 
cu ce-i poate fi de folos; privindu-șşi însă mușteriul cu mai 
multă luare-aminte și recunoscându-l pe vechiul său 
Labacan, strigă calfele și ucenicii; aceștia se năpustiră 
mânioşi asupra bietului Labacan, care nu se aștepta la o 
asemenea primire, îi traseră ghionți, îl bătură cu fiarele de 
călcat și cu cotul de măsurat, îl înțepară cu ace şi-l 
ciupiră cu foarfece ascuțite până ce acesta căzu istovit pe 
un maldăr de haine. 

În vreme ce Labacan zăcea, meşterul începu să-l 
mustre pentru haina furată; zadarnic striga Labacan că el 
se întorsese tocmai ca să-l despăgubească; zadarnic 
făgădui să-i plătească de trei ori preţul veșmântului; 
meșterul și calfele se aruncară iar asupra lui, îl bătură 
măr și-l aruncară pe ușă afară. 

Zdrobit, în zdrenţe, el încălecă pe Murva și o luă 
către un caravanserai. Acolo își odihni capul lovit și 
ostenit, cugetând asupra suferințelor de pe acest pământ, 
asupra meritelor atât de des dispreţuite -şi asupra 
nimicniciei și zădărniciei tuturor avuţiilor. Adormi cu 
hotărârea de a nu mai alerga după măriri și de a deveni 
om cinstit. 

În ziua următoare nu-i păru rău de hotărârea luată, 
căci mâna grea a meșterului și a calfelor părea să fi 
alungat din el toate visele de mărire. | 

Vându cutia pe un preț mare unui giuvaergiu, își 

| cumpără o casă și își făcu un atelier unde avea să se 
îndeletnicească cu meșteșugul său. După ce rândui totul 
și agăţă la fereastră o tăbliță pe care scria:,Labacan, 
croitor“, se așeză pe scaun și se apucă să-și cârpească 
cu acul și ața găsite în cutie haina atât de rău ferfeniţită 
de meșterul lui. Deodată îl chemă cineva și, când dădu să 
se așeze din nou la lucru, ce-i fu dat să vadă! Acul lucra 
sârguincios, fără ca cineva să-l mânuiască, făcând 
cusături atât de frumoase și bine rânduite, cum nu făcuse 
Labacan vreodată, nici măcar în clipele când dădea 
dovadă de cea mai mare iscusinţă. 

Intr-adevăr, şi cel mai neînsemnat dar al unei zâne 
bune este folositor și de mare preț! Acest dar mai avea 
însă și o altă însușire: capătul de aţă nu se isprăvea 
deloc, oricât de harnic ar fi lucrat acul. 

Labacan dobândi mulţi mușterii şi în curând ajunse 
cel' mai vestit croitor de prin părţile acelea; el croia 
veșmintele și făcea prima împunsătură cu acul, după care 
acesta lucra iute mai departe, fără oprire, până ce haina 
era gata. Curând, toţi locuitorii din Alexandria ajunseră 
mușteriii meșterului Labacan, căci acesta lucra frumos şi 
foarte ieftin; doar într-o singură privinţă clătinau oamenii 
din cap, și anume: el lucra fără calfă și cu ușile încuiate. 

Astfel se împlinise inscripţia de pe cutioară ce vestise 
„Fericire și bogăţie“; fericirea și bogăţia însoţiră — deși 
într-o mai mică măsură — „paşii bravului croitor — iar 
atunci când auzea de fala tânărului sultan Omar, despre 
care vorbea tot norodul, când auzea că viteazul acesta 
întruchipa mândria și dragostea poporului său și era 
spaima dușmanilor săi, fostul prinţ gândea în sinea lui: 
„Tot e mai bine că am rămas croitor, căci cinstea și slava 
sunt tare primejdioase“. 

Astfel trăi vreme îndelungată Labacan, mulțumit de 
sine și cinstit de semenii săi, iar dacă acul nu și-a pierdut 
între timp puterea, mai coase și astăzi cu firul veşnic al 
zânei Adolzaida. 

După ce apuse soarele, caravana porni din nou și 
ajunse curând la Birked el Had sau „Fântâna hagiilor“, de 
unde mai aveau numai trei ceasuri de drum până la 
Cairo. Caravana era așteptată la acea oră și neguţătorilor 
le fu curând hărăzită bucuria de a-și întâlni din nou 
prietenii, care le ieșiră în întâmpinare. Ei intrară în oraș 
prin poarta Bebel Falch, căci se socotea că-i semn bun 
ca atunci când vii de la Mecca să intri pe acea poartă 
prin care trecuse Profetul. 

În piață, cei patru neguţători turci se despărțiră de 
străin şi de neguțătorul Zaleukos și se duseră acasă cu 
prietenii lor. Zaleukos îi arătă străinului un caravanserai 
bun şi-l pofti să prânzească cu el. Străinul primi și 
făgădui să vină îndată ce-și va schimba veșmintele. 

Grecul făcuse toate pregătirile să-l ospăteze bine pe 

străin, deoarece îl îndrăgise în timpul călătoriei, iară când 
bucatele și băuturile fură aduse după rânduială, el se 
așeză și își aşteptă musafirul. 
Ì auzi curând apropiindu-se cu pași mari și grei prin 
gangul ce ducea spre încăperea sa. Se ridică spre a-i ieși 
bucuros înainte şi a-l întâmpina în prag; dar când 
deschise uşa, se dădu îngrozit înapoi, căci înaintea lui 
stătea înspăimântătorul necunoscut în mantie roșie. 
Aruncă încă o privire — nu încăpea îndoială: aceeași 
făptură înaltă și poruncitoare, aceeaşi mască de după 
care scânteiau ochii negri, aceeași haină roșie cu fireturi 
— toate îi erau prea binecunoscute din clipa cea mai 
înfiorătoare a vieţii sale. 

Simţămintele ciudate se zbuciumau în pieptul lui 
Zaleukos; el se împăcase și iertase totul de mult acestui 
om, păstrat în amintirea sa, și totuși ivirea lui îi 
redeschise toate rănile, îi readuse în minte toate ceasurile 
chinuitoare ale fricii de moarte de atunci, iar durerea 
care-i otrăvise anii tinereții îi renăscu într-o clipă în inimă. 

— Ce doreşti, om fioros? strigă grecul, văzând că 
vedenia rămăsese încremenită în prag. Piei îndată, până 
nu te blestem! 

— Zaleukos! rosti un glas cunoscut de după mască. 
Zaleukos! Astfel îți primeşti oaspetele? 

Oaspetele scoase masca, dădu mantia în lături: era 
Selim Baruch, străinul. 

Dar Zaleukos nu se linişti încă; îi era groază de 
străin, căci, fără îndoială, revedea în el pe necunoscutul 
de pe Ponte Vecchio; dar străvechile îndatoriri de gazdă 
biruiră; tăcut, el făcu semn străinului să se așeze la masă. 

— iți ghicesc gândurile, grăi acesta după ce se 
așezară. Ochii tăi mă privesc întrebători. Aş fi putut să 
tac şi să nu mă mai vezi niciodată, dar sunt dator să-ți 
dau socoteală și de aceea am îndrăznit, chiar cu 
primejdia de a fi blestemat de tine, să mă arăt în faţă-ţi 
sub vechea mea înfățișare. Mi-ai spus odinioară: 
„Credinţa strămoșilor mei îmi porunceşte să-l iubesc; 
dealtfel, el e mai nefericit decât mine“. Crede asta, 
prietene, și ascultă acum lămuririle mele. Ca să mă 
înţelegi, trebuie s-o iau de foarte departe. M-am născut la 
Alexandria, din părinţi creștini. Tatăl meu, mezinul unei 


vechi și bine cunoscute familii franceze, era consulul ţării 


sale în Alexandria. De la vârsta de zece ani am fost 
crescut în Franţa de către fratele mamei mele și mi-am 
părăsit patria după câţiva ani pentru a mă întoarce la 
părinţi, împreună cu unchiul meu, în ţara în care se aflau 
părinţii mei. _ | 

Dar, vai! In casa tatălui meu lucrurile nu stăteau așa 
cum ar fi trebuit; furtunile vremurilor agitate din lume nu 
ajunseseră până aici, dar, pe neașteptate, nenorocirea 
lovise totuși casa mea până în adâncul inimii. Fratele 
meu, un tânăr care făgăduia mult, primul secretar ali 
tatălui meu, se căsătorise de curând cu o tânără; fiica 
unui nobil florentin, ce locuia în vecinătate; cu două zile - 
înainte de. sosirea noastră, soția lui dispăruse pe 
neașteptate, iar familia noastră și tatăl ei nu-i puteau da 
de urmă. Până la sfârșit se bănui că, în timpul unei 
plimbări, mersese prea departe și căzuse în mâinile unor 
tâlhari. Acest gând ar fi fost poate mai mângâietor pentru 
sârmanul meu frate, decât adevărul pe care-l aflarăm 
curând. Necredincioasa se îmbarcase pe un vas împreună 
cu un tânăr napolitan pe care-l cunoscuse în casa tatălui 
meu. Fratele meu, revoltat la culme de acest fapt, a 
încercat totul spre a o pedepsi pe vinovată, dar în zadar; 

încercările sale, care produseră vâlvă la Neapole și 
Florenţa, n-au făcut decât să abată nenorocirea asupra 
lui și a noastră. Nobilul florentin s-a întors în patrie 
făgăduind să-i facă fratelui meu dreptate, în realitate, 
însă, pentru a ne nimici. La Florenţa, el a zădărnicit toate 
încercările fratelui meu şi a știut să se folosească atât de 
bine de influenţa pe care o obţinu prin orice mijloc, încât 
tatăl și fratele meu, devenind suspecți în ochii 
conducătorilor lor, au fost prinși în mod rușinos și duși în 
Franța, unde au pierit sub secure. Biata mea mamă a 
înnebunit şi abia după zece luni nesfârșite, moartea a 
izbăvit-o de îngrozitoarea ei stare; în ultimele zile, însă, 
mintea i-a fost din nou limpede. Astfel am rămas singur 
pe lume. Doar un gând îmi frământa sufletul, doar un 
singur gând mă făcea să uit de doliul meu, și acesta era 
puternica flacără aprinsă în mine de mama în ultimele ei 
clipe. În aceste ultime ceasuri își revenise, după cum 
ţi-am spus; atunci m-a chemat la ea și mi-a vorbit în 
liniște de soarta noastră și de moartea ei apropiată. Apoi 
a trimis afară toată lumea din cameră, s-a ridicat în capul 
oaselor, cu chipul grav pe patul ei sărăcăcios, și mi-a 
spus că voi putea obţine binecuvântarea ei dacă voi jura 
să îndeplinesc ceea ce îmi va cere. 

Cutremurat de cuvintele mamei mele, care era pe 
moarte,- am jurat să îndeplinesc orice. 

Ea a izbucnit în blesteme împotriva florentinului și a 
fiicei sale și, sub amenințările cele mai înspăimântătoare 
ale blestemului ei, m-a silit să făgăduiesc că voi răzbuna 
nenorocirea casei noastre. Apoi mama a murit în braţele 
mele. 

Gândul răzbunării mocnea de mult în sufletul meu; în 
clipa aceea el se trezi cu toată puterea. Am adunat tot ce 
rămăsese din averea părintească și mi-am jurat s-o 
cheltuiesc pentru a mă răzbuna, sau să pier. 

În scurt timp m-am dus la Florenţa, unde am stat mai 
mult ascuns; planul meu era îngreunat de situaţia în care 
se aflau acum dușmanii mei. Bătrânul florentin devenise 
guvernator și avea astfel în mână toate mijloacele pentru 
a mă nimici, de îndată ce va afia cel mai mic lucru. O 
întâmplare îmi veni într-ajutor. Într-o seară am zărit 

hoinărind pe străzi un om îmbrăcat într-o livrea 
cunoscută; mersul său nesigur, privirea întunecată și 
blestemele „santo sacramento“ și „maledetto diavolo“ pe 
care le mormăia m-au făcut să recunosc în el pe bătrânul 
Pietro, unul din slujitorii florentinului,. pe care-l 
cunoscusem la Alexandria. Nu aveam nici o îndoială că 
era supărat pe stăpânul său şi am hotărăt să folosesc 
acest prilej. El păru foarte mirat când mă văzu acolo, se 
plânse de nefericirea sa, căci, de când stăpânul său era 
guvernator, nu-i mai putea intra în voie. 

Aurul meu, ajutat de supărarea lui, îl atrase de partea 
mea. Cea mai mare greutate era acum înlăturată; aveam 
-un om plătit, care-mi va deschide ușa dușmanului la orice 
oră; planul meu de răzbunare se închega tot mai repede. 
Viața bătrânului florentin îmi 'păru un preţ prea mic faţă 
de nimicirea casei mele. Trebuia să ucid tot ce avea mai 
drag, și anume pe fiica lui, pe Bianca, căci ea își bătuse 
joc de fratele meu și ea era pricina cea mai însemnată a 
nenorocirii noastre. Inima mea, setoasă de răzbunare, se 
bucură la auzul veștii că tocmai atunci Bianca voia să se 
mărite” pentru a doua oară. Eram hotărât: trebuia să 
moară. Dar mie însumi mi-era groază de această faptă, 
iar în puterile lui Pietro nu aveam încredere; de aceea am 
început a căuta un om care să săvărșească această faptă. 
Printre florentini n-am îndrăznit să caut, căci nimeni nu 
s-ar fi învoit la una ca asta împotriva guvernatorului. 
Atunci Pietro făcu un plan, pe care l-am şi adus la 
îndeplinire, propunându-te în acest scop pe dumneata, ca 
străin și ca medic, ceea ce era lucrul cel mai nimerit. Ce 
s-a întâmplat știi și dumneata. Planul meu era cât pe ce 
să dea greş numai din pricina prudenţei și a cinstei 
dumitale. De aici, cele ce s-au petrecut cu mantia. 

Pietro ne-a deschis ușa palatuiui guvernatorului și tot 
el ne-ar fi condus în taină înapoi, dacă lucrurile 
înfiorătoare pe care le-am zărit prin crăpătura ușii nu 
ne-ar fi făcut să fugim îngroziţi. Gonit de spaimă și de 
remușcări, am alergat cam două sute de paşi și m-am 
prăbușit pe treptele unei biserici. Acolo abia mi-am venit 
în fire și primul meu gând a fost la dumneata și la 
groaznica dumitale soartă, dacă vei fi găsit în casă. 

M-am apropiat pe furiș de palat, dar nu l-am zărit nici 
pe Pietro, nici pe dumneata; portița era însă deschisă, așa 
încât am putut spera cel puţin că ai folosit prilejul pentru 
a fugi. 

Când au venit zorile, frica de a fi descoperit și un 
simțământ puternic de remușcare nu m-au lăsat să rămân 
mai departe între zidurile Florenței. Am alergat la Roma. 
Dar închipuie-ţi spaima mea când am auzit după căteva 
zile povestindu-se pretutindeni cele întâmplate şi că 
“ucigașul, un medic grec, fusese prins. Plin de îngrijorare 
m-am întors la Florenţa, căci dacă înainte răzbunarea mi 
se păruse cumplită, acum o blestemam, fiindcă era prea 
scump plătită cu viața dumitale. Am ajuns în ziua în care 
ți s-a tăiat mâna. Trec sub tăcere ce-am simțit când te-am 
văzut urcând pe eșafod şi suferind chinurile cu atâta 
curaj. Dar când sângele dumitale a ţâșnit, am luat 
hotărârea nezdruncinată să-ţi ușurez viața. Ce s-a mai 
întâmplat pe urmă, știi; rămâne să-ţi povestesc de ce am 
făcut această călătorie împreună cu dumneata. 

Gândul că nu m-ai iertat mă apăsa ca o grea povară; 
de aceea am hotărăt să trăiesc mai multe zile în preajma 
dumitale, ca să-ţi pot da socoteală în cele din ufmă de 
cele ce făcusem. 


Grecul îşi ascultase oaspetele în tăcere; cu o privire 
blândă, el îi întinse mâna dreaptă. 

— Mi-am îchipuit 'că trebuie să fii mai nenorocit 
decât mine, căci groaznica dumitale faptă îți întunecă 
veșnic zilele ca un nor negru; te iert din toată inima. Dar 
îngăduie-mi o întrebare: cum de-ai ajuns în pustiu sub 
această înfăţişare? Ce-ai făcut după ce mi-ai cumparat 
casa din Constantinopol? 

— M-am întors la Alexandria, răspunse cel întrebat. 
Clocoteam de ură, o ură arzătoare mai ales împotriva 
oamenilor așa-zis civilizați. Crede-mă, mă simțeam mai 
bine între musulmani. Eram abia de câteva luni în 
Alexandria, când au debarcat concetăţenii mei acolo. 
Vedeam în ei numai pe călăii tatălui și fratelui meu; de 
aceea am adunat câţiva tineri dintre cunoștințele mele 
care gândeau la fel cu mine și m-am alăturat acelor viteji 
mameluci. care au devenit spaima oștirii franceze. Când 

campania a luat sfârșit, nu m-am putut hotări să mă 
întorc la o viață pașnică. Am dus, împreună cu câţiva 
prieteni care gândeau ca mine, o viață nestatornică, 
închinată luptei şi vânătoarei; trăiesc mulțumit între acești 
oameni care mă cintesc ca pe un prinţ și, dacă oamenii 
aceștia nu sunt atăt de culți ca europenii voştri, în schimb 
sunt foarte departe de invidie și înșelăciune, de egoism și 
vanitate. pie 

Zaleukos mulțumi străinului pentru cele povestite, 
dar nu-i ascunse părerea sa că, față de obârșia și cultura 
lui, ar fi fost mai nimerit să trăiască și să lucreze în ţări 
mai civilizate. Îi luă mâna și-l rugă să plece împreună cu 
el, să trăiască și să moară alături de dânsul. 

Oaspetele îl privi mișcat. 

— Aceste vorbe mă îndreptăţesc să cred, spuse el, 
că m-ai iertat cu adevărat și că mă iubești. iți mulțumesc 
din suflet! 

Se ridică şi, cu statura sa măreaţă, se opri în fața 
grecului, pe care aproape că-l cuprinse teama văzând 
înfăţişarea războinică, ochii negri și scânteietori, auzind 
glasul adânc și tainic al oaspetelui său. 

— Ceea ce mi-ai propus e frumos, urmă acesta. Pe 
oricine ar putea ispiti, mie însă mi-e cu neputinţă să 
primesc. Calul meu e gata înșeuat, slujitorii mă așteaptă. 
Rămâi cu bine, Zaleukos! 

Prietenii, pe care soarta îi făcuse să se întâlnească în 
chip atât de miraculos, se îmbrăţișară la despărțire. 

— Și cum să te numesc? Cum se numește oaspetele 
care va trăi veșnic în gândurile mele? întrebă grecul. 

Străinul îl privi lung, îi mai strânse încă o dată mâna 
şi răspunse: i 

— Mi se spune Stăpânul deșertului. Sunt tâlharul 
Orbassan. i 


ŞEICUL DIN ALEXANDRIA 
ŞI ROBII LUI 


Ali Banu, şeicul din Alexandria, era un om ciudat. 
Când trecea de dimineaţă pe ulițele orașului, cu turbanul 
lui din caşmir scump, cu veșmântul de sărbătoare, încins 
cu un brâu care prețuia cât cincizeci de cămile, când 
trecea aşa, cu pași domoli şi apăsaţi, cu fruntea 
întunecată, cu sprâncenele. încruntate, cu ochii plecaţi, 
mângâindu-și gânditor, la fiecare cinci pași, barba lungă 
și neagră, când se ducea astfel la moschee, unde, potrivit 
dregătoriei sale, citea credincioşilor din Coran, oamenii 
se opreau în loc, se uitau după el și-și spuneau: 

— Ce bărbat chipeş și impunător! 

— Şi bogat, un şeic bogat, adăuga cineva. 

— Foarte bogat. N-are un palat în portul Istanbul? 
N-are avuţii și moșii, și mii de vite, şi duium de robi? 

— Da, zicea un al treilea, tătarul care i-a fost trimis 
de la istanbul de  padișahul însuși, Profetul să-l 
binecuvânteze, îmi spunea că șeicul nostru se bucură de 
multă trece la Reis-effendi, la Capugi-pașa, la toţi, chiar 
şi la sultan. 

— Da, striga un al patrulea, paşii săi sunt 
binecuvântaţi. Este un om bogat și ales, dar... dar ştiţi cu 
toții ce vreau să spun! 

— Da, da! murmurau atunci ceilalţi. E adevărat, are și 
el supărări; n-am vrea să fim în locul lui; este un om 
bogat și ales, dar... dar... 

Ali Banu avea o casă minunată în cea mai frumoasă 
piață din Alexandria. În fața casei se afla o terasă mare, 
înconjurată cu ziduri de marmură și umbrită de palmieri. 
Acolo ședea deseori seara și fuma din narghilea. La o 
depărtare de el, smeriţi, doisprezece robi în veșminte 
bogate îi așteptau poruncile: unul îi ținea la îndemână 
betelul, altul umbrela de soare, al treilea umplea vase de 
_ aur curat cu salep scump de rodii, un al patrulea legăna 
o apărătoare din pene de păun pentru a goni mușştele din 
apropierea stăpânului: cântăreții își ţineau la îndemână 
lâutele și surlele pentru a-l desfăta cu cântări, îndată ce 
le va cere; iar cel mai învățat dintre toţi purta mai multe 
suluri de hârtie, ca să-i citească din ele. 

Dar ei așteptau zadarnic porunca. Șeicul nu dorea 
nici muzică, nici cântări, nu dorea să audă parabolele sau 
stihurile înţelepților cântăreţi ai trecutului, nu voia să 
guste nici salep, nici să mestece betel; până și robul cu 
apărătoarea din pene de păun se trudea zadarnic, căci 
stăpânul nici nu băga de seamă când vreo muscă îi 
dădea târcoale bâzâind. 

Trecătorii se opreau adeseori şi se minunau de 
înfățișarea măreață a casei, de robii cei scump 
înveșmântaţi, de întregul dichis; când se uitau însă la 
șeic, care şedea atât de întunecat și de posomorât sub 
palmieri, cu ochii aţintiți numai la norișorii albăstrui ai 
narghilelei, dădeau din cap şi spuneau: 

— Intr-adevăr, bogătașul e un om sărman. El, care 
are atâtea avuţii, e mult mai sărac decât cel ce n-are 
nimic, căci Profetul nu i-a hărăzit și înțelepciunea dea se 
bucura de bogăţia sa. 

Așa vorbeau oamenii, râzând de el şi văzându-și de 
drum. 

Intr-o seară, când șeicul şedea ca de obicei sub 
palmierii din fața casei sale, înconjurat de toată 
strălucirea pământească, și pufăia mâhnit și singuratic 
din narghilea, nu departe de el se opriră câțiva tineri care 
îl priveau şi râdeau. 

— Cu adevărat, zise unul, şeicul Ali Banu e un 
nerod. Dacă aș avea eu comorile lui, m-aș folosi altfel de 
ele. In fiecare zi aș petrece şi m-aş veseli. Mi-aş ospăta 

prietenii în încăperile cele mari, care ar răsuna tot timpul 
de râs și voie bună. 

— Da, spuse al doilea, n-ar fi râu, dar prietenii mulți 
te fac să-ţi risipești avutul, fie el mare cât al sultanului, 
Profetul să-l binecuvânteze. Dar dacă ar fi să șed seara 
sub palmieri, în acest loc atât de frumos, ar trebui să 
cânte robii, să vină dănţuitorii să dănţuiască și să facă fel 
de fel de giumbușlucuri. În vremea asta, eu aș fuma 
boiereşte din narghilea, aș porunci să mi se aducă şerbet 
scump şi m-aş desfăta aidoma califului din Bagdad. 

— Se spune că șeicul, grăi al treilea tânăr, care era 
grămătic, e un om învâţat și înțelept; cu adevărat, 
deslușirile sale din Coran dovedesc că are cunoștințe în 
toate privinţele și cunoaște toate scrierile înțelepciunii. 
Dar oare viaţa lui e orânduită ca a unui înţelept? lată un 
rob cu braţele pline de suluri. Eu mi-aș da veșmântul de 
sărbătoare, să pot citi numai unul dintre ele, căci sunt 
desigur scrieri rare. Pe când el? Sade, fumează, iar de 
scrieri nici nu se sinchisește! Dacă aș fi eu șeicul Ali 
Banu, aș pune omul să-mi citească până n-ar mai avea 
răsuflare, ori până s-ar lăsa noaptea. Ba ar trebui să-mi 
citească și atunci, până aș ațipi. 

— Ha! Chiar că te-ai pricepe să duci o viaţă 
frumoasă! râse al patrulea. Auzi! Să mănânci, să bei, să 
cânţi, să dănţuiești, să citeşti zicale şi să asculți stihurile 
unor bieţi poeţi! Nu, eu aș face cu totul altceva. El are cai 
de soi, cămile și o grămadă de bani. Eu, în locul lui, aș 
călători, aş călători până la capătul pământului, până la 
moscoviți, până la franţuzi. Nici un drum nu mi s-ar părea 
prea lung pentru a vedea minunăţiile lumii. Așa aș face 
dacă aș fi omul de colo. 7 

— Tinereţea e vremea cea mai frumoasă a omului, e 
vârsta sortită veseliei, rosti un moșneag cu O înfățișare 
tare sărmană, care se oprise lângă ei și le auzise vorbele, 
dar dați-mi voie să vă spun că tinerețea n-are minte și 
vorbeşte uneori fără rost, fără să știe ce face. 

— Ce vrei să zici, moșule? întrebară tinerii mirați. 
Despre noi e vorba? Ce te privește că-i găsim cusur 
șeicului pentru felul său de viață? 

— Când cineva știe mai mult decât altul, trebuie să-i 
arate unde greşește, așa spune Profetul, răspunse 
bătrânul. E adevărat că şeicul a fost binecuvântat cu 
avuţii, că are tot ce-și poate dori inima, dar el e întunecat 
și posomorât pentru pricini întemeiate. Credeţi că așa a 
fost el întotdeauna? Deloc. Il știu însă de acum 
cincisprezece ani; pe atunci era voinic și vioi ca un 
căprior, trăia în veselie și se bucura de viaţă. Pe-atunci 
avea un fiu, bucuria zilelor“ sale, frumos și învăţat; cine îl 
vedea și-l auzea vorbind nu putea decât să-l pizmuiască 
pe șeic pentru asemenea comoară, căci zece ani avea 
numai şi era tot atât de învăţat ca unul de optsprezece. 

— Şi i-a murit fiul? Sărmanul șeic! strigă tânărul 
grămătic. 

— Ar fi o mângâ:iere pentru el să știe că s-a întors pe 
meleagurile Profetului, unde ar trăi mai bine ca în 
Alexandria. Dar ceea ce a avut de pătimit e mult mai râu. 
Era pe vremea când franţuzii au năvălit în țara noastră ca 
niște lupi flămânzi și s-au bătut cu noi. Au cucerit 
Alexandria și de aici au înaintat tot mai departe, luptând 
cu mamelucii. Șeicul a știut să se înţeleagă bine cu ei. 
Dar fie că râvneau la avuţiile sale, fie pentru că a ţinut 
partea fraţilor săi întru credinţă, nu știu cum a fost; pe 
scurt, au intrat într-o zi în casa lui și l-au învinuit că 
sprijină în taină, cu arme, cai și merinde, pe mameluci. El 
a încercat în fel şi chip să-și dovedească nevinovăția, dar 
totul a fost în zadar, căci franțuzii aceia erau oameni 
grosolani și lipsiți de inimă când era vorba să stoarcă 
bani. L-au luat deci pe feciorul său, pe micuțul Kairam, 
ca zălog în tabăra lor. Şeicul le-a făgăduit bani mulți 
drept răscumpărare pentru copil, dar franțuzii n-au vrut 
să-l dea, având de gând să ridice preţul. Deodată le-a 
venit de la paşa al lor, sau cum îi spunea, poruncă să se 
urce pe corăbii. La Alexandria nu s-a știut nimic despre 
asta. Franţuzii au plecat pe mare, iar pe fiul lui Ali Banu 
l-au luat de bună seamă cu ei, căci nu s-a mai auzit- 
niciodată nimic despre el. 

— O, sărmanul; ce greu l-a lovit Alah! strigară toți 
tinerii deodată și se uitară cu milă la șeic, care şedea 

mâhnit şi singuratic sub palmieri, înconjurat de 
scumpeturi. 

— Nevasta lui, pe care o iubea foarte mult, a murit 
de dorul fiului ei. Şeicul și-a cumpărat o corabie, a 
înzestrat-o cu toate cele de trebuinţă și l-a rugat pe 
vraciul franțuz care locuiește acolo, pe lângă havuz, să-l 
însoțească în Franţa, ca să-și caute fiul pierdut. S-au suit 
pe corabie și au mers vreme îndelungată pe mare până 
au ajuns în ţara ghiaurilor, a necredincioșilor care 
fuseseră în Alexandria. Zadarnic l-au căutat în toate 
orașele pe micuțul Kairam: nimeni nu ştia de el. 

Așa că au venit înapoi și de atunci șeicul trăiește tot 
jelindu-şi fiul, și pe bună dreptate. De câte ori mănâncă 
sau bea nu-i oare firesc să se gândească: acum săracul 
meu Kairam o flămânzi, o fi poate însetat? lar când se 
împodobește cu burnuzuri de preț şi cu veşminte de 
sărbătoare, aşa cum i-o cere slujba și vrednicia lui, nu se 
gândește oare că fecioru-su n-o avea nici cu ce să-și 
acopere goliciunea? lar când e înconjurat de cântăreţi și 
dănţuitori, de grămătici, de robii lui, nu poate să nu se 
gândească: „Acum, sărmanul meu fiu o fi făcând și el 
sărituri sau o fi cântând în faţa vreunui franţuz, stăpânul 
lui, după cum i se cere!“ Și mai mult decât orice îl 
îngrijorează gândul că micul Kairam, aflându-se atât de 
departe de ţara strămoșilor săi, în mijlocul 
necredincioșilor care-și bat joc de el, o să-și piardă 
credința părinţilor săi, şi el n-o sa-l mai poată îmbrăţișa în 
grădinile raiului. 

De aceea se şi poartă atât de blajin cu robii lui și dă 
săracilor atâția bani; se gândește că Alah are să-l 
răsplătească, înduioșând inima stăpânilor franţuzi, ca să 
se poarte blând cu fiul său. De asemenea, în fiecare an, 
în ziua când i-a fost răpit fiul, dă drumul la doisprezece 
robi. 

— Despre asta am aflat și eu, zise grămăticul, dar se 
povestesc fel de fel de lucruri curioase. De fiul lui nu s-a 
pomenit, dar despre Ali Banu se spune că ar fi un om 
ciudat și, mai ales, că-i plac foarte mult poveştile. In 
fiecare an pune la încercare pe robii lui și celui care 
povestește mai frumos îi dă drumul din robie. 

— Nu ascultați tot ce îndrugă oamenii, zise 
moșneagul; lucrurile stau așa cum v-am spus eu ȘI eu 
știu ce vorbesc; firește, atunci când e amărât, vrea să-și 
mai alunge gândurile negre, ascultând povești; robilor le 
dă însă drumul numai de dragul fiului său. Dar s-a lăsat 
seara, s-a răcorit și trebuie să-mi văd de drum. Salem 
aleicum, pacea fie cu voi, băieţi; de acum încolo o să 
aveţi o părere mai bună despre șeicul acesta cumsecade. 

Tinerii mulțumiră moșneagului pentru cele auzite, se 
mai uitară o dată la cernitul tată și coborâră ulița, fiecare 
spunându-și în sine: „N-aș dori să fiu șeicul Ali Banu“. 


Puţină vreme după ce tinerii aceștia vorbiseră cu 
moșneagul despre șeicul Ali Banu, se întâmplă ca ei să 
treacă din nou pe această uliţă, cam pe la ceasul 
rugăciunii de dumineaţă. Amintindu-și de moșneag și de 
istorisirea lui, îl căinară cu toţii pe șeic, privind spre casa 
“lui. Dar care nu le fu mirarea când văzură totul minunat 
împodobit! Pe terasa pe care se plimbau roabe gătite 
fluturau flamuri şi steaguri; în sala casei erau așternute 
covoare scumpe, iar treptele largi ale scării fuseseră 
îmbrăcate în mătăsuri de preţ; până și pe uliţă era întins 
un postav subțire, frumos țesut, din care mulţi ar fi dorit 
să-și facă un veșmânt de sărbătoare sau oO pătură pentru 
picioare. 

— la uite cât s-a schimbat șeicul în câteva zile! strigă 
tânărul grămătic. O da vreo serbare? Vrea să-și arate 
cântăreții și dănţuitorii? la priviți ce covoare! Nimeni nu 
are așa ceva în toată Alexandria! Și postavul ăsta de pe 
caldarâm! E păcat de el, zău așa! 

— Eu cred, spuse un altul, că aşteaptă un oaspete de 
seamă, căci asemenea pregătiri se fac când vine 
stăpânitorul vreunei ţări mari sau când un efendi 
cinstește o casă călcându-i pragul. Oare cine o fi venind 
azi aici? 

— la priviţi, oare colo, devale, nu se zărește 
moșneagul de acum câteva zile? El le știe pe toate și o să 
ne poată lămuri. Hei, moșule! Nu vrei să vii încoace o 
clipă? 

Auzind strigătele și văzând semnele pe care i le 
făceau, moșneagul se apropie și-i recunoscu pe tinerii cu 
care stătuse de vorbă deunăzi: 

Ei îi arătară pregătirile ce se făceau în casa șeicului 
și-l întrebară dacă nu știe ce oaspete de seamă era 
așteptat. ; 

— Vă închipuiţi, de bună seamă, răspunse el, că Ali 
Banu dă o serbare de bucurie, sau că un om mare îi 
cinstește casa? Lucrurile nu stau așa, după cum știți, azi 
e ziua a douăsprezecea din Ramadan, și în această zi a 
fost dus în robie fiul lui. 

— Pe barba Profetului! strigă unul dintre tineri. Aici 
parcă s-ar pregăti o nuntă, o sărbătoare, deși e vestita lui 
zi de jale. Ce zici de toate astea? Nu crezi că şeicul are 
mintea cam zdruncinată? | 

— Nu crezi că te pripești din nou cu judecata, 
tânărul meu prieten? întrebă bătrânul zâmbind. ŞI de data 
asta săgeata a fost ascuțită și înțepaâtoare și arcul întins. 
Totuşi ai nimerit departe de ţintă. Aflaţi deci că șeicul îl 
aşteaptă astăzi pe fiul său. 

— Deci l-a găsit? strigară tinerii, bucuroși. 

— Nu, şi poate că nu va fi găsit curând, dar aflați că 
acum opt sau zece ani, când șeicul petrecea această zi 
cu jale şi cu plânsete, dând drumul robilor și miluind cu 
mâncare și băutură pe mulți săraci, s-a întâmplat să 
ospăteze și pe un derviș, care zăcea ostenit, vlăguit, la 
umbra casei. Dervișul era însă un om sfânt și se pricepea 
să ghicească viitorul și să citească în stele. După ce fu 
omenit de mâna milostivă a șeicului, se apropie de acesta 
și îi spuse: „Cunosc pricina mâhnirii tale; nu e oare astăzi 
ziua a douăsprezecea a lunii Ramadan, și n-ai pierdut în 
această zi pe fiul tău? Alină-ţi durerea; această zi de jale 
va fi o dată zi de bucurie, căci într-o astfel de zi se va 
întoarce cândva fiul tău“. Aşa vorbi dervișul. Ar fi un 
păcat pentru orice musulman să se îndoiască de spusele 
unui asemenea om; durerea lui Ali nu s-a ogoit, dar în ` 
această zi el aşteaptă mereu întoarcerea fiului său, 
împodobindu-și casa, și sălile, şi scările, de parcă l-ar 
aştepta să sosească din clipă în clipă. 

— Minunat! rosti grămăticul. Dar aș vrea să văd și eu 
cum sunt toate rânduite atât de frumos, cum el însuși 
tânjește în mijlocul acestor minunăţii și, mai ales, aș vrea 
să ascult poveştile spuse de robii lui. 

— Nimic mai ușor, răspunse moșneagul. Mai-marele 
robilor din casa şeicului mi-e prieten de mulți ani și mă 
lasă întotdeauna în sală să stau într-un locşor unde nu 
mă vede nimeni, ascuns de mulțimea slugilor ȘI 
prietenilor. Am să vorbesc cu el, să vă dea voie înăuntru; 
sunteți numai patru și s-ar putea să îngăduie. Veniţi aici 
pe la ceasul al noulea şi am să vă spun dacă puteţi intra. 

Astfel vorbi bătrânul. Tinerii îi mulțumiră și se 
îndepărtară arzând de nerăbdare să vadă ce se întâmplă. 

La ceasul hotărât veniră în piața din faţa casei 
şeicului și aici îl găsiră pe moşneag, care le spuse că 
mai-marele robilor îi dăduse învoirea să intre cu ei. El O 
luă înainte, dar nu pe poarta și pe scările bogat 
împodobite, ci pe_0 ușă lăturalnică, pe care apoi O 
închise cu grijă. li conduse apoi prin mai multe coridoare, 
până ajunseră în sala cea mare. Aici era mare îmbulzeală 
__ oameni bogat înveșmântați, bărbaţi de seamă ai 
oraşului și prieteni ai șeicului care veniseră să-i aline 
durerea, precum și robi de tot felul şi de toate neamurile. 
Dar toți erau mâhniţi, căci își iubeau stăpânul şi jeleau 
împreună cu el. 

La capătul sălii, pe un divan bogat, ședeau cei mai de 
vază prieteni ai lui Ali și erau slujiți de robi. Şeicul şedea 
jos, lângă ei, căci durerea pentru fiul său nu-i îngăduia să 
şadă pe covorul bucuriei. Îşi sprijinea capul în mâini și 
părea. să dea puțină ascultare îmbărbătărilor pe care i le 
șopteau prietenii săi. În faţa lui se aflau câţiva bărbaţi, 
tineri şi bătrâni, îmbrăcaţi în veșminte de robi. Bătrânul le 
spuse tinerilor săi prieteni că aceștia erau robii cărora Ali 
Banu le va da drumul în acea zi. Printre ei se aflau și 
câțiva franțuzi și moșneagul le arătă mai ales pe unul 
dintre ei, care era negrăit de frumos și foarte tânăr. 
Șeicul îl cumpărase pe o sumă mare, numai cu câteva 
zile înainte, de la un neguţător de robi din Tunis, și acum 
totuşi îi dădea drumul, fiind încredinţat că, cu cât va 

trimite mai mulți franţuzi în ţara lor, cu atât Profetul îi va 
înapoi mai repede fiul. 

După ce se aduseră tutun și băuturi răcoritoare, 
şeicul făcu un semn mai-marelui robilor. Acesta se ridică. 
in sală se lăsă o linişte adâncă. El păși în faţa robilor 
cărora urma să li se dea drumul și rosti cu glas limpede: 

— Voi care veţi fi dezrobiţi azi din mila stăpânului 
meu Ali Banu, șeicul din Alexandria, îndepliniţi acum cele 
ce se obişnuiesc în această zi, în casa lui, și începeţi să 
povestiţi! 

Robii începură să șușotească între ei. Apoi, un bătrân 
rob ceru cuvântul şi prinse a povesti. 


PITICUL NAS-LUNG 


— Stăpâne! Greșesc. cei care cred că numai pe 
vremea lui Harun-al-Raşid, stăpânitorul Bagdadului, au 
fost zâne și vrăjitori, greșesc cei care spun că sunt 
închipuite povestirile despre isprăvile duhurilor și ale 
stăpânilor, lor, isprăvi ce se cunosc din cele istorisite prin 
pieţele oraşelor. Zâne sunt și astăzi, și nu prea de mult eu 
însumi am fost martorul unei întâmplări în care, fără doar 
şi poate, s-au amestecat duhurile, după cum am să vă 
povestesc. 

Într-un oraș de seamă din ţara mea iubită, Germania, 
trăia cu mulţi ani înainte un cizmar cu soţia lui; el ducea 
o viaţă simplă și cinstită. În timpul zilei şedea la colțul 
străzii şi cârpea ghete și pantofi, ba făcea chiar și 
încălțări noi, dacă îi cerea cineva acest lucru; dar atunci 
trebuia mai întâi să cumpere pielea, căci el era tare sărac 
și nu avea nimic pus deoparte, Nevasta lui vindea 
zarzavaturi și poame, care creșteau într-o grădiniță de 
lângă poartă, și mulţi oameni târguiau cu plăcere de la 
ea, fiindcă era îmbrăcată curat și îngrijit și știa să-și 
rânduiască frumos marfa. 

Cei doi soţi aveau un fiu chipeș, plăcut, voinic și 
destul de înalt pentru cei doisprezece ani ai săi. De 
obicei, el şedea lângă maică-sa în piaţa de legume și de 
multe ori ducea acasă la muşterii o parte din 
cumpărăturile făcute de femei sau bucătari de la taraba 

nevestei cizmarului. Rareori se întorcea fără o floare 
frumoasă, un ban sau o felie de cozonac, Cac! stăpânii 
bucătarilor se uitau cu plăcere la frumosul baiat și îl 
dăruiau întotdeauna câte ceva. 


într-o zi, nevasta cizmarului şedea ca ce obicei în 
piață, având dinainte câteva coșuri cu varză şi alte 
legume, fel de fel de verdeţuri și semințe, iar într-un 
coșuleţ, pere timpurii, mere și caise. Micui lacob — așa 


se numea băiatul — şedea lângă ea și liuda marfa cu 
glas subțire: | 
— Poftiți la noi, domnilor, priviți ce varză frumoasă, 


ce verdețuri aromate! Avem pere timpurii, doamnelor, 
mere timpurii și caise. Cine cumpără? Mama vinde ieftin! 

Astfel striga băiatul. În clipa aceea trecea prin piață o 
bătrână cam zdrențăroasă; avea o față mică și ascuţită, 
zbârcită de ani, ochi roșii şi un nas coroiat și ascuţit, 
încovoiat spre bărbie; umbla sprijinită într-un toiag lung 
și totuși nu se putea spune că umbla, căci mai curând 
şchiopăta, luneca, se legăna părând că are la picioare 
niște rotițe și că în orice clipă poate să se răstoarne cu 
nasul cel ascuţit în pământ. 

Nevasta cizmarului privi spre bătrână cu 
luare-aminte. Venise zi de zi vreme de șaisprezece ani în 
acea piață, dar nu văzuse până atunci niciodată acea 
făptură ciudată. Tresări fără voie văzând-o pe babă că se 
îndreaptă șchiopătând către ea și se oprește în faţa 
coșurilor. i 

— Tu eşti Hanna, zarzavagioaica? întrebă baba, cu 
glas neplăcut și croncănitor, clătinând neîncetat din cap. 
: — Da, răspunse nevasta cizmarului. Doriţi să 
cumpăraţi ceva? | 

— O să vedem, o să vedem! Ce de ierburi, ce de 
ierburi! Ai oare ce-mi trebuie mie! zise baba și, 
aplecându-se peste coșuri, începu să răscolească prin ele 
cu mâinile ei pământii și urâte; apucând verdeţurile, atât 
de frumos și de îngrijit rânduite, cu degetele-i ca de 
păianjen, subţiri, le apropia când pe unele, când pe altele, 
de nasul ei lung şi le mirosea. š 

Nevestei cizmarului i se rupea inima văzând cum 
răscoleşte baba verdeţurile ei dragi, dar nu îndrăzni să 

spună nimic, căci cumpărătorul era în drept să cerceteze 
marfa și, în afară de asta, simțea O groază ciudată 
uitându-se la această femeie. După ce cotrobăi prin tot 
coșul, baba bombăni: 

— Marfă proastă, ierburi proaste, nu găsesc nimic 
din ceea ce vreau; era mult mai bine acum cincizeci de 
ani. Marfă proastă, marfă proastă! 

Aceste vorbe îl supărară pe micul lacob. 
~ — Ascultă, ești o babă nerușinată! strigă el înciudait. 
întâi îti vâri degetele urâte și negre în verdețurile astea 
frumoase și le striveşti, apoi le apropii de nasul tău lung, 
pentru ca nimeni dintre cei care te-au văzut să nu mai 
vrea să le cumpere, iar acum spui despre marfa noastră 
că e proastă, când însuși bucătarul ducelui cumpără de la 
noi. 

Bătrâna se uită pieziş la inimosul băiat, izbucni 
într-un hohot de râs respingător și zise cu glas răgușit: 

— Băiete, băiete! lți place, așadar, nasul meu, 
frumosul meu nas lung? O să ai şi tu unul, din mijlocul 
obrazului până peste bărbie. 

În timp ce vorbea astfel, lunecă spre celălalt coș în 
care era așezată varza. Apucă cu mâinile cele mai 
frumoase verze albe, le strânse până le strivi, apoi le 
aruncă talmeş-balmeș în coș și spuse iar: 

— Marfă proastă, varză proastă! 

— Nu-ţi mai clătina atât de urât capul încoace și 
încolo, strigă băiatul cu teamă, căci ai un gât subțire ca 
un cotor de varză și s-ar putea frânge, și atunci capul ar 
cădea în coș; cine ar mai vrea oare atunci să târguiască 
de acolo? 

— Nu-ţi plac gâturile subțiri? croncăni baba râzând. 
Tu să n-ai gât deloc, capul să-ţi stea înfipt între umeri ca 
să nu cadă de pe trupșorul cel mic! 

— Nu mai trăncăni astfel de lucruri cu băiatul! spuse 
în sfârşit nevasta cizmarului supărată de atâta cotrobăit, 
privit şi mirosit. Dacă vrei să cumperi ceva, grăbește-te! 
Imi goneşti toți cumpărătorii. 

— Bine, fie cum spui tu! strigă baba, cu o privire 

duşmănoasă. Am să-ți cumpar verzele astea, pe toate 

sase; dar uite că mă sprijin în toiag și nu pot căra- nimic. 

Dă-i voie băiețelului tău să-mi ducă marfa acasă; am să-l 
răsplătesc. 

Băiatul nu vru să se ducă şi începu să plângă, căci îi 
era groază de bătrâna cea urâtă; dar maică-sa îi porunci 
cu toată asprimea să se ducă, socotind c-ar face un păcat 
s-o lase pe femeia aceea bătrână și slabă să care singură 
atâta greutate; aproape plângând, băiatul făcu după cum 
i se poruncise, legă verzele într-o pânză şi plecă după 
bătrână, prin piaţă. | 

= Ea abia mergea și le trebuiră aproape trei sferturi de 
ceas până ce ajunseră într-o mahala foarte îndepărtată a 
orașului. În sfârșit se opriră în fața unei căsuțe 
dărăpănate. Aici baba scoase un cârlig vechi şi ruginit 
din buzunar, îl vârî cu îndemânare într-o găurică din uşă 
și, deodată, ușa se dădu, scârţâind, în lături. 

Dar ce uimit fu micul lacob când păși în casă! Pe 
dinăuntru, ea era minunat împodobită: tavanul și pereţii 
erau de marmură, iar mobilele — din cel mai frumos 
abanos, bătute cu aur și cu pietre șlefuite; podeaua însă 
era de sticlă şi atât de lustruită, încât băiatul alunecă și 
căzu de câteva ori. 

Bătrâna scoase un fluieraş de argint din buzunar și 
fluieră o melodie care răsună asurzitor prin toată casa. 
îndată se iviră câțiva cobai pe scări, şi tare se mai minună 
lacob, văzându-i că merg în două labe, că au în picioare 
coji de nucă în loc de încălțări, că poartă veșminte 
omenești, iar pe cap au chiar pălărioare după ultima 
modă. 

— Unde mi-aţi pus papucii, netrebnicilor? strigă 
bătrâna şi-i lovi cu toiagul, de săriră în sus urlând. Cât 
timp o să mai aștept? 

Ei se repeziră pe scări în sus și se întoarseră cu O 
pereche de coji de nucă de cocos, căptușşite cu piele, pe 
care le traseră cu îndemânare în picioarele bătrânei. 

Acum baba nu mai şchiopăta și nu se mai poticnea. 
Aruncă toiagul și alunecă cu repeziciune pe podeaua de 
sticlă, trăgându-l de mână pe micul lacob după ea. în 
sfârșit se opri într-o odaie plină de fel de fel de lucruri 
casnice, aducând. a bucătărie, deși mesele din lemn de 

mahon și canapelele acoperite cu covoare scumpe s-ar fi 
potrivit mai bine: într-o încăpere de zile mari. 

— Stai jos, băiete, spuse bătrâna prietenos, 
așezându-l în colțul unei canapele și punând o masă în 
fața lui, astfel încât să nu mai poată ieși. Stai jos, ai cărat 
o povară grea: capetele de oameni nu sunt atât de 
uşoare, nu sunt deloc ușoare. 

— Mătușă, de ce vorbeşti așa de ciudat? strigă 
băiatul. E adevărat că sunt obosit, dar eu am cărat verze, 
verzele pe care le-ai cumpărat de la mama. 

— Ehei, te înșeli! râse baba şi, ridicând capacul 
coșului, scoase de păr un cap de om. 

Băiatul înlemni de spaimă; nu putea înţelege ce se 
întâmplase, dar se gândi la maică-sa. „Dacă află cineva 
de aceste capete omenești, își zise el, desigur că O vor 
învinovăţi pe ea“. 

— Fiindcă ești atât de cuminte, trebuie să te 
răsplătesc, mormăi bătrâna. Ai un pic de răbdare și am 
să-ţi gătesc o supuşoară de care oO să-ți amintești toată 
viaţa. 

Vorbind astfel, baba fluieră iar. Veniră mai întâi O 
mulţime de cobai în veşminte omenești; în față purtau 
şorțuri de bucătărie, iar de cingătorile lor atârnau linguri 
de amestecat și cuțite de bucătărie: în urma lor ţopâiau în 
două labe o mulțime de veveriţe, cu șalvari turcești largi 
şi pe cap cu căciulițe verzi de catifea. Păreau să fie 
ajutoarele de bucătar, căci se cățără cu mare iuţeală pe 
pereţi și aduseră tigăi și crătiţi, ouă și unt, verdeţuri Și 
făină şi le așezară pe plită; în vremea asta, baba aluneca 
mereu cu papucii ei de nucă de cocos încoace și încolo 
Și băiatul văzu că-și dădea osteneala să-i gătească ceva 

un. 

Focul începu curând să duduie, tigaia prinse să 
sfârâie și să fumege, un miros plăcut se răspândi prin 
odaie, iar baba alerga în sus și în jos, cu veveriţele Şi CU 
cobaii după ea, vârându-și nasul ei lung în oală de câte 
ori trecea pe lângă piltă. 

În sfârşit, fiertura începu să clocotească, din oală se 
înălțară aburi, iar spuma dădu în foc. Atunci ea trase oala 

la o parte, umplu o ceașcă de argint cu supă și o puse în 
fața micului lacob. | 

— Așa, băiete, așa, zise ea, mănâncă supușoara și O 
să ai tot ce ţi-a plăcut atât de mult la mine. Ai să ajungi 
un bucătar priceput, ai să fii și tu cineva, dar buruiana 
nu, buruiana n-ai să o găsești niciodată. De ce n-a avut-o 
mama ta în coș? i 

Băiatul nu pricepea bine ce-i spunea și privea cu tot 
mai multă luare-aminte supa, care-i plăcea nespus. 
Maică-sa îi gătise multe bucate gustoase, dar nici una 
nu-i plăcuse atât de mult. Din supă se înălța un miros 
plăcut de verdețuri și de mirodenii; era în același timp și 
dulce, şi acrișoară, și foarte tare. 

În timp ce sorbea ultimele picături din minunata 
fiertură, cobaii aprinseră tămâie arabă, care se răspândi 
în nori albăstrui prin odaie; norii se îngroșară din ce în ce 
și se lăsară în jos. Mirosul de tămâie îl ameţi pe băiat; 
zadarnic îşi spunea că trebuie să se întoarcă la mama lui; 
cu cât se îndemna mai mult, cu atât îl cuprindea 
toropeala şi, în cele din urmă, adormi dus pe canapeaua 
bătrânei. 

Visă ceva ciudat. | se păru că baba îl dezbracă și îl 
înveleşte în piele de veveriță, că el începe să sară, să se 
cațăre ca o veveriță, că se plimbă cu celelalte veveriţe și 
cu cobaii, care erau niște făpturi foarte cuminţi și ` 
aşezate, şi că face cu ele slujbă la bătrână. La început fu 
folosit numai ca lustragiu, adică trebuia să ungă cu ulei 
nucile de cocos pe care baba le purta ca papuci, să ie 
frece până începeau să strălucească. Deoarece în casa 
părintească fusese adeseori pus la asemenea treburi, era 
îndemânatic; cam după un an — așa visă el mai departe 
— îi folosiră la treburi mai grele; împreună cu alte 
veverite trebuia să prindă firicelele de praf din soare, iar 
când se strângeau destule, să le cearnă prin cea mai fină 
sită de păr. 

Baba socotea că nu-i pe lume ceva mai bun ca 
firicelele de praf și, neputând să mestece bine din pricină 
că era știrbă, punea să i se facă pâine din firicelele de 
praf din soare. 

După încă un an fu mutat între slujitorii care 
strângeau apă de băut pentru bătrână. Să nu credeţi că 
pentru asta săpau vreun puț sau puneau un butoi în curte 
ca să curgă în el apă de ploaie; făceau ceva mult mai 
năstrușnic: veveriţele și lacob împreună cu ele trebuiau 
să culeagă roua de pe trandafiri cu ajutorul unor coji de 
alune: această rouă o bea bătrâna. Deoarece bea mult, 
„sacagiii“ trudeau din greu. 

După încă un an, fu pus la treburi casnice; avea 
însărcinarea să curețe podelele; cum acestea erau din 
sticlă, pe care se cunoștea orice boare, treaba nu era 
ușoară. Trebuia să frece cu peria și să-și lege cârpe de 
picioare, alunecând astfel prin odaie. 

Ìn al patrulea an fu mutat în sfârșit la bucătărie. 
Aceasta era o sjulbă de cinste, la care se ajungea după 
încercări îndelungate. lacob sluji acolo ca ucenic până ce 
ajunse meșter de prăjituri și căpătă o îndemânare și O 
iscusinţă atât de mari în tot ce privea gătitul bucatelor, 
încât se mira deseori de sine însuși; cele mai grele 
mâncăruri, plăcinte cu două sute de feluri de arome, supe 
din toate verdeţurile pământului, pe toate le învăță, pe 
toate se pricepea acum să le facă repede și bine. 

Trecuseră astfel vreo șapte ani de când se afla în 
slujba bătrânei, când, într-o zi, aceasta, scoțându-și 
papucii de cocos şi luând coșul şi toiagul ca să iasă în 
oraş, îi porunci să curețe un pui, să-l umple cu verdeţuri 
și să-l rumenească bine până se va întoarce ea. Băiatul îi 
îndeplini poruncile cu toată iscusinţa. Suci gâtul puiului, 
îl opări cu apă clocotită, îi smulse cu îndemânare penele, 
îl curăță de tuleie până ce pielea lui deveni netedă și 
moale, apoi îi scoase măruntaiele. După aceea se apucă 
să aleagă verdeţurile cu care avea să umple puiul. 

in cămara de verdeţuri zări de data aceasta un 
dulăpior în perete a cărui ușă era pe jumătate deschisă și 
pe care nu-l mai văzuse până atunci. Curios, se apropie 
să vadă ce se află înăuntru şi zări o mulţime de coșulețe 
din care ieşea un miros tare și plăcut. Deschise unul din 
coșuri și găsi în el nişte ierburi de O formă și culoare cu 
totul neobişnuite. Tulpina şi frunzele erau verzi-albastre 
şi aveau în vârf O floricică de un roșu-aprins, tivit cu 

galben; se uită gânditor la floare și apoi o mirosi. Mirosea 
tot atât de tare ca supa pe care i-o gătise bătrâna. 
Mireasma era însă atât de puternică, încât băiatul începu 
să strănute din ce în ce mai nestăvilit și, strănutând, se 
trezi în cele din urmă. 

Era culcat pe canapeaua bătrânei. Se uită uimit 
- împrejur. „Cât de adevărat pare visul! își spunea el. Aș fi 
putut jura că mă preschimbasem într-o netrebnică de 
veveriță, într-un semen al cobailor și al altor lighioane, ȘI 
apoi că ajunsesem un bucătar iscusit. Ce-o să mai râdă 
mama când am să-i povestesc! Dar n-are să se supere că 
am dormit într-o casă străină, în loc s-o ajut la piață? 

Cu acest gând se ridică, voind să plece; trupul îi 
înțepenise din pricina somnului, mai ales ceafa, căci nu-și 
putea mișca bine capul încoace și încolo; îi venea să râdă 
de el însuşi că era atât de ameţit de somn, încât, în 
fiecare clipă, fără să-și dea seama, ba se lovea cu nasul 
de un dulap, ba de un perete sau, când se întorcea 
repede, se izbea cu el de clanţa ușii. 

Veverițele şi cobaii alergau scâncind în jurul lui, ca și 
când ar fi vrut să-l petreacă; ajuns în prag, el îi pofti chiar 
s-o facă, fiind făpturi drăgălașe, dar ele fugiră înapoi în 
casă, pe cojile lor de nucă, și le auzi numai de departe 
vaietele. | 

Partea aceasta a orașului unde îl dusese bătrâna era 
destul de îndepărtată și lacob abia izbuti să se descurce 
prin ulicioarele înguste, unde oamenii începură să se 
îmbulizească spre a vedea, după cum i se păru lui, un 
pitic ce se arătase prin apropiere; pretutindeni auzi 
strigăte: - 

— Hei, ia priviţi ce pitic pocit! De unde o veni? Vai, 
ce nas lung are, și ce cap lipit de umeri, ce mâini urate, 
pământii! 

în alte ocazii ar fi vrut şi el să-l vadă, căci îi plăcea 
foarte mult să privească uriași, pitici și orice pocitanie 
ciudată: dar. acum trebuia să se grăbească ca să ajungă 
la maică-sa. 

Când ajunse în piaţă, îl cuprinse teama. Mama lui 
şedea încă acolo și mai avea destule fructe în coş — deci 
el nu dormise prea mult — dar de departe i se păru că 

era foarte mâhnită; nu mai îndemna trecătorii să 
cumpere, ci își sprijinea capul în mâini și, când el se 
apropie, i se păru că era mai palidă ca de obicei. Băiatul 
șovăi, neștiind ce să facă: în sfârşit, își luă inima în dinţi, 
se strecură prin spate, puse cu gingășie mâna pe brațul 
ei şi spuse: 

— Ce ai, mămico? Eşti supărată pe mine? 

Femeia se întoarse spre el, dar se dădu înapoi cu un 
țipăt de groază: 

— Ce vrei de la mine, pitic pocit? strigă ea. Hai, 
pleacă de-aici! Nu-mi plac asemenea glume prostești. 

— Ce-i cu tine, mamă? întrebă lacob speriat. 
Desigur, nu te simţi bine; de ce vrei să-ţi alungi fiul? 

— i-am mai spus, vezi-ţi de drum! răspunse Hanna 
mânioasă. De la mine nu vezi nici un ban pentru 
şolticăriile tale, stârpitură! 

— Într-adevăr, Dumnezeu i-a luat minţile! își spuse 
băiatul amărât, ca pentru sine. Cum să fac acum ca s-o 
duc acasă? Dragă mămico, fii înţelegătoare, uită-te. bine 
la mine! Sunt fiul tău, lacob al tău. 

— Gluma asta mi se pare prea deşucheată! strigă 
Hanna vecinei. la te uită, piticul ăsta urât stă aici, îmi 
gonește toți mușterii și-și bate joc de nenorocirea mea, 
zicând: «Eu sunt lacob, fiul tău.» Nerușşinatul! 

Atunci vecinele se sculară în picioare și începu să-l 
ocărască cum le venea mai bine — şi știți cât de straşnic 
se pricep precupeţele la asta — făcându-l cu ou Și cu 
oțet, strigându-i că-şi bate joc de nenorocirea bietei 
Hanna, al cărei frumos băiat fusese răpit acum șapte ani, 
și amenințându-l cu toatele că vor sări la el să-l zgârie, 
dacă n-o să plece de îndată. 

Sărmanul lacob nu știa ce să mai zică despre toate 
astea. După cum era încredinţat, în dimineața aceea 
fusese, ca de obicei, cu maică-sa în piață, o ajutase să 
aşeze fructele, apoi plecase cu baba acasă da ea, 
mâncase supă, dormise puțin, iar acum se înapoiase,; 
mama şi vecinele spuneau însă că între timp se 
scurseseră şapte ani şi îi strigau pitic pocit! Ce se 
întâmplase oare cu el? 

Când văzu că maică-sa nu vrea să mai ştie de el, 
ochii i se umplură de lacrimi și cobori strada amărât, spre 
dugheana unde, peste zi, tatăl său peticea încălțămintea. 

«Să văd, se gândi în sinea lui, dacă nici el nu mai 
vrea să știe de mine. Am să mă așez în prag și am să 
vorbesc cu el.» 

Când ajunse la dugheana cizmarului, se opri în prag 
și privi înăuntru. Meșterul lucra atât de zorit, încât nici 
nu-l văzu. Dar când își aruncă întâmplător ochii spre uşă, 
scăpă din mâini pantoful, aţa și sula și strigă îngrozit: 

— Pentru numele lui Dumnezeu, ce-i arătarea asta, 
ce-i pocitania asta? 

— Bună seara, meștere! zise băiatul, intrând în 
atelier. Cum o mai duci? | 

— Prost, prost, domnișorule, răspunse tatăl, spre 
mirarea lui lacob, părând că nu-l recunoaște nici el. Nu 
mă mai ajută mâinile. Sunt atât de singur, îmbătrânesc și 
totuși nu-mi dă mâna să-mi iau un ajutor. 

— Nu ai un fiu care să-ţi ajute din când în când la 
lucru? întrebă băiatul mai departe. 

— Am avut unul, îl chema lacob; acum ar fi fost un 
flăcău înalt și sprinten, și ar fi avut douăzeci de ani. El 
m-ar fi ajutat strașnic. De, așa mai ziceam și eu! De la 
doisprezece ani se dovedise harnic și îndemânatic, 
prinsese și ceva din meserie; era chipeș și plăcut în 
purtări; el mi-ar fi adus mușşterii atât de mulţi că n-aș mai 
fi peticit încălțări, ci aș fi făurit numai ghete noi! Dar așa 
se întâmplă în viaţă! 

— Şi unde ţi-e băiatul? întrebă lacob pe taică-su cu 
voce tremurătoare. | 

— Dumnezeu știe, răspunse acesta. Acum șapte ani, 
da, atât e de atunci, ne-a fost furat din piaţă. 

— Acum șapte ani! strigă lacob îngrozit. 

— Da, domnişorule, acum șapte ani! Imi amintesc ca 
astăzi cum a venit nevasta acasă, plângând Și 
văicărindu-se că l-a așteptat toată ziua să se înapoieze, 
că l-a căutat și a întrebat peste tot, dar nu l-a mai găsit. 
Eu am știut și am spus totdeauna că o să se întâmple 
ceva: lacob era un băiat chipeș, nimic de zis, iar 
nevastă-mea se mândrea cu el şi îi plăcea când oamenii îl 

lăudau. Adeseori îl trimitea cu zarzavaturi sau cu alte 
celea în case avute. Și nu făcea rău, căci era întotdeauna 
bine răsplătit. Dar eu îi spuneam mereu. «Ai grijă, orașul 
e mare, în el locuiesc mulți oameni răi, ai grijă de lacob!» 
Și așa cum am spus, aşa s-a întâmplat. O dată a venit în 
piață o femeie bătrână şi urâtă, s-a tocmit pentru fructe Și 
zarzavaturi şi, la urmă a cumpărat atâtea verze, încât nu 
le-a putut duce singură. Nevastă-mea, miloasă, a trimis 
băiatul s-o ajute. Și din clipa aceea nu l-am mai văzut. 

— Şi zici că de atunci au trecut șapte ani? 

— Şapte ani se împlinesc la primăvară. L-am căutat, 
am întrebat de el din casă în casă, şi fiindcă mulți îl 
cunoșteau pe drăgălașul copil şi-l îndrăgiseră, l-au căutat 
împreună cu noi, dar totul a fost în zadar. Nimeni n-ọO 
cunoştea pe femeia care cumpărase zarzavatul, doar O 
bătrână de nouăzeci de ani spunea că s-ar putea să fi 
fost zâna cea rea a buruienilor, care vine în oraş o dată 
la cincizeci de ani pentru fel şi fel de cumpărături. 

Astfel vorbi tatăl lui lacob, bătând în același timp 
zdravăn la pantof și trăgând sfoara cu amândouă mâinile. 

Băiatul pricepu încetul cu încetul ce se întâmplase cu 
el și anume câ nu visase, ci chiar trăise șapte ani la zâna 


curețe papuci din coji de nucă de cocos și să lustruiască 
pardoseala de sticlă a unei odăi?! Invăţase de la cobai 
toate tainele bucătăriei?! 

Rămase aşa o bună bucată de vreme, gândindu-se la 
soarta sa; în cele din urmă, tatăl său îl întrebă: 

— Doriţi poate să vă lucrez ceva, domnișorule? O 
pereche de pantofi noi cumva? Sau, adăugă el zâmbind, 
o îmbrăcăminte pentru nas, poate? 

— Ce-ai cu nasul meu? întrebă lacob. Ce nevoie am 
de o îmbrăcăminte pentru el? | 

— Ei, răspunse cizmarul, fiecare cum crede, dar 
trebuie să-ţi spun: dacă aș avea un nas atât de urât, mi-aș 
face o îmbrăcăminte din piele trandafirie și lucioasă. 
Priveşte bucata asta de piele! Ce frumoasă e! E adevărat 
că ţi-ar trebui un cot cel puţin, dar ţi-ar apăra bine nasul, 

domnișorule; nu te-ai mai lovi de orice ușcior, de orice 
trăsură de care ai vrea să te ferești. 

Tânărul înlemni de spaimă; își pipăi nasul: era gros și 
lung de două palme! Așadar, astfel îl sluţise baba; de 
aceea nu-l recunoscuse mamă-sa, de aceea i se spunea 
pitic pocit! 

— Meștere! se adresă el cizmarului, aproape 
plângând. N-ai vreo oglindă la îndemână, ca să mă pot 
privi? 

— Domnişorule, răspunse tată-său cu gravitate, n-ai 
un chip cu care să te poţi mândri și n-ai de ce să te uiţi 
în fiece clipă în oglindă. Asta-i un obicei caraghios; 
dezvață-te de el. 

— Vai, lasă-mă să mă uit în oglindă! strigă băiatul. 
Nu din fudulie, fii sigur. 

— Nu-mi mai bate capul, că n-am nici o oglindă; 
nevasta are o oglinjoară, dar nu știu unde o pune. Dacă 
vrei să te vezi totuși în oglindă, uite, peste drum stă 
Urban, bărbierul; el are o oglindă, de două ori cât capul 
dumitale; acolo poți să te priveşti cât vrei. Și acum, bună 
Ziua! | 

Vorbind astfel, tatăl îl scoase ușurel din prăvălie, 
închise ușa în urma lui și se așeză din nou la lucru. 

indurerat, tânărul se duse peste drum, la Urban 
bărbierul pe care-l cunoștea de mult. 

— Bună dimineaţa, Urban, îi spuse el. Am venit să te 
rog ceva. Fii bun și lasă-mă să mă uit puţin în oglinda 
dumitale. 

— Poftim, cu plăcere! strigă bărbierul râzând, iar 
mușterii săi, cărora trebuia să le radă barba, începură să 
râdă în hohote şi ei. Eşti o mândreţe de băiat: subţire și 
gingaș, cu gâtișor ca de lebădă, cu mânuţe de prinţesă și 
cu năsucul cârn, nici că se află altul mai frumos! Ești tare 
mândru de el, desigur: hai, uită-te cât poftești! Nu vreau 
să se spună despre mine că din pizmă nu te-am lăsat să 
te uiţi în oglinda mea! 

La vorbele bărbierului, frizeria răsună în hohote de 
ras. 

Între timp, tânărul se apropie de oglindă și se privi. 
Ochii i se umplură de lacrimi: 

«Da, scumpă mamă, aşa, într-adevăr, n-ai putut să-l 
recunoști pe lacob al tău, își spuse el în gând. Nu astfel 
arăta el în zilele fericite când te mândreai cu el în faţa 
oamenilor!» 

Avea niște ochi mici ca de porc, iar nasul uriaș îi 
atârna peste gură până la bărbie; gât părea că nu are 

deloc, căci capul era înfipt adânc între umeri şi când îl 
mişca la dreapta sau la stânga, simţea că-l doare râu; era 
tot atât de înalt ca și acum şapte ani, când avusese 
doisprezece ani — dar între doisprezece și douăzeci de 
ani, în loc să crească în înălțime ca toți oamenii, el 
crescuse în lăţime; spatele și pieptul i se lăţiseră, arătând 
ca un sac mic, dar bine îndesat; trupul lui greoi se 
sprijinea pe nişte picioruşe slabe, ce păreau. 
neputincioase să susțină atâta greutate; în schimb, cu 
atât mai lungi îi erau braţele ce atârnau de-a lungul 
trupului; erau la fel de lungi ca și ale unui om în toată 
firea; mâinile îi erau butucănoase și pământii, iar degetele 
lungi ca fusele, și când le întindea putea atinge pământul 
fără să se aplece. Astfel arăta acum lacob; el era acest 
pitic. slut. 

iși aminti de dimineața aceea când bătrâna se 
apropiase de coșurile mamei sale. Toate cele de care-și . 
bătuse joc atunci — nasul lung, degetele urâte — le avea 
şi el acum; numai gâtul deșirat și tremurător al babei nu-l 
avea. 

— Ei, prinţișorule, te-ai uitat destul? întrebă 
bărbierul, care se apropiase de el și-l privea râzând. 
într-adevăr, să vrei să visezi asemenea arătare 
caraghioasă și n-ai putea. Hei, flăcăiașule, iată ce părere 
am eu: în frizeria mea intră destui mușşterii, dar în ultimul 
timp nu atâţia câţi aș dori eu. Asta, fiindcă vecinul meu, 
bărbierul Spumă, a adus nu ştiu de unde un uriaş care 
atrage mușteriii. Ei bine, un uriaș nu-i lucru mare, un 
omuleț ca tine e însă altceva. Intră la mine în slujbă, 
piciule; o să ai casă, masă, simbrie, îmbrăcăminte, de 
toate: pentru asta, te aşezi dimineaţa în faţa ușii, chemi 
oamenii înăuntru, îmi faci clăbucul și pui mușşteriilor 
șervetul la gât! Fii sigur c-o să ne înțelegem bine 
amândoi. O să am mai mulţi mușterii decât cel cu uriașul, 
și toți, cu plăcere, or să-ţi dea un bacșiș. 


- 

Tânărul se mânie în sinea sa auzind acea propunere 
de a sluji drept momeală la un bărbier. Dar oare nu 
trebuia el să îndure batjocura cu răbdare? De aceea, 
foarte liniştit, îi spuse bărbierului că nu avea timp pentru 
astfel de îndeletniciri și-și văzu de drum. 

Dacă femeia cea rea îi sluțise trupul, nu avusese nici 
o putere asupra minţii sale; lacob își dădea prea bine 
seama că nu mai gândea și simţea ca acum șapte ani; în 
acest răstimp se făcuse mai deștept, mai înţelegător; 
nu-și căina frumusețea pierdută, nici trupul hâd; îl 
mâhnea numai faptul că fusese gonit de la ușa tatălui său 
ca un câine de pripas. De aceea hotărî să mai facă o 
încercare la maică-sa. | i 

Ajuns în piață, se apropie de ea și o rugă să-l asculte 
liniştită. Îi aminti de ziua când plecase cu bătrâna, îi vorbi 
de toate întâmplările copilăriei sale, îi povesti apoi cum 
slujise șapte ani la o iazmă, ca veveriţă, și cum l-a sluțit 
că-și bătuse atunci joc de ea. 

Nevasta cizmarului nu mai știa ce să creadă. Toate 
amintirile din copilărie pe care i le povestise se potriveau, 
dar când îi spuse că a fost veveriță timp de șapte ani, 
strigă: 

— Nu se poate, nu există iazme! 

Și când îl privea, îi era silă de pocitania de pitic și 
nu-i venea să creadă ca putea fi feciorul ei. 

in şfârşit, socoti că cel mai bun lucru era să 
vorbească cu bărbatul ei despre toate acestea. iși strânse 
coșurile și îl pofti să vină cu ea. Astfel ajunseră la 
dugheana cizmarului. 

— la ascultă, îi zise acestuia, dumnealui spune că e 
lacob, fiul nostru pierdut. Mi-a povestit cum a fost furat 
acum șapte ani și cum a fost vrăjit de o iazmă. 

— Aşa? o întrerupse cizmarul mânios. Ţi-a istorisit el 
asta? Stai tu, pişicherule! Eu i-am povestit despre toate 
acum un ceas şi a alergat la tine să te înșele! Zici că ești 
_vrăjit, băiețaș? Stai că dezleg eu vraja! 

Și luând o legătură de curele pe care tocmai le 
tăiase, se repezi la băiat și începu să-l croiască pe 
spinare și peste braţele cele lungi, încât acesta izbucni în 
tipete de durere și o luă la fugă, plângând. 

În acel oraș, ca pretutindeni, erau puţine suflete 
miloase care să vină în ajutor unui nenorocit, care mai 
era și slut pe deasupra. Și, astfel, nefericitul pitic răbdă 
toată ziua de foame și de sete, iar seara fu nevoit să se 
aciueze pe treptele tari și reci ale unei biserici. 

Dar când razele soarelui îl treziră a doua zi 
dimineaţa, el chibzui cum “să-și câștige pâinea, căci 
taică-său şi maică-sa îl alungaseră. Era prea mândru ca 
să slujească drept momeală la un bărbier, nu voia să fie 
privit ca un caraghios pentru bani; dar de ce să se 
apuce? Atunci își aminti că, sub înfățișarea de veveriţă, 
învățase să gătească foarte bine: credea pe drept cuvânt 
că putea întrece mulţi bucătari; se hotărî deci să-și 
folosească cunoștințele. 

De aceea, de îndată ce străzile prinseră viață și ziua 
de muncă începu, el intră mai întâi în biserică și-și făcu 
rugăciunea de dimineaţă, apoi o porni la drum. Prinţul, 
stăpânitorul acelei țări, era un mâncăcios bine cunoscut 
şi un iubitor de ospeţe, căruia îi plăceau bucatele alese; 
drept care își aducea bucătarii din toate colţurile lumii. 

Tânărul se îndreptă spre castelul lui. Când ajunse la 
poarta dinafară, - paznicii îl întrebară ce dorește ȘI 
începură să-l ia în bătaie de joc; el însă întrebă de 
mai-marele bucătarilor. Ei se porniră pe râs și-l 
conduseră în curte; pe unde trecea, slujitorii se opreau, 
se uitau după el, râdeau şi porneau în urma lui, așa încât, 
încetul cu încetul, se strânse un alai mare de slujitori de 
toate felurile care se îndreptau spre scările palatului: 
grăjdarii zvârliră ţesalele, ștafetele veniră în goană, cei ce 


. w 


băteau covoarele se oprra — toți se îmbrânceau ȘI 
dădeau fuga; se stârni o învălmășeală, de parcă dușmanul 
s-ar fi aflat în faţa porţilor, iar văzduhul vui de strigăte: 

— Un pitic, un pitic! Aţi văzut piticul? 

Atunci se ivi în ușă supraveghetorul palatului, 
mânios, cu un gârbaci uriaș în mână: 

— Hei, blestemaţilor, de ce faceţi atâta gălăgie? Nu 
ştiţi că stăpânul doarme încă? 

Vorbind astfel, el roti gârbaciul prin aer și-l lăsă să 
cadă cu putere pe spinările unor grăjdari și paznici. 

— Stăpâne, strigară'ei, nu vezi? Aducem un pitic, un 
pitic cum nu s-a mai văzut! 

Dând cu ochii de prichindel, supraveghetorul 
palatului își stăpâni cu greu râsul, temându-se ca nu 
: cumva, tâzând, să-și piardă fala. De aceea îi goni pe toți - 
cu biciul, îl chemă pe pitic înăuntru și-l întrebă ce 
dorește. Când-auzi că vrea să vorbească cu mai-marele . 
bucătarilor, zise: 

— Nu, fiule; la mine, la supraveghetorul casei, 
trebuie să vii. Vrei să te faci măscăriciul prințului, nu-i 
așa? 
— Nu, domnule, răspunse piticul. Sunt un bucătar 
priceput și cunosc fel de fel de mâncăruri alese; 
duceți-mă la .mai-marele bucătarilor, poate o avea nevoie 
de mine. 3 

— Fie după voia ta, mititelule. Intre noi fie vorba, eşti 
un băietan fără minte. La bucătărie! Ca măscărici n-ai 
munci mai nimic: ai mânca, ai bea după pofta inimii și ai 
căpăta haine frumoase: Dar hai să vedem dacă te pricepi 
atât de bine la gătit ca să fii bucătarul prințului; iar ca 
ajutor de bucătar ar fi păcat să-ți pierzi vremea. 

Cu aceste cuvinte, supraveghetorul palatului îl luă de 
mână și-l duse spre încăperile mai-marelui bucătarilor. 

— Cinstite domn, spuse acestuia piticul și făcu o 
plecăciune atât de adâncă, încât atinse covorul cu nasul, 
nu aveţi nevoie de un bucătar iscusit? 

Meşterul bucătar îl privi din cap până în picioare, 
apoi izbucni în râs. 

— Cum? strigă el. Tu, bucătar? Crezi că aici sunt 
plite atât de joase ca să te poți tu uita pe ele chiar dacă 
te-ai ridica în vârful picioarelor și ţi-ai întinde capul dintre 
umeri? Măi mititelule! Cine te-a trimis la mine ca să te 
faci bucătar şi-a bătut joc de tine.. 

Astfel vorbi mai-marele bucătarilor râzând, și 
împreună cu el râseră supraveghetorul palatului și toți 
slujitorii ce se aflau în încăpere. 

Piticul însă nu se dădu bătut. 

— Ce preț are un ou sau două, puțin sirop și vin, 
făină și mirodenii într-o casă unde ele se află din belșug? 
zise el. Porunciţi-mi să vă prepar ceva să vă lingeţi pe 

degete, făceţi-mi rost de cele ce-mi trebuie şi am sā 
pregătesc totul repede în faţa dumneavoastră. Parcă văd 
că o să spuneți: „Strașnic bucătar!” 

Așa glăsui tânărul şi tare ciudat îi mai strâluceau 
ochişorii, iar nasul lung i se pălăbănea încoace şi încolo 
şi își mişca degetele subțiri în timp ce vorbea. 

— Fie! strigă meșterul bucătar și-l luă pe 
supraveghetor de braţ. Fie, de dragul unei glume, să 
mergem la bucătărie. 

Trecură prin mai multe săli şi coridoare şi ajunseră în 
sfârșit la bucătărie. 

Aceasta era O clădire înaltă și largă, foarte frumos 
orânduită; focul ardea neîncetat în douăzeci de cuptoare, 
printre care curgea un pârâiaș limpede, în ale cărui ape 
_zburdau pești, merindele ce trebuiau să fie tot timpul la 


îndemână se aflau aşezate în dulapuri de marmură şi 
lemn scump, iar la dreapta și la stânga se înșirau zece 
săli în care găseai tot ce era mai bun și mai gustos în 
toate țările, începând cu Țara francilor şi până în țara lui 
Soare-Răsare. Ajutoarele alergau în toate părțile, 
mânuind cazane și crătiţi, polonice şi furculițe; când intră 
mai-marele lor în bucătărie, toți rămaseră nemișcaţi; se 
auzea numai pârâitul focului și susurul apei. 

— Ce-a poruncit măria-sa astăzi, pentru gustarea de 
dimineață? întrebă mai-marele pe cel dintâi bucatar, un 
om în vârstă. | | 

— Stăpâne, a binevoit să ceară supă daneză Și 
perișoare roşii de Hamburg. 

— Bine, zise mai-marele bucătarilor. Ai auzit ce 
doreşte stăpânul să mănânce? Te încumeţi să gătești aste 
bucate greu de făcut? Perişoarele n-o să le izbutești în 
nici un caz; felul în care se fac e secret. 

— Nimic mai ușor, răspunse piticul, spre uimirea 
tuturor, căci gătise deseori aceste bucate când era 
veveriţă. Nimic mai ușor! Pentru supă să mi se dea cutare 
şi cutare ierburi, mirodenii, untură de mistreţ, rădăcini și 
ouă; iar pentru perișoare, cutare și cutare, zise el mai 
încet ca să-l audă numai mai-marele și cel dintâi bucătar, 
pentru perişoare îmi trebuie patru feluri de carne, puţin 

vin, untură de rață, ghimber și o anumită buruiană ce se 
numește alinarea-stomacului. 

— Ei, pe sfântul Benedict! La ce vrăjitor ai învăţat? 
strigă bucătarul uimit. Ai spus totul întocmai, iar despre 
buruiana alinarea-stomacului n-am știut nici noi; da, asta 
are să facă perișoarele și mai gustoase. Eşti o minune de 
bucătar! 

— Asta n-aş: fi crezut-o, spuse mai-marele 
bucătarilor. Dar să-l lăsăm să încerce. Daţi-i ce-a cerut, 
vase şi de toate, și lăsaţi-l să pregătească mâncarea. 

'Porunca se îndeplini şi totul fu pregătit pe plită; dar 

iată că piticul abia de ajungea cu nasul până la plita. De 
aceea fură puse alături câteva scaune, deasupra lor o 
lespede de marmură, iar mica făptură fu poftită să-și 
înceapă treaba. 
În jur, într-un cerc mare, stăteau bucătarii, ajutoarele 
de bucătar, rândașii şi tot felul de slugi, privind și 
minunându-se cât de repede și de ușor i se mișcau 
mâinile, cât de curat şi de frumos pregătește totul. 


Când fu gata cu toate, porunci să se pună cratiţele 
pe foc şi să fie lăsate să fiarbă până va striga el; apoi 
începu să numere: unu, doi, trei. și-așa mai departe, și 
când numără până la cinci sute, strigă: „Gata!“ Cratiţele 
fură scoase, iar tânărul pofti pe meșterul bucătar să 
guște. | 

Al doilea bucătar porunci unui ajutor să-i aducă 
o lingură de aur, o clăti în apă și o întinse mai-marelui 
său, care se apropie cu o față gravă de plită, luă din 
mâncăruri, gustă, închise ochii, plescăi de plăcere 
Și zise: | | 

— Minunat, pe viața măriei sale, minunat! Nu vrei să 
iei și dumneata o lingură, supraveghetorule? 

Acesta făcu o plecăciune, luă lingura, gustă și nu mai 
putu de plăcere” și de bucurie: 

— Cu toată prețuirea ce o am pentru iscusinţa 
dumitale, dragă meştere, care ești un bucătar priceput, 
sunt totuși încredințat că n-ai fi putut face atât de bine 
- nici supa, nici perișoarele de Hamburg. 

După el gustă și bucătarul al doilea. Acesta îi strânse 
piticului mâna cu toată cinstirea și spuse: 


BASME 133 


— Mititelule, ești un meșter desăvârșit; într-adevăr, 
buruiana alinarea-stomacului a dat mâncării un gust cu 
totul deosebit. a 

în aceeaşi clipă intră în bucătărie un slujitor al 
prinţului și spuse că stăpânul cere masa. 

Mâncărurile fură așezate pe tăvi de argint și duse - 
prinţului; mai-marele bucătarilor q luă însă pe pitic în 
odaia sa ca să stea de vorbă cu el. Dar abia trecu 
jumătate din timpul trebuincios ca să spui „Tatăl nostru“ 
(aceasta este O rugăciune a ghiaurilor, O, stăpâne, și nu 
ține nici pe departe cât rugăciunea credincioşilor), că 
veni un slujitor și-l chemă pe mai-marele bucătarilor la 
stăpânul său. Acesta își puse repede veșmintele de 
sărbătoare și plecă cu slujitorul. | 

Prinţul era foarte vesel. Mâncase tot ce fusese pe 
tăvile de argint, iar când meșterul intră, tocmai îşi ștergea 


— Ascultă, meștere, spuse el, până acum am fost 
întotdeauna foarte mulțumit de bucătarii tăi; dar, ia 
spune-mi, cine a gătit azi? De când stau pe tronul 
strămoşilor mei, n-am gustat o mâncare atât de minunată! 
Spune-mi cum se numeşte bucătarul şi am să-i dăruiesc 
câţiva galbeni. 

— Stăpâne, e oO poveste ciudată, răspunse 
mai-marele bucătarilor, şi-i povesti cele petrecute de 
dimineaţă; cum sosise un pitic care voia neapărat să intre 
în slujbă ca bucătar şi cum se petrecuseră lucrurile. 

Prinţul se miră foarte, chemă pe pitic în fața lui și-l 
întrebă cine e și de unde vine. Bietul lacob nu putu să-i 
spună, desigur, că era vrăjit și că slujise mai înainte ca 
vâveriţă. Totuși rosti adevărul când povesti că rămăsese 
orfan şi că învățase la o bătrână. 

Prințul nu întrebă mai mult și privi vesel înfățișarea 
ciudată a noului său bucătar. | 

— Dacă vrei să rămâi la mine, zise el, am să-ţi dau 
cincizeci de galbeni pe an, un veșmânt de sărbătoare și 
_două rânduri de purtare. Pentru asta însă trebuie să-mi 
pregătești tu însuţi, zilnic, gustarea de dimineaţă, să 
poruncești cum să se gătească masa de prânz, şi, 

îndeobște, să-mi supraveghezi bucătăria. Deoarece 
fiecare slujitor din palatul meu capătă un nume de la 
mine, ai să te numești de acum încolo Nas-Lung și ai să 
îndeplineşti slujba de ajutor al mai-marelui bucătar. 

Piticul Nas-Lung căzu în genunchi la picioarele 
puternicului prinț al francilor, îi sărută tălpile și făgădui 
să-l slujească cu credinţă. 

Astfel, tânărul își găsise un adăpost și-și făcea 
datoria cu cinste. Se poate spune că prinţul era alt om de 
când se afla în casa lui piticul Nas-Lung. Inainte vreme el 
obișnuia să arunce în capul bucătarilor castroanele și 
tăvile ce i se aduceau; însuși mai-marelui bucătarilor îi 
zvârlise o dată o pulpă friptă de vițel, care nu era destul 
de fragedă, lovindu-l atât de tare în cap, încât acesta 
căzuse grămadă și trebuise să stea trei zile în pat. E 
adevărat că prinţul dregea cu câţiva pumni de galbeni 
ceea ce făcea la mânie, dar, cu toate acestea, nici un 
bucătar nu se apropiase cu bucatele de el fără să tremure 
și să se teamă. De când sosise piticul la palat, totul parcă 
se schimbase ca prin farmec. Prinţul mânca acum de 
cinci, în-loc de trei ori pe zi, desfătându-se cu iscusinţa 
celui mai mititel slujitor al lui, și pe chipul său nu se citea 
niciodată nemulțumirea. Nu, el găsea totul nou, minunat, 
era vesel și binevoitor și se îngrășa pe zi ce trecea. 

Deseori, în timpul mesei, poruncea să vină 
mai-marele bucătarilor şi piticul Nas-Lung, îi așeza pe 
unul la dreapta, şi pe altul la stânga sa, și le vâra în gură, 
cu mâna lui, câte o îmbucătură din gustoasele mâncăruri, 
bunăvoință pe care amândoi știau s-o prețuiască. 

Piticului i se dusese faima în tot orașul. Oamenii se 
rugau de mai-marele bucătarilor să-i lase să-l vadă pe 
pitic gătind, iar unii dintre bărbaţii de vază dobândiseră 
învoirea prințului ca slujitorii lor să înveţe să gătească de 
la pitic, ceea ce îi aducea acestuia un câștig frumos, căci 
fiecare plătea zilnic câte o jumătate de galben. Şi pentru 
ca ceilalți bucătari să-i rămână prieteni și să nu-l 
pizmuiască, piticul. Nas-Lung le dădea lor banii pe care-i 
câștiga de la cei pe care-i învățase să gătească. 

Astfel trăi Nas-Lung aproape doi ani în belşug și 
cinste, și numai gândul la părinţii lui îl mâhnea. Astfel trăi 

el și nimic de seamă nu se întâmplă, până când, într-o 
bună zi, iată că se petrecu ceva. 

Piticul Nas-Lung era foarte ager și priceput la 
cumpărături. De aceea, de câte ori avea vreme, se ducea 
singur la piață ca să cumpere păsări și fructe. Într-o 
dimineaţă se duse la târgul de păsări ca să caute niște 
gâște mari și grase, așa cum îi plăceau.'stăpânului său. 
„Se plimbă cercetător de câteva ori în sus şi în jos. 
Ivirea lui, acolo, departe de a stârni râsul şi batjocura, îi 
aducea prețuirea tuturor, toți știind că e vestitul bucătar 
al prinţului, fiecare gâscăreasă fiind fericită când îl vedea 
îndreptându-se spre ea. 

Deodată, Nas-Lung zări la capătul unui șir de tarabe, 
într-un colț, o femeie care avea gâște de vânzare,. dar 
nu-și lăuda marfa ca celelalte și nu ademenea mușterii. 
Se apropie de ea, măsură din ochi și cântări gâștele. Erau 
tocmai așa cum dorea el; cumpără trei gâște împreună cu 
coteţul lor, îl ridică pe umerii lui laţi și făcu cale întoarsă. 

| se păru deodată -ciudat că numai două gâște 
gâgâiau și ţipau, așa cum fac gâștele obişnuite; cea de-a 
treia însă stătea liniştită și tăcută, dar ofta şi suspina ca 
un om. 

: — Trebuie să fie bolnavă, spuse el, să mă grăbesc 
s-o tai și s-o gătesc. | 
Dar gâsca răspunse limpede și cu glas tare: 


— De mă atingi cumva, 
Eu te voi mușca. 
Gâtul de-mi vei tăia, 
A In groapă te voi băga. 
Inspâimânţat, piticul Nas-Lung lăsă cotețul jos, iar 
gâsca îl privi cu ochii ei frumoși și deștepți şi oftă. 
— Ei, drace! strigă  Nas-Lung. Poţi să vorbeşti, 
domnișoara gâscă? Asta n-aş fi crezut-o. Ei, nu-ţi fie 
frică! Știu ce-i viața și n-am să omor o pasăre atât de 
deosebită. Dar fac prinsoare că n-ai fost totdeauna ceea 
ce ești acum. Şi eu am fost odată o veveriță dispreţuită. 
— Ai dreptate, răspunse gâsca, nu m-am născut cu 
această înfățișare rușinoasă. Vai, la leagănul meu nu mi 
s-a spus că Mimi, fiica marelui Wetterbock, va fi ucisă în 
bucătăria unui prinţ! 

— Liniştește-te, dragă domnișoară Mimi, o îmbărbătă 
piticul. Pe cuvântul meu de cinste și de ajutor de meșter 
bucătar al luminăţiei sale că nimeni nu se va atinge de 
dumneata. Am să-ţi fac un coteţ chiar în încăperile mele, 
o să ai ce mânca pe săturate, iar când n-o să am treabă, 
am să stau de vorbă cu dumneata. Celorialţi slujitori din 
bucătărie am să le spun că vreau să te îngraș pentru prinț 
cu ierburi rare şi, de îndată ce se ivește prilejul, îți dau 
drumul. 

Gâsca îi mulțumi cu lacrimi în ochi, iar piticul făcu 
așa cum făgăduise — tăie celelalte două gâște, iar pentru 
Mimi făcu un coteț separat, spunând că vrea s-o 
pregătească pentru prinţ într-un fel cu totul deosebit. De 
asemenea, nu-i dădu hrana obișnuită pentru gâște, ci 
prăjituri și dulciuri. Ori de câte ori avea timp, se ducea să 
stea de vorbă cu ea și s-o mângâie. iși povestiră unul 
altuia ceea ce li se întâmplase și astfel piticul află că 
gâsca era fiica vrăjitorului Wetterbock, care trăia pe 
insula Gotland. Acesta se certase cu o zână bătrână şi 
rea, care-l învinsese prin uneltiri şi înșelăciuni; drept 
răzbunare, zâna o prefăcuse în gâscă și o dusese până 
aici, atât de departe. 

După ce piticul Nas-Lung povesti și el prin ce 
trecuse, Mimi îi spuse: 

— Mă pricep eu la de-alde astea. Ne-a arătat nouă 
tata, mie și surorii mele, unele lucruri, atât cât putea să 
ne dezvăluie. Cât despre cearta din fața coșurilor cu 
verdețuri, felul în care te-ai prefăcut în veveriţă îndată ce 
ai mirosit o buruiană, precum şi unele din vorbele 
bătrânei, pe care mi le-ai spus, îmi dovegesc că ai fost 
vrăjit cu ierburi; deci, dacă ai să găsești buruiana la care 
s-a gândit bătrâna când te-a vrăjit, ai să fii dezlegat. 

Slabă mângâiere pentru tânăr, căci unde să găsească 
el acea buruiană? Totuşi el mulţumi și mai prinse puţină 
inimă. 

În timpul acesta, prințul primi ca oaspete pe un 
stăpânitor vecin, prietenul său. El îl chemă pe piticul 
Nas-Lung în faţa lui și îi spuse: 

— A venit vremea să-mi arăţi dacă-mi slujești cu 
credinţă și dacă ești iscusit. în meșteșugul tău. Acest 

stăpânitor care-i acum oaspetele meu este acela care, 
precum se știe, în afară de mine, e deprins să mănânce 
din cele mai alese bucate; este un mare cunoscător în ale 
bucătăriei și un om înţelept. Ai grijă deci ca bucatele să 
fie zilnic în așa fel, încât să-l uimească tot mai mult. În 
același timp, dacă nu vrei să-ți pierzi prețuirea mea, atâta 
timp cât e aici, să nu faci de două ori același fel de 
mâncare. Pentru aceasta, vistiernicul meu o să-ți dea tot 
ce-ţi trebuie. Dacă e nevoie să prăjeşti chiar aur și 
diamante în untură, fă-o! Mai bine să rămân sărac decât 
să roșesc în fața oaspetelui. 

Astfel vorbi prinţul. lar piticul îi răspunse, făcând o 
plecăciune după cum se cuvine: 

— Fie precum spui, stăpâne! Cu voia lui Dumnezeu am 
să fac totul în așa fel, încât prinţul să rămână multumit. 

De data asta, micul bucătar căută să dea întreaga 
măsură a iscusinței sale. Nu precupeți banii stăpânului 
său, dar și mai puţin puterile lui. Căci putea fi văzut toată 
ziua învăluit într-un nor de aburi, lângă foc, iar glasul lui 
răsuna fără încetare prin bucătărie, deoarece el poruncea 
ca mai mare peste slujitorii bucătăriei și peste bucătarii 
mai mici. 

«Ehei! își spunea el. Aș putea face și eu ca însoțitorii 
de cămile din Alep, care stârnesc strașnică poftă de 
mâncare călătorilor, povestindu-le câte-n lună și-n stele 
despre mese îmbelșugate. Inșiră câte un ceas întreg 
felurile de mâncare ce s-au servit la acele mese, până ce 
ascultătorii simt că li se face foame și, fără voia lor, îşi 
scot merindele, întinzând o masă pe care o împart darnici 
cu însoțitorii cămilelor; dar eu n-am să fac așa!» 

Prinţul cel străin se afla de paisprezece zile în ospeție 
și se simțea foarte bine, minunat de bine. Mâncau în 
fiecare zi nu mai puțin de cinci ori, iar prințul era 
mulțumit de măiestria piticului său, căci vedea plăcerea 
întipărită pe chipul. oaspetelui. In a cincisprezecea zi, 
însă, prințul îl chemă pe pitic la masă și-l înfățișă 
oaspetelui său, pe care-l întrebă dacă era mulțumit de 
pitic. 

— Eşti un mare meșter, răspunse prinţul cel străin, 
știi ce înseamnă o mâncare bună. De când sunt aici, n-ai 

gătit de două ori aceleași bucate și le-ai făcut pe toate cu 
multă măiestrie. Dar, spune-mi, de ce nu faci, în sfârșit, 
bunătatea bunătăţilor, plăcinta crăiasâ? 

Piticul se sperie, căci nu auzise niciodată de această 
crăiasă a plăcintelor; dar se linişti și răspunse: 

— O, stăpâne! Nădăjduiam că chipul tău are să mai 
lumineze multă vreme acest lăcaș; de aceea am lăsat mai 
la urmă bunătatea asta. Căci cu ce putea să-ți ureze 
drum. bun bucătarul în ziua despărțirii, decât cu crăiasa 
plăcintelor? i 

— Așa? răspunse stăpânul său râzând. In ceea ce mă 
priveşte pe mine, ai vrut s-aștepţi, desigur, până la 
moartea mea, ca să-mi urezi drum bun atunci? Căci nici 
mie nu mi-ai făcut niciodată această plăcintă. 
Gândeşte-te dar să-mi urezi altceva la despărţire și mâine 
adu la masă această plăcintă. . 

— Fie precum ai spus, stăpâne! răspunse piticul și 
plecă. i 

Dar nu plecă bucuros. Pentru el sosise ziua rușinii și 
a nenorocirii. Nu știa cum să facă plăcinta. De aceea se 
duse în camera sa, plângându-și soarta. Atunci gâsca 
Mimi, care avea voie să umble prin cameră, se apropie de 
el și-l întrebă cate este cauza suferinţei sale. 

— Şterge-ţi lacrimile! îi spuse ea când auzi de 
plăcinta crăiasă. Bunătatea aceasta se afla deseori pe 
masa tatălui meu și știu oarecum de ce-i nevoie pentru a 
o face; iei cutare şi cutare, pui atât şi atât, și chiar dacă 
n-o să aibă tot ce trebuie, boierii n-or să fie prea 
năzuroșşi. | | 

Așa vorbi Mimi. 

Piticul sări în sus de bucurie, binecuvântată ziua 
când cumpărase gâsca și se. apucă să pregătească 
plăcinta crăiasă. Făcu mai întâi puţină, de încercare, şi O 
găsi nespus de bună, iar mai-marele bucătarilor, căruia îi 
dădu să guste, îi lăudă din nou priceperea. 

A doua zi, piticul pregăti plăcinta într-o tavă mai 
mare şi o împodobi cu coroniţe de flori. Imbrăcând cea 
mai frumoasă haină de sărbătoare, se duse și el în 
sufragerie. Când intră; slujitorul care servea la masă 
tocmai era pe cale să taie plăcinta și s-o întindă 

stăpânului și oaspetelui acestuia, pe o lopăţică de argint. 
Prințul mușcă cu poftă din ea, ridică ochii în tavan şi, 
după ce înghiţi, spuse: 

— A-a-a, pe drept cuvânt se numește crăiasa 
plăcintelor; dar și piticul meu este craiul tuturor 
bucătarilor, nu-i așa, dragă prietene? 

Oaspetele luă câteva bucățele, le gustă, le cercetă cu 
luare aminte și zâmbi diprețuitor și tainic: 

— A făcut-o destul de bine, răspunse el împingând 
farfuria înapoi, dar nu e chiar crăiasa; era de așteptat! 

Atunci prințul încruntă sprâncenele mânios şi se 
învăpăie de rușine. -~ | 

— Pitic ticălos! strigă el. Cum îndrăznești să faci o 
asemenea ocară stăpânului tău? Să poruncesc oare să ţi 
se taie capul tău cel mare, drept pedeapsă că ai gătit 
prost? 

— Vai, stăpâne! Pentru numele lui Dumnezeu! Am 
făcut plăcinta după toată rânduiala; sunt sigur că nu-i 
lipsește nimic! spuse piticul tremurând. 

— Minţi, băiete! răspunse prinţul și-l lovi cu piciorul. 
Dacă ar fi așa, oaspetele meu n-ar spune că-i lipsește 
ceva. Am să te toc și am să pun să te fac pe tine plăcintă! 

— Fie-vă milă! strigă tânărul şi, târându-se în 
genunchi spre oaspete, îi îmbrăţişă picioarele. Spuneţi-mi 
ce-i lipsește plăcintei de nu vă place? Nu mă lăsaţi să 
pier din pricina unui pumn de carne şi făină! 

— Asta n-o să-ţi foloseacă prea mult, dragul meu, 
răspunse străinul râzând. Mă gândeam încă de ieri că 
n-ai să poți face această mâncare ca bucătarul meu. Află 
că-i lipsește o buruiană, care nu e deloc cunoscută pe 
aici, buruiana Strănută-cu-plăcere. Fără aceasta, plăcinta 
n-are gust și stăpânul tău n-o să mănânce niciodată 
plăcinta pe care o mănânc eu. 

Atunci stăpânul Ţării francilor se mânie: 

— Și totuși am să mănânc! strigă el cu ochi 
scânteietori. Căci jur pe cinstea mea de prinț că mâine te 
voi ospăta cu plăcinta despre care vorbeşti, sau capul 
băiatului ăstuia va sta înfipt la poarta palatului meu. 
Pleacă de aici, câine! |ți mai dau un răgaz de douăzeci şi 
patru de ceasuri. 

Astfel strigă prinţul, iar piticul se duse din nou la el 
în odaie şi se jelui gâștei de soarta sa și de faptul că 
trebuie să moară, fiindcă n-a auzit niciodată de această 
buruiană. 

— Dacă numai despre asta-i vorba, spuse ea, pot să 
te ajut, căci tatăl meu m-a învăţat să cunosc toate 
ierburile. Altă dată ai fi fost sortit pieirii, dar, din fericire, 
acum e tocmai lună nouă și buruiana înflorește taman pe 
vremea asta. Spune-mi, sunt castani bătrâni prin 
apropierea palatului? 

— O, da! răspunse Nas-Lung, cu inima mai ușoară. 
Lângă lac, la două sute de pași de castel, se află un pâlc, 
dar de ce? 

— Această buruiană înflorește numai la rădăcina 
castanilor bătrâni, zise Mimi. Să nu pierdem deci vremea, 
hai să căutăm ce-ţi trebuie! la-mă în braţe și du-mă afară. 
Am să ţi-o caut eu. 

El făcu așa cum îi spusese și plecă cu ea către poarta 
palatului. Acolo însă, străjerul îndreptă pușca spre el și 
spuse: 

— Dragul meu, s-a isprăvit cu tine! N-ai voie să ieși 
din palat; mi s-au dat porunci strașnice. 

— Dar în grădină cred că pot să mă duc, nu? întrebă 
piticul. Fii bun și trimite pe unul din tovarășii tăi la 
supraveghetorul palatului ca să întrebe dacă n-am voie să 
mă duc în grădină, să caut ierburi. 

Străjerul îi îndeplini rugămintea și piticul primi 
învoirea cerută, căci grădina era împrejmuită cu ziduri 
înalte și el n-ar fi avut pe unde să fugă. 

Când Nas-Lung ajunse cu gâsca Mimi în grădină, o 
puse cu grijă jos, și ea, luând-o înaintea lui, se îndreptă 
repede către lac, unde se aflau castanii. El o urmă cu 
inima strânsă, deoarece aceasta era cea din urmă și 
singura lui scăpare; dacă nu avea să găsească buruiana, 
era hotărât să se arunce mai degrabă în lac decât să i se 
taie capul. 

Mimi căută între timp, însă zadarnic; cercetă pe sub 
toți castanii, întoarse cu ciocul fiecare firicel de iarbă, dar 
nu găsi nimic. De milă și de frică începu să plângă. Se 
lăsă seara şi începea să nu se mai vadă. 


BASME 141 


Atunci privirile piticului se îndreptară spre lac și el 
strigă deodată: 
| — Uite,- uite acolo, peste lac, mai e un copac, un 
copac mare și bătrân! Să mergem acolo, să căutăm și sub 
el; poate că acolo înflorește norocul meu. 

Gâsca își făcu vânt și o luă înainte în zbor; el fugi 
repede după ea, cât îl țineau picioarele lui mititele. 

Castanul făcea o umbră deasă; împrejur era întuneric 
și nu se mai vedea. aproape nimic. Deodată, gâsca se 
opri, dădu din aripi de bucurie, vâri repede capul în iarba 
înaltă și smulse cu ciocul ceva ce-i întinse apoi cu 
gingășie prietenului uimit și-i spuse: 

— Asta e buruiana; crește din belșug pe-aici, așa că 
n-o să-ți lipsească niciodată. 

Piticul privi buruiana dus pe gânduri; răspândea un 
miros dulce, care-i amintea fără voie de clipa când se 
prefăcuse din veveriță în pitic; tulpina și frunzele erau 
albastre-verzui și avea o floare de un roșu aprins, cu 
margini galbene. - | 

— Lăudat fie Domnul! strigă el în sfârșit. Mare 
minune! Află că pare să fie aceeași buruiană care m-a 
prefăcut din veveriță într-o făptură cu jalnică înfățișare, 
cum sunt acum. Să fac încercarea? 

— Incă nu, îl rugă gâsca. la un mănunchi de buruieni 
din acestea, hai în camera ta, să strângem banii pe care-i 
ai și-apoi să-i încercăm. puterea. 

Făcură astfel. Se întoarseră în odaie. Inima piticului 
bătea să-i: spargă pieptul. După ce făcu din hainele și 
încălțămintea sa o legătură în care ascunse cei cincizeci 
sau șaizeci de galbeni pe care-i strânsese, grăi: 

— Cu voia lui Dumnezeu, am să scap de această 
povară. Și, vârând nasul adânc în buruieni, le sorbi 
mireasma. 

Atunci simţi cum i se întind și auzi cum îi trosnesc 
toate mădularele, cum i se înalță capul dintre umeri și, 
uitându-se în jos, către nasul său, îl văzu cum se 
micșorează din ce în ce; spatele și pieptul i se îndreptară, 
iar picioarele i se lungiră. 

Gasca privea cu uimire la cele ce se întâmplau. 

— Vai, ce mare și frumos eşti! strigă ea. Slavă 
Domnului, nu mai semeni deloc cu cel care erai înainte. 

lacob se bucură nespus. Dar bucuria nu-l făcu să 
uite cât de mult îi datora prietenei sale Mimi; inima îl 
îndemna să alerge la părinţii lui, dar, din recunoștință, el 
își stăpâni această pornire și spuse: 

— Cui trebuie să-i mulțumesc decât ţie că sunt iar 
un om întreg? Fără tine n-aş fi găsit niciodată această 
buruiană, ar fi trebuit să rămân veșnic cu înfățișarea 
aceea sau să pier sub securea călăului. Ei bine, n-am 
să-ți rămân dator. Am să te duc la tatăl tău. El, care 
cunoaște toate farmecele, o să te dezlege cu ușurință de 
vrajă. 

Gâsca începu să plângă de bucurie și se învoi să 
plece împreună cu el numaidecât. 

lacob ieși cu bine din palat, fără a fi recunoscut, 
împreună cu gâsca, și o porni către malul mării, înspre 
țara prietenei sale Mimi. 

N-are rost să povestesc mai departe cum au ajuns cu 
bine la capătul călătoriei, cum Wetterbock a dezlegat 
vraja fiicei sale și cum lacob a plecat încărcat de daruri; 
cum s-a întors în orașul său și cum părinţii lui și-au 
recunoscut cu bucurie fiul în acest tânăr chipeș; cum și-a 
| cumpărat cu darurile lui Wetterbock o prăvălie frumoasă 
și a ajuns bogat Și fericit. 

Trebuie să spun numai atât că, după plecarea lui din 
palatul prințului, s-a iscat o zarvă cumplită, căci a doua 
zi, când prinţul vru să-și țină cuvântul şi să-i taie capul 
piticului dacă nu găsise ierburile, ia piticul de unde nu-i. 
| Oaspetele său îl învinui însă că îl lăsase să fugă și în 
taină ca să nu fie lipsit de cel mai bun bucătar al său, și 
se plânse că prințul își călcase cuvântul dat. Din această 
pricină, între cei doi stăpânitori se iscă un mare război, 
bine cunoscut în istorie sub numele de „războiul 
buruienilor“; se dădură mai multe lupte, dar până la urmă 
se încheie pacea, pe care noi o numim „pacea plăcintei', 
fiindcă, la serbarea de împăcare, bucătarul prințului străin 
pregăti plăcinta crăiasă, care-i plăcu foarte mult prinţului 
nostru. 

Astfel, pricinile cele mai mici au deseori urmări mari. 
Și aceasta este, stăpâne povestea  piticului Nas-Lung. 


Aceasta a fost povestea robului din Țara francilor; 
după ce sfârși, șeicul Ali Banu porunci să i se dea şi lui şi 
celorlalți robi poame pentru a se răcori ȘI, în timp.ce 
aceștia mâncau, stătu de vorbă cu prietenii lui. 

Tinerii pe care îi adusese bătrânul avură numai 
cuvinte de laudă-pentru șeic, pentru casa lui și pentru 
toată râniduiala de acolo. 

— Intr-adevăr, spuse tânărul grămatic, nu-i nimic mai 
frumos decât să asculti povești. Aș putea să stau astfel 
zile întregi, cu picioarele încrucişate, cu braţul sprijinit pe 
O pernă, cu fruntea în palmă, și, dacă s-ar putea, cu 
narghileaua cea mare a şeicului în cealaltă, şi să ascult 
povești. Cam așa îmi închipui că trebuie să fie traiul în 
grădinile lui Mahomed. 

— Câtă vreme ești tânăr și poţi munci, spuse 
bătrânul, această dorință de trândăvie nu poate avea 
vreun temei. Dar nu mă dau. în lături, poveștile au un 
anumit farmec. Cu toate că sunt bătrân, merg pe 
șaptezeci și șapte de ani și am auzit multe în viața mea, 
când văd un povestitor la colț de uliţă, mă opresc printre 
cei din jurul lui să ascult. Căci te închipui și tu în mijlocul 
întâmplărilor ce se povestesc, trăieşti cu oamenii aceia, 
cu acele făpturi minunate, cu zâne și alte asemenea 
„ființe, pe care nu le întâlnești în fiece zi; și după aceea, 
când ești singur, îţi reamintești totul, ca un călător care 
și-a umplut bine traista: pentru o călătorie în pustiu. 

— Nu m-am gândit niciodată, spuse un alt tânăr, în 
ce stă farmecul acestor povești. Dar pe mine mă 
cuceresc. De mic copil, când eram neastâmpărat, dacă mi 
se spunea o poveste, tăceam. La început îmi era totuna 
despre ce era vorba, numai să mi se povestească ceva, să 
se întâmple ceva; de câte ori am ascultat, fără să mă 
plictisesc, acele fabule ticluite de oameni înţelepţi, în care 
se află un sâmbure de adevăr, despre vulpea şi corbul cel 
neghiob, despre vulpe și lup, zeci și zeci de povești 
despre leu și animale. Când am mai crescut Și am început 
să ies în lume, poveștile acestea scurte nu mă mai 

mulțumeau; voiam să fie mai lungi, să fie vorba în ele 
despre oameni și despre minunatele întâmplări din viaţa 
lor. 

— Da, îmi amintesc bine de timpul acela, îl 
întrerupse unul din prieteni. Tu ai fost cel care ne-ai 
deschis -gustul pentru tot felul de povestiri. II puneai pe . 
unul din robii voştri să spună atâtea povești cât poate 
spune un însoțitor de cămile de la Mecca până la Medina. 
Când își isprăvea treburile, îi porunceai să se așeze în 
iarbă, lângă noi în fața casei, și îl rugam atât, ca până la 
urmă începea să povestească și tot povestea, și povestea, | 
până se lăsa noaptea. 

— Atunci s-a deschis înaintea noastră, zise 
grămăticul, o lume nouă, necunoscută, ţara duhurilor și a 
zânelor, cu toate minunile din lumea florilor, cu palate 
bogate, strălucitoare de smaralde și rubine, cu robi uriași 
care se iveau când suceai un inel sau frecai lampa 
fermecată ori spuneai cuvântul vrăjit al lui Solomon, ȘI 
care aduceau mâncăruri minunate. în talgere de aur. Ne 
lăsam purtaţi pe nesimţite într-o altă ţară, îl întovărăşeam 
pe Sindbad în minunatele sale călătorii; seara ne plimbam 
împreună cu Harun al Rașid, înțeleptul stăpânitor al 
credincioșilor. Îl cunoșteam, pe Giafar, vizirul său, tot atât 
de bine ca pe noi înșine; pe scurt, trăiam acele povești 
cum trăiești noaptea visele, și cele mai frumoase ceasuri 
erau pentru noi acelea ale serii, când ne adunam pe iarbă 
și bătrânul rob începea să ne spună povești. Dar ia zi, 
moșule, cum se face că am îndrăgit atât de mult 
poveştile, încât nici astăzi nu cunoaștem ceva mai plăcut? 

— Am să vă răspund îndată, cuvântă bătrânul. 
Mintea omenească e mai ușoară şi mai neastâmpărată 
chiar decât apa care totuși se poate mlădia în fel şi chip, - 
izbutind cu timpul să străpungă încetul cu încetul și 
obiectele cele mai vârtoase. Mintea omenească e ușoară 
și liberă ca văzduhul și, asemenea lui, cu cât se înalță mai 
mult deasupra pământului, cu atât devine mai ușoară și 
mai curată. De aceea se naște în oricare om râvna dea 
se înălța dincolo de tot ce-i e prea cunoscut și de a se 
mișca, mai liber și mai pur, în lumi mai înalte, fie și numai 
în vise. Chiar şi dumneata, tinere, ai spus-o: „Am trăit noi 

înșine în acele povești, am gândit și am simţit ca oamenii 
dintr-însele“; și chiar asta explică farmecul și atracţia 
acestor istorisiri. Ascultând povestirea robului, care nu 
era decât o născocire, ticluită cândva de altul, mintea 
voastră a brodat mai departe cele istorisite. N-aţi rămas 
încătușaţi de lucrurile din jurul vostru, de gândurile 
voastre obișnuite: nu, ați trăit cele auzite, aţi fost voi 
înşivă fiinţa căreia i s-a întâmplat acele peripeții 
minunate, atât de puternic v-aţi confundat cu omul 
despre care vi se povestea. Pe firul unei asemenea istorii, 
mintea voastră se înălța astfel deasupra zilelor. obișnuite 
care, pasămite, nu vi s-au părut nici pe departe atât de 
frumoase, atât de atrăgătoare ca acelea din poveste. 
Astfel mintea voastră s-a mişcat mai liberă și mai 
descătușată în lumea cea mai înaltă, necunoscută vouă; 
basmul vi s-a părut o întâmplare aievea sau, dacă vreţi, 
viaţa adevărată a devenit basm, pentru că spiritul și ființa 
voastră au trăit în lumea basmului. 

— N-am înțeles chiar tot ce ai spus, grăi tânărul 
negustor. Dar ai dreptate când ne-arâţi că- noi toți trăim 
în basme sau că basmele trăiesc în noi. Imi amintesc prea 
bine de frumoasele timpuri când, în ceasurile de tihnă, 
visam cu mintea trează. Ne închipuiam atunci că am fost 
aruncaţi de soartă pe insule pustii, neprimitoare; ne 
sfătuiam de ce anume să ne apucăm ca să ne ţinem 
zilele, şi nu o dată am construit colibe în desișuri de 
sălcii, ne-am hrănit ca vai de lume cu tot felul de poame . 
păcătoase, cu toate că numai la o sută de pași mai încolo - 
am fi putut găsi acasă mâncărurile cele mai gustoase, ba 
au fost zile când așteptam ivirea unei zâne milostive sau 
a unui pitic miraculos, care să se apropie de noi și să 
spună: „Peste puţin pământul din fața voastră se va 
despica; făceți-mi plăcerea de a cobori în palatul meu de 
cleștar și de a vă îndestula cu bunătăţile pe care vi le vor 
pune dinainte slujitorii mei." 

Tinerii pufniră în râs, dar recunoscură că prietenul 
lor spusese adevărul. 

— Şi azi încă, urmă unul dintre ei, chiar și azi, la 
vârsta mea, mi se mai strecoară uneori în sufiet vraja 
aceasta. Aşa, de pildă, m-ar supăra grozav şi aș socoti 

că-i o născocire neroadă dacă fratele meu s-ar năpusti în 
odaie şi - mi-ar spune; „Ai auzit de nenorocirea care l-a 
lovit pe vecinul nostru, brutarul cel burtos? S-a luat la 
hartā cu un vrăjitor şi acesta, ca să se răzbune, l-a 
transformat în urs, iar acum nenorocitul stă închis în 
odaia lui și urlă îngrozitor“.. M-aş supăra auzind una ca 
asta şi i-aș spune fratelui meu că-i un mincinos. Cu totul 
altceva ar fi însă dacă mi s-ar povesti că vecinul cel 
burtos a plecat într-o lungă călătorie, și ânume într-o ţară 
depărtată, necunoscută, şi că acolo a căzut în mâinile 
unui vrăjitor care l-a preschimbat în urs. Încetul cu 
încetul m-aș identifica cu întâmplările relatate, aș călători 
împreună cu vecinul cel gras, aș fi martorul unor aventuri 
minunate, și nu m-aș minuna deloc dacă l-aş vedea într-o 
blană de urs, umblând în patru labe. 

— Şi totuși, vorbi din nou bătrânul, există și un alt 
soi de povești fermecătoare, în care nu apar nici zâne, 
nici vrăjitori, nici palate de cleștar, nici duhuri care aduc 
mâncăruri neasemuite, nici pasărea măiastră, nici calul 
năzdrăvan, adică un soi de povești cu-totul deosebite de 
acelea cărora li se zice de obicei basme. 

— Ce vrei să spui? Explică-ne mai lămurit despre ce 
e vorba. Care alt soi, deosebit de cel numit basm? 
întrebară tinerii. 

— Cred că se cade să facem o deosebire între basme 
și istorisirile denumite îndeobște povești. Când v-aș 
spune că am de gând să vă povestesc un basm, ați ști. 
dinainte că va fi vorba de niște întâmplări care se abat de 
la mersul obișnuit al vieţii, petrecându-se într-o lume care 
nu mai e întru totul de natură pământească. Sau, ca să 
fiu mai lămurit, în basm vă puteţi aștepta la apariţia altor 
făpturi decât cele muritoare; în soarta ființei de care se 
“ocupă basmul intervin puteri străine, cum ar fi zânele sau 
vrăjitorii, duhurile și craii acestor duhuri; întreaga 
povestire ia o înfăţişare neobișnuită, miraculoasă, și 
poate fi privită ca, de pildă, țesătura covoarelor noastre, 
sau ca o seamă de picturi zugrăvite de cei mai buni 
maeștri de la noi, pe care franțuzii le numesc arabescuri. 
Pe adevărații musulmani îi oprește legea lor să readucă, 
în chip nelegiuit, pe pânză și în culori, oameni, aceste 

creaturi ale lui Alah, și de aceea în țesăturile lor se văd 
crengi şi copaci minunat împletiţi, terminaţi cu capete 
omenești, sau oameni care, în locul picioarelor, au cozi 
de pește sau tufișuri, într-un cuvânt; figuri care amintesc 
viața de toate zilele și, totuși, sunt neobișnuite. Aţi înţeles 
acum? 

— Cred că am ghicit ce vrei să spui, răspunse 
grămăticul, dar urmează, te rog. 

— Astfel este deci basmul: fantastic, neobișnuit, 
surprinzător. Şi pentru că-i străin de viaţa de toate zilele, 
e așezat adesea în ţări străine sau în vremuri de demult, 
aproape uitate. Toate țările, toate popoarele au asemenea 
basme, turcii la fel ca persanii, chinezii ca mongolii. 
Chiar și în ţara franțuzească ar exista, cică, o sumedenie, 
după cum mi-a spus cândva un ghiaur învăţat, numai că 
cele de acolo nu sunt atât de frumoase ca'ale noastre, 
căci în locul zânelor cu chip îngeresc, care locuiesc în 
palate neasemuite, la ei sunt femei care fac vrăji şi pe 
care ei le numesc zgripțuroaice, creaturi slute, viclene, 
care locuiesc în bordeie păcătoase şi, în loc să alunece 
sub cerul azuriu în scoici uriaşe, trase de grifoni, ele se 
avântă prin ceaţă, călare pe cozi de mătură. Mai există 
acolo și gnomi, şi spiriduşi, niște pitici scălâmbi care fac 
tot soiul de vrăjitorii. Prin urmare, așa se prezintă 
basmele; cu totul altfel sunt însă istorisirile, numite de 
obicei povești. Ele rămân cuminţi pe pământ, întâmplările 
dintr-insele se petrec în viața de toate zilele, și 
miraculoasă în aceste naraţiuni e mai totdeauna numai 
inlănţuirea: de evenimente din viaţa unui om care însă, nu 
datorită vrăjilor, deochiului sau- puterii zânelor, ca în 
basme, ci numai prin el însuși, sau în urma unei ciudate 
înlănțuiri de fapte devine bogat sau sărac, fericit sau 
urgisit. 

— Așa e! exclamă unul dintre tineri. Asemenea 
poveşti simple se găsesc și în istorisirile minunate ale 
Seherezadei, denumite „O mie şi una de nopți“. Cele mai 
multe din întâmplările trăite de sultanul Harun al Raşid și 
de vizirul său sunt de acest fel. 

— Și, totuși, trebuie să recunoașteţi, urmă bătrânul, 
că istorisirile acelea din „O mie și una de nopţi” nu sunt 

cele mai proaste. Dar cât de mult se deosebesc ele totuși, 
dacă ne gândim la cauzele care le determină, la 
desfășurarea lor, la întreaga lor plăsmuire, de basmul cu 
prințul Biribinker, sau de acela cu cei trei derviși care au 
un singur ochi, sau de basmul cu pescarul care scoate 
din mare lădița încuiată, cu pecetea regelui Solomon! În 
fond, însă, și unele şi altele sunt izvorâte din aceeași 
cauză fundamentală, care le dă farmecul acela deosebit, 
datorită căruia trăim și noi, în același timp, întâmplări 
excepționale, ieşite din comun. |n basme, latura 
excepţională a întâmplărilor rezidă în amestecul vrăjilor 
fabuloase cu viața obișnuită a omului; în istorisiri, 
evenimentele se produc, ce e drept, după legile naturale, 
dar într-un chip neprevăzut, surprinzător. 

— Ciudat! exclamă grămăticul. Foarte ciudat că, 
totuși, mersul acesta natural al lucrurilor ne atrage tot 
atât de puternic ca și cel supranatural din basme. Care o 
fi explicația? 

— Efectul identic se datorează zugrăvirii omului ca 
atare, răspunse bătrânul. În basme, minunâţiile se 
îngrămădesc într-o măsură atât de mare, iar omul 
acţionează atât de puţin din propria lui vrere, încât 
diferitele figuri și caracterul lor nu pot fi schițate decât 
fugitiv. Cu totul altceva se întâmplă în istorisirea 
obișnuită, unde felul cum vorbește și acţionează fiecare 
în concordanţă cu caracterul său reprezintă elementul 
principal și marea atracție a povestirii. 

— Aşa e, ai dreptate! întări tânărul negustor. Eu unul 
nu mi-am făcut niciodată timp să cuget mai adânc 
lucrurile acestea, m-am mulțumit să constat faptul și am 
trecut mai departe; m-am delectat cu câte unele povestiri, 
am găsit altele plicticoase, fără să-mi dau seama de isa 
Dar dumneata ne-ai dat cheia care desferecă secretul, 
piatră de încercare, cu ajutorul căreia putem cerceta și 
judeca fără greș. 

— Așa să şi faceţi totdeauna, întări bătrânul, dar 
plăcerea ce-o veţi simţi va fi mai mare dacă veți ști să 
cugetaţi la cele ce-ați ascultat. Ei, dar iată că acolo se 
ridică altul, gata să istorisească. 

Și așa era. Și noul. povestitor începu: 


POVESTEA LUI ALMANSOR 


— O, stăpâne! Oamenii care au vorbit înaintea mea 
au spus multe poveşti minunate, pe care le-au auzit în 
țări străine; cu rușine trebuie să mărturisesc că eu nu 
cunosc nici o povestire vrednică de a fi auzită de tine. 
Dar dacă n-ai să te plictisești, am să povestesc soarta 
minunată a unuia dintre prietenii mei. 

Pe vasul acela de pirați algerieni, de care m-a scăpat 
mâna ta milostivă, se afla un tânăr de vârsta mea, care nu 
mi se părea născut pentru veșmântul de rob pe care-l 
purta. Ceilalţi nefericiți de pe vas erau fie oameni 
neciopliţi și cruzi, cu care n-aş fi vrut să trăiesc laolaltă, 
fie oameni a căror limbă n-o cunoșteam; de aceea, când 
aveam un ceas de răgaz, mă așezam cu drag lângă 
tânărul acela. Se numea Almansor și, după felul său de a 
vorbi, era egiptean. Stăteam de vorbă cu plăcere și astfel 
am ajuns într-o zi să ne spunem unul altuia povestea 
vieţii noastre. Aceea a prietenului meu era mult mai 
ciudată decât a mea. 

Tatăl lui Almansor era un om de vază într-un oraș 
egiptean, al cărui nume nu mi l-a destăinuit. Zilele 
copilăriei şi le petrecuse în veselie și bucurii, înconjurat 
de toată strălucirea şi bunătăţile pământești. Totuși nu 
era răsfățat, iar mintea îi fusese luminată de timpuriu, 
căci tatăl lui era înțelept și voia să facă din el un om 
întreg; în afară de aceasta, avea un dascăl, un învăţat 

bine cunoscut, care îl ajuta să-și însușească tot ce 
trebuie să știe un tânăr. Almansor avea cam zece ani, 
când franțuzii au venit peste mare și s-au războit cu 
neamul lui. 

Se vede însă că tatăl băiatului nu le-a fost franțuzilor 
pe plac; într-o bună zi, când se gătea să meargă la 
rugăciunea de dimineaţă, ei veniră și-i cerură întâi pe 
soția lui, drept zălog pentru bunele sale gânduri față de 
franţuzi, iar când nu vru s-o dea, îl luară cu sila pe fiul 
său și-l duseră în tabăra lor. | 


În timp ce tânărul rob povestea aceste lucruri, șeicul 
își acoperi faţa şi în sală se auziră murmure de supărare. 

— Cum, strigară prietenii șeicului, cum poate acest 
tânăr să fie atât de nesocotit și,. printr-o astfel de 
povestire, să deschidă iarăși rănile lui Ali Banu, în loc să 
le vindece? Cum poate el să-i înnoiască durerea în loc 
s-o stingă? 

Chiar şi supraveghetorul robilor era mânios pe 
nerușinatul tânăr și-i porunci să tacă. 

Tânărul rob fu foarte mirat de toate acestea și-l 
întrebă pe şeic dacă în povestirea lui era ceva care nu i-a 
fost pe plac. | 

La aceste cuvinte, șeicul se ridică și spuse: 

— Liniștiţi-vă, prieteni! Cum poate acest tânăr să știe 
ceva de jalnica-mi soartă, când se află abia de trei zile 
sub acoperișul meu? În toate grozăviile pe care le-au 
săvârșit acești franțuzi, nu poate fi oare o soartă 
asemănătoare cu a mea? Nu s-ar putea oare ca însuși 
acel Almansor... Dar povestește mai departe, tânărul meu 
prieten! 

Tânărul rob făcu o plecăciune și urmă: ap 

— Așadar, tânărul Almansor fu luat în tabăra 
franțuzilor. Acolo o duse destul de bine, căci unul dintre 
mai-marii franțuzilor îl chemă în cortul său, iar 
răspunsurile băiatului, tălmăcite în limba lui, îi plăcură; 
după aceea avu grijă să nu-i lipsească mâncarea și. 
îmbrăcămintea; dar dorul după tatăl și mama sa îl făceau 
pe băiat foarte nefericit. El plânse multe zile de-a rândul, 
dar lacrimile sale nu-i înduioșară pe franţuzi. intr-o bună 

zi ei ridicară tabăra și Almansor crezu în sfârşit că o să se 
poată întoarce la ai lui, dar nu fu așa; oștirea începu să 
înainteze, dădea lupte cu mamelucii, și în acest timp, 
tânărul Almansor fu târât după ei. Ori de câte ori se ruga 
de căpeteniile mai mari și mai mici ale franţuzilor să fie 
lăsat să se întoarcă acasă, i se spunea că nu se poate, că 
e zâlog al credinţei tatălui său. Astfel merse din loc în loc 
zile îndelungate. | | 

Deodată, între ostași se iscă o frământare ce nu 
scâpă băiatului; aceștia ziceau că trebuiesc - strânse 
lucrurile, trebuiesc să plece înapoi, să se urce pe vase; 
Almansor era nebun de fericire, gândindu-se că acum, 
când franțuzii se întorceau în ţara lor, au să-i dea drumul. 

O luară cu cai și căruțe îndărăt spre coastă și, în cele 
din urmă, se zăriră corăbiile ancorate. Soldaţii începură 
să se urce pe vase; curând se lăsă noaptea. În timpul 
acesta, doar o parte din ei izbutiseră să se 
îmbarce. 

Oricât se strădui Almansor să rămână treaz, 
nădâjduind în fiece clipă că i se va da drumul, în cele din 
urmă căzu într-un somn adânc. 

Nu încăpea nici o îndoială că franţuzii îi puseseră 
ceva în apă ca să-l adoarmă, căci se trezi pe lumină, 
într-o încăpere mică, unde fusese adus după ce 
adormise. Sări din așternut, dar când atinse podeaua, se 
clâtină și căzu, căci podeaua sălta în sus și în jos şi totul 
în jurul lui părea că se mișcă și se învârtește. Se ridică 
din nou, ţinându-se de pereţi ca să poată ieși din 
încăperea în care se afla. In jur răsunau un vuiet și un 
șuierat ciudat; nu știa dacă visează sau dacă e treaz, căci 
nu auzise niciodată ceva asemănător. În sfârșit ajunse la 
O scăricică și urcă anevoie treptele. Ce spaimă îl 
cuprinse! De jur împrejur nu văzu altceva decât cerul și 
marea: se afla pe un vas. 

Atunci începu să plângă deznădăjduit. Voia să fie dus 
îndărât, voia să se arunce în mare și să pornească înot 
inapoi, înspre ţara. lui, dar franţuzii îl ţinură bine şi unul 
dintre mai-marii lor îl chemă la el, îi făgădui că, de va fi 
ascultâtor, va putea să se înapoieze în ţara lui, şi-i arătă 
că nu mai fusese cu putinţă să fie dus de la țărm spre 


152 WILHELM HAUFF 


casă; că dacă ar fi fost lăsat acolo, pe mal, ar fi pierit în 
chip jalnic. 

Dar franțuzii nu și-au ţinut cuvântul, căci vasul a 
plutit pe apă multe zile în șir, iar când în cele din urmă a 
aruncat ancora, nu mai erau pe coasta Egiptului, ci în 
Franţa! 

În timpul lungii călătorii, ba chiar din tabără, 
Almansor începuse să înțeleagă și să vorbească limba 
franțuzilor, ceea ce îi prinse foarte bine în această țară, 
unde nimeni nu cunoștea limba lui. El fu dus înăuntrul 
țării vreme de mai multe zile, și peste tot lumea se aduna 
să-l vadă, fiindcă însoțitorii săi spuneau că este fiul 
regelui Egiptului, care-l trimisese în Franţa la învăţătură. 

Ostaşii vorbeau astfel numai pentru ca lumea să 
creadă că ei au învins Egiptul și că au făcut pace cu 
această țară. 

După un drum de mai multe zile pe uscat, ajunseră 
într-un oraş mare, ținta călătoriei lor. Acolo fu încredinţat 
unui vrăci, care-l luă în casa lui și-l sili să-și schimbe 
toate obiceiurile moștenite. 

Inainte de toate trebui să îmbrace haine franțuzești 
care, fiind foarte strâmte și scurte, stinghereau mișcările 
și nici pe departe nu erau atât de frumoase ca cele 
egiptene. Apoi nu mai avu voie să se plece cu brațele 
încrucișate, ci, dacă voia să-și arate cinstirea față de 
cineva, trebuia să-și smulgă de pe cap, cu o mână, 
pălăria mare, neagră, de pâslă, semănând întru totul cu 
cele pe care le purtau toţi bărbații, iar cealaltă mână 
trebuia s-o întindă într-o parte şi să-și rotească piciorul . 
drept. De asemenea, nu mai avea voie să șadă jos, cu 
picioarele încrucişate, după plăcutul obicei din Orient, ci 
trebuia să stea pe niște scaune înalte, iar picioarele să-i 
atârne pe podea. La masă avea mari neplăceri, căci tot ce 
voia să ducă la gură trebuia mai întâi înfipt într-o furculiță 
de fier. 

Vraciul era un om aspru și rău la suflet, care-l 
chinuia mereu, căci de câte ori băiatul uita și spunea 
unui oaspete: «Salem aleicum!», îl bătea cu bâţul, 
deoarece trebuia să zică: «Votre serviteur!» De asemenea, 
nu mai avea voie să gândească, să vorbească sau să scrie 

în limba lui, ci, cel mult, să viseze, și poate că și-ar fi uitat 
cu desăvârșire limba, dacă n-ar fi locuit în acel oraș un 
om care i-a fost de mare folos. 

Omul acesta era un bătrân foarte învăţat, care 
cunoștea multe limbi străine: araba, persana, copta ȘI 
chiar chineza, din toate știa câte puţin; în acea ţară, el 
era socotit tobă de carte și i se dădeau mulți bani ca să-i 
înveţe și pe alți oameni aceste limbi. 

Invăţatul îl chema pe Almansor la el de câteva ori pe 
săptămână, îl ospăta cu poame rare și cu altele, iar 
bâiatul se simțea ca la el acasă. Bătrânul era un om 
ciudat. li făcuse lui Almansor veșminte cum purtau 
bărbații suspuși din Egipt. Aceste veșminte le păstra în 
casa lui, într-o încăpere anume. Când Almansor venea la 
el, îl trimitea cu un slujitor în camera aceea şi îl lăsa să se 
imbrace după obiceiul ţării sale. De acolo era dus apoi în 
«Mica Arabie» — așa se chema una din sălile casei 
învățatului. 

Sala aceasta era împodobită cu tot felul de copaci 
cultivați artificial — palmieri, bambuși, cedri tineri și alţii 
— precum și cu flori care cresc numai în țările orientale. 
Pe podea se aflau așternute covoare persane, iar de-a 
lungul pereților se înşirau perne; nicăieri nu se vedea un 
scaun sau o masă franţuzească. 

Bătrânul învățător ședeă pe una din perne, arătând 
cu totul altfel ca de obicei; în jurul capului avea un 
turban dintr-un frumos şal turcesc, sub gură avea legată 
o barbă sură care-i ajungea până la brâu și care semăna 
cu una adevărată, o barbă impunătoare de om însemnat. 
Purta biniş de şșahmarand, croit dintr-un halat vechi, 
șalvari largi turcești, papuci galbeni și, cu toate că era 
pașnic din fire, în zilele acelea își atârna la șold un 
iatagan, iar în brâu își înfigea un hanger bătut cu pietre 
false. Fuma dintr-o narghilea lungă de doi coți și era 
slujit de oamenii săi, îmbrăcați și ei în port persan, unii 
dintre ei -având fața și mâinile înnegrite cu vopsea. 

La început, toate acestea i se păru cam ciudate lui 
Almansor; curând însă el își dădu seama că ceasurile 
când se supunea dorințelor bătrânului îi erau foarte 
folositoare. Dacă la vraci nu avea voie să rostească nici 

un cuvânt egiptean, aici îi era interzisă orice vorbă în 
graiul franțuzilor; la intrare, Almansor trebuia să 
rostească cuvintele vestitoare de pace, la care bătrânul 
persan răspundea cu multă gravitate; apoi, el îi făcea 
semn tânărului să se așeze alături și începeau să 
vorbească în graiul persan, arab, copt, precum și în.alte 
graiuri, ceea ce el numea un taifas cărturăresc oriental. 

Lângă el stătea un slujitor care, făcând pe robul în 
ziua aceea, ţinea o carte mare de cuvinte; și când uita 
vreun cuvânt, bătrânul făcea semn robului, căuta repede 
ce voia să spună și-și urma vorba. 

Robii aduceau vase turceşti cu şerbet și alte bunătăâţi, 
iar când Almansor voia să-l bucure nespus pe bătrân, îl 
încredința că la el totul e în ordine ca în Orient. 

Almansor citea foarte frumos în graiul persan și acest 
lucru era de cea mai mare însemnătate pentru bătrân. El 
avea multe scrieri persane și-l punea pe băiat să-i 
citească din ele, urmărindu-l cu luare-aminte și aflând 
astfel cum trebuie rostit bine. 
| Acestea erau zilele de bucurie pentru bietul 
Almansor, căci niciodată nu pleca de la bătrânul învăţător 
fără daruri și, de multe ori acesta îi dădea chiar daruri de 
preţ, ca bani, albituri sau alte lucruri folositoare, de care 
ducea lipsă în casa vraciului. 

Astfel trăi Almansor câţiva ani în orașul cel mai mare 
-din Franţa, şi în tot acest timp dorul de ţară nu i se stinse 
o clipă în piept. Când împlini cincisprezece ani, se 
petrecu o întâmplare hotărâtoare pentru soarta sa. 

Cel mai mare general al franțuzilor — acela cu care 
Almansor vorbise deseori în Egipt — devenise împărat și 
stăpânitor peste ei. Almansor îşi dădea seama că se 
întâmplă ceva însemnat în oraş, după marile serbări ce 
aveau loc, dar nu-și putea închipui că acela pe care-l 
văzuse în Egipt era acum împărat căci generalul era un 
om foarte tânăr. 

Într-o zi, Almansor mergea pe unul din podurile de 
peste marele fluviu ce străbătea orașul; deodată, el zări 
un om în haine simple de ostaș, ce se rezema de 
parmaclâcul podului și privea undele apei. Se uită cu 
luare-aminte la faţa omului şi-şi spuse că-l mai văzuse 

undeva. Străbătu pe rând toate încăperile amintirilor şi, 
când ajunse la ușa camerei Egiptului, își aminti deodată 
că omul era generalul franțuzilor, cu care stătuse deseori 
de vorbă în tabără și care se îngrijise totdeauna cu 
bunătate de el. Nu-i știa bine numele, dar își luă inima în 
dinți, se apropie şi, încrucișând braţele pe piept, după 
obiceiul țării sale, rosti numele pe care i-l dădeau ostașii 
intre ei: 

— Salem aleicum, Petit-Caporal! 

Omul se întoarse mirat, se uită la tânăr cu o privire 
ageră, se gândi și apoi zise: 

— Doamne, e cu putință? Tu aici, Almansor? Ce face 
tatăl tău? Cum stau lucrurile în Egipt? Ce vânt te-aduce 
pe la noi? 

Atunci Almansor nu se mai putu stăpâni, începu să 
plângă amarnic și răspunse: 

— Va să zică nu ştii ce-au făcut cu mine câinii aceia, 
franțuzii tăi, Petit-Caporal? Nu ştii că nu mi-am mai văzut 
țara de mulţi ani? 

— Nu cumva, spuse generalul, și fruntea i se 
întunecă, nu cumva te-au adus încoace cu ei? 

— Ba da, chiar aşa s-a întâmplat, răspunse 
Almansor. În ziua când ostașii voştri s-au îmbarcat, 
mi-am văzut țara pentru ultima oară; m-au luat cu ei, și 
un căpitan, îinduioșat de jalea mea, plăteşte pentru mine 
unui vraci afurisit, care mă bate și mă lasă aproape 
nemâncat. Vai, Petit- -Caporal, urmă el din toată inima, îmi 
pare bine că te-am întâlnit. Trebuie să mă ajuti! 

Omul, căruia îi vorbea astfel, zâmbi și-l întrebă cum 
să-l ajute. 

— Uite, zise Almansor, n-ar fi frumos să-ţi cer ceva: 
odinioară ai fost atât de bun cu mine; dar știu că şi tu ești 
sărac, şi, chiar când erai general, nu te imbrăcai 
niciodată atât de frumos ca ceilalţi; și nici acum, 
judecând după haine și pălărie, nu pare să-ţi meargă prea 
bine. Dar franțuzii au ales de curând un sultan și, fără 
îndoială, cunoști oamenii din preajma lui: pe ienicer-aga, 
pe reis-efendi ori pe capudanpașa, nu? 

— Ba da, făcu omul. Dar ce să fac? 

— Ai putea să pui o vorbă bună pentru „mine pe 
lângă aceștia, Petit-Caporal, ca să-l roage pe sultanul 
franțuzilor să-mi dea drumul, apoi mi-ar trebui și ceva 
bani pentru călătoria pe mare; dar, înainte de toate, 
trebuie să-mi făgăduiești că despre toate astea n-ai să 
spui nimic nici vraciului, nici învățătorului arab. 

— Cine e învățătorul arab? întrebă celălalt. 

— E un om ciudat; dar despre asta am să-ți 
povestesc altă dată. Dacă află ceva, n-am să mai pot 
pleca din Franţa. Vrei să pui o vorbă bună pentru mine? 
Spune drept! 

— Vino cu mine, răspunse generalul. S-ar putea să-ţi 
fiu de folos chiar acum. 

— Acum? strigă băiatul; înspăimântat. Acum, pentru 
nimic în lume! Vraciul o să mă bată; trebuie să mă 
grăbesc să ajung acasă. 

— Ce duci în coș? întrebă celălalt, ținându-l pe loc. 

Almansor roşi și nu voia să-i arate, dar pe urmă îi 
spuse: 

— lată, Petit-Caporal, trebuie să slugăresc aici ca cel 
de pe urmă rob. Vraciul e tare zgârcit și mă trimite în 
fiecare zi la piaţa de zarzavaturi și de peşte ce se află la 
un ceas depărtare de noi; acolo trebuie să târguiesc de la 
precupeţe murdare, pentru că e mai ieftin cu câţiva 
bănuţi decât în piaţa din apropierea case noastre. Uite, 
pentru scrumbia asta stricată, pentru pumnul ăsta de 
salată, pentru fărâma asta de unt trebuie s-o întind în 
fiecare zi câte două ceasuri pe jos. Vai, dacă ar ști tatăl 
meu! 

Omul căruia Almansor îi povestea aceste lucruri fu 
mișcat de durerea băiatului și îi zise: 

— Vino cu mine și fii liniștit! Vraciul nu-ți va face 
nimic, chiar dacă n-o să mănânce astăzi nici scrumbie, 
nici salată. Fii pe pace și vino! i 

Spunând aceste cuvinte, îl luă pe Almansor de mână 
şi-l duse cu el; deși acestuia îi bătea inima gândindu-se la 
vraci, pe fața şi în vorbele omului se citea atâta siguranţă, 
încât se hotărî să-l urmeze. | 

Merse deci cu coșuleţul pe braț împreună cu 
soldatul, străbătând tot felul de uliţe, și i se păru că toți 

oamenii își scoteau pălăria în faţa lor și se opreau în loc 
uitându-se după ei. Spuse acest lucru însoțţitorului său, 
dar el râse și nu-i răspunse nimic. 

In sfârșit ajunseră la un palat măreț și însoţitorul său 
se îndreptă spre clădire. 

— Aici locuiești, Petit-Caporal? întrebă Almansor. 

— Aici locuiesc, răspunse el. Am să te duc la nevasta 
mea. 

— Frumoasă casă! zise Almansor. De bună seamă, 
ţi-a dat-o sultanul? 

— Mi-a dat-o împăratul, ai dreptate, răspunse 
insoțitorul său și amândoi intrară în palat. 

Urcară pe o scară, iar apoi trecură printr-o sală 
frumoasă, unde îi spuse să lase coșul din mână, și intră 
împreună cu: el într-o încăpere încântătoare, unde o 
femeie şedea pe o canapea. 

Omul vorbi cu ea într-o limbă străină, după care 
râseră amândoi cu poftă; pe urmă, femeia îl întrebă pe 
Almansor în limba franțuzească tot felul de lucruri despre 
Egipt. | 

in cele din urmă, Petit-Caporal îi spuse băiatului: 

— Cel mai bun lucru este să te duc chiar acum la 
împărat şi să-i vorbesc de tine. 

Almansor se. sperie cumplit, dar se gândi la 
nenorocirea în care se afla și la ţara lui. 

— Celui nefericit, le spuse el celor doi, celui nefericit 
Alah îi insuflă o mare îndrăzneală în ceasurile de 
restriște, și acum n-o să mă lase nici pe mine, un biet 
oropsit. Fie și așa! Am să merg la el. Dar spune-mi, 
Petit-Caporal, trebuie să cad în genunchi în faţa lui, să 
ating podeaua cu fruntea? Ce trebuie să fac? 

Cei doi izbucniră din nou în râs şi-i spuseră că nu-i 
nevoie să facă așa ceva. 

— Arată înfricoșător și măreț? întrebă el din nou. Are 
barbă lungă? Are ochi scânteietori? Spune-mi, cum 
arată? 

Insoțitorul său râse și iar zise: 

— N-am să-ți spun cum arată, Almansor; ai să 
ghicești singur care e. iți spun doar atât, ca semn de 
recunoaștere: când va fi de faţă, cei ce se vor afla în sala 


sir, 

împăratului îşi vor scoate respectuoși pălăria, iar cel ce 
va sta cu ea pe cap acela este împăratul. 

Zicând aceasta, îl luă de mână și o porniră împreună 
spre sala împăratului. Cu cât se apropiau, cu atât mai 
tare îi bătea inima băiatului, și, ajunși în dreptul uşii, 
începură să-i tremure genunchii. 

Un slujitor deschise ușa; înăuntru stăteau roată cel 
puţin treizeci de bărbaţi, toți îmbrăcaţi frumos și. plin de 
aurării şi de stele, cum este obiceiul la franțuzi pentru cei 
mai înalți sfetnici ai împăratului; Almansor se gândi că 
însoţitorul său, îmbrăcat atât de sărăcăcios, trebuie să fie 
cel mai neînsemnat dintre aceștia. Toţi își descoperiră 
capul şi Almansor se uită după cel cu pălăria pe cap, căci 


“acesta trebuia să fie împăratul. Dar căutarea lui fu 


zadarnică. Toţi își ţineau pălăria în mână; așadar, 
împăratul nu era printre ei; atunci privirea îi căzu 
întâmplător asupra însoțitorului său, și ce să vezi! Acesta 
avea pălăria pe cap! 

Uimit, băiatul înmărmuri. Se uită lung la însoțţitorul 
său: şi apoi rosti, scoțându-și și el pălăria: 

— Salem aleicum, Petit-Caporal! După câte știu, eu 
nu sunt sultanul franțuzilor; deci nu se cuvine să stau cu 
pălăria pe cap; dar tu stai cu ea pe cap, Petit-Caporal, tu 
ești oare împăratul? 

— Ai ghicit, răspunse acesta, și în afară de asta, sunt 
prietenul tău. Nu da pe mine vina nenorocirii tale, ci pe o 
nefericită de încurcătură, și fii încredințat că te vei 
întoarce în ţara ta cu cel dintâi vas. Acum du-te la soția 
mea, povesteşte-i despre învățătorul arab și despre cele 
ce ştii. Scrumbia. și salata am să le trimit vraciului, iar tu 
ai să rămâi să locuiești în palatul meu. 

Astfel vorbi omul care era împăratul; Almansor căzu 
în genunchi la picioarele lui, îi sărută mâna și-i ceru 
iertare că nu-l recunoscuse de la început, căci nici nu se 
putea vedea că e_ împărat. 

— Ai dreptate, zise împăratul râzând. Când ești 
împărat numai de câteva zile, nu-i cu putinţă să-ţi stea 
scris în frunte. | 

Astfel vorbi şi-i făcu semn să se depărteze. 


BASME 159 


Din ziua aceea, Almansor trăi fericit și mulțumit. Pe 
învățătorul arab, despre care îi povestise împăratului, avu 
voie să-l viziteze de câteva ori; pe vraci însă nu-l mai văzu 
niciodată. După câteva săptămâni, împăratul îl chemă la 
el și-i spuse că vasul cu care avea să-l trimită în Egipt 
așteaptă ancorat. 

Almansor era nebun de bucurie; i-au fost de ajuns 
câteva zile ca să se pregătească și, cu inima plină de 
recunoştinţă și încărcat de comori și daruri bogate, plecă 
de la împărat spre țarmul mării şi se urcă pe corabie. 

Dar Alah vru să-l mai încerce încă, să-i câlească și 
mai mult dârzenia în nenorocire, și nu-i îngădui să vadă 
încă țărmurile ţării sale. 

Un alt neam de ghiauri, englezii, se războiau atunci 
pe mare cu împăratul. Ei luau toate vasele pe care le 
biruiau, și astfel se întâmplă că, în a șasea zi a călătoriei, 
vasul pe care se afla Almansor fu înconjurat și lovit de 
ghiulele de vase englezeşti; ei fură nevoiţi să se dea 
prinşi și întregul echipaj fu îmbarcat pe un vas mic, care 
merse după celelalte mai departe. 

Dar drumul pe mare nu e mai puţin nesigur decât cel 
din pustiu, unde tâlharii atacă pe neaşteptate caravanele, 
omoară și jefuiesc. O corabie de pirați din Tunis se 
apropie de micul vas, pe care furtuna îl despărțise de 
vasele mai mari; toți oamenii fură luaţi, duși în Alger și 
vânduți. 

Almansor nu avu parte de o robie atât de aspră ca 
ghiaurii, fiind drept- -credincios; totuşi pierdu orice 
nădejde de a-şi mai vedea vreodată tara Și pe tatăl său. . 
Acolo el sluji la un om bogat timp de cinci ani; trebuia să 
stropească florile și să îngrijească grădina. Dar omul cel 
bogat muri fără moștenitori, avuţiile lui se risipiră, robii 
fură împărţiţi și Almansor căzu în mâinile unui neguţâtor 
de robi. Acesta tocmai pregătea un vas pentru a vinde 
robi în altă parte cu preț mai mare. Intâmplarea făcu să 
fiu şi eu un rob al acestui neguțător și am ajuns pe 
același vas pe care se afla Almansor. Acolo l-am 
cunoscut și acolo mi-a povestit ciudata sa soartă. Dar 
când am coborât pe uscat, am fost martorul celei mai 
minunate voințe a lui Alah: ţărmul pe care am coborât era 

cel al țării sale, piaţa în care am fost puși în vânzare era 
piața orașului său de baștină, și, o, stăpâne, ca să fiu 
scurt, cel care l-a cumpărat era chiar tatăl său, scumpul 
său tată! | 

Când se încheie această povestire, șeicul Ali Banu 
căzu pe gânduri; fără voia sa, istorisirea îl zguduise; 
pieptul i se ridica, ochii îi ardeau și adeseori fusese gata 
să-l întrerupă pe tânărul rob, dar sfârșitul povestirii nu 
păru să-l mulțumească. 

— Are acum douăzeci și unu de ani, spui tu? întrebă 
el. | 

— Stăpâne, are vârsta mea, douăzeci și 
unu-douăzeci și doi de ani. 

— Şi în ce oraș ţi-a spus că s-a născut? Asta nu 
ne-ai arătat. 

— Dacă nu mă înșel, răspunse tânărul, în Alexandria. 

— Alexandria! strigă șeicul. E fiul meu! Unde se află 
acum? Nu spuneai că se numește Kairam? Are ochi negri 
și păr castaniu? 

— Are, şi în ceasurile de duioșie își spunea Kairam, 
nu Almansor. 

— În numele lui Alah, spune-mi: tatăl său l-a 
cumpărat în faţa ochilor tăi, așa ziceai. Era sigur că e 
tatăl său? Atunci totuși nu e fiul meu. 

Robul răspunse: | 

— Mi-a spus:,Alah fie lăudat! După atâta amar de 
nenorocire, iată piaţa orașului meu de baștină!” Trecu o 
bucată de vreme și după colț se ivi un om de vază. 
Văzându-t, el strigă: „O, ce dar scump al cerului sunt 
ochii! Îl mai văd o dată pe scumpul meu tată!“ Omul s-a 
apropiat de noi, s-a uitat când la unul, când la altul, și în 
cele din urmă l-a cumpărat pe acela caruia i se 
întâmplaseră toate acestea. Atunci el și-a înalțat glasul 
către Alah, a rostit o rugăciune fierbinte de mulțumire și 
mi-a șoptit: „Acum merg din nou pe drumul fericirii, căci 
cel care m-a cumpărat e chiar tatăl meu! | 

— Aşadar, nu e fiul meu, Kairam al meu! zise șeicul, 


“zdrobit de durere. 

Atunci tânărul nu se mai putu stăpâni; lacrimi de 
bucurie îi țâșniră din ochi, se aruncă la picioarele șeicului 
și strigă: 

— Şi totuși e fiul tău, Kairam-Almansor, căci tu ești 
acela care l-ai cumpărat! 

— Alah! Alah! Ce minune, ce negrăită minune! 
strigară cei de față, îmbulzindu-se. 

Şeicul însă rămase mut, cu privirile aţintite spre 
tânărul care-și ridicase spre el frumosu-i chip. 

— Prietene Mustafa, spuse el bătrânului derviş, ochii 
mei sunt împânziți de un văl de lacrimi și nu pot 
recunoaște dacă pe fața lui sunt întipărite trăsăturile 
maicii care l-a purtat în pântec. Apropie-te și privește-l! 

Bătrânul veni mai aproape, îl privi lung, îi puse mâna 
pe frunte și-l întrebă: 

— Kairam! Ce vorbe ţi-am spus în ziua nenorocirii, în 
tabăra franțuzilor? 

— Scumpul meu învăţător, răspunse tânărul, ducând 
mâna bătrânului la buze, ele au fost următoarele: „Cel cu 
cugetul curat nu rămâne singur nici în pustiul nefericirii, 
căci are un tovarăș care merge alături de el şi-l mângâie“. 


Atunci bătrânul ridică ochii, multumind cerului: îl 
strânse pe tânăr la pieptul său, îl duse dinaintea șeicului 
Și zise: 

— Primește-l! Pe cât e de neîndoielnic că l-ai jelit 
zece ani, pe atât e de neîndoielnic că e fiul tău Kairam. 

Șeicul era nebun de bucurie și încântare; privea 
întruna cu nesaţ chipul celui regăsit şi revedea limpede 
trăsăturile fiului său din ziua când îl pierduse. 

Toţi cei de faţă împărtășeau bucuria lui, căci îl 
iubeau și fiecăruia i se păru în ziua aceea că-i fusese 
dăruit un fiu. 

Acum, sala fremăta iar de cântări și veselie ca în 
zilele fericirii și ale bucuriei. Tânărului i se ceru să mai 
spună o dată povestea, dar acum cu și mai multe 
amânunte, și toți avură cuvinte de laudă pentru cei care-i 
purtaseră. de grijă lui Kairam — învățătorul arab, 
împăratul și toți ceilalți. Rămaseră toți laolaltă până 
noaptea târziu și, la plecare, șeicul făcu daruri de preţ 
fiecăruia dintre prietenii săi, ca să-și amintească 
întotdeauna de această zi a bucuriei. 

Apoi Șeicul arătă feciorului său pe cei patru tineri și-i 
pofti să vină cât mai des la el, hotărând că tânărul va 
învăța cu grămăticul meșteșugul scrisului, că va face cu 
pictorul mici călătorii, că neguţătorul va împărtăși cu el 
desfătările cântului și danțului, iar cel de-al patrulea va 
pregăti pentru ei toate petrecerile. Fură și ei copleșiți de 
daruri și ieșiră bucuroși din casa -șeicului. 

— Cui îi datorăm toate astea? spuseră toţi într-un 
glas. Cui, dacă nu bătrânului? Cine și-ar fi închipuit asta 
în ziua când ne-am oprit în fața acestei case și ne-am 
dezlănţuit cu ocări împotriva șeicului? 

— Şi cât lesne ne-ar fi fost să nu ţinem seamă de 
învățăturile bătrânului, spuse altul, sau să-l batjocorim și 
pe el. Căci, jerpelit cum era, părea un biet nenorocit; cine 
să-și fi închipuit că e înțeleptul Mustafa? 

— Dar ce-i mai minunat e că aici, chiar aici ne-am 
dat în vileag și dorințele noastre, zise grămăticul. Unul 
spunea că i-ar plăcea să călătorească, altul că s-ar 
bucura să cânte și să joace, al treilea că ţine să aibă în 
juru-i prieteni buni, iar eu că mi-ar plăcea să citesc și să 
ascult povești, și nu ni s-au împlinit oare toate aceste 
dorințe? Mie nu-mi este oare îngăduit acum să citesc 
toate cărţile șeicului și să cumpăr orice scriere care-mi 
place? 

— lar mie nu mi-a spus oare să-i pregătesc toate 
ospeţele şi să am grijă de toate petrecerile sale, dându-mi 
dreptul de a lua și eu parte la ele? zise celălalt. 

— Dar eu? Ori de câte ori îmi vine pofta să ascult 
cântec sau viers din strune ori să privesc danţuri, nu sunt 
oare liber să mă duc la el și să-l rog să-mi împrumute 
robii de care am nevoie? 

— Dar eu! exclamă pictorul. Până în ziua aceasta am 
fost sărac și n-am putut să fac un pas afară din oraș; 
acum mi-e dat să călătoresc unde-mi place! 

— Da! exclamară toţi. A fost tare bine că l-am urmat 
pe bătrân; altminteri, cine știe ce s-ar fi ales de noi? 

Aşa vorbiră cei patru tineri și plecară bucuroși și 
fericiți la casele lor. | 


HANUL DIN SPESSART 


/ 


Odată, în vremuri de demult, pădurea Spessart era 
brăzdată doar de câteva drumeaguri proaste și 
neumblate. Prin pădurea aceasta treceau într-o zi doi 
flacâi. Unul, cam de vreo optsprezece ani, era făurar de 
scule, iar celălalt — după înfățișare să tot fi avut 
șaisprezece ani — era giuvaergiu și pare-se că atunci 
plecase în cea dintâi călătorie a sa. Dădea în amurg. 
Molizii și fagii uriași așterneau umbre negre pe poteca 
îngustă pe care pășeau cei doi drumețţi. Făurarul mergea 
voinicește înainte, fluierând un cântecel sau aruncând din 
când în când câte o vorbă câinelui său Munter. Nu prea 
părea să se teamă că noaptea era foarte aproape și că 
până la cel dintâi han mai aveau cale lungă. În schimb, 
Felix, giuvaergiul, întorcea mereu capul, uitându-se cu 
teamă în urma sa; foșnetul frunzişului răscolit de vânt i se 
părea că-i zgomot de paşi, iar în tufișurile de pe marginea 
drumului, care se zbuciumau și se clătinau încoace și 
încolo, i se năzărea că vede oameni la pândă. 

Altminteri, tânărul giuvaergiu nu credea în 
închipuirile prostești ale celor săraci cu duhul și nu era 
nici lipsit de curaj. La Wurzburg, unde-și petrecuse anii 
de învățătură, era cunoscut ca un tânăr neînfricat și 
inimos. Totuși, în ziua aceea îl cuprinsese un simțământ 
„ciudat. | se îndrugase despre pădurea Spessart câte în 
lună și în stele. Se spunea că pădurea e bântuită de o 

numeroasă ceată de tâlhari și că-n ultimele săptămâni 
aceştia ieșiseră în calea multor călători și-i jefuiseră. Se 
povesteau lucruri îngrozitoare despre ei şi despre 
omorurile săvârșite de curând. De aceea Felix tremura 
puțintel pentru viața lui, căci ce-ar fi putut face doi 
sărmani băieți împotriva unei bande de tâlhari înarmaţi? 
Acum îi părea rău că ascultase de făurar, prietenul lui, și 
că pătrunseseră atât de adânc în inima codrului, în loc să 
înnopteze pe undeva, pe la margine. 

— Dacă or sări tâlharii pe noi la noapte și mi-oi 
pierde viața şi tot ce am la mine, apoi să știi că numai tu. 
eşti de vină, făurare, fiindcă tu m-ai îndemnat să intru în 
pădurea asta cumplită. 

— Ține-ţi firea! răspunse celălalt. O calfă obișnuită 
cu drumețţia n-are de ce se teme. Crezi că domnii tâlhari 
din Spessart or să ne facă cinstea să ne iasă înainte şi să 
ne omoare? De ce să se ostenească? Pentru straiele mele 
de duminică pe care le port în desagă sau pentru bănuții 
de drum ce-i am în buzunar? Ca să meriţi cinstea de a fi 
ucis de ei trebuie să călătorești într-o caleașcă cu patru 
cai, să fii înveșmântat în mătăsuri și împodobit cu aur. 

— Ascultă! Parcă a fluierat cineva! strigă Felix 
înspăimântat. 

— Şuieră vântul printre crengi. Hai mai repede! Nu 
mai avem mult. 

— Vorbești despre omor ca despre un lucru de 
nimic, urmă giuvaergiul. Îți dă mâna! Pe tine or să te 
întrebe ce ai la tine, o să-ţi scotocească prin buzunare și 
prin desagă, or să-ţi ia poate straiele de duminică, 
guldenul și cei treizeci de creițari. Dar pe mine or să mă 
ucidă nuraidecât, fiindcă am aur și giuvaeruri. 

— La ce bun să te omoare? Să zicem că în clipa asta 
ar ieşi din tufiş patru-cinci inși înarmaţi și, îndreptând 
puștile spre noi, ne-ar întreba cuviincios: „Ce aveţi asupra 
dumneavoastră? Ca să nu vă simţiţi prea împovăraţi, 
lăsaţi-ne să vă ajutăm să căraţi greutăţile...“, și multe alte 
vorbe binevoitoare de acest fel. N-ai sta mult pe gânduri: 
ti-ai desface baierele traistei, ai scoate vesta galbenă, 
haina albastră, cele două cămăși, toate salbele, brăţările, 

pieptenii și tot ce mai ai la tine, le-ai așeza binişor jos şi 
ai spune bogdaproste că-ți lasă viaţa. 

— s-o crezi tu! răspunse mânios Felix. Să le dau 
podoabele pe care le duc nașei mele, prea-buna doamnă 
contesă? Mai bine mor, mai bine mă taie în bucăţi! Cine 
s-a îngrijit, de când eram copil de zece ani, ca o mamă, 
de creşterea mea? Cine a cheltuit pentru ucenicia mea, 
pentru imbrăcăminte, pentru tot ce aveam trebuinţă? Şi 
iată că a sosit în sfârșit clipa când pot s-o văd și să-i 
dăruiesc câte ceva din roadele muncii mele. Îi duc nişte 
giuvaeruri tocmite de ea la meșterul meu. Vreau să-i arăt 
iscusinţa pe care am dobândit-o. Şi tocmai acum să pierd 
tot? Să-mi ia până și vesta galbenă pe care tot de la eao 
am? Nu, mai bine moartea decât să dau unor nemernici 
giuvaerurile naşei mele! 

— Nu fi neghiob! îl certă făurarul. Dacă or să te 
ucidă, doamna contesă tot n-o să capete giuvaerurile. De 
aceea e mai bine să le dai, ca să scapi cu viaţă. 

Felix tăcea. intunericul nopţii se lăsase ca un 
zăbranic negru peste toată pădurea; la lumina palidă a 
lunii. noi nu vedeai nici la cinci paşi. Inima lui Felix se 
strângea tot..mai mult de frică. Nu se dezlipea de 
tovarășul său de drum, întrebându-se mereu dacă poate 
pune temei pe vorbele lui. Au mers așa cale de vreun 
ceas. Deodată, în zare, s-a ivit o luminiță. Tânărul 
giuvaergiu a privit într-acolo. cu îngrijorare: dacă era un 
cuib de tâlhari? Făurarul l-a lămurit însă că nu putea fi 
vorba de tâlhari, deoarece aceştia, de obicei, își sapă 
adăposturi sâu bordeie în pământ. Pesemne că 
ajunseseră la hanul despre care pomenise un drumeț 
când intraseră în pădure. ; 

inainte lor se vedea o clădire lungă, dar scundă. În 
fața ei se afla o căruță, iar pe undeva, prin preajmă, se 
auzeau nişte cai nechezând. Faurul s-a apropiat de o 
fereastră, al cărei oblon era deschis, făcându-i semn 
tovarăşului său să vină și el. Amândoi s-au ridicat în 
vârful picioarelor, casă vadă mai bine. Lângă sobă, 
într-un jilț, dormea un om, care, după îmbrăcăminte, 
părea cărăuș. Pesemne că a lui era căruţa din fața casei. 
De cealaltă parte a. sobei stăteau o femeie şi o fetișcană 


EL TYI 

şi torceau. La o masă de lângă perete şedea un bărbat, 


cu un pahar de vin dinainte și cu capul sprijinit în mâini. 
Obrazul nu i se vedea. Faurul socoti că, după 
îmbrăcăminte, acesta era un bărbat de neam. 

Un câine de casă îi simţi pe cei doi tineri care 
iscodeau sub fereastră și începu să latre. Munter, câinele- 
faurului, îi răspunse de îndată și în ușă ieși o slujnică, să 
vadă cine vine. 

Celor doi oaspeţi li se făgădui o cină și câte un pat. 
Flăcăii intrară în casă, își lăsară într-un colţ traistele 
grele, toiagul și pălăria și se așezară la masa omului pe 
care-l văzuseră stând cu capul sprijinit în mâini. Acesta 
răspunse prietenos la vorbele de bineţe ale drumeților, 
înălțând capul; avea un chip tânăr și distins. 

— Aţi întârziat pe drum, spuse el. Nu v-aţi temut să 
treceţi prin Spessart într-o noapte atât de întunecoasă? 
Eu am socotit mai cuminte să-mi îndrept calul spre han și 
să nu mai zăbovesc nici o clipă în pădure. 

— Bine aţi făcut, domnule! răspunse faurul. Tropotul 
unui cal de soi sună ca o melodie plăcută în urechile 
tâlharilor și îi atrage de la o poștă. Dar nişte bieți drumeți, 
pe care mai degrabă hoţii ar putea să-i dăruiască cu câte 
ceva, nu merită nici o osteneală. 

— E foarte adevărat, se amestecă și cărăușul în 
vorbă. . 

Când sosiră drumeţii noştri, acesta se ridică de la 
locul lui şi se așeză la masa lor. 


w 


— Ce poate păți un om sărac? urmă el. Totuși s-a 
întâmplat ca, din sete de sânge, să fie uciși și oameni 
sărmani. 

— Atunci, dacă aşa stau lucrurile în pădurea aceasta, 
spuse tânărul giuvaergiu, fără îndoială că nici aici nu ne 
aflăm la adăpost. Suntem patru și cu argatul cinci. Dacă 
ne-ar ataca zece oameni, cum ne-am apăra? ŞI, în afară 
de asta, adăugă el, în șoaptă, de unde știm că stăpânii 
hanului sunt oameni. cinstiţi? | 

— Nici o grijă, răspunse cărăușul. Cunosc hanul de 
mai bine de zece ani şi nu mi-au dat niciodată nimic de 


a 


bănuit. Hangiul e plecat mereu, se spune ca negustorește 

cu vin, iar femeia e o făptură blândă, care nu face rău 
nimănui. O nedreptăţiţi, domnule! 

— Totuşi, răspunse tânărul nobil, vorbele care umblă 
nu sunt deloc liniștitoare! Aţi auzit de oamenii care au 
dispărut fără urmă în pădurea aceasta? Unii dintre ei au 
spus că au de gând să înnopteze aici, la han, și parcă i-a 
înghițit deodată pământul. După câteva săptămâni au fost 
căutaţi peste tot; s-au cercetat drumurile, s-a întrebat la 
han, dar nu s-a descoperit nimic. E ceva necurat la mijloc 
și pace! 

— Atunci, strigă făurarul, mai bine să dormim sub un 
copac decât să stăm aici închiși între patru pereţi, de 
unde nu se poate fugi dacă tâlharii pândesc la ușă, căci 
ferestrele sunt ferecate. 

Cei patru drumeţi căzură pe gânduri. Se putea ca 
stăpânii hanului, siliți sau de bună voie, să fie înțeleși cu 
tâlharii. Toţi simțeau că în noaptea aceasta îi pândesc tot 
soiul de primejdii. Umbla vorba despre nişte călători care 
fuseseră uciși de tâlhari în timp ce dormeau. Cei mai 
mulţi dintre drumeţii care se adăposteau în hanul din 
pădure erau însă oameni nevoiași, pentru care nu numai 
pierderea vieţii, dar chiar pierderea unei părţi din 
neinsemnatul lor avut ar fi fost o adevărată nenorocire. 
ingrijoraţi, drumeţii noștri priveau mohorâţi la paharele 
din fața lor. Tânărul nobil visa o vale largă, ferită, pe care 
s-o strâbată călare pe armăsarul său. Făurarul işi dorea 
doisprezece dintre tovarășii săi de muncă, voinici, 
înarmaţi cu reteveie, care să-l însoţească drept strajă, iar 
Felix, giuvaergiul, se temea mai mult pentru giuvaerurile 
binefăcătoarei sale decât pentru viaţa lui. Cărăusul însă, 
după ce, rămas pe gânduri, pufăise de câteva ori din lulea, 
spuse incet: | 

— Domnilor, ar fi bine să nu ne găsească dormind. 
Eu am să stau treaz toată noaptea. Vrea careva să-mi țină 
de urât? 

— Şi eu stau treaz! Și eu! Și eu! strigară ceilalţi trei. 

— Oricum, tot n-are să se poată lipi somnul de mine 
adăugă tânărul domn. | 

— Eu zic să ne trecem timpul cu ceva, ca să 
rămânem treji, spuse cărăușul. Suntem tocmai bine patru. 

Am putea să jucăm cărţi. Jocul de cărți alungă somnul și 
ține de urât. 

— Eu unul nu joc niciodată cărți, răspunse tânărul. 
De aceea nu pot lua parte la cele propuse de 
dumneavoastră. 

— lar eu nici măcar cărţile nu le cunosc, adăugă 
Felix. 

— Ce-am mai putea face? întrebă faurul. Să cântăm? 
Nu e bine; i-am atrage pe tâlhari. Să spunem ghicitori, 
snoave? Asta nu ţine mult. Ştiţi ce? Ce-ar fi dacă am 
povesti câte ceva? Câte o întâmplare hazlie sau 
sperioasă, adevărată sau închipuită. Nu ne-ar prinde 
somnul şi timpul ar trece tot atât de plăcut ca și când am 
juca vreun joc de cărți. j 

— Sunt de aceeași părere. incepeţi însă 
dumneavoastră, spuse tânărul nobil zâmbind. 
Dumneavoastră, meșteșugarii, colindaţi multe meleaguri 
și aveţi ce povesti.. Fiecare oraş îşi are poveștile ȘI 
legendele sale. G 

— Da, da, multe aude omul, răspunse faurul. Dar 
dumneavoastră sunteţi om cu învăţătură și cunoaşteţi 
minunăţiile scrise în cărți. Așa că mai degrabă aţi putea 
dumneavoastră să ne desfătaţi cu povești pline de tâlc și 
de farmec decât noi, niște biete calfe care umblăm de 
colo până colo. Dacă nu mă înşel, sunteţi ori student, ori 
cărturar. 

— Nu sunt cărturar, spuse cu un zâmbet tânărul 
domn, student însă, da, și mă duc acasă în vacanţă. Să 
știți însă că mai multe lucruri află omul în călătorii decât 
în slovele cărții. De aceea începeţi dumneavoastră, vă 
rog, dacă și ceilalți vor să asculte. 

— Pentru mine, răspunse cărăușul, O poveste 
frumoasă e mai de preț decât jocul de cărți. Adesea îmi 
place să mă plimb pe șosea, iavaş-iavaș, cu câte cineva 
care spune o poveste frumoasă. Nu o dată, fiind vreme 
rea, drumeţii m-au rugat să-i iau în căruță, și eu le-am 
spus că-i iau dacă-mi povestește fiecare câte ceva. 
Dealtfel, am și un prieten care mi-e foarte drag pentru că 
știe să povestească ceasuri în şir. 

— Şi mie îmi plac foarte mult poveștile, spuse tânărul 
giuvaergiu. Meșterul meu din Wurtzburg nu mă mai lasă 
să pun mâna pe cărţile de povești, fiindcă atunci treaba 
rămâne baltă. Faure, hai, începe tu, te știu în stare să 
istorisești din seară până în zori, fără să-ţi sece comoara 
de minunâţii. 

Faurul trase o dușcă să mai prindă puteri, și începu: 


LEGENDA GULDENULUI 
CU CAP DE CERB 


în Suabia de sus se mai văd și astăzi ruinele unui 
castel care a fost pe vremuri cea mai falnică zidire de pe 
meleagurile acelea. Acesta era castelul Hohenzollern. 

EI se înălța pe un deal rotund, râpos, şi de pe piscul 
pe care era clădit, ochiul vedea până hăt-departe, peste 
întinsul ţării. Pe cât de departe, însă, se vedea acest 
castel din zări, pe atât de temut era de toţi neamul 
Zollernilor, iar numele lor, cunoscut în toate landurile 
germane. Acum câteva sute de ani, pe vremea când 
praful de pușcă nu exista încă, cetatea aceasta era 
stăpânită de un Zollern cu o fire ciudată. Nu s-ar putea 
spune că-i asuprea prea tare pe supușii săi sau că trăia în 
dușmănie cu vecinii, dar toți îl priveau cu neîncredere, 
din pricină că avea căutătura întunecată, fruntea veșnic 
încruntată şi firea tăcută, mohorâtă. În afară de slujitorii 
din castel, puţini oameni avuseseră prilejul să-l audă 
vorbind ca toți ceilalți semeni ai săi. Dacă trecea călare 
prin vale şi întâlnea vreun om care-și lua repede pălăria 
de pe cap, spunând: „Bună seara, domnule conte, ce 
vreme frumoasă!“, el răspundea: „Prostii! sau „Văd!“ 
Dacă însă vreodată cineva săvârșea vreo greșeală faţă de 
el sau caii săi, ori dacă în vreo trecătoare un țăran cu 
căruța se întâmpla să stea în calea armăsarului său 
negru, atunci izbucnea mânios într-un potop de ocări.. se 
spunea totuși că nu băâtuse niciodată vreun om în 

asemenea împrejurări. Prin locurile acestea fusese 
poreclit „Zollern-tună-și-fulgeră': 

Nevasta lui Zollern-tună-și-fulgeră era, dimpotrivă, 
blândă și gingașă ca o zi de mai. Cu vorba prietenoasă și 
privirile sale blajine îi împacă adesea pe cei supăraţi de 
cuvintele aspre ale soțului ei și nu pierdea nici un prilej 
să-i miluiască pe săraci. Oricât de dogoritoare ar fi fost 
ziua de vară, oricât de cumplit viscolul iernii, ea nu 
pregeta să coboare povârnișul muntelui, ca să se ducă pe 
la casele sărmanilor ori copiilor bolnavi. Dacă contele o 
întâlnea vreodată pe un astfel de drum, îi zvârlea ursuz 
din goana calului: 

— Ştiu, știu! Prostii! 

ȘI-și urma drumul. 

Multe femei s-ar fi temut de un asemenea bărbat, li 
s-ar fi urât cu un om atât de ursuz. Unele i-ar fi lăsat 
poate în voia soartei pe săraci: „Ce-mi pasă de ei, și-ar fi 
Zis, de vreme ce stăpânul meu îi socotește proşti?“ Altele, 
din mândrie sau de ciudă, și-ar fi scos din inimă un soț 
atât de mohorât. Dar lucrurile stăteau altfel cu contesa 
Hedwiga von Zollern. Ea își iubea bărbatul ca și în prima 
Zi, îl înconjura cu dragoste și cu prețuirea ei și îi netezea 
cu mâna sa gingașă fruntea încruntată și arsă de soare. 
După mulţi ani, Cerul le-a dăruit un băiat, dar dragostea 
de mamă și grija ei duioasă pentru prunc nu au ştirbit cu 
nimic iubirea pentru soț. Așa s-au scurs trei ani. Contele, 
care-și vedea copilul numai duminica după-masă, când îl 
aducea doica, îl privea drept în ochi, mormăia ceva 
printre dinţi şi-i făcea semn doicii să plece. Când 
băieţelul a rostit pentru întâia oară cuvântul „tatā“, 
contele i-a dăruit doicii un gulden, dar pe copil nu l-a 
învrednicit nici atunci cu o privire mai drăgăstoasă. 

In ziua în care fiul său a împlinit trei ani, contele a 
poruncit ca micuțul să fie îmbrăcat pentru întâia oară cu 
pantalonași, cu veșminte scumpe de catifea și mătase, 
apoi a cerut să i se aducă armărasul său negru şi un alt 
cal de soi, l-a luat pe băiețel în braţe și, zornăind din 
pinteni, a coborât scara în spirală, sub privirile uimite ale 
doamnei Hedwiga. Ori de câte ori se pregătea să plece 
contele cu calul său, ea niciodată nu-l întreba încotro se 

duce şi când se întoarce. De data aceasta, însă, grija 
pentru copil i-a descleștat gura. - 

— Pleci călare, conte? a întrebat ea, dar el nu i-a 
răspuns nimic. De ce iei și băieţelul? a stăruit contesa. 
Kuno merge cu mine la plimbare. - 

— Știu, a răspuns Zollern-tună-și-fulgeră, coborând 
treptele. 

Ajuns în curte, a apucat băieţelul de un picioruş, l-a 
azvârlit în șa şi l-a legat bine cu o năframă. Apoi a 
încălecat pe armăsarul său negru ca pana corbului și a 
ieșit din castel ținând de dârlogi calul băiețelului. 

La început, copilul părea nespus de fericit că merge 
călare pe povârniș împreună cu tatăl lui. Bătea din palme, 
râdea şi trăgea de coamă căluțul, ca să alerge mai 
repede, iar contele a strigat vesel de câteva ori: „O să te 
faci un flăcău şi jumătate! | 

În vale, însă, contele a pornit la trap. Micuţul, 
aproape leșinat de spaimă, l-a rugat, mai întâi cu sfială, 
să încetinească pasul calului. Acesta însă, drept răspuns, 
a întețit și mai rău goana. Vântul șfichiuia obrazul 
sărmanului Kuno, tăindu-i răsuflarea. El a început să 
scâncească și apoi, tot mai înspăimântat, să ţipe ca din 
gură de șarpe. 

— Ştiu! Ştiu! Prostii! a spus tatăl său. Cum s-a urcat 
pe cal, s-a și apucat să miorlăie! Taci sau... 

Dar în clipa când a vrut să-l îmbărbăteze cu o 
sudalmă, armăsarul lui s-a ridicat în două picioare și frâul 
celuilalt cal i-a scăpat din mână. După ce și-a potolit 
anevoie bidiviul, contele a întors capul, căutându-și fiul 
cu privirea, dar calul gonea singur spre castel, fără 
micuțul călăreț. | 

întâmplarea a zguduit până și inima acestui om atât 
de aspru și de posac. Își și vedea fiul zdrobit undeva, în 
mijlocul drumului, și a început să se tânguie și să-și 
smulgă barba de deznădejde. L-a căutat peste tot, dar nu 
l-a găsit — pesemne că armăsarul, speriat, îl azvârlise în 
șanțul plin cu apă din marginea drumului. Deodată s-a 
auzit chemat de un glas copilăresc și, când a întors 
capul, la marginea cărării a văzut o femeie bătrână care 
şedea sub un copac, legănând micuțul pe genunchi. 

— Cum a ajuns băiatul la tine, zgripţuroaică? a 
strigat contele mânios. Dă-mi-l imediat! 

— Mai domol, mai domol, Înălţimea ta! i-a răspuns 
zâmbind băbuța cea urâtă. Cu tot armăsarul acesta 
mândru, ţi s-ar putea întâmpla și Înălțimii tale o 
nenorocire. Vrei să ştii cum a ajuns domnișorul la mine? 
Calul său o luase razna. Băiatul nu se mai ţinea în șa 
decât cu un picioruş și atârna de pe cal, atingând 
pământul cu pletele. Când să pice, l-am prins ușurel în 
şorț. 

— Văd, a strigat contele de Zollern, mânios. Dă-l 
incoace! Nu pot să descalec, calul e nărăvaş și ar putea 
să-l lovească. i 

— Dăruiește-mi un gulden cu cap de cerb! s-a rugat 
femeia, umilă. 

— Prostii! a strigat contele, zvârlindu-i câţiva pfenigi 
sub copac. 

— Nu, doresc un gulden cu cap de cerb! a stăruit ea. 

— Ce gulden cu cap de cerb! Tu toată nu faci atâta! 
a spus furios contele. Dă-mi numaidecât copilui, că de 
nu, asmut câinii asupră-ţi! 

— Așa? Nu preţuiesc cât un gulden cu cap de cerb? 
a răspuns bătrâna cu un zâmbet batjocoritor. Ei, o să 
vedem noi dacă moștenitorii tăi se vor alege măcar cu un 
gulden cu cap de cerb! la-ți pfenigii înapoi! 

Spunând aceste vorbe, a zvârlit contelui cei trei 
bânuţi de aramă cu atâta îndemânare, încât au nimerit 
drept în pungulița de piele, pe care acesta o mai ţinea 
incă în mână. 

Uluit de această neobișnuită iscusinţă, contele a 
rămas mai întâi mut, dar apoi l-a cuprins o mânie 
cumplită. A luat pușca, a ridicat cocoșul Și a îndreptat-o 
spre bătrână. Aceasta însă l-a îmbrățișat și l-a dezmierdat 
liniștită pe micul conte, ţinându-l înaintea ei ca pe o 
pavăză. 

— Eşti un băiețel bun și cuminte, i-a șoptit ea. Să 
rămâi așa și O să-ţi meargă bine. 

Apoi i-a dat drumul și l-a ameninţat pe conte cu 
degetul: i 

— Zollern, Zollern, îmi ești dator guldenul cu cap de 
cerb pe care ţi l-am cerut! a strigat ea și, fără să se 

sinchisească de ocările contelui, a pornit prin pădure, 
sprijinindu-se într-un toiag de cimișir. 

Pajul Konrad a descălecat tremurând, l-a ridicat pe 
băiețel în șa și s-a suit la spatele lui, urcând în urma 
stăpânului său dealul pe care se afla castelul. 

Aceasta a fost prima și ultima plimbare călare a lui 
Zollern-tună-și-fulgeră cu fiul său. Băiatul plânsese și 
strigase atât de amarnic când o luaseră caii la trap, încât 
tatăl lui îl socotea un copil molatic, lipsit de vlagă, la care 
se uita în silă. El însă își iubea tatăl din toată inima, se 
apropia adesea cu drag de el, așteptând să-l ia pe 
genunchi și să-l dezmierde. Zollern îl îndepărta însă cu 
un semn, strigând: „Ştiu! Ştiu! Prostii!“ Doamna Hedwiga ` 
îndurase până atunci răbdătoare toate toanele soțului ei, 
dar purtarea lui aspră cu copilul acesta nevinovat a 
îndurerat-o nespus. Cu vremea, văzând pedepsele 
cumplite pe care le dădea întunecatul conte copilului sãu 
pentru cea mai mică greşeală, s-a îmbolnăvit de inimă. In 
cele din urmă, femeia s-a stins în floarea vârstei, jelită de 
toți slujitorii, de toți oamenii din împrejurimi, dar mai 
amarnic decât toţi o plângea fiul ei. 

După moartea soţiei sale, contele l-a scos pe Kuno 
cu totul din inima sa. Nu se îngrijea defel de creșterea lui, 
lăsându-l în seama doicii și a capelanului casei. Curând 
s-a căsătorit din nou cu O domnişoară bogată, care i-a 
dăruit după un an doi gemeni — doi mici conți. 

De câte ori ieşea la plimbare, Kuno se ducea mai ales 
la bătrânica aceea care-i salvase viața. Ea îi povestea 
totdeauna multe despre răposata lui mamă şi despre 
binele pe care i-l făcuse aceasta. Slujitorii şi slujitoarele îl 
povăţuiau adeseori să nu se prea ducă pe la baba 
Feldheimer — așa îi zicea bătrânei — deoarece era o 
vrăjitoare. Dar băiatul nu se temea. Capelanul castelului îi 
spusese că nu există vrăjitoare și că basmele despre 


femeile meştere la vrăjit, care zburau prin văzduh spre 


Brocken, călare pe o furcă, erau niște născociri. E drept 
că el vedea la baba Feldheimer fel de fel de lucruri 

ciudate pe care nu le înțelegea. De altfel, nu uita nici de 
năzdrăvănia aceea cu cei trei pfenigi, pe care bătrânica îi 
aruncase cu atâta îndemânare drept în punga tatălui său. 
Bătrâna se pricepea să facă și felurite pomezi şi licori cu 
care lecuia oamenii şi dobitoacele. Umblau niște scorneli 
cum că ar avea un căzânel vrăjit cu care putea să 
schimbe vremea, și când îl atârna deasupra focului, se 
stârnea o furtună cumplită. Bătrâna îl învățase pe micul 
conte multe lucruri folositoare, ca de pildă: leacuri pentru 
cai bolnavi, o băutură împotriva turbării, momeli pentru 
pești și multe altele. Până la urmă, doar bătrânica 
Feldheimer îi mai rămăsese pe lume, căci doica își 
sfârșise zilele, iar mama lui vitregă nu se sinchisea de el. 

Cu cât fraţii lui creșteau mai mari, cu atât mai tristă 
și mai apăsătoare era viaţa lui Kuno. Aceştia fuseseră mai 
norocoși. Prima lecţie de călărie mersese bine, nimeni nu 
căzuse de pe cal, și de aceea Zollern-tună-şi-fulgeră îi 
socotea băieţi isteţi și destoinici. Ținea foarte mult la ei, 
se plimbau în fiecare zi călare împreună și-i învăța de 
toate, deși e drept că mare lucru n-aveau de învăţat de la 
el, fiindcă dânsul nu știa nici să scrie, nici să citească, și 
socotea că e păcat ca cei doi strașnici băieţi ai săi să-și 
piardă timpul cu asemenea îndeletniciri. In schimb, la 
zece ani știau să suduie tot atât de zdravân ca și tatăl lor 
și să se ia la harţă cu oricine. De altfel se înțelegeau unul 
cu altul ca și câinele cu pisica și se întovărășeau numai 
când puneau la cale vreo poznă pe seama lui Kuno. 

Mama lor nu se sinchisea prea mult de toate acestea. 
Socotea că dacă băieţii se băteau între ei, era o dovadă 
că sunt sănătoși și voinici, iar bătrânul conte spunea ori 
de câte ori vreun slujitor îl înștiința că fiii săi se luaseră 
iar la bătaie: 

— Stiu, știu! Prostii! 

Totuși s-a gândit să facă ceva ca să-i împiedice pe 
cei doi băieţi să se răpună unul pe altul. Nu uitase 
ameninţarea bătrânei Feldheimer, despre care, în fundul 
sufletului său, credea că era într-adevăr vrăjitoare: „Ei, o 
să vedem dacă moștenitorii tăi se vor alege măcar cu un 
gulden cu cap de cerb!“ 

într-o zi, pe când vâna în jurul castelului său, privirile 
i-au căzut pe două dealuri ce se ridicau parcă anume ca 
să poarte pe creștetele lor câte un castel, și pe dată a 
hotărât să clădească acolo două castele. Pe unul a înălţat 
castelul Schalksberg!, numit așa după porecla pe care O 
avea de mult cel mai mic dintre gemeni — Ghiduș — din 
pricina nenumăratelor sale pozne. Celui de-al doilea 
castel a voit să-i pună numele de Hirschguldenberg?, 
pentru a-și bate joc de vrăjitoare, care prezisese că 
moștenitorii lui nu se vor alege nici măcar cu câte un 
gulden cu cap de cerb. Până la urmă s-a oprit însă la 
denumirea mai simplă de „Hirschberg“. Așa se numesc 
cele două dealuri până în zilele noastre şi călătorul care 
trece prin munții din Suabia le poate vedea. 

Zollern-tună-și-fulgeră avea de gând să lase prin 
testament fiului cel mare castelul Zollern, ghidușului — 
Schalksberg şi mezinului — Hirschberg. Soţia lui nu i-a 
dat însă pace până n-a schimbat testamentul. 

— Kuno-prostănacul, așa-i zicea ea sărmanului băiat, 
fiindcă nu era atât de neastâmpărat și de sălbatic ca fiii 
ei, Kuno prostănacul e destul de bogat. A moştenit doar 
averea mamei sale. De ce să stăpânească tot el măreţul și 
strălucitul Zollern, iar fiii mei să aibă numai câte un 
castel înconjurat de păduri? 
în zadar i-a spus contele că fiul său mai mare, Kuno, 
nu putea fi lipsit de drepturile primului născut. Lacrimile 
şi cicălelile ei au izbutit să-l înduplece și pe cruntul 
Zollern-tună-și-fulgeră. Testamentul său glăsuia acum 
astfel: Ghiduş va stăpâni Schalksberg; cel mai mare 
dintre gemeni, Wolf, va fi stăpânul Zollern-ului iar Kuno, 
al Hirschberg-ului, cu orăşelul Balingen. După scurta 
vreme, contele a căzut greu bolnav. Medicului, care i-a 
spus că nu mai are nici o scăpare, i-a răspuns: „Știu!“ iar 
capelanului castelului, care-i ceruse să părăsească acest 
tărâm ca un dreptcredincios, i-a spus: „Prostii!“ Apoi și-a 
dat sufletul suduind și bombănind. Cum trăise, așa își 
sfârşise și zilele — ca un necioplit, ca un păcătos. 


ı În limba germană Schalk înseamnă ghiduș. 
2 în limba germană Histchgulden înseamnă gulden cu cap de cerb. 

Încă nu fusese îngropat, că soţia lui s-a dus cu 
testamentul la Kuno, fiul său vitreg, spunându-i în 
batjocură că avea, în sfârșit, prilejul să-și arate știința de 
carte: să citească singur hotărârea de a părăsi Zollern-ul. 
Din ziua aceea nu mai avea ce căuta acolo, bogatele 
domenii și cele două castele nu-i mai aparțineau lui, 
primului născut, ci treceau în stăpânirea ei și a celorlalți 
doi fii. 

Kuno s-a supus voinţei răposatului fără să 
crâcnească, şi și-a luat rămas bun cu lacrimi în ochi de la 
castelul în care se născuse, unde se afla mormântul 
blândei sale mame și în care locuia bunul capelan, iar în 
apropiere — singura sa prietenă, bătrânica Feldheimer. 
Castelul -Hirschberg era, ce-i drept, măreț și impunător, 
dar acolo se simțea singur și părăsit, așa că dorul de 
locurile copilăriei îl mistuia cumplit. 

Intr-o seară, contesa și gemenii, care împliniseră 
între timp optsprezece ani, stăteau pe terasa castelului, 
uitându-se în vale. Deodată au zărit un cavaler falnic 
urcând călare, urmat de o litieră somptuoasă, purtată de 
doi catâri și însoţită de mai mulți slujitori. Nedumeriţi, se 
întrebau cine puteau fi străinii. In cele din urmă, Ghiduș a 
strigat: 

— E fratele nostru, seniorul de Hirschberg! 

— Kuno-prostănacul? a întrebat contesa, mirată. O 
să ne dea desigur toată cinstirea cuvenită, poftindu-ne la 
el. Litiera cea frumoasă o aduce pesemne pentru mine, 
ca să mā ia la Hirschberg. Zău că n-aş fi bănuit la nobilul 
meu fiu, Kuno-prostănacul, atâta cavalerism și 
bună-cuviinţă! Curtoazia trebuie răsplătită cu curtoazie. 
Să coborâm la poarta castelului și să-l întâmpinăm cum 
se cuvine. Să-i vorbiţi prietenos. Poate că vom primi şi 
daruri la Hirschberg. Tu, un cai, tu, o platoșă, iar eu, 
giuvaerurile mamei sale, la care visez de mult. 

— Nu-mi trebuie nici un dar de la Kuno-prostănacul, 
a răspuns Wolf, și nici prietenos n-am să fiu cu el. Bine 
ar face de s-ar duce cât mai repede după răposatul 
nostru tată. Atunci am moșteni noi Hirschberg-ul și am 
vinde nobilei noastre mame giuvaerurile pe o nimica 
toată. 

— Fiu netrebnic! a strigat mânioasă mama lui. Să 
cumpăr giuvaerurile de la voi? Asta-i răsplata pentru că 
domeniile Zollern sunt astăzi ale voastre? Ghidușule, nu-i 
aşa că tu îmi vei dărui giuvaerurile fără nici un fel de 
plată? 

— Numai moartea e fără plată, mamă, a răspuns 
râzând mezinul. Dacă e adevărat că giuvaerurile preţuiesc 

cât un castel, am fi smintiți să ți le punem la gât. Indată 
ce închide Kuno ochii, coborâm călări devale, ne luăm 
fiecare ce ni se cuvinte, iar partea mea de giuvaeruri O 
vând. 
Tot ciorovăindu-se astfel, au ajuns la poarta 
castelului. Contesa clocotea de mânie la gândul 
giuvaerurilor râvnite. Kuno a trecut podul călare și când a 
ajuns în fața mamei lui vitrege și a fraţilor săi, a oprit 
calul, a descălecat și a salutat cuviincios. Cu toate că se 
purtaseră atât de neomenos cu el, se gândea totuși că 
sunt fraţii lui şi ca femeia aceasta lipsită de inimă fusese 
iubită de tatăl său. | 

— Ei, frumos din partea nobilului fiu că ne vizitează, 
a spus contesa, cu glas mieros și cu un zâmbet 
binevoitor. Ce se mai aude pe la Hirschberg? Te simţi 
bine acolo? Ai și o litieră? Și ce frumoasă e! Nici unei 
împărătese nu i-ar fi rușine să se suie în ea. iți mai 
lipsește doar doamna pe care s-o plimbi astfel prin toată 
țara. 

— Nu m-am gândit încă la asta, preacinstită mamă, a 
răspuns Kuno. Deocamdată cu altcineva aș vrea să-mi 
duc traiul laolaltă. lată pricina pentru care am venit cu 
litiera. 

— Eşti prea bun și îndatoritor, I-a întrerupt contesa, 
înclinându-se surazătoare. 

— E vorba de părintele Iosif, capelanul castelului. E 
atât de bătrân, că nu se mai poate ţine pe cal, a continuat 
Kuno liniștit. Vreau să-l iau cu mine pe bătrânul meu 
dascăl. Așa ne-am înţeles când am părăsit castelul 
Zollern. Şi mai vreau să cobor în vale, s-o iau și pe 
bătrânica  Feldheimer, Dumnezeu s-o aibă în pază. 
Trebuie să fie gârbovă de ani. Odinioară, când--m-am 
plimbat întâia oară călare împreună cu răposatul meu 

părinte, ea m-a scăpat de la moarte. Am destule încăperi 
la Hirschberg. Vreau să-și sfârșească zilele acolo. 

Rostind aceste cuvinte, a străbătut curtea, 
îndreptându-se spre locuința capelanului. 

Tânărul Wolf și-a mușcat mânios buzele, contesa a 
pălit de ciudă, iar Ghiduș a spus, izbucnind în râs: 

— Ce-mi daţi pe calul pe care-l voi primi în dar? Eu 
zic, frate Wolf, să-mi dai în schimb platoșa pe care o vei 
primi tu. Ha-ha! Pe cine vrea să ia cu el? Pe capelan și pe 
bătrâna vrăjitoare? lată o pereche de toată frumuseţea! 
Dimineaţa poate lua lecţii de limba greacă de la capelan, 
iar după-masă, lecții de vrăjitorie de la baba Feldheimer. 
De ce năzbâtii e în stare Kuno-prostănacul! 

— E un bădăran! a răspuns contesa. Nu râde, 
Ghiduș! Ne face neamul de ocară. Vecinii noștri se vor 
prăpădi de râs când vor auzi că seniorul Zollern a dus-o 
într-o litieră somptuoasă, purtată de catâri, pe baba 
Feldheimer, zgripțuroaica aceea bătrână, și că a instalat-o 
la castelul lui. A moștenit de la maică-sa grija pentru 
bolnavi și pentru tot felul de lepădături. Vai, taică-său 
s-ar răsuci în groapă dac-ar ști toate astea! 
| — Da, a adăugat Ghiduș. Tata ar mormăi și în 
groapă: „Știu! Prostii!“ i | 

— Uite-l, vine împreună cu bătrânul! Il ține de braţ, 
fără rușine! a strigat contesa, îngrozită. Să mergem, nu 
vreau să-l mai văd! 

Cei trei s-au îndepărtat, Kuno l-a condus pe bătrânul 
lui dascăl până la pod și l-a ajutat să se urce în litieră. 
Jos, în vale, s-a oprit în faţa colibei în care se adăpostea 
bătrâna Fledheimer și a găsit-o gata de plecare, cu o 
boccea plină cu tot felul de leacuri — pomezi, licori — și 
cu felurite scule. Sprijinindu-se în toiegelul ei de cimișir, 
bătrânica s-a urcat în litieră. 

Nu s-a petrecut însă nimic din ceea ce prevăzuse, 
plină de răutate, contesa de Zollern. În împrejurimi, 
nimeni nu s-a mirat de fapta cavalerului Kuno. 
Dimpotrivă, oamenii găseau frumoasă și vrednică de 
laudă străduința de a-i însenina ultimele zile bătrânei 
Feldheimer și îi dădeau cinstire pentru că îl adăpostise în 
castelul său pe bătrânul capelan losif. Numai fraţii lui şi 

contesa tunau și fulgerau de mânie, împroșcârdu-l cu 
vorbe de ocară. Dar era spre paguba lor, căci toată lumea 
socotea purtarea fraţilor vitregi prea nesăbuită si-i vorbea 
de rău. Umbla zvonul că nici cu mama lor nu duceau 
casă bună, ci numai într-o gâlceavă o ţineau, iar ei între 
ei se vrăjmășeau cumplit. Contele Kuno de 
Zollern-Hrischberg a încercat de mai multe ori să se 
împace cu fraţii lui, căci se simţea foarte rău când îi 
vedea trecând călare prin faţa castelului său fără să-i 
păşească vreodată pragul casei, sau cârd îi întâlnea în 
codru sau pe câmp și ei îl salutau mii rece ca pe un 
străin. Zadarnic însă căuta el să se apropie de fraţii săi, 
căci aceștia nu-i răspundeau decât cu batjocuri. intr-o 
bună zi, în mintea lui Kuno a încolți:. un gând. Știindu-i 
tare zgârciţi și hapsâni pe cei doi fre ți ai săi, a hotărât să 
ajungă pe calea aceasta la inimile lor. Între cele trei 
castele se afla un iaz — chiar la mijloc — care făcea 
parte din domeniul lui Kuno. in iazul acesta creșteau cele 
mai bune ştiuci şi cei mai frumoși crapi din împrejurimi. 
Cei doi fraţi, cărora le plăcea să pescuiască, erau mânioși 
foarte pe tatăl lor, care nu le lăsase lor moștenire și iazul. 
Pe de o parte, erau prea mândri ca să pescuiască în apa 
aceea fără știrea fratelui lor, iar pe de altă parte, nu voiau 
să-i spună o vorbă bună, rugându-i să le îngăduie să 
prindă pește acolo. Știind câtă slăbiciune aveau fraţii lui 
pentru iaz, Kuno i-a poftit intr-o zi să se întâlnească - 
tustrei acolo. 

Era o dimineaţă frumoas:. de primăvară. Cei trei fraţi, 
venind dinspre cele trei castele, au ajuns aproape. în 
aceeași clipă la iaz. | | 

— lată, a strigat Ghiduș, ne-am brodit de minune! 
Exact la ceasurile șapte am plecat călare de la 
Schalksberg. - 

— Şi eu de la Hirschberg! Și eu de la Zollern! i-au 
răspuns ceilalți doi frați. 

 —— Pesemne că iazul se află drept la mijloc, a 
continuat mezinul. Strașnic! 

— Ei, tocmai de aceea v-am poftit aici. Ştiu că vă 
place mult să pescuiţi. Și mie îmi place să dau din când 
în când cu undiţa. În iaz sunt destui pești chiar și pentru 

trei castele, iar pe malul iazului e destul loc pentru noi 
trei, chiar dacă am veni din întâmplare toţi deodată. 
Vreau ca, de azi înainte, această apă să fie a noastră a 
tuturor, și fiecare dintre voi va avea aceleași drepturi 
asupra ei ca şi mine. 

— Nobilul nostru frate e nespus de îndatoritor, a zis 
Ghiduș cu un zâmbet ironic. Ne dă o întindere de apă de 
șase pogoane şi câteva sute de peştişori! Ei bine, și ce ne 
cere în schimb? Caci numai moartea n-are plată! 

— Nu vă cer nimic, a spus Kuno. Nu vreau decât să 
vă întâlnesc din când în când la iaz și să stau de vorbă cu 
voi. Oricum, suntem fiii aceluiași tată! 

— Nu, aşa nu-i bine, râspunse seniorul de la 
Schalksberg. Nu e nimic mai neplăcut decât să pescuiești 
laolaltă cu alţii. Unul gonește peștii celuilalt. Dar dacă am 
cădea la învoială asupra zilelor în care să venim la 
pescuit, de pildă tu, Kuno, luni și joi, Wolf marți și vineri, 
iar eu miercuri şi sâmbătă, atunci primesc darul. 

— Eu, nu! a strigat întunecatul Wolf. Nu primesc nici 
un dar şi nu vreau să împart cu nimeni nimic. Kuno ne 
imbie să împărțim iazul, fiindcă avem tustrei aceleași 
drepturi asupra lui. Eu zic să jucăm zaruri și să se 
hotărască al cui rămâne. Dacă norocul va fi de partea 
mea, puteți veni oricând să mă întrebaţi dacă vă dau voie 
să pescuiţi ori ba. 

— Eu nu joc zaruri, a răspuns Kuno cu tristeţe, văzând 
că nu se poate apropia de fraţii lui pentru nimic în lume. 

— De buna seamă, a râs Ghiduş, îrateie nostru este 
un senior cucernic, dreptcredincios, care socotește jocul 
cu zarurile drept un păcat de moarte. Dar eu m-am gândit 
la altceva, la ceva ce nu-l poate rușina nici pe cel mai 
evlavios sihastru. Să ne aducem undiţele și să pescuim 
până când orologiul de la Zollern va bate douăsprezece 
ceasuri, şi iazul va îi al aceluia care va prinde cei mai 
mulți peşti până la ceasul acela. 

— Ar fi o prostie, a spus Kuno, să lupt pentru ceea 
ce imi aparține de drept prin moștenire. Dar ca să vă 
incredinţez că nu am glumit când v-am spus să împărţim 
iazul, fie, mă duc să-mi iau uneltele de pescuit. 

Atunci au sărit cu toţii în şa și au pornit fiecare spre 
castelul lui. Gemenii au trimis în mare grabă slujitorii să 

scormonească pe sub toate pietrele vechi şi să adune 
viermișori de- momeală. Kuno şi-a luat însă sculele 
obişnuite de pescuit și momeala pe care învățase s-o 
pregătească odinioară de la bătrâna Feldheimer, și a 


A 


ajuns cel dintâi la iaz. Curând au sosit și gemenii. Kuno 


„i-a lăsat să-și aleagă locurile cele mai bune, unde să 


poată sta: în voie, apoi a azvârlit undiţa. Minune! Peștii îl 
recunoșteau parcă de stăpân al iazului. Cete întregi -de 
crapi și de știuci se adunau forfotind în jurul undiţei sale, 
iar peștii cei mai bătrâni şi mai mari îi goneau pe cei mici. 
în fiece clipă scotea câte un pește. Nici nu apuca să 
arunce undiţa bine, că douăzeci-treizeci de pești așteptau 
cu gurile căscate, gata să se lase prinși în cârligul ascuțit. 
Peste două ceasuri, în jurul lui Kuno se ridicau mormane 
de peşti dintre cei mai frumoşi. S-a oprit din pescuit și 
s-a dus la fraţii săi să vadă ce fac. Ghiduşș prinsese un 
crăpcean și doi bieți obleţi, iar Wolf — trei mrene și două 
plevuște. Amândoi se uitau amărâţi spre malul opus, căci 
se vedea foarte bine cât noiam de pește prinsese fratele 
lor mai mare. Kuno s-a apropiat încetișor de Wolf, dar 
acesta, turbat de mânie, a sărit în sus, a rupt sfoara, a 
făcut bucăţi băţul undiţei și a aruncat totul în iaz. 

— Aş vrea să arunc o mie de cârlige în apă în loc de 
unul, iar de fiecare să se prindă una din aceste făpturi! a 
strigat el. Nu-i lucru curat la mijloc. Aici sunt farmece ȘI 
vrăjitorii. Altfel cum ai putea să prinzi tu, 
Kuno-prostănacul, într-un ceas, mai mulţi pești decât 
prind eu într-un an? 

— Da, da, acum mi-aduc aminte, a adăugat Ghiduș, 
că el a deprins meșteșugul pescuitului de la mătuşa 
Feldheimer, vrăjitoarea aceea blestemată! Şi noi ne-am 
lăsat amăgiţi să pescuim cu el. Intr-o bună zi o să ajungă 
și el un vrăjitor. 

— Nu, vrăjitoare adevărată: nu e, a zis Ghiduș, în 
bătaie de joc. Muieri de felul ăsta știu de obicei să 
prevestească viitorul, dar baba Feldheimer va ajunge să 
prevestească viitorul atunci când se va preface în lebădă. 
Nu i-a prezis ea tatălui nostru că moștenirea pe care ne-o 
va lăsa va putea fi cumpărată cu un gulden cu cap de 
cerb, cu alte cuvinte că tata o să ajungă la sapă de lemn? 
Totuşi, când a murit, totul, cât cuprinzi cu ochii de pe 

zidurile castelului Zoliern, era al lui. Baba Feldheimer nu 
e altceva decât o bătrână fără minte, iar tu, Kuno, un 
prostânac! 

După aceste cuvinte, mezinul s-a îndepărtat în grabă, 
căci se temea de mâna grea a fratelui său, iar Wolf l-a 
urmat, împroşșcându-l cu toate sudălmile pe care le 
învățase de la tatăl lui. 

Indurerat din cale-afară, Kuno s-a indreptat spre 
casă. Își dăduse seama că nu se putea înțelege cu frații 
lui. Vorbele lor urâte îi făcuseră atâta inimă rea, încât a 
căzut la pat a doua zi și numai cuvintele de alinare ale 
capelanului losif și licorile tămăduitoare ale mătușii 
Feldheimer l-au izbăvit de moarte. 

Când gemenii au prins însă de veste că fratele lor 
Kuno zace greu bolnav, au făcut un praznic grozav. 
Ameţiţi de băutură, s-au legat cu jurământ ca acela care 
va afla primul de moartea lui Kuno-prostănacul să dea de 
știre celuilalt prin salve -de tun, iar cel care va trage 
primul cu tunurile din castel va avea dreptul să-și aleagă 
din pivnițele lui Kuno butoiul cu cel mai bun vin. 

„Wolf a pus un pândar ca să vegheze zi și noapte în 
imprejurimile Hirschberg-ului, iar Ghiduș a cumpărat cu 
bani grei pe un slujitor de-al lui Kuno, ca să-i vestească 
de îndată clipa morţii stăpânului său. 

Slujitorul acesta era însă mai credincios blajinului și 
cucernicului său stăpân decât mârșavului conte din 
Schalksberg. Intr-o seară, el a întrebat-o îngrijorat pe 
bătrâna Feldheimer cum se simte stăpânul său, şi când 
acesta i-a răspuns că starea sănătății lui este 
multumitoare, slujitorul i-a povestit despre uneltirile celor 
doi frați, adăugând că-și puseseră-n gând să-și arate 
bucuria cu prilejul morții fratelui lor, prin salve de tun. 
Auzind aceste cuvinte, bătrâna s-a necăjit cumplit. Dar 
când i-a spus contelui totul, acestuia nu-i venea să 
creadă că fraţii lui ascundeau în sufletul lor atâta 
neomenie. Atunci bătrâna l-a povăţuit să-i pună la 
încercare, răspândind zvonul că ar fi murit. Vestea va 
zbura ca fulgerul și, dacă vor auzi salve de tun, însemna 
că slujitorul grăise adevărul. Contele a chemat slujitorul 
cumpărat de fratele său, l-a descusut încă o dată și i-a 

poruncit să plece călare spre Schalksberg, ca să dea 
acolo de. ştire că lui Kuno i se apropie sfârșitul. 

Ìn timp ce slujitorul cobora povârnișul de la 
Hirschberg, a fost zărit de pândarul contelui Wolf de 
Zollern. Acesta i-a tăiat drumul și l-a întrebat încotro 
aleargă. 

— Vai mie, a răspuns slujitorul, sărmanul meu stăpân 
n-o mai duce până-n seară! Toţi socot că i-a sunat 
ceasul. 

— Așa? l-a sunat ceasul? a strigat celălalt și cât ai 
clipi s-a repezit la cal, a sărit în șa şi a dat pinteni 
bidiviului, zburând spre Zollern. A suit dealul ca vântul și 
a ajuns ia poarta castelului, unde bietul cal a căzut 
grămadă, iar călăreţul a mai apucat să strige: „Contele 
Kuno moare!“ după care și-a pierdut simţirile. Tunurile 
din Zollern au început să bubuie, umplând de fericire 
inima contelui Wolf şi a mamei sale. Se și vedeau stăpânii 
butoiului de vin, ai iazului și ai giuvaerurilor. Ecoul 
puternic al acestor salve îi bucură peste măsură, dar și-au 
dat seama curând că nu era ecou, ci salvele tunurilor din 
Schalksberg. Wolf i-a spus atunci mamei sale, zâmbind: 

— Şi fratele meu mai mic a avut iscoadele lui. Deci 
trebuie să împărțim pe din două și vinul, ca şi întreaga 
moștenire. | 

A sărit apoi pe cal și a pornit în galop, căci se temea 
ca Ghiduş să nu i-o ia înainte și să pună mâna pe 
bunurile :de preţ ale răposatului. 

La iaz, frații s-au întâlnit și s-au uitat unul la altul, 
rușinaţi de graba cu care voiseră să ajungă la Hirschberg. 
Nici n-au pomenit de Kuno, în timp ce-și urmau drumul, 
ci s-au sfătuit frățeşte ce să facă mai departe şi ale cui să 
fie domeniile de la Hirschberg. Au trecut călări podul și, 
la fereastra castelului, ce să vezi? Fratele lor, teafăr și 
sănătos, se uita în curte cu ochii scăpărând de mânie. 
Gemenii s-au înspăimântat cumplit, crezând mai întâi că 
e o stafie, și și-au făcut semnul crucii, dar văzând că era 
Kuno în carne şi oase, Wolf a strigat: 

— Ptiu, lua-te-ar...! Ce prostie! Credeam c-ai murit! 

— Nu-i niciodată prea târziu, a grăit mezinul, 
săgetându-l pe Kuno cu O privire veninoasă. 

Acesta a strigat însă cu glas tunător: 

— Din clipa asta, toate legăturile noastre de rudenie 
s-au rupt pentru totdeauna. Am auzit prea bine salvele 
voastre de bucurie, dar, băgaţi de seamă, am pregătit și 
eu cinci culevrine! aici, în curte, și le-am încărcat în 
cinstea voastră. Pieriţi din calea ghiulelelor mele, ca să 
nu aflați cum se trage la Hirschberg! 

Văzându-l atât de îndârijit, fraţii au dat pinteni cailor 
și au coborât în mare grabă povârnișul. Kuno le-a trimis 
din urmă o ghiulea care a zburat pe deasupra capului lor, 
așa că ei au făcut fără voie o plecăciune adâncă și 
cuviincioasă. Kuno nu voia însă decât să-i sperie, nu să-i 
lovească. 

— De ce ai tras salvele de tun, nătărâule? a întrebat 
supărat Ghiduș. Eu am tras numai după ce le-am auzit 
pe-ale tale. E 

— Ba, să am iertare. Intreab-o şi pe mama! a răspuns 
Wolf. Tu ai tras întâi și ne-ai făcut de râs, neobrăzatule! 

Mezinul nu s-a lăsat nici el mai prejos cu vorbele de 
ocară și când au ajuns la iaz, sudălmile moștenite de la 
Zollern-tună-și-fulgeră curgeau şuvoi. Până la urmă, frații 
s-au despărţit învrăjbiți și furioși. 

A doua zi, Kuno și-a făcut testamentul. Bătrânica 
Feldheimer i-a spus capelanului: 

— Pun rămăşag că nu scrie cuvinte prea drăgăstoase 
despre cei doi tunari. 

Dar toate încercările ei de a-l descoase pe dragul ei 
binefăcător au fost zadarnice. Acesta nu a suflat o vorbă 
despre testament. Bătrâna nu a mai apucat să afle nimic, 
fiindcă după un an, în ciuda alifiilor și a licorilor ei, și-a 
dat sufletul fără să fi fost măcar bolnavă. li sunase 
ceasul. Cei nouăzeci și opt de ani ai ei ar fi dus la groapă 
pe orice om, cât de sănătos. 

Contele Kuno a înmormântat-o cu mare cinste, nu ca 
pe o femeie sărmană, ci ca pe o mamă. După moartea 
bătrânei, el a început să se simtă tot mai singur în 
castelul său, mai ales fiindcă părintele losif a purces și el 
din lumea aceasta, scurt timp după băbuţa Feldheimer. 

Singurătatea lui nu a dăinuit însă prea mult, căci 
bunul Kuno s-a sfârșit din viaţă la vârsta de douăzeci și 


1 Tun vechi cu ţeava foarte lungă. 

opt de ani. Gurile rele spuneau că ar fi murit otrăvit de 
Ghiduș. | 

Dar oricum ar fi fost, la câteva ceasuri după moartea 
lui, la Zollern și la Schalksberg au bubuit din nou 
tunurile. Fiecare castel îi vestea sfârșitul cu câte douăzeci 
şi cinci de salve. 

— De data asta s-a isprăvit de-adevăratelea cu el! a 
zis Ghiduş, întâlnindu-se cu fratele său pe drum. 

— Da, a răspuns Wolf, şi dacă s-ar întoarce de pe 
lumea cealaltă și ne-ar striga vorbe de ocară de la 
fereastră, ca odinioară, pușca mea abia așteaptă să-l 
învețe buna-cuviinţă şi să-i vină de hac. 

Vorbind aşa, suiră pieptiş înălțimea pe care se află 
castelul. Când un călăreț necunoscut, însoţit de alaiul său 
cavaleresc, i-a ajuns din urmă, cei doi, socotind că 
trebuie să fie vreun prieten de-al fratelui lor, care venea 
la înmormântare, s-au prefăcut că plâng, nemaicontenind 
să-l laude pe cel dispărut și jelindu-i moartea timpurie. 
Ghiduş a izbutit chiar să-și stoarcă lacrimi de crocodil. 
Cavalerul nu scotea însă nici o vorbă, ci urca liniştit și 
tăcut alături de ei, îndreptându-se spre Hirschberg. 

— Aşa, acum suntem în largul nostru. Adu vin, 
chelarule, dar din cel mai bun! a strigat Wolf, 
descălecând. 

Apoi au urcat scara în spirală și au intrat în sala 
castelului, urmaţi de: tăcutul călăreț. În clipa când 
gemenii s-au așezat tihniţi la masă, necunoscutul a scos 
din pieptar o monedă de argint şi a zvărlit-o pe masa de 
ardezie. Banul s-a rostogolit zornăind, iar străinul a zis: 

— lată moștenirea voastră. Nici mai mult, nici mai 
puţin decât un guiden cu cap de cerb. 

Fraţii s-au uitat unul la celălalt miraţi, au izbucnit în 
râs şi l-au întrebat ce vrea să spună. 

Cavalerul a scos atunci un pergament cu o mulțime 
de peceți. Acolo, Kuno-prostănacul scrisese toate faptele 
dușmănoase săvârşite. în timpul vieţii sale de câtre fraţii 
lui. La sfârşit îi vestea că, în afară de giuvaeruriie 
răposatei sale mame, hotărâse să vândă Wurtemberg-ului 
întreaga moștenire pentru O nimica toată, în schimbul 
unui biet gulden cu cap de cerb. Giuvaerurile urmau a fi 

folosite spre a se clădi un azil pentru săraci în orașul 
Balingen. 

Fraţii au încremenit, râsul le-a îngheţat pe buze. 
Scrâşneau neputincioşi. Ce puteau să facă ei împotriva 
provinciei Wurtemberg! Pierduseră frumuseţe de moșie, 
pădurea, ogoarele, orașul Balingen, până și iazul cu pești, 
și nu moșteniseră decât un pârlit de gulden cu cap de 
cerb! 

Furios, Wolf l-a vârât în pieptar, fără a scoate o 
vorbă, și-a pus tichia pe cap și, trecând: mânios, fără să 
salute, pe lângă trimisul Wurtemberg-ului, a încâlecat și a 
pornit spre Zollern. 

In dimineaţa următoare, plictisit de cicălelile mamei 
sale, care nu mai contenea cu mustrăriles fiindcă 
pierduseră și moșia și giuvaerurile, Wolf a pornit călare 
spre Ghiduș, la Schalksberg. Când a ajuns la fratele său, 
l-a întrebat: 

— Ce zici să facem cu moştenirea noastră? Să jucăm 
pe ea, sau s-o bem? 

— Mai bine s-o bem, a răspuns Ghiduș. Așa vom 
câștiga amândoi. Hai călare la Balingen, să-i înfruntâm pe 
oamenii de acolo, cu toate că am pierdut orășelul în chip 
rusinos. 

— lar la cârciuma „Mielul“ e un vin roșu strașnic; nici 
împăratul nu are altul mai bun, a adăugat Wolf. 

Amândoi au pornit spre Balingen şi acolo s-au oprit 
la cârciumă și au întrebat cât costă o oca de vin roșu; 
după care, au închinat unul în sănătatea celuilalt, pană au 
mântuit guldenul. Atunci Wolf s-a ridicat în picioare, a 
scos din pieptar moneda de argint cu capul de cerb pe 
ea, a azvârlit-o pe masă și i-a strigat cârciumarului: 

— lată guldenul ce ţi se cuvine! Mai vrei ceva? 

Cârciumarul a luat guldenul, l-a întors pe o parte și 
pe alta, și a răspuns zâmbind: 

— Ar fi în regulă, dar, vedeţi, acesta e un gulden cu 
cap de cerb. Aseară a sosit o ștafetă din Stuttgart, iar 
azi-dimineaţă crainicul a vestit în numele contelui de 
Wurttemberg, stăpânul orășelului nostru, că banii aceștia 
nu mai sunt buni. Trebuie să-mi daţi alții. 

Cei doi fraţi au pălit, uitându-se unul la altul, 

— Plătește, a spus unul. 

— N-ai bani? a întrebat celălalt. 

în cele din urmă au rămas datori un gulden la 
Mielul“ din Balingen și au plecat tăcuţi, pășind 
îngânduraţi unul lângă altul. Când au ajuns la răscrucea 
unde un drum ducea la dreapia, spre Zollern, iar altul la 
stânga, spre Schalksberg, Ghiduș a spus: 

— Aşadar, am moștenit mai puţin decât nimic, și pe 
deasupra am mai băut și un vin prost. | 

— Da, a răspuns fratele lui. Vorbele bătrânei s-au 
adeverit: „Moștenitorii tăi nu se vor alege nici măcar cu 
un gulden cu cap de cerb!“ Din banii moșteniţi n-am 
putut plăti nici barem o oca de vin! | 

— Ştiu! a zis stăpânul Schalksberg-ului. 

— Prostii! a răspuns: seniorul din Zollern, 
îndreptându-se călare spre castel, mânios pe sine însuși 
și pe toată lumea. 


— Aceasta e povestea guldenului cu cap de cerb, a 
încheiat făurarul, şi se spune că e adevărată. Cârciumarul 
din Durrwangen, care se află aproape de cele trei castele, 
a povestit-o unui bun prieten al meu, călăuză, care, 
trecând adeseori prin munții albi ai Saubiei, trăgea 
totdeauna la Durrwangen. 

Oaspeţii au bătut din palme, încântați de povestea 
faurului. at E 

— Câte nu se întâmplă în lumea asta! a strigat 
cărăușul. Îmi pare bine că nu ne-am pierdut vremea cu 
jocul de cărţi. Am să ţin bine minte povestea asta și O s-o 
istorisesc mâine tovarășilor mei, cuvânt cu cuvânt. 

— În timp ce povestea făurarul, mi-am adus și eu 
aminte de o întâmplare! zise studentul. 

— Spune, spune! îl rugară într-un glas făurarul și 
Felix. 

— Fie, răspunse “studentul. Mai curând sau mai 
târziu, tot o să-mi vină și mie rândul să povestesc ceva. 
Ceea ce veți auzi pare-se că s-a petrecut aievea. 

Dicând acestea, s-a așezat mai bine în jih, 
pregătindu-se să înceapă. Dar hangiţa a pus furca şi 
fuiorul deoparte și s-a îndreptat spre masa oaspeților. 


<o 

— Acum, domnilor, e timpul de culcare, spuse ea. 
Ornicul a bătut ceasurile nouă și mâine avem treabă. 

— Mai adu o sticlă cu vin și poți să te duci la 
culcare! strigă studentul. Nu mai avem nevoie de 
dumneata. 

— Nu se poate, răspunse ea, posomorându-se. Atâta 
timp cât se află mușterii în sală, nici eu, nici slujitorii nu 
ne culcăm. Ce să mai lungim vorba, domnilor! Duceţi-vă 
în odăile dumneavoastră. Și așa e prea târziu. În casa 
mea nu se petrece peste ceasurile nouă. | 

— Cum asta, cucoană? rosti mirat făurarul. Ce-i 
pasă dumitale dacă noi rămânem aici singuri, după ce 
te-ai culcat dumneata? Suntem oameni cinstiţi, nu-ţi 
șterpelim nimic şi nici n-o s-o ștergem fără plată. Nu 
îngădui să fiu dat afară în felul acesta'din nici un han din 
lume. 

Femeia îi aruncă o privire mânioasă: 

— Nu cumva credeţi că o să-mi schimb rânduiala 
casei pentru orice golan, pentru orice haimana de calfă, 
pentru doisprezece creiţari ai lui? Vă spun pentru ultima 
oară că nu îngădui asemenea purtări. 

Faurul vru să mai răspundă ceva, dar studentul îl 
privi cu înțeles și le făcu celorlalti un semn din ochi. 

— Bine, zise el. Dacă hangița nu ne lasă să mai 
rămânem, apoi să mergem în camerele noastre. Dar ne-ar 
trebui nişte lumânări, ca să nu bâjbâim. 

— N-am de unde să vă dau, răspunse ea, 
posomorâtă. Ceilalți or să nimerească drumul și prin 
întuneric, iar dumitale o să-ţi ajungă și capătul ăsta de 
lumânare. N-am altceva. 

Tânărul primi tăcut lumânarea și se ridică. Ceilalţi își 
luară traistele, ca să le ducă în camerele lor, și începură 
să urce scara după student. Acesta mergea înainte cu 
lumânarea. 

Când au ajuns sus, studentul îi rugă să meargă în 
vârful picioarelor, deschise ușa camerei sale și le făcu 
semn să intre. 

— Nu mai încape nici o îndoială, le spuse el. Vrea să 
ne dea pe mâna tâlharilor! N-aţi băgat de seamă cât de 
stăruitor ne trimitea la culcare? Cum încerca cu tot 

dinadinsul să ne împiedice să stăm de veghe laolaltă? 
Nădăjduiește c-o să ne culcăm acum și că tâlharii au să 
ne surprindă dormind. 

— Nu credeţi c-ar fi mai bine să plecăm de aici? 
întrebă Felix. Mă simt mai la largul meu în pădure decât 
între zidurile astea. 

— Ferestrele sunt şi aici zăbrelite! exclamă studentul, 
încercând zadarnic să smulgă una din gratii. Nu ne 
rămâne decât o singură ieşire: s-o zbughim pe poartă. Nu 
cred însă c-o să ne lase. 

— Să încercăm, spuse cărăușul. Vreau să văd dacă 
pot ajunge măcar până în curte. Dacă se poate, mă întorc 
şi vă iau pe toți. 

Ceilalţi încuviințară. Cărăușul se descălţă și se furișă 
în vârful picioarelor spre scară. Sus, în odaie, tovarășii lui 
ascultau încordaţi, cu teamă. Tânărul ajunse la jumătatea 
scării, întreg și nevătămat, şi tocmai voia să se ferească 
de un stâlp de susţinere, când, deodată, îi ieși înainte un 
câine uriaș. Dulăul îi puse labele pe umeri şi rânji la el, 
dezvelindu-și colții lungi și ascuţiţi. Cărăușul nu îndrăzni 
nici să înainteze, nici să dea înapoi, de teamă ca, la cea 
mai mică mişcare, dulăul cel fioros să nu-și înfigă colții în 
beregata lui. Câinele începu să latre și să urle groaznic. 
Auzind hărmălaia, rândașul și hangiţa ieşiră în grabă, cu 
lumânări în mâini. 

— incotro? Ce vrei? strigă femeia. 

— Vreau să-mi iau ceva din căruţă, răspunse 
cărăușul, tremurând ca varga, căci prin deschizătura ușii 
zărise niște umbre care dădeau de bănuit, oameni cu 
puști în mână. 

— Ai fi putut să iei ce-ţi trebuie înainte de a urca în 
cameră, spuse îmbufnată hangiţa. Fassan, vino-ncoa'! 
lacob, încuie poarta și luminează-i omului drumul până la 
căruţă. | 

Câinele își luă labele și botui înfiorător de pe umerii 
cărăușului și se așeză din nou de-a curmezișul scării. 
Intre timp, rândașul încuiase poarta și porni cu 
lumânarea înaintea cărăuşului. Nu era chip să fugă. 
Frământându-se cam ce-ar putea să ia din căruţă, omul 
îşi aminti că avea un funt de lumânări pe care trebuia să 

le ducă la oraș. „Capătul de lumânare pe care-l avem sus 
nu ține mai mult de un sfert de ceas, și-a zis el, aşa că o 
să avem nevoie de lumânări“. Luă două lumânări. din 
căruță, le ascunse în mânecă și, ca să se afle în treabă, 
își căută mantaua, care-i trebuia — după cum i-a spus el 
rândașului — să se învelească în timpul nopții. 

| Ajungând teafăr înapoi, povesti tovarâșilor săi despre 
dulăul uriaș care stătea de pază pe trepte, despre oamenii 
pe care îi zărise în treacăt, despre pregătirile care se 
făcuseră ca să pună mâna pe ei, și încheie oftând: 

— Nu scăpăm cu viaţă în noaptea asta! 

— Nu-mi vine să cred, răspunse studentul. Nu-mi 
vine să cred să fie atât de proști oamenii aceștia, să 
omoare patru inși pentru o nimica toată. De aceea ar fi 
bine să nu ne împotrivim. În ceea ce mă privește, eu am 
cel mai mult de pierdut. Pe calul meu au și pus mâna, de 
bună seamă. Am cumpărat bidiviul acum patru săptămâni 
și m-a costat cincizeci de galbeni. Punga și hainele le 
dau de bună voie, căci, la urma urmelor, viața e îmi mai 
scumpă. 

— Dumitale îți este mai uşor, răspunse cărăușul. N-ai 
cine ştie ce de pierdut; asemenea lucruri se pot lesne 
înlocui. Eu, însă, sunt ștafetă. Am plecat din 
Aschaffenburg cu fel de fel de lucruri, iar în grajd am doi 
cai frumoşi, singura mea avere. 

— Nu-mi vine să cred c-or să se lege de dumneata, 
spuse giuvaergiul. Prādarea unei ștafete ar stârni mare 
zarvă și tărăboi în ţară. Şi eu cred că-i mai bine să dau de 
bună voie, cum a zis dumnealui, tot ce am Și să 
făgăduiesc, sub jurământ, să nu suflu O vorbă și nici să 
mă plâng. E mai cuminte așa, decât să mă împotrivesc 
unor oameni înarmați cu puști și pistoale, pentru câteva 
boarfe. 

La aceste cuvinte, cărăușul scoase lumânările, le lipi 
de masă și le aprinse. 

— Atunci, în numele Atotputernicului, să așteptăm și 
să vedem ce-o să se întâmple, zise el. Hai să ne așezăm 
și să gonim somnul cu o poveste. 

— Să facem precum spui, răspunse studentul, și, 
fiindcă e rândul meu, iată că și încep. 


INIMĂ RECE 
(Partea întâi) 


Cine călătorește prin țara Suabilor, acela să nu scape 
prilejul de a-și plimba ochii măcar niţeluș prin Pădurea 
Neagră; nu de dragul copacilor, deși nu se găsesc 
oriunde atâția brazi nemaipomenit de mulți și țâșnind, ca 
într-o vedenie, spre cer; însă de dragul oamenilor, care se 
deosebesc în chip ciudat de toată omenirea din jur. Ei 
sunt mai înalți decât oamenii obișnuiți, au spete late, 
mădulare puternice și, în totul de tot, se pare că aerul 
întremător, care lunecă dimineaţa printre brazi, îi dăruie 
“încă din tinerețe cu plămâni mai slobozi, cu ochi mai 
ageri şi cu o fire mai deschisă, chiar dacă mai aspră, 
decât ale locuitorilor de prin șesuri și văi. Dar nu numai 
prin statură și prin felul de a fi, ci și prin datini și port 
acești oameni nu-și găsesc pereche printre semenii lor 
din afara pădurii. Mai frumos decât toți se îmbracă 
pădurenii din ţinutul Baden; bărbații își lasă barba să 
crească în jurul feţei, așa cum li-e dată ea de la natură; 
pieptarele negre, pantalonii uriași, strâns încrețiţi, ciorapii 
roşii, pălăriile țuguiate, cu marginile largi, le dau o 
înfăţişare aparte, în același timp serioasă, plină de 
greutate. Aici, cei mai mulţi sunt sticlari, însă fac și 
ceasornice, cu care umblă o jumătate de lume, ca să le 
vândă. În cealaltă parte a pădurii trăiește o spiță din 
acelaşi neam; doar că munca și îndeletnicirile lor au 
născut alte datini și obiceiuri decât ale sticlarilor. Ei 
trăiesc de pe urma pădurii; doboară și curăță brazii, îi 

mână cu plutele în jos pe Nagold până la Neckar şi de 
acolo pe apa Rinului, la vale, spre Olanda; chiar și marea 
îi cunoaște pe acești bărbaţi din Pădurea Neagră, care 
coboară de sus cu plutele lor lungi. Opresc pe rând în 
toate orașele lipite de malul fluviului și își așteaptă semeți 
cumpărătorii care ar avea nevoie de buștenii şi de 
scândurile lor; dar bârnele cele mai groase și lungi ei le 
vând, pe bani grei, olandezilor, care le folosesc la 
construcţia de vase. Astfel, oamenii aceștia duc o viață 
aspră, călătorind întruna. Bucuria lor e să zboare la vale 
pe pluta de lemn, necazul — să urce din nou pe mal. De 
aceea și portul lor seamănă. prea puţin cu portul 
sticlarilor, care locuiesc în partea cealaltă a pădurii. 
Pieptarul e din pânză închisă la culoare, de pe umerii 
largi coboară niște bretele verzi de lățimea unei palme, 
iar din buzunarul pantalonilor de piele neagră se ițește 
intotdeauna, ca semn al nobleţii, parmacul de alamă; însă 
mândria lor sunt cizmele, poate cele mai mari din câte se 
poartă azi pe lume; căci le poţi trage cu vreo două palme: 
mai sus de genunchi și, umblând cu asemenea încălțări, 
nu ţi se udă picioarele chiar dacă le scufunzi la trei 
șchioape în apă. 

Până nu de mult, acești pădurari încă mai credeau în 
duhurile pădurii și abia de curând li s-a mai scos din cap 
deșertăciunea. Curios e însă că și duhurile care, după 
credinţele: vechi, ar hălădui prin Pădurea Neagră, s-au 
împărțit în două, după cele două feluri de îmbrăcăminte. 
Spuneau de pildă unii că Omuleţul-de-sticlă, un duh 
blând, mititel, măsurând vreo trei șchioape și jumătate, 
nu s-ar arâta niciodată altfel decât cu o pălărioară 
țuguiată, având marginile largi, cu pieptăraş, cu pantaloni 
încrețiți și cu ciorăpiori roșii. Altul, în schimb, căruia îi 
zicea Michel Olandezul și care locuia în partea cealaltă a 
pădurii, era un găligan uriaș, spătos, îmbrăcat în portul 
Plutașilor, și mulți dintre aceia care jurau că-l văzuseră 
dădeau a înțelege că n-ar vrea să plătească din punga lor 
atâția viței câţi îi trebuie lui ca să-i ajungă pielea pentru o 
pereche de cizme. 

„Are niște cizme, spuneau ei, încât un om ca toți 
oamenii ar intra în ele până la gât.“ 

Și mai spuneau că din gura lor nu iese decât 
adevărul, nimic umflat. 

Cu aceste duhuri ale pădurii, un tânăr de prin partea 
locului cică ar fi păţit o istorie, pe care vreau să v-o 
povestesc. | 

Trăia deci, în Pădurea Neagră o văduvă, pe nume 
Barbara Munk; soțul ei fusese cărbunar și, după ce 
acesta muri, văduva îl tot îndemna și-l pregătea pe 
feciorul ei de șaisprezece ani pentru aceeași meserie. 

Tânărul Peter Munk, băiat chipeș, se lăsa în voia 
mamei, că doar nu învățase alta nici de la tatăl său — și, 
cât era săptămâna de lungă, sta și se afuma lângă cuptor 
sau, negru, plin de funingine, speriind oamenii, bătea 
străzile oraşelor în căutare de mușterii pentru cărbunii 
lui. Dar cărbunarul are îndeobște destul timp să 
gândească şi la sine și la ceilalți și, când Peter Munk sta 
lângă cuptorul său, atunci arborii întunecoși ai pădurii, 
liniștea din jur îi strecurau în suflet jale și dor nelămurit. 
il mâhnea ceva, îl supăra ceva, nu ştia nici el ce anume. 
Până la urmă găsi pricina: îl nemulțumea starea lui. „Un 
cărbunar negru și singuratic, gândea el. Asta înseamnă 
să trăieşti în ticăloșie. De câtă cinste se bucură sticlarii, 
ceasornicarii, chiar și lăutarii în serile de duminică! lar 
când eu, Peter Munk, spălat și periat, mă înfățișez cu 
pieptarul de sărbătoare al tatii, cu nasturi de argint, cu 
ciorapii roșii nou-nouți, și când vine cineva în spate și se 
întreabă cine-o fi domnișorul ăsta chipeș și îi plac 
ciorapii și mersul meu — atunci, numai ce mă ajunge din 
urmă și mă vede la faţă, își spune în gând: „Ah, ăsta nu-i 
decât Peter, cărbunarul!" 

De altminteri, și pe plutașii de dincolo, Peter îi jinduia 
din adâncul inimii. Când zdrahonii aceia veneau pe-aici 
în costumele lor arătoase, cu nasturi, catarămi și lanţuri 
de o sută de ocale atârnate la piept, când măsurau din 
ochi perechile de dansatori, stând crăcănaţi și mândri, 
înjurând și trăgând fumul, asemenea celor mai nobili 
olandezi, din pipele lor de lut ars, lungi de-un cot — 
atunci Peter vedea în plutaşi adevăraţi idoli ai fericirii. lar 
când fericiţii aceștia, vârându-și mâna în buzunar și 
scoțând la iveală câte un pumn de taleri mascaţi, se 

apucau să arunce zarurile, cinci guldeni încolo, zece 
încoace. — atunci Peter simţea că-și iese din minţi şi se 
furișa tulburat până la coliba lui; căci nu o dată, seara, la 
sărbători, văzuse pe câte un „domn al lemnului“ pierzând 
la joc mai mult decât agonisea bietul de taică-său într-un 
an. Erau mai cu seamă trei asemenea plutaşi dintre care 
Peter nu știa pe care să-l admire mai mult. Primul, un 
bărbat înalt și gros, cu obrajii rumeni, avea faima celui 
mai bogat om din împrejurimi. | se spunea 
Ezechiel-cel-gros. Acesta călătorea de câte două ori pe 
an la Amsterdam, cu lemn de construcție, şi găsea de 
fiecare dată prilejul să-l vândă cu atâta mai scump decât 
alții încât se întorcea frumușel cu vaporul, pe când ceilalţi 
veneau pe jos. Al doilea era cel mai înalt și mai uscăţiv 
bărbat din toată pădurea. | se spunea Schlurker-cel-lung. 
Pe acesta Peter Munk îl jinduia pentru curajul său 
neobișnuit; se încontra cu oamenii cei mai de vază: la 
cârciumă, să fi fost înghesuiala cât de mare, Schlurker 
ăsta ocupa mai mult loc decât patru inși din cei mai 
grași, luați laolaltă; ba se proptea în coate pe toată 
lățimea mesei, ba își lungea câte un picior pe bancă, dar 
nimeni nu-i zicea un cuvinţel, căci era plin de bani. Al 
treilea, un bărbat tânăr și frumos, dansa cel mai bine în 
tot lungul și latul ținutului, de aceea i se spunea Regele 
dansului. Fusese om sărac, slujise ca argat la un lemnar 
și, deodată, se înavuţi peste măsură; unii ziceau că ar fi 
găsit, la rădăcina unui brad bătrân, o oală plină cu 
galbeni; alții, că ar fi dat, nu departe de Bingen, cu 
cangea în apele Rinului — cum fac uneori plutaşii ca să 
prindă peștele în cârlig — și ar fi scos din adâncuri un 
sac burdușit cu aur, care cică ar fi fost o parte din 
comoara Nibelungilor, îngropată acolo; ce mai, ajunsese 
omul putred de bogat și toţi, cu mic și mare, îl priveau ca 
pe un prinţ. 

La bărbații aceştia trei se tot gândea Peter 
cârbunarul pe când ședea singur-singurel în pădurea de 
brazi. Ce-i drept, aveau tustrei o anume hibă, care-i făcea 
nesuferiți în ochii celorlalți: erau de o zgârcenie 
neomenească, nu arătau pic de milă față de datornici ori 
săraci — cu toaţe că băştinaşii Pădurii Negre sunt de 

felul lor oameni îngăduitori. Se știe însă cum merg 
treburile: pe de o parte îi urau pentru zgârcenia lor, pe de 
alta îi cinsteau ca bogătași. Că doar nu mai era nimeni să 
arunce cu bănet cum aruncau ei, de parcă l-ar fi cules de 
pe jos scuturând brazii. 

„Aşa nu se mai poate, își spuse într-o zi Peter, foarte 
amărât. leri, de sărbătoare, toată lumea ședea în 
cârciumă! Dacă nu ies curând la liman, apoi îmi seurtez 
zilele. Ai, de-aș fi şi eu bogat, bine văzut ca 
. Ezechiel-cel-gros, ori puternic, fără teamă, ca 
Schlurker-cel-lung, ori plin de faimă şi de bani ca Regele 
dansului, care, în loc de un sfanţ, le aruncă muzicanțţilor 
taleri de aur! De unde naiba o fi având atâţia bani? 

li trecură prin cap câteșitoate, cum și în ce fel ar 
putea să se căpătuiască, dar nimic nu-l mulţumi. Până la 
urmă se opri la vechile poveşti, cu oameni care s-ar fi 
umplut cândva de bani. datorită lui Michel Olandezul și 
Omuleţului-de-sticlă. Pe când mai trăia tatăl său, veneau 
adesea în casă prieteni nevoiaşi și se întindeau la taclale 
lungi despre tot soiul de bogătani și despre felul cum au 
ajuns să prindă cheag. Atunci îl pomeneau nu o dată pe 
Omuleţul-de-sticlă. Gândindu-se adânc, Peter își aminti 
chiar și poezia ce trebuia rostită pe Dâmbul cu brazi 
pentru ca duhul cu pricina să se arate. Incepea așa: 


Tu, în pădurea de brazi vistiernic, 
Tu, peste codri stăpânul puternic, 
De sute de ani te lași văzut... 


Însă degeaba își trudi Peter capul ca să-și 
amintească și cuvintele ce urmau. De multe ori era 
gata-gata să întrebe pe câte un bătrân cum sună mai 
departe versurile; însă de fiecare dată îl oprea teama, nu 
cumva să-şi dezvăluie gândurile; de altfel, judeca dânsul, 
s-ar putea ca povestea cu Omuleţul-de-sticlă să nu prea 
fie răspândită și prea puţini să fie oamenii care știu acele 
cuvinte, că doar nu erau mulţi bogătașii din Pădurea 
Neagră; și apoi, de ce nici tatăl său, nici nevoiașii ceilalți 
nu-și încercaseră, la timpul lor, norocul? 

in sfârșit, Peter aduse vorba despre Omuleţul-de- 


A 


sticlă în fața mamei, care îi inşiră doar lucruri știute, își 

aminti doar primul din versurile ce trebuiau rostite și, ca 
noutate, îi spuse că duhul acela pitic nu se arăta decât 
oamenilor născuţi duminica, între orele unsprezece şi 
două. El, Peter, cică se potrivea, numai de-ar afla cum 
sună poezia, căci s-a născut într-o duminică, la orele 
douăsprezece de prânz. 

Auzind Peter cărbunarul una ca asta, mai că-și 
pierdu cumpătul de bucurie și de dorul aventurii ce-l 
aștepta. | se păru de ajuns că știe o parte din versuri şi că 
s-a născut duminica, pentru ca Omuleţul-de-sticlă să 
răsară înaintea lui. Astfel, într-un rând, după ce își vându 
cărbunii, nu mai aprinse focul în cuptor ci, punându-și 
pieptarul măreț al tatii, ciorapii noi, roşii şi pălăria de zile 
mari, apucă un ciomag negru, noduros, lung de cinci 
picioare, și îşi luă rămas bun de la maică-sa: 

— Mă duc la cancelarie, în oraș. Curând se aleg 
feciorii pentru armată și vreau să-i mai bag în cap 
funcţionarului că ești văduvă și că nu mă ai decât pe 
mine, singurul fiu. 

Mama îi lăudă gândul cel bun; el însă porni spre 
Dâmbul cu brazi. Acesta se afla cocoţat pe cea mai mare 
înălțime din Pădurea Neagră, și jur împrejurul lui, preţ de 
vreo două ore de mers, nu se zărea pe-atunci nici colibă, 
darmite sat, căci oamenii superstiţioşi ziceau că ar fi un 
loc nesigur. De altfel, nici nu se prea îndemna lumea să 
taie acolo brazi, deși creșteau înalţi și frumoși; și asta 
pentru că nu o dată când lucrau prin acele părţi, oamenii 
se pomeneau că le zboară securea din mâini și cade în 
bulboanele râului; alteori, brazii, prăbuşindu-se prea 
repede, fie că-i betegeau, fie că-i omorau pe tăietori; 
unde mai pui că lemnul, cât ar fi fost el de bun, nu-l 
puteai folosi decât pentru foc, deoarece plutașii nu luau 
niciodată asemenea bușteni, urmând o veche credinţă 
care spunea că un singur bușştean de la Dâmbul cu brazi, 
amestecat în plută, duce la pierzare și lemnul, și oamenii. 
Așa se face că brazii de pe Dâmbul cu pricina creșteau 
atât de înalţi și deși, încât ziua ţi se părea noapte. Ajuns 
în preajmă, Peter Munk simți că-l trec sudorile; nu se 
auzea nici un glas, nici un pas în afară de paşii lui, nici o 
izbitură de topor, chiar și zburătoarele păreau să 
ocolească brădetul întunecat. 

Peter Munk urcă pe creasta Dâmbului și se opri în 
fața unui brad nemaipomenit de gros, pentru care orice 
negustor -olandez ar fi plătit pe loc câteva sute de 
“guldeni. „Aici, gândi Peter, trebuie că şade 
Omulețul-de-sticlă.“ Făcu o plecăciune adâncă, tuși încet 
și vorbi cu glasul tremurând: 

— Vă urez seară bună, domnule de sticlă! 

Dar nu veni nici un răspuns. Liniştea stăruia ca și 
înainte. „Poate că ar trebui să spun totuși poezioara,, 
gândi el. Şi începu, bolborosind: 


— Tu, în pădurea de brazi vistiernic, 
Tu, peste codri stăpânul puternic, 
De sute de ani te laşi văzut... 

Abia rosti aceste vorbe şi, spre marea lui spaimă, zări 
o făptură ciudată, mică de tot, ițindu-se de după bradul 
cel gros. Peter își zise că nu poate fi decât 
Omulețul-de-sticlă, aşa cum îl înfățișau oamenii, cu 
pieptăraș negru, cu ciorăpiori roșii, cu pălăriuța, totul 
aidoma ca în poveștile lor, până și fețișoara palidă, fină, 
isteață. Dar vai, cum se ivise de repede, la fel de repede 
se făcu nevăzut. 

— Domnule de sticlă, vorbi Peter Munk după o clipă 
de șovăială, fiți vă rog bun și nu mă luaţi drept neghiob! 
Dacă vă închipuiţi, domnule, că nu v-am văzut, atunci 
greșiţi foarte. V-am zărit când trăgeaţi cu ochiul de după 
copac! | 

Nici acum nu-i răspunse nimeni. | se păru doar că 
aude din spatele bradului, când și când, un chicotit ușor 
răgușit. În cele din urmă, nerăbdarea învinse teama. 

— la stai, băiețaş, strigă el, că te prind eu îndată! 

Și dintr-un salt, Peter se și afla de partea cealaltă a 
copacului; însă aici nu era nici un vistiernic al pădurilor 
de brad, ci doar o veveriță mică, drăgălașă, care se căţăra 
sprintenă pe trunchi. 

Peter Munk clătină din cap, judecând în sinea lui că 
vrăjitoria i-a izbutit în parte și că ar trebui poate încă un 
versuleţ pentru ca duhul să se lase înduplecat; dar, 
storcându-şi mintea în fel și chip, nu găsi urmarea. 
Veverița sălta pe crenguţele de jos ale bradului și părea 

să-l încurajeze ori să-și râdă de el. Se ferchezuia, își 
răsucea frumușel coada, îl aţintea cu ochii ei deștepți, 
până ce lui Peter aproape că i se făcu teamă să mai stea 
Singur cu această ființă; căci veverița când părea că are 
cap de om, când ziceai că poartă pălărie în trei colţuri, 
când jurai că e altă veveriţă, care avea doar lăbuţele 
dinapoi încălțate cu ciorapi roșii și ghete negre. Într-un 
cuvânt, era un animal zgiobiu; totuși tânărul cărbunar 
tremura în fața ei; bănuia că nu e lucru curat. 

: Luă deci calea îndărăt, mai grăbit de cum venise. 
intunericul pădurii se adâncea din ce în ce mai mult, 
copacii se îndeseau și Peter, mânat de frică, o porni la 
trap și nu se liniști decât atunci când prinse cu urechea 
lâtratul câinilor și când zări mai apoi, printre arbori, fumul 
unei colibe. Dar apropiindu-se și văzând cum sunt 
îmbrăcaţi oamenii de aici, își dădu seama că, în loc să 
fugă spre casă, la sticlari, apucase în partea cealaltă; 
unde locuiesc plutașii. Oamenii din colibă erau tăietori la 
pădurea, un bătrân, fiul său, care o făcea pe gazda, 
nevasta acestuia și câţiva nepoți măricei. Peter îi rugă 
sa-l primească peste noapte și aceştia îl primiră bine, fără 
să-l întrebe de nume și de loc, îi dădură să bea cidru Și 
seara îi puseră dinainte un cocoș de munte fript, rumenit, 
cea mai aleasă mâncare din Pădurea Neagră. După cină, 
mama și fetele se așezară la tors în jurul focului, pe care 
băieţii îl hrăneau cu cea mai bună rășină de brad, în timp 
ce bunicul, oaspetele și stăpânul casei fumau şi se uitau 
la lucrul femeilor. O parte din băieți ciopleau linguri și 
furculițe de lemn. Afară în pădure, urla vântul printre 
brazi; din când în când se auzeau lovituri năprasnice; 
părea că arbori uriași se frâng și se prăbuşesc trosnind. 
Netemători, băieţii ar fi dorit să fugă în pădure, să guste 
priveliștea aceea grozavă. Dar bunicul îi opri, cătând şi 
vorbind aspru: 

— Nu-l sfătuiesc pe nimeni să iasă din casă! rosti el. 
Căci, pe Dumnezeu, acela nu s-ar mai întoarce! Michel 
Olandezul doboară acum copacii ca să-şi înnoiască pluta. 

Băieţii îl priviră miraţi. Vor fi auzit ei pesemne de 
acest Olandez, dar acum îl rugară pe bunic să le spună 
din fir în păr povestea. La rândul său, Peter, care în 

partea cealaltă a pădurii nu aflase despre Michel 
Olandezul decât lucruri puţine și încâlcite, îl rugă pe 
bătrân să-i spună cine și cum e duhul cu pricina. 

— E stăpânul acestei păduri, lămuri moșul. Şi dacă 
dumneata, la vârsta ce o ai, încă n-ai ajuns să-l cunoști, 
înseamnă că locuieşti dincolo de Dâmbul cu brazi ori 
chiar și mai departe. Dar să vă spun câte știu și câte 
arată povestea despre el. Cu vreo sută de ani în urmă — 
cel puţin așa zicea bunicul meu — nu găseai în lungul și 
latul pământului poporeni mai cinstiți ca în Pădurea 
Neagră. Azi, de când umblă atâţia bani prin țară, oamenii 
s-au viclenit și s-au înrăit. Pe-atunci însă erau altfel și 
chiar dacă dumnealui de afară mi s-ar uita acum pe 
geam, încă aș spune ce-am spus de atâtea ori, că numai 
Michel Olandezul ne-a dus la stricăciune. Trăia deci, cu 
mai bine de o sută de ani în urmă, un lemnar bogat, care 
ținea multe slugi; călătorea până departe, pe Rin, ca să-și 
vândă lemnul, şi afacerile îi mergeau de minune, căci era 
bărbat cinstit şi evlavios. Într-o seară, bate la ușa lui un 
străin, un zdrahon cum nu mai văzuse nicicând. Era 
îmbrăcat ca și feciorii din Pădurea Neagră, dar la statură 
îi întrecea cu cel puţin un cap și nimeni nu și-ar fi 
închipuit vreodată că poate fi pe lume asemenea om 
uriaș. Vine și îl roagă pe lemnar să-i dea de lucru. Acesta, 
văzând cât e de puternic și bun de hamalâc, îi socotește 
simbria și se învoiesc. Michel — căci așa îi zicea pe nume 
— se arătă a fi un lucrător cum stăpânul său nu mai 
avusese în toată viaţa lui. La doborâtul brazilor ținea loc 
de trei; când șase inși cărau bușteanul la un capăt, 
dânsul îl umfla singur de capătul celălalt. 

Dar într-o zi, după ce lucrase o jumătate de an la 
pădure, Michel se înfăţișă stăpânului și rosti: 

„Am tăiat destul aici, la copaci. De-acu' mi-ar prinde 
bine să mai văd şi încotro se duc buștenii mei. Ce-ar fi să 
mă luați plutaș măcar o singură dată?“ 

Stăpânul răspunse: 

„N-aș vrea, Michel, să-ți stau în drum dacă ai poftă să 
umbli prin lume, deși la tăiat de brazi îmi trebuie oameni 
vânjoşi ca tine, pe când la plută se cere mai mult 
îndemânare. Dar facă-se de astă dată pe voia ta! 

Așa se și făcu. Pluta cu care urma să plece avea șase 
părţi, iar ultima parte era din buștenii cei mai grei. Or, 
seara, în ajunul plecării, Michel mai aduse încă șase 
bușteni groși și lungi cum nu s-au pomenit; îi săltă câte- 
unul, ușor, ca pe o cange, băgându-i în sperieţi pe ceilalți 
lucrători. Unde doborâse asemenea copaci, nu se ştie 
nici până în ziua de azi. Când văzu ce văzu, stăpânul 
simţi că-i râde inima în piept, căci făcu de îndată 
socoteala câți bani ar ieși dacă ar vinde acești bușteni. 
Michel însă vorbi: 

„Așa, ăștia o să.mă ţină la drum, că pe surcelele alea 
nici nu pot să mă mişc.“ 

Stăpânul vru să-i dea niște cizme de plutaș, dar 
Michel le aruncă și scoase la iveală o pereche de 
cizmoaie grozav de mari. Bunicul meu zicea că ar fi 
cântărit o sută de funturi și că numărau cinci picioare 
lungime. 

Pluta porni și Michel, pe câtă mirare stârnise între 
tăietori, pe atât își uimi acum plutașii. În loc ca pluta, 
împovărată de buștenii aceia uriași, să lunece mai greu la 
vale, cum se așteptaseră cu toții, iată că ţâșni ca o 
săgeată pe Neckar în jos. La coturi, unde plutașii aveau 
de obicei mult de furcă pentru a ţine pluta pe mijlocul 
râului și a nu se împotmoli în nisip și pietriș, Michel sărea 
numaidecât în apă și, dintr-un brânci, muta pluta fie pe 
stânga, fie pe dreapta, încât își urma calea fără nici o 
primejdie, iar când drumul era drept, Michel sărea la 
cârmă, ridica toate prăjinile, trăgea un buștean din cei 
mari, îl proptea ca pe un drug în prundiș și, dintr-o 
apăsare, făcea ca pluta să-și ia zborul încât ziceai că 
pământ și arbori și sate fug pe dinaintea ochilor. Astfel, 
în numai jumătate de timp, ajunseră la Köln, pe malul 
Rinului, unde obișnuiau să-și vândă încărcătura. Aici însă 
Michel vorbi: > 

„Doar sunteți negustori sadea și vă cunoașteți 
interesul! Credeţi că ăstora din Köln le trebuie atâta 
lemnărie câtă le aducem noi din Pădurea Neagră? Nu! Ei 
cumpără lemnul cu jumătate din preţ și îl vând pe urmă 
scump în Olanda. Haideţi să vindem aici buştenii mărunți, 
iar pe cei mari să-i ducem olandezilor. Cât va fi să 

scoatem peste prețul obișnuit, rămâne câștigul nostru.“ 

Așa grăi vicleanul de Michel, iar plutaşii se arătară 
mulțumiți; unii fiindcă doreau să vadă și ei Olanda, să 
călătorească până acolo, alții fiindcă râvneau să facă 
bani. Doar unul singur, om cinstit, îi sfătui să nu pună în 
primejdie avutul stăpânului și să nu-l înșele; dar ceilalți 
nici că-l ascultară, nici că-şi mai amintiră de vorbele lui; 
afară de Michel, care păstră totul în minte. 

Porniră deci cu pluta la vale, pe Rin. 

Michel sta la cârmă și astfel ajunseră curând la 
Rotterdam. Acolo li se plăti de patru ori prețul; mai cu 
seamă. buştenii lui Michel aduseră o groază de bani. 
Când se văzură cu atâta bănet, plutașii din Pădurea 
Neagră nu mai ştiau de bucurie. Michel împărți câștigul: 
un sfert pentru stăpân, trei sferturi pentru ei. Pe urmă, 
dă-i prin crâșme, cu marinarii și cu tot felul de lepădături! 
Băură și risipiră la joc toţi banii. lar pe plutașul cinstit, 
care îi sftătuise la bine, Michel îl vându unui neguţător de 
carne vie şi nu se mai auzi de soarta lui. De atunci, 
pentru feciorii din Pădurea Neagră, Olanda cică era raiul 
pe pământ, iar Michel Olandezul ajunse un fel de rege al 
lor. Lungă vreme stăpânii lemnari nu aflară nimic despre 
târgul ce se făcea și ţinutul se tot umplea de bani, de 
înjurături, de năravuri proaste, de beții și jocuri de noroc, 
care veneau în sus dinspre Olanda. i 

Mai târziu, când faptele ieșiră la lumină, Michel 
Olandezul parcă intrase în pământ; nu-l găsiră nicăieri, 
însă de murit n-a murit. De o sută de ani umblă în chip 
de strigoi prin pădure și se zice că mulți s-au îmbogăţit 
cu ajutorul lui, însă pe seama bietului lor suflet. Asta-i 
tot, încolo nu vă mai spun nimic. Un lucru e sigur: în 
nopțile cu lună, cum e asta de-acum, Miche! Olandezul 
urcă pe Dâmbul cu brazi, unde nu-i voie de tăiat, și 
doboară cei mai falnici copaci; l-a zărit chiar tatăl meu 
cum frângea, ca pe un pai, ditamai brad de vreo patru 
picioare grosime. Lemnul îl dăruiește celor care se abat 
de la calea dreaptă și se înhăitează cu el; pe la miezul 
nopții coboară buștenii la apă și îi duce olandezilor. Dar, 
să fiu eu domn și- -rege în Olanda, zău dacă n-aş pune 
tunurile să-l farme și să-l bage în pământ! Căci toate 

vasele, care poartă în trupul lor fie și o singură bârnă 
adusă de acest Michel, se scufundă. De aici, atâtea 
nenorociri care se întâmplă pe mare! Altminteri, cum ar 
putea să piară sub apă un vas minunat, puternic și 
încăpător? Însă, de câte ori Michel Olandezul doboară 
noaptea, pe furtună, un copac în Pădurea Neagră, de 
atâtea ori se desprinde o bârnă veche din trupul unui vas; 
apa năvălește înlăuntru și vasul se scufundă cu oameni, 
cu șoareci, cu tot. 

< Asta-i povestea lui Michel Olandezul și adevărul e că 
toate relele câte sunt în Pădurea Neagră de la dânsul se 
trag. Ei da, fireşte, poate să te facă bogat, însă eu unul 
n-aș lua nimic de la el! Nici în ruptul capului nu mi-aș 
dori să fiu în pielea unui Ezechiel-cel-gros sau a lui: 
Schlurker-cel-lung. Chiar și Regele dansului cică i-ar fi 
căzut în gheare... 

Aceste vorbe din urmă bătrânul le adăugase șoptit, 
ca în taină. Între timp, furtuna se domolise. Fetele 
aprinseră lampa și ieșiseră sfioase din odaie. Bărbații, 
însă, după ce umplură un sac cu frunziș, i-l așezară lui 
Peter Munck drept pernă pe cuptor, apoi îi spuseră 
noapte bună. 


* 


Peter cărbunarul nu mai visase nicicând asemenea 
visuri grele ca în noaptea cu pricina. Ba se făcea că 
Michel Olandezul, crunt, mătăhălos, smucea din loc 
fereastra, întinzându-i cu braț uriaş o pungă cu galbeni, 
pe care o scutura, încât banii sunau îmbietor și plăcut; ba 
i se părea că odaia e un tăpșan verde, nesfârșit, pe care 
se tot învârte călare Omuleţul-de-sticlă, mic; prietenos și 
chicotind răgușit ca pe Dâmbul cu brazi. Ba îi bâzâia la 
urechea stângă: 

În Olanda e aur cât vrei, 
Pui mâna și iei! 

Fără multă treabă 

Vin banii degeabă! 


Ba îi picura în urechea dreaptă poezioara: Tu, în 
pădurea de brazi vistiernic, și o voce subţire îi şoptea: 

Peter Munk, prostule, cărbunarule, nu te pricepi să 
găsești o rimă la «văzut», cu toate că te-ai născut 
duminică, la orele douăsprezece. Haide, caută rima, 
prostule!“ 

Peter ofta și gemea în somn, trudindu-se să găsească 
O rimă. Dar, cum nu mai făcuse nicicând așa ceva, cazna 
se dovedi deșartă. Deșteptându-se în zori, Peter găsi că 
visase un vis tare ciudat. Se așeză și, proptindu-și coatele 
pe masă, gândi adânc asupra şoaptelor ce-i stăruiau în 
ureche. “Haide, caută rima, prostule!“ își spuse la rândul 
lui, bătând darabana pe frunte, cu degetele. Dar nici o 
rimă nu-i venea în cap. 

Stând el așa încruntat, cu ochii tulburi, și căutând 
zadarnic o rimă la „văzut“, trei flăcăi trecură prin faţa 
colibei, spre pădure, și unul din ei cânta: 


— La vale cum coboară 
Din deal o am văzut 
Şi-n cea din urmă oară 
Durerea-mi s-a născut. 


Prin urechea lui Peter țâșni ca un fulger luminos. 
Cărbunarul sări din loc și o zbughi pe ușă afară, căci nu 
era sigur că auzise întocmai cuvântul. Alergă după cei 
trei flăcăi şi se repezi la cântăreț, apucându-l cam tare de 
braţ: 

— Stai, frate! strigă el. Ce rimă ai pus la „văzut“? 
Fă-mi plăcerea şi spune-mi ce ai cântat adineaori! 

— Ce te vâri, băiețaș? răspunse flăcăul din Pădurea 
Neagră. Am dreptul să cânt ce vreau. Şi lasă, te rog, 
braţul, că altminteri... 

— Ba nu! stărui Peter și îl strânse şi mai tare de braţ. 
Spune-mi ce ai cântat! 

Ceilalţi doi, văzând ce se petrece, nu stătură mult pe 
gânduri. Se năpustiră asupra lui Peter cu pumnii şi îl 
bătură măr, încât acesta slobozi braţul cântărețului și 
căzu în genunchi. 

— Acum ţi-ai primit porţia, râseră flăcăii. Şi ţine 
minte, cap sec, să nu te mai legi de oameni ca noi la 
drumul mare! 

— Ţin minte, cum să nu ţin! răspunse Peter oftând. 
Dar, vă rog, după ce m-aţi luat în pumni, fiți buni și 
spuneţi răspicat ce-a cântat ăstălaltul. 

Flăcăii se porniră din nou pe râs și batjocură; dar 
cântăreţul îi spuse totuși vorbele, după care plecaseră 
tustrei râzând și cântând. | 

— Prin urmare „văzut“ cu „născut“, rosti sărmanul 
Peter în timp ce se îndrepta anevoie din șale. „Văzut“ cu 
„născut“! De-acum las’ că mai vorbim o vorbuliţă, 
domnule de sticlă! 

Se întoarse în casă, apucă pălăria şi ciomagul, își luă 
rămas bun de la gazde și porni din nou spre Dâmbul cu 
brazi. Mergea încet, gânditor, căci trebuia să scornească 
și un vers potrivit. In cele din urmă, când ajunse în 
preajma Dâmbului, unde brazii creșteau din ce în ce mai 
mari și mai deși, Peter găsi versul căutat și sări în sus de 
bucurie. Atunci, se ivi de după arbori o namilă de om, 
purtând haine de plutaș și ținând în mână o rangă de 
lemn, uriașă, cât un catarg. Văzându-l cum vine agale, cu 
pași rari, bietul Peter aproape că se lăsă în genunchi, 
fiindcă — după judecata lui — nu putea să fie altul decât 
Michel Olandezul. Namila încă mai tăcea, în vreme ce 
Peter se uita cu coada ochiului, îngrozit de o asemenea 
făptură. Era cu cel puţin un cap mai lung decât toți 
lunganii pe care îi văzuse Peter; nu arăta nici tânăr, nici 
bătrân, însă fața o avea plină de brazde și încreţituri; 
purta pieptar de pânză și cizme cumplit de mari, trase 
peste pantalonii de piele — așa cum știa Peter din 
povești. 

— Peter Munk, ce cauţi la Dâmbul cu brazi? rosti 
înfricoșător regele pădurii, cu glas aprig şi adânc. 

— Bună dimineaţa, vecine! răspunse Peter, voind să 
se arate curajos, dar tremurând de frică. Dau să ajung 
acasă peste Dâmbul cu brazi. 

— Peter Munk! îl aţinti celălalt cu niște ochi crunți. 
Drumul tău nu trece pe-aici. 

— Ei da, nu chiar, se bâlbâi Peter, însă azi e cald şi 
mă gândeam că o fi mai răcoare prin părțile astea. 

— Nu minţi, mă, cărbunarule, răcni Michel Olandezul 
cu glas tunător, că te pocnesc cu ranga şi te fac una cu 

pământul. Crezi că n-am văzut cum te rugai de pitic? 
adăugă el mai blând. Hai, du-te, a fost o prostie din 
partea ta. Bine măcar că n-ai ştiut versulețul. Că doar 
piticul e un zgârcit și jumătate, nu-ţi dă decât pe sponci, 
iar dacă-ți dă ceva, tot degeaba — nu te bucuri de trai. 
Ascultă, Peter, eşti un biet calic şi mă doare sufletul. Un 
băiat ca tine, isteț și frumos, care ar putea să-și facă un 
rost pe lume, stă şi arde la cărbuni! In timp ce altora le 
curg talerii și ducaţii din mânecă, tu abia de poți cheltui 
niște firfirici. Păcătoasă viaţă! 

— Adevărat, cum aţi zis, păcătoasă! 

— Dar n-o să ne speriem din asta, urmă namila de 


Michel. Am ajutat eu băieți cumsecade și n-o să fii tu cel 


dintâi. la spune: câte sute de taleri ţi-ar trebui la început? 

Vorbind astfel, își strecură tașca uriașă, plină cu bani, 
şi Peter auzi iarăși zornăitul plăcut de azi-noapte, din 
somn. Inima îi zvâcnea dureros, cu teamă; fiori reci și 
calzi îl cutreierau, că doar Michel nu arăta ca unul care 
ți-ar da banii din milă, fără să ceară nimic în schimb. 
Peter își aminti de cuvintele moșului, rostite în taină, 
despre bogătașii acelui ţinut și, mânat de o spaimă 
nelămurită, strigă: 

— Mulţumesc, domnule, dar nu vreau să am nimic 
de-a face cu dumneata! Te cunosc eu! 

Apoi o luă la picior și fuga, și fuga de-i scăpărau 
călcâiele. insă duhul pădurii se ţinea lângă el cu pași 
nemăsurat de lungi și mormăia surd, ameninţător: 

— O să-ţi pară rău, Peter! In frunte ţi-e scris, în ochi 
ți se citeşte că de mine nu scapi! Nu mai fugi așa! Ascultă 
o vorbă înţeleaptă! Uite colo e hotarul meu! 

insă Peter, când auzi de hotar și zări în față un 
șănţuleţ,. grăbi și mai mult pașii ca să treacă dincolo, 
încât Michel Olandezul trebui să alerge la rândul lui, 
blestemând şi înjurând. Dintr-un salt deznădăjduit, Peter 
sări șanțul, căci văzuse cum duhul pădurii se pregătea să 
repeadă ranga în el. Ajunse deci cu bine de partea 
cealaltă; ranga se făcu țăndări, de parcă s-ar fi lovit în 
văzduh de un zid, și o așchie lungă căzu lângă Peter. 
Bucuros, acesta o ridică, voind s-o arunce înapoi 
găliganului de Michel. Dar, în aceeași clipă, simţi că 
bucata de lemn i se mişcă în palmă și, spre groaza lui, 

găsi că e un șarpe uriaş, care porni de îndată să se caţere 
pe el, sâsâind cu limba, fulgerând din ochi. Peter îl 
slobozi, dar șarpele se și încolăcise pe braţ și, 
legănându-și capul, se înălța către fața lui. Deodată, un 
cocoş de munte mare de tot veni din zbor asupra 
șarpelui, îl înhăță cu pliscul de cap şi îl duse cu el în tării, 
drept care, Michel Olandezul, stând pe marginea șanțului 
și văzând cum cineva mai tare decât el îi umfla șarpele, 
începu să ţipe, să răcnească și să urle ca turbat. 


* 


Sfârşit de oboseală, tremurând, Peter îşi urmă 
drumul. Poteca suia tot mai sus, priveliștea se sălbăticea 
și curând flăcăul ajunse la bradul cel mare. Se înclină ca 
și în ajun dinaintea Omuleţului-de-sticlă, care nu se 
vedea nicăieri, apoi rosti: 


— Tu în pădurea de brazi vistiernic, 
Tu, peste codri stăpânul puternic, 
De sute de ani te lași văzut. 

De cei ce duminica s-au născut. 


— De fapt, n-ai nimerit întru totul, dar, pentru că ești 
Peter cârbunarul, treacă de la mine! sună în preajmă un 
glăscior gingaș, plăcut. 

Mirat, Peter întoarse capul și îl zări șezând lângă un 
brad frumos pe un omuleț mititel, bătrân, cu pieptar 
negru, ciorapi roşii și pălărie mare pe cap. Avea o 
fețișoară fină, prietenoasă și o bărbuţă subțire ca fuiorul. 
Trăgea fum dintr-o lulea de sticlă albastră, ceea ce îi 
dădea un aer tare ciudat; iar când Peter se apropie mai 
mult, văzu cu uimire că şi veșmintele, ghetele și pălăria 
piticului erau din sticlă colorată; se mlădiau însă pe trup 
la orice mișcare, de parcă sticla ar fi fost fierbinte. 

— L-ai întâlnit pe mojicul de Olandez? întrebă 
Omuleţul, tușind ușurel după fiecare cuvânt. A vrut să te 
bage în sperieţi, dar i-am spulberat ranga vrăjită, n-are 
s-o mai capete în vecii vecilor. 

— Așa-i, domnule vistiernic, răspunse Peter, 
înclinându-se adânc. Mi-a fost într-adevăr teamă. N-oi fi 

chiar. dumneata cocoșul de munte care a ucis șarpele? 
Dacă-i aşa, mulțam frumos! Însă eu unul am venit aici 
după sfat. Traiul mi-e strâmtorat și greu; îndeobște, un 
cărbunar nu ajunge departe; or eu, fiind încă tânăr, m-am 
cugetat că, poate, într-un fel oarecare, aș izbuti să-mi aflu 
un rost mai bun. Când mă uit mai ales la alții cum s-au 
îmbogăţit nitam-nisam, de-aş lua ca pildă numai pe 
Ezechiel sau pe Regele dansului, care întorc banii cu 
furca... 

— Peter, grăi piticul dojenitor și suflând fumul până 
departe, nu- mi vorbi de asemenea inşi! Cu ce se aleg 
ăștia că par fericiţi câţiva ani, ca pe urmă să fie cu atât 
mai nefericiți? Nu-ţi disprețui meseria! Tatăl și bunicul 
tău au fost oameni de cinste, Peter Munk, tot cărbunari. 
N-aș vrea să cred că dorința de a trândăvi te-a adus. la 
mine. 

Peter se sperie de aceste vorbe, se înroși la faţă și 
rosti: | 

— Nu, domnule vistiernic al pădurii, doar știu și eu 
că trândăvia, cum să zic, e începutul tuturor metehnelor. 
Dar să nu-mi luați în nume de rău dacă mi-ar plăcea să 
duc altă viață. Cărbunarul, oricum, e un biet cârbunar, un 
om mărunt, pe când sticlarii, plutașii, ceasornicarii și 
ceilalți sunt mai bine văzuţi. 

— Trufia calcă ades înaintea pierzării, grăi cu mai 
multă blândețe micul stăpân al pădurii de brazi. Ciudată 
seminţie mai sunteţi și voi, oamenii! Rareori întâlneşti 
câte unul mulțumit de starea în care s-a născut și a 
crescut. Și uite așa, dacă ai fi sticlar, ai râvni la lemnărit, 
şi dacă ai fi lemnar, ţi-ar plăcea să fii domn pădurar ori 
să te muţi în locuința funcţionarului. Dar fie și așa. 
Dacă-mi făgăduiești că vei lucra cu sârg, atunci îți dau 
ajutor să te salți. Am obiceiul ca fiecărui om, care s-a 
născut duminica, și vine de mă caută, să-i împlinesc trei 
dorinţe. Primele două sunt slobode; pe cea de-a treia pot 
s-o resping, dacă văd că-i rea. Prin urmare, dorește-ţi 
ceva, însă, Peter, ceva bun și folositor. 

— ira! Sunteţi un omuleț de sticlă pe cinste și cu 
drept cuvânt vi se zice vistiernic; toate comorile vă stau la 
îndemână. Aşa, care va să zică, dacă pot să-mi doresc 

ceva pe placul inimii, atunci întâi și-ntâi să dansez mai 
bine decât Regele dansului şi să intru de fiecare dată la 
cârciumă cu tot atâția bani ca și Ezechiel. 

— Nătângule, se mânie piticul, ce dorinţă ticăloasă-i 
„asta să dansezi bine şi să ai bani de joc? Nu ţi-e rușine, 
Peter, să-ți minţi astfel norocul? La ce-ţi folosește ţie și 
maică-ti dacă știi să dansezi? La ce-ţi folosesc banii 
dacă-i duci la cârciumă și îi lași acolo ca şi păcătosul de 
Rege al dansului? Pe urmă rabzi iar toată săptămâna și 
n-ai de nici unele. Îţi mai las încă o dorinţă slobodă! Dar 
vezi, gândește-te mai cu temei. 

Peter se scărpină la ceafă și, după câteva clipe de 
cumpănă, rosti: 

— Păi atunci îmi doresc cea mai frumoasă și mai 
bogată sticlărie din Pădurea Neagră, cu toate cele de 
trebuință și cu banii ce se cer pentru întreţinerea ei. 

— Şi altceva nimic? întrebă Omuleţul îngrijorat. 
Altceva nimic, Peter? 

— De, aţi putea să-mi daţi și un cal și o trăsurică. 

— Oh, Peter, cărbunar fără minte! strigă mititelu! și, 
de mânie, aruncă luleaua aprinsă într-un brad gros, încât 
acesta se sparse în sute de bucăţi. Cai? Trăsuri? Minte, 
ascultă ce-ţi spun, minte de om sănătos și pricepere 
trebuia să-ți dorești, nu cal și trăsurică. Dar nu te întrista. 
Fac eu să nu ieși în pagubă, căci dorinţa asta de-a doua - 
n-a fost chiar proastă de tot. O sticlărie bună poate hrăni 
pe stăpânul și pe meșterul ei. Dacă ţi-ai fi dorit pe 
deasupra minte și pricepere, atunci caii și trăsurile ar fi 
venit de la sine. 

— Staţi, domnule vistiernic, zise Peter, doar mi-a 
rămas încă o dorinţă și aş putea să-mi doresc minte, nu-i 
așa, dacă vi se pare că-mi trebuie chiar atât de muli. 

— Nu acum! O să mai treci prin destule încercări și 
atunci vei fi bucuros că ţi-a mai rămas o dorinţa. Și cu 
asta s-a isprăvit, întoarce-te acasă! vorbi micul duh al 
brazilor, scoțând o punguţă din buzunar. Aici sunt două 
mii de guldeni. Atât ajunge. Să nu vii la mine după 
parale, că va trebui să te spânzur de bradul cel înalt! Așa 
obișnuiesc eu de când stau în pădure! Dar vezi că, acum 
trei zile, a murit bătrânul Winkfritz, care avea în josul 

pădurii o sticlărie. Mergi acolo mâine dimineaţă și caută 
s-o cumperi pe bani cinstiţi. Fii sănătos și harnic și o să 
mai trec eu pe. la tine din când în când, să te ajut cu 
„sfatul și cu fapta, că doar nu mi-ai cerut și mintea care 
s-ar cuveni. Dar ţi-o spun deschis: prima ta dorinţă a fost 
rea. Lasă-te de cârciumi, Peter, că nu e om pe care să-l fi 
fericit multă vreme. 

Vorbind astfel, omulețul dădu la iveală o altă lulea 
dintr-o sticlă albă ca osul și, îndesând-o cu muguri uscați 
de brad, și-o puse în gura mică, fără dinţi. Scoase apoi o 
cogeamite lentilă, o ţinu în dreptul soarelui și își aprinse 
luleaua. După ce isprăvi, îi întinse prietenos mâna lui 
Peter, îi mai dădu câteva sfaturi la drum și, trăgând din 
lulea și suflând din ce în ce mai iute, se făcu nevăzut 
într-un nor de fum, ce mirosea de-adevăratelea a tutun 
fin olandez. Plutind încet, norul se pierdu în văzduh 
printre vârfurile brazilor. 

Intors acasă, Peter o găsi pe maică-sa foarte 
îngrijorată; biata femeie crezuse că i-au luat feciorul în 
armată. Peter însă era vesel, bucuros și îi povesti că s-a 
întâlnit la pădure cu un prieten care l-a împrumutat cu 
bani, ca să-și facă un rost mai bun decât cărbunăritul. 
Deși maică-sa locuia de treizeci de ani într-o colibă de 
cărbunar și se obișnuise cu fețele pline de funingine, ca 
și o morăriță cu bărbatul ei albit de făină, era totuși încă 
destul de trufașă pentru ca, ascultând vorbele lui Peter 
despre viitorul lor strălucit, să-și mărturisească și ea 
disprețul pentru starea de acum. 

— Ei da, grăi dânsa, ca mamă de fecior cu sticlărie o 
să arăt și eu altcum decât vecina Grete sau Bete, iar la 
biserică o să șed în față, printre oamenii înstăriți. 

Pe de altă parte, Peter căzu repede la învoială cu 
moștenitorii sticlăriei. li păstră pe lucrătorii cei vechi și, zi 
de zi, noapte de noapte, fabrica sticlă. La început, 
„meseria îi plăcu. Cobora încet scara, se plimba de colo 
colo, cu pași rari, cu mâinile în buzunar, se uita la una, la 
alta, mai arunca o vorbă de care lucrătorii făceau de 
obicei mult haz și marea lui bucurie era să stea de faţă la 
suflatul sticlei; ba uneori se apuca și el de lucru, 
închipuind din plămada moale tot felul de ciudăţenii. 

Peste puţin însă se plictisi, începu să vină în sticlărie doar 
câte un ceas pe zi, apoi o dată la două zile, apoi numai o 
dată pe săptămână, iar lucrătorii făceau ce le trecea prin 
cap. Şi toate astea, din pricina cârciumei. Căci duminica, 
după ce se întorsese de la Dâmbul cu brazi, Peter alergă 
degrabă la cârciumă, unde Regele dansului se și legâna 
în dans, iar Ezechiel-cel-gros, cu bărdaca dinainte, 
arunca de-acum zarul, jucând pe taleri din cei mașcați. 
Peter băgă iute mâna în buzunar, ca să vadă dacă 
Omulețul-de-sticlă se ţine într-adevăr de cuvânt și, ce să 
vezi! Buzunarul era plin cu aur și argint. De altfel și 
picioarele îi zvâcneau, îi scăpărau, de parcă ar fi vrut să 
țopăie, să intre în joc, așa că — după ce se sfârși primul 
dans — Peter își săltă perechea și se luă la întrecere cu 
Regele dansului; și când acesta sărea în sus preț de trei 
picioare, Peter sărea patru; și când dădea în pas mărunt, 
alunecat, Peter se răsucea și își mlădia picioarele, încât 
lumea din jur aproape că-și pierdea cumpătul de uimire. 
lar când în sala de dans străbătu vestea că Peter și-a 
cumpărat o sticlărie, când văzu lumea că, ori de câte ori 
zbura pe lângă muzicanți, Peter le arunca un ditamai 
gologan de șase, atunci uimirea nu se mai potoli defel. 
Unii ziceau că ar fi găsit o comoară în pădure, alţii că ar 
fi moştenit averea cuiva, destul că toţi îl cinsteau și îl 
socoteau acum bărbat cu greutate, doar pentru că avea 
bani. Deşi se ușură în acea seară de douăzeci de guldeni, 
totuși buzunarul îi suna și îi zornăia ca și cum i-ar fi 
rămas încă vreo sută de taleri. 

Știindu-se în cinstea oamenilor, Peter nu-și mai 
încăpea în piele de mândru și bucuros. Arunca banii cu 
pumnul, dar îi ajuta și pe nevoiași, căci ţinea minte cât de 
greu îl apăsase în trecut sărăcia. Regele dansului pierdu 
rușinos în fața noului dansator, care dovedea o dibăcie 
de neîntrecut; astfel că Peter fu poreclit impăratul 
dansului. Duminicile, până și cei mai aprigi jucători nu 
cutezau ce cuteza Peter, dar nici nu pierdeau ca el. 
Totuși, cât pierdea, tot atâta câștiga, fiindcă lucrurile se 
petreceau aidoma: cum îi ceruse dânsul Omuleţului- 
de-sticlă. Dorise să aibă totdeauna în buzunar banii 
pe care îi avea şi Ezechiel-cel-gros; or, acuma 

pierdea tocmai la Ezechiel. Dar cum pierdea douăzeci, 
treizeci de guldeni și Ezechiel îi umfla, cum se trezea din 
nou cu bani în buzunar. incet-incet, ajunse însă mai 
trândav și mai pătimaș decât cei mai înrăiţi fârtaţi din 
Pădurea Neagră și lumea începu să-i spună mai curând 
Peter-jucătorul decât impăratul dansului. Şedea la masa 
de joc mai în toate zilele de lucru. Sticlăria mergea din 
rău în mai rău, și asta din lipsa de minte a lui Peter. li 
zorea pe lucrători să facă sticlă cât se poate de multă; 
dar, cumpărând sticlăria, el nu cumpărase și taina unde 
anume ar putea vinde sticla la prețul cel mai bun. Până la 
urmă, nu se mai descurca cu atâta sticlă și o vindea cu 
jumătate de preţ negustorilor în trecere, numai ca să 
poată păti pe lucrători. 

Intr-o seară venea de la cârciumă și, în ciuda vinului 
ce-l băuse ca să se înveselească, gândea cu jale și groază 
la destrămarea avutului său. Deodată, simţi pe cineva 
alături. intoarse capul și ce să vezi! Omuleţul-de-sticlă! 
Lui Peter îi sări pe loc țandăra; încrezut și țâfnos, jură că 
numai piticul e vinovat de nenorocirea lui. 

— Ce mi-e calul, ce mi-e trăsurica! strigă el. La ce-mi 
folosește sticlăria cu sticlă cu tot? Chiar și pe vremea 
când eram un biet cărbunar, încă o duceam mai bine și 
fără bătaie de cap. Acuma nici nu știu când pică 
portărelul să-mi preţuiască avutul și să mi-l scoată la 
mezat din pricina datoriilor. 

— Așa? se încruntă Omulețul-de-sticlă. Așa? Eu port 
vina că te-ai nenorocit? Asta-i multumita pentru 
binefacerile mele? Cine te-a pus să dorești ca un netot? 
Voiai să fii sticlar, fără să știi unde o să vinzi sticla? Nu 
ţi-am spus eu să dorești cu chibzuinţă? Dar ţi-a lipsit 
mintea, Peter. Mintea și priceperea ţi-au lipsit. 

— Ce minte și ce pricepere! se răsti Peter. Sunt băiat 
deștept ca și ceilalți. iți arăt eu numaidecât! 

Și răcnind astfel, îl apucă pe Omuleţ de guler și îl 
strânse vârtos. 

— De-acu' ești în mâna mea, vistiernice! strigă el. O 
să-ţi spun și a treia dorință, să mi-o îndeplinești! Să-mi 
dai pe loc două sute de mii de taleri mașcaţi, și o casă 
și... aoleu! ţipă el ca din gură de șarpe, scuturându-și 
mâna. 

Căci omuleţul se prefăcuse în sticlă topită, fierbinte, 
care îl fripse ca focul. Apoi, nu se mai văzu nicăieri. 

Câteva zile în şir, umblând cu mâna umflată, Peter se 
gândi la nerecunoștinţa şi la nebunia lui. Pe urmă își 
alungă părerile de rău, chibzuind: „Ei, şi dacă o să-mi 
scoată la mezat sticlăria și toate cele, încă-mi mai rămâne 
Ezechiel-cel-gros. Câtă vreme o să aibă el bani, în toate 
duminicile, atâta vreme n-o să-mi lipsească nici mie.“ 

Da, Peter! Și când n-o să mai aibă? Asta se și 
petrecu într-o zi, drept pildă grăitoare. Era duminică. 
Peter veni la cârciumă cu trăsura, mușterii îşi scoseră 
capetele pe fereastră. Unul zise: 

— la te uită, Peter-jucătorul! 

— Da, Împăratul dansului, sticlarul cel bogat! vorbi al 
doilea. 

Al treilea însă dădu din cap și rosti: 

— Cu bogăţia las-o încurcată. Se pare că ar aveao 
mulțime de datorii și un om de la oraș spunea deunăzi că 
portărelul n-o să mai aștepte mult până să-i scoată 
averea la mezat. 

Între timp, Peter-cel-bogat, salutându-i cu mândrie Și 
nobleţe pe mușterii ce-și țineau capetele la ferești, cobori 
din trăsură și strigă: 

— Bună seara, jupâne! A venit Ezechiel-cel-gros? 

La care un glas adânc îi răspunse dinlăuntru: 

— Hai, Peter, vino, că ţi-am păstrat locul! Stăm cu 
toții aici şi jucăm. 

Peter Munk intră în cârciumă, băgă iute mâna în 
buzunar și înțelese că Ezechiel trebuie să fie plin de bani, 
căci și buzunarul lui era burdușit. Se așeză la masă, 
lângă ceilalţi, și câștigă și pierdu, și iar, şi iarăşi, până se 
lăsă noaptea și oamenii cinstiți goliră cârciuma, 
îndreptindu-se spre casele lor. Apoi mai jucară și la 
lumina lămpii până ce doi fârtaţi spuseră: 

— Sus! Ne ducem acasă, la neveste și la copii! 

Dar Peter, care tocmai pierduse un rând, stărui pe 
lângă Ezechiel-cel-gros să mai rămână. Acesta se codi 
lungă vreme, după care grăi: 

— Bine, mai întâi să-mi număr banii, pe urmă jucăm, 
însă pe nu mai puţin de cinci guldeni jocul, altminteri ar 
fi o copilărie. 

Scoase punga și găsi în ea o sută de guldeni, drept 


“care Peter, știind că are și el atâta, nici nu mai trebui să 


numere. 

Dacă până atunci Ezechiel câștigase frumușel, acum 
pierdea întruna și înjura de mama focului. Cum arunca 
zarul și nimerea o „dublă“, cum nimerea și Peter una, 
însă cu două punctișoare mai mult. Atunci, Ezechiel, 
furios, aruncă pe masă ultimii cinci guldeni Și spuse: 

— Încă o dată! Şi dacă pierd, tot nu mă las! Mă 
împrumuţi tu din câștigul tău, Peter! Un jucător cinstit își 
ajută tovarășul. i 

— Oricât, fie și o sută de guldeni, se învoi Impăratul 
dansului, bucuros de câştig. Ezechiel aruncă zarul și 
nimeri cincisprezece. 

— Aşa! strigă el. Acum să te văd! 

Peter în schimb aruncă optsprezece, dar, în aceeași 
clipă, auzi un glas greu, răgușit, în spatele lui: 

— Gata, cu asta s-a terminat. 

Privi îndărăt și îl recunoscu, stând ca o namilă, pe 
Michel Olandezul. Înfricoșat, scăpă din mână banii pe 
care tocmai îi câștigase. Dar Ezechiel nici măcar nu-l 
vedea pe” duhul pădurii, ci îi cerea lui Peter să-l 
împrumute cu zece: guldeni și să joace mai departe. Ca 
stăpânit de un vis, acesta vâri mâna în buzunar, însă nu 
dădu de nici un ban, scotoci și în celălalt buzunar, dar îl 
găsi gol, întoarse haina, o scutură, dar nu căzu nici o 
para chioară; atunci abia își aminti că prima lui dorință 
fusese ca să aibă mereu atâţia bani câţi are și 
Ezechiel-cel-gros. Totul pierise ca fumul. Cârciumarul și 
Ezechiel se uitau la el mirați cum tot caută și nu-și 
găsește banii; întâi nici n-au vrut să creadă că nu mai 
are nimic; dar pe urmă, după ce-i scotociră şi ei 
buzunarele, se mâniară foc, jurând că Peter e un vrăjitor 
ticălos, care le-a făcut vânt banilor — atât alor săi cât și 
celor câştigaţi — în tainița lui de acasă. Peter se apără 
cât putu, însă, privite pe deasupra, toate vorbeau 
împotriva lui. Ezechiel spunea că va face ca toţi ținutașii 
din Pădurea Neagră să afle povestea asta cumplită, iar 
jupânul cârciumar făgădui să plece a doua zi în zori la 
oraş și să-l dea în judecată pe Peter Munk pentru 

vrăjitorie, voind cu tot dinadinsul, zicea el, să fie de față 
când îl vor arde pe rug. Apoi se năpustiră ca turbați 
asupra lui, îi smulseră pieptarul și îl azvârliră pe ușă 
afară. 

Nici o stea nu licărea pe cer când Peter se furișă 
amărât acasă. Totuși, flăcăul izbuti să recunoască o 
umbră neagră, care mergea alături de el și care, în cele 
din urmă, vorbi: 

— S-a isprăvit cu tine, Peter Munk, s-a dus cu 
strălucirea ta! Or, asta puteam să ţi-o prezic încă de 
atunci când n-ai vrut să mă asculţi şi ai fugit la piticul de 
sticlă. Acum vezi și tu cu ce te alegi când nu-mi iei în 
seamă sfatul. Încearcă o dată cu mine, că mi-e milă de 
soarta ta. Nimeni nu s-a căit vreodată că mi-a cerut 
ajutor. Dacă nu te sperie drumul, poţi să vii să-mi 
vorbești mâine, toată ziua, la Dâmbul cu brazi, doar să 
mă strigi. 

Peter înțelese cine-i umbra de lângă el și îl cuprinse 
groaza. Nu răspunse nimic și o ţinu intr-o goană până 
acasă. 


Povestitorul abia rosti însă aceste cuvinte că deodată 
fu întrerupt de un zgomot de afară. in fața hanului se 
auzea huruit de roți, glasuri care strigau să li se aducă 
lumânări, bătăi puternice în poartă, lâtrat zgomotos de 
câini. Cărăușul și calfele săriră în sus şi se repeziră la 
fereastra care dădea spre poartă, să vadă ce se petrece. 
La lumina palidă a unui felinar zăriră în fața hanului o 
caleașcă mare. Două femei cu obrazul acoperit de vâluri 
tocmai coborau, ajutate de un bărbat înalt. Un vizitiu în 
livrea deshăma caii, în timp ce un valet dezlega cufărul. 

— Domnul să-i aibă în pază, rosti oftând cărăușul. 
Dacă aceștia scapă nevătămaţi, atunci nu mă mai tem 
nici eu pentru căruța mea. 

— Linişte! șopti studentul. Cred că nu pe noi ne 
pândesc tâlharii, ci pe aceste doamne. Pesemne că cei de 
jos au fost înştiințați de sosirea acestor călători. Dacă 
le-am putea da de veste! Dar, ia stai! In tot hanul nu-i 
decât o singură cameră ca lumea, potrivită pentru niște 
doamne. Camera vecină cu a mea. Cu siguranţă că acolo 
vor fi conduse. Stați liniștiți aici. O să încerc să vorbesc 
cu slujitorii. 

După ce stinse lumânările, lăsând-o aprinsă numai pe 
aceea pe care i-o dăduse hangiţa, tânărul se furișă în 
camera lui. Acolo ascultă încordat ce se petrece dincolo 
de ușă. 

Nu trecu mult și se auziră pași pe scară. Cele două 
doamne, însoţite de hangiţă, urcau treptele, 
îndreptîindu-se spre càmera alăturată de a lui. Hangiţa le 
îndemnă mieroasă să se culce cât mai repede, fiindcă 
erau, desigur, obosite de drum, și plecă. Curând, 
studentul desluși pe scară pași grei, bărbătești. Atunci 
crăpă uşa cu băgare de seamă și-l zări pe bărbatul cel 
înalt care ajutase doamnelor să coboare din caleașcă. 
Purta straie de vânător, și la brâu avea un cuţit de 
vânătoare. Părea să fie un căpitan de poștă sau 
însoțitorul doamnelor străine. Văzându-l singur, studentul 
deschise repede ușa și-i făcu semn să intre la el. Omul se 
paropie mirat și înainte de a apuca să întrebe ceva, 
studentul îi șopti: 

— Domnule, în noaptea aceasta ați nimerit într-un 
cuib de tâlhari. 

Străinul se sperie. Studentul îl trase însă înăuntru și îi 
povesti despre întâmplările ciudate din han. 

Vânătorul părea foarte îngrijorat. li povesti tânărului 
că doamnele, o contesă și camerista ei, voiseră să 
călătorească toată noaptea, dar, la o distanţă de o 
jumătate de oră de han, le ieşise în cale un călăreț și le 
întrebase încotro mergeau. Aflând-că aveau de gând să 
treacă noaptea prin Spessart, le povăţuise să n-o facă, 
fiindcă în pădure le pândeau mari primejdii. 

— Ascultaţi sfatul unui om de treabă, adăugase el, și 
renunțaţi la această hotărâre. Nu departe de aici se află 
un han. Chiar dacă nu vă place şi vă vine peste mână, e 
mai bine să înnoptaţi acolo decât să călătoriți prin bezna 
asta şi să vă primejduiţi viața fără rost. 

Drumețul păruse un om cinstit, cumsecade, și fiindcă 
contesa se temea să nu fie atacată de tâlhari, l-a ascultat 
și a poruncit vizitiului să oprească la han. 

Vânătorul socoti de datoria lui să le vestească pe 
doamne de primejdia ce le pândea. Intră în cealaltă 
cameră și, după puţin timp, deschise uşa care despărțea 

odaia contesei de aceea a studentului. Contesa, care 
părea să aibă vreo patruzeci de ani, intră, palidă de 
spaimă, în camera studentului şi-l rugă să repete ceea 
ce-i spusese vânătorului. Apoi se sfătuiră cum să iasă din 
încurcătură. Până la urmă hotărâră să se adune fără 
gălăgie laolaltă, atât cei doi slujitori, cât și cărăușul și 
calfele, ca să se afle cel puţin împreună în clipele de 
primejdie. 

După ce făcură așa cum plănuiseră, încuiară ușa care 
despărțea camera contesei de coridor și îngrămădiră în 
fața ei scrinuri și scaune. Contesa și camerista se așezară 
pe pat, iar cei doi slujitori rămaseră de veghe. Ceilalţi 
oaspeţi, însă împreună cu vânătorul, se aşezară la o masă 
în camera studentului, hotărâți să înfrunte primejdia. 

Erau aproape orele zece. In han domnea o liniște 
adâncă. Părea că nimeni şi nimic nu avea să-i tulbure pe 
oaspeţi. Făurarul spuse într-un târziu: 

— Ca să gonim somnul, ar fi bine să ne trecem 
vremea ca și până acum. Fiecare dintre noi cunoaște o 
mulțime de povești, și dacă domnul vânător nu are nimic 
împotrivă, să istorisim mai departe. 

Vânătorul nu numai că nu se împotrivi, ci ca să arate 
că încuviințează întru totul acest fel de a-și petrece 
timpul, ceru să povestească și el o întâmplare. Și incepu: 


POVESTEA LUI SAID 


Pe vremea lui Harun al Rașid, stăpânul Bagdadului, 
locuia la Bassora un om cu numele de Benezar. Benezar 
avea destulă avere ca să ducă un trai liniștit și tihnit, fără 
să se îndeletnicească cu negoțţul. intr-o bună zi, omului 
acestuia i s-a născut un fiu, dar el nu și-a schimbat câtuși 
de puțin felul de viaţă. 

— De ce să mă apuc de negoț.la bătrânețe? le 
spunea el vecinilor. Ca să-i las moștenire lui Said, fiul 
meu, o mie de galbeni mai mult, dacă fac alișveriș bun, 
sau o mie mai puţin, dacă-mi merge prost? Doar unde 
mănâncă doi are loc și-al treilea, zice proverbul, și dac-o 
fi băiat destoinic, n-o să ducă lipsă de nimic. 

Aşa a grăit Benezar și s-a ţinut de cuvânt, căci nu l-a 
învățat pe fiul său nici negoţul, nici vreun meșteșug. In 
schimb, citea mereu împreună cu el din cărţile 
înțelepciunii. Şi fiindcă socotea că, în afară de învăţătură 
și de cinstirea bătrânilor, era cât se poate de bine să aibă 
mână ageră şi îndrăzneală, l-a deprins de mic cu 
meșteșugul armelor. Așa și-a dobândit Said, de timpuriu, 
faima de a fi un strașnic luptător printre prietenii de o 
seamă cu el și chiar printre tinerii mai răsăriţi, iar la 
călărie și înot nu-l întrecea nimeni. m 

Împlinind optsprezece ani, taică-său l-a trimis la 
Mecca, să se roage la mormântul Profetului și să se 
desprindă cu cele sfinte, după cum cere datina şi 

poruncește Profetul. Înainte de a pleca, tatăl lui l-a 
chemat la el, l-a lăudat pentru cuminţenia sa, l-a povățuit 
cum să se poarte și de atunci înainte, i-a dat bani şi i-a 
Zis: 
— O să-ţi mai spun ceva, Said, fiul meu! Eu nu cred 
în închipuiri. Mărturisesc că-mi place să ascult povești cu 
zâne și vrăjitori, ca să-mi trec vremea în chip plăcut, dar 
departe de mine să mă las amăgit de asemenea plăsmuiri, 
cum fac cei neștiutori; departe de mine credința că 
duhurile acestea sau ce-or fi ar avea înriurire asupra vieţii 
oamenilor, asupra faptelor sale. Maică-ta, însă, care a 
părăsit viața de acum doisprezece ani, a crezut în 
bazaconiile astea întocmai ca în Coran. Mai mult chiar, 
într-o clipă de singurătate, punându-mă să jur că nimeni 
în afară de copilul nostru nu va cunoaște taina aceasta, 
mi-a mărturisit că, de când venise pe lume, se aflase sub 
ocrotirea unei zâne. Am luat-o în râs. Totuși nu pot să 
tăgăduiesc, Said, că la nașterea ta s-au petrecut unele 
lucruri care m-au pus pe gânduri. Ploaia nu a contenit 
toată ziua, tunetul a bubuit întruna, iar cerul s-a întunecat 
atât de mult, că nu puteai desluși slovele decât la lumina 
opaiţului. La ceasurile patru după-amiaza mi s-a vestit 
naşterea unui băieţel. M-am îndreptat în grabă spre 
încăperile mamei tale, ca să-mi văd prima odraslă și să-i 
dau binecuvântarea, dar slujnicele adunate grămadă în 
fața uşii mi-au spus.că nu-i este îngăduit nimănui să intre 
în iatac. Zemira, mama ta, voia să fie singură și poruncise 
ca toată lumea să iasă afară. Am bătut la ușă, dar n-am 
primit nici un răspuns. i 

Stăteam cam supărat în fața ușii, printre slujnice, 
când cerul s-a înseninat în chip atât de neașteptat, cum 
n-am mai pomenit niciodată: peste orașul nostru drag, 
Bassora, arcuia — cu adevărat ca într-o minune — O 
boltă limpede, azurie, străjuită de jur împrejur de nori 
negri și ameninţători, printre care fulgerele scăpărau şi 
șerpuiau. Tocmai mă uitam curios la această priveliște 
neobișnuită, când iată că ușa încăperii în care se afla 
soția mea s-a dat deodată de perete. Atunci am poruncit 
slujnicelor să mai aștepte afară și am intrat singur ca s-o 
întreb pe mama ta de ce se închisese în iatacul ei. Dar 

abia am intrat, că m-a învăluit o mireasmă îmbătătoare 
de trandafiri, garoafe și zambile, care m-a ameţit. Soţia 
mea mi-a întins pruncul, care erai tu; aveai la gât un 
fluieraş de argint prins cu un lănţișor de aur, subțire ca 
un fir de mătase. 

— Zâna cea bună de care ţi-am povestit a fost aici, 
mi-a spus maică-ta. l-a adus băiatului darul acesta. 

— Ea a fost deci vrăjitoarea care a înseninat cerul și 
a lăsat în urma ei mireasma de trandafiri și de garoafe? 
am întrebat eu, râzând neîncrezător. Ar fi putut să-i 
dăruiască ceva mai de preţ decât fluierașul ăsta. De pildă: 
o pungă cu aur, un câluţ, sau așa ceva. 

Atunci mama ta m-a rugat cu lacrimi în ochi să n-o 
iau în râs, fiindcă zânele se supără ușor și binecuvintarea 
lor se preschimbă în blestem. | 

l-am făcut pe plac și am tăcut. Era bolnavă și nu 
voiam s-o supăr. Şi n-am. mai pomenit multă vreme 
despre această întâmplare ciudată. După șase ani, în 
ciuda tinereții ei, mama ta a simţit că i se apropie 
sfârșitul. Mi-a încredinţat fluierașul şi mi-a cerut să-i 
făgăduiesc că ţi-l voi da în ziua când vei împlini douăzeci 
de ani și să nu te las să pleci din casa părintească nici cu 
un ceas mai devreme. Apoi și-a dat sufletul. lată darul — 
a zis Benezar, scoțând dintr-o mică besactea un fluieraș 
de argint atârnat de un lanţ lung de aur. Ți-l dau astăzi, la 
optsprezece ani, în loc de douăzeci, deoarece pleci, și 
cine știe dacă nu voi fi la strămoșii mei atunci când te vei 
întoarce. Nu văd nici un temei să mai rămâi încă doi ani 
aici, numai ca să împlinești dorința temătoarei tale mame. 
Eşti un băiat de ispravă, isteț, mânuiești armele cu 
iscusința unui tânăr de douăzeci şi patru de ani şi socot 
că ești tot atât de înțelept ca și când ai avea douăzeci de 
ani. Pleacă, așadar, sănătos și de te vei afla în clipe de 
bucurie sau te va lovi o nenorocire — păzească-te Cerul 
de așa ceva — îndreaptă-ți gândul către părintele tău. 

Așa a grăit Benezar din Bassora la plecarea fiului 
său. Mişcat, Said și-a luat rămas bun de la el, și-a prins 
lănțișorul de gât, a vârât fluierașul la brâu, a încâlecat și a 
pornit spre locul unde se adunau caravanele ce porneau 
spre Mecca. În scurt timp s-au strâns vreo optzeci de 

cămile şi multe sute de călăreți. Caravana a pornit și, 
odată cu ea, a ieșit și Said pe porţile Bassorei, orașul lui 
de baștină, pe care vreme îndelungată nu avea să-l mai 
vadă. | 

La început, noutatea unei astfel de călătorii și 
lucrurile nemaivăzute pe care le întâlnea l-au cucerit. Dar 
când s-a apropiat de deșert, trecând prin locuri din ce în 
ce mai pustii, au început să-i roiască prin minte tot felul 
de gânduri, să-i răsune în urechi cuvintele de rămas bun 
ale tatălui său, Benezar. 

Atunci a scos fluierașul, s-a uitat la el, l-a întors pe 
toate părţile şi în cele din urmă l-a dus la gură, vrând să 
afle cât de limpede și de frumos îi era sunetul. Fluierașul 
a rămas însă mut. Said şi-a umflat obrajii și a suflat încă 
o dată din răsputeri, dar n-a izbutit să scoată nici un 
sunet. Furios pe darul acesta atât de nefolositor, l-a vârât 
la brâu. Curând însă, gândurile i-au zburat iarăși spre 
vorbele tainice rostite de maică-sa. Auzise și el despre 
zâne, dar în Bassora nu ştia ca vreunul din oamenii pe 
care-i cunoștea să fi fost ocrotit de o ființă supranaturală. 
Toate întâmplările de felul acesta erau povestite de obicei 
ca şi cum s-ar fi petrecut în ţări îndepărtate și în timpuri 
străvechi. Said era deci încredințat că pe vremea lui nu 
mai existau astfel de năluci, sau că, în orice caz, zânele 
nu mai veneau pe pământ și nu se mai amestecau în 
soarta oamenilor. Dar deși era convins că așa stăteau 
lucrurile, gândul că, cu mama lui se petrecuse ceva 
tainic, supranatural, nu-i dădea pace. Așa merse el călare 
din zori şi până-n seară, visând. Cu ceilalţi călători nu se 
amesteca în vorbă, iar cântecele și râsetele lor nici nu le 
auzea. 

Said era un tânăr tare chipeș. Avea privirea semeaţă, 
dârză şi gura minunat croită. Deși foarte tânăr, în 
întreaga sa făptură era atâta demnitate cum far întilneai 
la această vârstă: ţinuta sa pe cal, dreaptă și mlădioasă în 
acelaşi timp, straiele războinice cu care era îmbrăcat, 
totul atrăgea privirile călătorilor. Un drumeţ mai vârstnic, 
care călărea lângă el, s-a apropiat de dânsul, încercând 
cu fel şi fel de întrebări să-i iscodească și mintea. Said, 
învățat să respecte bătrâneţea, a răspuns cu modestie, 

dar cu înţelepciune şi chibzuinţă, așa că bătrânul a rămas 
încântat. Deoarece însă tânărul se gândea toată ziua 
numai la un singur lucru, a adus vorba și de lumea 
tainică a zânelor și până la urmă l-a întrebat pe bătrân 
deschis, dacă el crede că ar exista zâne, duhuri bune sau 
rele care-i iau pe oameni sub oblăduirea lor sau îi 
prigonesc. 

Bătrânul şi-a netezit barba, a clătinat din cap și a Zis: 

— N-aş putea să-ți spun că n-au existat astfel de 


povești, dar eu n-am văzut niciodată un pitic, un uriaș din 


poveste, un vrăjitor sau o zână. 

Apoi i-a istorisit tânărului o sumedenie de basme 
minunate. Ameţit de atâtea povești, Said a început să 
creadă că toate câte se petrecuseră la nașterea sa — 
schimbarea vremii, mireasma dulce de trandafiri și 
zambile — fuseseră niște semne 'bune, prevestitoare de 
noroc, că se afla sub ocrotirea unei zâne puternice ȘI 
mărinimoase şi că primise fluierașul în dar ca s-o cheme 
pe zână la nevoie. Toată noaptea a visat numai castele, 
cai năzdrăvani, duhuri şi alte ciudăţenii, cutreierând până 
în zori țara basmelor. | 

Din păcate, însă, a doua zi și-a dat seama că toate 
nălucirile care i se năzăreau și în vis și când era treaz se 
destrămau ca fumul. | 

Caravana mergea din zori și până-n noapte, cu pas 
domol, iar Said călărea mereu lângă bătrân. Deodată, 
într-o zi, undeva în zare s-au ivit niște umbre întunecate. 
Unii spuneau că sunt dune de nisip, alții credeau că se 
îngrămădiseră nori negri, iar alții socoteau că le ieşise în 
cale o altă caravană. Bătrânul, care bătuse de multe ori 
aceste drumuri, strigă însă cu glas tare că-i pândește o 
mare primejdie — se apropie o ceată de tâlhari. Bărbații 
au pus mâna pe arme și s-au așezat roată în jurul 
femeilor și a cămilelor încărcate cu mărfuri, gata de 
apărare. Umbra întunecată se mișca încet în pustiu, 
aidoma unui stol uriaş de berze, gata să-și ia zborul câtre 
zări străine. Se apropia însă din ce în ce mai repede și, 
curând, au început să se deslușească oamenii cu sulițele 
lor, năpustindu-se ca fulgerul asupra caravanei. 

Bărbaţii s-au apărat vitejește, dar cei peste patru sute 
de tâlhari i-au înconjurat din toate părţile; ucideau de 

departe călătorii, iar la urmă s-a ajuns la luptă cu sulițele. 
În clipele acelea cumplite, Said, care lupta vitejește în 
fruntea tuturor, şi-a amintit de fluierașul său, l-a scos 
repede, l-a dus la gură și a suflat în el, dar l-a lăsat să 
cadă dezamăgit. Fluieraşul nu scotea nici un sunet. În 
deznădejdea sa, furios, el a slobozit o săgeată drept spre 
pieptul unui tâlhar care-i atrăsese luarea-aminte prin 
veșmintele lui strălucitoare. Arabul s-a clătinat și a căzut 
de pe cal. 

— Alah! Ce-ai făcut, tinere? a strigat bătrânul de 
lângă el. Suntem pierduţi cu toții! 

Intr-adevăr, așa părea să fie. Când l-au văzut pe omul 
acela prăbușindu-se, tâlharii s-au repezit ca scoși din 
minți, cu nişte urlete înfricoșătoare, spre caravană, 
împrăștiind într-o clipă puţinii supraviețuitori teferi. Cât ai 
clipi din ochi, Said s-a pomenit înconjurat de cinci-șase 
oameni. El mânuia însă sulița cu atâta îndemânare, încât 
nimeni nu îndrăznea să se apropie de el. În cele din 
urmă, unul dintre tâlhari a întins arcul, dar când a vrut să 
dea drumul săgeţii, cineva l-a oprit cu un semn. Tânărul 
se aștepta la un nou atac, dar, înainte de a se dezmetici, 
unul dintre tâlhari i-a aruncat un lat după gât. Zadarnic 
s-a străduit Said să rupă lanţul, acesta se strângea din ce 
în ce mai tare şi tânărul a căzut în mâinile tâlharilor. 

Caravana a fost nimicită, iar puţinii supraviețuitori au 
căzut prinși. Tâlharii, care se adunaseră din mai multe 
triburi deosebite, și-au împărțit prinşii şi prada. Apoi unii 
au luat-o spre miazăzi, iar ceilalţi spre soare-răsare. Said 
mergea străjuit de patru călăreți înarmaţi, care îl priveau 
cu ură și-l împroșcau cu sudălmi. El a înţeles că omul pe 
care-l ucisese fusese pesemne de neam mare, poate chiar 
un bei. Il aștepta robia — care era mai rea decât moartea 
— Și de aceea era mulţumit că stârnise furia întregii cete, 
fiind convins că va fi ucis de îndată ce vor ajunge în 
tabără. Străjerii lui îi pândeau fiecare mișcare și, de câte 
ori întorcea capul, îl amenințau cu sulițele. Dar odată, 
când calul unuia dintre ei s-a poticnit, el a izbutit să 
întoarcă capul -și, spre marea lui bucurie, l-a zărit pe 
bătrânul său tovarăș de drum pe care-l crezuse mort. 

În sfârşit, în depărtare s-a ivit un pâlc de copaci Și 
nişte corturi. Copiii și femeile care le-au ieșit ca un şuvoi 

în întâmpinare au aflat de la tâlhari cele întâmplate și au 
început să răcnească. Toate privirile s-au îndreptat spre 
Said. S-au ridicat pumni amenințători, iar vorbele de 
ocară curgeau valuri. 

— lată-l, strigau ei, pe ucigașul marelui Almansor, 
viteazul vitejilor! Moarte lui! Azvârliți-i trupul să i-l sfâșie 
șacalii! | 

S-au năpustit apoi ca o vijelie asupra lui Said, 
zvârlind cu scurtături, cu bulgări de pământ, cu ce le 
cădea în mână. Tâlharii abia au stăvilit mulţimea plină de 
ură. 

— Daţi-vă la o parte, muierilor! Şi voi, ţâncilor! au 
strigat ei, împrăștiind mulţimea cu sulițele. L-a ucis pe 
marele Almansor în luptă și-i drept să moară, dar nu de 
mâna unei muieri, ci de sabia unui viteaz. 

Trecând printre corturi, -au ajuns într-o piaţă unde 
s-au oprit. Prinşii au fost legaţi doi câte doi, iar prada au 
dus-o în corturi. Pe Said l-au legat însă singur Și l-au 
târât într-un cort mare, unde se afla un bătrân îmbrăcat în 
veşminte de preţ. Infăţișarea lui cumpănită și semeaţă 
arăta că era căpetenia cetei-de tâlhari. insoțţitorii lui Said 
au intrat abătuţi, cu capetele plecate. 

— Strigătele muierilor îmi spun că s-a întâmplat o 
nenorocire, a zis bătrânul cel semeț, uitându-se la tâlhari. 
Feţele voastre o mărturisesc. Almansor a fost răpus. 

— Almansor a fost răpus, au răspuns oamenii, dar 
iată, Selim, stăpân ai deșertului, iată-l pe ucigașul său. 
L-am adus ca să-l judeci și să hotărăști cum să moară. Să 
fie străpuns de săgeți?’ Să-l ciuruim cu sulițele, să-l 
spânzurăm, să-l legăm de doi cai care să-i sfâșie trupul? 

— Cine ești, străine? întrebă Selim, cătând înnegurat 
spre prins, care, deși în pragul morții, stătea mândru în 
fața lui. i 

Said a răspuns scurt și fără vicleșug. 

— L-ai*ucis mişeleşte pe fiul meu? L-ai străpuns pe 
la spate cu o săgeată sau cu sulița? | 

— Nu, stăpâne, a răspuns Said. L-am ucis în luptă 
dreaptă, făţișă, pentru că până în clipa aceea doborâse 
opt tovarăși de-ai mei, în fața mea. | 

— Așa e cum spune? i-a întrebat Selim pe oamenii 
care-l luaseră prins. 

— Da, stăpâne, l-a ucis pe Almansor în luptă 
dreaptă, a răspuns unul dintre ei. 

— Atunci a făcut ceea ce ar fi făcut oricare dintre 
noi, a răspuns Selim. A luptat împotriva vrăjmașului care 
i-a primejduit libertatea și viața. Dezlegaţi-l numaidecât! 

Oamenii l-au privit miraţi și i-au împlinit porunca în 
silă, șovăind. 

— Ucigaşul fiului tău, al viteazului Almansor, să 
rămână în viață? a întrebat unul dintre tâlhari, aruncând 
priviri mânioase spre Selim. Mai bine l-am fi ucis pe loc! 

— Să rămână în viaţă! a strigat Selim. Ba, mai mult, îl 
iau în cortul meu, ca parte ce mi se cuvine din pradă. Va 
rămâne în slujba mea. 

Said nu ştia cum să-i mulțumească. Oamenii însă au 
ieșit murmurând mânioși. Femeile și copiii care așteptau 
în fața cortului osândirea lui Said, când au aflat de 
hotărârea bătrânului Selim, s-au pornit pe răcnete și 
urlete înfiorătoare, strigând că vor răzbuna ei pieirea lui 
Almansor, pedepsindu-l pe ucigaș, dacă tatăl nu voia 
să-și răzbune fiul. 

Ceilalţi prinși au fost împrăștiați între felurite cete. 
Unora li s-a dat drumul ca să mijlocească răscumpărarea 
celor bogaţi, alții au fost trimiși ca păstori la turme, iar 
alții, care până atunci fuseseră slujiți de câte zece robi, 
au fost puși la cele mai înjositoare corvezi. Cu Said, 
lucrurile stăteau însă altfel. Ce-i plăcea oare lui Selim la 
acest tânăr? Firea lui cutezătoare, vitejească, sau poate 
pe bătrân îl îmblânzise vraja tainică a unei zâne bune? Ce 
anume, nu se știe, dar Said trăia în cortul bătrânului nu 
ca o slugă, ci ca un fiu. Simpatia de neînțeles a 
bătrânului îi atrăgea însă vrăjmășia celorlalţi slujitori. Toţi 
îl priveau cu dușmănie, ba uneori, când trecea singur prin 
tabără, auzea cuvinte de ocară și blesteme. Alteori îi 
șuierau săgeți pe dinainte, și el socotea că nu-l nimereau 
datorită fluierașului pe care-l purta încă la piept și care-l 
ocrotea. Se plângea adesea lui Selim că viața îi era în 
primejdie, dar acesta îi căuta zadarnic pe cei ce încercau 
să-l ucidă; ceata întreagă făcea zid, ca unul, împotriva 
străinului. Intr-o zi, Selim i-a spus: 

— Nădâăjduiam că-l vei putea înlocui pe fiul meu, 
ucis de mâna ta, dar nu-i cu putinţă. Nici tu, nici eu nu 

purtăm vreo vină că nu se poate. Toţi s-au înverșunat 
împotriva ta, iar eu nu te voi mai putea apăra multă 
vreme. Ce ne-ar folosi dacă i-aș pedepsi pe vinovaţi după 
moartea ta? De aceea, când ai mei se vor întoarce de pe 
drumul lor de pradă, le voi spune că tată! tău mi-a trimis 
bani pentru răscumpărarea ta şi voi porunci să fii însoțit 
de câțiva oameni de încredere prin deșert. 

— Cum aș putea să-mi încredinţez viața altcuiva în 
afară de tine? l-a întrebat Said, îngrijorat. Nu mă vor 
ucide oare pe drum? 

— Jurământul pe care-l vor face înainte de a pleca, 
jurământ pe care nimeni n-a cutezat să-l calce, îi va opri 
să se atingă de viața ta, a răspuns Selim liniștit. 
Au trecut câteva zile. Oamenii s-au întors în tabără. 
Selim s-a ținut de cuvânt. l-a dăruit tânărului arme, 
veșminte și un cal, a adunat războinicii, a ales cinci 
însoțitori pentru Said și i-a pus să facă un jurământ 
cumplit că nu se vor atinge de nici un fir de păr din capul 
lui, apoi s-a despărţit de Said cu lacrimi în ochi. 

Cei cinci bărbaţi călăreau lângă Said, posomorâţi și 
tăcuți, prin deșert. Le venea foarte greu să-și țină 
jurământul. Said ştia asta foarte bine şi era îngrijorat, mai 
ales fiindcă doi dintre însoțitorii lui fuseseră de față când 
îl ucisese pe Almansor. Așa au trecut opt ceasuri. 
Deodată Said i-a auzit șoptind între ei și le-a văzut feţele 
întunecându-se şi mai mult. S-a străduit să deslușească 
ce spuneau, dar vorbeau oO limbă cunoscută numai de ei, 
pe care o foloseau când era vorba de a făptui- ceva tainic 
și primejdios. Selim, care voise să-l aibă pe Said 
totdeauna lângă el, își pierduse multe ceasuri ca să-l 
învețe graiul acesta tainic, dar Said, ascultând, nu a aflat 
lucruri prea îmbucurătoare. | 

— lată, aici s-a întâmplat, a zis-unul dintre însoțitori. 
Aici ne-am năpustit asupra caravanei şi aici a căzut 
viteazul vitejilor, răpus de un băiețandru. 

— E drept că vântul a șters urmele calului său, a zis 
altul, dar eu nu le-am uitat. 

— Şi, spre rușinea noastră, cel care l-a ucis trăiește. 
Și mai e și slobod. Când s-a mai auzit ca un părinte să nu 
răzbune moartea singurului său fiu? Se vede că Selim a 
îmbătrânit şi a dat în mintea copiilor. 

— Dacă părintele său nu o face, a spus cel de-al 
patrulea, datori sunt prietenii să-l răzbune pe cel căzut. 
Aici, pe locul acesta, trebuie să-l răspunem. Aşa s-a 
statornicit obiceiul din moși-strămoși. 

— Dar ne-am legat cu jurământ față de bătrân, a 
strigat al cincilea. Nu ne este îngăduit să-l ucidem, nu ne 
putem călca jurământul. 

— E adevărat că am jurat, au răspuns ceilalţi, dar nu 
se poate ca un ucigaș să scape nevătămat din mâinile 
dușmanilor săi. 

— Staţi! a strigat cel mai înnegurat dintre toți. 
Bătrânul Selim e un om înţelept, dar nu chiar atât pe cât 
pare. l-am jurat noi că-l vom duce pe flăcăul acesta 
într-un loc sau într-altul? Nicidecum. Am făcut legământ 
numai cu privire la viața lui și viața i-o vom dărui. Dar 
arșița soarelui și colții ascuțiți ai șacalilor ne vor răzbuna. 
Să-l legăm burduf și să-l lăsăm aici. 

Astfel a grăit tâlharul. Said, știind ce-l aștepta, nu l-a 
ascultat pe tâlhar până și-a isprăvit vorba. Smucind calul, 
i-a dat pinteni și a pornit în zbor peste întinsuri, ca o 
pasăre. Cei cinci războinici și-au pierdut cumpătul doar o 
clipă. Apoi, iscusiți în urmărirea fugarilor, s-au împrăștiat 
gonind în dreapta și în stânga lui Said. Meşteri în tainele 
călăriei prin deșert, doi dintre tâlhari au întrecut cât ai 
clipi bidiviul fugarului și s-au întors apoi spre el. Said a 
încercat să-i ocolească, dar l-au întâmpinat ceilalți doi, la 
care s-a alăturat și al cincilea, care-l ajunsese din urmă. 
Nu puteau folosi arme, fiindcă juraseră să nu-l ucidă; au 
Zvârlit însă și de data aceasta un laţ cu care l-au prins, 
l-au tras de pe cal, lovindu-l fără milă, și l-au legat de 
mâini şi de picioare. Așa, legat fedeleș, l-au părăsit pe 
nisipul fierbinte al deșertului. 

Said le-a cerut îndurare, le-a făgăduit aur pentru 
răscumpărarea sa, dar ei au încălecat râzând și au pornit 
în galop. Câteva clipe a mai răsunat în depărtare tropotul 
ușor al copitelor. Said se socotea pierdut. Se gândea cât 
de îndurerat va fi bătrânul său tată când va vedea că fiul 
său nu se va mai întoarce acasă. Se gândea ia nenorocita 
„lui soartă care-l hărăzise morții atât de timpuriu. Ce mai 
aștepta altceva decât să-și sfârșească viaţa în mijlocul 

nisipurilor fierbinţi ale deșertului, să se stingă încet, 
mistuit de sete sau sfâșiat în bucăţi de colții unui șacal? 

Soarele se înălța tot mai sus, dogorindu-i tâmplele. 
Și-a mișcat trupul anevoie, ca să-l ferească din bătaia 
razelor, dar zadarnic. Arşiţa îl chinuia tot mai tare. Tot 
zvârcolindu-se sub razele soarelui, i-a căzut fluierașul de 
la piept. După multă caznă a izbutit să-l ducă la gură. Dar 
degeaba a suflat în el, fiindcă nu a scos nici un sunet: 
rămânea nepăsător, chiar și în starea de plâns în care se 
afla stăpânul lui. Atunci Said şi-a plecat capul 
deznădăjduit şi s-a lăsat pradă arşiței. Curând a căzut 
într-o toropeală adâncă. 

După mai multe ceasuri l-au trezit nişte zgomote din 
apropiere și s-a simţit apucat de umeri. El a scos un urlet 
de groază, fiindcă se gândea că nu putea fi decât un 
șacal care se pregătea să-l 'sfâșie. Dar apoi s-a simţit 
apucat și de picioare și şi-a dat seama curând că nu era 
vorba de ghearele unui șacal, ci de mâinile grijulii ale 
unui om. A auzit și niște glasuri șoptind: 

— Trăiește, dar crede că suntem vrăjmașii lui. 

în cele din urmă, Said a deschis ochii și a zărit 
aplecat deasupra lui chipul unui bărbat-scund și rotofei, 
cu ochi mici și barbă lungă. Acesta i-a vorbit prietenos, 
i-a ajutat să se ridice și i-a dat să mănânce și să bea. l-a 
povestit apoi că era neguţător la Bagdad, că-l chema 
Kalum-Bek şi că făcea negoţ cu șaluri și văluri scumpe 
pentru femei. Fusese după treburi și-se afla în drum spre 
casă. Îl descoperise pe Said într-o stare de plâns, zăcând 
pe jumătate mort în nisip. li atrăseseră luarea-aminte 
veșmintele sale de preț şi nestematele sclipitoare de pe 
pumnalul său. Făcuse tot ce îi stătuse în puteri să-l 
readucă la viață și izbutise. 

Tânărul i-a mulțumit că-i scăpase viaţa. Desigur că 
fără ajutorul acestui drumeţ ar fi pierit în chip jalnic. 
Fiindcă nu putea călători mai departe singur și nici nu 
voia să străbată deșertul pe jos, neînsoţit, a primit cu 
recunoștință un loc pe una din cămilele greu împovărate 
ale neguţătorului și s-a hotărât deocamdată să se ducă 
cu el la Bagdad. Acolo putea să găsească alți călători 
care se îndreptau spre Bassora și cărora voia să li se 
alăture. 

Pe drum, neguţătorul i-a povestit despre înțeleptul 
stăpân al drept-credincioșilor, Harun al Raşid. l-a istorisit 
despre dragostea acestuia pentru dreptate și despre : 
priceperea cu care știa să judece pricinile cele mai 
încâlcite, dându-le o dezlegare firească și înţeleaptă. l-a 
povestit între altele întâmplarea cu frânghierul și aceea 
cu un chiup cu măsline, istorii pe care le știa orice copil, 
dar care pe Said îl umpleau de uimire. 

— Stăpânul nostru, cârmuitorul credincioşilor, 
continuă neguţătorul, e un om minunat. Dacă-ţi închipui 
că doarme ca oamenii de rând, te înșeli amarnic. Se 
odihnește numai două-trei ceasuri în zori și-atâta tot. Ştiu 
toate acestea de la marele cămăraș a! lui, Messour, care 
mi-e văr și nu suflă de obicei o vorbă despre tainele 
califului. Totuși, de dragul rubedeniei noastre, 
văzându-mă atât de curios, mai pomeneşte din când în 
când despre apucăturile stăpânului său. Așadar, în loc să 
doarmă ca alți oameni, califul se furișează noaptea pe 
străzile Bagdadului, și nu-i săptămână să nu dea peste 
vreo întâmplare însemnată. Trebuie să știi, așa cum se 
vede și din povestea chiupului cu măsline, care e tot atât 
de adevărată pe cât de netăgăduite sunt cuvintele 
Profetului, că nu umblă călare, străjuit de paznici sau 
însoțit de un alai falnic, nu umblă îmbrăcat cu veşminte 
strălucite și urmat de vreo sută de făclieri, cum ar putea 
să facă dacă ar vrea, ci, dimpotrivă, cutreieră oraşul ba în 
straie de neguţător, ba de corăbier, ba de ostaș, ba de 
muftiu. Așa colindă Bagdadul, să vadă dacă toate merg 
bine și sunt în bună rânduială. Aceasta este pricina 
pentru care nicăieri oamenii nu se poartă atât de 
cuviincios cu orice om de rând care le iese în cale, ca la 
Bagdad, căci s-ar putea prea bine să fie un biet arab care 
se întoarce din deșert, dar și califul în persoană. Și, vorba 
ceea, nuiele pentru spinarea locuitorilor din Bagdad 
găsești câte vrei prin împrejurimi. 

Așa a grăit neguțătorul, și Said, cu toate că dorul de 
tatăl său îi ardea inima, s-a bucurat să vadă Bagdadul și 
pe vestitul Harun al Rașid. 

După zece zile au sosit la Bagdad, și tânărul Said a 
rămas încântat de minunăţiile acestui oraş, care atinsese 

pe vremea aceea culmea strălucirii. Neguţătorul l-a poftit 
la el acasă, iar tânărul a primit cu plăcere, căci în 
vălmășagul orașului văzuse că în afară de aer, de apa 
Tigrului și de un culcuș pentru noapte pe treptele unei 
geamii nu capeţi nimic fără plată. 

A trecut o zi de la sosirea lor. Said tocmai se gătise 
cu straiele sale de preţ și-și spunea că, înveșmântat 
astfel, ca un falnic războinic, se va putea arăta pe străzile 
Bagdadului fără să se rușineze, ba, dimpotrivă, va atrage 
privirile trecătorilor asupra sa. Pe când se gândea el așa, 
neguţătorul a intrat în încăpere și, zâmbind cu tâlc, și-a 
netezit barba, spunând: 
| — Toate-s bune, tinere! Dar ce se va alege de tine? 
Mi se pare că ești un mare visător. Nu te gândești defel la 
ziua de mâine. Sau ai atâţia bani ca să poţi duce un trai 
pe măsura veșmintelor tale? 

— Dragă jupâne Kalum-Bek, a răspuns tânărul, 
încurcat și înroșindu-se, e drept că nu am bani, dar poate 
că vrei să mă împrumuţi cu o mică sumă ca să mă întorc 
acasă. Tatăl meu o să-ţi dea îndărăt până la ultimul ban. 

— Tatăl tău, flăcăule? i-a strigat neguţătorul, 
izbucnind în râs. Se vede treaba că soarele te-a bătut rău 
la cap. Socoţi că te cred pe cuvânt, că iau drept bune 
toate bazaconiile pe care mi le-ai înșirat în deșert, cum că 
tatăl tău ar fi un om avut din Bassora, că ai fi singurul 
său fecior, că ai fost prins de tâlhari, că ai trăit multă 
vreme în tabăra lor și câte și mai câte? Chiar din clipa 
când îmi povesteai toate acestea, m-am mâniat pe tine. 
M-ai minţit cu nerușinare. Știu că la Bassora sunt mulți 
negustori, mai toți oameni bogaţi, am făcut doar negoț cu 
ei. Aș fi auzit fără doar și poate de un neguţător cu 
numele de Benezar, chiar dacă ar avea numai o avere de 
șase mii de tomani, dar fiindcă n-am auzit, sau ai minţit 
spunând că ești de fel din Bassora, sau tatăl tău e un 
coate-goale și atunci n-am să-i împrumut haimanalei sale 
de fecior nici o lescaie. Apoi lupta cu tâlharii în deșert! 
Nu s-a mai pomenit așa ceva de mult. De când 
preaînțeleptul calif a asigurat drumurile caravanelor prin 
deșert, tâlharii n-au mai cutezat să prade o caravană sau 
să răpească oameni. Dacă s-ar fi întâmplat totuși așa 

ceva, vestea s-ar fi răspândit cu iuțeala fulgerului; însă pe 
drumul. pe care l-am străbătut n-am auzit nimic. Nici aici, - 
la Bagdad, unde se adună oameni din toate colţurile 
lumii, nu s-a vorbit despre o astfel de întâmplare. Asta e 
cea de-a doua minciună a ta, tinere neobrăzat! 

Alb ca varul de mânie și de supărare, Said a voit să-l 
întrerupă pe bondocul răutăcios, dar acesta a strigat mai 
tare decât el, dând din mâini: 

— Şi al treilea neadevăr, mincinos nerușinat, e 
povestea din tabăra lui Selim. Numele de Selim e prea 
binecunoscut de toți, dar Selim e cunoscut ca tâlharul cel 
mai cumplit şi mai crud dintre toţi. Atunci cum 
îndrăznești tu să spui că l-ai omorât pe fiul său și nu te-a 
tăiat în bucăţi pe loc? Mergi atât de departe cu 
neobrăzarea, încât vorbești despre lucruri cu neputinţă de 
crezut, că Selim însuși te-ar fi apărat de-ai lui, că te-ar fi 
primit în cortul său și că ţi-ar fi dat drumul fără bani de 
răscumpărare, în loc să te spânzure de primul copac, el 
care a spânzurat deseori călători numai ca să le vadă 
mutra când sunt cu lațul de gât! Ah, ce minciuni 
sfruntate! 

— N-am ce să mai adaug, a strigat tânărul. Jur însă 
pe sufletul meu și pe barba Profetului că tot ce-am spus 
e adevărat! 

— Juri pe sufletul tău? strigă neguţătorul. Pe sufletul 
tău negru și mincinos? Cine să te creadă? Și juri pe 
barba Profetului, tu, căruia nici nu i-a crescut barba? 
Cine să se încreadă în tine? 

— E drept că n-a fost nimeni de față, a urmat Said, 
dar nu m-ai găsit legat și într-o stare de plâns? 

— Asta nu dovedește nimic, a răspuns neguţătorul. 
Ești înveșmântat ca un tâlhar de vază și, cine știe, poate 
că ai vrut să lovești pe careva mai tare decât tine care 
te-a biruit și te-a legat. 

— Aş vrea să-l văd pe acela sau chiar pe aceia, a 
răspuns Said, care sunt în stare să mă doboare și să mă 
lege! O pot face numai dacă-mi aruncă un laţ de gât pe la 
spate. E drept că, stând în bazar, n-ai de unde să știi ce 
poate un bun mânuitor de arme. Totuși mi-ai scăpat viața 
şi-ţi mulţumesc. Ce ai de gând să faci cu mine? Dacă nu 

mă ajuţi, voi fi nevoit să cerșesc, dar nu vreau să cer de 
pomană celor de seama mea. Voi încerca să vorbesc cu 
califul. 

— Nu mai spune! a zis neguţătorul, cu un zâmbet 
batjocoritor. Nu mai vrei să stai de vorbă cu nimeni în 
afară de preamilostivu! nostru stăpân? Asta zic și eu 
cerșetorie fudulă! Zău așa! Dar să nu uiţi, tinere și 
neprețuite domn, că drumul spre calif trece pe la vărul 
meu Messour, şi e de ajuns o singură vorbă ca să atrag 
atenția cămărașului măritului calif cu ce meșter în 
scorneli are de-a face. Totuși mi-e milă de tinereţea ta, 
Said! Te-ai mai putea îndrepta, ar mai putea ieși ceva din 
tine. Hai în prăvălia mea din bazar, să-mi slujești timp de 
un an. După ce trece anul, dacă nu vrei să mai rămâi la 
mine, îți plătesc simbria și te las' să te duci unde dorești: 
la Alep sau la Medina, la Stambul sau la Bassora, din 
partea mea chiar și la ghiauri. Îți dau răgaz de gândire 
până la amiază. Dacă primeşti, bine, iar de nu, îți 
socotesc pe un preţ de nimic cheltuielile călătoriei și 
locul ce l-ai ocupat pe cămilă, îţi iau veșmintele și tot ce 
ai, ca să mă despăgubesc, și te-arunc în uliţă. N-ai decât 
să cerșești unde vrei: la calif, la muftiu, la geamie sau la 
bazar. 

Vorbind astfel, hainul neguţător a plecat, lăsându-l 
singur pe nefericitul tânăr. Said l-a urmărit cu o privire 
plină de dispreț. Neomenia acestui-om, care-l ademenise 
cu bună știre, aducându-l în casa lui spre a și-l face 
slugă, întrecea orice măsură. Ar fi vrut să fugă, dar 
ferestrele erau zăbrelite și ușa încuiată. Deși nu putea să 
se împace cu gândul acesta, s-a hotărât să primească 
deocamdată slujba la neguţător în bazar. N-avea încotro. 
Chiar dacă izbutea să fugă, nu putea să ajungă la 
Bassora fără bani. Între timp, trebuia să-l vadă neapărat 
pe calif și să-i ceară ajutorul. 

A doua zi, Kalum-Bek și-a dus sluga cea nouă la 
prăvălia din bazar. l-a arătat șalurile, vălurile și celelalte 
mărfuri cu care făcea neguţătorie şi l-a învățat ce avea de 
făcut. lată care era treaba lui Said: îmbrăcat cu veșminte 
de slugă de neguţător în locul celor de războinic, trebuia 
să stea în fața dughenei, cu un şal într-o mână și cu un văl 

minunat în cealaltă, să-i îmbie pe trecători, bărbaţi și femei, 
să le arate mărfurile, să le spună preţul și să-i îndemne să 
cumpere. Abia atunci a înțeles Said pentru ce îl alesese 
Kalum-Bek tocmai pe el pentru treaba asta. Kalum-Bek era 
un bătrânel bondoc, hâd și, când stătea în faţa ușii 
chemând mușteriii, atât vecinii, cât și trecătorii îl luau 
peste picior, copiii îl batjocoreau, iar femeile îi ziceau 
sperietoare. La Said însă toată lumea se uita cu drag. 
Tânăr, chipeș, zvelt, el îmbia mușteriii cuviincios și se 
pricepea să ţină șalul sau vălul cu graţie și îndemânare. 

Când a văzut că de când stătea Said la ușă mușteriii 
se îmbulzeau în prăvălia sa, Kalum-Bek a început să se 
poarte mai cumsecade cu sluga lui, să-i dea o mâncare 
mai bună şi să-l îmbrace cu veșminte mai arătoase. Dar 
Said nu se simţea defel mișcat de bunăvoința stăpânului 
său și-și frământa mintea zi și noapte cum să ajungă cu 
bine în orașul său de baștină. 

Intr-o zi, fiind dever bun, toţi hamalii plecaseră cu 
poverile în spinare spre casele cumpărătorilor; în 
dugheana basmagiului a intrat o femeie. A făcut 
cumpărături și a cerut să i le ducă cineva acasă în 
schimbul unui bacșiș. 

— Peste o jumătate de ceas, tot ce ați cumpărat va fi 
la dumneavoastră acasă, a răspuns Kalum-Bek. Vă rog să 
aveți răbdare. Sau, dacă nu, luaţi-vă un hamal din altă 
parte. 

— Ce fel de neguţător ești dumneata? Vrei să-ţi 
încredințezi  mușteriii pe mâna unor hamali străini? 
exclamă femeia. Un necunoscut ar putea să fugă cu toate 
cumpărăturile în învălmășeala asta. Atunci pe cine trag la 
răspundere? Nu, nu! După legile negoțului, dumneata ești 
dator să-mi dai pe cineva care să-mi ducă pachetul 
acasă. 

— Aşteptaţi, vă rog, doar o jumătate de ceas, cinstită 
doamnă, a rugat-o neguţătorul învârtindu-se în jurul ei tot 
mai îngrijorat. Toţi oamenii mei sunt plecaţi... 

— E o prăvălie proastă aceea care nu are totdeauna 
la îndemână destui slujitori, a răspuns femeia cea 
cârcotașă. Dar iată, văd aici un tânăr pierde-vară. Hai, 
flăcăule, ia-mi pachetul și vino după mine. 

— Staţi, staţi! a strigat Kalum-Bek. Tânărul e firma 
mea, crainicul meu, atrage mușteriii. Nu poate să plece! 
— Fleacuri! a răspuns bătrâna doamnă şi, fără multă 
vorbă, i-a vârât lui Said pachetul sub braţ. Dacă negoțţul 
dumitale are nevoie de un tânăr pierde-vară drept firmă, 
înseamnă că negustorul e nepriceput și marfa e proastă! 
Hai, flăcăule, o să primești și tu un bacșiș pe ziua de azi! 
— În numele lui Ariman și al tuturor duhurilor rele, 
du-te în goana mare, i-a șoptit Kalum-Bek slujitorului 
său, şi întoarce-te cât mai repede. Dacă mă mai 
împotrivesc, zgripțuroaica mă face de râs în tot bazarul. 
Said s-a luat după femeie, care străbătu piaţa ȘI 
ulițele mai iute decât îi îngăduia vârsta. In sfârșit s-a oprit 
în faţa unei clădiri impunătoare, a bătut în poartă, ușile 
s-au deschis și ea a urcat pe o scară de marmură, 
făcându-i semn lui Said s-o urmeze. În cele din urmă au 
ajuns într-o sală înaltă și mare, mai măreaţă, mai 
strălucitoare decât tot ceea ce văzuse Said până atunci. 
Acolo, bătrâna s-a așezat istovită pe o pernă, i-a 
făcut semn tânărului să pună jos pachetul, i-a întins un 
bănuț de argint și i-a poruncit să plece. 

Când a ajuns la ușă, o voce gingașă, cristalină l-a 
strigat: «Said!» Mirat că-l cunoștea cineva, s-a întors și a 
văzut pe pernă, în locul bătrânei, o tânără de o frumuseţe 
răpitoare, înconjurată de nenumărați robi și de o 
sumedenie de slujnice. Mut de uimire, Said a încrucișat 
brațele și a făcut o temenea adâncă. 

— Said, dragul meu! a zis doamna. Oricât de rău 
mi-ar părea de suferinţele pe care le-ai îndurat şi care 
te-au adus la Bagdad înainte de a împlini douăzeci de 
ani, totuși să știi că numai aici poţi găsi dezlegarea ursitei 
tale. Mai ai fluierașul, Said? 

— Fără îndoială! a strigat Said; bucuros, scoțând 
lănţișorul de aur. Dumneavoastră sunteţi cumva zâna cea 
“bună care mi- l-a dăruit la .nașterea mea? 

— Am fost prietena mamei taie, a răspuns zâna, și 
voi rămâne şi prietena ta atâta timp cât vei fi om de 
treabă. Vai, de câte suferințe ai fi scăpat, dacă 
nechibzuitul tău tată mi-ar fi urmat sfatul! 

— Ei, pesemne că așa mi-a fost scris! a răspuns 
Said. Dar, preacinstită zână, înhămați, rogu-vă, un vânt 

năprasnic de  miază-noapte-soare-răsare, la caleașca 
dumneavoastră de nori, ca să mă ducă în câteva clipe 
spre Bassora, la tatăl meu. Acolo voi aștepta cuminte să 
treacă cele șase luni până voi împlini douăzeci de ani. 

Zâna a zâmbit: 

— Ştii cum să vorbeşti cu noi, a răspuns ea, dar nu-i 
cu putinţă, sărmane Said! Atâta vreme cât te afli în afara 
casei părintești, n-am nici o putere și nu pot folosi nici o 
vrajă pentru tine. Nici măcar din ghearele nemernicului 
de Kalum-Bek nu te pot scoate! El stă sub oblăduirea 
puternicei tale vrăjmașe. 

— Va să zică, n-am numai o prietenă binevoitoare, ci 
și o vrăjmașă? a întrebat Said. Cred că am simţit deseori 
mâna ei. Dar nu mă puteţi ajuta oare nici măcar cu un 
sfat? Să mă duc la calif și să-i cer ocrotirea? E un om 
înțelept și mă va sprijini împotriva lui Kalum-Bek. 

— Da, Harun e un om înţelept, a răspuns zâna, dar, 
din păcate, nici el nu-i decât om. Se încrede în marele 
său cămăraș, Messour, ca în el însuși. Și are dreptate, 
căci l-a pus la încercare şi s-a dovedit o slugă 
credincioasă. Messour are și el încredere în prietenul său 
Kalum-Bek ca în sine însuși. Dar el greșește, deoarece 
acesta e un om câinos, cu toate că-i e rudă. Kalum e 
viclean și, de cum a sosit aici, a născocit o poveste în 
legătură cu tine, ponegrindu-te în fața lui Messour, iar 
acesta, la rândul său, a istorisit totul califului. Așadar, 
chiar dacă ai pătrunde fără greutate în palatul lui Harun, 
ai fi rău primit, fiindcă el n-ar da crezare vorbelor tale. 
Dar te poţi apropia de el și pe alte căi. Stă scris în stele 
că-i vei dobândi bunăvoința. 

— Imi pare tare rău, a spus Said, mâhnit, că trebuie 
să-mi mai continui o vreme slujba în dugheana ticălosului 
de Kalum-Bek. Dar îngăduiţi-mi, preacinstită zână, să vă 
rog numai un singur lucru. Am fost deprins de mic cu 
meșteșugul armelor şi cea mai mare bucurie a meaeo 
întrecere cu sulițe, arcuri și săbii boante. Tinerii de neam 
din orașul acesta se întrec în fiecare săptămână la astfel 
de jocuri. Dar numai bărbaţii desăvârșit înveșmântaţi și, 
mai ales, bărbaţii liberi au voie să intre în arenă călare, 
nu și o slugă de bazar. Dacă aţi porunci să am și eu o 

dată pe săptămână un cal, veșminte și arme și ați face 


astfel ca viața mea să nu fie ușor recunoscută... 


— lată o dorință vrednică de un tânăr nobil, a zis 
zâna. Tatăl mamei tale a fost omul cel viteaz din Siria și 
se pare că i-ai moștenit firea. Ţine minte casa aceasta. In 
fiecare săptămână vei găsi aici un cal și doi scutieri 
călăreţi, precum și arme, veșminte și o licoare pentru 
obraz care să te facă de nerecunoscut. Și acum, Said, 
rămâi cu bine! Fii răbdător, înțelept și cinstit! Peste șase 
luni, fluierașul va răsuna, iar urechea Zulimei se va pleca 
pentru a-i prinde sunetul. 

Tânărul şi-a luat rămas bun de la minunata sa 
ocrotitoare, plin de recunoștință și preţuire. Și-a intipărit 
bine în minte casa și s-a îndreptat apoi spre bazar. 

A sosit acolo la timp, ca să-l scape pe stăpânul său 
Kalum-Bek dintr-o mare încurcătură. In fața dughenei era 
o zarvă cumplită. Nişte ștrengari ţopăiau pe lângă 
negustor, batjocorindu-l, iar bătrânii râdeau. Kalum-Bek 
stătea singur în fața prăvăliei, tremurând de mânie și 
foarte rușinat, cu un șal într-o mână și cu un văl în 
cealaltă. Priveliştea aceasta ciudată era însă urmarea unei 
întâmplări care se petrecuse în lipsa lui Said. Kalum 
ieșise în locul chipeșului său slujitor în fața dughenei, 
pentru a chema mușteriii, dar nimeni nu cumpăra nimic 
de la o pocitanie ca el. Prin bazar tocmai treceau doi 
bărbaţi. Voiau să târguiască ceva pentru nevestele lor și 
se plimbau în sus și în jos, căutând parcă pe cineva cu 
privirile. 

Kalum-Bek i-a observat și, gândindu-se la folosul lui, 
i-a îmbiat: 

— Pe-aici, domnilor, pe-aici! Ce căutați? Am văluri 
frumoase, marfă aleasă! 

— Moșule dragă, a răspuns unul dintre ei, or fi 
mărfurile tale cum or fi, dar nevestele noastre își au 
ciudăţeniile lor. La noi în oraș s-a statornicit obiceiul ca 
vălurile să fie cumpărate numai de la frumosul vânzător 
Said. Dar ne învârtim de o jumătate de ceas pe-aici și nu 
dăm de el. Dacă ne spui unde-l găsim, cumpărăm altă 
dată de la tine. 

— Alahit Alah! a strigat Kalum-Bek, rânjind 
prietenos. Profetul v-a îndreptat bine paşii. Il căutaţi pe 

frumosul vânzător, ca să cumpăraţi văluri? Ei bine, intraţi 
fără grijă, aici e locul lui, în prăvălia aceasta. 

“Unul - dintre cumpărători a râs de Kalum-Bek, de 
făptura-i pocită și de vorba lui, cum că el ar fi chipeșul 
vânzător. Celălalt, însă, crezând că negustorul voia să-și 
bată joc de ei, nu a rămas dator cu nimic și i-a aruncat 
vorbe grele de ocară ce l-au scos din sărite pe bătrân. 
Kalum-Bek chemă vecinii, ca să depună mărturie că 
dugheana sa era cunoscută drept „prăvălia cu vânzătorul 
cel chipeș“, dar vecinii, care nu vedeau cu ochi buni cum 
se îmbulzeau mușteriii la el în ultima vreme, n-au vrut să-i 
facă voia. Atunci cei doi bărbaţi au tăbărât pe bătrânul 
mincinos, cum îi spuneau ei. Kalum se apăra, mai mult 
țipând și suduind decât cu pumnii, şi atrase astfel o 
mulțime de lume în faţa prăvăliei sale. Jumătate din oraş 
știa cât de cărpănos și de josnic era și toți cei de faţă se 
bucurau de ghionţii pe care-i primea; dar când unul din 
cei doi bărbați îl apucă pe bătrân de barbă, s-a simţit și el 
apucat de braţ și zvârlit, cu o smucitură, la pământ, unde 
și-a pierdut turbanul, iar papucii i-au zburat cât colo. 

Mulțimea, care s-ar fi bucurat dacă Kalum-Bek ar fi 
mâncat o bătaie bună, a început să murmure, iar 
tovarășul celui doborât s-a întors spre cel care îndrăznise 
să-l zvârle la pământ pe prietenul său. Când a văzut însă 
în fața lui un tânăr înalt și voinic, cu ochi scânteietori, cu 
o înfățișare cutezătoare, nu a îndrăznit să-l lovească, mai 
ales că negustorul, salvat ca prin minune, a strigat 
arătând spre tânăr: | 

— Ei, ce mai vreți? lată-l, domnilor, iată-l pe Said, 
chipeșul meu vânzători! 

Oamenii din jurul lor au râs — știau prea bine că lui 
Kalum-Bek i se făcuse o nedreptate. Atunci străinul s-a 
ridicat rușinat de jos și s-a depărtat șchiopătând, 
impreună cu tovarășul său. Nu le mai ardea de nici un șal 
și de nici un văl. 

— O, tu, stea a tuturor vânzătorilor, podoabă a 
bazarului, a strigat Kalum, ducându-și slujitorii în 
prăvălie. Ai sosit când trebuia. Mi-ai sărit în ajutor la 
timp! Străinul acela zăcea întins pe jos cât era de lung, 
de parcă în viaţa lui n-ar fi stat în picioare, iar eu, eu, 

drept să-ți spun, dac-ai fi venit cu două clipe mai târziu, 
n-aș mai fi avut nevoie de bărbier, să-mi pieptene și să-mi 
ungă barba. Cu ce te pot răsplăti? 

Numai mila care încolţise în inima lui Said îi 

condusese mâna, dar simțământul acesta se potolise, și 
acum îi părea rău că-l scutise pe nemernicul acela de o 
bătaie zdravănă. „O duzină de peri mai puţin în barbă, își 
spunea Said, l-ar fi domolit, l-ar fi îmblânzit pe vreo zece 
zile.“ Totuşi căută să se folosească de buna dispoziţie a 
neguţătorului și îl rugă să-i lase o seară liberă pe 
săptămână, ca să se plimbe sau să se îndeletnicească cu 
alte treburi. Kalum a încuviinţat. Işi dădea seama că 
slujitorul acesta fără voie era prea deștept ca să fugă, 
deoarece nu avea bani și haine ca lumea. 
__ Scurt timp după aceea, Said și-a văzut visul împlinit. 
În prima miercuri, ziua când tinerii din floarea nobilimii 
se adunau într-o piaţă publică a orașului ca să se 
întreacă în lupte, el a cerut să fie liber seara. După ce a 
primit învoirea, s-a dus în ulița unde locuia zâna și a 
bătut la poarta care s-a deschis numaidecât. Slujitorii 
păreau că-l așteaptă, căci, fără să-l întrebe ce dorește, 
l-au condus sus, pe o scară, într-o încăpere frumoasă. 
Acolo i-au dat o licoare ce trebuia să-l facă de 
nerecunoscut. Said și-a udat obrazul cu ea și s-a privit 
apoi într-o oglindă de metal. Era într-adevăr de 
nerecunoscut. Ars de soare, cu o barbă frumoasă, 
neagră, arăta cu cel puţin zece ani mai vârstnic. 

Apoi a fost dus într-o altă încăpere, unde a găsit 
felurite veșminte, care mai de care mai scumpe. Nici 
califului din Bagdad nu i-ar fi fost rușine să se îmbrace 
cu astfel de haine chiar în ziua în care, în plină strălucire 
a măreției sale, și-ar fi primit oastea trecând pe dinainte-i. 
În afară de un turban făcut din cea mai subțire țesătură, 


„Gu un surguci din pene lungi de bâtlan, prins cu o pafta 
“de diamante, și de un burnuz din brocart purpuriu, cu 


ari de argint, Said a mai găsit un pieptar din zale de 
argint, atât de mlădii, încât urmau întru totul mișcările 
ftiDului, și atât de dese, încât nici sulița, nici sabia nu le 
puteu “străpunge. Un hanger de Damasc vârât într-o 
90 bogat împodobită, cu un mâner bătut în nestemate, 

pe care Said le socotea pepreţuite, întregea această 
îmbrăcăminte de războinic. Said avea acum ce-i trebuia şi 
era bine înarmat. Când l-a văzut că iese pe ușă, unul 
dintre slujitori i-a întins o năframă de mătase, trimisă de 
stăpâna casei, pentru ca, atunci când avea să se şteargă 
pe obraz cu ea, să-i piară barba şi culoarea negricioasă a 
pielii. 

In curte așteptau trei armăsari mândri. Said a 
încălecat pe cel mai falnic, slujitorii pe ceilalţi doi și au 
pornit voioși în trap, spre piaţa unde urmau să aibă loc 
întrecerile. Veșmintele strălucite și armele sale de preţ 
atrăgeau privirile tuturor. Primit cu un murmur de uimire, 
necunoscutul a intrat călare în arena înconjurată de 
mulțime. Acolo se adunaseră cei mai de seamă, cei mai 
viteji tineri de neam ales din Bagdad. Chiar fraţii califului 
erau de față și-și jucau caii de colo-colo, cu sulițele 
întinse. Said s-a apropiat de tinerii nobili. Nimeni nu l-a 
recunoscut. Fiul marelui vizir i-a ieșit în întâmpinare, 
împreună cu câţiva prieteni, l-au salutat cu toată cinstirea 
cuvenită și l-au poftit să ia parte la întrecerile lor, 
întrebându-l cum se numește și de unde vine. Said a 
răspuns că-l cheamă Almansor și că vine de la Cairo, 
fiind în trecere prin Bagdad. Că a auzit atâtea despre 
vitejia și iscusinţa tinerilor nobili din oraș, încât, fără să 
stea mult pe gânduri, se hotărâse să vină să-i vadă și să-i 
cunoască mai îndeaproape. Tinerilor le-a plăcut purtarea 
aleasă și firea cutezătoare a lui Said-Almansor. Au 
poruncit să i se aducă o suliță și l-au rugat să-și aleagă 
una din cele două tabere care se luau la întrecere. 
Luptele se dădeau fie între pâlcuri, fie între luptători 
neinsoțţiți din aceste două tabere. 

Infăţișarea lui Said atrăsese privirile tuturor, dar 
iscusinţa și iuțeala sa neobișnuite au stârnit şi mai multă 
uimire. Calul său era mai iute decât pasărea, iar sabia îi 
vâjâia în mână. Zvârlea sulița ca pe un fulg spre ţintă, de 
ziceai că era o săgeată slobozită de un arc sigur. li birui 
pe cei mai iscusiţi din pâlcul potrivnic, iar la sfârșitul 
întrecerii a fost recunoscut ca învingător. Unul dintre 
fraţii califului și fiul marelui vizir, care luptaseră alături de 
el, l-au rugat să se lupte.și cu ei. Pe Ali, fratele califului, 

l-a învins. Fiul marelui viziraînsă i-a ţinut piept cu atâta 
vitejie, încât, după o încăierare îndelungată, au hotărât să 
amâne sfârșitul luptei pentru data viitoare. 

A doua zi, de la un capăt la celălalt al Bagdadului se 
vorbea numai despre străinul cel chipeș, bogat și viteaz. 
Toţi cei care-l văzuseră, chiar și cei învinși de el, erau 
încântați de purtarea lui nobilă. Însuși Said auzea în 
prăvălia lui Kalum-Bek laudele oamenilor pentru străinul 
cel viteaz, și toți erau plini de părere de rău că nu știau 
unde locuiește. 

Săptămâna următoare, în ziua întrecerilor, Said s-a 
dus iar la zână, unde a găsit veșminte mai frumoase și 
arme mai de preţ. De data aceasta, jumătate din locuitorii 
Bagdadului s-au adunat să vadă întrecerile. Chiar și 
califul privea dintr-un balcon, minunându-se de iscusința 
străinului Almansor. După terminarea jocurilor, i-a dăruit 
un colan de aur cu un galben mare, ca dovadă a preţuirii 
lui. 

Dar această nouă izbândă și mai strălucită nu putea 
să nu stârnească pizma tinerilor din oraș. 

— Un străin, vorbeau ei între ei, să vină aici, la 
Bagdad, și să ne lipsească de toată slava, de toată 
cinstirea şi de toate izbânzile? Să se laude peste tot că 
între cei mai aleși tineri din Bagdad nu s-a găsit nici unul 
care să se poată cât de cât măsura cu el? 

Așa au vorbit tinerii și s-au hotărât ca la jocurile 
următoare să se arunce, ca din întâmplare, câte 
cinci-șase deodată asupra lui. 

Semnele acestea de vrăjmășie n-au scăpat însă 
privirilor agere ale lui Said. Văzând chipurile întunecate 
care șopteau pe la colţuri, arătând spre el, a bănuit că, în 
afară de fratele califului şi de fiul marelui vizir, nici unul 
dintre tineri nu avea simțăminte de prietenie pentru el. Pe 
de altă parte, chiar și cei doi nobili prieteni ai săi îl 
iscodeau cu tot felul de întrebări: unde locuiește, căci ar 
vrea să treacă pe la el, cu ce se ocupă, ce i-a plăcut mai 
mult în Bagdad și multe altele. 

Și, ciudat, tânărul care părea să fie mai înverșunat 
decât toți împotriva lui Said-Almansor era tocmai omul pe 
care-l doborâse nu de mult la pământ în faţa prăvăliei lui 

Kalum-Bek, cel care era cât pe-aci să-i rupă barba 
bietului neguțător. Tânărul acesta se uita la el cu 
luare-aminte și cu o pizmă din ce în ce mai mare. E drept 
că Said îl biruise de câteva ori, dar nu asta putea să fie 
cauza vrăjmășiei lui. Said era îngrijorat, fiindcă se temea 
să nu-l dea de gol statura sau glasul lui și să se facă de 
râsul lumii, dacă s-ar descoperi că e slujitorul din 
dugheana lui Kalum-Bek. Pe lângă aceasta, ar fi stârnit 
batjocura și mânia multor oameni care ar fi căutat să se 
răzbune pe el. 

Lovitura pusă la cale de vrăjmașii lui a dat greș, pe 
de o parte, deoarece viteazul Said știa cum să se 
ferească, pe de altă parte, datorită ajutorului prietenesc 
dat de fratele califului și de fiul marelui vizir. Văzându-l 
pe Said încolțit de cel puţin șase oameni care voiau să-l 
dea jos de pe cal și să-l dezarmeze, aceștia au sărit 
grabnic în ajutorul lui, risipind ceata care se năpustise 
asupră-i și anunţându-i că, din pricina purtării lor urâte, 
nu vor mai fi îngăduiţi printre luptători. 

Așa au trecut mai bine de patru luni, în care timp 
Said a uimit Bagdadul cu vitejia sa. Într-o seară, pe când 
venea spre casă de la câmpul de luptă, i s-a părut că 
aude nişte glasuri cunoscute. Inaintea lui mergeau agale 
patru bărbaţi, care păreau că se sfătuiesc. Când s-a 
apropiat pe nesimţite de ei, i-a auzit folosind graiul în 
care vorbiseră oamenii lui Selim în deșert și a bânuit că 
cei patru puneau la cale vreo tâlhărie. În prima clipă a 
voit să se îndepărteze de dânșii, dar, gândindu-se că ar 
putea să impiedice o fărădelege, s-a furișat mai aproape, 
ca să audă mai bine. 

— Arnăutul a spus limpede: ulița din dreapta 
bazarului, zicea unul dintre ei. Pe acolo va trece negreșit 
în noaptea asta, împreună cu marele vizir. 

— Bine, a răspuns altul. De marele vizir nu mi-e 
frică, e bătrân şi n-o să facă pe viteazul, dar despre calif 
se spune că mânuiește sabia cu mare iscusinţă și mă tem 
de el. Fără îndoială că în preajmă veghează 
zece-doisprezece oameni. 

— Nicidecum, a răspuns al treilea. Noaptea îl 
întâlneşti totdeauna singur sau însoţit numai de vizir sau 

de marele cămăraș. În noaptea asta trebuie să-l prindem 
cu orice chip, dar să nu-i facem nici un rău. 

— Cred că cel mai bun lucru ar fi, a adăugat cel 
dintâi, să-i aruncăm un lat de gât. N-o să-l ucidem, căci 
pentru leșul lui s-ar plăti puţin, ba s-ar putea chiar să nici 
nu putem să-l luăm. 
| — Atunci ne-am înțeles, ne întâlnim cu un ceas 
înainte de miezul nopţii! a zis un altul și s-au despărţit, 
unii într-o parte, alţii într-alta. 

Said s-a speriat cumplit de acele urzeli tainice tesute 
împotriva califului, și în prima clipă s-a gândit să se ducă 
în goana mare la palat ca să-l înștiințeze pe stăpânul 
Bagdadului de primejdia ce-l amenința. Dar, după ce a 
străbătut în fugă câteva ulițe, și-a amintit de vorbele 
zânei, care-i spusese că era prost văzut de calif, din care 
pricină, se gândea el, acesta îl va lua în râs sau va crede 
că era vorba de o încercare de a se pune bine cu 
stăpânul Bagdadului. S-a oprit, așadar, socotind că cel 
mai cuminte lucru ar fi să se bizuie numai pe sabia lui, ca 
să-l scape pe calif din mâinile tâlharilor. 

De aceea nu s-a mai întors în casa lui Kalum-Bek, ci 
s-a așezat pe treptele unei geamii, unde a așteptat să se 
lase noaptea. Trecând apoi de bazar, a ajuns în ulița 
pomenită de răufăcători și s-a ascuns după colțul unei 
case. După un ceas de așteptare a auzit pași domoli și a 
văzut doi bărbaţi coborând încetișor pe uliţă. La început a 
crezut că erau califul și marele vizir, dar unul dintre ei a 
bătut din palme și au început să se furișeze în susul uliţei 
dinspre bazar. Întâlhindu-se, au șoptit ceva între ei câteva 
Clipe, apoi s-au despărțit. Trei s-au ascuns în apropiere 
de Said, iar al patrulea pășea încolo şi încoace pe uliţă. 
Era întuneric beznă și o liniște desăvârșită, așa că Said 
nu putea să se bizuie decât pe auzul lui ascuțit. 

S-a scurs încă o jumătate de ceas. Deodată, de 
undeva, dinspre bazar, au răsunat pași. Tâlharii auziseră 
și ei, fiindcă s-au furișat spre bazar, trecând pe lângă 
Said. Pașii s-au apropiat. Said abia a întrezărit câteva 
chipuri în întuneric, că tâlharul a și bătut din palme, și în 
clipa următoare ceilalți trei au ieșit din ascunzătoare. 
Pesemne că și cei atacați erau înarmaţi, căci Said a auzit 

zgomotul săbiilor care se încrucișau. Fără să piardă o 
clipă, a tras și el sabia de Damasc din teacă și, cu 
strigătul: «Jos cu vrăjmașii marelui Harun!», s-a repezit 
asupra tâlharilor. L-a doborât dintr-o lovitură pe _ unul 
dintre ei și s-a năpustit asupra altor doi, care tocmai 
începuseră să ia armele unui om prins în laţ. Said a izbit 
orbește în laţ, ca să-l taie, dar a lovit atât de tare braţul 
unuia dintre tâlhari, încât i l-a retezat și omul & a prăbușit 
în genunchi, urlând îngrozitor. Al patrulea tâlhar s-a 
întors atunci spre Said, care mai lupta încă cu al treilea. 
Dar trecătorul prins în lat, de îndată ce a scăpat din 
strânsoare, și-a scos hangerul și l-a împlântat dintr-o 
parte în pieptul celui care-l lovise. Infricoșat, cel din urmă 
dintre tâlhari, singurul care scăpase teafăr, a zvâriit 
atunci sabia şi a luat-o la fugă. 

Cel mai înalt dintre cei doi bărbaţi s-a apropiat de 
Said, care ştia cui îi salvase viața, și i-a spus: 

— Toate mi se par ciudate. Nici atacul făptuit 
împotriva vieţii şi libertăţii mele nu-l înțeleg, nici ajutorul 
primit, nici salvarea mea. Toate sunt greu de înţeles. Cum 
ai ştiut cine sunt și cum ai aflat ce puneau la cale 
oamenii aceștia? 

— Stăpân al credincioșilor, a răspuns Said, căci nu 
mă îndoiesc că ești chiar tu acela, în seara aceasta 
tocmai treceam pe ulița El Malek. In urma mea mergeau 
câţiva bărbaţi care vorbeau un grai străin, pe care l-am 
învățat și eu cândva. l-am auzit cum puneau la cale să te 
prindă pe înălțimea ta, iar pe preacinstitul vizir să-l 
omoare. Fiindcă era prea târziu ca să te mai pot înștiința, 
am hotărât să mă duc la locul unde te pândeau tâlharii, 
ca să-ți vin în ajutor. 

— |ți mulțumesc, a zis Harun. Dar nu e cuminte să 
rămânem aici. la inelul acesta și vino mâine cu el la palat. 
Vom vorbi atunci mai mult despre tine și despre ajutorul 
pe care mi l-ai dat. Atunci voi vedea cum să te răsplătesc 
mai bine. Hai, vizire, nu e bine să rămânem aici! Tâlharii - 
s-ar putea întoarce. 

Astfel a grăit califul și, după ce a băgat inelul în 
degetul tânărului, l-a tras pe marele vizir după el. Dar 
acesta l-a rugat să mai întârzie o clipă, s-a întors și i-a 
întins tânărului, care rămăsese -uluit, o pungă grea. 

— Tinere, a zis el, stăpânul meu, califul, poate să-ți 
încredințeze orice dregătorii vrea. Te poate face chiar 
urmașul meu. Eu nu am puterea lui, dar ceea ce pot face 
astăzi nu las pe mâine. Primește, așadar, această pungă, 
ceea ce nu înseamnă că odată cu darul ăsta mi-am arătat 
toată recunoştinţa mea. Oricând vei avea vreo dorinţă, 
vino negreșit la mine. 

“Said a alergat acasă, beat de fericire, dar Kalum-Bek 
s-a purtat foarte aspru cu el. Întârzierea îl mâniase și-l 
îngrijorase. Se temuse să nu fi pierdut frumoasa firmă a 
prăvăliei lui. De aceea l-a primit cu 'orbe de ocară, a 
tipat la el ca scos din minţi. Said a :runcat o privire în 
pungă şi, văzând-o plină cu bani d2 aur, s-a gândit că 
sosise vremea să plece în țara lui, chiar fără 
binecuvântarea califului, cu tozie că recunoştinţa 
acestuia n-ar fi fost mai mică dezât a vizirului. Luând 
hotărârea aceasta, nu i-a mai îngăduit lui Kalum-Bek să-l 
suduie și i-a spus răspicat că nu mai rămâne nici măcar 
un ceas la el. La început, Kalum-Bek s-a speriat rău de 
tot, apoi a râs batjocoritor: 

— Haimana ce ești! Hoinar! Coate-goale! Unde să te 
duci? Ce te faci fără ocrotirea mea? Unde o să-ţi găsești 
de mâncare și un culcuş peste noapte? 

— N-ai grijă, domnule Kalum-Bek, a răspuns Said, 
îndârjit. Rămâi cu bine! Plec pentru totdeauna. 

Rostind aceste vorbe, tânărul a ieșit pe ușă, lăsându-l 
pe Kalum-Bek fără grai de uimire. În dimineaţa 
următoare, însă, neguţătorul după ce se gândise bine la 
cele întâmplate, și-a trimis hamalii pretutindeni, să-l 
descopere pe fugar. Aceștia l-au căutat multă vreme în 
zadar. În cele din urmă, unul dintre ei, întorcându-se, a 
spus că-l văzuse pe Said ieșind dintr-o geamie și 
îndreptându-se spre un caravanserai și că era aproape de 
nerecunoscut, fiindcă purta veșminte frumoase, un 
hanger, o sabie și un turban scump. 

Auzind acestea, Kalum-Bek a început să se 
văicărească: 

— M-a furat și s-a îmbrăcat cu ce m-a prădat! Vai 
mie, cât sunt de năpăstuit! 

Apoi a dat o fugă la cadiu și, fiindcă se știa că e rudă 
cu Messour, marele cămăraș al califului, cadiul i-a dat de 
îndată câțiva cavași care să-l prindă pe Said. 

Acesta şedea în fața hanului, vorbind liniştit cu un 
neguțător întâlnit acolo despre călătoria spre Bassora, 
orașul său de baștină. Deodată s-au năpustit asupra lui 
câţiva oameni și, cu toate că s-a împotrivit din răsputeri, 
au izbutit să-i lege mâinile la spate. Când i-a întrebat de 
ce săvârşeau o astfel de samavoinicie, aceștia i-au 
răspuns că o făceau în numele legii, trimiși fiind de 
stăpânire, care fusese înștiințată de Kalum-Bek. 
Neguţătorul, stârpitura aceea urâcioasă, s-a apropiat 
atunci și el de Said, făcând glume râutăcioase pe 
socoteala lui, apoi i-a băgat mâna în buzunar şi, spre 
uimirea tuturor, a scos cu strigăte de triumf o pungă 
mare, plină cu aur. 

— Priviţi, oameni buni! Tot ce vedeţi mi-a fost furat 
pe nesimţite de ticălosul acesta! 

Cei de față au strigat, privindu-l cu dispreţ pe prins: 

— Vai, vai! Cum se poate ca un tânăr atât de frumos 
să fie atât de mârșav?! La judecată cu el! Să fie judecat! 
Să fie pedepsit cu lovituri de nuiele! 

Said a fost târât la cadiu, urmat de o mulțime de 
oameni de tot felul, care strigau: 

— lată-l pe frumosul tejghetar din bazar! Și-a jefuit 
stăpânul și a fugit cu două sute de galbeni! 

Cadiul l-a primit încruntat. Said a început să 
vorbească, dar acesta i-a poruncit să tacă, ascultându-l 
numai pe neguțătorul cel bătrân. Arătându-i punga, el l-a 
întrebat dacă i se furase aurul acela, iar Kalum-Bek a 
jurat că aurul fusese într-adevăr furat de la el. Totuși, 
jurământul lui mincinos l-a făcut să câștige numai aurul, 
nu și pe frumosul tejghetar, care prețuia pentru el o mie 
de galbeni, deoarece cadiul a spus: 

— După o lege pe care atotputernicul meu stăpân, 
califul, a înăsprit-o chiar acum câteva zile, orice furt 
săvârșit în bazar, care trece de o sută de galbeni, se 
pedepsește cu surghiunul pe viață pe o insulă pustie. 
Hoţul acesta a sosit tocmai la timp. Este al douăzecelea 


SAE Y "PEPE PE PUV "PORN 


246 WILHELM HAUFF 


tâlhar de acest fel. Mâine, cei douăzeci vor fi îmbarcaţi pe 
o corabie care va porni în larg. 

Pe Said l-a apucat atunci o deznădejde fără margini. 
L-a rugat pe cadiu cu lacrimi în ochi să-l lase să-i spună 
măcar un cuvânt califului, dar nu i s-a dat deloc 
ascultare. Lui Kalum-Bek îi păru rău de ceea ce făcuse și 
a încercat să pună o vorbă bună pe lângă cadiu, dar 
acesta i-a spus: 

— la-ți aurul şi fii pe pace! Du-te acasă și vezi-ți de 
treabă. Altminteri, pentru fiecare cuvânt potrivnic vei da 
câte zece galbeni. 

Kalum a tăcut atunci înspăimântat, iar cadiul a făcut 
semn ca nefericitul Said să fie scos afară. 

L-au întemnițat într-o închisoare întunecoasă și 
umedă. Acolo zăceau pe un maldăr de paie alți 
nouăsprezece nenorociţi. Aceștia l-au primit pe noul lor 
tovarăș de suferință rânjind și suduindu-i pe cadiu și pe 
calif. Dar oricât de grea părea să-i fie soarta și oricât de 
înfricoșător era gândul surghiunului pe o insulă pustie, 
Said nu-și pierdea nădejdea. Se mângâia cu nădejdea că, 
de bine de rău, a doua zi va fi scos din temniţa aceea 
îngrozitoare. Se înșela însă amarnic crezând că pe vas 
soarta lui se va schimba. Cei douăzeci de condamnaţi au 
fost aruncaţi în fundul corabiei, într-o încăpere mai 
scundă decât un stat de om. Acolo, cei nouăsprezece 
hoți au început să se ghiontească și să se certe pentru un 
loc mai bun. DES 

S-a ridicat ancora și, în timp ce corabia pornea în 
larg, Said privea cu durere și cu ochii plini de lacrimi 
cum se îndepărta de ţara lui. Surghiuniţilor li se dădea 
numai o dată pe zi câte un colț de pâine, câteva poame și 
o înghiţitură de apă dulce. Și fiindcă în închisoarea lor 
din fundul corabiei era întuneric beznă, mâncarea se 
împărțea la lumina unei lumânări. Unul câte unul, 
osândiții îşi dădeau sufletul din cauza duhoarei și a lipsei 
de aer din acea temniţă plutitoare. Said scăpă cu viaţă 
numai datorită tinereţii și sănătăţii lui. 

Paisprezece zile au călătorit așa, când deodată 
valurile mării au început să vuiască cumplit. Pe punte s-a 

stârnit o zarvă neobișnuită și se auzeau pași de oameni 
care alergau. 

Said a înțeles că se apropie furtuna. Și gândul că 
poate i se apropie sfârșitul îi umplu de fericire. 

Corabia se zguduia năprasnic și valurile o aruncau 
încoace și încolo. In cele din urmă, ea s-a izbit deo 
stâncă, a trosnit îngrozitor și a rămas nemișcată. 
Strigătele și urletele celor de pe punte se amestecau cu 
vuietul furtunii. La un moment dat, s-a lăsat o liniște 
adâncă, dar în aceeași clipă unul dintre osândiţi a băgat 
de seamă că apa începuse să năvălească în temniţa lor. 
Toţi au prins să bată în chepeng, dar n-au primit nici un 
răspuns. Fiindcă apa creștea văzând cu ochii, au împins 
ușa cu toată puterea deznădejdii și, până la urmă, au 
dat-o în lături. 

Când au urcat sus n-au mai găsit pe nimeni. Oamenii 
de pe punte coborâseră în caiace și se îndepărtaseră. Cei 
mai mulți dintre osândiți au fost cuprinși de desperare — 
furtuna se întețea mereu. Vasul a început apoi să se 
scufunde, trosnind din toate încheieturile. Au mai apucat, 
în cele câteva ceasuri cât au mai stat pe punte, să se 
ospâteze pentru ultima dată din merindele găsite pe 
corabie. Apoi, când vijelia a răbufnit deodată cu furie, 
corabia a fost smulsă de pe stânca pe care se 
îimpotmolise și s-a sfărâmat. i 

Said s-a agăţat de catarg, căznindu-se cu desperare 
să se țină deasupra apei. Valurile îl aruncau încoace și 
încolo, dar Said vâslea cu picioarele și nu se dădea la 
fund. A înotat el așa cam o jumătate de oră între viață și 
moarte, când, deodată, i-au ieșit pe neașteptate din 
buzunar lănţișorul și fluierul și, ţinându-se cu o mână de 
catarg, l-a dus la gură. Și, ce să vezi! A suflat în el și pe 
neașteptate s-a auzit un sunet cristalin şi subțirel. În 
aceeași clipă, ca prin minune, valurile s-au liniştit, de 
parcă cineva turnase ulei peste ele. Nu a apucat bine 
să-și vină în fire şi să se uite în jurul său să vadă de nu se 
arâta cumva pământ în zare, că a simţit catargul de sub el 
întinzându-se și mișcându-se în chip ciudat. A descoperit 
cu groază că nu mai călărea pe catarg, ci pe un delfin 
uriaș. Peste câteva clipe însă s-a liniștit, fiindcă delfinul 

inota, ce-i drept repede, dar lin. Fiind convins că 
minunata lui izbăvire se datora fluierașului de argint și 
milostivei zâne, Said a strigat cuvinte de slavă și de 
mulțumire. 

Calul: său năzdrăvan îl purta iute ca vântul peste 
valuri. Înainte de a însera, s-a zărit pământ, iar delfinul a 
intrat în apele unui râu mare. Acum înaintau mai greu 
împotriva cursului apei. Said și-a amintit de vrăjile din 
basmele străvechi și, ca să nu piară de foame și de sete, 
a scos fluierașul, a fluierat tare, cu foc, și și-a dorit o 
masă îmbelşugată. Delfinul s-a oprit pe dată și din valuri 
a ieşit o masă, uscată de parc-ar fi stat opt zile la soare și 
încărcată cu cele mai alese bucate. Tânărul s-a ospătat 
cu poftă — cât fusese închis, flămânzise cumplit — și 
după ce s-a săturat bine, a mulțumit pentru cină. Masa 
s-a scufundat și Said, îndemnându-și delfinul, a pornit 
mai departe. 

La asfinţitul soarelui a zărit în depărtare un oraş mare 
cu minarete, care semănau cu cele din Bagdad. Gândul 
la Bagdad nu l-a bucurat, dar era convins că zâna cea 
bună nu-l va lăsa să cadă iar în ghearele mișelului 
Kalum-Bek. Pe țărm, cam la o milă depărtare de oraș, a 
zărit aproape de râu o clădire impunătoare, către care, 
spre marea lui mirare, îl ducea delfinul. 

Pe terasa acestui palat se aflau mai mulți bărbați 
îmbrăcați în veşminte de preț, iar pe mal se adunaseră o 
mulțime de slujitori care se uitau la Said și băteau uimiţi 
din palme. Delfinul s-a oprit în fața unei scări de 
marmură ce ducea de la apă spre palat și, în clipa în care 
Said a pus piciorul pe scară, năzdrăvanul s-a făcut 
nevăzut. Câțiva slujitori au coborât treptele în grabă și 
l-au rugat, în numele stăpânului lor, să vină sus. | s-au 
adus veșminte uscate și tânărul oaspete s-a schimbat 
repede și s-a îndreptat spre terasă, însoțit de slujitori. 
Acolo se aflau trei bărbați. Cel mai înalt și mai chipeș 
dintre ei i-a ieșit în întâmpinare prietenos și binevoitor. 

— Cine ești tu, strălucite străin? Cum de ești în stare 
să îmblânzeșşti viețuitoarele și să le cârmești la dreapta 
sau la stânga, precum cel mai iscusit călăreț calul său de 
luptă? Eşti vrăjitor, sau om ca toţi oamenii? 

— Stăpâne, a răspuns Said, în ultimele săptămâni am 
trecut prin clipe foarte grele. Dacă vă face plăcere, pot să 
vă povestesc totul. 

Și a istorisit celor trei bărbaţi ce i se întâmplase din 
clipa în care părăsise casa părintească până la minunata 
lui izbăvire. Ei îl întrerupeau adesea cu gesturi de mirare 
și de uimire. După ce a terminat, stăpânul casei, care-l 
primise atât de prietenos, a grăit: 

— Said, te cred. Dar ai spus că la o întrecere ai 
câștigat un colan, iar califul ţi-a dăruit un inel. Poţi să ne 
arăţi lucrurile acestea de preț? 

— Am ascuns amândouă darurile chiar aici, lângă 
inima mea, a răspuns tânărul. Numai cu prețul vieţii mele 
m-aș fi despărțit de ele, fiindcă sunt încredinţat că cea 
mai vrednică de cinste, cea mai măreaţă faptă este că 
l-am scăpat pe marele calif din mâinile ucigașilor săi. 

Zicând acestea, Said a scos lanţul şi inelul și le-a 
arătat celor de față. 

— Pe barba Profetului! lată inelul meu! a strigat 
bărbatul cel înalt și frumos. Preamăritul meu vizir, să-l 
strângem în braţe, căci acesta este izbăvitorul nostru. 

Amândoi l-au îmbrățișat, și lui Said i se părea că 
visează. S-a aruncat la picioarele lor, zicând: 

— lartă-mă, stăpâne al credincioșilor, că am vorbit 
astfel în fața ta, fiindcă tu ești fără îndoială Harun al 
Rașid, marele calif din Bagdad. | 

— Așa e, şi sunt prietenul tău, a răspuns Harun, iar 
începând din ceasul acesta, ai scăpat de trista ta soartă. 
Vino cu mine la Bagdad. Vei rămâne lângă mine şi te vei 
număra printre dregătorii mei cei mai de încredere, căci 
in noaptea aceea cu adevărat ţi-ai dovedit grija pentru 
viața lui Harun. N-aș vrea să-i pun la astfel de încercări 
nici chiâr pe cei mai credincioşi slujitori ai mei! 

Said i-a mulțumit califului și i-a făgăduit că va 
rămâne pentru totdeauna la el; i-a spus însă că dorea să 
se ducă mai înainte la tatăl său, care fără îndoială că era 
foarte îngrijorat din pricina lui. Califul i-a dat învoirea sa, 
după care au sărit cu toții în şa şi, înainte de asfinţitul 
soarelui, au ajuns la Bagdad. Califul a poruncit să i se 
dea lui Said, în palatul său, mai multe încăperi bogat 

împodobite, făgăduindu-i să-i ridice curând un palat care 
să fie numai al lui. 

Când au aflat de sosirea lui Said, vechii lui fraţi de 
arme — fratele califului și fiul marelui vizir — s-au grăbit 
să vină să-l vadă. ȘI l-au îmbrățișat pe cel care scăpase 
viața atât de scumpă a celor doi bărbați, rugându- -| să le 
fie prieten. Când însă i-au auzit vorbele, au rămas muţi 
de uimire. 

— Sunt de mult prietenul vostru, le-a spus Said, 
scoțând colanul primit drept răsplată și amintindu-le de 
luptele pe care le câștigase. Pe atunci aveam pielea 
negricioasă și o barbă lungă. 

Le-a povestit apoi cum și din ce pricină îşi schimbase 
înfățișarea. Ca să arate că spune adevărul, a poruncit să i 
se aducă niște săbii boante și i-a chemat la luptă. Așa s-a 
dovedit că el era viteazul Almansor. Atunci toţi cei de față 
l-au îmbrățișat din nou cu strigăte de bucurie, 
simțindu-se mândri că aveau un astfel de prieten. 

A doua zi, în timp ce Said stătea împreună cu marele 
vizir lângă Harun, a intrat Messour și a spus: 

— Stăpâne al credincioșilor, dacă e cu putinţă, 
rogu-te, fă-mi un hatâr. 

— Vreau mai întâi să știu care ti-i vrerea, a întrebat 
Harun. 

— Afară așteaptă vărul meu Kalum-Bek, neguţător 
vestit din bazar, a spus Messour. A dat de bucluc cu un 
om din Bassora, al cărui fiu, slujitor la Kalum-Bek, l-a 
prădat și a fugit nu se știe unde. Tatăl îi cere acum lui 
Kalum-Bek pe fiul său, dar acesta, de bună seamă, n-are 
de unde să i-l dea. De aceea doreşte și te roagă să faci 
dreptate între el și omul din Bassora, fiindcă numai 
mintea ta luminată și înțeleaptă poate să, dezlege 
încurcăâtura asta. 

— Îi voi judeca, a răspuns califul. Peste o jumătate 
de ceas vărul tău și potrivnicul lui să intre în sala de 
judecată. 

Messour a mulțumit și a plecat, iar Harun a zis: 

— Deci este vorba de tatăl tău, Said. Fiindcă, din 
fericire, am aflat cum s-au petrecut lucrurile, vreau să 
judec ca înțeleptul Solomon. Ascunde-te după perdeaua 

scaunului meu împărătesc până te voi chema, iar tu, mare 
vizir, poruncește să fie adus de îndată cadiul cel râu și 
pripit! Voi avea nevoie de el când voi întreba împricinaţii. 

Amândoi au făcut după cum li se poruncise. Când l-a 
văzut pe tatăl său, galben la faţă și slăbit la trup, intrând 
cu pași șovăitori în sala de judecată, inima lui Said a 
inceput să bată năvalnic, mai-mai să-i spargă pieptul. 
Văzându-l însă pe Kalum-Bek, zâmbind șiret și sigur de 
sine și șoptindu-i ceva vărului său, marele cămăraș, s-a 
mâniat atât de tare, că abia s-a putut stăpâni să nu iasă 
de după perdea şi să se repeadă la el, fiindcă numai din 
pricina acelui om câinos pătimise el. atâtea. 

In sală se aflau mulți oameni doritori să audă 
judecata înțeleaptă a califului. Stăpânitorul Bagdadului 
s-a așezat în scaunul împărătesc, apoi marele vizir a 
poruncit să se facă liniște și a întrebat cine este pârâtul. 

Kalum-Bek a pășit înainte plin de îndrăzneală și a 
spus: 

— Acum câteva zile stăteam în fața prăvăliei mele din 
bazar, când bătrânul acesta a trecut printre tarabe însoțit 
de un om cu o pungă în mână, pe care-l tocmise să strige 
cât îl ținea gura: „Dau o pungă de aur celui care știe ceva 
despre Said din Bassora“. Pentru că Said fusese în slujba 
mea, am răspuns: „Vino încoa', prietene! Eu am câștigat 
punga!“ Omul acesta, care este acum vrâăjmașul meu, s-a 
indreptat prietenos spre mine, întrebându-mă ce știu. Eu 
am răspuns: „Eşti Benezar, tatăl lui?“ 

El mi-a răspuns bucuros că da, şi atunci am început 
să-i povestesc cum l-am găsit pe tânăr în pustiu, cum 
I-am scăpat de la moarte, cum l-am îngrijit și l-am adus la 
Bagdad. In culmea fericirii, bătrânul mi-a dăruit punga. 
Am povestit apoi mai departe. l-am spus că fiul lui a fost 
în slujba mea, că a făcut tot felul de rele, că m-a furat și a 
fugit. Smintitul de taică-său însă n-a vrut să mă creadă în 
ruptul capului. Așa mă tot hărțuieşte de câteva zile și-mi 
cere să-i dau înapoi punga și băiatul. Eu nu pot să-i dau 
nici una, nici alta. Banii mi se cuvin pentru veştile pe care 
le-a aflat de la mine, iar pe neobrăzatul lui de fiu n-am de 
unde să i-l dau. 

A vorbit apoi Benezar. L-a zugrăvit pe fiul lui, arătând 

n-ar fi fost în stare să fure. A cerut apoi califului să 
cerceteze cu de-amănuntul toate cele întâmplate. 

— Nădăjduiesc, a zis Harun, că ţi-ai făcut datoria şi 
ai adus la cunoștință furtul, Kalum-Bek? 

— Fără îndoială! a strigat acesta zâmbind. L-am 
înștiințat pe cadiu. 

— Să fie chemat cadiul! a poruncit califul. 

Spre uimirea tuturor, acesta s-a ivit, ca prin minune, 
de îndată. Califul l-a întrebat dacă-și amintea de ceea ce 
se întâmplase. Cadiul îşi amintea. 

— L-ai întrebat pe tânăr? A mărturisit furtul? l-a 
iscodit Harun. | 

— Nu, s-a încăpățânat şi n-a vrut să mărturisească. 
Numai înălțimii voastre zicea el că vrea să-i spună totul, a 
răspuns cadiul. 

— Nu mi-aduc aminte să-l fi văzut, s-a mirat califul. 

— Păi cum! Să aduc aici în fiecare zi pe orice 
potlogar care vrea să stea de vorbă cu luminâţia voastră? 

— Ştii prea bine că urechea mea se pleacă la orice 
glas, a răspuns Harun. Dar pesemne că dovezile au fost 
atât de limpezi, încât n-a fost nevoie să-l aduci pe tânărul 
acela în fața mea. Ai avut, pesemne, martori că banii 
furaţi erau într-adevăr ai tăi, Kalum? 

— Martori? a întrebat acesta, îngălbenindu-se. Nu, 
n-am avut martori. Ştii doar, stăpân al credincioșilor, că 
un galben seamănă cu celălalt ca două picături de aur. 
De unde să aduc mărturii că taman acești două sute de 
galbeni îmi lipseau mie? 

— Dar de unde ai știut că tocmai aurul acela era al 
tău? l-a întrebat califul. | 

— După punga în care se afla, a răspuns Kalum. 

— Ai punga aici? a întrebat califul mai departe. 

— lat-o, a răspuns neguțătorul, scoțând punga și 
întinzându-i-o marelui vizir, ca să i-o înmâneze califului. 

Dar vizirul a strigat, prefăcându-se mirat: 

— Pe barba Profetului! Zici că punga asta e ata, 
câine? Punga asta e a mea! l-am dăruit-o cu două sute 
de galbeni unui tânăr cumsecade care m-a scăpat dintr-o 
mare primejdie. 

— Juri că aşa este? l-a întrebat califul.. 

— Sunt atât de încredinţat de aceasta, pe cât sunt de 
sigur că vreau să ajung cândva în rai, a răspuns vizirul. 
Chiar fiica mea a lucrat-o. 

— Așa? a strigat Harun. Atunci, cadiule, te-ai lăsat 
amăgit. Ce te-a făcut să crezi că punga este a acestui 
neguţâtor? 

— A jurat, a răspuns speriat cadiul. 

— Așadar, ai jurat strâmb? a strigat califul câtre 
neguțţător, care tremura, alb ca varul. 

— Alah! Alah! a strigat Kalum. Nu vreau să spun 
nimic împotriva marelui vizir, e om de încredere, dar, vai! 
Punga este totuși a mea. Ticălosul de Said mi-a furat-o. 
Aș da o mie de tomani dacă ar fi și el aici! 

— Ce-ai făcut cu Said? l-a întrebat califul. Unde aș 
putea trimite după el ca să-l aduc să mărturisească în 
fata mea? 

— L-am trimis pe o insulă pustie, a răspuns cadiul. 

— O, Said, fiul meu! a strigat sărmanuli părinte 
printre lacrimi. 

— Până la urmă, deci, Said a mărturisit nelegiuirea 
pe care o săvârșise? a întrebat Harun. 

Cadiul a îngălbenit. S-a uitat speriat în jurul sâu și a 
răspuns: 

— Dacăâ-mi amintesc bine, da. 

— Nu ești sigur? a strigat califul cu un glas cumplit. 
Atunci hai să-l întrebăm chiar pe el. leși, Said, afară, iar 
tu, Kalum-Bek, scoate mia de tomani, fiindcă Said e aici. 

Kalum şi cadiul au crezut că văd un strigoi, apoi, 
dezmeticindu-se, s-au aruncat la picioarele califului, 
strigând: 

— lertare! lertare! 

Abia ținându-se pe picioare de bucurie, Benezar l-a 
cuprins în braţe pe fiul său. Dar, neîndurător, califul a 
întrebat: 

— Ei, cadiule, iată-l pe Said. Mărturisit-a oare? 

— Nu, nu! a strigat acesta. Am ascultat numai 
mărturia lui Kalum-Bek, fiindcă era om cu vază. 

— De aceea te-am făcut cadiu, ca să-i asculți numai 
pe oamenii cu vază? a strigat Harun al Rașid, cu o 
îndreptățită mânie. Acum vei fi trimis tu pe timp de'zece 

ani în surghiun pe o insulă pustie din mijlocul mării. 
Acolo vei chibzui la ce-i drept şi nedrept. lar tu; 
netrebnicule, care scapi oamenii de la moarte, nu ca să le 
dăruiești viața, ci ca să ţi-i faci robi, vei plăti, așa cum ai 
spus, o mie de tomani pe care i-ai făgăduit dacă Said va 
veni să depună mărturie. 

Kalum s-a bucurat că scăpase numai cu atât și 
tocmai voia să-i mulțumească bunului calif. Dar acesta a 
urmat: 

— lar pentru jurământul mincinos cu privire la cei 
două sute de galbeni, vei primi două sute de lovituri la 
tălpi. Mai departe, Said poate să aleagă dacă vrea să-ți ia 
toată prăvălia și pe tine hamal, sau dacă se mulțumește 
cu câte zece galbeni pentru fiecare zi slujită. 

— Dă-i drumul mişelului, prealuminate calif! a strigat 
tânărul. Nu-mi trebuie nimic de la el. 

— Nu, a răspuns Harun. Vreau să ți se plătească 
totul. Aleg eu în locul tău cei zece galbeni pe zi, iar tu să 
faci socoteala câte zile te-a ţinut Kalum în ghearele lui. Și 
acum, afară cu ticăloșii ăştia! 

Califul i-a poftit apoi pe Benezar și pe Said în altă 
sală. Acolo i-a povestit lui Benezar cu câtă vitejie îi 
scăpase Said viața. Vorbele califului erau întrerupte din 
când în când de răcnetele lui Kalum-Bek, care primea la 
tălpi, cu vârf și îndesat, plata pentru cei două sute de 
galbeni. 

Califul l-a poftit pe Benezar să locuiască la el, la 
Bagdad, împreună cu Said. Înainte de a se statornici la 
Bagdad, Benezar a plecat acasă să-și aducă toate 
avuţiile. Said s-a mutat apoi în palatul pe care califul l-a 
clădit, drept recunoștință, pentru el, și a trăit de atunci ca 
un bei. Fratele califului și fiul marelui vizir îi ţineau de 
urât, iar locuitorii Bagdadului aveau o vorbă: „Aș vrea să 
fiu atât de bun, şi de fericit ca Said, fiul lui Benezar'. 


— Stând la taifas cu voi, nu se lipește deloc somnul 
de mine. Aș putea să stau treaz și două, și trei, și nu știu 
câte nopți, zise făurarul după ce vânătorul a isprăvit de 
povestit. Asta mi s-a mai întâmplat nu o dată. Așa, pe 
vremuri, am fost calfă ia un clopotar. Meşterul, un om cu 

dare de mână, nu era deloc zgârcit. Intr-o zi, însă, pe 
când aveam de lucru până peste cap, meșterul s-a purtat, 
spre mirarea noastră, cu totul împotriva felului său de a 
fi, ca un cărpănos. Se turna un clopot pentru biserica 
nouă, şi noi, ucenicii și calfele, trebuia să stăm toată 
noaptea lângă cuptor ca să păzim focul. Ne aşteptam ca 
meșterul să scoată cepul.la un poloboc și să-i dea drumul 
în valurile celui mai bun vin al său, dar nici vorbă de aşa 
ceva. Ne ingăduia numai ca la fiecare ceas să trecem, din 
om în om, o carafă cu vin. Apoi a început să povestească 
fel de fel de întâmplări din viaţa lui, amintiri de pe vremea 
când fusese și el calfă și drumeţea de colo-colo. După 
aceea, i-a venit rândul calfei celei mai vârstnice de a 
povesti, apoi celorlalţi pe rând. Se înțelege că somnul nu 
s-a mai prins de nimeni, fiindcă toţi ascultam cu mare 
luare-aminte. Nici n-am știut când s-a făcut ziuă. Abia 
atunci ne-am dat seama de șiretenia meșterului, care ne 
ținuse treji cu povești. in schimb, când clopotul a fost 
gata, n-a cruțat vinul și ne-a despăgubit cu prisosință 
pentru ceea ce, cu bună ştiinţă, nu ne dăduse în noaptea 
care se scursese. 

— Deștept om! spuse studentul. Cel mai bun leac 
impotriva somnului este vorba. De aceea, în noaptea asta 
n-aş vrea să mă prindă ceasul unsprezece singur, căci nu 
știu dacă aș putea să birui somnul. 

— Se vede că la asta se gândesc-și țăranii, zise 
vânătorul. In serile lungi de iarnă, femeile și fetele se 
adună și torc la lumina opaitului; Nu lucrează fiecare la 
casa ei, fiindcă în singurătate te toropește somnul, pe 
când la clacă, cu mulți laolaltă, vorbeşti, povestesti și nici 
nu știi când trece timpul. 

— Așa e, încuviință și cărăușul. Auzi adesea povești 
care fac să ți se ridice părul măciucă, despre duhuri de 
foc care rătăcesc pe câmpii, spiriduși care fac larmă 
noaptea prin odăi și despre stafii care bagă în sperieţi 
oamenii și dobitoacele. 

— Nu-i prea plăcut să asculți aşa ceva, zise 
studentul. Drept să spun, nu pot să sufăr poveștile cu 
stafii. 

— În privința asta eu sunt de altă părere, exclamă 
făurarul de scule. Când aud o poveste de groază, mă simt 
cât se poate de bine. E ca și cum te-ai cuibări într-un 
culcuş cald pe vreme de ploaie. Auzi cum cad picăturile 
pe acoperiș: pic! pic! pic! și te simţi minunat în adăpostul 
tău ferit de ploaie. Tot așa și cu poveștile despre stafii: 
când stai și le asculţi seara, cu lumina aprinsă, între 
oameni, te simţi parcă în largul tău, în siguranţă. 

— Şi pe urmă? întrebă studentul. Dacă vreunul dintre 
ascultători crede în bazaconiile astea, în stafii şi alte 
plăsmuiri, n-o să-l cuprindă teama când o să rămână 
singur în întuneric? N-o să se gândească tot timpul la 
întâmplările groaznice pe care le-a auzit? Poveștile astea 
cu stafii îmi amintesc de niște întâmplări neplăcute din 
copilăria mea. Am fost un băiat vesel și'isteț, poate chiar 
mai zburdalnic decât i-ar fi plăcut dădacei mele. Şi, ca să 
mă potolească, s-a gândit să bage groaza în mine. S-a 
apucat să-mi povestească fel de fel de basme 
înfricoșătoare, cu vrăjitoare și duhuri rele, care, după 
spusele ei, rătăceau de colo până colo prin casă. Când 
umbla o pisică în pod, șoptea înspăimântată: „Auzi, 
băiatul mamei? larăși urcă și coboară mortu’! Își poartă 
capul sub braţ, iar ochii îi lucesc ca două felinare. In loc 
de degete are gheare și dacă te prinde în întuneric, te 
sugrumă'. 

Cei de față au început să râdă, dar studentul a 
continuat: 

— Fiind prea mic, nu înţelegeam că toate astea nu 
erau decât scorneli. E drept că nu mă temeam nici de cel 
mai strașnic dulău de vânătoare, eram mai tare decât toți 
tovarășii mei de joacă, dar în întuneric mi se făcea inima 
cât un purece, închideam ochii și mă așteptam ca mortul 
să se apropie dintr-o clipă într-alta. Ajunsesem până 
acolo, încât nu voiam să ies singur în întuneric nici în 
ruptul capului. Când tatăl meu a văzut cât eram de fricos, 
mi-a tras o bătaie soră cu moartea! Totuși nu m-am putut 
dezbăra multă vreme de teama asta copilărească, pe care 
o căpătasem din vina dădacei mele neroade. 

— Da, e o mare greșeală, zise vânătorul, să umpli 
capul unui copil cu prostii d-astea. Am cunoscut oameni 

vrednici, curajoși, care nu se temeau nici de trei vrăjmaşi, 
dar dacă trebuiau să umble noaptea după vânat sau să-i 
pândească pe braconieri, își pierdeau tot curajul. Li se 
năzărea că în fiecare copac se ascunde o stafie 
îngrozitoare, în fiecare tufiș, o vrăjitoare, iar licuricii li se 
„păreau ochii unei jivine care-i pândea în întuneric. 

— Astfel de povești sunt dăunătoare și prostești nu 
numai pentru copii, răspunse studentul, ci și pentru 
oamenii în toată firea. Un om cu scaun la cap nu ia în 
seamă lucruri pe care numai proștii le cred. Numai prin 
capul acestora umblă astfel de năluciri. Basmele acestea 
însă le fac rău mai ales țăranilor. Ei cred neclintit, 
statornic, în neroziile astea și credința lor se întăreşte și 
mai mult la clacă și la cârciumă, unde oamenii îşi apropie 
capetele și istorisesc cu glas fioros poveştile cele mai 
înfricoşătoare. | 

— Așa e, domnule! zise cărăușul. Aveţi dreptate. 
Câte nenorociri nu s-au întâmplat din cauza unor astfel 
de povești! Sora mea și-a pierdut viaţa din pricina lor. 

— Cum se poate? Din cauza unor povești?! strigară 
cu toții miraţi. 

— Da, din cauza unor astfel de povești, răspunse 
cărăușul. Și în satul meu, femeile și fetele au obiceiul să 
se adune serile ca să toarcă împreună. Vin și flăcăii și 
spun tot felul de istorii. Intr-o seară se vorbea de stafii și 
năluci, iar flăcăii povesteau despre un băcan bătrân care 
murise de zece ani, dar nu-și putea găsi liniştea în 
mormânt. Dădea în fiece noapte pământul la o parte, se 
târa încetișor afară și, tușind, așa cum obișnuia și în 
viaţă, se ducea la băcănia sa unde cântărea zahăr și 
cafea, bolborosind încet: 


Trei sferturi, trei sferturi la miezul nopții 
Fac cât un funt în timpul zilei. 


Mulţi spuneau că l-au văzut aievea, iar fetele și 
femeile s-au înfricoșat. Soră-mea însă, o fetişcană de 
vreo șaisprezece ani, voind să facă pe grozava, a spus: 

— Nu cred nimic -din toate astea. Morţii nu se mai 
întorc niciodată înapoi. 

Din păcate nu era prea convinsă, i se cam strânsese 

și ei inima de frică de câteva ori. Unul dintre tineri a zis: 

— Dacă crezi într-adevăr că-i așa cum spui, n-are de 
ce să-ţi fie frică. Mormântul lui e la doi pași de cel al lui 
Kätchen, care a murit de curând. Dacă ai curaj, du-te la 
cimitir, rupe de pe mormântul lui Kătchen o floare și. 
adu-ne-o. Numai așa vom crede că nu ţi-a fost frică de 
băcan! 

Ca să nu le dea prilej s-o ia în râs, soră-mea a 
răspuns: 

— Numai atât îmi cereţi? E un fleac! Ce floare doriţi? 

— În satul nostru nu cresc trandafiri albi decât acolo. 
“Adu-ne un buchet de trandafiri, i-a cerut una din 
prietenele ei. | 

Fata s-a sculat şi a plecat. Toţi bărbaţii îi lăudau 
curajul, dar femeile clătinau din cap, căinându-se: 

— Numai de nu s-ar întâmpla ceva! 

Sora mea a pornit spre cimitir. Luna învăluia 
mormintele într-o lumină palidă, albicioasă. 

Sora mea s-a înfiorat. Ceasul din turn tocmai bătea 
miezul nopţii. Fata a împins portița cimitirului. 

A pornit printre movilele mormintelor şi, cu cât se 
apropia mai mult de trandafirii albi ai lui Katchen și de 
mormântul băcanului-strigoi, cu atât i se strângea inima 
mai tare. 

Când.a ajuns în sfârșit la groapa lui Katchen, a 
îngenuncheat tremurând și a început să culeagă flori. In 
clipa aceea i s-a părut că aude zgomote în apropiere. 
Când a întors capul, la doi pași de ea cineva zvârlea 
țărâna de pe un mormânt și din groapă a ieșit încet o 
făptură ciudată. Era un bătrân palid, cu o scufie de 
noapte, albă pe cap. Soră-mea a aruncat înspăimântată 
încă o privire, ca să se convingă că ceea ce vedea era 
aievea, dar când cel din groapă a început să vorbească 
pe nas: „Bună seara, domnișoară, ce faci aici la ora asta 
târzie?“ a cuprins-o o spaimă de moarte; și-a ținut totuși 
firea, a sărit peste morminte și a fugit înapoi în sat. 
Acolo, sfârşită de puteri, a povestit tot ceea ce văzuse și, 
stoarsă de orice vlagă, a fost purtată pe brațe până acasă. 
A doua zi am aflat că cel care îi vorbise sărmanei mele 
surori fusese chiar groparul, care săpa o groapă. Ce 

folos, însă? N-am mai apucat să-i spunem nefericitei cine 
îi ieșise în cale. A căpătat fierbințeală mare şi s-a stins 
după trei zile. Trandafirii pentru coroana de pe mormânt 
și-i culesese singură. 

Cârăușul a tăcut, cu ochii plini de lacrimi. Tovarăşii 
lui l-au privit cu milă. 

— Așadar, copila aceea s-a prăpădit din pricina unor 
scorneli, zise tânărul giuvaergiu. Imi amintesc de o 
poveste pe care aș vrea să v-o spun și care s-a sfârșit, din 
păcate, tot prost. 


GROTA DIN STEENFOLL 


Legendă scoțiană 


Pe o insulă stâncoasă de pe coasta Scoției, trăiau 
odată doi pescari. Erau foarte buni prieteni. Nici unul 
dintre ei nu se însurase, nici neamuri n-aveau și, muncind 
laolaltă, fiecare în felul lui, izbuteau să-și agonisească 
hrana. Cu vremea, îmbătrâniseră și prietenia lor devenise 
și mai strânsă, cu toate că se deosebeau unul de celălalt, 
la fire şi la trup, cum se deosebește vulturul de vițelul de 
mare. i i 

~ Kaspar Strumpf era un bărbat îndesat și rotofei, cu o 
față lată, grăsună, rotundă ca luna plină, cu ochi jucăuși 
şi blânzi, care parcă nu cunoscuseră niciodată mâhnirea 
și grija. Dar el nu era numai dolofan, ci și adormit și 
leneș. De aceea se ocupa cu treburile casnice: gătea, 
cocea şi împletea plasele cu care pescuia pentru el și 
pentru vânzare. Tot el-lucra și cea mai mare parte din 
peticul lor de pământ. Prietenul său era, dimpotrivă, înalt 
și deşirat, cu un nas coroiat ca un cioc de uliu, cu ochi 
ageri, şi cunoscut ca cel mai harnic şi norocos pescar de 
pe insulă, ca un om fără frică, ce se căţăra te miri unde 
după păsări și fulgi. Era și cel mai priceput agricultor de 
pe insulă, dar și cel mai hrăpăreţ neguţător de pe piața 
din Kirchwall. Fiindcă avea însă marfă bună și nu-și 
păcălea mușterii, toţi își făceau cumpărăturile la el și-i 
vindeau cele de trebuință. Așa că Wilm Falke, cum îl 
numeau concetăţenii lui, și Kaspar Strumpf, cu care 
primul, în ciuda lăcomiei sale, își împărțea câștigul greu 

dobândit, izbuteau nu numai să-și agonisească o hrană 
îndestulătoare, dar chiar să fie socotiți ca oameni cu dare 
de mână. Dar Falke cel hrăpăreț nu era mulţumit să 
treacă doar drept un om înstărit, ci dorea să ajungă 
bogat, ba chiar foarte bogat. Și fiindcă își dăduse seama 
că numai cu sârguința nu se putea îmbogăţi atât de 
repede pe cât dorea, își aștepta norocul de la vreo 
întâmplare fericită, neobișnuită. Din clipa în care gândul 
acesta pusese stăpânire pe el, Falke luase hotărârea 
dârză și nestrămutată să-și urmărească țelul fără odihnă 
și începuse să-i vorbească lui Kaspar Strumpf despre 
avuţia pe care o va dobândi, ea despre ceva neîndoios. 
lar fiindcă acesta credea în vorbele lui ca în litera de 
evanghelie, povestea și el vecinilor cele auzite. Așa se 
dusese vestea că Wilm Falke s-ar fi vândut diavolului, 
care-l cumpărase cu aur greu. Unii spuneau însă că 
stăpânul iadului doar îl îmbiase deocamdată în privința 
asta. 

E drept că la început Falke lua vorbele astea în râs, 
dar încetul cu încetul se obișnuise cu gândul că într-o 
bună zi vreun duh ar putea să-i dezvăluie taina unei 
comori, și nu se mai supăra pe concetăţenii săi care-l 
luau în zeflemea din pricina asta. E drept că îşi vedea mai 
departe de negoţ, dar cu mai puţină râvnă. O mare parte 
din timpul pe care-l folosise înainte pentru pescuit sau 
alte munci folositoare, îl pierdea acum fără nici o noimă, 
așteptând să se îmbogăţească peste noapte. Spre 
nenorocul lui, stând într-o zi pe țărmul pustiu și privind 
cu o anume speranţă tâlăzuirile mării, ca şi cum de acolo 
ar fi putut să i se ivească norocul cel mare, un val uriaș 
i-a rostogolit la picioare un mănunchi de alge și prundiș. 
Printre pietricele sclipea o piatră galbenă: o bilă de aur. 

Wilm a rămas încremenit. Așadar nu sperase în zadar 
— marea îi dăruise aur — aur frumos, curat, pesemne 
rămășița unei bare masive căzută la fund pe care o 
mâncaseră valurile de ajunsese numai cât un glonţ de 
pușcă. Și acum i se desluși în minte, fără chip de tăgadă, 
că odată, undeva, aproape de țărmul acesta, se 
scufundase o corabie cu încărcătură de preț și că lui îi 
hărăzise soarta să găsească comorile înghițite de valuri. 
Și gândul acesta a crescut încet-încet în mintea lui, până 
a pus stăpânire pe toată fiinţa sa. Acum singura lui ţintă 

era să se ferească până și de prietenul lui, căruia nu-i 
împărtășise descoperirea făcută, de teamă să nu afle și 
alții de ea. Astfel bietul om lăsă baltă toate celelalte 
treburi. Stătea zile și nopţi de-a rândul pe ţărmul mării și, 
în loc să azvârle plasa de prins pești, arunca o lopată 
special făurită pentru a scoate aur. 

Nu s-a ales însă cu nimic altceva decât cu sărăcia, 
căci nu mai avea de nici unele; și oricât se trudea, 
adormitul de Kaspar nu izbutea să agonisească hrană 
pentru amândoi. Wilm căuta, ce-i drept, comori de preț, 
dar până una alta, bucăţica de aur găsită se dusese 
repede și. după ea se irosise şi avutul celor doi. 

Strumpf nu scotea o vorbă. Fără să murmure, lăsase 
odinioară pe seama lui Falke agonisirea hranei și nu 
crâcnea nici acum, când acesta, pierzându-și timpul fără 
rost, îl lipsea de hrana zilnică. Purtarea blândă a 
răbdătorului său prieten îl îmboldea și mai mult pe Falke 
„să caute fără încetare comoara. În fiecare seară, înainte 
de a adormi, i se părea că- aude foarte limpede niște 
șoapte, mereu aceleași, pe care a doua zi nu și le mai 
amintea. Asta îl îndârjea și mai mult, deşi nu prea vedea 
ce legătură ar putea fi între șoaptele ciudate și năzuinţa 
sa. Dar în mintea unui Wilm Falke își putea face loc orice 
închipuire, aşa că șoaptele acestea tainice îi întăreau 
credința că soarta îi hărăzise marea fericire de a 
descoperi o grămadă uriașă de aur. 

intr-o zi l-a prins furtuna pe ţărmul unde găsise bila 
de aur. Vijelia era atât-de cumplită încât Falke a trebuit să 
se adăpostească într-o grotă din apropiere. Peștera 
aceasta — numită prin. partea locului „Grota din 
Steenfoll': — era de fapt un gang subteran lung, cu două 
“guri spre mare, pe unde năvăleau valurile, 
rostogolindu-se mereu cu un vuiet îngrozitor. Nu puteai 
să pătrunzi în grotă decât printr-un singur loc, printr-o 
crăpătură din boltă, știută doar de ștrengarii din partea 
locului. Grota ascundea mari primejdii — unde mai pui că 
umbla și vorba că era bântuită de stafii. Wilm a coborât 
anevoie în grotă și s-a așezat pe o piatră sub un colț de 
stâncă ce-i atârna deasupra capului. Aici, la 
douăsprezece picioare sub pământ, în vuietul valurilor 

care se rostogoleau sub stâncă și al vijeliei pustiitoare de 
afară, au început să-l copleșească din nou aceleași 
gânduri despre vasul scufundat, întrebându-se mereu ce 
fel de vas o fi fost. Întrebase în dreapia şi în stânga, dar 
nici bătrânii nu-și -mai aminteau să se fi scufundat vreo 
corabie în locurile acelea. Și a rămas așa în grotă, nici el 
nu mai știa cât. Când s-a trezit în sfârşit din visare, 
furtuna se potolise. Tocmai se pregătea să iasă la lumină, 
când, deodată, de undeva din străfunduri, a auzit un glas 
care striga limpede: 

— Car-mil-han! 

A tresărit speriat și s-a uitat în adânc. 

— Stăpâne atotputernic! a strigat el. Acesta e 
cuvântul care mă urmăreşte și în somn! Ce-o însemna, 
oare, Dumnezeule? 

In clipa când a pus piciorul afară, Falke a mai auzit 
încă o dată, ca un suspin venit din adâncuri: „Carmilhan!"” 
după care a luat-o la goană spre casă, ca o săibăticiune 
fugărită. i 

Wilm nu era fricos, numai că totul venise pe 
neașteptate. Nimic însă nu l-ar mai fi putut opri din 
mersul său: să intre în grotă era, ce-i drept, primejdios, 
dar setea de aur nu-i dădea pace. | 

Odată, Wilm stătea noaptea târziu în fața grotei din 
Steenfoli, scormonind. nisipui de pe fund cu lopata, în 
căutarea comorii. Deodată, lopata s-a agăţat de ceva și, 
oricât a tras-o el, oricât a smucit-o, nu i-a fost cu putință 
s-o clintească.. intre timp a început să sufle vântul, cerul 
s-a acoperit cu nori negri, valurile îi purtau luntrea de 
colo-colo, gata s-o răstoarne. insă Wilm nu s-a lâsat: a 
tras până n-a mai simţit nici o împotrivire. Nemaisimţind 
nici o greutate, credea că se rupsese funia de care legase 
lopata, dar în clipa când norii au început să învâluie luna, 
deasupra apei a răsărit o umbră neagră și peste întinsul 
mării a: răsunat cuvântul care-l urmărea: „Carmilhan” 
Wilm a întins mâna, vrând să. apuce faptura aceea 
ciudată, dar aceasta s-a mistuit repede, undeva, în 
întunericul nopţii. Furtuna care s-a dezlănțuit în ciipa 
aceea l-a silit să-și caute adăpost sub stancile din 
apropiere. Istovit, a căzut într-un somn adânc, plin de 

năluciri. Coşmarul acesta i-a sporit și mai mult 


zbuciumul în legătură cu necontenita câutare a comorii, 


care îl chinuise în timpul zilei. 


Când s-a trezit, razele răsăritului cădeau pe marea 


acum liniştită şi încremenită ca o oglindă. Tocmai se 


pregătea să iasă din nou în larg, să-și înceapă munca 


"obişnuită de fiecare zi, când în depărtare a zărit un punct 


care se apropia din ce în ce. S-a uitat mai bine și a 
deslușit o luntre în care şedea o ființă omenească. Să 
vezi și să nu crezi: fără pânze, fără vâsle, fără ca făptura 
dinăuntrul ei s-o cârmească — dacă cumva avea-cârmă 
— barca înaintă cu botul spre mal, spre luntrea lui Wilm, 
lângă -care se opri. In ea se afla un moşneguțt stafidit, 
îmbrăcat în haine de pânză galbenă, pe cap cu o scufie 
roşie, ţuguiată, cu ochii închiși,. încremenit ca un stârv 
uscat. Falke a strigat, a smucit barca, dar n-a primit nici . 
un răspuns. Atunci a vrut să lege barca cu O funie de 
luntrea sa și s-o tragă după el. Bătrânelul a deschis însă 
deodată ochii şi a început să se miște atât de ciudat, 
încât l-a umplut de groază chiar și pe pescarul acesta 
cutezător. 

= — Unde mă aflu? a întrebat omulețul în limba 
olandeză, oftând adânc. 

Falke, care ştia de la pescarii de scrumbii olandezi 
câteva vorbe în graiul lor, i-a spus cum se numește insula 
și l-a întrebat cum îl cheamă și ce caută pe acolo. 

— Am venit să văd ce-i cu Carmilhan. 

— Cu Carmilhan? Pentru Dumnezeu! Ce înseamnă 
asta? a strigat pescarul, plin de curiozitate. 

— Nu răspund la întrebări, dacă mi se pun în felul 
acesta, a răspuns omuleţul, vădit speriat. 

— Bine, dar ce e Carmilhan? a strigat Falke. 

— Acum nu mai e nimic, dar pe vremuri a fost un vas 
minunat, încărcat cu atât de mult aur cum n-o să mai 
aibă vreodată un vas.: 

— Când s-a scufundat și unde? 

— Cam acum o sută de ani, dar nu știu sigur unde. 


“Am venit să caut locul şi să pescuiesc aurul pierdut. Vrei 


să mă ajuţi şi să împărţim ceea ce găsim? 

— Cu dragă inimă, numai să-mi spui ce am de făcut. 

— Pentru. ceea ce trebuie să faci, ai nevoie de mult 
curaj: trebuie să te duci la miezul nopții în locul cel mai 
sălbatic, cel mai singuratic de pe insulă şi să iei cu tine o 
vacă. Acolo s-o tai, și să pui pe cineva să te înfăşoare în 
pielea ei caldă încă, apoi să te așezi jos și după aceea 
îinsoţitorul trebuie să te lase singur. Înainte de un ceas 
după miezul nopții vei afla unde sunt comorile de pe 
«Carmilhan». 

— in felul ăsta a fost dus la pierzanie şi bătrânul 
Engrol! Și-a vândut și trupul şi sufletul! a strigat Wilm, 
îngrozit. Piei din ochii mei, piază rea! a adăugat el, 
vâslind grăbit. Nu vreau să am de-a face cu tine! 

Omulețul a scrâșnit din dinţi, l-a ocărât, l-a 
blestemat, -dar vorbele lui abia s-au mai auzit, fiindcă, 
vâslind cu amândouă vâslele, Falke s-a depărtat repede, a 
ocolit o stâncă și a dispărut. Totuși, deşi văzuse că un 
duh rău voia să se folosească de setea lui de îmbogăţire, 
să-l ademenească cu aur și să-l prindă în lat, pescarul, 
orbit de lăcomie, tot nu s-a lecuit. Dimpotrivă, ar fi vrut 
să tragă foloase din cele ce îi spusese omulețul în haine 
galbene, fără să se dea însă pe mâna vrăjitorului. Falke 
stâtea deci mai departe pe ţărmul pustiu şi căuta mereu 
aur. Pe vremuri făcuse tot ce putuse ca să se 
câpătuiască. Pescuise pe meleaguri străine Și se apucase 
cu sârg de fel de fel de treburi, dar acum le lăsase pe 
toate baltă. El și tovarășul său ajunseseră săraci lipiţi 
pământului. Dar deși se aflau în starea asta jalnică numai 
din pricina încăpăţânării lui Falke şi a lăcomiei lui 
neroade, cu toate că grija pentru trai apăsa pe umerii lui 
Kaspar Strumpf, acesta nu-i făcea nici cea mai mică 
mustrare prietenului său, ci, dimpotrivă, se arăta tot atât 
de supus și avea aceeași încredere în mintea înţeleaptă a 
acestuia, ca și pe vremea când treburile le mergeau din 
plin. Bunătatea răbdătorului său tovarăș îl punea în mare 
încurcătură pe Falke. Felul de a se purta al acestuia îl 
îndemna să caute aurul cu' și mai multă înverșunare, 
nădăjduind că odată și odată își va putea răsplăti 
prietenul pentru lipsurile pe care le îndura. În tot acest 
timp cuvântul drăcesc «Carmilhan» îl urmărea mereu, nu-i 

dădea pace nici în somn. Toate laolaltă — sărăcia, 
deznădejdea așteptării și lăcomia — l-au făcut până la 
urmă să-și piardă minţile. S-a hotărât să-l asculte pe 


~ 


-omuleţ, cu toate că ştia din bătrâni că cine face ceea ce 
poruncește moşneagul se dăruiește puterilor necuratului. 


Kaspar s-a străduit în zadar să-l oprească. Cu cât 
prietenul său îl ruga mai fierbinte să dea uitării desperata 
lui hotărâre, cu atât mai mult se îndârjea Falke. În sfârşit, 
Kaspar, blajin și molatic ca :de obicei, s-a învoit să-i 
însoțească și să-l ajute să ducă la îndeplinire ceea ce 
hotărâse. Cu inima strânsă de durere, au legat o funie de 
coarnele frumoasei lor vaci, pe care O crescuseră de mică 
şi pe care nu se înduraseră până atunci s-o vândă, pentru 
că nu se puteau obișnui cu gândul să încapă pe. mâini 
străine. Ea singură le mai rămăsese din tot avutul lor, dar 
duhul rău, care pusese stăpânire pe Wilm, îi înăbușise 
toate simțămintele bune, iar Kaspar nu era în stare să-l 
înfrunte. ` Si 

Era în septembrie. incepuse iarna scoțiană cu nopțile 
ei lungi. Un vânt tăios rostogolea deasupra 
Clydestrom-ului norii grei ai nopţii, asemănători unor 
culmi de gheaţă. intunericul se lăsase ca un zăbranic 
negru peste râpele munţilor, peste smârcuri, peste albiile 
tulburi ale râurilor, care parcă te priveau negre ca hăul 
cel fioros al iadului. Falke pășea înainte și Strumpf în 
urma lui; cutremurat de propria-i îndrăzneală, acesta se 
uita posomorât, cu ochii plini de lacrimi, la sărmanul 
animal care mergea senin și nevinovat la moarte. Curând, 
mâna care-l ocrotise și-l hrănise îi va curma firul vieţii. Au 
ajuns cu greu într-o vale îngustă și mlăștinoasă, ascunsă 
între munţi, năpădită de muşchi, de tufe de iarbă neagră 
și plină de bolovani. Un lanț de munți prăpăstioși, 
întunecaţi, ce se pierdeau în ceața cenușie, încingeau 
valea aceasta, unde rareori călca picior de om. 

Cei doi pescari mergeau pe pământul mlăștinos, 
nesigur, îndreptându-se spre O stâncă uriaşă care se 
ridica în mijlocul drumului. -Un vultur și-a luat zborul, 
țipând, de pe stâncă. Sărmana vacă mugea încetişor, cu 
jale, ca și cum pricepea toată grozăvia acelei nopţi, ca și 
cum ştia ce soartă o așteaptă. Kaspar a întors capul ca 

să-și șteargă lacrimile ce-i șiroiau pe obraji și s-a uitat 
devale, prin strunga pe unde venise. Jos, departe, se 
auzeau valurile mării izbind cu vuiet stânca. De undeva, 
de sus, dinspre crestele munţilor, peste care se lăsaseră 
nori negri, grei, răzbea din timp în timp un murmur surd. 
Când Kaspar s-a întors spre prietenul său, acesta tocmai 
ridicase securea asupra blândului dobitoc, pe care-l 
legase de stâncă. Priveliștea aceasta l-a tulburat într-atât, 
incât i-a zdruncinat hotărâre ea de a se supune orbește 
pe pei ui papi a ingenuncheat la picioarele lui, 

vada nimic din tot ce putea să-l abată din drum. Kaspar 
ești nebun și mă înnebunești ȘI pe mine, dar iată, a spus 


1 Picţii — locuitorii din regiunile de miază-noapte ale Marii Britanii 
inaintea erei noastre, stramoşi ai scoţienilor de astazi. 

el, aruncând securea și ridicând cuțitul de pe piatră, ca și 
cum ar fi vrut să se înjunghie, rămâi cu vaca, dar fără 
mine! d i 

Atunci Kaspar a sărit la el, i-a smuls din mână 
unealta aducătoare de moarte, a luat securea, a ridicat-o 
în aer, și a izbit cu atâta putere capul dobitocului iubit, 
încât acesta s-a prăvălit la picioarele stăpânului său fără 
să tresară. se 

Totul se petrecuse uluitor de repede. Un fulger a 
brăzdat apoi cerul și tunetul a cutremurat tăriile. Falke 
şi-a holbat ochii la prietenul său. Se simţea ca un bărbat 
în toată firea în fața unui copil, minunându-se că 
băiețandrul se dovedea mai cutezător decât el, omul 
mare. Dar Strumpf nu părea speriat de tunet, nici tulburat 
de uluiala tovarăşului său. S-a repezit la vacă și, fără să 
scoată o vorbă, a început s-o jupoaie de piele. Venindu-și 
puțin în fire, Wilm i-a dat o mână de ajutor. Dar pe cât de 
mare îi fusese mai înainte nerăbdarea de a vedea 
săvârșită jertfa, pe atât de adâncă era acum scârba cu 
care lucra. Furtuna se înteţea, tunetele zguduiau munții, 
fulgere îngrozitoare șerpuiau în jurul stâncii și peste 
mușchiul din râpă. Vântul, care nu izbutise să răzbată 
sus, spre înălțimi, își avea sălaș jos, umplând valea și 
țărmul cu un vuiet sălbatic. În cele din urmă, cei doi 
pescari, uzi leoarcă, au jupuit vita de piele, pe care au 
întins-o pe jos; Kaspar l-a înfășurat apoi pe Falke în ea și 
l-a legat strâns, așa cum îi poruncise acesta. După ce și-a 
dus treaba la bun sfârșit, bietul om a rupt tăcerea care 
dăinuia de atâta vreme şi, privindu-l cu milă pe prietenul 
său amăgit, l-a întrebat cu glas tremurător: 

— Ce mai pot face pentru tine, Wilm? 

— Nimic, a răspuns celălalt. Rămâi cu bine! 

— Rămâi cu bine! i-a urat Kaspar. Dumnezeu să te 
aibă în paza lui și să te ierte așa cum te iert și eu. 

Acestea au fost ultimele cuvinte pe care le-a mai 
auzit Wilm, căci Kaspar s-a. și mistuit în întuneric. In 
aceeași clipă a izbucnit una dintre cele mai pustiitoare 
furtuni pe care le văzuse Wilm vreodată. Întâi a scăpărat 
un fulger, luminând munţii, stâncile din apropiere, valea 
cu valurile spumegânde ale mării și insulele stâncoase 

împrăștiate în golf. Printre insulele acestea i s-a părut că 
deslușește contururile unui uriaș vas străin, fără catarge; 
dar abia i-a răsărit dinaintea ochilor, că a și dispărut în 
beznă. Tunetele bubuiau asurzitor. Din munţi se 
rostogoleau spre el amenințătoare puhoaie de pietriș, iar 
din înălțimi se revărsau șuvoaie de apă atât de uriașe, 
încât valea îngustă și mlăștinoasă s-a umplut cât ai clipi 
și apa i-a ajuns lui Wilm până la umeri. Din fericire, 
Kaspar îl așezase pe Wilm pe un dâmb, altminteri s-ar fi 
înecat. Apa creștea mereu și Wilm se căznea să-și 
schimbe poziția primejdioasă, dar pielea în care era 
învelit îl strângea rău și nu-l lăsa să se miște. Zadarnic l-a 
strigat pe Kaspar. Acesta era departe. In clipele acelea de 
nenorocire nu a îndrăznit să rostească numele Domnului, 
iar la gândul că ar putea să cheme în ajutor puterile 
intunecate în mâna cărora se afla, îl treceau fiori de 
groază. Apa i-a ajuns până la urechi și i-a atins buzele. 

— Dumnezeule, sunt pierdut! a strigat el, simțind 
cum i se urcă apa în susul obrazului. 

Dar. în clipa în care a scos strigătul, a auzit ca prin 
vis un zgomot asemănător cu vuietul apelor unei cascade 
și — minune — apa s-a depărtat de buzele lui. Șuvoiul își 
croise drum printre stânci și se scurgea la vale. Ploaia s-a 
potolit și întunericul a început să se destrame. Wilm a 
prins puțin curaj, o rază de speranţă îi încolțise în suflet. 
Se simțea vlăguit ca după o luptă cu moartea și ar fi dat 
orice să iasă din pielea care-l strângea. Dar, deși 
primejdia de a-și pierde viața se îndepărtase, el nu se 
liniștise. Zbuciumul plin de deznădejde îi răvășea și acum 
sufletul, iar lăcomia îl ținea nemiloasă în ghearele ei, 
îndârjindu-l în lupta pe care o dădea. In cele din urmă, 
moleșit de frig și de oboseală, a căzut într-un somn ca de 
plumb. 

Și a dormit așa cam vreo două ceasuri. Vântul rece 
care-i șfichiuia obrazul și vuietul valurilor mării l-au scos - 
din această fericită uitare de sine. Cerul se întunecase 
din nou. Un fulger asemănător cu cel care vestise prima 
furtună a brăzdat iar cerul și, la lumina acestuia, lui Falke 
i s-a părut că zărește vasul cel străin legănându-se pe 
creasta unui val, în apropierea stâncii din Steenfoll. Apoi 

vasul a dispărut în adâncurile grotei. Pescarul a holbat 


“ochii la vedenie. Căci fulgerele brăzdau acum bolta fără 


contenire, luminând întinsul mării. Deodată, o trâmbă de 
apă cât un munte s-a ridicat din vale și l-a izbit pe Falke 
cu atâta putere de un colț de stâncă, încât și-a pierdut 
cunoştinţa. Când şi-a venit în fire, furtuna se potolise și 
cerul se înseninase, doar fulgerele mai scăpărau din când 


în când. Falke se afla la poalele munților care încingeau 


valea. Se simţea atât de sfârșit, că aproape nu era în stare 
să se mişte. Valurile se izbeau molcom, plescăind, de 
stânci, și prin clocotul apei răzbătea o muzică solemnă, 
ca o cântare bisericească. Sunetele, la- început slabe ca o 
închipuire, erau tot mai limpezi, mai aproape. Părea 
melodia unui psalm pe care-l auzise în vara trecută pe un 
vas olandez de pescuit scrumbii. | 

Apoi a deslușit glasuri omenești, ba parcă și 
cuvintele cântecului. Vocile veneau de jos, din vale. 
Falke s-a târât cu greu până la o piatră pe care și-a 
sprijinit capul și s-a uitat în jos. Acolo a văzut un alai de 
făpturi omenești care se îndreptau spre el, cântând 
melodia pe care o auzise mai înainte. Feţele oamenilor, 
ale. căror veșminte păreau să fie ude leoarcă, erau pline 
de mâhnire și de teamă. Când au ajuns lângă el, toți au 
tăcut. În fruntea alaiului pășeau câţiva muzicanți, urmați 
de marinari. După ei venea un bărbat înalt, îmbrăcat în 
straie de modă veche, bogat împodobite cu fir, încins cu 
o sabie, ţinând în mână un toiag lung și gros de bambus, 
cu măciulie de aur. La stânga sa, un arap tânăr îi întindea 
din când în cănd o pipă lungă, din care stăpânul trăgea 
grav câteva fumuri și apoi pășea mai departe. Omul s-a 
oprit ţeapăn în faţa lui Wilm. La stânga și la dreapta lui se 
înşirau alți bărbaţi înveșmântaţi cu mai. puţină strălucire, 
toți cu pipe în mâini, acestea părând însă mai puțin 
scumpe decât aceea pe care o purta arapul ce-l însoțea 


-pe bărbatul cel voinic. După ei-venea multă lume, printre 


care o mulțime de femei, unele cu prunci în braţe sau cu 
copii de mână, toate în veșminte de preț de pe meleaguri 
străine. O ceată de marinari olandezi încheia cortegiul. 
Marinarii mestecau tabac și țineau în colțul gurii câte o pipă 


mică, negricioasă, pe care o fumau într-o tăcere sumbră. 

Pescarul s-a uitat îngrozit la adunarea aceasta 
ciudată. In așteptarea celor ce aveau să se mai întâmple, 
a mai prins însă puțin curaj. Făpturile acelea au stat 
multă vreme în jurul lui. Fumul pipelor se înălța ca un nor 
deasupra capetelor lor, risipindu-se printre luminiţele 
sclipitoare ale stelelor. Și cercul a început să se strângă 
tot mai mult în jurul lui Wilm — se fuma tot mai mult și 
din pipe ieșea un fum des de puteai să-l tai cu cuțitul. 

Falke era un om neînfricat și se pregătise pentru 
fapte neobișnuite, dar la vederea acestei mulțimi ciudate, 
care se inghesuia în jurul lui de parc-ar fi vrut să-l 
strivească, l-a părăsit curajul, fruntea i s-a îmbrobonat de 
sudoare și a simţit că leșină de spaimă. Dar închipuiţi-vă 
groaza care l-a cuprins când, întorcând întâmplător 
capul, l-a văzut pe omulețul cu haine galbene lângă el, 
țeapân, încremenit, ca atunci când îi ieșise prima dată în 
cale. Numai că acum ţinea și el o pipă între dinţi, parcă în 
bătaie de joc. Cuprins de o spaimă de moarte, Falke a 
strigat către căpetenia mulţimii: 

— In numele celui pe care-l slujiți, cine sunteţi voi şi 
ce vreţi de la mine? 

Cel întrebat a tras de trei ori din pipă, mai solemn 
decât înainte, a întins-o apoi slugii sale şi a răspuns cu o 
răceală de gheaţă: 

— Sunt Alfred Franz van der Swelder, căpitanul 
vasului «Carmilhan» din Amsterdam. În drum spre casă, 
venind de la Batavia, vasul s-a scufundat împreună cu toți 
oamenii de pe el. Nenorocirea s-a întâmplat aici, în 
apropierea acestui țărm stâncos. lată-i pe ofițeri, iată-i pe 
călători și iată-i și pe destoinicii mei marinari. S-au 
scufundat toţi, o dată cu mine. De ce ne-ai chemat din 
lăcașul nostru din fundul mării? De ce ne-ai tulburat 
liniștea? 

— Aș vrea să știu unde se află comorile de pe 
«Carmilhan». 

— In fundul mării. 

— Unde? 

— In grota din Steenfoil. 

— Cum pot să ajung la ele? 

— Pentru o scrumbie, o gâscă se scufundă în 

vâltoare. Oare comorile de pe «Carmilhan» nu merită 
atâta ostenealâ? 

— Care va fi partea mea? 

— Mai mult decât ai nevoie pentru un trai îndestulat. . 

Omulețul cu haine galbene a rânjit și toată adunarea 
a izbucnit în hohote de râs. | 

— Ai terminat? a întrebat căpitanul. 

— Am terminat. Rămâi cu bine! 

. — Rămâi cu bine, până ne vom revedea! a răspuns 
olandezul .și s-a pregătit să plece. 

Muzicanţii s-au așezat din nou în fruntea alaiului și 
s-au îndepărtat toţi în aceeași rânduială în care veniseră 
și cu acelaşi cântec solemn care se auzea tot mai încet, 
până s-a pierdut cu totul în vuietul valurilor ce se izbeau 
de stânci. Wilm și-a încordat puterile ca să-și desfacă 
legăturile și în cele din urmă a izbutit să scoată o mână, 
și-a desfăcut frânghiile cu care era legat, apoi a ieșit din 
pielea vacii. A pornit în fugă spre căsuţa sa, fără să se 
mai uite înapoi, și acolo l-a găsit pe bietul Kaspar 
Strumpf întins nemișcat pe jos, fără cunoștință. Când, 
după mari strădanii, l-a readus în simțţiri, bunul pescar 
și-a întâmpinat vechiul prieten, pe care-l crezuse pierdut, 
cu. lacrimi de bucurie. Raza de speranţă care se 
întrezărise s-a stins însă repede. Falke își pusese în gând 
să pornească din nou la înfăptuirea nesăbuitelor sale 
dorințe. 

— Mai bine în iad decât să mai trăiesc în calicia asta, 
între acești patru pereţi goi! Dacă vrei, vino cu mine, dacă 
nu, eu tot mă duc. 

Rostind aceste vorbe, Wilm a apucat o făclie, a luat 
un. amnar şi o funie și a plecat grăbit. Kaspar a rupt-o la 
fugă după el, cât îl ţineau picioarele, și l-a ajuns chiar pe 
stânca unde se adăpostiseră mai înainte de furtună. Wilm 
tocmai se lega cu funia și se pregătea să coboare în 
grota neagră, de unde se auzea un vuiet surd. Orice 
stăruință a fost zadarnică: omul se înverșunase într-atât, 
că nu puteai să-l îndupleci pentru nimic în lume. Kaspar 
a vrut să coboare şi el, dar Falke i-a poruncit să rămână 
sus, ca să ţină funia. 

Cu niște sforțări uriașe, pe care le face numai omul 
care are un curaj fără seamăn, şi cu o putere 

nemaivăzută, pe care o dă numai lăcomia oarbă, Falke a 
coborât în grotă și s-a oprit în cele din urmă lângă o 
stâncă sub care se învolburau, vuind fără astâmpăr, 
horbotele negre, cu spumă albă, ale talazurilor. Falke și-a 
ațintit spre apă privirile lacome, până a descoperit în 
sfârşit ceva ce sclipea la picioarele lui. A pus jos făclia Și 
s-a repezit să ridice ceea ce descoperise. Atârna foarte 
greu: era un sipet plin cu galbeni. I-a strigat tovarăşului 
său vestea cea bună, dar n-a ascultat de rugămințile 
fierbinţi ale acestuia. Kaspar îl implora să se 
mulțumească cu atât și să se întoarcă sus. Dar Falke era 
de părere că acesta era doar primul rod al îndelungatelor 
sale străduințe. A coborât a doua oară și din mare s-au 
auzit deodată nişte hohote de râs, iar Wilm Falke n-a mai 
apărut sus niciodată. 

Kaspar s-a întors singur acasă. Din ziua aceea a 
devenit alt om. Mintea și sufletul i se zdruncinaseră. 
Fiindcă era un om simţitor, zbuciumul prin care trecuse îi 
luase minţile. De atunci a lăsat totul în paragină. Umbla 
zile şi nopţi în neștire, cu ochii pierduţi: în gol, și tuturor 
le era milă de el, dar îl ocoleau. 

Un pescar spunea că l-a zărit pe Wilm Falke pe țărm, 
într-o noapte furtunoasă, printre marinarii vasului 
“Carmilhan“, în noaptea când a dispărut și Kaspar 
Strumpf. 

Oamenii l-au căutat pretutindeni, dar nu i-au dat de 
urmă. Se zvonea însă că era văzut adesea, alături de 
Falke, printre marinarii vasului vrăjit, care de atunci a 
apărut mereu lângă grota din Steenfoll. 

— Miezul nopţii a trecut de mult, zise studentul, când 
giuvaergiul şi-a sfârșit povestea. Se pare că nu mai e nici 
o primejdie. Mă toropește somnul. Vă sfătuiesc și pe 
dumneavoastră să vă culcaţi. Acum puteţi să dormiţi fără 
grijă. 

— Până la două nu mă încumet să mă culc, răspunse 
vânătorul. Se spune că între unsprezece și două e vremea 
hoților. S 

Tuturora li se opri răsuflarea. Ascultau. In clipa aceea 
unul dintre slujitori ieși în goana mare din camera 
contesei strigând că o ceată de vreo zece-doisprezece 
bărbați înarmați se îndrepta spre han. 

Vânătorul puse mâna pe pușcă, studentul își scoase 
pistolul,calfele își luară niște bâte, iar cărăuşul scoase din 
buzunar un cuțit lung. Toţi rămaseră apoi încremeniţi, 
uitându-se unul la altul, nehotărâți. 

„Se așezară toţi aproape de trepte: studentul, în capul 
scării, lângă vânător, faurul cel curajos, aplecat peste 
balustradă, cu pistolul îndreptat spre treptele din mijloc; 
în spatele lor, giuvaergiul și cărăușul, gata să dea piept 
cu oricine, dacă s-ar fi ajuns la o luptă corp la corp. 
După câteva clipe de tăcere s-a auzit poarta şi parcă şi 
niște glasuri care vorbeau în șoaptă. 

Apoi s-au deslușit pași apropiindu-se de scară. Trei 
bărbaţi voiră să urce scara. Se pare însă că nu se 
așteptau la primirea care li se făcu în clipa când au păşit 
pe prima treaptă. Vânătorul strigă deodată cu glas 
tunător: ş | 

— Stați! Incă un pas și s-a terminat cu voi! 
Pregătiţi-vă armele, prieteni, și ochiţi în plin! 

Cei trei tâlhari se retraseră în grabă, speriaţi, şi se 
duseră să se sfătuiască cu ceilalți. După câtva timp, unul 
dintre ei se întoarse: | 

— Preacinstiţii mei domni, zise el, vă puneţi viaţa în 
primejdie fără rost, în chip necugetat, fiindcă suntem 
mulți și o să vă ucidem până la unul. Daţi-vă înapoi! 
N-avem nimic cu voi și nu vrem să vă luăm nici măcar o 
lăscaie. 

— Atunci ce vreţi! strigă studentul. Niciodată n-o să 
ne încredem în niște tâlhari ca voi! Dacă vreţi să ne 
jefuiți, poftim, veniţi, dar celui dintâi care îndrăzneşte să 
urce treptele fi ard una la scăfârlie, că n-o să se mai 
scoale de jos! | 

— Vrem să stăm de vorbă cu doamna! Să vină jos de 
bună voie, răspunse tâlharui. N-o să i se întâmple nimic. 
O s-o ducem într-un loc sigur și liniștit, iar slujitorii ei 
călări au să-l vestească pe conte că preţul răscumpărării 
soţiei sale este de douăzeci de mii de guldeni. 

— Nu ne învoim la așa ceva, răspunse vânătorul, 
scrâșnind din dinţi de furie şi ridicând cocoşul armei. 
Dacă n-o ștergi înainte de a număra până la trei, să știi 
că trag! Unu, doi... 

— Stai! tună tâlharul. Nu trage într-un om fără 
apărare, care vine ca sol! Nu fii fără minte! Ce mare 
ispravă ai face dacă m-ai împușca? Cei douăzeci de 
tovarăși ai mei au să mă răzbune. De ce vreţi să umplem 
coridorul cu morţi sau cu răniţi? Ce i-ar folosi contesei 
voastre? Dacă vine de bună voie, crede-mă că i se va da 
toată cinstirea cuvenită. Am să număr eu până la trei, și 
dacă nu iei degetul de pe trăgaci, să ştii că ea o să tragă 
ponoasele pentru tot ceea ce se va întâmpla. Unu, doi, 
trei! j 
— Cu câinii ăştia nu-i de glumit, șopti vânătorul, 
făcând pe voia tâlharului. Martor mi-e Dumnezeu că de 
viață nu-mi pasă, dar dacă ucid pe vreunul dintre ei, ar 
suferi doamna contesă. Să-i cer și ei sfatul. Să ridicâm, 
urmă el, steagul alb pentru o jumătate de ceas. Trebuie 
s-o pregătim pe doamna contesă, căci dacă ar afla pe 
neaşteptate ce primejdie o pândește, s-ar putea să moară 
de spaimă. ; 

— Fie! răspunse tâlharul şi porunci ca jos, la 
picioarele scării, să stea de pază șase oameni. 

Nefericiţii călători intrară buimaci, în frunte cu 
vânătorul, în camera contesei. Odaia aceasta se afla 
foarte aproape de scară, şi contesa auzise totul. Palidă, 
tremurând ca varga, se hotărâse să se supună soartei. 
—De ce să primejduiesc fără rost viața atâtor 
oameni cumsecade? spuse ea. Cum să vă cer să mă 
apăraţi, când nici nu mă cunoașteţi măcar? Nu vâd nici o 
scăpare, trebuie să-i urmez pe nemernicii aceștia. 

Nenorocirea care o lovise pe contesă și curajul ei îi 
mișcară pe toţi. Vânătorul jură cu lacrimi în ochi că n-o 
să poată îndura o astfel de rușine, iar studentul se plânse 
că era prea înalt — măsura șase picioare. 

— Dacă aș fi mai scund numai cu o jumătate de cap, 
strigă el, și n-aș avea barbă, aș ști ce am de făcut. M-aș 
îmbrăca cu rochia doamnei contese și ticăloșii ar băga de 
seamă prea târziu că i-am înșelat. 

Și Felix părea adânc tulburat de nefericirea 
curajoasei doamne. Purtarea ei îi mișcase, amintindu-i de 
mama lui, plecată din viaţă în floarea vârstei, de parcă ea 
s-ar fi aflat acum în groaznica situaţie a contesei. se 

simțea plin de curaj și era gata să-și dea viața pentru ea. 
Auzind însă cuvintele studentului, în mintea lui licări un 
gând îndrăzneţ. Nu-l încerca nici un pic teama, se gândea - 
numai cum să scape viața acestei femei. 

— Dacă-i vorba numai de atât, zise el sfios, 
înroșindu-se, dacă-i nevoie numai de un trup zvelt, de un 
obraz spânatic și de o inimă curajoasă ca s-o salveze pe 
doamna contesă, nu sânt nici eu de lepădat. Pentru 
Dumnezeu, îmbrăcaţi hainele mele, așezaţi-vă pălăria mea 
„pe frumosul dumneavoastră păr, luaţi desaga mea în 
„spinare și porniţi la drum, travestită în Felix giuvaergiul. 

Cei de față rămaseră uimiţi de curajul tânărului, iar 
vânătorul îl strânse în brațe, plin de bucurie. 

— Dragul meu! strigă el. Eşti gata să faci ceea ce 
spui?Vrei să te îmbraci cu rochia stăpânei mele și s-o 
salvezi? Dumnezeu ţi-a dat gândul acesta! Dar n-am să te 
las singur. Rămân și eu. Vei avea în mine cel mai bun 
prieten. Atâta timp cât voi trăi, nu voi îngădui să ţi se facă 
nici cel mai mic rău. 

— Jur să rămân și eu cu dumneata! strigă studentul.. 

Contesa primi numai după multe stăruințe oferta lui 
Felix. Nu se putea obişnui cu gândul că un:om străin se 
jerifea pentru ea. Era sigură că atunci când tâlharii vor 
descoperi înșelătoria, se vor răzbuna crunt. În cele din 
urmă, însă, se lăsă înduplecată de rugămințţile tânărului. 
Ştia că, dacă va scăpa cu bine, va face tot ce-i va sta în 
putință ca să-l scoată pe salvatorul ei din mâna tâlharilor. 
Vânătorul și ceilalți călători îl însoţiră pe Felix în odaia 
studentului, unde acesta se îmbrăcă în grabă cu 
veșmintele contesei. Vânătorul îi prinse la tâmple câteva 
bucle false de-ale jupânesei, iar pe cap o pălărie de 
femeie, după care 'toţi îl asigurară că era de 
nerecunoscut. Chiar faurul jura că, dacă l-ar întâlni pe 
stradă, și-ar scoate pălăria înaintea lui, fără a bănui că-l 
salută pe curajosul său tovarăș. 

intre timp, contesa, ajutată de jupâneasă, scoase din 
desaga tânărului giuvaergiu haine de-ale acestuia și se 
îmbrăcă cu ele. Cu pălăria trasă pe ochi, cu toiagul de 
drumeț în mână și cu desaga în spinare mai ușoară acum, 
în asemenea veșminte era de nerecunoscut. În alte 

împrejurări călătorii ar fi râs cu poftă de travestirea 
aceasta plină de haz. Apoi, calfa cea nouă îi mulţumi cu 
lacrimi în ochi lui Felix și îi făgădui ajutor grabnic. 

— Doar o singură rugăminte am, răspunse Felix. In 
desaga mea se'află o cutioară. Păstraţi-o cu grijă, fiindcă 
dacă s-ar pierde, aș fi tare nefericit. E un dar pentru 
aceea care m-a crescut și... 

— Gottfried, vânătorul, știe unde se află castelul 
meu, răspunse ea. N-ai nici o grijă, o să-și fie dată 
neatinsă înapoi, căci nădăjduiesc, tinere cu suflet nobil, 
că o să vii la noi, ca să primeşti mulţumirile soțului meu 
și ale mele. 

Până să apuce Felix să răspundă, de pe scară se 
auziră glasurile aspre ale tâlharilor, care vesteau că 
timpul de gândire trecuse și că totul era gata pentru 
plecarea contesei. Vânătorul cobori și le spuse că nu-și 
poate părăsi stăpâna, că mai bine merge și el oriunde cu 
ea, decât să se întoarcă la stăpânul lui fără dânsa. 
Studentul ţinea și el morţiș s-o însoţească pe contesă. 
Tâlharii se sfătuiră între ei și în cele din urmă încuviinţară 
să-i ia și pe dânșii. Vânătorul a trebuit însă să-și predea 
numaidecât armele. Apoi tâlharii le spuseră celorlalţi să-și 
păstreze cumpătul și să aştepte în liniște plecarea 
contesei. 

Felix își acoperi fața cu vălul pălăriei și se așeză 
într-un colț, cu fruntea sprijinită în palmă, așteptând 
tâlharii cu aerul unei fiinţe îndurerate. Călătorii se 
retraseră în cealaltă încăpere, dar se așezară în așa fel, 
încât să vadă ce se petrece dincolo. Vânătorul părea trist, 
însă urmărea din colțul său, cu luare-aminte, tot ce se 
întâmpla. După câteva clipe, ușa se deschise și apăru un 
bărbat chipeș, bine legat, cam de vreo treizeci și șase de 
ani. Purta un soi de veșminte ostășești și o decorație pe 
piept. La brâu avea o sabie lungă, iar în mână ţinea o 
pălărie împodobită cu pene scumpe. Doi dintre oamenii 
lui rămaseră de pază la ușă. 

"Bărbatul cel chipeș se îndreptă, cu o plecăciune 
adâncă, spre Felix, puţin stânjenit că avea de-a face cu o 
doamnă atât de nobilă. Se bâlbâi la început, dar până la 
urmă izbuti să lege câteva cuvinte. 

— Doamnă, zise el, oamenii trec uneori prin clipe 
grele, când e nevoie să dai dovadă de multă răbdare, și 
acum dumneavoastră treceţi prin astfel de clipe. Sănuvă 
temeți, vă vom da cinstirea cuvenită unei doamne atât de 
nobile. Ne vom îngriji de tot ce vă trebuie și n-o să aveţi a 
vă plânge de nimic, în afară poate doar de spaima prin 
care ați trecut în seara aceasta. | 

După ce rosti aceste cuvinte, tăcu așteptând un 
răspuns. Dar Felix nu. scotea o vorbă. Atunci căpetenia 
tâlharilor vorbi mai departe: 

— Să nu credeți că sunt un tâlhar de rând, un 
ucigaș. Sunt un om nefericit, silit de împrejurări 
„potrivnice să duc viața asta. Ne-am hotărât să plecăm 
- pentru totdeauna de pe aceste meleaguri, dar avem 
„nevoie de bani de drum. Ne-ar fi fost ușor să jefuim 
câțiva neguţțători sau o diligență, dar am fi nenorocit 
poate pentru toată viața o mulţime de oameni. Domnul 
conte, soţul dumneavoastră, a moştenit acum șase 
săptămâni cinci sute de mii de taleri. Din belșugul 
domniilor-voastre nu vă cerem decât douăzeci de mii de : 
guldeni. Atât și nimic mai mult. De aceea vă rog să aveți 
bunăvoința să-i scrieţi de îndată o scrisoare nepecetluită 
soțului dumneavoastră, în care să-l înştiințați că o să vi se 
dea drumul în schimbul acestei sume. Ar fi bine să fie 
trimisă cât mai grabnic, căci altfel, să nu mi-o luaţi în 
nume de rău, am fi siliți să ne purtăm mai aspru ab- 
dumneavoastră. Nu vom primi banii decât dacă vor fi 
aduși aici de un singur om şi în cea mai mare taină. 

Toţi oaspeţii hanului ascultau cu cea mai mare 
luare-aminte vorbele acestea. Contesei însă, poate mai 
mult decât celorlalți, i se strânse inima de frică. Se temea 
ca generosul tânăr, care se jertfise pentru ea, să nu se 
dea de gol! Avea de gând să-l răscumpere cu o mare 
sumă de bani, dar era hotărâtă să nu-i urmeze pe tâlhari 
pentru nimic în lume. În buzunarul surtucului tânărului 
- giuvaergiu găsise un cuțit. Îi strângea plăselele în pumn, 
hotărâtă - mai curând să se omoare decât să îndure 
rușinea, aceea. 

Nici Felix nu era mai puţin speriat. E drept că se 
mângâia la gândul că, ajutând o femeie lipsită de apărare 

într-o împrejurare atât de grea, făcea un act vrednic de 
cinste, bărbătesc, dar se temea să nu-l trădeze glasul sau 
vreo mişcare nepotrivită. Când îl auzi pe tâlhar vorbind 
despre scrisoarea pe care trebuia s-o trimită, teama îi 
spori și mai mult. 

Cum s-o scrie? Ce titlu să-i dea contelui? Ce cuvinte 
să folosească, fără să se dea de gol? 

Dar spaima îi fu de nedescris când căpetenia 
tâlharilor îi puse în față o hârtie și o pană, rugându-l sâ-și 
ridice vălul și să scrie. 

Felix nu-și dădea seama cât de bine îl prindeau 
veșmintele cu catre se îmbrăcase. Dac-ar fi știut, nu s-ar 
mai fi temut că putea fi descoperit. Vrând-nevrând, trebui 
să-și ridice vălul, iar tâlharul în veșmânt de ostaș, mișcat 
de frumusețea doamnei și de trăsăturile ei dârze, cam 
bărbătești, o privi cu și mai mult respect. Lucrul acesta 
nu-i scăpă agerului ochi al giuvaergiului; încredinţat că 
va trece cu bine prin aceste clipe primejdioase, lua pana 
„si scrise așa-zisului său soț, într-o formă pe care o citise 
cândva într-o carte veche: 


Stăpânul și soțul meu! 

Eu, nefericita voastră soție, am căzut în toiul nopții, 
în timpul călătoriei mele, în mana unor oameni care nu 
știu ce au de gând cu mine. Mă opresc la ei până când 
dumneavoastră, conte, veți binevoi să trimiteţi suma de 
douăzeci de mii de guldeni. 

Vi se atrage luarea-aminte să nu vă plangeți 
stăpânirii, să nu-i cereți nici un fel de ajutor și să trimiteţi 
banii printr-un singur om la hanul din Spessart. Dacă nu 
veți îndeplini întocmai cererea aceasta, voi rămâne într-o 
lungă și cumplita robie. 

Vă rog cu lacrimi în ochi să trimiteţi grabnic ajutor. 

A dumneavoastră nefericită soție. 


Întinse apoi acea neobișnuită scrisoare căpeteniei 
tâlharilor, care o citi și încuviinţă: 
_— Ce porunciţi? întrebă el. să vă însoţească 
jupâneasa, sau vânătorul? Pe unul dintre ei trebuie să-l 
trimit cu răvaşul la soțul domniei-voastre. 

— Mă vor însoţi vânătorul și domnul acesta, 
răspunse Felix. | 

— Bine, încuviinţă tâlharul, îndreptându-se spre ușă 
și chemând jupâneasa. Spuneţi-i acestei femei ce are de 


făcut. 
i Jupâneasa apăru tremurând. Felix păli la gândul că 
s-ar putea da în vileag. Vorbi totuşi cu un curaj de 
necrezut: | 


— N-am altă poruncă decât să-l rogi pe conte să mă 

f scoată cât mai repede din nenorocirea aceasta. 
G — Şi, adăugă căpetenia tâlharilor, cereți domnului - 
E - conte, cu mare stăruinţă, să fie tăcut ca mormântul și să 
A nu pornească împotriva noastră, până când soţia sa nu va 
fi fi din nou lângă dânsul. Iscoadèle noastre ne-ar înștiinţa 
foarte repede și atunci nu am mai răspunde de nimic. 

Cu dinții clănțănind, jupâneasa făgădui că va face 
totul întocmai. | se mai porunci să pregătească numai o 
legătură cu câteva veșminte și albituri pentru doamna 
contesă. Mai mult nu putea lua, căci nu se putea . 
împovăra cu greutăți mari. După ce porunca i-a fost - 
îndeplinită, căpetenia tâlharilor se înclină iar în fața 
contesei și o pofti să-l! urmeze. Vânătorul și studentul se 
pregâtiră şi ei de plecare. Toţi trei coborâră apoi treptele, 
însoțiți de căpetenia tâlharilor. 

Caii așteptau în fața hanului din pădure. Unul îi fu 
dat vânătorului, altul, un animal mărunt, frumos, cu o șa 
femeiască, era destinat contesei, iar un al treilea cal fu 
dat studentului. i A 

Căpetenia tâlharilor îl ajută pe tânărul giuvaergiu să 
încalece, strânse bine chingile calului, și încălecă şi el pe 
fugarul lui. Contesa era păzită, de-a dreapta şi de-a 
„stânga, de căpetenia tâlharilor și de unul dintre oamenii 
E „lui. Vânătorul şi studentul erau supravegheați în același 
Ş fei. După ce încălecară şi ceilalți tâlhari, căpetenia lor 

| scoase un șuierat ascuțit și toată ceata se mistui în 
=, desișul pădurii. | 
| = După spaima pe care o trăseseră, oaspeţii în odaia 
| din capul scării și-au venit încet-încet în fire. Ca toți 
oamenii scăpați de o mare nenorocire sau de o.primejdie 
neașteptată, poate că ar fi fost cuprinși și ei de o veselie 

fără seamăn, dacă n-ar fi fost îngrijoraţi de soarta celor 
trei tovarăși ai lor, luați pe sus, cu de-a sila, în fața 
ochilor lor. Așa, nu mai conteneau să-l laude pe tânărul 
giuvaergiu, iar contesa plângea mișcată, plină “de 
recunoștință pentru omul acesta, pe care nu-l văzuse în 
viaţa ei și căruia nu-i făcuse nici cel mai mic bine. Numai 
gândul că tânărul nu era singur îi mai liniștea pe toți. In 
clipe grele, curajosul vânător și istețul student aveau să 
fie langă el, să-l îmbărbăteze. Și poate că vânătorul, care 
era atât de iscusit, avea să născocească până la urmă 
vreun mijloc de scăpare. Se sfătuiră ce să facă mai 
departe şi, deoarece contesa nu se legase prin nici un 
jurământ față de tâlhari, hotărî să se întoarcă neîntârziat 
la soţul ei, pentru ca acesta să ia toate măsurile spre a 
descoperi ascunzişul unde fuseseră duși prizonierii şi a-i 
scâpa. Câărâușul făgădui să se ducă la Aschaffenburg și 
să ceară cârmuirii să-i prindă pe tâlhari, iar faurul spuse 
că-și va continua călătoria. 


Restul nopții. se scurse în liniște. Peste hanul din 
padure, unde se petrecuseră întâmplări atât de 
zbuciumate, se asternu o tăcere de mormânt. A doua zi 


de dimineaţă, slujitorii contesei coborâră spre a face 
pregătirile de drum, dar se întoarseră grabnic cu vestea 
că hangiţa și rândașii ei se aflau într-o stare jalnică. Toţi 
erau legaţi cobză și strigau după ajutor. 

Calătorii se priviră foarte mirati. 

— Cum? strigă faurul. E cu putinţă oare ca oamenii 
aceștia să nu fie vinovaţi? Să-i fi nedreptăţit oare, 
crezându-i înțeleși cu tâlharii? 

— M-aș prinde pe capul meu, răspunse câărâușul, că 
am avut totuși dreptate. Vor doar să ne păcălească, să nu 
descoperim  cârdășşia. Vă aduceţi aminte de mutrele 
ciudate pe care le-am întâlnit în han? Vă amintiţi de 
dulâul dresat care mi-a aținut calea pe trepte și nu m-a 
lasat să trec? Dar că hangiţa și rândașul s-au ivit pe 
neașteptate și m-au întrebat, încruntați, ce caut, vă mai 
amintiți? Totuşi, lucrurile s-au sfârșit cu bine, spre 
norocul nostru -și mai ales al doamnei contese. Dacă nu 
ni s-ar fi părut ciudate toate acestea, dacă purtarea 
hangiţei nu ne-ar fi pus pe gânduri, nu ne-am fi unit și 

n-am fi rămas treji. Tâlharii ar fi năvălit în timpul 
somnului asupra noastră, sau cel puţin ar fi pus strâji la 
uși, și n-am mai fi putut folosi șiretlicul cu ajutorul 
.cutezătorului tânăr. 

Deoarece toți erau de părerea cârâușului, se hotărâră 
s-o dea pe hangiţă și pe slugile ei pe mâna oamenilor 
cârmuirii. Pentru ca aceştia însă să nu bănuiască 
deocamdată ceva, slujitorii contesei și cărăușul coborâră 
în sala de mese a hanului și îi dezlegară pe tăinuitorii 
tâlharilor, prefăcându-se că-i compătimesc. lar hangiţa, 
ca să-i îmbuneze, le ceru o plată foarte mică și-i pofti să 
mai treacă pe la hanul ei cât de curând. 

Cărăușul plăti, își luă rămas bun de la tovarășii lui și 
își văzu de drum. Apoi plecară și cele două calfe. Oricât 
de ușoară era desaga giuvaergiului, pentru spinarea 
firavei doamne era totuși grea. Dar şi mai grea îi era 
inima, fiindcă la plecare, ticăloasa hangiţă, luându-și 
rămas -bun, îi: strânse mâna zicând gingașului flăcău pe . 
care-l avea în faţă: 

„— Ei, dar tare tinerel ai pornit în lume! Pesemne că 
ești o poamă bună! Te-o fi izgonit meșterul! Ei, dar treaba 
ta! Ce mă privește pe mine? La întoarcere, te rog să-mi 
faci cinstea să mai dai pe aici! Drum bun! 

Contesa se temea grozay să n-o trădeze vocea ei 
catifelată, aşa că nu îndrăznea să scoată nici un cuvânt. 
Dându-și seama de ceea ce se petrecea, faurul își luă 
tovarășul de braț, o salută pe hangiţă și porni spre 
pădure, îngânând un cântec vesel. 

— În sfârşit, acum sunt în siguranţă! strigă contesa, 
după ce se îndepărtară. Tot timpul m-am temut să nu mă 
recunoască femeia aceea și slugile ei să nu pună mâna 
pe mine. Vă sânt foarte recunoscătoare tuturora! Te 
aștept la castelul meu. Acolo îl vei regăsi, fără doar și 
poate, şi pe tovarășul dumitale de drum. 

Faurul îi făgădui că va trece neapărat pe la castel. 
Vorbind, îi ajunse din. urmă caleașca contesei. Doamna - 
deschise portiera, se strecură înăuntru, îl salută încă o 
dată pe însoțitorul ei, și caleașca porni. 

În timpul acesta tâlharii şi prinșii lor ajunseră la locul 
de popas al bandei. Porniră în goană prin pădure, pe 

poteci neumblate. Călăreau tăcuțţi, fără să schimbe un 
cuvânt cu prinșii. Erau zgârciţi la vorbă și între ei, căci 
abia scoteau din când în când câte o șoaptă, atunci când 
trebuiau s-o ia pe alt drum. 

In sfârșit se opriră la gura unei râpe și descălecară. 
Căpetenia tâlharilor îi ajută giuvaergiului să coboare de 
pe cal, cerându-i iertare că fuseseră nevoiţi să călărească 
atât de -repede și întrebându-l dacă doamna contesă nu 
obosise prea tare. 

Felix îi răspunse cât se poate de drăgălaș că voia să 
se odihnească, iar căpetenia tâlharilor îi dădu braţul ca 
sa-l conducă spre ascunzișul lor. O luară pe un povârniș 
prăpăstios, de-a lungul unei poteci atât de înguste și de 
repezi, incât tâlharul trebui să se sprijine de câteva ori pe 
contesă, ca să nu cadă în prăpastie. În sfârșit, ajunseră: 
La lumina palidă a răsăritului Felix văzu o văgăună 
ingustă — să tot fi avut vreo sută de pași — scobită într-o 
stâncă, ale cărei margini se înălțau asemenea unei clădiri. 
Acolo se aflau vreo şapte- opt bordeie intocmite din 
scânduri și bârne. Câteva femei rufoase se uitau curioase 
la ei din pragul bordeielor. Doisprezece dulăi, înconjurați 
de o sumedenie de căţei, se repeziră la noii veniţi, urlând 
și schelâlâind. Căpetenia tâlharilor o conduse pe așa-zisa 
contesă in cea mai bună din aceste colibe, spu nându-i că 
e.rezervată anume pentru ea. Felix îl rugă pe talhar să 
îngăduie ca vânătorul și studentul să-i țină companie 
ceea ce acesta incuviinţă. 

in bordei se aflau piei de căprioară și rogojini, dar 
nici un scaun. În locuința aceasta, rânduită pasămite 
pentru pretențiile unei contese, se mai găseau câteva 
urcioare și blide din lemn, o pușcă veche de vânătoare, 
iar intr-un colț, ceva ce nu se putea numi pat — un 
culcuș intocmit din câteva scânduri și acoperit cu niște 
velinţe de lână. Abia după ce rămaseră singuri în acea 
îincâpere sărăcăcioasă, cei trei prinşi își dădură seama în 
ce situaţie neplăcută se aflau. Felix nu se căia nici o clipă 
că se purtase atât de nobil, dar teama de ceea ce se va 
întâmpla când va fi descoperit îl făcu să izbucnească în 
vaiete. Atunci, vânătorul se apropie repede de el, 
șoptindu-i: 

— Pentru numele lui Dumnezeu, taci, dragul meu! 
Crezi că nu suntem supravegheați? i 

— Orice cuvânt, orice- intonatie a glasului tău ar 
putea să trezească bănuieli, adăugă studentul. 

Vrând-nevrând, Felix își înăbuși plânsul. 

— Vă rog să mă credeți, domnule vânător, zise el, că 
nu plâng fiindcă mi-ar fi teamă de tâlhari sau pentru că 
m-ar speria bordeiul ăsta nenorocit, ci din altă pricină. 
Dacă doamna contesă ar uita ce i-am spus în grabă, n-aș 
mai fi decât un hoț de rând, un om nenorocit pe toată 
viaţa. 

— Dar de ce te temi? îl întrebă vânătorul, mirat de 
purtarea tânărului, care se dovedise până atunci atât de 
curajos și de dârz. 

— Ascultați-mă și-o să-mi dați dreptate, răspunse 
Felix. Tatăl meu a fost un giuvaergiu iscusit în orașul 
Nurnberg, iar mama mea a fost pe vremuri jupâneasă la o 
doamnă contesă. Când s-a măritat cu tatăl meu, doamna 
contesă la care slujise mama i-a dat o zestre frumoasă și 
după aceea a avut tot timpul grijă de părinţii mei. Când 
m-am născut eu, m-a botezat și mi-a dat o mulţime de 
daruri. Mama și tatăl meu au murit unul după altul, răpuși 
de o molimă, iar eu am rămas orfan, fără nici un ajutor. 
Aș fi fost silit să intru într-un orfelinat, dacă naşa mea, 
auzind de nenorocirea care mă lovise, nu mi-ar fi purtat 
de grijă și nu m-ar fi ajutat să învăţ carte. Când m-am 
făcut mai mare, m-a întrebat printr-o scrisoare dacă 
voiam să învăţ meseria tatălui meu. Eu am răspuns că 
voiam acest lucru și am intrat ucenic la un meșter din 
Wurzburg. Fiind îndemânatic la lucru, am căpătat în 
scurtă vreme patalamaua de calfă și m-am pregătit să 
plec la drum. 

l-am scris nobilei mele nașe, iar ea mi-a răspuns fără 
întârziere că-mi dă dânsa banii de drum. Mi-a mai trimis 
și niște nestemate, cu rugămintea de a-i face din ele niște 
giuvaeruri frumoase, pe care să i le duc ca o dovadă a 
măiestriei mele, după care îmi va da banii de-drum. N-o 
văzusem niciodată pe nașa mea și vă puteți închipui cu 
câtă bucurie am așteptat s-o cunosc. Am lucrat zi și 
noapte la giuvaeruriie alea, care au ieșit nespus de 
frumoase și de delicate. Chiar și meșterul meu a fost 

încântat de ele. Când le-am terminat, le-am aşezat în 
fundul traistei, mi-am luat rămas bun de la meșter și am 
pornit spre castelul nobilei mele nașe. Și uite că acum, 
urmă Felix, izbucnind în lacrimi, mi-au ieșit în cale 
nelegiuiții ăștia și mi-au năruit toate nădejdile. Dacă 
contesa îmi pierde giuvaerurile sau uită ce i-am spus și 
aruncă desaga mea ponosită, cum o să mai dau ochii cu 
nașa mea? Cum să dovedesc cine sunt? Cum să-i mai 
înapoiez pietrele scumpe? Înseamnă c-am pierdut și banii 
de drum, și mai sunt și un om nerecunoscător, care a 
irosit bunurile altuia. Cine o să creadă povestea asta 
ciudată? 

— In privința asta, n-avea nici o grijă, răspunse 
vânătorul. Sunt convins că doamna contesă nu va pierde 
giuvaerurile și, dacă s-ar întâmpla așa ceva, ea l-ar 
răsplăti cu prisosință pe omul care a scăpat-o din 
primejdie și-i va da o mărturie în scris despre cele 
petrecute. Acum ne ducem să dormim și noi câteva 
ceasuri. După o noapte atât de zbuciumată, ai și 
dumneata nevoie de odihnă. Când ne sculăm, mai stăm 
de vorbă, ca să uităm de necazuri, sau mai bine ca sā 
chibzuim cum să scăpăm de aici. 

Cei doi plecară, iar Felix, încercă să urmeze sfatul 
“vânătorului. 

După câteva ceasuri, vânătorul se întoarse cu 
studentul și îl găsi pe tânărul lui prieten odihnit și voios. 
El îi povesti giuvaergiului că mai-marele tâlharilor îi 
spusese să aibă mare grijă de contesă și-i poruncise unei 
femei care locuia într-unul din bordeie să-i aducă 
doamnei o cafea și să-i stea la îndemână, ca s-o 
slujească cu tot ce avea nevoie. Ei se hotărâră să n-o 
primească, pentru a putea sta netulburaţi împreună. In 
bordei intră însă o femeie, aducând prânzul și întrebând 
cu ce putea fi de folos. Felix îi făcu semn să plece și, 
fiindcă femeia șovăia, vânătorul o alungă. Rămânând 
singuri, studentul povesti ce văzuse prin tabăra tâlharilor. 

— Bordeiul în care iocuiţi, prea frumoasă contesă, 
zise el, pare să fie al căpeteniei tâlharilor. Nu-i prea mare, 
dar e mai arătos ca celelalte. În văgăună mai sunt încă 
șase bordeie în care locuiesc femei și copii. Rareori 

rămân aici mai mult de șase tâlhari. Unul stă de pază în 
apropierea bordeiului, celălalt stă jos, la capătul potecii 
de unde începe povârnișul, iar al treilea străjuiește sus, la 
marginea văgăunii. Străjile se schimbă din două în două 
ceasuri. Paznicii sunt însoțiți de câte doi dulăi și toți 
veghează cu atâta strâșnicie, că nu poți să faci un pas 
afară din bordei, fără să te latre câinii. 

— După ce m-am odihnit, mi-a mai venit inima la loc 
și voi mă mâhniţi acum din nou, ripostă Felix. 

— Nu-ţi pierde nădejdea. Dacă te temi de trădare, 
mai bine să vorbim despre altceva, să nu ne mai amărâm 
degeaba. Domnule student, la han ai început o poveste. 
Spune-o mai departe, fiindcă avem destul timp. 

„— Nu-mi amintesc unde am rămas, răspunse tânărul. 

— Povestea se numea: Inimă rece şi ai ajuns acolo 
unde cârciumarul și ceilalți jucători l-au zvârlit afară pe 
Peter Cărbunarul. 

— Da, da, mi-aduc aminte, încuviință studentul. 
Atunci, dacă vreţi să urmez, ascultați! 


INIMĂ RECE 


(Partea a doua) 


Luni dimineaţă, când Peter veni la sticlărie, îi găsi 
acolo nu numai pe lucrători, ci și pe alţi oameni, la care 
lumea nu se prea uită cu drag, adică portărelul și trei 
aprozi de la judecătorie. Funcţionarul îi ură bună 
dimineața, vru să ştie cum a dormit, pe urmă scoase la 
vedere un catastif gros, în care se aflau înscrise toate 
datoriile lui Peter. 

— Puteţi să plătiţi, ori nu? întrebă funcţionarul 
privind aspru la el. Și nu lungiţi vorba, că n-am timp de 
pierdut. Până la turn sunt trei ore bune de mers. 

Lui Peter îi pieri curajul. Mărturisi că nu mai are nici 
un sfant şi lăsă pe seama funcţionarului să prețuiască 
locuința, ograda, sticlăria, grajdul, trăsura și caii; și, în 
vreme ce protărelul cu aprozii umblau de colo-colo, 
măsurând şi prețuind, Peter chibzuia că nu-i tocmai 
departe până la Dâmbul cu brazi: „Nu m-a ajutat ala mic, 
își zicea el, atunci îmi încerc norocul cu namila.“ Fără să 
se codească prea mult, porni spre Dâmbul cu brazi, în 
fuga mare, de parcă aprozii ar fi alergat pe urmele lui. 
Trecând. în grabă pe lângă locul unde vorbise întâia oară 
cu Omulețul-de-sticlă, i se păru că o mână nevăzută dă 
să-l oprească; dar Peter se smulse și fugi într-un suflet 
până la hotarul de care își aminti numaidecât. Abia ce 
rosti gâfâind: „Michel Olandezul! Domnul Michel!“ că și 
răsări în fața lui plutașul cel uriaș, cu o rangă în mână. 

— Ai venit? rosti acesta zâmbind. Au vrut să scoată 
pielea de pe tine, să te vândă celor care ţi-au dat cu. 
împrumut? Ei, fii liniștit! Toată năpasta ţi se trage de la 
piticul de sticlă, schismașul și fățarnicul! Când faci un 
dar, apoi dar să fie, nu cu ţârâita, ca zgârcitul ăla. Hai 
până acasă la mine, adăugă Michel îndreptându-se spre 
pădure, să vedem dacă facem târgul. 

„Târgul? gândi Peter. Ce-ar putea să-mi ceară, ce-aș 
putea să-i dau în schimb? Vrea să-i slujesc, ori ce alta?“ 

Merseră cât merseră, la deal, pe o potecă povârnită, 
când deodată Peter se trezi pe buza unei prăpastii 
adânci, întunecate. Michel Olandezul cobori pe peretele 
stâncos, de parcă ar fi călcat ușurel pe o scară de 
marmură. Pe urmă, Peter fu cât pe-aci să leșine, căci — 
“ajuns pe fundul prăpastiei  — Michel crescu înalt cât o 
turlă de biserică și îi întinse un braț lung cât sulul de la 
războiul de țesut, având la capăt o mână lată ca masa de 
la cârciumă. | 

— Şezi pe mâna mea, ţine-te de degete și n-o să 
cazi! strigă Michel Olandezul cu o voce care suna de jos 
cum sună clopotul la morți. 

Tremurând, Peter ascultă porunca, se așeză pe mâna 
uriașului și se ținu de degetul cel gros. Coborâșul era 
“lung, din adânc în mai adânc, totuși Peter, spre mirarea 
lui, văzu că nu se întunecă deloc: dimpotrivă, prăpastia 
parcă se umplea tot mai mult de lumina zilei, până ce 
ochiul n-o mai putu răbda. Pe măsură ce Peter cobora, 
Michel Olandezul scădea la statură, iar jos de tot avea din 
nou înfățișarea de mai înainte și stătea în fața unei case 
nici mai bună nici mai rea decât casele țăranilor înstăriți 
din Pădurea Neagră. Odaia unde intrară nu se deosebea 
în nici un fel de odăile obișnuite, doar că părea 
singuratică. Ornicul de lemn agăţat în perete, soba de 
olane, lavițele late, sculăria înșirată pe polite — toate 
arătau ca și în alte părți. Michel îl pofti să ia loc la masa 
cea lungă, ieși apoi și se întoarse curând cu un ulcior de 
vin și cu pahare. Turnă vinul și începu să vorbească 
despre bucuriile vieţii, despre ţări străine, despre orașe 
minunate, despre râuri și fluvii, încât Peter, simțind că-l 
încearcă dorul după atâtea frumuseți, i-o și spuse 
deschis. lar acesta vorbi: 

— Chiar dacă trupul ţi-a fost plin de putere și 
îndrăzneală și ai vrut să întreprinzi ceva, totuşi câteva 
băâtâi ale inimii tale proaste te-au făcut să tremuri. Și 
apoi, gândul la onoarea rănită, mâhnirea sufletului — de 
ce s-ar sinchisi un băiat isteț de asemenea fleacuri? Ai 
simțit cumva că te doare capul când ţi-au spus deunăzi 
şarlatan și ticălos? Te-a durut cumva burta când a venit 
portărelul să te arunce din casă? Spune, spune cinstit: ce 
te-a durut? 

— Inima, raspunse Peter ducându-și mâna în dreptul! 
inimii, căci i se părea că bate cu teamă și nu-și mai 
găsește locul în piept. 

— Nu te supăra că-și spun, dar ai risipit multe sute 
de guldeni printre cerșetori și alți netrebnici. Și ce folos 
ai tras? Ei ţi-au urat în schimb fericire și sănătate. Mă 
rog, și te-ai făcut mai sănătos din asta? Puteai să ţii un 
medic : numai cu jumătate din banii aruncaţi în vânt. 
Fericire? Bună fericire, când te alungă din casă și ţi-o 
scoate la mezat! Și ce te îndemna să bagi iute mâna în 
buzunar când vreun cerșetor întinde pălăria lui 
zdrenţuită? Inima, iarăși inima! Nicidecum -ochii, limba, 
mâinile sau picioarele! Doar inima! Cum s-ar zice, ai pus 
prea mult la inimă. 

— Dar cum să fac altfel? Îmi dau chiar acum silinţa 
să o stăpânesc, totuși bate și mă doare. 

— Păi tu, biet nevoinic, firește că nu poţi face nimic, 
spuse Michel râzând. Dar ia dă-mi mie lucruşorul ăla care 
ticăie și să vezi ce bine o să te simți! 

— Să-ţi dau inima mea? strigă Peter îngrozit. 
Înseamnă să mor pe loc. Asta nu, niciodată! 

— Ai muri într-adevăr dacă te-ar tăia vreun chirurg 
de-ai voştri și ţi-ar scoate inima din piept. Dar cu mine-i 
altceva. Poftim, intră şi o să te convingi! 

Cu aceste cuvinte, Michel Olandezul se ridică, 
descuie ușa unei cămări și îl conduse pe Peter înăuntru. 
Când flăcăul trecu peste prag, inima i se strânse dureros, 
dar el n-o luă în seamă, căci o priveliște neașteptată și 
grozavă se deschise în faţa lui. Pe mai multe rafturi de 
lemn se înșirau borcane de sticlă, umplute cu o licoare 
străvezie, și în fiecare borcan era câte o inimă; de 


290 WILHELM HAUFF 


asemenea, pe fiecare borcan era lipită o hârtie cu câte un 
nume; Peter citi din curiozitate; se aflau aici inima 
portărelului din F., inima lui Ezechiel-cel-gros, inima 
vestitului Rege al dansului, inima pădurarului-șef; se mai 
găseau aici şase inimi de cămătari, opt de ofiţeri 
recrutori, trei de samsari — într-un cuvânt, o adevărată 
colecţie a celor mai suspuse inimi din acel ţinut, pe o 
întindere de douăzeci de ore de mers. : 

— Priveşte, vorbi Michel Olandezul, ăștia toţi s-au 
lepădat de teama și de grijile vieţii! Nici o inimă de-aici 
nu mai bate înfricoșată ori mâhnită, iar foștii lor stăpâni 
se simt tare bine că au scăpat de musafirul care le 
tulbura casa. 

— Şi ce poartă acum în piept? întrebă Peter, aproape 
năuc de câte i-a fost dat să vadă. 

— Asta! răspunse Michel Olandezul și scoase 
dintr-un sertar o inimă de piatră. 

— Cum? O inimă de piatră? spuse cutremurat Peter 
și pielea i se încreți. Ascultă, domnule Michel, asta 
trebuie că e rece în piept. 

— Desigur, însă e o răceală plăcută. Adică, de ce ar 
fi inima caldă? larna, căldura ei nu-ți ajută la nimic, mai 
degrabă te încălzește un rachiu bun de cireșe; iar vara, 
când totul e arșiţă și foc, nu-ţi închipui cum te răcorește 
o asemenea inimă. Pe urmă, cum spuneam, nici tu frică, 
nici tu groază, nici tu milă neroadă, nici tu alte suferinţe 
și zdruncinări. Zi 

— Şi asta-i tot ce ai să-mi dai? întrebă Peter mâhnit. 
Eu trăgeam nădejde la bani și când colo vrei să mă 
procopsești cu o piatră. j 

— Mă rog, după socoteala mea, cred că te-ai 
- mulțumi la început cu o sută de mii de guldeni. Dacă te 
arăţi dibaci, poţi să ajungi în curând milionar. 

— O sută de mii? strigă fericit sărmanul cărbunar. 
Păi atunci, nu mai zvâcni atât de iute ici în piept? Ne 
socotim noi îndată! Bine, Michel, dă-mi piatra și banii și 
ia-mi-o pe neastâmpărata asta de inimă. 

— Am bănuit eu că ești băiat cu cap, vorbi Michel 
zâmbind prietenos. Haide să mai bem un rând și pe 
urmă-ți număr, banii. 

Astfel, intrară din nou în odaie și se puseră pe băut și 
bāură până ce Peter căzu într-un somn adânc. 


Peter cărbunarul se trezi la sunetul voios al 
poștalionului și ce să vezi! Se afla într-o caleașcă 
frumoasă, pe un drum larg şi, aplecându-se afară, zări 
îndărătul lui Pădurea Neagră, răspândită pe albastre 
depărtări. Mai întâi nu-i veni să creadă că el însuşi șade 
in caleașcă, fiindcă nici hainele nu mai erau cele pe care 
le purtase în ajun. Dar în curând își aminti totul cu atâta 
limpezime, încât orice îndoială pieri și Peter îşi zise 
bucuros: „Ei da, sunt cărbunarul Peter Munk, asta-i 
limpede, nu-i nimeni altul.“ 

Se mira că nu-l încearcă nici o tristețe, acum, când 
părăsea întâia oară tihna patriei sale, a pădurilor, în care 
a trăit atâția ani; chiar și atunci când se gândea la 
maică-sa, rămasă în mizerie, fără ajutor, nu putea stoarce 
din el baremi o lacrimă ori un suspin; căci îl stăpânea 
nepâsarea întru toate. „Păi da, cugetă el, lacrima, 
suspinul, dorul de casă, duioșia, astea vin de la inimă, or 
eu, mulțumită lui Michel Olandezul, am o inimă rece, de 


Işi duce mâna la piept. Acolo era liniște; nimic nu 
mișca. „Dacă și-a ţinut tot așa cuvântul în ce privește 
suta de mii de guldeni, atunci știu că mi-ar prii“, îşi zise 
Peter și începu să caute prin caleașcă. Găsi tot felul de 
veșminte, cum nici n-ar fi visat, însă banii nicăieri. Până 
la urmă, descoperi totuși o geantă cu multe mii de 
taleri-aur și înscrisuri pentru bănci din toate marile orașe. 
„Așadar, s-a făcut, mi s-a împlinit voia“, gândi el. Se 
iPlâni într-un colț al caleștii, și mână şi dă-i în lumea 
argă. 

Călători doi ani, uitându-se din caleaşcă ba la dreapta, 
ba la stânga, în susul caselor; când se oprea, nu vedea 
decât tăblița de pe cârciumă; apoi umbla prin oraș, în 
lung, în lat, cerând să i se arate cele mai plăcute lucruri. 
Dar nimic nu-l mișca, nu-l bucura; nici un tablou, nici o 
clădire, nici o muzică, nici un dans; inima lui de piatră nu 
se înfiora, ochii şi urechile își pierduseră orice simț al 

frumosului. Nu-i rămăsese din plăceri decât mâncarea, 
băutura și somnul. Astfel își ducea viața, călătorind prin 
lume fără rost, trecându-și timpul cu mâncarea Și- 
dormind de plictiseală. Uneori, ce-i drept, își mai amintea 
de vremea când, băiat sărac, nevoit să-și agonisească 
traiul prin muncă, fusese totuși mai vesel şi mai fericit. 
Pe-atunci, priveliștea văii însorite, sunetul muzicii și al 
glasului omenesc îl desfătau; pe-atunci, se bucura ore 
întregi la gândul că. în curând trebuie să pice maică-sa, 
cu mâncarea aceea simplă, și îi va așterne masa lângă 
cuptorul de cărbuni. Amintindu-și de trecut, i se părea 
foarte curios că acum nici măcar să râdă nu putea, el 
care odinioară izbucnea în râs la cea mai mică glumă. 
- Când alţii râdeau cu poftă, el abia de-și desena un 
zâmbet șters, căci inima lui rece nu știa de veselie. 
Într-adevăr, Peter se simțea tare liniștit; de mulțumire însă 
nici vorbă nu putea fi. Până la'urmă nu dorul, nici 
suferința depărtării, ci pustietatea, scârba, viața fără 
bucurii îl îndemnară să se întoarcă acasă. Când trecu de 
Strassburg şi zări din nou pădurea umbroasă a patriei, 
când văzu iar staturile acelea vânjoase, feţele deschise, 
cinstite, ale oamenilor din Pădurea Neagră, când auzi 
glasurile lor puternice, adânci, dar cu sunet plăcut — 
atunci Peter îşi duse repede mâna la inimă; căci se părea 
“că sângele îi curge mai năvalnic în trup și că va fi să se 
bucure și să plângă totodată. Dar ce gând aiurea și fără 
temei! Doar avea inimă de piatră și pietrele sunt moarte, 
nu. râd, nu plâng! 
Primul drum îl făcu la Michel Olandezul, care îl primi în 
felul lui politicos. | 
— Michel, am călătorit și le-am văzut pe toate, îi 
spuse Peter, însă toate sunt fleacuri și m-am plictisit. 
Piatra pe care o port în piept mă apără de multe, nu-i 
vorbă. Nu mă zbucium, nu mă întristez; dar nici nu mă: 
bucur şi o duc aşa de parcă aș trăi numai-pe jumătate. 
Nu s-ar putea ca inima asta de piatră să simtă niţeiuș? 
Ori mai bine dă-mi inima cea veche! M-am obișnuit cu ea 
timp de douăzeci şi cinci de ani și, chiar dacă mai făcea 
câte o năzbâtie, era totuşi o inimă voiasă și sprintenă. 
Uriașul pădurii se porni pe un râs greu și răutăcios. 
Apoi răspunse: i 

— Când vei muri, Peter Munk, atunci n-o să-ți 
lipsească. Atunci vei primi din nou inima ta moale, 
mișcătoare și vei putea să simţi ce-o fi să simţi, bucurie 
sau durere. Dar aici, sus, n-o mai capeţi înapoi. Ascultă, 
Peter, de călătorit ai călătorit, numai că ţi-ai dus viaţa în 
așa fel încât nu putea să-ţi fie de folos. Așează-te undeva 
în pădure, clădește-ți casă, ia-ți nevastă, sporeşte-ţi 
averea, că doar nimic alta decât munca ţi-a lipsit. Din 
lene ai dat în plictiseală și acum îţi verși necazul asupra 
unei inimi nevinovate. 

Peter găsi că Michel are dreptate în ce privește lenea 
Și își puse în gând să ajungă și mai bogat, din ce în ce 
mai bogat. Michel îi mai dădu încă o sută de mii guldeni 
și se despărțiră ca buni prieteni. 

Curând se răspândi prin Pădurea Neagră zvonul că 
Peter Munk cărbunarul, sau Peter-jucătorul, s-ar fi întors 
și că ar fi încă și mai bogat decât fusese altădată. Și 
oamenii se purtară iarăși cum se poartă. Când ajunsese 
la sapă de lemn, îl dăduseră pe ușă afară, în plină zi; 
acum, când își: făcu intrarea într-o după-amiază de 
duminică, toată lumea veni să-i strângă mâna, să-i laude 
calul, să-l întrebe cum a călătorit; iar când se puse din 
nou la joc cu Ezechiel-cel-gros, jucând pe taleri din cei 
mașcaţi, oamenii îl cinstiră mai mult ca oricând. Acum nu 
se mai ținea de sticlărit, ci o făcea pe negustorul de 
lemne; dar asta, numai de ochii lumii; căci de fapt se 
îndeletnicea mai ales cu comerțul de grâne și cu camăta. 
Jumătate din Pădurea Neagră ajunse cu timpul să-i fie 
datoare. Nu împrumuta bani decât cu dobândă grasă, ori 
vindea grâul cu preţ întreit nevoiașilor care nu-l puteau 
plâti pe loc. Portărelul îi era acum prieten la cataramă: 
când cineva nu-i vărsa domnului Peter Munk banii la zi, 
pornea călare, cu gealaţii săi, preţuia casa și ograda 
bietului datornic, scotea totul la mezat, alunga tată, 
mamă și copil în pădure. La început, bogătanul de Peter 
avu dintr-asta oarecare neplăceri. Sărmanii oameni, 
prădaţi de lucrușoarele lor, năvăleau grămadă la ușa lui: 
bărbații îi cereau îndurare; femeile dădeau să-i moaie 
inima de piatră; copiii plângeau după un coltuc de pâine. 
Dar după ce făcu rost de câţiva dulăi zdraveni, amuţi și 

mieunatul ăsta de pisici, cum îi zicea el. Fluiera și 
asmuţea câinii asupra liotei de cerșetori, care fugeau 
care încotro, -țţipând. Cel mai mare necaz îl avea din 
partea „bătrânei“. Și aceasta nu era alta decât doamna 
Munk, mama lui Peter. După ce îi vânduseră casa și 
acareturile, femeia căzu în mare nevoie, iar fiul, întors în 
țară bogat, nu se mai sinchisea de soarta ei. Așa că 
venea din când în când la pragul casei lui, bătrână, slabă, 
bolnavă, rezemată într-un toiag. Nu îndrăznea să intre, 
căci o alungase într-un rând; dar o durea în suflet că 
trebuia să-și ducă traiul din mila altor oameni, când 
propriul ei fiu ar fi putut să-i înlesnească o bătrâneţe fără 
griji. La vederea chipului palid și atât de cunoscut, a 
ochilor rugători, a mâinii ofilite, întinse după ajutor, a 
umerilor lăsaţi, inima rece a fiului nu se cutremura. Când 
bătrâna ciocănea sâmbătă seara 'la ușa lui, Peter se 
încrunta, scotea un gologan, îl înfășura într-o hârtie și 
poruncea unui slujitor să i-l dea pe fereastră. Auzea 
glasul tremurător, care îi mulțumea și îi dorea fericire în 
viață; o auzea cum pleacă tușind, cu pașii târșiți, dar nu 
se gândea decât la gologanul pe care îl cheltuise fără 
rost. 

În sfârșit, chibzui că e timpul să se însoare. Știa că 
orice tată din Pădurea Neagră i-ar fi dat bucuros pe 
fiică-sa. Însă Peter alerga greu. Voia şi de astă dată ceva 
pe măsura norocului și a minţii lui. De aceea, cutreieră 
călare toată Pădurea Neagră, privi aici, privi colea și nici 
una dintre frumoasele locului nu i se păru destul de 
frumoasă. Până la urmă, după ce căută zadarnic prin 
toate sălile de dans, auzi cum că cea mai frumoasă și mai 
vrednică din Pădurea Neagră ar fi fata unui țapinar. 
Trăiește tăcută şi retrasă, se îngrijește cu hărnicie și 
pricepere de casa părintească și nu se arată la dans nici 
măcar de Florii sau în zilele de hram. Aflând de această 
minune a Pădurii Negre, Peter hotărî să se ducă la pețit și 
porni. călare spre coliba ce-i fusese arătată. Tatăl 
frumoasei Lisbeth îl primi pe nobilul domn cu uimire și se 
uimi și mai mult când auzi că-l are în față pe 
Peter-cel-bogat şi că acesta vrea să-i fie ginere. Nu 
cumpăni lungă vreme, căci îşi zise că va scăpa în acest 

fel de sărăcie și necaz. Se învoi deci fără s-o mai întrebe 
și pe frumoasa Lisbeth care, de cuminte ce era, nu se 
împotrivi și în curând ajunse doamna Peter Munk. 

Dar nu avu parte sărmana de lumina ce o visa. Se 
știa pricepută la gospodărie, ci nu izbutea să-i intre în 
voie domnului Peter Munk! li era milă de săraci Şi, fiind 
nevastă de om bogat, credea că nu păcătuieşte dăruind 
câte un bănuţ cerșetoarelor sau întinzând câte un păhărel 
de rachiu bătrânilor nevoiaşi. Dar când domnul. Peter o 
prinse într-o zi, strigă la ea cu mânie, sfredelind-o din 
ochi: i 
— De ce îmi risipești averea pe golani şi pierde-vară?. 
Mi-ai adus tu ceva în casă de te încumeți la dărnicie? 
Toiagul de cerșetor al lui tată-tău nu e bun nici măcar 
să-mi încălzesc supa, iar tu arunci banii ca şi când ai fii 
prințesă! Doar o dată să te mai prind, c-apoi îmi simţi tu 
mâna! 

Frumoasa Lisbeth plângea în odaia ei din pricina 
soțului atât de aspru și de multe ori își zicea că mai bine 
ar trăi în coliba săracă a tatii decât în casa lui 
Peter-cel-bogat, zgârcit și fără inimă. Ah, 'să fi știut că 
soţul ei are inimă de piatră, că nu e în stare să iubească 
pe nimeni, nici pe ea, nici pe ceilalți, atunci poate că nu 
s-ar fi mirat așa de mult! Destul că, de câte ori şedea în 
prag și zărea trecând un cerșetor, care se ruga de ea cu 
pălăria întinsă, Lisbeth închidea ochii să nu vadă mizeria 
Și strângea pumnii ca nu cumva, pe negândite, să vâre 
mâna în buzunar și să scoată un bânuț. Așa se brodi că, 
până la urmă, îi ieși buhul în toată Pădurea Neagră că ar 
fi mai zgârcită chiar și decât Peter Munk. Dar într-o Zi, 
frumoasa Lisbeth se așeză din nou în fața casei; torcea și 
cânta un viers; se simțea veselă, pentru că afară timpul 
era frumos, iar domnul Peter ieșise călare în câmp. 
Deodată, zări pe cărare un omuleţ, cărând un sac mare Și 
greu, încât se auzea de departe cum gâfâie. Privindu-l, 
Lisbeth își zise că un bătrânel atât de pirpiriu n-ar trebui 
să care asemenea poveri. Între timp, acesta se apropie 
icnind, poticnindu-se și când ajunse în dreptul doamnei 
Lisbeth, mai că se prăbuși sub greutatea sacului. 

— Ah, doamnă, rosti el, aveţi bunătatea și daţi-mi un 
strop de apă! Nu mai pot, simt că mă prăpădesc. 

— La anii dumneavoastră nici n-ar trebui să cărațţi 
atâta, răspunse Lisbeth. 

— Ei da, oftă omuleţul, dacă nu m-ar sili nevoia să 
fiu slugă de povară, ca să-mi ţin zilele. O doamnă bogată 
ca dumneavoastră nici nu-și închipuie ce dureroasă e 
sărăcia și ce mult face o gură de apă rece în arșița asta. 

Când auzi ce auzi, Lisbeth intră iute în casă, luă un 
ulcior de pe poliţă și îl umplu cu apă proaspătă; dar când 
ieşi şi îl văzu mai de aproape cum șade sfârșit, 
neputincios, pe sacul lui, atunci mila o pătrunse adânc în 
inimă; știind că soțul nu-i acasă, puse ulciorul cu apă 
deoparte, turnă vin într-un pahar, așeză pe gura paharului 
o pâinițţă de secară și le duse bătrânului. 

— Ah, un picuș de vin, la anii ce-i aveţi, Oo să vă 
prindă mai bine decât apa, vorbi ea. Dar nu beţi dintr-o 
dată și mai mâncaţi din pâine! 

Omuleţul o privi cu mirare și lacrimi mari se iviră în 
ochii lui bătrâni. Bău și grăi: 

— Am trăit mult, dar n-am întâlnit decât puțini 
oameni atât de milostivi, care îţi întind darul cu atâta 
drăgălășenie și din toată inima, doamnă Lisbeth. Pentru 
asta veţi avea parte de fericire. O astfel de inimă nu 
rămâne fără răsplată. | 

— Da! Şi răsplata o primeşti pe loc! se auzi un glas 
răstit și, când .întoarseră capetele, văzură că e domnul 
Peter, furios și roșu la față. Până şi vinul meu din poamă 
aleasă îl dai la cerșetori? adăugă el răcnind. Şi paharul 
meu îl duci la buzele vagabonzilor!? Na! Poftim răsplata! 

Lisbeth îi căzu la picioare şi îl rugă s-o ierte; dar 
inima de piatră nu știa de milă; Peter râsuci cravașa pe 
care o ţinea în mână și, cu mânerul de abanos, o lovi pe 
nevastă-sa drept în frunte, așa de rău, încât biata femeie 
se prăbuși moartă în braţele bătrânului. Dându-și seama 
de ce-a făcut, parcă-l încercă o clipă remușcarea, se 
aplecă să vadă dacă mai zvâcnește viaţa în trupul ei; dar 
omuleţul rosti cu vocea lui binecunoscută: 

— Nu te mai trudi, Peter, cărbunarule! A fost cea mai 
frumoasă și mai gingașă floare din Pădurea Neagră. Tu ai 
strivit-o şi nu va mai înflori nicicând. 


— 

Lui Peter îi fugi sângele din obraz. El vorbi: 

— Va să zică dumneata ești, domnule vistiernic? Acu’ 
ce s-a întâmplat, s-a întâmplat, că aşa a fost să se 
întâmple. Nădăjduiesc însă că nu mă vei arăta la 
judecătorie drept ucigaș. 

— Ticălosule! răspunse Omuleţul-de-sticlă. La ce 
mi-ar folosi dacă ţi-aș duce la spânzurătoare învelișul 
muritor? Nu de judecata pământeană să te temi, ci de 
altele, mai aspre, căci ţi-ai vândut inima necuratului. 

— Și dacă mi-am vândut-o, strigă Peter, atunci nu-i 
nimeni vinovat decât vistieria ta înșelătoare. Tu, spirit 
viclean, m-ai dus pe calea pierzării, m-ai silit să caut 
ajutorul altcuiva și de aceea porți întreaga răspundere. 

Dar abia isprăvi, că Omuleţul începu să crească, să 
se umfle, se făcu mare și lat, ochii ajunseră cât farfuriile, 
gura părea un cuptor încins din care izbucnea flăcări. 
Peter câzu în genunchi și, în ciuda inimii lui de piatră, 
tremura tot ca un plop tremurător. Cu gheare de uliu, 
duhul pădurii îl prinse de grumaz, îl răsuci ca într-un 
vârtej de frunze uscate și îl zvârli apoi la pământ de-i 
trosniră coastele. 

— Râma pământului! răcni el cu glas de tunet. 
Numai să vreau, și te zdrobesc pe loc. Fiindcă te-ai purtat 
ca un nelegiuit față de stăpânul pădurii! Dar întru cinstea 
acestei femei moarte, care m-a hrănit și mi-a dat de băut, 
iți las un răgaz de opt zile. Dacă nu apuci pe calea cea 
bună, vin din nou și îți spulber mădularele, și o să apui în 
bezna păcatului tău. 


Era de acum seară când niște bărbaţi în trecere 
gâsiră pe bogătașul Peter Munk lungit la pământ. Îi 
intoarseră pe toate fețele, să vadă dacă mai răsufia: dar 
mult timp încercările lor fură în zadar. Până la urmă, unul 
din ei intră în casă, aduse apă și îl stropi. Peter trase 
adânc aer în plămâni, gemu, deschise ochii, se uită lung 
în jurul său și întrebă de doamna Lisbeth; dar nimeni n-o 
zărise. Peter mulțumi oamenilor pentru ajutor, se târî 
până-n casă și căută peste tot; Lisbeth nu era nici în 

pivniţă, nici în pod și, ceea ce dânsul ținuse drept un vis 
urât, nu era decât tristul adevăr. Stând așa, de unul 
singur, îi trecu prin cap o sumedenie de gânduri ciudate. 

Nu-i era teamă de nimic, că doar avea inimă de 
piatră. Totuși, gândind la moartea soţiei, îi venea în minte 
propriul lui sfârșit, cât de împovărat va fi să plece din 
lume, tare împovărat de lacrimile săracilor, de blestemele 
lor, care nu izbutiseră să-i moaie inima, de jalea celor 
aflaţi la nevoie, asupra cărora asmuţise câinii, de tăcuta 


suferință a mamei, de sângele frumoasei și blândei 


Lisbeth. Şi cum ar fi putut să dea socoteală bătrânului ei 
părinte, dacă ar fi venit și l-ar fi întrebat: „Unde-i fiica 
mea, nevastă-ta?“ Și cum l-ar fi putut scoate vinovat pe 
altul, pe stăpânul pădurilor, al apelor, al munţilor și al 
vieții omenești? i 

Toate astea îl chinuiau și în somn. Și un glas dulce 
parcă-l trezea mereu: „Peter, fă-ţi rost de o inimă caldă! 
Și când se deștepta, închidea iute ochii, fiindcă glasul 
părea să fie al bietei Lisbeth, care îl sfătuia într-acest fel. 

A doua zi, ca să mai scape de gânduri, se duse la 
cârciumă. Acolo îl găsi pe Ezechiel-cel-gros. Se așeză la 
masa lui, vorbiră ba una, ba alta, despre timpul senin, 
despre.război, despre biruri și, în cele din urmă, despre 
moarte, despre cum au murit unul ici, altul colea, pe 
neașteptate. Atunci, Peter îl întrebă pe Ezechiel ce crede 
el despre moarte și ce se întâmplă apoi. Ezechiel îi 
răspunse că trupul e culcat în mormânt, sufletul însă 
zboară fie sus la cer, fie jos, în iad. | 

— Înseamnă că și inima o bagă în mormânt? întrebă 
Peter curios. 

— Bineînţeles, o îngroapă și pe ea. 

— Dar când cineva nu mai are inimă? 

La aceste cuvinte, Ezechiel îl privi cu niște ochi 
cumpliți. £ gi 

— Ce vrei să spui? rânji el. Iti baţi joc de mine? Crezi 
că nu am inimă? 

— Ba cum să nu, inimă-i destulă, tare ca piatra, 
răspunse Peter. 

Ezechiel se uită la el fâstâcit, își plimbă ochii în jur să 
vadă dacă n-a auzit nimeni, apoi vorbi: 

— De unde știi? Ori poate nu-ţi mai ticăie nici ţie 
inima? : 

— Nu mai ticăie! Cel puţin nu aici, în pieptul meu, 
răspunse Peter Munk. Dar ia spune-mi, acum că m-ai 
înțeles, ce-o să se mai întâmple cu inimile noastre? 

— Ce-ţi pasă, frate? i-o întoarse Ezechiel râzând. 
Doar o să-ți duci viața pe pământ, și ajunge! Tocmai 
ăsta-i câștigul ce ni-l dau inimile reci. Ne scutesc de 
teama. unor gânduri înfricoșătoare. 

— E drept. Totuși, mai cuget. Și chiar dacă nu mai 
cunosc teama, totuși țin minte cum mă speria iadul când 
eram un băiețel nevinovat. 

— De, chiar bine de tot n-o să ne fie, îngădui 
Ezechiel. L-am întrebat odată pe un învățător și acela 
mi-a spus că, după moarte, inimile sunt cântărite, ca să 
se vadă cât atârnă păcatele. Cele ușoare se înalță, cele 
grele se scufundă. Așa că pietrele noastre cred că o să 
tragă mult la cântar. 

— Desigur, întări Peter. Și de multe ori nu mă prea 
simt la largul meu când. judec toate astea, în timp ce 
inima nici nu tremură, nici nu-i pasă. 

Astfel vorbiră cei doi fârtaţi. Dar în noaptea ce urmă, 
Peter auzi de cinci sau de șase ori glasul binecunoscut, 
care îi șoptea la ureche: „Peter, fă-ți rost de o inimă mai 
caldă!“ Nu-l munceau părerile de rău pentru omorul 
săvârșit, însă de fiecare dată când le spunea slugilor că 
Lisbeth ar fi plecat într-o călătorie, gândea în sinea lui: 
„Incotro să fi plecat?“ Șase zile petrecu astfel și noapte 
de noapte auzi glasul acela, care îi amintea de duhul 
pădurii și de grelele lui ameninţări. Dar în dimineaţa celei 
de-a șaptea zi, Peter sări din așternut și strigă: 

— Ei bine, vreau să-ncerc! N-oi putea să-mi fac rost 
de una mai cladă? Piatra asta din piept îmi face viața 
stearpă și pustie. 

Işi puse repede haina de sărbătoare, se săltă pe cal ȘI 
porni câtre Dâmbul cu brazi. 

La poalele dâmbului, acolo unde începea desișul, 
Peter descălecă, priponi calul și urcă degrabă creasta. ȘI 
când ajunse la bradul cel gros, spuse: 


— Tu, în pădurea de brazi vistiernic, 
Tu, peste codri stăpânul puternic,. 
De sute de ani te lași văzut 

De cei ce duminica s-au născut. 

Cum sfârși, cum se arătă și Omuleţul-de-sticlă. Dar 
nu prietenos, drăguţ ca de obicei, ci posomorăt și trist. 
Era îmbrăcat într-o hăinuţă din sticlă neagră și o panglică 
aia cai îi atârna din pălărie. Peter știa de ce poartă 

oliu. psi 
— Ce vrei, Peter Munk? întrebă cu glas surd 
Omulețul. | 

— Mai am o dorinţă, domnule vistiernic, făcu Peter 
cu ochii în pământ. ie 

— Oare mai poate dori o inimă de piatră? Cugetului 
tău întunecat nu-i lipsește nimic și mă îndoiesc că-ți voi 
împlini dorinţa. 

— Dar mi-ai făgăduit trei, din care mi-a mai rămas 
una. 


— Pe care însă o pot respinge, dacă-i rea! îi aminti 
duhul pădurii. Dar, mă rog, să auzim ce dorești! 

— Scoate-mi piatra moartă din piept și pune-mi în 
loc inima cea vie, se rugă Peter. 

— Am făcut eu târgul cu tine? răspunse 
Omuleţul-de-sticlă. Sunt eu Michel Olandezul, care îi 
pricopsește pe oameni cu bogății și cu inimi reci? Du-te 
la el de-ți caută inima. | 

— Ah, dânsul n-o mai dă înapoi în vecii vecilor, oftă 
Peter. 

— Mi-e milă, cu toate că ești un rău, vorbi Omuleţul : 
după câteva clipe de gândire. Dealtfel, nici dorința nu e 
proastă, ca să te lipsesc de ajutor. Ascultă aici: prin luptă 
n-o să-ţi redobândești inima, doar prin viclenie, și s-ar 
putea 'chiar să nu-ţi vină prea greu. Michel nu e decât 
Michel, adică un nătâng, deşi se crede grozav de isteț. 
Așa că te duci la el și faci cum te-oi învăţa eu! 

Și Omuleţul îl învăță totul de-a fir-a-păr și îi dădu o 
cruciuliță de sticlă curată. 

— De viaţa ta n-o să se poată atinge, adăugă el. O 
să-ți dea drumul de îndată ce-i vei arăta lucrușorul ăsta și 
-te vei ruga. Şi după ce scoţi de la el ceea ce-ţi trebuie, 
caută-mă aici, în același loc. 

Peter Munk luă cruciulița, își vârî bine în cap cele 
auzite și porni mai departe, spre locuința: lui Michel 
Olar. lezul. Ajuns acolo, îi strigă de trei ori numele și 
uriașul se înfățișă numaidecât. 

— Ţi-ai ucis nevasta? întrebă acesta slobozind 
hohote de râs. Aș fi făcut-o și eu. Ţi-a împrăștiat averea 
printre cerșetori. Dar va trebui să pleci pentru câtva timp 
din ţară, fiindcă o să iasă tărăboi când vor vedea că nu-i 
de găsit. Pesemne că ai nevoie de bani, de aceea mă 
cauţi? | 

— Ai ghicit, răspunse Peter. Şi îmi trebuie chiar mulţi 
de astă dată. Până la America e drum lung. 

Michel merse înainte și îl pofti în casă; acolo 
deschise un scrin în care se aflau bani și scoase la iveală 
niște fișicuri mari de aur. Pe când număra banii pe masă, 
Peter :îi spuse ca într-o doară: 

— Mare șugubâț îmi ești tu, Michel. M-ai minţit că aș 
avea în piept o piatră și că inima mea e la tine. 

— Şi nu-i așa? întrebă Michel mirat. Iti simți cumva 
inima? Nu e rece ca gheaţa? Suferi de teamă ori de 
tristețe? Eşti în stare de remușcări? 

— Păi n-ai făcut decât să-mi oprești inima, dar de 
purtat, o port în piept ca de obicei. Și cu Ezechiel e la 
fel. Zice că ne-ai minţit pe amândoi. Nu ești tu omul care 
să poți smulge din piept o inimă așa, fără să se simtă ȘI 
fără nici o primejdie. Pentru asta, ar trebui să fii vrăjitor. 

— Dar ţi-o spun răspicat, i-o întoarse Michel mânios, 
că și tu, şi Ezechiel, și toți bogătașii care s-au învoit cu 
mine au asemenea inimi reci în piepturile lor, iar inimile 
adevărate sunt aici, în cămara mea. 

— Măi, cum îţi joacă minciuna pe limbă! râse Peter. 
Astea să le spui altcuiva. Crezi că n-am văzut în 
călătoriile mele o grămadă de șmecherii! Inimile de-aici 
sunt făcute din ceară și atâta tot. Oi fi tu bogat, nu zic ba, 
insa la vrăjitorie nu te pricepi. 

De data asta, uriașul se înfurie de-a binelea şi dădu. 
n lături uşa de la cămară, răcnind: 

— Vino încoace și citeste | 
Uite, asta-i inima lui Peter Munk! Vezi cum zvâcneşte? 
Poţi face așa ceva din ceară? 

— Totuși, e din ceară, răspunse Peter într-adins. 

— Las’ că simți tu îndată că-i a ta! 

Michel luă inima, îi desfăcu lui Peter pieptarul, îi 
smulse piatra și i-o arătă. Apoi suflă asupra inimii celei 

adevărate și i-o așeză cu băgare de seamă în piept. Şi 
numaidecât Peter îi desluși bătaia și putu să se bucure 
din nou. | 

— Ei, cum te simţi? întrebă Michel zâmbind. 

— Zău dacă n-ai avut dreptate, răspunse Peter în 
timp ce-și scotea pe furiș cruciulița din buzunar. Nici 
n-aş fi crezut că se poate asemenea lucrul! 
„— Nu-i așa? lar de vrăjit, știu să vrăjesc, ai văzut și 
tu. Acuma, să-ți pun la loc piatra. | | 

~ — Domol, domnule Michel! strigă Peter, se feri un 
pas îndărăt și îi ţinu cruciulița sub ochi: Cu slănină se 
prind șoarecii, și de astă dată ești tu păcălitul. 

Și, repede, începu a se ruga, bolborosind ce-i trecea 
prin minte. | | 

Atunci Michel se făcu mai mic, din ce în ce mai mic, 
până căzu, zvârcolindu-se ca un vierme, oftând și 
gemând; și toate inimile din jur porniră să bată, să ticăie, 
de suna în cămară ca într-o ceasornicărie. Peter se 
sperie și se tulbură grozav. leşi fuga din cămară, din casă 
și, mânat de frică, se cățără pe peretele stâncos al 
prăpastiei, căci auzea cum uriașul, ridicându-se de jos, 
izbea cu picioarele în pământ, urla și înjura ca din gura 
iadului. i | 

Ajungând sus, Peter fugi spre Dâmbul cu brazi: o 
furtună mare se porni; fulgerele țâșneau ba în stânga, ba 
în dreapta lui, trăsnind copacii; dar el pătrunse nevătămat 
până în preajma Omuleţului-de-sticlă. 

Inima. îi bătea veselă; nu de alta, dar se bucura că 
bate. Pe urmă însă Peter se gândi cu spaimă la viaţa din 
trecut, ca și la furtuna ce zdrobise atâția copaci falnici 
îndărătul lui. Se gândi la Lisbeth, frumoasa și buna lui 
soţie, pe care a ucis-o din zgârcenie; se gândi la el însuși 
ca la o lepădătură și începu să plângă amar pe când urca 
dâmbul spre Omuleţul-de-sticlă. | 

Vistiernicul şedea de-acum sub bradul cel uriaș, 
fumând dintr-o lulea mititică. Arăta mai senin ca ultima oară. 

— De ce plângi, cărbunare Peter? întrebă el. Nu ţi-ai 
găsit inima? O mai porți pe cea rece în piept? i 

— Eh, domnule, oftă Peter. Când aveam inimă de 
piatră, nu plângeam defel şi ochii îmi erau uscați ca 

țărâna în luna lui iulie; acum însă vechea inimă se frânge 
în mine pentru ce-am făcut. Pe oamenii care îmi datorau 
„bani i-am nenorocit, am asmuţit câinii asupra săracilor şi 
bolnavilor; pe urmă, știi și dumneata cum a căzut cravașa 
pe fruntea ei albă... 

— Peter,- ai fost un mare păcătos! vorbi Omuleţul. 
Banii și lenea te-au stricat până ţi-au împietrit inima și 
n-ai mai știut de prieteni, de suferință, de remușcare ori 
milă. Dar părerea de rău împacă lucrurile și, dacă aș fi 
convins că-ți pare rău de viața ce ai dus, atunci m-aș : 
strâdui să mai fac ceva pentru tine. 

— Nu mai. vreau nimic, se împotrivi Peter, 
plecându-și cu amărăciune capul în pământ. Cu mine s-a 
terminat, n-o să mă mai bucur câte zile oi avea. Ce să 
mai încep singur pe lume? Mama n-o să-mi ierte niciodată 
purtarea ce-am avut, poate că am și băgat-o în mormânt, 
ticâlosul de mine! Și Lisbeth, nevastă-mea! Mai bine m-ai 
omori, domnule vistiernic. Atunci măcar s-ar isprăvi și 
viața mea netrebnică.: 

— Bine, răspunse Omuleţul, dacă nu vrei altfel, poţi 
s-o ai și pe asta. Securea îmi stă la îndemână. 

El își scoase încet luleaua din gură, o scutură și o 
vâri în buzunar. Apoi se ridică alene și se duse în desiș. 
Peter se așeză plângând în iarbă: pentru el viața nu mai 
preţuia nimic; își aștepta cu răbdare moartea. Peste puţin, 
auzi pași în spatele său și gândi: „Acum s-a sfârşit“. 

— Mai uită-te o dată îndărăt, Peter Munk, grăi 
Omuleţul-de-sticlă. 

Peter își șterse lacrimile, întoarse capul și văzu pe... 
maicâă-sa și pe Lisbeth, care îl priveau cu drag. Sărind în 
sus de bucurie, Peter strigă: 

— Adică n-ai murit, Lisbeth? Și tu, măicuţă, ești aici 
și mă ierți? 

— Vor să te ierte amândouă fiindcă ţi-a părut rău cu 
adevăraț, rosti Omuleţul-de-sticlă. De-acum totul cade în 
uitare. Intoarce-te la coliba părintească și fii cărbunar 
cum ai fost dintru început. Ca om harnic și de treabă, o 
să-ţi cinstești meseria, iar vecinii o să te iubească și o să 
te cinstească mai mult decât dacă ai avea zece care de 
aur. 

Așa vorbi Omuleţul-de-sticlă, apoi își luă bun rămas. 
Peter și cele două femei îl lăudară, îl binecuvântară Și 
plecară. 

Casa minunată, unde stătuse Peter-cel- -bogat, nu se 
mai vedea; lovită de trăsnet, arsese din temelii cu tot cu 
comorile dintr-însa. Dar până la coliba părintească nu era 
mult; acolo îi duse drumul pe tustrei, iar de marea 
pagubă nici că le păsa. | 

Dar ce mirare îi copleşi când ajunseră la fața locului! 


Coliba se prefăcuse într-o frumoasă casă țărănească. 


Înlăuntru, totul era simplu și curat. 
-= Asta-i fapta Omulețului cel bun, spuse Peter. 
— Ce frumos! se bucură Lisbeth. Aici o să mă simt 
mai bine decât în casa aceea mare, cu o mulțime de slugi 


în jurul meu. 


De atunci, Peter se dovedi un- bărbat harnic și 
cumsecade. Mulțumit cu ce avea, îşi vedea temeinic de 
meseria lui și astfel, prin dreapta lui strădanie, ajunse om 
înstărit, bine văzut și îndrăgit în toată pădurea. N-o mai 
certa niciodată pe Lisbeth, își cinstea mama și îi ajuta pe 
săracii care băteau la ușa lui. Când, după un an și o zi, 
doamna Lisbeth născu un băieţel drăguţ, Peter se duse la 
Dâmbul cu brazi și rosti cele patru versuri. Dar 
Omulețul-de-sticlă nu se arătă. 

— Domnule vistiernic! îl chemă Peter cu glas tare. 


-Ascultă un pic! N-am venit pentru alta decât să-i fii naș 


băiețașului meu! 

Dar Omuleţul nu dădu răspuns. Numai o pală de vânt 
trecu prin cetini și scutură în iarbă câteva conuri de brad. 
_—O' să le iau drept amintire, grăi Peter, că singur 
n-ai vrut să te înfățișezi. 

Vâri conurile de brad în buzunar și plecă acasă. Dar 
când își dezbrăcă pieptarul de duminică și când mama, 
voind să-l așeze în dulap, îi întoarse buzunarele, se 
rostogoliră pe jos patru fișicuri mari de bani. Peter le 
desfăcu și găsi în ele numai taleri din cei adevăraţi, 
nou-nouțţi, nici măcar unul rău. Acesta era darul nașului, 
al Omuleţului din pădurea de brazi, pentru micuțul Peter. 


Trăiră ei apoi în pace și chibzuinţă și, de multe ori, 
chiar și după ce încărunţi, Peter obișnuia să spună: 


— 

— Mai bine te mulțumești cu puțin decât putred de 
bogat, cu o grămadă de aur și cu inima rece. 


Se scurseseră cinci zile şi cei trei călători — Felix, 
vânătorul şi studentul — nu scăpaseră din captivitate. 
Deşi căpetenia tâlharilor și tovarășii lui se purtau bine cu 
ei, cei trei tânjeau totuși după libertate, iar cu trecerea 
timpului se temeau tot -mai mult să nu se descopere 
vicleșugul cu înlocuirea contesei. In seara zilei a cincea, 
vânătorul le spuse tovarășilor lui că avea de gând în 
noaptea aceea să fugă, chiar dacă acest lucru l-ar fi 
costat viaţa, şi-i indemnă să vină şi ei cu el. 

— lată ce trebuie să facem, urmă el. Pe tâlharul care . 
păzeşte lângă bordei să-l lăsați în seama mea. E dreptul 
meu la apărare și la nevoie nu mai ţi seama de nimic: 
Tâlharul acela trebuie să moară. 

— Vrei să-l ucizi?! strigă Felix, îngrozit. 

— Sunt hotărât s-o fac dacă în felul acesta pot să 
scap viața a doi oameni. l-am auzit pe tâlhari vorbind 
îngrijoraţi că prin pădure umblă potere. Babele șușotesc 
despre nu știu ce urzeli ale tâlharilor și ne întâmpină cu 
vorbe de ocară, ceea ce dovedește că dacă tâlharii vor fi 
încolțiți, ne vor ucide. 

— Doamne, Dumnezeule! strigă tânărul, speriat, 
ascunzându-și fața în palme. 

— Nu-ţi pierde firea, nu ne-a ajuns încă cuțitul la os, 
urmă vânătorul. Trebuie să le-o luăm înainte! Indată ce se 
întunecă, o să mă strecor spre cel care păzeşte lângă 
bordei. El o să-mi strige să stau, iar eu o să-i șoptesc că 
doamna contesă s-a îmbolnăvit foarte râu, pe 
neașteptate. In clipa când se întoarce spre mine, îl 
înjunghii. Apoi vin să te iau, tinere! Cu al doilea tâlhar de 
pază o să facem la fel. In ceea ce-l privește pe al treilea, 
vom termina repede și cu el, fiind și dumneata cu mine. 

Fața cruntă a vânătorului îl înspăimântă pe Felix. 
Tocmai voia să stăruie pe lângă el să renunţe la 
hotărârea lui, când deodată ușa bordeiului se deschise 
încet și cineva se strecură grăbit înăuntru. Era căpetenia 
hoţilor. inchise ușa binișor şi le făcu semn celor 
dinăuntru să stea liniștiți, apoi se aşeză lângă Felix. 

— Doamnă contesă, spuse el, vă aflați într-o mare 
încurcătură. Soțul dumneavoastră nu v-a ascultat. Nu 
numai că n-a. trimis bani pentru răscumpărare, dar a mai 
și cerut ajutorul stăpânirii, și acum poterele cutreieră prin 
pădure după mine și după oamenii mei. L-am ameninţat 
pe domnul conte c-o să vă ucidem, dar se pare că nu-i 
pasă de viața dumneavoastră, sau nu are încredere în 
cuvântul nostru. Viața domniei-voastre este în primejdie. 


După legile noastre, ați și pierdut-o. Ce aveţi de spus? - 


Prinșii își lăsară ochii în pământ, neștiind ce să 
răspundă. Felix știa că dacă s-ar da de gol, ar fi și mai 
rău de el. 


— Dar fiindcă nu vreau în ruptul capului, urmă 


tâlharul, să primejduiesc viața unei doamne care se 
bucură de cinstirea mea cea mai adâncă, vă fac o 
propunere în legătură cu salvarea dumneavoastră. Cred 
că e singura cale care v-a mai rămas. Vă propun să fugim 
din tabără împreună. 

Toţi îl priviră uluiţi. El însă continuă: 

— Cei mai mulţi dintre oamenii mei vor să plece în 
ltalia, ca să intre în slujba unei bande alcătuite din mai 
multe cete. Fiindcă eu nu vreau să intru sub ordinele 
altuia, nu plec cu ei, așa că vă rog, doamnă, să aveţi 
bunăvoința să-mi făgăduiţi că veţi pune o vorbă bună 
pentru mine și mă veţi apăra. Dacă faceţi acest lucru cât 
nu e prea târziu, aș putea să vă eliberez și să scap și eu. 

Felix tăcea încurcat. Avea o fire atât de cinstită, încât 
nu voia să-l ducă la pieire cu bună știință pe omul care-i 


salva viața. Știa că nu avea nici o putere să-l apere. Dar 


căpetenia tâlharilor continuă: 

— Se caută ostași pretutindeni. M-aș mulțumi cu 
slujba cea mai mică. Știu că domnia-voastră aveţi o mare 
influență. Nu vă rog decât să-mi făgăduiţi că veţi pune o 
vorbă bună pentru mine. 

. — Bine, răspunse Felix, cu privirile în pământ. Vă 
făgăduiesc că voi face tot ce-mi stă în putință, ca să vă 
fiu de folos. Oricum se va sfârși întâmplarea aceasta, sunt 
mulțumită că vreţi să părăsiţi de bună voie viața de tâlhar. 

Mișcat, căpitanul: săruta mâna bunei doamne și îi 
șopti să fie gata de drum a doua zi, două ceasuri după 

căderea nopții. Apoi ieși din bordei tot atât de prevăzâtor 
precum intrase. După plecarea lui, prizonierii răsuflarā 
ușurați. 

— Dumnezeu l-a trimis! strigă vânătorul. Salvarea 
noastră e aproape! Uimitor! Nu _ mi-aş fi închipuit 
niciodată că se pot petrece astfel de lucruri, că voi trece 
prin astfel de întâmplări! 

— E uimitor, într-adevăr! încuviinţă Felix. Dar am 
făcut oare bine că l-am amăgit? Eu nu-l pot ajuta cu 
nimic! Spune, domnule vânător, dacă nu-i mărturisesc 
cine sunt, nu înseamnă că-l atrag într-o cursă, că are să 
fie spânzurat? 

—. Nu te frământa, tinere, răspunse studentul. Ţi-ai 
jucat de minune rolul! Nu duce nici o grijă. Aici e vorba 
de dreptul firesc de apărare, care îngăduie oricui să se 
poarte astfel. Ticălosul a încercat să răpească o doamnă 
şi, dacă n-ai fi fost dumneata, cine ştie dacă ea ar fi trâit 
azi! Nu, nu faci nici un rău. Dealtfel, cred că dacă tâlharul 
are să se predea, poate să câștige bunăvoința 
judecătorilor. 

Cuvintele acestea îl mai liniștiră pe tânărul 
giuvaergiu. Bucuroși, dar și îngrijoraţi, cei trei prinși 
numărau ceasurile, cu inima strânsă de teamă. A doua zi 
după ce s-a întunecat, căpetenia tâlharilor intră pentru o 
clipă în bordei și aduse o legătură cu veșminte. 

— Doamnă contesă, spuse el, ca să ne ușurăm fuga, 
vă rog să aveţi bunăvoința să vă îmbrăcaţi cu hainele 
acestea bărbătești. Să vă pregătiţi, căci peste o oră 
pornim la drum. 

Apoi ieși afară. Vânătorul izbucni . în- râs: 

— lată şi a doua travestire! strigă el. Pe cinstea mea 
că te va prinde mai bine decât cea dintâi! 

Desfăcând legătura, găsi un foarte drăguţ costum de 
vânător cu tot echipamentul necesar, care-l prindea de 
minune pe Felix. După ce tânărul se îmbrăcă, vânătorul 
vru să arunce rochiile contesei într-un colț, dar 
giuvaergiul se împotrivi. Le strânse într-o legătură mică, 
cu gândul s-o roage pe contesă să i le dea în dar, ca să 
le păstreze toată viața drept amintire a acelor zile de 
neuitat. 

În sfârşit apăru şi căpetenia tâlharilor, înarmat până-n 
dinți. Aduse vânătorului arma ce-i fusese luată și i-o dădu 
împreună cu un corn de pulbere. Ba și studentului îi 
făcuse rost de o pușcă, iar lui Felix îi dădu un cuţit de 
vânătoare, rugându-l să-l ascundă, ca să-l aibă la 
îndemână în caz de nevoie. Spre norocul celor trei, 
întunericul era atât de adânc, încât hoţul nu-i putu 
observa privirea plină de bucurie, care l-ar fi trădat. Când 
ieșiră tiptil din bordei, vânătorul băgă de seamă că în fața 
ușii nu mai era nici o strajă, așa că se strecurară 
neobservați. 

Căpetenia tâlharilor nu porni pe poteca 
binecunoscută care ducea spre pădure, ci o luă spre o 
stâncă prăpăstioasă, cu neputinţă de urcat. Când 
ajunseră însă la poalele ei, el le arătă o scară de frânghie 
și, împingându-și pușca la spate, începu să urce cel 
dintâi, întinzând contesei mâna, ca s-o ajute. Cel din 
urmă sui vânătorul.. Sus, dincolo de stâncă, zăriră o 
cărăruie pe care o porniră grăbițţi.: 

— Poteca aceasta, le spuse căpetenia, iese la drumul 
mare ce duce la Aschaffenburg. Să mergem într-acolo, 
fiindcă știu că domnul conte, soțul dumneavoastră, se 
află prin partea locului. 

Porniră tăcuți mai departe, tâlharul călăuzindu-i pe 
ceilalți. După vreo trei ceasuri de drum, căpetenia 
tâlharilor se opri și îl îndemnă pe Felix să se așeze pe o 
buturugă, ca să-și mai tragă sufletul. Scoțând o pâine și o 
ploscă cu vin vechi, îi îmbie pe drumeții obosiţi să se 
ospâteze. 

— in mai puţin de un ceas cred că o să dăm de 
ostașii care au înconjurat pădurea. Vā rog să-i cereți 
mai-marelui lor să nu-mi facă nici un râu. 

Felix îi făgădui, deși nu nădăjduia să fie ascultat, Și 
după ce se odihniră o jumătate de ceas, porniră mai 
departe. 

După încă un ceas de'mers, se apropiară de ditamai 
mare, tocmai când întunericul începuse să se destrame şi 
se iveau zorile. Deodată se auzi un glas: 

— Stai! 

Se opriră. Spre ei se îndreptară cinci ostași, 
somându-i să-i urmeze, ca să spună maiorului, 
comandantul lor, dincotro veneau şi unde se duceau. 
Abia făcură cincizeci de pași și zăriră deodată în tufișurile 
din dreapta și din stânga drumului lucind armele altor 
ostași. Părea că pădurea fusese încercuită de o trupă 
numeroasă. 

Sub un stejar se afla maiorul împreună cu mai mulți 
ofițeri și câţiva civili. Prinșşii fură aduși în faţa lui, și în 
clipa când maiorul începu să întrebe de unde veneau și 
încotro se îndreptau, unul din cei de față, slujbaș la 
primărie, sări în sus, strigând: 

— Dumnezeule, ce-mi văd.ochii? Gottfried, vânătorul 
nostru! | 

— Da, domnule, îi răspunse bucuros vânătorul. Eu 
sunt. Am scăpat ca prin minune din gheara tâlharilor. 

Ofițerii îl priveau uimiţi. Vânătorul îi luă deoparte pe 
maior şi pe slujbașul primăriei și le povesti pe scurt cum 
scăpaseră și cine era al treilea bărbat care-i însoțea. 
Bucuros, maiorul îl trimise mai departe, sub pază severă, 
pe prinsul cel de seamă, iar pe tânărul giuvaergiu îl 
conduse la ofiţerii lui, spunîndu-le că el era tânărul erou 
care o scăpase pe contesă datorită curajului şi isteţimii 
sale. Aceștia strânseră călduros mâna lui Felix, 
copleşindu-l cu laude, și nu se mai săturau tot ascultând 
ceea ce le povesteau cei doi despre întâmplările prin care 
trecuseră. 

Intre timp se luminase de ziuă. Maiorul se hotărî să-i 
însoțească el însuși pe cei salvaţi până în oraș, împreună 
cu omul contesei. In satul cel mai apropiat aștepta o 
caleașcă, în care se sui Felix împreună cu maiorul, iar 
vânătorul, studentul, zapciul și ceilalți încălecară pe cai. 
Falnicul alai porni spre oraș. Ştirea despre atacul 
tâlhăresc de la hanul din pădure se răspândise 
pretutindeni. Toţi auziseră de fapta eroică a tânărului 
giuvaergiu, iar vestea despre eliberarea prizonierilor se 
răspândise tot atât de repede. De aceea nu era de mirare 
că străzile gemeau de oameni care alergaseră să-l vadă 
pe tânărul erou. Imbulzeala era atât de mare, încât 
caleașca abia înainta prin mulţime. 

— Uite-l! strigau localnicii. Uite-l colo, în caleașcă, 
lângă ofițer! Trăiască viteazul giuvaergiu! 

Și uralele izbucniră vijelios dintr-o mie de piepturi, 
zguduind văzduhul. 

Felix era mişcat, copleșit de bucuria zgomotoasă a 
mulțimii. La primăria orașului îl aștepta însă o scenă și 
mai tulburătoare. Un bărbat între două vârste, îmbrăcat în 
veșminte de preț, îi ieși în întâmpinare pe treptele de la 
intrare și-l îmbrățișă cu lacrimi în ochi. 

— Cum să te răsplătesc, fiule! strigă acesta. Ai salvat 
tot ce aveam mai de preţ. Ai scăpat viața soţiei mele, a 
mamei copiilor mei, căci ființa aceasta firavă n-ar fi 
îndurat acea cumplită captivitate. 

Era soțul contesei. 

“Contele stărui pe lângă Felix să-i ceară o răsplată 
pentru jertfa sa, dar acesta nu voia. în ruptul: Capuu, să 
primească nimic. 

Contele însă nu se dădu bătut, și tânărul îşi aminti 
atunci de nefericita soartă a căpeteniei tâlharilor. Îi 
. povesti cum fugiseră, cum se străduise căpetenia 
tâlharilor să salveze viața aceleia pe care o credea 
contesa. Mișcat nu atât de fapta tâlharului, cât de noua 
dovadă a purtării nobile a lui Felix, vădită de cererea lui 
în favoarea altei persoane, contele îi făgădui să facă tot 
ce-i stătea în putinţă ca să-l salveze pe tâlhar. 

În aceeaşi zi, însoțit de inimosul vânător, contele îl 
conduse pe tânărul giuvaergiu la castelul său, unde 
“contesa, îngrijorată de soarta tânărului care îşi pusese 
viața în primejdie pentru ea, aștepta cu nerăbdare vești. 
Cine ar fi putut să descrie bucuria pe care a simţit-o în 
clipa când și-a văzut soţul intrând cu salvatorul ei de 
mână? Nu mai contenea cu întrebările și cu mulțumirile. 
Îi chemă și pe copiii ei ca să le arate pe mărinimosul 
tânăr, căruia mama lor îi era atât de îndatorată. Micuţii îl 
luară de mână și-l asigurară cu gingășie de recunoștința 
lor, spunându-i că, după tatăl și mama lor, el le era cel 
mai drag pe lumea asta. Vorbele lor au fost cea mai 
frumoasă răsplată pentru zbuciumul și nopțile nedormite, 
pe care tânărul giuvaergiu le petrecuse în bordeiul 
tâlharilor. 

După primele clipe ale fericitei revederi, contesa făcu 
semn unui slujitor să aducă hainele și binecunoscuta 
desagă pe care Felix i-o încredințase la han. 

— lată, am păstrat tot ce mi-ai dat în clipele acelea 
îngrozitoare, spuse ea, cu un surâs plin de bunătate. lată 
hainele fermecate care m-au ascuns de ochii celor ce mă 
urmăreau. Dacă vrei, ia-le înapoi. Aș vrea să te rog însă 
să îmi îngădui să le păstrez în amintirea salvatorului meu 
și să primești în schimb suma pe care au cerut-o tâlharii 
pentru răscumpărarea mea. 

Felix se sperie de darul acela atât de mare. -Firea lui 
aleasă nu-i îngăduia să primească o răsplată pentru o 
faptă pe care o făcuse din toată inima. 

— Nobilă doamnă, spuse el, mișcat, nu pot să 
primesc darul acesta. Veșmintele să rămână la 
dumneavoastră, așa cum doriţi, dar banii nu-i pot primi. 
Stiu că vreţi să mă răsplătiți, însă bunăvoința 
dumneavoastră este pentru mine cea mai mare răsplată. 
Dacă voi avea vreodată nevoie de ajutor, fiţi sigură câ vă 
voi ruga să mi-l dați. 

Contele și contesa stăruiră îndelung, dar nu izbutiră 
să-l înduplece. În cele din urmă, contesa și soțul ei se 
resemnară și chemară un slujitor ca să ia hainele și 
` traista. Atunci Felix îşi aduse aminte de giuvaerurile de 
care, în bucuria și în vălmășagul întâmplărilor uitase cu 
desăvârșire. 

— Stati! strigă el. Vă rog să-mi îngăduiţi să scot din 
desagă un singur lucru, restul este apoi pe de-a-ntregul 
al dumneavoastră, doamnă! 

— Cum vrei, spuse ea, deși aș fi vrut să păstrez totul 
în amintirea faptelor dumitale. Dacă ai însă un lucru de 
care nu te poți lipsi, ia-l! Spune-mi însă, te rog, ce lucru e 
acela la care ţii atât de mult că nu te poţi despărți de el? 

Atunci tânărul desfăcu traista și scoase din ea o 
cutiuță. 

— Tot ce a fost al meu acum e al dumneavoastră, 
spuse el zâmbind. Dar ceea ce se află în cutiuţa aceasta 
este al iubitei mele nașe. Sunt niște giuvaeruri, doamnă, 
urmă el, pe care le-am lucrat cu mâna mea și pe care 
trebuie să i le duc negreșit. 

Felix deschise cutiuța și i-o întinse contesei. Aceasta 
luă cutiuţa, se uită înăuntru și tresări mirată. 

— Cum? Pietrele acestea, strigă ea, sunt pentru nașa 
dumitale? 

— Da, răspunse Felix. Naşa mea mi-a trimis aceste 
nestemate pe care eu le-am montat și tocmai i le duceam. 

Contesa. îl privi tulburată. Lacrimile îi șiroiau pe 
obraz. 

— Dumneata ești Felix Perner din Nürnberg? strigă 
ea. 

— Da! Cum de-mi cunoaşteţi numele? . întrebă 
tânărul, privind-o mirat. $ 

— O, ce înlănțuire de întâmplări minunate ne-a 
hărăzit Cerul! grăi contesa, tulburată, întorcându-se spre 
soțul ei care o privea uluit. Tânărul este Felix, micul 
nostru fin, fiul jupânesei Sabina! Felix, eu sunt contesa la 
care voiai să te duci. Așa că, fără să știi, ai salvat -0 pe- 
propria ta nașă! 

— Cum! Dumneavoastră sunteți aae E Sandau, 
care a făcut atât de mult pentru mama mea și pentru. 
mine? Acesta este castelul Maienburg, spre care am 
pornit la drum? Cum să-i mulțumesc milostivei soarte că 
mi-a îngăduit să vă întâlnesc într-un chip atât de minunat! 
Cel puţin am putut să vă dovedesc cu fapta, deși într-o 
măsură foarte mică, nespusa mea recunoștință. 

— Ai făcut pehtru mine mai mult decât aș fi putut 
face eu vreodată pentru tine, răspunse contesa. Toată 
viața îți vom fi recunoscători, atât eu, cât și ai mei. Soţul 
meu îţi va fi ca un tată, pe copiii mei să-i priveşti ca pe 
frații tăi, iar eu voi fi credincioasa ta mamă. Aceste 
giuvaeruri, care te-au adus la mine în clipele unei atât de 
mari primejdii, vor fi cea mai dragă podoabă a mea. Ele 
îmi vor aminti totdeauna de tine și de firea ta nobilă. 

Așa a grăit contesa și și-a ținut cuvântul. L-a ajutat 
pe fericitul Felix să-şi continue drumeţia și, când s-a 
întors, a ajuns meșter îndemânatic și cu mare pricepere 
în meșteșugul său. Contesa i-a cumpărat o casă la 
‚Nürnberg, cu toate cele de trebuinţă, iar încăperea cea 
mai frumoasă era împodobită cu tablouri meşteșugit 

zugrăvite, cu scene din hanul din pădure și din zilele pe 
care Felix le petrecuse printre tâlhari. 

În casa aceea a trăit fericit iscusitul giuvaergiu Felix. 
Faima măiestriei lui și a curajului său îi aduceau mușterii 
de pretutindeni. Trecând prin frumosul oraș Nurnberg, 
mulți străini se duceau și pe la atelierul vestitului meșter 
Felix ca să-l vadă, să-l admire și, poate, să comande la el 
un giuvaer frumos. Dar cea mai mare bucurie i-o faceau 
vizitele celor patru prieteni: vânătorul, faurul, studentul şi 
cărăușul. De câte ori pornea cu căruţa de la Nurnberg la 
Fürth, cărăușul trecea pe la Felix. Vânătorul îi aducea 
aproape în fiecare an daruri din partea contesei, iar 
faurul, după ce colindase nenumărate ţări, se statornicise 
la meşterul Felix. Într-o zi a poposit la ei și studentul. 
Ajunsese un om de vază în ţară, dar nu-i era rușine să 
stea la masă cu meşterul Felix și cu faurul. Toţi 
povesteau despre întâmplările de la hanul din padure. 
Fostul student le-a spus că-l văzuse în Italia pe cel care 
fusese mai-marele tâlharilor. Se făcuse om de treabă și 
acum era un brav ostaș în slujba regelui Neapolului. 

Felix s-a bucurat la auzul acestei vești. Işi dădea 
seama că, fără omul acela, n-ar fi trecut, poate, prin 
primejdia groaznică de moarte, dar nici n-ar fi scăpat din 
mâinile tâlharilor. Şi așa, ori de câte ori se gândea la 
întâmpările de odinioară, prin mintea iscusitului 
giuvaergiu se depănau totdeauna amintiri luminoase și 
dragi despre hanul din Spessart. 

